
Antrąją rugsėjo savaitę, pirmą valandą nakties, moteris 
kirto šalia Vašingtono katedros žaliuojančią pievelę. Buvo 
šilta, ryškiai spindėjo žvaigždės, bet ji nebuvo nusiteikusi 
šiuo grožiu žavėtis. Danguje palikusi tviskantį lanką nukrito 
žvaigždė, tačiau moteris to net nepastebėjo. 

Krintančios žvaigždės nepastebėjo ir einantis iš paskos vy- 
ras. Jis žinojo, kad ji ateis. Dabar jo galva beveik plyšo nuo 
skambančio BALSO. Jis tapo išrinktuoju, kuriam skirta sunki 
našta ir šlovė. 

— Dominus vobiscum, — sušnabždėjo jis ir dar stipriau 
sugniaužė rankose švelnią baltą kunigo stulą. 

Įvykdęs užduotį, jis pajuto užplūdusią karštą įgytos galios 
bangą — jo kraujas dainavo, jis buvo švarus. Dabar buvo 
švari ir ji. Jis švelniai, neskubėdamas palietė nykščiu jos 
kaktą, lūpas ir krūtinę permesdamas kryžiaus ženklą. 

Negyvą kūną palikęs šešėliuose jis nuėjo švytėdamas 1š 
džiaugsmo beprotybės ašarų priplūdusiomis akimis. 

Rugpjūčio penkioliktoji. Ir ši diena buvo tokia kaip kitos — 
nepaprastai tvanki ir ūkanota. Danguje nesimatė nė vieno puraus 
debesėlio, nedvelkė nė menkiausias vėjelis; ore tvyrojo drėgmė, rodės, 
gali tiesiog plaukti. 

Per šeštos ir vienuoliktos valandos žinias buvo niauriai pranašaujami 
dar didesni karščiai. Jau antrą savaitę Vašingtone, Kolumbijos regione, 
trunkantys karščiai paskutinėmis ilgomis, tingiomis rugpjūčio dienomis 
buvo plačiausiai aptarinėjama tema. 

Senatas atostogavo iki rugsėjo, taigi Kapitolijaus kalva dabar dunksojo 
taip pat lyg aptingusi. Prezidentas kaupė jėgas artėjančiai kelionei į 
Europą, todėl dabar nuo karščio slėpėsi Kemp Deivide. Nutilus 
kasdieniam politikų šurmuliui, Vašingtonas buvo tapęs turistų ir gatvės 
prekeivių miestu. Prie Smitsono savo sugebėjimus demonstravo mimas; 
aplink jį buvo susispietęs suplukusių žmonių būrelis, greičiausiai 
sustojusių nors truputį pravesti, o ne pasigėrėti jo menu. Mirguliavo 
vasarinės suknelės, verkšleno ledų kaulijantys vaikai. 

Į Rok Kryk parką plaukė ir senas, ir jaunas; ūksminguose parko 
šešėliuose visi jie vylėsi rasti priedangą nuo alinančio karščio. Gaivieji 
gėrimai ir limonadas buvo pardavinėjami galonais, alus ir vynas seko 
panašiais kiekiais, tik galbūt ne taip pastebimai. Pasirodžius tvarką 
prižiūrintiems policininkams buteliai kažkur staiga dingdavo. Iškylautojai 
šluostėsi žliaugiantį prakaitą, gaminosi dešrainius ir gėrėjosi žolėje 
šliaužiojančiais savo mažyliais. Motinos šūkaliojo vaikams Kepdamos 
laikytis atokiau nuo vandens, nebėgti arti kelio, mesti šalin pagalį ar 
akmenį. Iš radijo imtuvų kaip visada sklido triukšminga muzika — radijo 
laidų vedėjų žodžiais tariant, karščiausi gabalai. Nuolat buvo pra- 
nešinėjama oro temperatūra. Dabar ji jau pasiekė devyniasdešimt laipsnių. 

Parke būriavosi studentai: kai kurie sėdėjo ant akmenų prie upokšnio ir 
aptarinėjo pasaulį ištiksiančią lemtį, kiti, labiau susirūpinę vasariškų 
įdegiu, tysojo ant žolės. Tie, kurie neskaičiavo laiko ir pinigų, traukė į 
paplūdimį arba į kalnus. Keli koledžo studentai dar turėjo jėgų žaisti 
skraidančia lėkšte; vilkėdami tik šortus vyrukai demonstravo 
nepriekaištingai įdegusius liemenis. 

Po medžiu sėdėjo jaunutė dailininkė. Ji tingiai apmetinėjo eskizus. Po 
nevaisingų pastangų atkreipti merginos dėmesį į ištisus šešis mėnesius 
augintus raumenis, vienas iš žaidėjų nutarė išmėginti drastiškesnį būdą. 
Pliaukštelėjusi skraidanti lėkštė nusileido tiesiai ant merginos bloknoto. 
Kai ši nepatenkinta pakėlė akis, jis pribėgo arčiau. Vyrukas nušvito 


atsiprašančia, jo manymu, turėjusia apakinti šypsenėle. 

— Atsiprašau. Kažkaip išsprūdo. 

Permesdama per petį tamsių plaukų sruogą, dailininkė atidavė lėkštę 
savininkui. 

-—- Nieko tokio. 

Nė nedirstelėjusi į vaikiną, ji vėl įniko į darbą. 

Atkaklioji jaunystė nepasidavė. Pritūpęs šalia jis pažvelgė į piešinį. 
Apie meną jis nutuokė tiek, kiek katinas priverkia, bet kito pasirinkimo 
nebuvo. 

—- Klausyk, tai išties nuostabu. Kur tu mokaisi? 

Puikiai supratusi, kur jis lenkia, mergina buvo besirengianti pasiųsti jį 
toliau, bet paskui kiek sulaikė žvilgsnį tyrinėdama šypseną. Galbūt jis 
buvo per daug paprastas, bet išties patrauklus. 

— Džordžtaune. 

— Nejuokauji? Ir aš ten pat. Būsiu teisininkas. 

Pasigirdo nekantrus jo žaidimo draugo balsas: 

— Rodai! Einam išgerti ar ne? 

— Ar dažnai čia ateini? — paklausė Rodąs, nekreipdamas 
dėmesio į draugo šūkaliojimus. Dailininkės akys buvo tokios rudos ir 
didelės, kokių jam dar niekada nebuvo tekę matyti. 

— Retkarčiais. 

— Ir kodėl gi mums ne... 

— Rodai, eikš. Einam alaus. 

Rodąs pažvelgė į prakaitu apsipylusį kiek per kresną savo draugą, o 
paskui vėl įsispitrijo į vėsias rudas dailininkės akis. Toms akims nebuvo 
varžovių. 

— Susirasiu tave vėliau, Pitai! — riktelėjo jis, o paskui sviedė 
lėkštę tolyn; ši padarė platų lanką. 

— Jau baigei žaisti? — paklausė dailininkė, žvilgsniu sekdama 
lėkštę. 

Jis šyptelėjo, o paskui palietė jos plaukų galiukus. 

— Ne nuo manęs priklauso. 

Keiksnodamas Pitas pasileido paskui lėkštę. Jis ką tik buvo už ją 
sumokėjęs šešis žalius. Vos nesumindęs šuns, nurisnojo šlaitu žemyn 
vildamasis, kad lėkštė nenusileis į upokšnį. Už odinius sandalus Pitas 
sumokėjo gerokai daugiau. O lėkštė sklendė tiesiai į vandenį, ir dabar 
Pitas jau garsiai nusikeikė. Po akimirkos lėkštė atsitrenkė į medį ir 
šlumštelėjo į krūmus. Braukdamas prakaitą ir galvodamas apie jo laukiantį 
rasotą butelį Pitas brovėsi pro susiraizgiusias šakas. 

Jo širdis nustojo plakusi, paskui nuo galvon suplūdusio kraujo jam ėmė 
tvinksėti smilkiniai. Nespėjęs įkvėpti ir sušukti, jis pajuto, jog skrudintų 
bulvyčių ir dviejų dešrainių pusryčiai staiga išėjo lauk. 


Skraidanti lėkštė nusileido per dvi pėdas nuo upokšnio. Dabar ji 
linksmai raudonavo švytėdama naujumu ant šaltos baltos rankos, tarsi 
siūlančios lėkštę savininkui. 

Tai buvo Karia Džonson, dvidešimt trejų metų vaidybos meno 
studentė, dalį dienos dirbanti padavėja. Prieš dvylika—penkiolika valandų 
ji buvo pasmaugta balta, paauksuotu krašteliu kunigo stula. 

Baigęs rašyti raportą apie Džonson nužudymą, detektyvas Benas Peris 
pasirėmė ant stalo. Jis viską atspausdino mašinėle dviem pirštais, tarsi 
būtų šaudęs kulkosvaidžiu. Faktai buvo nykūs, neturėjai už ko užsikabinti 
— tai ne seksualinis užpuolimas, ne apiplėšimas. Užpultosios piniginė 
gulėjo po auka; piniginėje buvo dvidešimt trys doleriai, septyniasdešimt 
šeši centai ir kreditinė kortelė. Ant piršto puikavosi opalo žiedas, galėjęs 
kainuoti apie penkiasdešimt dolerių. Jokio motyvo, jokių įtariamųjų. 
Visiškai nieko. 

Ištisą popietę Benas drauge su partneriu kalbėjosi su aukos šeima. 
Bjaurus reikalas, mąstė jis. Būtinas, bet bjaurus. Į kiekvieną klausimą jie 
atsakydavo vienodai. Karia norėjo tapti aktore. Visas jos gyvenimas — 
vien studijos. Ji buvo nuėjusi į kelis pasimatymus, bet tai nieko rimta, nes 
buvo per daug atsidavusi savo troškimui, kuris jau niekada nebeišsipildys. 

Benas dar kartelį permetė akimis raportą ir įsižiūrėjo į žmogžudystės 
įrankį. Kunigo stula. Šalia stulos buvo prismeigtas raštelis. Benas 
atsiklaupė prie lavono ir perskaitė užrašą: 

Jos nuodėmės jai atleistos. 

— Amen, — sumurmėjo jis ir giliai atsiduso. 

Antrąją rugsėjo savaitę, pirmą valandą nakties, Barbara Kleiton kirto 
šalia Vašingtono katedros žaliuojančią pievelę. Buvo šilta, ryškiai 
spindėjo žvaigždės, bet ji nebuvo nusiteikusi šiuo grožiu žavėtis. 
Žingsniuodama ji kažką apmaudžiai murmėjo. Iš ryto būtinai pasikalbės su 
tuo į šešką panašiu mechaniku. Tik pamanyk, variklis dirbs kuo 
puikiausiai, kaip naujas... Koks mulkis! Prakeikimas, kaip gerai, kad dabar 
jai teliko nužingsniuoti vos porą kvartalų, tačiau rytoj į darbą teks važiuoti 
autobusu. Tas bjaurybė tepaluotas kalės vaikas būtinai už viską sumokės. 
Danguje palikusi tviskantį lanką nukrito žvaigždė. Barbara to net 
nepastebėjo. 

Krintančios žvaigždės nepastebėjo ir Barbarą sekantis vyras. Jis žinojo, 
kad ji ateis. Argi jo nemokė būti budriam? Juk ir dabar jo galva beveik 
plyšo nuo skambančio Balso. Jis tapo išrinktuoju, kuriam skirta sunki 
našta ir šlovė. 

-— Dominus vobiscum, — sušnabždėjo jis ir dar stipriau su- 
gniaužė rankose švelnią baltą kunigo stulos medžiagą. 

Įvykdęs užduotį, jis pajuto užplūdusią karštą įgytos galios bangą. 
Strėnose juto tvinkčiojimą. Jo kraujas dainavo. Jis buvo švarus. Dabar 


buvo švari ir ji. Jis švelniai, neskubėdamas palietė nykščiu jos kaktą, lūpas 
ir krūtinę permesdamas kryžiaus ženklą. Greitai atleido jos nuodėmes. 
Balsas jį perspėjo, jog atsiras daug tokių, kurie nesupras, kokį kilnų darbą 
jis atliko. 

Negyvą kūną palikęs šešėliuose, jis nuėjo švytėdamas iš džiaugsmo 
beprotybės ašarų priplūdusiomis akimis. 

— Žiniasklaida lipa mums ant kulnų, — pratarė kapitonas 
Harisas, trinktelėjęs kumščiu į stalą, ant kurio buvo išskleistas laikraštis. 
— Visas prakeiktas miestas apimtas panikos. Kai išsiaiškinsiu, kas 
atskleidė Kunigo darbelius spaudos atstovams... 

Nebaigęs sakinio, jis nutilo. Nedažnai taip prapliupdavo, paprastai 
neprarasdavo pusiausvyros. Dabar galėtų atsisėsti už stalo, bet jis juk 
policininkas, velniškai geras policininkas. O geri policininkai niekada 
nepraranda pusiausvyros. Norėdamas laimėti šiek tiek laiko, kapitonas 
sulankstė laikraštį ir žvilgsniu perbėgo kitus kabinete esančius 
policininkus. Visi jie velniškai geri, pripažino Harisas. Prastesnių nė 
nelaikytų. 

Ant rašomojo stalo kampo sėdėjo Benas Peris, jis žaidė su prespapjė. 
Harisas jį puikiai pažinojo: įtemptai mąstydamas Benas paprastai ką nors 
vartydavo rankose. Dar jaunas, mąstė Harisas, bet policijoje dirba jau 
dešimt metų. Rimtas policininkas, nors nelinkęs griežtai laikytis 
formalumų. Du pagyrimai už drąsą buvo išties pelnyti. Kai darbo 
nebūdavo labai daug, Harisui net patikdavo, jog Benas atrodo kaip 
neuniformuotas policininkas iš Holivudo — lieso veido, tvirtai sudėtas, 
tamsiaplaukis ir labai stiprus. Jo tankūs plaukai buvo ilgi, gal net kiek per 
ilgi policininkui. Paprastai jis kirpdavosi vienoje iš nedidelių modernių 
Džordžtauno kirpyklėlių. Jo akys buvo blyškiai žalsvos; pro jas 
nepraslysdavo jokie svarbūs dalykai. 

Ištiesęs trijų pėdų kojas, atsilošęs kėdėje priešais sėdėjo Beno partneris 
Edas Džeksonas. Paprastai vien jį išvydę, įtariamieji pabūgdavo: Edas 
buvo šešių pėdų ir penkių colių ūgio, svėrė du šimtus penkiasdešimt svarų. 
Galbūt iš užsispyrimo, o gal tiesiog paisydamas savo skonio, jis nešiojo 
vešlią barzdą, tokią pat ugninę, kaip ir garbanoti gaurai. Jo akys buvo 
mėlynos, labai draugiškos. Iš penkiasdešimties jardų atstumo tarnybiniu 
ginklu jis galėjo pataikyti į patį dešimtuką. 

Harisas padėjo laikraštį, bet nesisėdo. 

— Ką išsiaiškinote? 

Prieš padėdamas prespapjė, Benas dar kiek pavartė daiktą rankose. 

-— Tarp abiejų aukų nėra nieko bendra — jos panašios tik kūno 
sudėjimu ir plaukų spalva. Jos neturėjo jokių bendrų draugų, jokių bendrų 
reikalų. Karlos Džonson bylą jau turite. Barbara Kleiton dirbo drabužių 
parduotuvėje, išsiskyrusi, vaikų neturi. Jos šeima gyvena Merilende, tėvai 


paprasti darbininkai. Maždaug prieš tris mėnesius ji turėjo aistringą 
gerbėją, paskui romanas prigeso, jis išvyko į Los Andželą. Apie jį 
išsiaiškinsime daugiau, nors neatrodo, kad būtų prikišęs nagus. 

Benas kyštelėjo ranką į kišenę ieškodamas cigaretės, bet sutiko 
partnerio žvilgsnį. 

— Bus šešta, — nerūpestingai tarstelėjo Edas. — Benas sten- 
giasi išsiversti su pakeliu per dieną, — paaiškino ir pats ėmė pasakoti. — 
Kleiton tą vakarą buvo viename Viskonsino bare. Paprasčiausiai praleido 
vakarą su drauge dirbančiu vaikinu. Jis sakė, kad Kleiton išėjo apie pirmą. 
Jos automobilis buvo rastas sugedęs maždaug per du kvartalus nuo 
nelaimės vietos. Atrodo, jog kažkas nutiko automobilio varikliui. 
Tikriausiai ji nutarė grįžti namo pėsčia, nes gyvena tik už pusės mylios 
nuo tos vietos. 

— Vienintelis abi aukas vienijantis dalykas tas, kad abi jos 
blondinės, baltaodės ir moteriškos lyties, — įsiterpė Benas, giliai 
įtraukdamas dūmą ir iš lėto išpūsdamas. — Dabar jos abi nebegyvos. 

Ir visa tai įvyko jo kontroliuojamoje teritorijoje, pamanė Harisas, 
žvelgdamas į tai labai asmeniškai. 

— Žmogžudystės įrankis — kunigo juosta. 

— Stula, — patikslino Benas. — Neatrodė, jog bus sunku jį 
susekti; tasai vyrukas naudoja tai, ką turi geriausia — šilką. 

— Siame mieste jis negalėjo jos įsigyti, — tęsė Edas. — 
Praėjusiais metais — taip pat. Mes patikrinome kiekvieną religinių 
reikmenų parduotuvę, kiekvieną bažnyčią. Mes apklausėme tris tiekėjus, 
gabenančius tokius daiktus į Naująją Angliją. 

—- Rašteliai buvo parašyti ant tokio popieriaus, kokio gali 


nusipirkti bet kurioje parduotuvėje, — pridūrė Benas. — Šiuo atveju nieko 
nesuseksi. 

-— Kitaip tariant, nieko neišsiaiškinote. 

— Kad ir kaip sakytum, — pratarė Benas vėl užtraukęs, — nieko 
neišsiaiškinome. 


Harisas tylėdamas įdėmiai žvelgė į juos abu. Niekas negina norėti, kad 
Benas pasirištų kaklaraištį, kad Edas nusiskustų barzdą, bet visa tai — 
asmeniški dalykai. Jie buvo geriausi jo kolegos. Žavus ir, rodos, 
nerūpestingas Peris buvo budrus kaip lapinas, jo protas — aštrus kaip 
durklas. Džeksonas buvo kruopštus ir veiklus kaip senmergė tetulė. 
Kiekvieną bylą jis nepailsdamas dėliojo kruopščiai taikydamas detales 
tarsi dėlionę. 

Harisas uodė nuo Beno cigaretės vingiuojančius dūmus, o paskui 
priminė sau, jog metė rūkyti savo paties labui. 

— Viską pakartokite iš naujo: dar kartą su visais pakalbėkite. 
Surinkite medžiagą apie buvusį Kleiton vaikiną, sudarykite religinių 


reikmenų tiekėjų klientų sąrašą. 

Harisas vėl metė žvilgsnį į laikraštį. 

— Norėčiau nugesinti šį vyruką. 

— Kunigas, — sumurmėjo Benas permetęs antraštę. — Kaž- 
kodėl spauda mėgsta vadinti psichus skambiais vardais. 

— Ir pateikia apie juos daugybę smulkmenų, — pridūrė Harisas. 
— Verčiau išstumkime jį iš antraščių ir patupdykime už grotų. 

Naktį daktarė Kort turėjo sutvarkyti daugybę dokumentų, tad iš ryto 
gurkšnodama kavą ir sklaidydama Post jautėsi nepailsėjusi. Po antrosios 
Kunigo, taip nusikaltėlį ėmė vadinti žiniasklaida, žmogžudystės praėjo 
savaitė, bet triukšmas netilo. Terėsa nemanė, jog pradėti dieną skaitant 
panašaus pobūdžio straipsnius yra gerai, bet šis tipas ją domino profesine 
prasme. Aišku, ją jaudino dviejų jaunų moterų žūtis, bet Teresa buvo 
įpratusi analizuoti faktus ir diagnozuoti. Tam ji paskyrė visą gyvenimą. 

Profesiniu požiūriu jos gyvenimą lydėjo nuolatinės problemos, 
skausmas, frustracijos. Mėgindama visa tai kompensuoti, ji stengėsi, kad 
asmeninis jos gyvenimas būtų gerai organizuotas ir paprastas. Ji augo 
turtingoje šeimoje, gavo puikų išsilavinimą; galbūt todėl dabar ant sienos 
kabojo Matiso reprodukcija, o ant stalo stovėjo brangaus krištolo vaza. Jai 
labiausiai patiko aiškios linijos ir pastelinės spalvos, bet kartkartėmis ji 
susivokdavo, jog trokšta kažko grubaus — sodriais potėpiais nutapytos 
abstrakcijos ar ryškių spalvų. Ji gerai suprato, kad trokšta priešingų 
dalykų, bet svarbiausiajai buvo visada likti patenkintai. 

Kava visai atšalo, todėl Teresa pastūmė puodelį šalin. Po akimirkos 
užvertė ir laikraštį, troško daugiau sužinoti apie žudiką ir jo aukas, norėjo 
žinoti visas smulkmenas. Tada prisiminė seną posakį, perspėjantį, jog 
pravartu gerai pagalvoti, ko trokšti, nes kartais troškimai išsipildo. Metusi 
žvilgsnį į laikrodį, ji pakilo nuo stalo. Neturėjo kada mąstyti apie 
laikraštyje perskaitytą straipsnį. Jai reikėjo aplankyti pacientus. 

Rytinių valstijų miestai gražiausi rudenį. Vasara juos nukepina, žiema 
užverčia purvu, o ruduo nutvieskia prabanga. 

Vėsų spalio rytą, jau antrą valandą, Benas Peris netikėtai pasijuto esąs 
visiškai žvalus — miegas nebeėmė. Kokia nauda iš mėginimų atspėti, kas 
išblaškė miegus ir nutraukė įdomų sapną apie tris blondines. Atsikėlęs jis 
nuogas nuėjo prie spintelės ir sugrabaliojo cigaretę. Patyliukais 
suskaičiavo dvidešimt dvi. 

Prisidegė cigaretę ir pajuto, kaip burną nutvilkė pažįstamas kartumas; 
tada nuėjo į virtuvę sumanęs užsiplikyti kavos. Užsižiebęs vienintelę 
fluorescencinę lemputę virš viryklės, Benas apsižvalgė ieškodamas 
tarakonų. Plyšiuose buvo ramu. Jis pakišo po virduliu degtuką ir 
pagalvojo, jog paskutinės jo naudotos dezinfekcijos priemonės vis dar 
veikia. Norėdamas paimti puodelį, pastūmė dviejų dienų neperžiūrėto 


pašto krūvelę. 

Blausioje virtuvės šviesoje jo veidas atrodė atšiaurus, net grėsmingas. 
Kita vertus, jis juk galvojo apie žmogžudystę. Nuogas kūnas atrodė ištįsęs, 
ir jeigu ne pūpsantys raumenų kalnai, galėtum sakyti, jog Benas per liesas. 

Kava paprastai neišblaškydavo miegų. Kai tik mintys aprimdavo, visas 
kūnas akimirksniu pasirengdavo poilsiui. Benas buvo išsiugdęs šią savybę 
per daugelį neramaus gyvenimo metų. 

Jis sėdėjo gurkšnodamas kavą ir rūkė, o pilkšvai ruda katė, užšokusi 
ant stalo, smalsiai jį stebėjo. Pamačiusi, jog šeimininkas sunerimęs, katė 
nebesitikėjo sulaukti naktipiečių — lėkštelės pieno, tad atsitūpusi pradėjo 
praustis. 

Žmogžudysčių tyrimas nė truputėlio nepasistūmėjo pirmyn — jie 
tebestoviniavo toje pačioje vietoje, kaip ir tą popietę, kai buvo rasta 
pirmoji auka. Vos užčiuopę tariamą siūlo galą, iškart, jau po pirmųjų 
rimtesnių tyrimų, jį prarasdavo. Aklavietė, mąstė Benas. Nulis. Apskritas 
nulis. 

Beje, per mėnesį jie sulaukė net penkių, nutarusių prisipažinti, tačiau 
tai buvo pažeistos psichikos žmonės, paprasčiausiai troškę atkreipti į save 
dėmesį. Po antrosios žmogžudystės praėjo dvidešimt šešios dienos, o jie 
nepajudėjo iš pradinio taško. Benas suprato, jog kiekvieną dieną 
nusikaltėlio pėdsakai vis labiau vėsta. Nebegaudama peno žiniasklaida 
aprimo, žmonės taip pat lengviau atsipūtė. Benui tai nepatiko. 
Prisidegdamas vieną cigaretę po kitos jis svarstė, jog ši ramybė panaši į 
tylą prieš audrą. Jis pažvelgė pro langą į vėsią delčios nušviestą naktį ir 
dar giliau susimąstė. 

Dougo klubas buvo vos už penkių mylių nuo Beno būsto. Dabar 
mažasis klubas skendėjo tamsoje. Muzikantai jau buvo išsiskirstę, džiūvo 
palietų svaigalų balutės. Frensė Bauers išėjo pro užpakalinį išėjimą ir 
susisupo į megztuką. Jai skaudėjo kojas. Šešias valandas išstovėjus ant 
keturių colių kulniukų kitaip ir negalėjo būti — ji juto, kaip sportiniuose 
bateliuose tvinkčioja nuvargę kojų pirštai. Vis dėlto dėl arbatpinigių buvo 
galima pakentėti. Žinoma, dirbdama padavėja už baro pragyvenimui užsi- 
dirbsi, bet turėdama dailias kojas — o jos kojos kaip tik tokios ir buvo — 
arbatpinigius šluote šluosi. 

Dar pora vakarų kaip šis, mąstė ji, ir bus galima sukrapštyti pirmajai 
įmokai už nediduką folksvageną. Ir nebereiks stumdytis autobuse. Štai 
toks buvo Frensės įsivaizduojamas rojus. 

Pėdos išlinkimą pervėrė aštrus skausmas. Krūptelėjusi Frensė pažvelgė 
alėjos link. Einant alėja kelias sutrumpėtų ketvirčiu mylios. Bet alėja buvo 
tamsi. Frensė žengė kelis žingsnius gatvės žibinto link ir persigalvojo. 
Nesvarbu, tamsu aplinkui ar ne, ji nežengs nė vieno nereikalingo 
žingsnelio. 


Jis laukė labai ilgai. Bet jis žinojo. Balsas pasakė, kad jam bus atsiųsta 
viena iš paklydėlių. Ji ėjo sparčiai, tarsi skubėdama į savo išganymą. 
Daugelį dienų jis meldėjos sulaukti, meldė galimybės padaryti skaisčią jos 
sielą. Dabar atleidimo akimirka buvo ranka pasiekiama. Jis pats tebuvo 
instrumentas. 

Iš pradžių susijaukė jo mintys, paskui visu kūnu pajuto virpulį. Į jį 
plūdo jėga. Jis meldėsi šešėliuose ir laukė, kol ji eis pro šalį. 

Jis vikriai liuoktelėjo, nes jautėsi esąs gailestingas. Pajutusi ant kaklo 
užnertą kilpą ji tegalėjo akimirką žiobtelti, nes kilpa kietai užsiveržė. Ji 
plonai spygtelėjo, nes labai veržė gerklę, trūko oro. Apimta vis labiau 
augančio siaubo, ji numetė drobinį krepšį ir abiem rankom įsikibo į juostą 
mėgindama išsivaduoti. 

Kartais, kai jusdavo galingą jėgą, jis greitai įvykdydavo pareigą. Bet 
joje tūnantis blogis buvo labai didelis, jis tarsi kvietė pasigalynėti. 
Merginos pirštai įsikibo į šilką, paskui kietai įsmi go į jo rankas 
aptempusias pirštines. Moteriai netikėtai atšlijus, jis kilstelėjo ją nuo 
žemės, bet ji tebesiblaškė. Viena koja netyčia paspyrė ant kelio gulėjusią 
skardinę ir ši barškėdama nusirito. Jo galvoje ataidėjo nemalonus garsas, 
todėl vos susilaikė nepradėjęs rėkti. 

Galiausiai ji susmuko. Rudeninis vėjas nudžiovino jam nuo skruostų 
ašaras. Jis švelniai paguldė merginą ant betoninio grindinio ir senąja kalba 
atleido nuodėmes. Prieš prisegdamas prie megztuko raštelį, ją palaimino. 

Ji buvo rami, susitaikiusi. Šią akimirką ir jis jautėsi panašiai. 

— Visai nebūtina mūsų abiejų užmušti, — ramiu tonu pratarė 
Edas Benui, sukančiam mustangą į kitą gatvę penkiasdešimties mylių per 
valandą greičiu. — Gana to, kad ji mirė. 

Benas sumažino greitį ir pasuko į dešinę. 

— Bet paskutinį kartą automobilį supylei tu. Tai buvo mano 
paskutinis automobilis, — pridūrė menkai tepykdamas. — Buvau 
pravažiavęs vos septyniasdešimt penkis tūkstančius mylių. 

— Persekiojome, gaudėme, — sumurmėjo Edas. 

Mustangas šokinėjo per kelio nelygumus, o Benas pagalvojo, jog be 
reikalo neprisiruošia patikrinti amortizatoriaus. 

-— Be to, aš tavęs neužmušiau. 

— Sumušimai ir plėštinės žaizdos. 

Lėkdamas pro geltoną šviesą Benas įjungė trečią pavarą. 

— Daugybė sumušimų ir plėštinių žaizdų. 

Edas šyptelėjo: 

— Bet juk mes juos pagavom, tiesa? 

— Jie buvo tikri bepročiai, — tęsė Benas, staiga stabdydamas 
mašiną šalikelėje ir ištraukdamas raktelius. — O man prireikė penkių 
siūlių rankoje. 


— Taigi taigi... — žiovaudamas atsakė Edas, rangydamasis iš 
mašinos ir statydamas koją ant šaligatvio. 

Rytas dar tik aušo, buvo vėsoka, iš burnos ritosi garų kamuoliai, tačiau 
žmonės jau ėmė buriuotis. Susisupęs į švarką, svajodamas apie kavos 
puodelį, Benas prasibrovė pro smalsiuosius žioplius virve atitvertos alėjos 
atkarpos link. 

— Gudrutis... — tarstelėjo Benas, linktelėjęs policijos fotografui 
ir pažvelgęs į gulinčią trečiąją auką. 

Galėjo duoti jai nuo dvidešimt šešerių iki dvidešimt aštuonerių metų. Ji 
vilkėjo pigių sintetinių siūlų megztuką, o sportinių batelių padai buvo 
beveik visiškai nutrinti. Ji segėjo kabančius geltono metalo auskarus, o 
veidą buvo storai nusitepusi grimu, visiškai nederančiu prie serijinės 
gamybos megztuko ir velvetinių kelnių. 

Ieškodamas jau antros šiandien cigaretės, Benas klausėsi uniformuoto 
policininko pranešimo. 

— Ją surado valkata. Kai jį paėmėme, jis tiesiog kūkčiojo. 
Matyt, užtiko ją rankiodamas šiukšles. Tikriausiai labai dievobaimingas, 
nes bėgte išbėgo iš alėjos ir pataikė tiesiai į mano “šarvuotį". 

Benas linktelėjo pažvelgęs į tvarkingą raštelį, prisegtą prie merginos 
megztuko. Akimirksniu jį užliejo didžiulė įniršio ban ga. Pasilenkęs Edas 
pakėlė nuo žemės didelį drobinį krepšį, kurį mergina buvo numetusi. Iš 
krepšio pažiro autobuso žetonų saujelė. 

Atrodo, diena bus ilga. 

Po šešių valandų jie įžengė į nuovadą. Žmogžudysčių skyrius nebuvo 
toks niūrus kaip kovos prieš narkotikus poskyris; čia švara ir tvarka 
prilygo priemiesčių stotelėms. Sienos dar prieš dvejus metus buvo 
išdažytos, Beno žodžiais tariant, valdiška gelsvai rusva spalva. Vasarą 
grindų plytelės smarkiai įkaisdavo, o žiemą būdavo labai šaltos. Kad ir 
kaip uoliai didžiausiais šepečiais ir skudurais darbavosi valytojos, 
patalpos nepaliovė dvokti užsistovėjusiais dūmais, kava ir šviežiu 
prakaitu. Tiesa, pavasarį jie nutarė pagyvinti kabinetą ir išsiuntė vieną 
kolegą nupirkti kambarinių gėlių, galėsiančių papuošti palanges. Gėlės 
nežuvo, bet ir nesuvešėjo. 

Benas praėjo pro rašomąjį stalą, už kurio sėdėjo raportą spausdinantis 
Lu Roderikas. Šis policininkas visada puikiai susidorodavo su visais jam 
patikėtais popieriais, jis buvo kruopštus kaip mokesčius renkantis 


sąskaitininkas. 
— Tave nori matyti Harisas, — pasakė Benui Lu ir nepakėlęs 
nuo mašinėlės akių sugebėjo pasiųsti užuojautą. — Jis ką tik grįžo po 


pokalbio su vyriausiuoju. Atrodo, ir Lauenstein tau turi kažką pasakyti. 
— Dėkoju, — atsakė Benas, nužvelgdamas ant Roderiko stalo 
gulintį “Snikerio" batonėlį. — Klausyk, Lu... 


— Nė negalvok, — tepasakė Roderikas ir toliau vienodai 
sparčiai tauškėdamas mašinėle. 

— Toks tu ir draugas... — Benas pasuko Lauenstein stalo 
link. 

Ji visai kitokia nei Roderikas, mąstė Benas. Ji dirbo pripuolamai, tai 
įnikdavo į darbą, tai jį mesdavo; jai labiau tiktų vaikštinėti gatvėmis, o ne 
taukšėti mašinėle. Benas gerbė nepriekaištingai kruopštų Lu darbą, bet į 
bendradarbius jis mieliau rinktųsi 
Lauenstein, kurios puikūs kostiumėliai ir dailios suknelės patvirtino 
gandus, jog jos kojos — pačios gražiausios visame poskyryje. Prieš 
sėsdamasis ant stalo kraštelio Benas dirstelėjo į Lauenstein kojas. Labai 
blogai, kad ji ištekėjusi, pamanė sau. 

Tingiai vartydamas ant stalo sukrautus dokumentus, Benas laukė, kol ji 
baigs kalbėti telefonu. 

— Kas geresnio, Lauenstein? 

— Subyrėjo mano šiukšlių konteineris, o suvirintojas už remontą 
prašo trijų šimtų. Bet tai menkniekis, nes mano vyras pažadėjo pats viską 
sutvarkyti, — kalbėjo ji kišdama į mašinėlę naują blanką. — Aišku, tokiu 
atveju mums tai kainuos dvigubai brangiau. O kaip tu laikaisi? — 
paklausė ji pliaukšteldama per ranką, besigviešinčią butelio pepsikolos. — 
Ar sužinojai ką nors nauja apie mūsų Kunigą? 

-- Tik radau dar vieną lavoną, — įstengdamas nuslėpti apmaudą 
atsakė Benas. — Ar esi kada nors buvusi Dougo klube Kanalo gatvėje? 

— Peri, mano gyvenimo būdas šiek tiek skiriasi nuo tavojo. 

Benas prunkštelėjo ir ėmė vartyti tarp rankų masyvią pieštukinę. 

-— Tame klube ji dirbo padavėja. Ji buvo dvidešimt septynerių. 

— Be reikalo taip giliai imi į širdį, — sumurmėjo ji, o paskui, 
pamačiusi, kokia jo veido išraiška, stumtelėjo pepsikolos butelį. Tiesą 
sakant, neimti į širdį negali. — Harisas nori susitikti su tavimi ir Edu. 

— Taip. Žinau. 

Kiek palaikęs gėrimą burnoje, Benas pamažu jį nurijo jausdamas, kaip 
jo skrandį ima veikti cukrus ir kofeinas. 

— Ar dar turi kokių naujienų? 

-— O, taip, — atsakė ji kvailai šyptelėjusi, o paskui ėmė raustis 
tarp popierių ir galiausiai kažką surado. — Tau skambino Bani. 

Benui nešūktelėjus, ji klastingai pažvelgė į jį tiesdama popieriaus 
lapelį. 

— Ji norėtų sužinoti, kada galėsi ją paimti. Peri, jos balselis 
pasirodė labai meilus. 

Benas įsikišo popieriaus skiautę į kišenę ir šyptelėjo. 

— Ji išties meili, Lauenstein, bet aš ją palikčiau tą pačią 
akimirką, kai tu sutiktum sulaužyti ištikimybę savo vyrui. 


Benas nuėjo taip ir neatidavęs gėrimo buteliuko, o Lauenstein 
nusijuokusi baigė spausdinti blanką. 

— Įsivaizduoji, mano butas bus įtrauktas į sąrašą, — pratarė 
Edas, dėdamas ragelį ir eidamas paskui Beną į Hariso kabinetą. — 
Dievuli, penkiasdešimt tūkstančių. 

— Tavo bute prasta vandentiekio sistema. 

Benas ištuštino pepsikolos buteliuką ir įmetė jį į šiukšliadėžę. 

— Taip, tikrai. Galbūt netoli tavęs yra laisvų butų? 

-- Iš manojo rajono žmonės išsikelia tik karstuose. 

Per platų Hariso kabineto langą jie abu matė prie stalo stovintį, 
telefonu kalbantį kapitoną. Nors jam buvo penkiasdešimt septyneri, jis 
buvo atletiškas, nepaisant to, jog paskutinius dešimt metų praleido 
dirbdamas sėdimą darbą. Jis buvo per daug valingas, kad nutuktų. Pirmoji 
jo santuoka iširo dėl darbo, antroji — dėl butelio. Harisas atsisakė 
svaigalų ir vedybų; dabar šiuos abu dalykus jam atstojo darbas. Negali 
sakyti, kad visi jo departamento policininkai labai jį mėgo, bet jis buvo 
gerbiamas. Harisui tai patiko. Pakėlęs akis jis mostelėjo abiem vyrukams 
užeiti. 

— Dar prieš penkias norėčiau gauti laboratorijos tyrimų re- 
zultatus. Jeigu ant jos megztinio bus rasta lininio pluošto, norėčiau žinoti, 
iš kur jis. Dirbkite savo darbą. Duokite ką nors, kas padėtų man sėkmingai 
nudirbti savąjį. 

Baigęs pokalbį jis nuėjo prie elektrinės plytelės ir įsipylė kavos. Net 
praėjus penkeriems metams, jis tebetroško, kad vietoj kavos tekėtų viskis. 

— Papasakokite man apie Frensę Bauers. 

— Ji beveik metus dirbo padavėja Dougo bare. Praėjusį lapkritį 
atsikėlė čia iš Virdžinijos. Gyveno viena Šiaurės Vakarų rajone. 

Edas pasimuistęs ėmė naršyti užrašų knygelėje. 

-— Du kartus ištekėjusi. Nė vienerios vedybos netruko ilgiau nei 
metus. Dabar tikriname abu buvusius vyrus. Naktimis ji dirbdavo, o 
dienomis miegodavo, todėl jos kaimynai ne ką apie ją težino. Darbą ji 
baigdavo pirmą. Tikriausiai ėjo alėja norėdama greičiau pasiekti autobusų 
stotelę. Ji neturėjo automobilio. 

— Niekas nieko negirdėjo, — pridūrė Benas. — Niekas nieko 
nematė. 

— Apklauskite dar kartą, — paprasčiausiai tarstelėjo 
Harisas. — Suraskite ką nors, kas matė arba girdėjo. Ar turite kokių nors 
naujienų apie pirmąjį numerį? 

Benui nepatikdavo, kai aukas kas nors vadindavo numeriais. Jis 
susikišo rankas į kišenes. 

— Karlos Džonson vaikinas gyvena Los Andžele, jis rašo 
straipsnelius bulvariniams laikraštėliams. Jis švarus. Pasirodo, dieną prieš 


mirtį ji ginčijosi su tuo kitu studentu. Liudininkai sako, kad ginčas buvo 
kaip reikiant įsiliepsnojęs. 

— Jis taip pat prisipažino, — tęsė Edas. — Rodos, jie buvo 
susitikę tik kelis kartus, jis jos nedomino. 

— Ar jis turi alibi? 

— Jis sakosi per daug išgėręs ir iškart “pakabinęs" kitą merginą, 
— gūžtelėjęs pečiais pasakė Benas sėsdamasis ant fotelio ranktūrio. — 
Dabar jie susižiedavę. Mes galėtume jį apklausti dar kartą, bet niekas 
netiki, kad jis čia būtų rankas prikišęs. Jo niekas nesieja nei su Kleiton, 
nei su Bauers. Apie jį aiškindamiesi sužinojome, jog jis — vidutinės 
klasės amerikiečių šeimos vaikelis, besidomintis lengvąja atletika. 
Greičiau jau Edą pavadinsi neurasteniku, bet tik ne tą studenčioką. 

-— Dėkoju, partneri. 

— Na, galbūt vis dėlto vertėtų dar kartąjį apklausti. Kuo jis 
vardu? 

— Robertas Lorensas Dorsas. Jis vairuoja “Hondą Civik" ir dėvi 
polo marškinėlius, — pasakojo Benas išsitraukdamas cigaretę. — Avi 
baltus sandalus ir nenešioja kojinių. 

— Roderikas jį pristatys čionai. 


— Luktelkit... 
-—- Aš. vadovauju šiai bylai ir duodu nurodymus, — nutraukė 
Beną Harisas. Jis prisipylė antrą puodelį kavos. — Su jumis dirbs 


Roderikas, Lauenstein ir Bigsbis. Norėčiau tą vaikiną sučiupti anksčiau, 
nei bus nužudyta dar viena moteris. 

Jis kalbėjo ramiai, bet kategoriškai, apmąstęs kiekvieną žodį. 

— Ar dėl to jums kyla kokių nors keblumų? 

Benas nuėjo prie lango ir įsistebeilijo. Visa tai nuskambėjo tarsi 
asmeniškai. 

-— Ne, mes visi norime to paties. 

— Taip pat ir meras, — pridūrė Harisas, o jo ištartuose žo- 
džiuose pasigirdo apmaudžios gaidelės. — Iki savaitgalio jis nori 
pradžiuginti žiniasklaidą geromis naujienomis. Mes kreipėmės į psichiatrą, 
prašėme apibūdinti nusikaltėlį. 

-— Ką jūs pasakėte? — sukikenęs paklausė atsisukdamas Benas. 
— Liaukitės, kapitone. 

Pačiam Harisui šitai nepatiko, jis tęsėjau šaltesniu tonu: 

— Mero prašoma su mumis sutiko bendradarbiauti daktarė Kort. 
Mes nežinome, kaip jis atrodo, galbūt dabar yra pats laikas sužinoti, kaip 
jis mąsto. Dėl to, — pridūrė jis, dirstelėjęs į abu vyrukus, — 
neprieštaraučiau pažvelgti net ir į krištolinį rutulį, kad tik iš to ką nors 
peštume. Prisistatykite ketvirtą. 

Benas jau buvo beprasižiojąs, bet sugavo perspėjantį Edo žvilgsnį. 


Netarę nė žodžio jie išėjo. 

— Galbūt mums patiems būtų pravartu kreiptis į psichiatrą. 

— Pablūdai. 

— Aš tik realiai vertinu padėtį. 

-- Žmogaus protas — neįspėjama mįslė. 

— Tu ir vėl kažko prisiskaitei. 

— O tie, kurie yra išsimokslinę ir geba tą mįslę įminti, gali 
atverti bet kurias duris, į kurias tik beldžiasi paprastas žmogus. 

Atsidusęs Benas numetė cigaretę ant automobilių stovėjimo aikštelės 
grindinio. 

— Mėšlas. 

-— Mėšlas, — žvelgdama pro kabineto langą sumurmėjo Tęsė. 
Šiuo metu ji labiausiai nenorėjo dviejų dalykų: pirmiausia negalėjo 
pagalvoti apie tai, jog tokią šaltą ir bjauriai lietingą dieną reiks įveikti 
didžiulius transporto kamščius. Antrasis nemalonus dalykas buvo visą 
miestą sukrėtusių žmogžudysčių bylos tyrimas. Pirmą nemalonią pareigą ji 
turėjo atlikti dėl mero, o antrąją dėl to, kad taip liepė jos senelis. 

Jos tirtų bylų kraitis ir taip buvo labai didelis. Ji galėjo atsakyti merui, 
galėjo mandagiai viską paaiškinti ir atsiprašiusi nesutikti imtis šio darbo. 
Tačiau senelis buvo kas kita. Būdama greta jo, ji niekada nesijausdavo 
esanti daktarė Teresa Kort. Jau po penkių minučių ji liaudavosi buvusi 
penkių pėdų ir keturių colių moteriško sudėjimo būtybė, turinti juodai 
įrėmintą suteikto laipsnio diplomą. Ji vėl pasijusdavo esanti liesutė 
dvylikametė, užvaldyta labiausiai pasaulyje mylimo žmogaus asmenybės 
žavesio. 

Juk jam ji turėtų būti dėkinga už diplomą juoduose rėmeliuose, tiesa? 
Jis ja labai pasitikėjo, rėmė ir tikėjo. Ir kaip ji galėtų pasakyti “ne", kai 
senelis prašo pasinaudoti įgytomis žiniomis ir gebėjimais? Nejau galėtų 
teisintis tuo, kad ir taip kasdien dirba po dešimt valandų? Galbūt jai 
paprasčiausiai reiktų liautis spyriotis ir nusisamdyti padėjėją? 

Tęsė apsidairė po pastelinių spalvų kabinetą, papuoštą kruopščiai 
parinktomis antikvarinėmis vertybėmis ir akvarelėmis. “Mano, — pamanė 
ji. — Kiekviena smulkmenėlė". Ji pažvelgė į aukštą 1920-aisiais 
pagamintą ąžuolinę spintelę. Si buvo prikimšta segtuvų su bylomis. Ir šios 
bylos buvo jos. Ne, ji nesisamdys jokio partnerio. Po metų jai sueis 
trisdešimt. Ji turi darbą, savo kabinetą ir savo problemas. Būtent to ji ir 
troško, būtent taip turėtų būti ir toliau. 

Ji išsiėmė iš spintos lietpaltį su audinės kailiuku ir susisupo į jį. 
Galbūt, tik galbūt, jai pavyks padėti policijai surasti tą žmo gų, kurio 
vardas pastarosiomis dienomis mirgėte mirga laikraščių antraštėse. Ji 
galėtų padėti jiems jį surasti, galėtų sustabdyti, o paskui suteikti jam 


reikalingą pagalbą. 

Ji pasiėmė piniginę ir portfelį, išsipūtusį nuo bylų, kurias turėjo 
šįvakar peržiūrėti. 

— Keite, — tarstelėjo išeidama į vestibiulį ir statydamasi 
apykaklę. — Einu pas kapitoną Harisą. Nebejileisk nieko, jeigu nebus labai 
skubu. 

— Tau reiktų užsidėti skrybėlaitę, — patarė registratorė. 

— Turiu automobilyje. Iki rytojaus. 

— Atsargiai vairuok. 

Jos mintys jau buvo kažkur toli; ieškodama automobilio raktelių ji 
žengė pro duris. Galbūt grįždama namo ji užsuks nusipirkti kiniško maisto 
ir ramiai papietaus prieš... 

— Tese! 

Iki lifto jai pritrūko vienintelio žingsnelio. Tyliai keiksnodama Tęsė 
atsigręžė ir įstengė išspausti šypseną. 

— Frenkai, — pratarė ji galvodama apie tai, kokia laiminga 
buvo jo nematydama beveik dešimt dienų. 

-— Tave taip sunku pagauti. 

Jis žengė jos link. Neklystantysis. Būtent toks žodis ateidavo Tesei į 
galvą, kai ji pamatydavo daktarą F. R. Fulerį. Antrasis žodis būdavo 
“nuobodus". Jis vilkėjo padūmavusio pilkšvo perlo spalvos kostiumu, 
siūtu “Brolių Bruksų" firmoje, o dryžuotą kaklaraištį buvo prisiderinęs 
prie blyškiai rausvų marškinių. Plaukus kruopščiai šukavosi klasikiniu 
stiliumi. Teresa iš paskutiniųjų stengėsi šypsotis. Juk Frenkas nekaltas, 
kad ji niekaip negalėjo susižavėti tobulybe. 

— Buvau labai užimta. 

— Zinai, kas yra sakoma apie darbą, Tese? 

Ji sukando dantis, mėgindama susilaikyti nuo neigiamo atsakymo, na, 
tai kas gi yra sakoma? Jis paprasčiausiai nusijuoks ir pabaigs nuvalkiotą 
frazę: darbas niekur nepabėgs. Tęsė paspaudė mygtuką vildamasi, kad 
liftas ilgai neužtruks. 

— Šiandien anksti išeini. 

— Turiu iškvietimą, — tarstelėjo Teresa tyčia dirstelėjusi į 
laikrodį. Ji dar turėjo laiko. — Aš jau truputį vėluoju, — pamelavo 
nesuabejojusi, kad elgiasi teisingai. 

— Mėginau tave susirasti, — kalbėjo Frenkas palinkdamas ties 
ja. Delnu jis rėmėsi į sieną. Tai buvo dar vienas jo įprotis, kurio Tęsė 
negalėjo pakęsti. 

-— Nemanyčiau, jog tai didelis keblumas, kai mūsų kabinetų 
durys vienos šalia kitų. 

Ir kur, po velnių, užstringa liftai, kai tau jų labiausiai reikia? 

— Frenkai, juk pats žinai, kad dienotvarkė smarkiai spaudžia. 


— Iš tikrųjų žinau. 

Jis sušvito reklamine šypsena ir tikriausiai pamanė, jog jo odekolono 
kvapas varo Tęsę iš proto. 

— Bet juk kartkartėmis reikia atsipalaiduoti, tiesa, daktare? 

— Kiekvienas ilsisi savaip. 

— Rytojaus vakarui turiu bilietus į Noelio Kauardo spektaklį 
Kenedžio centre. Kodėl gi mums nepailsėjus drauge? 

Kai praėjusį kartą ji sutiko pailsėti drauge, vos išnešė kudašių 
nenurengta. Dar blogiau — prieš kylant mūšiui, ji buvo priversta ištisas 
tris valandas nuobodžiauti jo draugijoje. 

— Labai malonu, kad apie mane pagalvojai, Frenkai, — ir vėl 
nesudvejojusi pamelavo Teresa. — Gaila, bet aš jau susitarusi. 

— Kodėl gi mums... 

Durys atsidarė. 

— Ooo, aš jau vėluoju, — linksmai jam nusišypsojusi žengdama 
į liftą tarstelėjo Tęsė. — Nenusidirbk per daug, Frenkai. Juk žinai, kas yra 
sakoma. 

Smarkiai pliaupė lietus, spūstys buvo didžiulės, taigi Tesei prireikė 
nemažai laiko, kol pasiekė reikiamą vietą. Keista, bet po pusvalandžio 
kelyje ji jautėsi puikiai, net buvo linksma. Galbūt todėl, kad taip greitai ir 
“švariai" atsikratė Frenko. Jeigu tik turėtų pakankamai įžūlumo, o tuo ji 
negalėjo pasigirti, būtų išvadinusi Frenką menkysta ir tuo viską baigusi. 
Tačiau kol Frenkas neužspeisdavo jos į kampą, tol ji taktiškai 
atsikalbinėdavo ir atsiprašinėdavo. 

Nuo gretimos sėdynės Tęsė paėmė fetrinę skrybėlę ir užsidėjusi 
kruopščiai susikišo po ja plaukus. Ji pažvelgė į užpakalinio vaizdo 
veidrodėlį 1r suraukė nosį. Dabar būtų beprasmiška gražintis — lietus visą 
triūsą nuneštų vėjais. Perėjusi per lauką ji taps panaši į šlapią vištą. Kad ir 
kaip ten būtų, bet viduje ji tikriausiai ras moterų tualetą, kur galės 
pasirausti kosmetinėje ir tinkamai susitvarkyti. 

Atidariusi automobilio dureles, viena ranka prilaikydama skrybėlę, 
Tęsė pasileido pastato link. 

— Tik pažiūrėk, — pratarė Benas, sulaikydamas savo partnerį 
ant laiptų, vedančių į nuovadą. Nepaisydami lietaus, jie vėpsojo į 
šokinėjančią per balas Tęsę. 

— Gražios kojos, — pakomentavo Edas. 

— Velnias, dar gražesnės už Lauenstein. 

— Galbūt, — tarstelėjo Edas susimąstydamas. — Lyjant prastai 
matyti. 

Bėgdama nuleista galva per lietų Tęsė pakilo laiptais ir susidūrė su 
Benu. Jis išgirdo, kaip ji nusikeikė. Benas suėmė ją už pečių ir šiek tiek 
atitraukė nuo savęs norėdamas geriau įsižiūrėti į jos veidą. 


Dėl to buvo galima ir sušlapti. 

Elegantiška. Net ir pliaupiant lietui Benas pirmiausia pa galvojo apie 
eleganciją. Išvydęs gražius skruostikaulius, jis kažkodėl pagalvojo apie 
vikingų palikuones. Jos lūpos buvo minkštos ir drėgnos, verčiančios 
galvoti apie kitokius dalykus, oda — blyški, vos rausvo atspalvio. Nuo 
aštrios pastabos Beną sulaikė jos akys — didžiulės, šaltos, žvelgiančios 
kiek apmaudžiai. Jos buvo violetinės. Tokios spalvos tegalėjo būti 
Elizabe- tos Teilor ir lauko gėlių akys. 

-—- Atsiprašau, — pralemeno Tęsė atgavusi kvapą. — Aš jūsų 
nemačiau. 

— Nieko, — atsakė Benas, nenoromis atplėšdamas nuo jos 
žvilgsnį. Apie jo santykius su moterimis sklandė legendos. Galbūt tos 
kalbos ir būdavo perdėtos, bet pagrįstos tikrais faktais. — Manęs tai 
nenustebino, taip greitai lėkėte... 

Jam buvo malonu laikyti ją glėbyje, žiūrėti, kaip nuo jos blakstienų 
kapsi lietaus lašeliai. 

— Galėčiau jus sulaikyti už pareigūno įžeidimą. 

— Ledi visa sušlapusi, — sumurmėjo Edas. 

Iki tol Tęsė pastebėjo tik vienąją laikantį vyriškį, įsistebei- lėjusį taip, 
tarsi ji būtų atsiradusi netvariame dūmų kamuolyje. Dabar ji dirstelėjo į 
šalį, paskui akis pakėlė aukštyn ir išvydo šlapią besijuokiančiomis 
mėlynomis akimis ir didžiule kupeta susitaršiusių raudonų plaukų milžiną. 
“Ar čia policijos nuovada, ar pasaka?" — mąstė Tęsė. 

Atidarydamas duris Benas tebelaikė ją už parankės. Gerai, jis leis jai 
įeiti, bet tikrai neleis taip greit pasprukti. Tik ne dabar. 

Įėjusi į vidų, Tęsė dar kartą žvilgtelėjo į Edą ir nusprendė, kad jis yra 
tikras, o tada atsigręžė į Beną. Ir jis buvo tikras. Jis tebelaikė ją už 
parankės. Pralinksmėjusi ji kilstelėjo antakį. 

-— Pareigūne, aš jus perspėju — jeigu jūs mane areštuosite už 
užpuolimą, aš pareikšiu kaltinimą dėl grubaus policininkų elgesio. 

Benui nusišypsojus, Tęsė pajuto, kaip viduje kažkas sukirbėjo. Jis 
nebuvo toks nepavojingas, kaip jai iš pradžių pasirodė. 

— O dabar, jeigu leisite... 

-— Pamirškite tuos kaltinimus, — tebelaikydamas jos ranką 


pasakė Benas. — Jeigu jums reiktų kokio nors bilieto... 
— Seržante... 
— Detektyvas, — pataisė ją Benas. — Benas. 


— Detektyve, apie tai galėtume pasikalbėti kada nors vėliau, o 
dabar aš vėluoju. Jeigu jūs norite man padėti... 

— Aš ir esu visuomenės tarnas. 

— Tada labai prašyčiau paleisti mano ranką ir pasakyti, kur 
galėčiau rasti kapitoną Harisą. 


— Kapitoną Harisą? Iš žmogžudysčių skyriaus? 

Ji pajuto jo balse nuostabą, pajuto nepasitikėjimo gaidelę, pajuto, kaip 
jo ranka paleido jos alkūnę. Suintriguota ji krestelėjo galvą ir nusiėmė 
skrybėlaitę. Ant pečių pasklido šviesiai gelsvi plaukai. 

-—- Taip, tą patį. 

Beno žvilgsnis nuslydo geltonais plaukais, o paskui vėl apsistojo ties 
veidu. Kažkas nesutampa, mąstė jis. Jam atrodė, kad kažkas vis tiek 
nesutampa. 

-- Daktarė Kort? 

Visada sunku švelniai sureaguoti į šiurkštumą ir cinizmą. Tęsė ir 
nesistengė būti taktiška. 

— Ir vėl pataikėte, detektyve. 

— Ar jūs iš durnyno? 

Ji šaltai pažvelgė į Beną. 

— O jūs — faras? 

Jeigu ne Edo juokas, jie abu dar būtų pridūrę po vienas kitam adresuotą 
žodelį kitą. 

-—- Nuskambėjo pirmojo raundo gongas, — nerūpestingai pratarė 
jis. — Hariso kabinetas — neutrali zona. 

Dabar jis pats paėmė Tęsę už parankės ir nulydėjo koridoriumi. 


Iš abiejų šonų lydima naujųjų pažįstamų, Tęsė ėjo koridoriumi. 
Kartkartėmis pasigirsdavo žmonių balsai, pokšteldavo atidaromos ir 
uždaromos durys. Iškart iš kelių kampų pasigirsdavo telefono skambučiai. 
Atrodė, kad telefonų ragelių apskritai niekas nekelia. Niaurią nuotaiką dar 
labiau juodino į langų stiklus tykštantys lietaus lašai. Darbiniais 
drabužiais apsivilkęs žmogus šluostė kažkokio neaiškaus skysčio balutę. 
Koridorius smarkiai dvokė lizoliu ir drėgme. 

Ji ne pirmą kartą lankėsi policijos nuovadoje, bet pirmą kartą taip iš 
arti pajuto šią dvasią, kad net pabūgo. Ignoruodama Beną, dabar ji kreipėsi 
tik į jo partnerį. 

—- Jūs abu visada dirbate kartų? 

Ji labai draugiška, pamanė šyptelėjęs Edas. Jam patiko jos balsas, 
žemas ir vėsus kaip šerbetas karštą sekmadienio popietę. 

— Kapitonas nori, kad aš jį prižiūrėčiau. 

— Galėčiau lažintis. 

Benas staiga grįžtelėjo į kairę. 

— Dabar čia, daktare. 

Dėbtelėjusi į jį, Tęsė nuėjo paskui. Nuo jo dvelkė lietumi ir muilu. 


Įžengusi į skyrių, ji pamatė, kaip du vyrai tempia antrankiais surakintą 
paauglį. Kampe sėdėjo moteris, abiem rankomis laikydama puodelį; ji 
tyliai verkė. Iš koridoriaus sklido kažkieno balsai. 

— Sveika atvykusi į realų pasaulį, — pratarė Benas, kažkam 
pradėjus plūstis. 

Tęsė ilgai ir įdėmiai žvelgė į jį, galiausiai įvertino kaip visišką kvailį. 
Nejau jis manė, kad ji tikėjosi būti pavaišinta arbata su pyragaičiais? 
Palyginti su klinika, kurioje ji lankydavosi kartą per savaitę, šie vaizdeliai 
jai priminė pokylį sode. 

— Dėkoju, detektyve... 

— Peris, — pratarė Benas. Jis niekaip negalėjo suprasti, kodėl 
jam nuolat atrodė, kad ji iš jo juokiasi. — Benas Peris, daktare Kort. O čia 
— mano partneris Edas Džonsonas. 

Nenuleisdamas nuo Tesės akių jis išsitraukė cigaretę ir prisidegė. 
Blankiame kabinete ji atrodė tarsi sėdinti ne savuose ratuose, ją galėjai 
palyginti su rože, išaugusia ant šiukšlių krūvos. Bet visa tai jam neturėjo 
rūpėti. 

— Mes drauge dirbsime. 

— Kaip puiku, — tarstelėjo ji nutaisiusi šypsenėlę, kuria 
paprastai apdovanodavo įžūlius pardavėjus, ir nusklendė toliau. Jai 
nespėjus pabelsti į Hariso duris, patarnauti suskubo Benas. 

— Kapitone, — pasakė Benas, palaukęs, kol Harisas atsitrauks 
nuo krūvos dokumentų ir atsistos. — Tai daktarė Kort. 

Jis nesitikėjo, kad ateis moteris, ir dar tokia jauna. Vis dėlto Harisas 
turėjo labai daug pavaldžių moterų pareigūnių, buvo dirbęs su daugeliu 
naujokių, todėl 1r dabar tik menką minutėlę pasidavė nuostabai. Ją 
rekomendavo pats meras. Žvelgdamas į ją Harisas pasitempė. Kad ir koks 
kietas meras būtų, Harisas buvo aštraus proto žmogus ir retai darydavo 
klaidų. 

— Daktare Kort, — pratarė Harisas spausdamas jos minkštą, 
mažą, bet ganėtinai tvirtą ranką. — Labai džiaugiuosi, kad atvykote. 

Ne, jai tikrai neatrodė, kad jis labai džiaugtųsi, bet ji ir anksčiau buvo 
susidūrusi su panašiais dalykais. 

— Manau, kad galėsiu kuo nors padėti. 

— Prašau sėstis. 

Ji jau buvo benusivelkanti lietpaltį, bet ant pečių pajuto kažkieno 
rankas. Dirstelėjusi per petį, išvydo Beną. 

— Puikus paltas, daktare, — braukdamas pirštais per audinių 
kailiukų pamušalą pasakė Benas. — Penkiasdešimties minučių pašnekesiai 
tikriausiai labai pelningi. 

— Nėra nieko juokingiau už landžius pacientus, — atsakė Tęsė 
Beno intonacija, o paskui nusigręžė. Koks arogantiškas pasipūtėlis, 


pamanė ji sėsdamasi. 
-- Daktarė Kort tikriausiai neprieštarautų, jeigu pasiūlytume 
puodelį kavos, — įsiterpė Edas. Jis visada būdavo giedros nuotaikos; ir 


dabar šyptelėjo partneriui. — Ji gerokai sušlapo, kol čia atkeliavo. 
Edo akyse išvydusi smagias kibirkštėles, Tęsė nesusilaikė 
nenusišypsojusi. 


— Išgerčiau kavos. Juodos. 

Harisas dirstelėjo į kavos tirščius ant plytelės stovinčiame puodelyje ir 
pakėlė telefono ragelį. 

— Roderikai, atnešk kavos. Keturis, ne, tris, — pasitaisė 
pažvelgęs į Edą. 

— Jeigu būtų truputis karšto vandens... — pasakė Edas pa- 
sirausęs kišenėje ir išsitraukęs maišelį žolių arbatos. 

-—- Ir dar vieną puodelį karšto vandens, — paprašė Harisas su- 
dėjęs lūpas lyg ir šypsniui. — Taip, Džeksonui. Daktare Kort... — Harisas 
nesuprato, kas taip labai ją pralinksmino, bet nujautė, kad tokia nuotaika 
turėtų kaip nors sietis su dviem vyriškiais. Verčiau jau jie imtųsi darbo. — 
Būsime dėkingi už bet kokią pagalbą, kokią tik galėtumėte mums suteikti. 
Jūs taip pat galite tikėtis nuoširdaus bendradarbiavimo iš mūsų pusės, — 
pastarieji žodžiai buvo ištarti iškalbingai pažvelgus į Beną. — Ar jums jau 
buvo trumpai išdėstyta, ko mums reiktų? 

Tęsė prisiminė dviejų valandų pokalbį su meru ir stirtas dokumentų, 
kuriuos parsigabeno iš mero kabineto. Visa tai neturi nieko bendra su 
penkiaminute, svarstė ji. 

— Taip. Tiriant žudiko, pravarde Kunigas, bylą, jums tikrai 
reikia psichologijos specialisto. Reikia argumentuotų, profesionalių 
išvadų, paaiškinančių, kodėl jis žudo, kodėl žudo būtent taip. Jūs norite, 
kad aš jums papasakočiau, kas jis yra: kaip jis mąsto, ką jis jaučia. 
Disponuojant turimais faktais ir medžiaga, kurią man pateiksite, galbūt 
bus galima pateikti nuomonę... tik nuomonę, — pabrėžė ji, — kas jis yra 
žvelgiant psichologo akimis, kaip jis veikia ir kodėl jis veikia būtent taip. 
Turėdami šią informaciją galbūt galėsite žengti žingsnelį pirmyn 
mėgindami jį sustabdyti. 

Taigi ji nežadėjo stebuklų. Tai Harisui padėjo atsipalaiduoti. Akies 
kampučiu Harisas matė, kaip Benas nenuleisdamas akių stebi Tęsę tingiai 
braukydamas pirštu perjos lietpaltį. 

— Sėskis, Peri, — ramiai pratarė jis. — Ar meras jums davė 
kokių nors dokumentų? — paklausė psichiatrės. 

-— Šiek tiek. Vakar vakare truputį juos pastudijavau. 

— Tikriausiai norėsite dirstelėti ir į šiuos raportus, — pasakė 
Harisas imdamas nuo stalo segtuvą ir duodamas jai. 

— Dėkoju, — atsakė Tęsė išsitraukdama iš portfelio vėžlio 


kiauto akinius ir atsiversdama segtuvą. 

Iš durnyno, vėl pagalvojo Benas tyrinėdamas jos profilį. Ji atrodė taip, 
tarsi vadovautų universiteto komandos palaikančiųjų grupei, arba taip, 
tarsi ramiai gurkšnotų konjaką prašmatniame bare. Benas negalėjo 
pasakyti, kodėl būtent taip ją įsivaizdavo, bet abu susigalvoti įvaizdžiai jai 
kuo puikiausiai tiko. Tik niekaip netiko gydytojos psichiatrės įvaizdis. 
Psichiatrai paprastai būna aukšti, liesi ir išblyškę, ramiomis akimis, 
ramiais balsais, švelniomis rankomis. 

Benas prisiminė psichiatrą, pas kurį trejus metus lankėsi iš Vietnamo 
grįžęs jo brolis. Džošas išėjo į kariuomenę jaunas, nepatyręs idealistas. Jis 
grįžo palūžęs, agresyvus. Psichiatras jam pagelbėjo. Bent jau taip atrodė, 
visi taip kalbėjo, Džošas — taip pat, kol negavo tarnybinio ginklo ir 
nepadarė viskam galo. 

Psichiatras tai pavadino “uždelsto veikimo streso sindromu". Nuo to 
laiko Benas negalėjo pakęsti bet kokių konkrečių formuluočių ar etikečių. 

Roderikas atnešė kavos ir iš paskutiniųjų stengėsi neparodyti, kaip jam 
nepatinka pasiuntinuko vaidmuo. 

-— Ar jau pristatei tą vaikiščią Dorsą? — paklausė jo Harisas. 

— Kaip tik dabar rengiausi. 

— Iš ryto Peris ir Džeksonas informuos tave, Lauenstein ir 
Bigsbį, — pasakė Harisas ir linktelėjęs leido jam išeiti, o pats įsibėrė į 
kavą tris šaukštelius cukraus. Edas net krūptelėjo. 

Tęsė paėmė kavos puodelį kažką sumurmėjusi, net nepakėlusi akių. 

— Ar turėčiau suprasti, kad žudikas yra stipresnis nei vidutinis 
vyras? 

Benas išsiėmė cigaretę ir ėmė ją apžiūrinėti. 

— Kodėl? 

Tęsė nusmaukė akinius ant nosies galiuko pamėgdžiodama vieną 
profesorių iš koledžo. Šis gestas buvo skirtas demoralizuoti. 

-- Išskyrus smaugimo žymes, ant aukų kūnų nerasta jokių 
mėlynių, smurto žymių, jų drabužiai nebuvo suplėšyti, nelikę jokių kovos 
pėdsakų. 

Nekreipdamas dėmesio 1 kavą, Benas užsitraukė dūmą. 

— Nė viena auka nebuvo labai tvirta ar stambi. Didžiausia iš jų 
— Barbara Kleiton — penkių pėdų ir keturių colių ūgio, ji svėrė šimtą 
dvidešimt svarų. 

— Baimė ir adrenalinas sukelia didžiulius jėgų antplūdžius, — 
kalbėjo Tęsė. — Iš raportų galima spręsti, kad jis puola aukas netikėtai, iš 
nugaros. 

— Mes taip spėjame iš to, kur likusios mėlynės. 

— Manyčiau, gerai jus supratau, — gyvai tarstelėjo Tęsė vėl 
kilstelėjusi akinius. Nelengva demoralizuoti kvailį. — Nė viena auka 


neįstengė drykstelti jam per veidą, nes priešingu atveju po nagais būtų 
rasta žudiko odos ląstelių. Ar teisingai manau? 

Benui nespėjus atsakyti, ji klausiamai pažvelgė į Edą. 

— Vadinasi, jis yra sumanus ir stengiasi nepalikti jokių įkalčių. 
Neatrodo, kad jis žudo spontaniškai, greičiau viską kruopščiai, net 
logiškai suplanuoja. O kaip aukų drabužiai? — toliau klausinėjo ji. —Ar 
jie buvo netvarkingi, atsegioti, gal net suplėšyti, ar batai nebuvo nuspirti? 

Edas papurtė galvą stebėdamasis jos nuovokumu ir dėmesiu. 

— Ne, madam, visos trys aukos buvo kuo tvarkingiausios. 

— O kaip žudymo įrankis, kaip stula? 

— Ji būna perjuosta per krūtinę. 

— Tvarkingas psichas, — įsiterpė Benas. 

Tęsė tik nežymiai kilstelėjo antakį. 

— Jūs labai greitas diagnozuoti, detektyve Peri. Vietoj žodžio 
“tvarkingas" būčiau linkusi sakyti “nuolankus". 

Pagrūmojęs pirštu Harisas perspėjo Beną. 

— Ar galėtumėte tai paaiškinti, daktare? 

-— Negalėčiau pateikti konkretaus vaizdo detaliau visko 
nepatyrinėjusi, kapitone, bet, manyčiau, galiu šį tą pasakyti. Akivaizdu, 
jog žudikas labai religingas. Manyčiau, jis buvo auklėjamas tradicine 
dvasia. 

— Norite pasakyti, kad jis priklauso dvasininkų luomui? 

Tęsė vėl atsigręžė į Beną. 

— Galbūt šis asmuo kada nors ir priklausė tam luomui, gal 
paprasčiausiai jam prijautė, o gal net baiminosi bažnyčios autoriteto. Stulą 
jis naudoja kaip simbolį sau pačiam, mums, gal net ir savo aukoms. Galbūt 
jis naudoja stulą mėgindamas maištauti, tačiau iš paliktų raštelių taip 
neatrodo. Kadangi visos trys aukos yra panašaus amžiaus, galima 
numanyti, jog jos atstovauja kažkokiai jo gyvenime svarbiai moteriai, 
pavyzdžiui, motinai, žmonai, meilužei, seseriai. Kam nors, kas jam gerai 
pažįstamas ir emociškai artimas. Jaučiu, kad šis žmogus kažkaip jį 
sugniuždė, ir bažnyčia taip pat neliko nuošaly. 

— Nuodėmė? — leptelėjo Benas, išpūsdamas dūmų kamuolį. 

Gal jis 17 mužikas, mąstė Tęsė, bet nėra kvailas. 

— Įvairiai galima apibrėžti nuodėmę, — ramiai dėstė ji. — Taip, 
jis kaip nuodėmę galėjo suprasti seksą ar lytiškumą. 

Benui labai nepatiko tokia rami, objektyvi analizė. 

— Vadinasi, jis baudžia vieną moterį už kitą? 

Jo balse išgirdusi pašaipias gaideles, ji užvertė segtuvą. 

— Ne, kitas jis gelbėja. 

Benas vėl prasižiojo, bet paskubėjo užsičiaupti. Baisu ir pagalvoti. 

— Tai man visiškai aišku, — pasakė Tęsė gręždamasi į Harisą. 


— Juk prie kiekvienos aukos paliktas raštelis. Tas žmogus įsivaizduoja 
esąs išganytojas. Kadangi jis nenaudoja smurto, galėčiau teigti, jog jis 
nesiekia nubausti. Jeigu norėtų atkeršyti, elgtųsi žiauriai, jis norėtų, kad 
aukos numanytų, kas jų laukia. Tačiau jis elgiasi kitaip: nužudo jas kaip 
galima greičiau, paskui sutvarko jų drabužius, vėliau tarsi pagerbia j as 
perjuosdamas stula ir palieka raštelį, kad jos išgelbėtos. 

Nusiėmusi akinius ji perbėgo visus žvilgsniu. 

— Žudikas jų neprievartauja. Beveik akivaizdu, kad jis — 
impotentas, bet yra dar svarbesnis dalykas — seksualinis užpuolimas būtų 
nuodėmė. Galbūt žudydamas jis patiria kokį nors sąlyginai seksualinį 
pasitenkinimą, bet tai daugiau dvasinis išgyvenimas. 

— Religinis fanatikas, — svarstė Harisas. 

— Dvasiškai — taip, — atsakė jam Tęsė. — Išoriškai jis 
tikriausiai nesiskiria nuo kitų, dažniausiai elgiasi normaliai. Visas 
žmogžudystes skiria net kelių savaičių pertraukos, vadinasi, jis 
kontroliuoja savo poelgius. Tikriausiai eina į darbą, normaliai bendrauja, 
lanko bažnyčią. 

-— Bažnyčią... — Benas atsistojo ir nužingsniavo prie lango. 

— Manyčiau, reguliariai. Tai jam ir yra svarbiausia. Jeigu šis 
žmogus nėra kunigas, žudydamas jis įsivaizduoja toks esąs. Šitaip jis 
įsivaizduoja tarnaująs. 

— Išrišimas, — murmėjo Benas, — paskutinis patarnavimas. 

Suintriguota Tęsė prisimerkė. 

— Būtent. 

Edas per menkai išmanė bažnytinius reikalus, tad pamėgino keisti 
temą. 

— Jis šizofrenikas? 

Tęsė suraukė antakius nudūrusi akis į akinius ir papurtė galvą. 

-— Šizofrenija, sunki depresija, susiskaidžiusi asmenybė... Tai 
labai greitai ir lengvai prilimpančios ir viską per daug apibendrinančios 
etiketės. 

Ji nė nepastebėjo, kaip atsigręžęs 1 ją įsistebeilijo Benas. Ji įsidėjo 
akinius į futliarą ir įsikišo į kosmetinę. 

-— Kiekviena psichinė negalia yra labai specifinė problema, o 
problemą galima suprasti ir įveikti tik išsiaiškinus jos priežastis. 

— Suprantu, ir man labiau patinka konkretūs dalykai, — pratarė 
Harisas. — Šioje byloje už konkretumą pažadėta premija. Ar jis yra 
psichopatas? 

Tesės veido išraiška kiek pasikeitė. Ji ima nekantrauti, mąstė Benas, 
pastebėjęs nežymią raukšlelę tarp antakių ir vos pastebimą lūpų 
krustelėjimą. Ji greitai susitvardė ir vėl ėmė kalbėti kaip profesionalė. 

-- Jeigu jūs būtinai norite išgirsti kokį nors apibendrinantį 


terminą, tada galiu pasakyti, jog psichopatijos terminas tinka. Kalbame 
apie dvasinę negalią. 

Edas palietė barzdą. 

— Taigi jis ligonis. 

— Psichinė negalia — juridinis terminas, detektyve, — iš- 
poškino Tęsė pasiimdama segtuvą ir atsistojo. — Kai jis bus sulaikytas ir 
patrauktas baudžiamojon atsakomybėn, šis terminas bus traktuojamas 
kitaip. Kapitone, nusikaltėlio psichikos aprašą pateiksiu kiek. galėdama 
greičiau. Būtų gerai, jei galėčiau pamatyti prie kūnų paliktus raštelius ir 
žudymo įrankius. 

Harisas pakilo ne itin patenkintas. Jis norėjo, išgirsti daugiau. Tiesą 
sakant, jis norėjo sužinoti A, B ir C punktus, o paskui išsiaiškinti juos 
jungiančias gijas. 

-— Detektyvas Peris parodys viską, kas jus domina. Dėkoju, 
daktare Kort. 

Ji paspaudė Hariso ranką. 

-- Dar neturite už ką man dėkoti. Detektyve Peri? 

— Išėjimas štai ten, — pratarė jis linktelėjęs galva ir ją iš- 
lydėdamas. 

Benas tylėdamas vedė Tęsę koridoriais prie registratoriaus būdelės, kur 
jie pasirašė, kad būtų įleisti apžiūrėti įkalčių. Apžiūrinėdama mašinėle 
spausdintus raštelius Tęsė tylėjo, ji stebėjosi, kokie jie tvarkingi. Rašteliai 
buvo visiškai vienodi, atrodė tarsi nukopijuoti ar nufotografuoti. Juos 
parašęs žmogus, mąstė ji, neturėjo būti apimtas pykčio ar puolęs į neviltį. 
Greičiausiai jis išties juto begalinę ramybę. Tos ramybės jis siekė, mėgino 
ją suteikti kitiems. 

— Balta spalva gali reikšti skaistybę, — tyliai kalbėjo Tęsė 
apžiūrinėdama stulas. Tikriausiai tai simbolis, mąstė ji, bet kieno? Ji 
nusigręžė nuo raštelių. Jie kėlė didesnį šiurpą nei patys žudymo įrankiai. 
— Atrodo, jog tai žmogus, manantis turįs atlikti misiją. 

Benas prisiminė, kaip po kiekvienos žmogžudystės jį apimdavo įniršis, 
bet dabar jo balsas buvo šaltas ir tvirtas. 

— Kalbate taip, lyg labai savimi pasitikėtumėte, daktare. 

-— Tikrai? — pakeldama į Beną akis ir atidžiai nužvelgdama jį 
nuo galvos iki kojų, tarstelėjo Tęsė. Ji kažką įtemptai galvojo, paskui 
staiga prabilo: 

— Kada baigiate darbą, detektyve? 

Benas krestelėjo galvą nebūdamas tikras, ką iš tikrųjų daro. 

— Baigiau prieš dešimt minučių. 

— Gerai, — atsakė Tęsė vilkdamasi paltą. — Galite nupirkti 
man išgerti ir papasakoti, kodėl nemėgstate mano profesijos žmonių. O gal 
jums nepatikau būtent aš? Galiu pažadėti, kad nebus jokių psichoanalizių. 


Kažkas Beną prie jos traukė. Santūri elegancija, tvirtas, pasitikintis 
balsas, galbūt didelės švelnios akys. Apie tai jam reiks pagalvoti vėliau. 

— Neimsite honoraro? 

Tęsė nusijuokė brukdama į kišenę kepuraitę. 

— Apie tai pasišnekėsime vėliau. 

— Aš tik pasiimsiu paltą. 

Grįždami 1 poskyrį jie abu svarstė, kodėl sutiko kartu praleisti vakarą, 
nors abu vienas į kitą skersakiavo. Kita vertus, jie abu vylėsi paimti viršų 
dar iki vakarui pasibaigiant. Benas čiupo paltą ir kažką sukeverzojo į 
žurnalą. 

— Čarli, pasakyk Edui, kad turiu pasikonsultuoti su daktare 
Kort. 

-— Ar sutvarkei tą pareiškimą? 

Benas tarsi skydu prisidengė Tese ir pasileido durų link. 

— Ar sutvarkiau? 

— Po velnių, Benai... 

— Rytoj. Pateiksiu tris egzempliorius. 

Jis paskubėjo, kad nebegirdėtų, kas jam sakoma. Po akimirkos jie jau 
buvo prie lauko durų. 

— Nemėgstate terliotis su popieriais? — paklausė Tęsė. 

Benas atidarė duris ir pamatė, kad dabar lietus jau nebepliaupė, o tik 
įkyriai purškė. 

— Tai nėra pati maloniausia mano darbo dalis. 

— O kokia maloniausia? 

Vesdamas savo automobilio link Benas paslaptingai pažvelgė į Tęsę. 

— Maloniausia gaudyti blogus berniukus. 

Keista, bet Tęsė juo patikėjo. 

Po dešimties minučių jie įžengė į blausiai apšviestą barą, kuriame 
muzika sklido iš gerų kolonėlių, o svaigalai nebuvo skiedžiami vandeniu. 
Tai nebuvo viena iš pačių prabangiausių Vašingtono naktinių barų, bet ir 
ne pati prasčiausia. Tesei pasirodė, kad čia nuolatiniai lankytojai puikiai 
pažįsta vienas kitą — jie kreipėsi vardais, o naujokai įsileidžiami pamažu. 

Benas nerūpestingai mostelėjo barmenui, persimetė keliais žodeliais su 
viena iš padavėjų ir susirado stalelį baro gilumoje. Čia muzika skambėjo 
ne taip garsiai, šviesos buvo dar labiau prigesintos. Stalelis šiek tiek 
klibėjo, nes viena jo koja buvo trumpesnė už kitas. 

Vos atsisėdęs Benas iškart atsipalaidavo. Jis čia jautėsi kaip namie. 

— Ko norėtumėte? — paklausė Tesės tikėdamasis, kad ji 
užsisakys kokio nors gero prancūziško balto vyno. 

— Neskiesto viskio. 

— “Stoličnaja", — nenuleisdamas akių nuo Tesės, pasakė jis 
padavėjai. — Su ledu. 


Benas laukė tylėdamas; praėjo dešimt sekundžių, dvidešimt... Kokia 
keista tyla, mąstė jis, kupina neatsakytų klausimų ir slopinamo 
priešiškumo. Na gerai, jis jai pamėtės menką šiaudelį. 

— Jūsų akys neįtikėtinai žavios. 

Ji nusišypsojo ir patogiai atsilošė. 

—- O aš tikėjausi išgirsti ką nors originalesnio. 

— Edui labai patiko jūsų kojos. 

— Keista, kad jis įstengė jas pamatyti iš savo aukštybių. Jis ne 
toks kaip jūs, — pastebėjo ji. — Judu abu — įspūdinga komanda. Vertėtų 
keisti temą, detektyve Peri. Man labai įdomu, kodėl jūs taip nepasitikite 
mano profesijos žmonėmis. 

— Kodėl? 

Atnešus gėrimą, Tęsė iš lėto siurbtelėjo. Gėrimas ją šildė 1š vidaus, 
pasiekė tolimiausias kūno kerteles, kurių nebuvo sušildžiusi kava. 

— Man paprasčiausiai smalsu. Juk mūsų darbas panašus. Kad ir 
kaip ten būtų, mes abu ieškome atsakymų, mėginame įminti mįsles. 

-- Jums tikrai atrodo, kad mūsų darbas panašus? — paklausė 
Benas net šypteldamas nuo tokios minties. — Mentai ir durnynų 
darbuotojai. 

— Galbūt man jūsų darbas atrodo toks pat nemalonus, kaip ir 
jums manasis, — ramiai kalbėjo Tęsė. — Tačiau mes esame labai 
reikalingi, kol kai kurie žmonės elgiasi kitaip, nei to reikalauja įprastos 
visuomenės normos. 

— Man nepatinka moksliškos sąvokos, — atsakė Benas pa- 
dėdamas stiklą su gėrimu. — Per daug nepasitikiu tais, kurie sėdi už stalo 
ir atlieka bandymus su žmonių smegenimis, o paskui mėsinėja jų 
asmenybes. 

— Puiku, — klausydamasi pasigirdusios svajingos muzikos n 
vėl gurkštelėjusi tarstelėjo Tęsė. — Tai toks jūsų požiūris į psichiatrus? 

— Taip. 

Ji linktelėjo. 

— Neabejoju, kad ir jūs dirbdamas kartais turite būti fanatikas. 

Jo akyse plykstelėjo ir akimirksniu dingo keistai pavojingos 
kibirkštėlės. 

— Taškas jūsų naudai, daktare. 

Tęsė subarbeno pirštais į stalą, ir tai buvo vienintelis ženklas, 
liudijantis, kad sukilo emocijos. Benas visada sugebėdavo išlikti stebėtinai 
ramus. Tesėjau buvo tai pastebėjusi Hariso kabinete. Vis dėlto ji jautė, jog 
iš tikrųjų jis nėra ramus. Jai buvo sunku nesižavėti jo sugebėjimu 
tvardytis. 

— Puiku, detektyve Peri, kodėl gi jums nepamėginus pelnyti 
taško savo naudai? 


Pateliuškavęs taurėje degtinę, Benas pastatė stiklą ant stalo. 

-— Na, gerai. Mano akimis, jūs — įsiutusių namų šeimininkių ar 
nuobodžiaujančių tarnautojų reketuotojai. Viskas galiausiai suvedama į 
lyties dalykus ar neapykantą motinai. Jūs nė trupučio nesuprakaitavę 
klausimu atsakote į klausimą. Penkiasdešimt minučių pralekia žaibu, ir jūs 
imatės kitos bylos. O kai kam nors išties reikia rimtos pagalbos, kai kas 
nors puola į visišką neviltį, jūs nusigręžiate. Jūs užklijuojate etiketę, 
užvedate bylą ir imatės kito paciento. 

Kurį laiką Tęsė tylėjo; už piktų žodžių ji girdėjo nuoskaudą. 

-- Tikriausiai jūs patyrėte siaubingų dalykų, — sumurmėjo ji. 
— Man labai gaila. 

Benas pasimuistė. Jis jautėsi ne itin jaukiai. 

— Jokios psichoanalizės, — priminė Tesei. 

Išties labai nemaloni patirtis, mąstė Tęsė. Bet jis nebuvo panašus į 
žmogų, kuriam reikėtų užuojautos. 

— Gerai, pamėginkime į visa tai pažvelgti iš kitos pusės. Jūs 
esate žmogžudysčių skyriaus detektyvas. Mano manymu, jūs ištisas 
dienas, blizgindami ginklais, šukuojate tamsias alėjas. Iš ryto jūs 
paleidžiate keletą kulkų, popiet pamosuojate kumščiais, o paskui 
supažindinate įtariamąjį su jo teisėmis, jį sulaikote ir perduodate 
tardytojui. Ar jums pakanka tokių bendrų pastabų? 

Benas nenoromis nusišypsojo. 

— Jūs labai išmintinga, tiesa? 

— Man dažnai taip sako. 

Benas paprastai taip greitai nenuspręsdavo apie žmones, kurių 
nepažinojo. Įgimtas teisingumo jausmas sukilo prieš giliai įsišaknijusias 
neigiamas nuostatas. Jis mostelėjo prašydamas dar vieno stiklo. 

— Kuo jūs vardu, aš jau pavargau vadinti jus daktare Kort. 

-— Jūs Benas, — atsakė ji nusišypsodama ir priversdama pa- 
šnekovą vėl įsižiūrėti į jos lūpas. — Aš Teresa. 

— Ne, — papurtė galvą Benas. — Į jus taip kreiptis negalima. 
Teresa — per daug įprasta. Teri — per prastai skamba. 

Ji palinko į priekį ir pasirėmė smakru ant sunertų rankų. 

— Kad ir kaip ten būtų, tikriausiai jūs esate geras detektyvas. 
Mane vadina Tese. 

— Tęsė... — iš lėto pratarė Benas, o paskui linktelėjo. — Labai 
gražu. Pasakyk man, Tese, kodėl pasirinkai psichiatriją? 

Ji minutėlę žvelgė į jį gėrėdamasi jo sugebėjimu atsipalai duoti. Jis nėra 
aptingęs, mąstė ji, nėra ištižęs, jis paprasčiausiai atsipalai davęs. Ji 
pavydėjo tokio sugebėjimo. 

— Smalsumas, — pratarė ji. — Žmogaus sąmonėje kirba 
daugybė neatsakytų klausimų. Aš norėjau surasti atsakymus. Jei gali 


surasti atsakymą, kartais įstengi padėti. Gali pagydyti dvasią, nustumti 
nuo širdies akmenį. 

Beną sujaudino jos paprastumas. 

— Nustumti nuo širdies akmenį... — pakartojo jis prisiminda- 
mas savo brolį. Jo akmens niekam nepavyko nustumti. — Tu manai, jog 
pagydžiusi dvasią sugebėtum nustumti nuo širdies akmenį? 

— Tai vienas ir tas pats, — atsakė Tęsė žvelgdama į netoliese 
sėdinčią, ties alaus ąsočiu palinkus1ią ir besijuokiančią porą. 

— O aš maniau, kad jums mokama tik už tai, kad kapstotės po 
žmonių smegenis. 

Tesės lūpos krustelėjo, bet ji tebežiūrėjo į besijuokiančią porą. 

— Dvasia, širdis ir siela. “Nereikia taikytis su negalia širdies. 
Išrauk iš atminties tu negandas senas, išbrauki iš minčių nelaimes ir 
skriaudas, palengvinki krūtinę naštą slegiančią nuri- tęs..." 

Tesei kalbant, Benas pakėlė akis nuo savojo stiklo. Tęsė kalbėjo tyliai, 
bet dabar Benas nebegirdėjo muzikos, baro ūžesio ir juoko. 

-- Makbetas, — gūžtelėjęs pečiais pratarė jis, kai Tęsė nu- ! 
sišypsojo. — Ir mentai skaito knygas. 

Tęsė pakėlė taurę tarsi sakydama tostą. 

— Galbūt mums reiktų pažvelgti vienam į kitą kitomis akimis. 

Jiems išėjus į mašinų stovėjimo aikštelę tebedulkė. Prieblanda greitai 
virto tamsa; gatvės žibintų šviesoje žvilgėjo balutės, tušti šaligatviai buvo 
šlapi. Vašingtonas užmiega anksti. Tęsė tik dabar Beno paklausė to, kas 
jai nedavė ramybės visą vakarą. 

— Benai, kodėl tu tapai policininku? 

— Juk jau sakiau; man patinka gaudyti blogus berniukus. 

Tęsė pamanė, kad tuose žodžiuose yra lašelis tiesos, bet tik 
lašelis. 

-— Vadinasi, tu augai žaisdamas policininkus ir plėšikus, o 
paskui nutarei ir toliau gyventi žaisdamas? 

— Paprastai aš žaisdavau gydytojais, — pasakė jis priva- 
žiuodamas prie Tesės automobilio ir stabdydamas savąjį. — Tokie 
žaidimai lavino. 

-—- Neabejoju. O kodėl paskui nutarei tapti viešosios tvarkos 
gynėju? 

Jis galėjo pasakyti bet ką, jis galėjo lengvai išsisukti nuo atsakymo. 
Būtent todėl jis ir buvo populiarus tarp moterų — ir viena, ir kita sugebėjo 
daryti nerūpestingai šypsodamasis. Kažkodėl šįkart jis panoro pasakyti 
paprasčiausią tiesą: 

— Na gerai, pacituosiu: “Be žmonių rankų ir kalavijo, įstatymas 
tėra tušti žodžiai ir popieriai". 

Nežymiai šyptelėjęs jis atsigręžė į įdėmiai jį stebinčią Tęsę. 


— Aš nelinkęs tvarkyti reikalų žodžiais ir popieriais. 

— O kaip su kalaviju? 

— Kalavijas tinka. 

Benas pasilenkė norėdamas atidaryti dureles. Jų kūnai susilietė, bet nė 
vienas nepajuto fizinio potraukio. 

— Tese, aš tikiu teisingumu. O tai daug daugiau nei popieriuje 
surašyti žodžiai. 

Tęsė minutėlę pasėdėjo mėgindama sugromuliuoti jo žodžius. Nuo jo 
sklido kažkokia didelė jėga, sutramdyta ir “sutvarkyta". Galbūt jis puikiai 
valdėsi, bet vis dėlto toji jėga jame kunkuliavo. Toks išties galėtų 
nužudyti, o šitai absoliučiai neigė visa Tesės asmenybė, jos įgytas 
išsilavinimas. Jis atimdavo 1š kitų gyvybę rizikuodamas savo paties galva. 
Jis tikėjo įstatymu, tvarka ir teisingumu. Lygiai taip pat jis tikėjo kalaviju. 

Jis nebuvo toks paprastas, kaip kad ji iš pradžių buvo pagalvojusi. Per 
vieną vakarą jai reikėjo labai daug ką>perprasti. Ji sužinojo daugiau, nei 
iškart galėtų sugromuliuoti. 

— Ką gi, dėkoju už gėrimus, detektyve. 

Tesei išlipus, pro kitas dureles išlipo ir Benas. 

— Ar tu neturi skėčio? 

Ieškodama kišenėje raktų, Tęsė nerūpestingai nusišypsojo. 

— Aš niekada lyjant nesinešioju skėčio. 

Susikišęs rankas į kišenes, Benas nusekė paskui. Jis negalėjo 
paaiškinti, kodėl, bet tikrai nenorėjo, kad ji taip imtų ir nueitų. 

— Labai įdomu, kokias išvadas iš viso to padarytų smegenų 
gydytojas? 

—- Bet juk ir tu neturi skėčio. Labanakt, Benai. 

Dabar jis žinojo, kad ji nėra paviršutiniška mokslus perkrim- tusi 
panelė, kaip kad apie ją iškart pagalvojo. Kai Tęsė įlipo į savo automobilį, 
Benas susivokė stovįs šalia ir laikąs jos automobilio dureles. 

— Turiu Kenedžio centre dirbantį bičiulį. Jis man davė porą 
bilietų į Noelio Kauardo spektaklį rytoj vakare. Gal norėtum nueiti? 

Tesei ant liežuvio galo sukosi mandagaus atsisakymo formulė. Aliejus 
su vandeniu nesusimaišo. Tą patį galima pasakyti apie malonumą ir darbo 
reikalus. 

— Taip, mane domintų. 

Benas net nesuvokė, kaip reiktų reaguoti į sutikimą, todėl tik linktelėjo 
galva. 

—- Atvažiuosiu tavęs pasiimti septintą. 

Jam uždarius dureles, Tęsė atidarė langą. 

— Ar nenorėtum sužinoti mano adreso? 

Jis nusišypsojo įžūlia šypsenėle, kuri Tesei turėjo labai nepatikti. 

— Aš juk detektyvas. 


Kai Benas nužirgliojo prie savo automobilio, Tęsė pajuto, kad juokiasi. 

Apie dešimtą lietus liovėsi. Paskendusi savo mintyse, Tęsė net 
nepastebėjo blausiai, tingiai šviečiančios mėnesienos. Ji pamiršo, kad 
ketino užeiti į kinų restoraną nusipirkti ko nors užkąsti, o jos pietūs — 
sumuštinis su jautiena — taip ir liko nebaigti valgyti. 

Įdomu. Ji dar kartą perskaitė raportus. Įdomu ir baisu. Kaip jis 
išsirenka aukas, svarstė Tęsė. Jos visos šviesiaplaukės, visoms apie 
trisdešimt, visos vidutinio ūgio. Ką jos jam simbolizuoja ir kodėl? 

Ar jis jas stebi ir seka? Galbūt pasirenka atsitiktinai? Galbūt plaukų 
spalva ir sudėjimas — tik sutapimas? Bet kuri naktį vaikštinėjanti vieniša 
moteris galėtų baigti savo gyvenimą išganyta. 

Ne. Turėjo būti kokia nors sistema. Tęsė neabejojo. Tikriausiai aukas 
jis pasirinkdavo pagal išvaizdą. Paskui išsiaiškindavo, kokia jų 
dienotvarkė. Jis tris kartus nužudė nė karto nepadarydamas jokios klaidos. 
Jis buvo ligonis, bet veikė metodiškai. 

Šviesiaplaukė, arti trisdešimties, vidutinio kūno sudėjimo. Tęsė 
įsižiūrėjo į savo pačios atvaizdą tamsiame lange. Bet juk ji ką tik 
apibūdino pati save. 

Išgirdusi beldimą į duris, ji krūptelėjo, paskui ėmė plūsti save už tokias 
kvailystes. Tada pirmą kartą nuo tos minutės, kada prisėdo dirbti, 
dirstelėjo į laikrodį. Ji pamatė, jog dirba jau ištisas tris valandas. Dar 
kokios dvi valandos, ir ji kapitonui Ha- risui jau turės šį tą parengusi. Kad 
ir kas stovėtų už durų, turės pasiskubinti. 

Padėjusi akinius ant dokumentų krūvos, Tęsė nuėjo atidaryti. 

— Senelis... 

Susierzinimas kaipmat išgaravo, Tęsė pasistiebė ant pirštų galiukų 
norėdama jį pabučiuoti kuo nuoširdžiausiai, kaip kad ją mokė pats senelis. 
Ji viską darydavo nuoširdžiai. Jis kvepėjo pipirmėtėm ir Old Spice 
odekolonu, o jo laikysena buvo kaip generolo. 

— Vėlai vaikštinėji. 

— Vėlai? — sugriaudėjo senelis. Jis visada griaudėdavo. Jis 
griaudėdavo tarp virtuvės sienų, kur čirškindavo šviežią žuvį, stadione, 
stebėdamas mėgiamų komandų žaidimą, senate, kur išdirbo dvidešimt 
penkerius metus. — Juk dar tik dešimta. Aš dar nepasirengęs vilktis 
chalato ir gerti šilto pieno, mano mergyte. Duok ko nors išgerti. 

Jis jau buvo viduje ir mėgino išvilkti savo šešių pėdų kūną 1š palto. 
Jam jau septyniasdešimt dveji, mąstė Tęsė žvelgdama į žilus jo gaurus ir 
liesą veidą. Būdamas septyniasdešimt dvejų jis atrodė turįs daugiau 
energijos nei vyrai, su kuriais ji susitikinėdavo. Savaime suprantama, jis 
daugiau viskuo domėjosi. Galbūt ji iki šiol buvo netekėjusi ir artimiausiu 
metu nesirengė tekėti tik todėl, kad iš vyrų reikalavo nepaprastai daug. Ji 
įpylė seneliui viskio per tris pirštus. 


Jis pažvelgė į bylomis, segtuvais ir užrašais apverstą stalą. Štai mano 
tikroji Tęsė, pagalvojo imdamas iš dukraitės rankų stiklą. Versis per 
galvą, bet darbą atliks. Jis nepraleido pro akis pusiau suvalgyto 
sumuštinio. Ir tai kuo puikiausiai bylojo apie jo Tęsę. 

Taigi, — pratarė nurijęs viskį, — ką sužinojai apie maniaką, 
patekusį į mūsų akiratį? 

Senatoriau, — sėsdamasi ant fotelio ranktūrio eksperto balsu 
pratarė Tęsė. — Juk žinote, kad negaliu apie tai su jumis diskutuoti. 
Paistalai. Aš tau suradau šį darbą. 

Už kurį nesirengiu tau dėkoti. 

Jis pažvelgė 1 ją nepalenkiamo žmogaus žvilgsniu. Politikai veteranai 

nuo tokio žvilgsnio imdavo pataikauti ir keliaklupsčiauti. 

Vis tiek viską išgausiu iš mero. 

Užuot nusilenkusi, Tęsė nusišypsojo saldžiausia šypsenėle. 

Vadinasi, viską sužinosi iš mero. 

Prakeikta etika, — sumurmėjo jis. 

Juk pats mane to išmokei. 

Jis išsišiepė patenkintas dukraite. 

O kaip kapitonas Harisas? Kokią susidarei nuomonę? 
Minutėlę ji sėdėjo tylėdama, stengdamasi tvarkingiau surikiuoti mintis. 
Kompetentingas, susitvardantis. Jis pyksta ir jaudinasi, turi 
atlaikyti didelę įtampą, bet kartu įstengia viso to neparodyti. 

O kaip bylą tiriantys detektyvai? 

Peris ir Džeksonas, — pratarė ji liežuvio galiuku per- 
braukdama per viršutinius dantis. — Jie nepaprasti partneriai, ir tai mane 
nustebino; kita vertus, jie tikri partneriai. Džeksonas atrodo kaip žmogus- 
kalnas. Jis uždavinėjo tipiškus klausimus, bet išties mokėjo klausytis. Jį 
galėčiau apibūdinti kaip metodišką asmenybę. Peris... 

Tęsė kiek susvyravo. 

Jis nerimstantis, manyčiau, gal ne toks pastovus. Jis yra 
protingas, bet veikia instinktyviai, o ne metodiškai. O gal labiau 
vadovaujasi emocijomis, — kalbėjo Tęsė, prisiminusi jo kalbas apie 
teisingumą ir kalaviją. 

Ar jie kompetentingi? 

Nežinau, kaip galėčiau tai nuspręsti, seneli. Vadovaudamasi 
pirmu įspūdžiu, galėčiau pasakyti, jog jie tikrai labai atsidavę darbui. 
Tačiau ir tai tik įspūdis. 

Meras labai jais pasitiki, — kalbėjo senelis tuštindamas - 
viskio stiklą. — Tavimi — taip pat. 

Tęsė vėl įbedė į senelį rimtą žvilgsnį. 

Net nežinau, ar ką nors galima garantuoti. Seneli, to žmogaus 
sąmonė pakrikusi. Jis pavojingas. Galbūt aš ir galiu pateikti jo mąstymo 


būdo analizę, galiu nuspėti jo emocijas, bet visa tai jo nesulaikys. Tai tik 
spėlionės. 

Atsistojusi ji susikišo rankas į kišenes. 

— Viskas — tik spėlionės. Panašu į žaidimą. 

-— Tokie atvejai visada panašūs į žaidimą, Tese. Juk pati žinai, 
jog niekada nėra garantijų, jokio absoliutaus tikrumo. 

Tęsė žinojo, bet jai tai nepatiko. Niekada nepatiko. 

— Jam reikia pagalbos, seneli. Jis jos šaukte šaukiasi, bet niekas 
jo negirdi. 

Tesės svečias pasirėmė ranka smakrą. 

— Tese, jis nėra tavo pacientas. 

— Ne, bet šitai man turi rūpėti. 

Pamačiusi senelio kaktoje susimetusias raukšles, Tęsė pakeitė toną. 

-- Tik nepradėk dėl manęs nerimauti. Nesiruošiu per daug juo 
susižavėti. 

— Kartą, kai pamatei pilną pintinę mažų kačiukų, tu man jau 
taip sakei. Galiausiai jie man kainavo daugiau nei geras kostiumas. 

Tęsė vėl pakštelėjo seneliui į skruostą, o paskui paėmė jo paltą. 

— Tu juos visus labai mylėjai. O dabar man reikia baigti savo 
darbą. 

— Išspiri mane lauk? 

— Ne, tik noriu padėti apsivilkti paltą, — pataisė senelį Tęsė. — 
Labanakt, seneli. 

— Saugokis, mergyte. 

Ji uždarė paskui senelį duris. Jis kartoja jai tuos pačius žodžius nuo 
tada, kai jai sukako penkeri. 

Bažnyčia buvo tamsi ir tuščia, bet jam nebuvo sunku įveikti spyną. Jis 
net nesijautė nusidedąs taip elgdamasis. Bažnyčios nereikėtų rakinti. 
Dievo namai turėtų būti atviri tų namų trokštantiesiems, nelaimingiesiems 
ir nuolankiesiems. 

Jis uždegė žvakes. Jų buvo keturios: po vieną kiekvienai jo išganytai 
moteriai ir viena moteriai, kurios jam nepavyko išgelbėti. 

Parpuolęs ant kelių jis ėmė karštai melstis. Galvodamas apie savo 
misiją, Jis tik kartais, labai retai suabejodavo. Gyvenimas yra šventas. Jis 
atėmė tris gyvybes ir gerai žinojo, jog pasaulis į jį žvelgia kaip į monstrą. 
Jeigu visa tai žinotų tie, su kuriais jis dirba, jie jį paniekintų, įkištų į 
kalėjimą, jo nekęstų, gailėtų. 

Tačiau kūnas yra laikinas. Gyvenimas šventas tik dėl to, kad žmogus 
turi sielą. Jis ir gelbėja sielas. Jis turi ir toliau jas gelbėti, kol nesuves visų 
sąskaitų. Jo manymu, pati abejonė buvo savotiška nuodėmė. 

Kaip būtų gerai, jeigu jis turėtų su kuo pasikalbėti. Jeigu atsirastų kas 
nors, kas jį suprastų, kas galėtų užjausti. Jį užliejo karšta, tiršta 


nusivylimo banga. Pasidavęs jis pajustų palengvėjimą. Nebuvo nė vieno, 
nė vienintelio, kuriuo jis galėtų pasitikėti. Nė vieno, su kuo jis galėtų 
pasidalyti savąja našta. Negirdėdamas Balso jis jautėsi toks vienišas. 

Jis prarado Laurą. Laura neteko pati savęs ir drauge su savimi pasiėmė 
jo dalelę. Pačią geriausią dalelę. Kartais, kai aplinkui būdavo tamsu ir 
tylu, jis ją pamatydavo. Ji daugiau niekada nebesijuokdavo. Jos veidas 
būdavo toks išblyškęs, kupinas skausmo. Tuščiose bažnyčiose degiodamas 
žvakes to skausmo jis niekada neatsikratys. Neatsikratys ir nuodėmės. 

Ji laukė tamsoje. Ji bus laisva tik tada, kai jis baigs savo misiją. 

Jį guodė degančių žvakių kvapas, spengianti bažnyčios tyla, šventųjų 
statulėlių siluetai. Tik čia jis galėtų rasti viltį ir ramybę. Jį visada 
guosdavo ir ramindavo religiniai simboliai ir menamos ribos. 

Nulenkęs galvą ant turėklo, jis ėmė dar karščiau melstis. Kaip ir buvo 
mokytas, jis meldė malonės ištverti visus ateityje jo laukiančius 
išbandymus. 

Jam pakilus, ant baltos jo apykaklės šokinėjo žvakių atšvaitai. Jis 
užpūtė žvakes, ir bažnyčioje vėl pasidarė tamsu. 

Eismas Vašingtono gatvėse gali galutinai ištampyti nervus, ypač tada, 
kai nubundi nepailsėjęs, išgeri puodelį kavos, kad pažvalėtum, o paskui 
stačia galva puoli į nesibaigiančius darbus. Tęsė apsimestinai ramiai 
slinko paskui pintą, o paskui vėl prazvimbė degant raudonai šviesai. Greta 
jos važiavusio didžiulio mėlyno kadilako variklis suriaumojo — 
automobilio vairuotojas liko aiškiai nusivylęs, kai Tęsė nė nedirstelėjo jo 
pusėn. 

Ji nerimavo dėl Džojaus Higinso. Jau du mėnesius jie šnekasi, o tikroji 
problema jai nė trupučio nepaaiškėjo, tiksliau, ji nė per žingsnelį 
nepriartėjo prie atsakymo. Keturiolikmetis neturėtų sirgti sunkia 
depresijos forma, bet jis akivaizdžiai negalavo. Tęsė jautė, jog kaip tik 
šiandien jis buvo išties jai beatsiveriąs. Tik beatsiveriąs, atsidususi 
pamanė Tęsė. Jis dar neperžengė tos ribos. Jo pasitikėjimo savimi, 
savigarbos ugdymą ji galėjo prilyginti piramidžių statybai. Viskas slinko 
pirmyn be galo lėtai, žingsnelis po žingsnelio. Jeigu tik jai pavyktų įgyti 
visišką jo pasitikėjimą... 

Ji yrėsi per miesto gatves susirūpinusi — galvojo apie niūrųjį 
paaugliuką, žvelgiantį kartėlio kupinomis akimis. Tačiau jos galvoje 
kirbėjo tiek daug minčių. Net per daug įvairiausių minčių. 

Tęsė puikiai žinojo, jog jai nebūtina aukoti pietų pertraukos, kad 
įteiktų kapitonui Harisui parengtą medžiagą į rankas. Ji taip pat nebuvo 


įpareigota sėdėti prie šio darbo iki antros valandos ryto, bet kažkodėl jai 
atrodė būtina pasielgti būtent taip. 

Kažkas ją stūmė pirmyn — instinktas, nerimas, nuojauta, — ji nė pati 
nežinojo, kas. Tęsė žinojo tik viena — dabar ji atsakinga už beveidį 
žudiką lygiai taip, kaip už bet kurį savo pacientą. Policijai reikėjo bet 
kokios jos pagalbos, kad įstengtų jį suprasti, o to reikėjo tam, kad galėtų jį 
sugauti. Jį reikėjo „sugauti, kad būtų įmanomajam padėti. 

Įvažiavusi į mašinų stovėjimo aikštelę, ji permetė žvilgsniu stovinčius 
automobilius. Mustango nėra. Tačiau lipdama iš automobilio ji priminė 
sau, jog čia atvažiavo ne dėl mustango. Kita vertus, ji net nebuvo tikra, 
kodėl sutiko eiti į teatrą su Benu Periu, su žmogumi, kurį laikė 
arogantišku ir sunkaus būdo; dabar ji ėmėsi tirti žmogžudžio bylą, todėl 
dienotvarkė pasidarė ypač suspausta, jokio laisvalaikio nebeliko. Ji žinojo, 
kad vakare suradusi porą valandų galėtų atlikti susikaupusius darbus ir vėl 
grįžtų į įprastą dienotvarkę. Jau kelis kartus ji galvojo jam paskambinti ir 
atsisakyti susitikti. 

Be to, Tęsė ganėtinai skeptiškai žiūrėjo į pasimatymus. Pasisėdėjimai 
dviese paprastai baigdavosi vienodai — abi pusės likdavo susierzinusios ir 
nepatenkintos. Tęsė iškart atsakydavo pasipūtėliams; “štai ir aš“, 
“tikriausiai labai džiaugiesi mane matydama“... Kažkoks siaubas! Štai toks 
ir yra Frenkas. Tęsė taip pat nedėjo vilčių į kitokius fanatikus, siūlančius 
bendrauti vienas kitam neįsipareigojant. Toks buvo advokatas, su kuriuo ji 
retkarčiais susitikdavo praėjusį pavasarį. 

Negalėjai sakyti, kad vyrai Tesės visai nedomino; paprasčiausiai 
dauguma jų nesugebėdavo patraukti jos dėmesio. Kai ko nors labai tikiesi, 
dažniausiai karčiai nusivili. Taigi buvo daug paprasčiau likti namie ir 
pažiūrėti seną filmą arba “draugauti" su išsipūtusiu bylų portfeliuku. 

Galiausiai ji nutarė neatšaukti pasimatymo. Tęsė kalbėjo sau, jog tai 
dabar būtų per daug nemandagu, ir visai nesvarbu, kad pasimatymas buvo 
sumanytas impulsyviai. Ji nueis, maloniai pasižiūrės spektaklį, o paskui, 
pasakiusi “labanakt"', eis namo. Padirbės savaitgalį. 

Įžengusi į žmogžudysčių skyriaus kabinėtąjį dirstelėjo, kas sėdi už 
rašomojo stalo, kas vaikštinėja iš kabineto į kabinetą. Kažkas buvo įkišęs 
galvą į nedidelį šaldytuvą, bet jam atsisukus Tęsė pamatė, jog tai 
nepažįstamas veidas. 

Beno čia nebuvo, bet Tęsė išvydo visokiausio plauko policininkų. 
Kostiumai ir kaklaraiščiai, džinsai ir megztiniai, batai ir sportbačiai. 
Vienintelis visus vienijantis daikčiukas buvo revolverio dėklas. Tesės 
manymu, revolveris toli gražu nebuvo panašus į švytintį teisingumo 
kalaviją. 

Pažvelgusi į Hariso kabinetą, ji pamatė, kad kambarys tuščias. 

— Daktare Kort? 


Ji stabtelėjo ir pažvelgė į ją užkalbinusį žmogų. Taip. 

-— Aš esu detektyvas Roderikas. Jūs tikriausiai ieškote kapitono 
Hariso; jis nuėjo susitikti su vadu. 

-— Suprantu. 

Tęsė pastebėjo, jog jis buvo apsivilkęs kostiumu ir pasirišęs 
kaklaraištį. Nors švarko nugara rodės gerokai nuzulinta į kėdės atlošą, jo 
kaklaraiščio mazgas buvo surištas tvarkingai. Tęsė nusprendė, kad Benas 
niekada tokio nepasirištų. 

— Ar jis turėtų greitai grįžti? 

—- Taip. Jeigu sutiktumėte palaukti, jis turėtų po minutėlės 
pasirodyti. 

Jis šyptelėjo prisiminęs vakarykštę dieną. 

-- Galėčiau užplikyti jums kavos. 

-- Oo... —ji dirstelėjo į laikrodį. Po keturiasdešimties minučių 
turėjo susitikti su kitu savo pacientu. Pusės laiko jai prireiktų vien grįžti 
iki savo kabineto. — Ne, dėkoju, aš ir pati neturiu labai daug laiko. 
Parengiau kapitonui jo prašytą medžiagą. 

-— Taip, psichologinis apibūdinimas. Galite palikti man. 

Pamatęs, jog ji svyruoja, Roderikas tęsė: 

— Ir aš priklausau šią bylą tiriančiai komandai, daktare Kort. 

——- Atleiskite. Būčiau labai dėkinga, jei pasirūpintumėte, kad 
kapitonas Harisas gautų šį segtuvą iškart, kai tik pasirodys. 

Atsegusi portfelį, Tęsė išėmė segtuvą. 

— Jeigu jam kils kokių nors klausimų, aš iki penktos būsiu savo 
kabinete. Paskui iki septynių būsiu namuose. Nemanau, kad turėtumėte 
kokių nors naujienų apie bylos eigą. 

— Būtų gerai, jeigu turėčiau. Šiuo metu viską tikriname dar 
kartą; galbūt ką nors praleidome pirmus dvyliką kartų. 

Tęsė pažvelgė į segtuvą ir suabejojo, ar Roderikas suprastų žmogų, 
apie kurį ji parašė. Ar kas nors įstengtų suprasti? Nepatenkinta ji 
linktelėjo ir įteikė jam segtuvą. Šis atrodė visai nekaltai; tikriausiai taip 
atrodo nesuveikusi bomba. 

— Dėkoju. 

Panelytė, mąstė jis. Dirbant tokį darbą lengva prarasti realybės 
nuovoką. 

— Nėra už ką. Gal norėtumėte kapitonui palikti kokią nors 
žinutę? 

— Ne. Viskas čia surašyta. Dar kartą ačiū, detektyve. 

Lauenstein palaukė, kol Tęsė nueis tiek, kad nebegalės girdėti jos 
žodžių. 

— Ar čia toji psichiatrė? 

Prieš padėdamas segtuvą ant stalo, Roderikas pervertė susegtus 


puslapius. 

— Taip. Atnešė Harisui psichologinį žudiko portretą. 

—- Atrodo kaip iš Harper's Bazaar, — sumurmėjo Lauenstein. 
— Klasiška. Tiesą sakant, girdėjau, kad vakar vakare ji buvo susitikusi su 
Periu. 

Sukikenusi ji paplekšnojo Roderikui per ranką. 

— Ji tau padidino kraujospūdį, Lu? 

Sutrikęs jis gūžtelėjo pečiais. 

— Aš galvojau apie ką kita. 

Lauenstein įbedė į skruostą liežuvį. 

— Na, žinoma. Ką gi, tikiuosi, kad ji gerai išmano savo darbą. 

Ji persimetė per petį rankinuką. 

-- Mes su Bigsbiu einame į Dougo klubą pakalbinti nuolatinių 
lankytojų, o tu kurstyk šių namų židinį. 

— Būtinai atnešk kokių nors naujienų, Mege, — pratarė Ro- 
derikas vėl išsidrėbdamas kėdėje, — nes kitaip mums patiems teks 
surengti spiritizmo seansą. 

Tęsė jau buvo pasukusi už kito kampo, kai išgirdo kažką plūstantis. 
Atsigręžusi ji pamatė Beną, įnirtingai spardantį saldumynų automatą. 

— Kalės vaikas. 

— Benai, — kalbėjo Edas, imdamas Beną už peties. — Panašūs 
dalykai tik apnuodys tavo organizmą. Pamiršk. Tavo skrandis už tai tau tik 
padėkos. 

— Bet aš ten palikau penkiasdešimt centų, — atsakė Benas, 
dabar jau abiem rankom suėmęs už aparato šonų ir iš visų jėgų jį 
purtydamas. — Žmonės apiplėšinėjami vidury baltos dienos — 
penkiasdešimt centų už apgailėtiną šokoladėlį su keliais riešutais... 

— Galėtum pasmaližiauti razinų, — patarė Edas. — Jos turi 
natūralaus cukraus, daug geležies. 

Benas sugriežė dantimis. 

— Nekenčiu razinų. Juk tai paprasčiausios džiovintos vynuogės. 

— Detektyve Peri, — nesusilaikė Tęsė, kiek sugrįžusi kori- 
doriumi. — Ar jūs visada taip kaunatės su negyvais objektais? 

Benas grįžtelėjo, bet nepaleido iš glėbio automato. 

— Tik tada, kai jie man nepaklūsta. 

Benas dar kartelį stipriai supurtė automatą, bet dabar jau žvelgė į Tęsę. 

Jis pastebėjo, kad šiandien ji nepermirkusi. Jos plaukai buvo sukelti 
ant viršugalvio ir glotniai sušukuoti. Žvelgdamas į tokią šukuoseną, 
nenorom prisimeni elegantiškus pyragaičius krištolinėje vazelėje. Tęsė 
manė, jog tai jos profesijos žmogui deranti šukuosena, tačiau Benui, 
galima sakyti, ėmė tekėti seilės. 

m Gerai atrodai, daktare. 


— Dėkoju. Sveiki, detektyve Džeksonai. 

-— Madam, — linktelėjo Edas, vėl suimdamas Beną už peties. — 
Net negaliu apsakyti, kaip man nesmagu dėl partnerio. 

— Nieko, viskas gerai. Esu pripratusi prie keistai besiel- 
giančiųjų. 

—- Mėšlas, — nusikeikė Benas, paskutinį kartą spirdamas į 
automatą. Pasitaikius pirmai progai, jis būtinai išlups automato užraktą. — 
Ar tu manęs ieškojai? 

Tęsė pagalvojo apie žvalgybas automobilių stovėjimo aikštelėje, 
paskui apie kapitono kabinetą. Ji nusprendė būti taktiška, bet nesakyti 
teisybės. 

— Ne. Aš tik atnešiau kapitonui Harisui bylą. 

— Greitai darbuojiesi. 

-— Jeigu būčiau turėjusi daugiau darbų, būčiau ilgiau ir už- 
trukusi. 

Truktelėjusi pečiais, Tęsė kartu išreiškė ir pritarimą, ir ne- 
pasitenkinimą. 

-— Net nežinau, ar kuo nors padėjau. Norėčiau padėti kiek 
galima daugiau. 

— Tai mūsų darbas, — priminė jai Benas. 

—- Sveiki, vyručiai, — pasisveikino Lauenstein, praeidama pro 
juos ir sumesdama smulkius į automatą. Tiesą sakant, saldumynų ji norėjo 
mažiausiai; svarbiausia buvo geriau apžiūrėti psichiatrę. Ji galėjo lažintis 
iš savaitės atlyginimo, jog viešnios rausvasis kostiumėlis buvo iš tikro 
šilko. 

— Tas sušvinkėlis brokuotas, — perspėjo Benas, tačiau Lau- 
enstein patraukus rankenėlę, ant padėkliuko klestelėjo du šokoladukai. 

— Du už vieno kainą, — pasakė Lauenstein įsimesdama abu 
šokoladukus į rankinuką. — Iki pasimatymo. 

o Luktelk minutėlę... 

— Juk nenori kelti scenų stebint daktarei Kort, — priminė jam 
Edas. 

— Lauenstein paėmė mano nuosavybę. 

-— Geriau jau tokios neturėti. Cukrus tave pribaigs. 

— Su jumis labai smagu, — sausai tarstelėjo Tęsė, žvelgdama į 
Beną, nenuleidžiantį akių nuo tolstančios Lauenstein, — bet mane 
spaudžia laikas. Norėčiau pasakyti, jog aš pateikiau pasiūlymą. Jis 
įtrauktas į kapitonui parengtą bylą. 

Benas susikišo rankas į kišenes ir pažvelgė į Tęsę. 

— Būtent? 

— Jums reikia kunigo... 

— Mes jau keliavome tuo keliu, daktare. Mudu su Edu ap- 


klausėme tuziną kunigų. 

-— ...kuris išmanytų psichologiją ir psichiatrijos dalykus, — 
baigė Tęsė. —Aš išdėsčiau viską, ką tik galėjau, bet iš tikrųjų ne per 
geriausiai išmanau religinius reikalus. O religija, mano manymu, ir yra 
tikrasis raktas. 

Tesės žvilgsnis stabtelėjo ties Edu, nors ji puikiai žinojo, kieno 
nuomonės turėtų pirmiausia paisyti. 

— Galėčiau ir pati pastudijuoti katalikybės dalykus, tačiau tai 
užimtų laiko. Nemanau, kad kas nors iš mūsų norėtų gaišti. Pažįstu 
Katalikiškojo universiteto daktarą monsinjorą Loganą. Bažnyčia jį labai 
gerbia ir vertina, jis — puikus psichiatras. Norėčiau su juo 
pasikonsultuoti. 

— Kuo daugiau turėsime konsultantų, — įsiterpė Benas, — tuo 
labiau rizikuosime, kad informacija nutekės. Negalime leisti, jog 
specifiniai bylos tyrimo faktai kaip nors pasiektų spaudą. 

— O jeigu nepamėginsite imtis ko nors nauja, jūsų byla taip ir 
liks įstrigusi toje pačioje vietoje. Įšalusi. 

Ji pamatė, kad jos žodžiai Beną įžeidė, todėl kalbėjo toliau: 

— Aišku, aš galėčiau nueiti pas merą ir primygtinai reikalauti 
vykdyti mano pasiūlymą, bet tikrai nenorėčiau taip elgtis. Norėčiau, kad tu 
mano sumanymą paremtum, Benai. 

Benas siūbavo atsistojęs ant pirštų galiukų. Dar vienas beprotis, mąstė 
jis; negana to, dar ir kunigas. Kita vertus, kad ir kaip sunku buvo 
pripažinti, byla išties įšalusi. Jeigu ji nori ištraukti iš stebuklingo cilindro 
triušį, jie su malonumu tai stebės. 

— Pasikalbėsiu su kapitonu. 

Iškovojus pergalę, nusišypsoti visai nesunku. 

— Ačiū, — pratarė Tęsė. Ji išsitraukė iš piniginės kelias mo- 
netas ir įmetė į automatą. Kiek pasvarsčiusi, patraukė rankenėlę. Į 
padėkliuką pliumptelėjo šokoladinis batonėlis. 

— Štai, — pasakė Tęsė, duodama batonėlį Benui. Ji žvelgė į jį 
visiškai rimtai. — Tu išties sužeidei mano širdį. Buvo malonu vėl su jumis 
susitikti, detektyve Džeksonai. 

-— Ir man labai malonu, — žiūrėdamas, kaip ji nueina, išsišiepęs 
atsakė Edas. — Ji išties šauniai elgiasi, tiesa? 

Benas susiraukęs mėtė batonėlį iš vienos rankos į kitą. 

— O, taip, — sumurmėjo. — Ji — tikras profas. 

Tęsė nebuvo linkusi perdėtai rūpintis savo drabužiais. Tiesą sakant, jos 
garderobas visada būdavo kruopščiai atrinktas: viskas apgalvota iki 
kašmyro palaidinės ar medvilninių marškinėlių. Viso to priežastis labai 
paprasta — ji tiesiog neturėjo kantrybės kiekvieną rytą sukti galvą ir 
svarstyti, ką apsivilkti. Dažniausiai ji dėvėdavo klasikinio stiliaus 


drabužius, kurių spalvas būdavo nesunku suderinti. Tokie jai labiausiai 
tiko, be to, būdavo visai paprasta kiekvieną rytą, kuomet trūksta laiko, 
atsidaryti spintą ir nusikabinti nuo pakabos bet kokį drabužį. 

Tačiau dabar ji rengėsi ne į darbą. Kabindama ant pakabos jau trečią, 
jos manymu, netinkamą suknelę, Tęsė priminė sau, jog puošiasi ne dėl 
žavaus princo. Būdama dvidešimt devynerių ji puikiai žinojo, kad princų 
nėra, o ir ji pati buvo racionali moteris, netrokštanti dramblio kaulo 
bokšto. Pasimatymas su patraukliu vyriškiu, verčiančiu ją pasitempti, buvo 
visai kas kita. Benas Peris ją intrigavo. 

Dirstelėjusi į laikroduką, Tęsė susivokė, jog per ilgai renkasi ir 
rizikuoja pavėluoti. Apsivilkusi tik trumpučiu kūno spalvos apatinuku ji 
išsiėmė, 1š spintos juodo šilko suknelę ir nužvelgė ją tiriančiu kritiškų 
žvilgsniu. Paprasta, bet elegantiška. Išmintingas pasirinkimas, nutarė ji, 
nebesileisdama į kvailas abejones. Ji apsivilko drabužį ir užsisagstę 
daugybę sagučių nuo juosmens iki kaklo. 

Dar kartą tiriamai žvilgtelėjusi į veidrodį, ji patenkinta linktelėjo. 
Taip, pagalvojo Tęsė, ši suknelė geriau nei ledo melsvumo drabužis, kurį 
ji buvo apsivilkusi pirmiausia, arba avietinio žoržeto suknelė, kurią ką tik 
buvo padėjusi į šalį. Tęsė įsisegė deimantinius mamos auskariukus ir 
užsimovė ploną auksinę apyrankę, kurią senelis padovanojo diplomo 
gavimo proga. Ji ėmė svarstyti, ar susikelti plaukus ant pakaušio, ar palikti 
palaidus, bet skambutis į duris viską išsprendė. Plaukai liko nesukelti. 

Tęsė tikrai nemanė, kad ir jis galėtų atrodyti elegantiškai. Atidariusi 
duris ir išvydusi Beną, pasipuošusį plieno pilkumo kostiumu ir rausvai 
gelsvais marškiniais, ji suprato, jog smarkiai klydo. Vis dėlto ji buvo teisi 
dėl kaklaraiščio. Beno apykaklė buvo prasegta. Tesėjam nusišypsojo, o 
paskui jo rankose pastebėjo žibučių puokštę. Paprastai ji visada 
išlaikydavo pusiausvyrą, retai kada sutrikdavo, tačiau dar kartą pažvelgusi 
į "aj pasijuto kaip paauglė, gavusi pirmą apvytusių gėlyčių puokštelę. 

Taikos ženklan, — tarstelėjo Benas taip pat jausdamasis tarsi 
ne savo ratuose. Taip neturėtų būti, kartojo jis sau, nes buvo pratęs 
asistuoti ir vaikščioti į pasimatymus. Jis visada padarydavo įspūdį. 
Žibuoklių paieškos spalio mėnesį jam neatrodė kvailystė, kol nereikėjo 
gėlių įteikti Tesei. 

— Ačiū, jos labai mielos, — pasakė Tęsė imdama žibuokles. 
Atgavusi pusiausvyrą ir nusišypsodama, ji pasitraukė nuo durų leisdama 
Benui įeiti. Žibuoklių aromatas jai priminė pavasarį, kuris dabar, laukiant 
žiemos, buvo taip toli. — Einu paieškoti vazos. 

Tesei nuėjus virtuvėn, Benas apsižvalgė. Jis matė Matiso reprodukciją, 
turkiškus kilimėlius, mažytes dailias pagalvėles. Gražios ramios spalvos ir 
senas prabangus medis. Šis kambarys bylojo apie ramią, iš kartos į kartą 
paveldimą gerovę ir turtą. 


Ir ką, po velnių, tu čia veiki, klausė pats savęs Benas. Jos senelis — 
senatorius. Jo paties senelis buvo mėsininkas. Ji augo apsupta tarnų, o jo 
motina ir dabar pati šveičia savo namų tualetą. Ji su pagyrimu baigė 
prestižinį universitetą, o jis skynėsi kelius į akademiją dvejus metus 
mokydamasis koledže. 

O, taip, jis ją kiaurai permatė. Jis šitai sugebėjo. Benas buvo šimtu 
procentų įsitikinęs, jog po penkiolikos minučių jie pritruks temų 
pokalbiui. 

Tęsė grįžo nešina brangia vazele, į kurią buvo pamerkusi žibuokles. 

-— Galiu pasiūlyti išgerti, bet “stoličnos" neturiu. 

— Nieko baisaus, — greitai apsisprendęs atsakė Benas. Jis jau 
buvo išmokęs pasikliauti nuojauta. Tesei pastačius vazelę stalo vidury, jis 
priėjo prie jos ir suėmė rankomis palaidus jos plaukus. 

Tęsė neskubėdama, rodos, visai nenustebusi, atsisuko ir žvilgsniu 
atsakė į ilgą nebylų Beno žvilgsnį. 

Ji dvelkė Paryžiumi. Benas prisiminė penkias ten praleistas dienas, kai 
jam buvo dvidešimt, kai jis tryško optimizmu. Jis įsimylėjo Paryžiaus orą, 
kvapus, patį miestą. Kiekvienais metais žadėdavo sau ten sugrįžti ir surasti 
tai, ko tarėsi ieškąs. 

— Man labiau patinka palaidi plaukai, — galiausiai pratarė jis 
tebelaikydamas pirštus Tesės plaukuose. — Kai šiandien pamačiau tave 
susikėlusią plaukus į viršų, tu man pasirodei labai tolima ir visai 
nepasiekiama. 

Tęsė pajuto įtampą, tikrą įtampą, atsirandančią tarp brandaus vyro ir 
moters; tokios įtampos ji nebuvo jautusi daugelį metų. Tiesą sakant, net 
nenorėjo pajusti. 

— Prie mano profesijos deranti šukuosena, — pataisė jį Tęsė ir 
žengė žingsnelį atgal. — Tai ar atnešti išgerti? 

Benas svarstė, ar nevertėtų iškart pralaužti ledų. Įdomu, kaip visa tai 
atrodytų? Kita vertus, gali būti ir taip, kad tie ledai nepajudės. Tada jis 
pats liks ant ledo. 

— Geriau pasivaišinsime teatre. Iki spektaklio dar daug laiko. 

— Einu apsivilkti palto. 

Teatro kavinės personalą Benas pažinojo ne prasčiau nei nedidelio 
prirūkyto baro padavėjas, su kuriomis kalbėjosi aną vakarą. Tęsė stebėjo, 
kaip jis kalbasi su vienais, pasisveikina su kitais... Vis tas pats 
nerūpestingas tonas, nuoširdus žodis. Jis ne vienišius, padarė išvadą Tęsė, 
nebent sąmoningai stengiasi toks atrodyti. 

Ji žavėdavosi žmonėmis, mokančiais laisvai bendrauti su kitais ir 
nepaisančiais to, kokį įspūdį jie padarys ar kokią nuomonę apie juos 
susidarys kiti. Norėdamas šitaip elgtis, pirmiausia turėjai labai pasitikėti 
savimi. Tiesą sakant, kad ir kaip jai pačiai buvo artimas pasirinktas 


gyvenimo būdas, ji nesijautė esanti visiškai laisva. 

Benas paėmė taurę, ištiesė kojas ir patogiai įsitaisęs įsižiūrėjo į Tęsę. 

— Ar jau ganėtinai mane išstudijavai? 

— Dar ne visai, — ji paėmė iš dubenėlio migdolą ir uoliai 
pradėjo jį kramtyti. — Bet, manau, tau šitai geriau sekasi. Jeigu visi 
žmonės sugebėtų suprasti save taip puikiai, kaip supranti tu, man 
tikriausiai reiktų ieškotis kitokio darbo. 

- O tu išties išmanai savo darbą, — atsakė Benas stebėsimas, kaip 
Tęsė ilgais, grakščiais pirštais renkasi dar vieną migdolą. Ant dešinės jos 
rankos blausiai sušvito senoviškas per- I; i N. — Žodis universiteto 
išleistuvių vakare, — pradėjo Benas I».įstebėjęs, kaip Tesės ranka pakibo 
virš dubenėlio taip ir nepaėmusi migdolo, — paskui privati praktika, 
užvertusi tave nesibaigiančiais darbais. Tu visai neseniai atsisakei 
pasiūlymo dirbti psichiatre karinio laivyno ligoninėje, bet kartą per savaitę 
nemokamai konsultuoji Donerlio klinikoje pietrytiniame rajone. 

Tęsę supykdė jo tirada. Ji buvo pratusi pati daugiau žinoti apie 
žmones, su kuriais tenka bendrauti, nei būti žinoma kitiems. 

— Ar tu visada išnagrinėji asmens bylą prieš skirdamas pa- s i 
matymą, detektyve? 

— Toks mano įprotis, — nerūpestingai atsakė Benas. — Juk pati 
praėjusį vakarą kalbėjai apie smalsumą. Tavo senelis iš motinos pusės — 
senatorius Džonatanas Raitmoras, kairiųjų pažiūrų, atvira, tvirta, 
užgrūdinta, charizmatiška asmenybė. 

— Jis būtų patenkintas tokiu apibūdinimu. 

-- Netekai tėvų būdama keturiolikos. Apgailestauju, — Benas 
vėl pakėlė prie lūpų taurę. — Netekti šeimos — didelė nelaimė. 

Jo balse Tęsė išgirdo pažįstamas gaideles, iš kurių numanė, kad ir jis 
yra netekęs kažko brangaus. 

-— Man labai padėjo senelis. Bėjo gal ir nebūčiau atsigavusi. 
Kaip sugebėjai tiek daug apie mane sužinoti? 

— Mentams nevalia atskleisti savų šaltinių. Perskaičiau tavo 
parengtą bylą. 

Tęsė sukluso, tikėdamasi kritinių pastabų. 

-— Na? 

— Tu pajutai, jog mūsų vyrukas — ne iš kelmo spirtas. 

— Taip. Jis gudrus. Palieka tai, ką pats nori, bet tik ne mums 
reikalingus pėdsakus. 

Po minutėlės Benas linktelėjo. 

— Tai, ką pasakei, turi prasmę. Man labai įdomu, kaip tau 
pavyko padaryti tokias išvadas. 

Prieš atsakydama Tęsė gurkštelėjo savojo gėrimo. Ji neklausinėjo 
savęs, kodėl jai buvo svarbu, kad Benas viską suprastų. Paprasčiausiai tai 


buvo svarbu. 

-— Aš gilinuosi į faktus, į tai, ką jis palieka paskui save. 

Matai, beveik kiekvienu atveju jis palieka tą patį, jis pats nesikeičia. Kiek 
žinau, jūsų terminais tai būtų galima pavadinti modus operandi. 

Nusišypsojęs jis linktelėjo. 

— Taip. 

— Nusikaltimų braižas suformuoja jo paveikslą, psichologinį 
portretą. Jūs įpratę ieškoti kokių nors kabliukų, įkalčių, motyvų, paskui 
viską įvertinate, darote prielaidas. Aš mokiausi ieškoti priežasčių, o 
paskui mėginti gydyti. Gydyti, Benai, — pakartojo Tęsė žvelgdama jam į 
akis. — Gydyti, o ne teisti. 

Benas kilstelėjo antakį. 

— Tu manai, kad būtent tai aš ir darau? 

— Jį tu nori nuteisti, — paprastai atsakė Tęsė. 

— Taip, jį tikrai noriu. Noriu pašalinti jį 1š miesto gatvių ir 
įkišti į narvą. 

Benas iš lėto, įgudusiais judesiais išsitraukė cigaretę. Šitai jam 
padėdavo susivaldyti. Jo pirštai nevirpėjo. 

— Tu nori, kad jis būtų nubaustas. Aš suprantu, nors pati tam 
nepritariu. 

— Žinoma, tu jau greičiau atversi jo kiaušą ir padarysi viską, 
kad jis taptų geresnis. Viešpatie... — Benas pastatė taurę. — Juk nenori 
pasakyti, kad tau labai skauda širdį dėl tokio žmogaus kaip jis. 

— Užuojauta — mano darbo dalis, — tvirtai atsakė Tęsė. — Jis 
serga, sunkiai serga. Jeigu perskaitei mano parengtą bylą ir viską supratai, 
turėtum žinoti, jog tai, ką jis daro, daro iš skausmo. 

— Jis smaugia moteris. Jeigu jis ir jaučia skausmą, rišda mas 
joms ant kaklo mazgą, jos vis tiek miršta. Tese, aš jaučiu užuojautą tų 
moterų šeimoms, tiems žmonėms, su kuriais kalbėjausi. Aš turiu atlaikyti 
jų žvilgsnius, kai jie manęs klausia vienintelio klausimo: kodėl? Aš 
nežinau atsakymo. 

— Man labai gaila, — Tęsė automatiškai paėmė jam už rankos. 
Jos pirštai sugniaužė jo delną. — Tai baisus darbas. Darbas, kai tave bet 
kada gali pažadinti. Ir man yra tekę kalbėtis su šeimomis, kenčiančiomis 
savižudžio netekties skausmą. 

Tęsė pajuto, kaip įsitempė Beno pirštai. 

— Kai atsibundi trečią valandą ryto, tebematai jų akyse ne- 
blėstantį klausimą ir sielvartą. Benai... —ji palinko į priekį, kad iš arčiau 
matytų jo akis, — apie tai turiu galvoti kaip gydytoja. 

Galėčiau pateikti medicininių terminų — momentinis proto užtemimas, 
funkcinė psichozė. Kad ir kokią etiketę priklijuočiau, vis tiek kalbėčiau 
apie ligą. Šis žmogus žudo ne kerštaudamas ar tikėdamasis naudos; jis 


žudo iš nevilties. 

-— O aš privalau mąstyti kaip policininkas. Mano darbas — jį 
sulaikyti. Ir taškas. 

Minutėlę Benas patylėjo, paskui stumtelėjo taurę su gėrimu. 

— Kalbėjomės apie tavąjį monsinjorą Loganą. Harisas mėgina 
viską apie jį sužinoti. 

— Tai gerai. Dėkoju. 

— Nėra už ką. Man ši mintis neįžiebia jokių vilčių. 

Lengviau atsidususi, Tęsė atsirėmė kėdėje. 

— Mums labai sunkiai sekasi rasti ką nors bendra, tiesa? 

— Gal ir taip, — atsakė Benas, bet paskui prisiminė jos mažos 
rankos šilumą ant savo pirštų. — Galbūt mes paprasčiausiai to dar 
neatradome? 

-—- Ką ketini veikti šeštadienį vakare? — netikėtai paklausė 
Tęsė. 

— Sėdėsiu su bokalu alaus ir žiūrėsiu varžybas. 

Tęsė suraukė nosį. 

-— Nieko neišeis. O ką galėtum pasakyti apie muziką? 

Benas šyptelėjo. 

— O ką norėtum apie tai išgirsti? 

— Kokia muzika tau patinka? 

— Priklauso nuo aplinkybių. Vairuodamas mielai klausausi 
roko, gerdamas — džiazo, o sekmadienio rytais — Mocarto. 

— Jau randasi šis tas bendra. Kaip tau Dželi Rol Mortonas? 

Benas nustebęs vėl šyptelėjo. 

— Patinka. 

— O Springstinas? 

— Ypač patinka jo “Upė". 

— O Marvinas Grėjus? 

Benas atsirėmė į atlošą ir dar kartą įdėmiai pažvelgė į Tęsę. 


— Galbūt mes jau pradedame susikalbėti, — pratarė jis po stalu 
lengvai paliesdamas keliu Tesės koją. — Galbūt norėtum pas mane užeiti 
ir pasižiūrėti mano diskų kolekcijos? 

— Detektyve Peri... — imdama paskutinį migdolą, ištarė Tęsė. 
— Psichiatrijos specialistai taip lengvai nepasiduoda tokioms 
provokacijoms. 

— O kaip dėl kitokių? 

— Būtent? 


-— Po spektaklio galėtume pavakarieniauti ir tada pažiūrėti, 
kuris iš mūsų prisimena daugiau “Bitlų" dainų. 

Tęsė tvykstelėjo šypsenėle — skubia, impulsyvia, visai nepanašia į 
vieną iš tų santūrių šypsenėlių, kokiomis ji apdovanodavo Beną anksčiau. 


— Tu neabejotinai pralaimėsi. 

-- Ar pažįsti vyruką, kurio dantų plombos kainuoja du tūks- 
tančius dolerių ir kuris dėvi “Brolių Bruksų“ firmos kostiumą? 

Tęsė suraukė antakius. 

— Ar tai kokia nors mįslė? 

—- Jau per vėlu. Jis ateina. 

— Kas?.. O, sveikas, Frenkai. 

— Tese, išties nesitikėjau tavęs čia sutikti, — imdamas už 
rankos greta stovinčią liesą kaip pieštukas egzotiškos išvaizdos moterį, 
pratarė Frenkas. — Lorena, tai daktarė Teresa Kort, mano kolegė. 

Moteris akivaizdžiai nuobodžiavo, o dabar tarsi prašė Tesės 
užuojautos; ji ištiesė Tesei ranką. 

-— Man labai malonu su jumis susipažinti. 

Jos žvilgsnis lengvai nuslydo Tese ir apsistojo ties Benu. 

— Sveiki. 

Benas iš lėto nusišypsojo; nors jis nenuleido akių nuo moters veido, iš 
tikrųjų tyrinėjo kiekvieną smulkmeną. 

-— Sveiki. Aš — Benas. 

— Tese, turėjai man pasakyti, jog taip pat čia būsi. Būtume 
surengę kokį vakarėlį, — pasakė Frenkas. 

Pažvelgusi į Beną Lorena krestelėjo galvą. Galbūt dar būtų įmanoma 
išgelbėti sugadintą vakarą, mąstė ji. 

— Visada galima išnaudoti laiką po spektaklio, — pasakė 
Lorena. 

— Savaime suprantama, — sumurmėjo Benas ir iškart iš Tesės 
susilaukė lengvo spyrio į koją. Jo šypsenėlė nuo to nepasikeitė. — Tačiau 
mes su Tese po spektaklio neturėsime laiko. Reikalai. 

— Gaila, Frenkai, bet vakarėlį teks atidėti kitam kartui. 

Žinodama, kad nuo Frenko pasprukti nėra labai paprasta, Tęsė 
nedelsdama atsistojo. 

— Susitiksime darbe. Iki, Lorena. 

— Kodėl taip skubiai? — murmėjo Benas eidamas paskui Tęsę. 

—- Jeigu žinotum tai, ką žinau aš, man padėkotum. 

-— Tavo, ėčė, kolega turi neblogą skonį rinkdamasis moteris, bet 
ne kaklaraiščius. 

— Tikrai? — tarstelėjo Tęsė kruopščiai taisydamasi palto 
klostes. — O man pasirodė, kad ji šiek tiek vulgaroka. 

— Taaip, — mesdamas per petį žvilgsnį, nutęsė Benas. — Aha, 
vulgaroka. 

— Kaip suprantu, kai kuriems vyrams patinka išpešioti antakiai 
ir šilkinės blakstienos. 

-- Kai kurie vyrai būna tikri gyvuliai. 


— Ji čia atėjo vietoj manęs, — išgirdo save sakant Tęsė. — Aš 
su juo eiti atsisakiau. 

— Tikrai? — nustebo suintriguotas Benas; jis sulėtino žingsnį ir 
uždėjo Tesei ant peties ranką. — Jis pakvietė tave į spektaklį, o tu 
atsisake1? 

— Taip ir buvo. 

— Aš pamalonintas. 

Tęsė pervėrė jį žvilgsniu. Jo ego nereikia jokio palaikymo. 

— Aš sutikau eiti su tavimi tik todėl, kad nesi tobulas. 

-- Hmm... O kada jis tave kvietė? 

— Vakar po pietų. 

— Nepanašu, kad jis labai jaudinasi dėl to, kad jam atsakei ir 
susitikai su manimi. 

Tęsė nejaukiai pasimuistė. 

— Aš jam pasakiau, kad jau esu paskyrusi pasimatymą. 

— O, tai tu pamelavai. 

Benas ištarė šiuos žodžius su tokiu malonumu, jog Tęsė net nusijuokė. 

-- Ir aš nesu tobula. 

— Taip jau geriau. 

Trumpas vakaras, apie kurį kalbėjo Benas, užsitęsė iki antros valandos. 
Jie žingsniavo Tesės namų koridoriumi. 

— Rytoj iš ryto aš negalėsiu savęs pakęsti, — žiovaudama 
pratarė Tęsė. 

— Bet aš dar net nepaprašiau eiti į lovą, — atsakė Benas. 

Nusižiovavusi Tęsė tyliai sukikeno. 

-—- Aš pagalvojau apie išgertą pusbutelį vyno ir penkias valandas 
miego. 

Tęsė sustojo prie savo durų ir atsirėmė į jas nugara. 

-- Nesitikėjau taip puikiai praleisti vakaro. 

Ir Benas nesitikėjo. 

— Kodėl gi mums dar kartą nesusitikus? O gal ir ne. 

Paskui Tęsė dar lygiai tris sekundes pasvarstė. 

—- Ne, vis dėlto gerai. Kada? 

-— Rytoj vakare mieste vyks Bogarto festivalis. 

— “Maltos sakalas"? 

— Ir “Ilgasis sapnas". 

Tęsė mieguista nusišypsojo. 

— Puiku. 

Benui žengus arčiau, ji tikėjosi bučinio. Ši mintis kaitino, ir tai jai 
pasirodė visiškai natūralu. Juk žmogiška trokšti būti palytėtai ir 
apkabintai. Tęsė buvo prisimerkusi, o jos širdis ėmė plakti šiek tiek 
sparčiau. 


— Tau reiktų pakeisti šią peliuko Mikio spyną. 

Tęsė plačiai atsimerkė. 

— Ką? 

— Tese, tavo durų spyna tiesiog juokinga. 

Jis perbraukė pirštu jai per nosį mėgaudamasis jos sumišimu. 

— Jeigu jau gyveni name be apsaugos sistemos, turėtum pa- 
sirūpinti, kad tavo užraktas būtų neįveikiamas. 

— Neįveikiamas, — nusijuokusi pratarė Tęsė atšlydama nuo 
durų ir imdama raktus. — Negaliu ginčytis su policininku. 

— Malonu girdėti, — atsakė Benas suimdamas jos rankas ir 
bučiuodamas Tęsę šiai nespėjus iš naujo tam pasirengti. Jau vėliau, kai vėl 
įstengė blaiviai mąstyti, Tęsė svarstė, ar jis taip buvo suplanavęs tyčia. 

Net ir nepagalvotum, kad toks lengvas, nerūpestingas bučinys galėtų 
suvirpinti visą kūną. Tiesą sakant, nuo tokio bučinio neturėjo užvirti 
kraujas ir aptemti protas. Tačiau Tesei nutiko kitaip. Liesdamas tik jos 
rankas Benas ją akimirksniu užvaldė. 

Jo lūpos darbavosi išties sumaniai, bet Tęsė to ir tikėjosi, Jo lūpos 
buvo šiltos, minkštos, jis lengvai krimstelėjo jas suteikdamas dar daugiau 
stulbinančio malonumo, o paskui ėmė glamonėti liežuviu. Tęsė mėgino 
išsivaduoti iš kerų kartodama sau, kad jau labai vėlu, ji per daug 
prisivaišino vynu ir per daug atsipalaidavo, bet jos pastangos buvo 
bergždžios. 

Jis tikriausiai manė, jog ji bus atsargi, pošaltė. Aišku, jis negalėjo 
tikėtis aistros protrūkio ar plūste plūstančio švelnumo. Jis nelaukė greito 
suartėjimo, kas būtų savaime suprantama seniems įsimylėjėliams. Jis labai 
gerai pažinojo moteris, bent jau pats taip manė, tačiau Tęsė jam buvo 
mįslė, kurią būtinai reikėjo įminti. 

Geismas jam buvo labai gerai pažįstamas, bet dabar jis pats nustebo 
pajutęs tokį staigų, kvapą gniaužiantį jausmų antplūdį. Jis troško jos 
dabar, šią akimirką, ir tas troškimas buvo nežabotas. Elgdamasis įprastai, 
jis nebūtų sustojęs. Savaime suprantama, nebūtų sustojęs. Tačiau jis tikrai 
neperprato Tesės, todėl atsitraukė. 

Minutėlę jie spoksojo vienas į kitą netardami nė žodžio. 

— Taigi kartais gali kilti rimtų nesklandumų, — po kelių 
sekundžių įstengė pratarti Benas. 

— Taaip, — galiausiai atgavusi žadą atsakė Tęsė. Delne pajutusi 
metalinių raktų vėsą, ji pabandė sutelkti mintis. 

— Bent jau nepamiršk iš vidaus užsikabinti grandinėlės, gerai? 
Rytoj susitiksime. 

Ji per ketvirtį colio nepataikė į rakto skylutę, o kai nepataikė rakto 
įkišti ir antrą kartą, nusikeikė. 

E Labanakt, Benai. 


— Labanakt. 

Benas palaukė, kol išgirs spragsint besisukantį raktą bei grandinėlės 
dzingtelėjimą, ir tik tada patraukė koridoriumi tolyn. Nesklandumai, 
pamanė jis. Velniškai daug nesklandumų... 

Jis ištisas valandas vaikščiojo. Grįžęs namo, vos begalėjo pastovėti iš 
nuovargio. Per paskutinius kelis mėnesius jis miegodavo nieko 
nesapnuodamas tik tada, kai mirtinai nuvargdavo. 

Jam nereikėjo užsidegti šviesos, jis ir taip puikiai žinojo kelią. 
Nekreipdamas dėmesio į nuovargį, praėjo pro miegamąjį. Jis užmigs tik 
tada, kai įvykdys paskutinę pareigą. Galinis kambarys visada būdavo 
užrakintas. Atidarius duris iš kambario padvelkė lengvas moteriškas gėlių 
aromatas; taip kvepėjo šviežiai suskintos gėlės, kurių jis čia pamerkdavo 
kiekvieną dieną. Ant spintelės durų kabėjo kunigo sutana. Per sutaną buvo 
permesta akinamai balta stula. 

Įžiebęs degtuką jis uždegė pirmą žvakę, paskui antrą, paskui dar vieną, 
kol galiausiai ant žvilgančio altorėlį dengusios staltiesės paviršiaus ėmė 
šokinėti daugybė liepsnos liežuvėlių. 

Liepsnelės apšvietė jaunos besišypsančios šviesiaplaukės moters 
nuotrauką sidabriniuose rėmeliuose. Čia ji buvo įamžinta — tokia jauna, 
nekalta ir laiminga. Ji labiausiai mėgo rausvas rožes. Būtent rausvų rožių 
aromatas maišėsi su degančių žvakių kvapu. 

Į mažesnius rėmelius buvo įdėtos kruopščiai iš laikraščių iškirptos kitų 
trijų Moterų nuotraukos. Karia Džonson, Barbara Kleiton, Frensė Bauers. 
Sunėręs rankas jis atsiklaupė priešais jas. 

Kiek daug dar tokių yra, mąstė jis. Kiek daug... Jis dar tik pradeda. 


Priešais Tęsę sėdėjęs berniukas buvo tylus ir paniuręs. Jis net 
nedirsčiojo pro langą. Jis retai kada dirsčiodavo. Berniukas paprasčiausiai 
sėdėjo ant kėdės į kelius nudūręs akis. Rankas jis laikė pasidėjęs ant kelių, 
jo pirštai buvo liesi, krumpliai kiek patinę nuo nuolatinio nervingo 
grąžymo, nagai — nukramtyti iki gyvuonies. Visa tai — nervingumo 
ženklai, tačiau labai dažnai žmonės sėkmingai plaukia per gyvenimą 
grauždamiesi, grąžydami rankas ir ėsdami save pačius. 

Berniukas labai retai kada pakeldavo akis į žmogų, su kuriuo 
kalbėdavosi, tiksliau, į žmogų, kuris jį kalbindavo. Kiekvieną kartą 
įstengusi užmegzti su juo kontaktą, Tęsė pasijusdavo iškovojusi nedidukę 
pergalę, bet kartu jai suskausdavo. Jo akyse ji tiek mažai teišvysdavo, nes 
jau nuo ankstyvos vaikystės berniukas buvo išmokęs slėptis ir gintis. 
Laimėjusi retą progą nors trumpam dirstelėti į jo akis, ji išvysdavo ne 


pagiežą ar baimę, o tik nuobodulio žymes. 

Gyvenimas nelepino jaunojo Džozefo Higinso, jis buvo pasirengęs 
išvengti dar vieno smūgio žemiau juostos. Jis nekreipdavo dėmesio į 
suaugusiųjų siūlymus ką nors pažaisti, jis rinkdavosi vienatvę, iškart 
užsisklęsdavo tarsi neturėdamas kito pasirinkimo. Šie simptomai Tesei 
buvo pažįstami. Emocijų, motyvacijos bei susidomėjimo trūkumas. Vieni 
trūkumai... 

Tačiau ji privalėjo kaip nors atlaužti gaiduką — priversti savo pacientą 
pirmiausia susidomėti savimi, o paskui ir aplinkiniu pasauliu. 

Jis jau buvo per didelis, kad su juo būtų galima žaisti, bet per jaunas, 
kad sugebėtų kalbėtis kaip suaugusysis su suaugusiuoju. Tęsė išmėgino 
abu būdus, bet nė vienas nepasirodė tinkamas. Džo Higinsas tvirtai užėmė 
tarpinę padėtį. Paauglystė jam paprasčiausiai buvo atgrasi ir apgailėtina. 

Berniukas vilkėjo džinsus, gerus, brangius džinsus su petnešomis ir 
pilką megztinį su išsišiepusiu vėžliu ant krūtinės. Jo odiniai aulinukai 
buvo nauji ir labai madingi. Šviesiai rudi berniuko plaukai plonomis 
sruogelėmis krito ant šiek tiek per lieso jo veidelio. Iš išvaizdos jis niekuo 
nesiskyrė nuo kitų keturiolikmečių. Buvo paauglys, kaip ir daugelis kitų. 
Tačiau vidinis jo pasaulis skendėjo neapykantoje sau, buvo kupinas 
prieštaravimų ir kartėlio, kurio, kaip Tęsė jautė, jai nė iš tolo nepavyko 
prasklaidyti. 

Labai gaila, bet, užuot tapusi jo patikėtine, raudų siena ar net balto 
popieriaus skiaute, Tesėjo gyvenime tebuvo dar vienas pamokslautojas. 
Jeigu berniukas nors kartelį pratrūktų, imtų ant jos rėkti ar ginčytis, ji 
galėtų sakyti, jog pokalbiai nenueis vėjais. Tačiau per visus pokalbius jis 
likdavo vienodai mandagus ir uždaras. 

— Kaip tau sekasi mokykloje, Džo? 

Jis nė nekrustelėjo. Galėjai pamanyti, jog, berniuko nuomone, net 
menkiausias judesys galėtų išduoti kruopščiai nuo kitų slepiamus jausmus. 

— Gerai. 

— Gerai? O aš maniau, kad nuolat keisti mokyklas nėra gerai. 

Ji stengėsi jam padėti iš paskutiniųjų įtikinėdama tėvus nežengti 
neapdairių žingsnių, galinčių pakenkti jo gydymui. Tėvai aiškindavosi 
norį išvengti netinkamų draugų. Jie stengėsi apsaugoti savo vaiką nuo 
netinkamų žmonių įtakos, nuo draugų, galinčių pastūmėti į alkoholizmą, 
narkotikus ar okultinius dalykus. 

Tačiau taip tėvai tik dar labiau atskirdavo jį nuo žmonių, kartu nuvogdami 
dalelę jo pasitikėjimo savimi. 

Dėl keisto Džo elgesio kalti buvo ne geri ar blogi bičiuliai. Priežasčių 
reikėjo ieškoti jį apėmusioje depresijoje, nuolatiniuose atsakymų 
ieškojimuose. Atsakymą, jo manymu, jis turėtų surasti pats; tasai 
atsakymas turėtų būti unikalus, žinomas tik jam. 


Neberasdami jo stalčiuose marihuanos suktinukių ir nebe- užuosdami 
nuo jo sklindančio alkoholio kvapo, Džo tėvai nusiramino pamanę, kad jis 
po truputį grįžta į normalų gyvenimą. Jie neįstengė suprasti, o gal tiesiog 
nenorėjo matyti, jog berniukas ir toliau sparčiai ritasi žemyn. Jis 
paprasčiausiai išmoko viską kuo puikiausiai paslėpti. 

— Nauja mokykla gali tapti savotiška atrakcija, — tęsė Tęsė 
nesulaukusi atsakymo. — Bet visuomet sunku būti naujoku. 

— Nieko baisaus, — sumurmėjo berniukas, nepakeldamas akių 
nuo kelių. 

— Džiugu girdėti, — atsakė Tęsė puikiai jausdama, kad me- 
luoja. — Būdama tavo metų ir aš dažnai keičiau mokyklas, bet man tai 
buvo mirtinai baisu. 

Tada jis, netikėdamas jos žodžiais, tačiau šiek tiek suintriguotas, 
pakėlė akis. Jo akys buvo tamsiai rudos, tokios akys galėtų būti labai 
iškalbingos, tačiau dabar jose atsispindėjo tik nerimas ir noras apsiginti. 

— Ir ko čia bijoti, juk tai tik paprasčiausia mokykla.. 

—- Kodėl tu man apie ją nepapasakoji? 

— Juk tai tik paprasčiausia mokykla. 

— O kaip kiti vaikai? Ar yra kokių nors įdomių mokinių? 

— Daugiausia mulkių. 

-— Tikrai? Kaip taip gali būti? 

— Jie visi kaip didelė banda. Nė su vienu iš jų nenorėčiau 
draugauti. 

Jis nė vieno iš jų nepažįsta, pataisė jį mintyse Tęsė. Jam labiausiai 
kenkė pasijusti atstumtam kitų mokinių, kai jau buvo netekęs draugų, prie 
kurių buvo šiek tiek pripratęs. 

— Kad susirastum tikrą draugą, reikia šiek tiek laiko, Džo. Daug 
sunkiau yra būti vienam, negu pamėginti susirasti draugų. 

-— Aš nenorėjau pereiti į kitą mokyklą. 

— Žinau, — atsakė Tęsė puikiai suprasdama berniuką. Kas nors 
jį turėjo suprasti. — Puikiai suprantu, kad labai sunku būti tampomam už 
virvučių žmonių, kurie, sugalvoję vienokias taisykles, staiga užsinori jas 
pakeisti. Džo, viskas yra šiek tiek kitaip. Tavo tėvai pasirinko kitą 
mokyklą tik todėl, kad linki tau visa ko geriausia. 

— Bet jūs nenorėjote, kad jie mane perkeltų, — pratarė Džo. Jis 
vėl pakėlė į Tęsę akis, bet dirstelėjo taip trumpai, kad ji net nespėjo 
pamatyti, kokios spalvos jo akys. — Girdėjau, ką kalbėjo mama. 

— Kaip tavo gydytoja pamaniau, jog tu geriau jausiesi senojoje 
mokykloje. Tave, Džo, mama labai myli. Perkeldama į kitą mokyklą, ji 
nenorėjo tavęs nubausti, tik stengėsi padaryti taip, kad tau būtų geriau. 

— Ji nenori, kad aš draugaučiau su senaisiais savo draugais. 

Šie berniuko žodžiai buvo ištarti be jokio kartėlio, tiesiog 


ramiai konstatuojant faktą. Jis paprasčiausiai neturėjo kito pasirinkimo. 

-- Ką tu galvoji apie tai? 

— Ji visada bijodavo, kai su jais būdavau, ji bijodavo, kad vėl 
nepradėčiau gerti. Bet aš negeriu. 

Šiuos žodžius jis taip pat ištarė be jokio apmaudo; jo balse atsispindėjo 
tik nuovargis. 

— Žinau, — atsiliepė Tęsė ir palietė Džo ranką. — Tu gali 
didžiuotis savimi, kad išmintingai pasirinkai ir išbridai iš tos klampynės. 
Suprantu, kaip sunku tau buvo nuspręsti nebegerti. 

— Mama visada verčia kaltę tiems dalykams, kurie nutinka 
kitiems. 

— Kokiems dalykams? 

— Tiesiog dalykams... 

— Tokiems kaip skyrybos? 

Kaip paprastai, į šį klausimą Tęsė nesulaukė jokio atsakymo. Ji pradėjo 
iš kitos pusės. 

-- Kaip jautiesi daugiau nebevažinėdamas autobusais? 

— Autobusuose dvokia. 

—- Dabar tave į mokyklą vežioja mama? 

— Taip. 

— Ar kalbėjaisi su tėčiu? 

— Jis užsiėmęs. 

Džo pažvelgė į Tęsę kiek apmaudžiu, bet kartu maldaujančiu žvilgsniu. 

— Jis gavo naują darbą, bet tikriausiai kitą mėnesį su juo 
praleisiu visą savaitgalį. Kartu švęsime Padėkos dieną. 

— Ar tu patenkintas? 

— Tikriausiai bus smagu. . 

Berniuko veidas trumpam sušvito viltimi. 

-— Mes eisime pasižiūrėti beisbolo varžybų. Jis nupirks bilietus 
geriausiose vietose. Viskas bus taip, kaip būdavo anksčiau. 

— Kaip būdavo anksčiau, Džo? 

Jis vėl nudūrė akis į kelius, bet dabar pyktelėjęs suraukė antakius. 

— Labai svarbu, kad tu suprastum, jog dabar ne viskas bus taip, 
kaip būdavo anksčiau. Tačiau pokyčiai nebūtinai turi būti blogi. Kartais 
tam tikri pasikeitimai, net ir tokie, su kuriais sunku susitaikyti, visiems 
gali būti naudingi. Žinau, kad myli savo tėtį. Ir neturi liautis mylėjęs vien 
tik dėl to, kad dabar su juo nebegyveni. 

— Jis nebeturi namo. Turi tik kambarį. Jis sakė, kad galėtų 
įsigyti namą, jeigu jam nereiktų mokėti alimentų. 

Tęsė išties būtų galėjusi pasiųsti Džouzefą Higinsą vyresnįjį po velnių, 
bet įstengė toliau kalbėti ramiu ir tvirtu balsu. 

-- Tu ir pats supranti, Džo, kad tavo tėtis turi daug rūpesčių. Bet 


tikrai ne tu esi didysis jo rūpestis. Ne tu, bet alkoholis. 

-- Bet mes turime namą, — sumurmėjo Džo. 

— Ar tu manai, kad tavo tėtis būtų laimingesnis, jeigu netu- 
rėtumėte? 

Jis neatsakė. Dabar žiūrėjo į savo batus. 

— Džiaugiuosi, kad galėsi pabūti su savo tėčiu. Žinau, kad tau 
jo trūksta. 

— Jis labai užsiėmęs. 

— Taip. 

Jis per daug užsiėmęs, kad galėtų susitikti su sūnumi, kad atsakytų į 
psichiatrės, mėginančios užgydyti žaizdas, skambučius. 

— Kartais suaugusieji labai susipainioja savo pačių gyveni- 
muose. Turėtum suprasti, kad tavo tėčiui dabar labai sunku: tu pats 
pradėjai lankyti kitą mokyklą, o tavo tėtis pradėjo dirbti naujame darbe. 

— Kitą mėnesį aš su jo praleisiu visą savaitgalį. Mama pataria 
per daug nesitikėti, bet aš vis tiek viliuosi. 

— Tavo mama nenori, kad labai nusiviltum, jeigu kartais būtų 
ne taip, kaip tu tikiesi. 

— Jis atvažiuos manęs pasiimti. 

— Ir aš taip manau, Džo. Bet jeigu jis ne... Džo..., 

Tęsė vėl palietė berniuko ranką ir vargais negalais laimėjo jo žvilgsnį. 

-- Jeigu jis kartais neatvažiuotų, turėtum žinoti, kad dėl to tu 
nesi kaltas; dėl to bus kalta tik jo liga. 

— Taip. 

Berniukas sutiko, nes sutikdamas jis galėjo labai lengvai išvengti 
ginčų. Tęsė tai žinojo ir jau ne pirmą kartą pasigailėjo, kad Džo tėvai 
nesiryžta imtis intensyvesnės terapijos. 

— Ar šiandien tave atvežė mama? 

Jis ir toliau sėdėjo nudūręs akis žemyn, bet išorinis pyktis jau buvo 
išgaravęs. 

— Ne, patėvis. 

— Ar tu vis taip pat gerai su juo sutari? 

— Jis neblogas. 

-— Juk žinai, kad gerai su juo sutardamas tikrai neišduodi tėčio. 

— Juk sakiau, kad jis neblogas. 

— Ar naujojoje tavo mokykloje yra gražių mergaičių? 

Tęsė norėjo išpešti iš jo nors menkiausią šypsenėlę. 


— Manyčiau. 
— Manytum? — pakartojo Tęsė. Tikriausiai pačiame jos balse 
sušvito šypsena, nes berniukas dar kartą pakėlė akis. — Kažkodėl man 


atrodo, kad tu puikiai pastebi panašius dalykus. Tu labai gerai matai. 
— Galbūt pora ir yra. 


Jo lūpos šiek tiek krustelėjo mėgindamos nusišypsoti. 

-— Aš nekreipiu į jas per daug dėmesio. 

— Na, tam nereikia daug laiko. Ar atvažiuosi pas mane kitą 
savaitę? 

— Tikriausiai. 

— Ar galėsi man padaryti nedidelę paslaugą? Jau sakiau, kad 
turi geras akis. Įsižiūrėk į savo mamą ir patėvį. 

Berniukas nusigręžė, bet Tęsė tebelaikė paėmusi jį už rankos. 

— Džo... 

Ji palaukė, kol jo tamsios, neįskaitomos akys vėl 1 ją pažvelgs. 

— Atidžiai stebėk juos. Jie mėgina tau padėti. Galbūt jie daro 
klaidų, bet jie tikrai stengiasi, nes tavimi labai rūpinasi. Daug žmonių 
tavimi rūpinasi. Tu tebeturi mano telefono numerį, tiesa? 

— Taip, manau, kad turiu. 

— Tikriausiai nepamiršai, kad iki kitos savaitės gali drąsiai man 
skambinti kada panorėjęs. 

Ji palydėjo berniuką iki kabineto durų ir pamatė, kaip už durų laukęs 
Džo patėvis atsistojo ir plačiai nusišypsojo netikra šypsena. Jis — sėkmės 
lydimas verslininkas, lengvai įveikdavo kliūtis, visada išlaikydavo geras 
manieras. Jis buvo tikra Džo tėvo priešingybė. 

-— Viskas, ką? 

Jis pažvelgė 1 Tęsę; dabar nebesišypsojo, atrodė įsitempęs. 

— Kaip mums sekėsi šiandien, daktare Kort? 

— Visai neblogai, pone Monro. 

— Gerai, gerai. Džo, kodėl gi mums neužsukus į kinų restoraną 
ir neparvežus mamai ko nors užkąsti? 

— Gerai. 

Džo šmurkštelėjo į uniforminį mokyklos, kurios jau nebelankė, 
švarkelį. Neužsisagstęs jis atsigręžė ir pažvelgė į Tęsę per dešinį petį. 

— Viso, daktare Kort. 

— Sudie, Džo. Susitiksime kitą savaitę. 

Jie jį maitina, uždariusi kabineto duris, mąstė Tęsė, bet jis visada 
alkanas. Jie jį gerai rengia, bet jis šąla. Ji turi raktą, bet reikia sugebėti 
pasukti jį taip, kad užraktas pasiduotų. 

Atsidususi ji nuėjo prie rašomojo stalo. 

— Daktare Kort? — pasigirdo iš kabinete esančio vietinio ryšio 
aparato. Tęsė įmetė Džo Higinso bylą į šalia stalo pastatytą portfelį ir 
atsiliepė: 

— Klausau, Keite. 

E Tau skambino tris kartus. Vienas skambutis iš Post, kitas — 
iš Sun, o trečias — iš Vašingtono Times. 

— Trys reporteriai? — negalėjo patikėti Tęsė išsisegdama 


auskarą ir švelniai trindama nuspaustą ausies spenelį. — Bet aš negaliu 
nieko komentuoti, Keite. 

— Klausau, panele. 

Tęsė neskubėdama vėl įsisegė auskarą. Ji buvo pažadėjusi niekam 
nieko nepasakoti. Tai buvo labai svarbi jos sandėrio su meru dalis. Jokios 
žiniasklaidos, jokių komentarų. Meras asmeniškai jai garantavo, jog ji 
galės dirbti nespaudžiama žurnalistų. Tačiau jo kaltinti nereikėtų, 
pagalvojo Tęsė, eidama prie lango. Bet kokia informacija nuteka; dabar jai 
reiks kaip nors su tuo susidoroti. 

Tesei nerūpėjo išgarsėti. Jai patiko gyventi paprastą asmenišką 
gyvenimą. Ir tai buvo savotiška problema. Sveika nuovoka jai kuždėjo, jog 
viskas išaiškės dar nebaigus bylos, bet vis dėlto ėmėsi jai patikėto darbo. 
Jeigu reikėtų patarti vienam iš savo pacientų, ji jam pasiūlytų blaiviai 
žvelgti į realybę ir po truputį žengti pirmyn. 

Gatvėje jau buvo prasidėjęs pikas. Sustaugė kelios sirenos, bet langų 
stiklai ir ganėtinai didelis atstumas gerokai slopino garsą. Ir Džo Higinsas 
dabar jau buvo kažkur toli, važiavo į kinų restoranėlį drauge su nemylimu, 
niekaip jo pasitikėjimo neįstengusiu laimėti patėviu nupirkti mamai pietus. 
Barai jau buvo pasirengę priimti būrius nutarusių išmesti po burnelę dar 
prieš pietus. Vaikų darželiai ir kitokios panašios priežiūros įstaigos po 
truputį tuštėjo, virtinės dirbančių motinų, vienišų tėvų ir skarmaluotų 
senelių su ikimokyklinukais yrėsi Volvo ir BMW automobiliais, mėgindami 
prasibrauti pro kitus Volvo ir BMW. Visus juos ginė vienintelė mintis: kuo 
greičiau parsigauti namo, į šiltą ir saugią gerai pažįstamą erdvę, už tvirtų 
durų ir langų, tarp savų sienų. Vargu ar kuris nors iš jų būtų pagalvojęs 
apie vieną žmogutį, kurio galvoje nesulaikomai tiksėjo nedidukė, tačiau 
mirtina bomba. 

Akimirką Tęsė taip pat panoro užsimiršti, galvoti tik apie šiltą 
vakarienę ar stomatologo atsiųstas sąskaitas. Tačiau jos portfelyje jau 
pūpsojo Kunigo byla. 

Tęsė nuėjo prie stalo ir pasiėmė portfelį. Pirmiausia ji turėjo grįžti 
namo ir perspėti ryšių tarnybas, kad visi jai adresuoti telefono skambučiai 
būtų registruojami. 

-— Kas prasitarė? — pyko Benas, pūsdamas dūmų kamuolius. 

— Mes vis dar aiškinamės, — atsakė Haris, stovėdamas prie 
stalo ir tyrinėdamas su byla susijusių pareigūnų sąrašus. Edas sėdėjo 
sudribęs kėdėje ir gniaužė saulėgrąžų maišelį. Raudonveidis didžiarankis 
Bigsbis neramiai trepseno kojomis, o Lauenstein, susikišusi rankas į 
kišenes, stovėjo šalia Beno. Sunėręs rankas ant kelių, tiesiai fotelyje 
sėdėjo Roderikas. Benas, kaip galėjai numanyti, vos išgirdęs kokį nors jam 
nepatikusį žodį, buvo pasirengęs prasišiepti ir garsiai suurgzti. 

-— Dabar mums tėra likusi vienintelė išeitis — turime taikytis 


prie susidariusios padėties ir dirbti toliau. Žiniasklaida jau žino, kad į bylą 
įtraukta ir daktarė Kort. Užuot juos atriboję, mes jais pasinaudosime. 

— Bet žiniasklaida mus atakuoja ištisas savaites, kapitone, — 
įsiterpė Lauenstein. — Kaip tik dabar viskas buvo aprimę. 

— Aš skaitau laikraščius, detektyve, — atkirto Harisas. Bigs- 
bis sukrutėjo, Roderikas atsikrenkštė, o Lauenstein paskubėjo užsičiaupti. 

— Rytoj iš ryto surengsime spaudos konferenciją. Merija 
susisieks su daktare Kort. Kadangi Peris ir Džeksonas yra komandos 
vadai, norėčiau, kad ir jie būtų. Jūs gerai žinote, kokia informacija turi 
pasiekti spaudą. 

— Mes nieko nauja negalėsime jiems pasakyti, kapitone, — 
pratarė Edas. 

— Kalbėkite taip, jog tai, ką sakote, pasirodytų nauja. Jų 
smalsumui patenkinti turėtų pakakti vienos daktarės Kort. Surenk 
susitikimą su monsinjoru Loganu, — pridūrė Harisas nukreipdamas 
žvilgsnį į Beną. — Tik žiūrėk, kad šitai jokiu būdu neišaiškėtų. 

— Dar vienas iš durnyno, — išsiimdamas cigaretę prabilo 
Benas. — Pirmoji irgi nepasakė nieko, ko nežinotume. 

— Ji mums pasakė, jog jis vykdo misiją, — tyliai pratarė 
Lauenstein. — Jeigu viskas kurį laiką nurims, tai nereiškia, kad liausis tą 
misiją vykdęs. 

— Ji mums pasakė, jog jis žudo jaunas šviesiaplaukes moteris, 
— atkirto Benas. — Bet mes ir patys tai buvome išsiaiškinę. 

— Nurimk, Benai, — sumurmėjo Edas puikiai žinodamas, jog 
greitai pats taps Beno žaibolaidžiu. 

— Pats nurimk, — atšovė Benas sugniauždamas kišenėse 
kumščius. —Tas kalės vaikas tik ir laukia, kada galės pasmaugti dar vieną 
ne laiku ir ne vietoje pasimaišiusią moterį, o mes tik šnekučiuojamės su 
psichiatrais ir kunigais... Man nė velnio nerūpi jo dvasia ar sąmonė. 

— O gal turėtų rūpėti, — pratarė Roderikas, pirmiausia pa- 
žvelgdamas į kapitoną, o paskui į Beną. — Klausyk, žinau, kaip jautiesi. 
Manau, kad mes visi taip jaučiamės. Visi norime jį sučiupti. Visi 
perskaitėme daktarės Kort išvadas. Turime sučiupti ne ką nors, kas yra 
ištroškęs kraujo ar smurto. Jeigu mes iš tikrųjų norime atlikti savo darbą, 
manyčiau, turime stengtis kuo geriau tą žmogų suprasti, išsiaiškinti, koks 
jis yra iš tikrųjų. 

— Ar gerai įsižiūrėjai į nužudytųjų nuotraukas, Lu? Mes ži- 
nome, kas jos yra. Kas jos buvo. 

-— Gerai, Peri. Jeigu nori nuleisti garą, eik į treniruoklių salę, — 
pasakė Harisas, o paskui minutėlę luktelėjęs valdingu žvilgsniu apžvelgė 
visus, susirinkusius kabinete. Jis buvo geras patrulis. Tačiau dabar 
kabinetinis darbas jam sekėsi dar geriau. Harisas tai gerai žinojo ir kartais 


dėl to krimsdavosi. — Spaudos konferencija prasidės aštuntą valandą ryto 
merijoje. Rytoj ant savo rašomojo stalo norėčiau rasti ataskaitą apie 
susitikimą su monsinjoru Loganu. Bigsbi, tu ir toliau darbuokis ir aiškin- 
kis, 1š kur jis ima tas prakeiktas stulas. Lauenstein ir Roderikas turi toliau 
dirbti su aukų šeimomis ir draugais. Dabar galite eiti, jums visiems metas 
užkąsti. 

Edas palaukė, kol jie išeis iš kabineto, pereis per koridorių ir pasieks 
automobilių stovėjimo aikštelę. 

— Niekam nebus geriau, jeigu dėl to, kas nutiko tavo broliui, 
imsi lietis ant daktarės Kort. 

— Džošas čia niekuo dėtas, — atsakė Benas. Tačiau jam vis dar 
skaudėjo. Jis vis dar negalėjo ištarti savo brolio vardo nepajutęs 
galugerklėje įstrigusio kamuolio. 

— Būtent. O daktarė Kort paprasčiausiai atlieka savo darbą, kaip 
ir mes visi. 

— Tai ir puiku. Tačiau aš nemanau, kad jos darbas turi ką nors 
bendra su mūsų darbais. 

-—- Kriminalinė psichiatrija tapo išties vertingu darbo įrankiu 
tiriant... 

— Edai, dėl Dievo, tu turėtum liautis skaitęs visus tuos žur- 
nalus... 

-- Liautis skaityti, liautis mokytis. Gal norėtum eiti ir pasi gerti? 

— Ir visa tai aš girdžiu iš žmogaus, gliaudančio saulėgrąžas? 

Benas vis dar juto tvyrančią įtampą. Jis prarado brolį, bet Edas, galima 
sakyti, beveik užpildė atsivėrusią tuštumą. 

-— Ne šįvakar. Tiesą sakant, man labai keista, kai tu skiedi 
degtinę vaisių sultimis. 

— Žmogus privalo galvoti apie savo sveikatą. 

-- Jis taip pat privalo galvoti apie savo reputaciją. 

Benas atidarė automobilio dureles ir stovėjo žvangindamas 
rakteliais. 

Vakaras buvo vėsus, tiek vėsus, kad iš burnos virto garo kamuoliai. 
Jeigu naktį imtų lyti, o apie tai bylojo bežvaigždis dangus, tai tikriausiai 
kristų kruša arba šlapdriba. Pasiturintys Džordžtauno gyventojai sėdės 
jaukiuose, tvarkinguose nameliuose aukštomis lubomis, kurstys židinius, 
gurkšnos airišką kavą ir gėrėsis šokinėjančiomis liepsnelėmis. Benamiams 
teks prakentėti ilgą nemalonią naktį. 

— Ji mane erzina, — netikėtai pratarė Benas. 

-— Toks jau moterų darbas. Jos visos vyrus erzina. 

— Viskas ne taip jau paprasta, — tarstelėjo Benas, sėsdamasis į 
automobilį. — Rytoj tave pasiimsiu. Pusę aštuonių. 

— Benai, — pasakė Edas, pasilenkdamas prie pravirų durelių, — 


perduok jai nuo manęs sveikinimus. 

Benas užtrenkė dureles ir įjungė variklį. Abu partneriai vienas kitą 
pažinojo kaip nuluptą. 

Tęsė padėjo telefono ragelį ir pasirėmusi alkūnėmis į stalą prispaudė 
prie akių delnus. Džo Higinsui vyresniajam ne mažiau kaip jo sūnui 
reikėjo psichologo pagalbos, bet jis buvo per daug įsijautęs į savo 
žlungantį gyvenimą, kad apie tai susimąstytų. Telefono skambutis nieko 
neišsprendė. Kita vertus, pašnekesiai su alkoholikais per jų “daugiadienes" 
retai kada duodavo kokios nors naudos. Paminėjus sūnaus vardą, jis ėmė 
šniurkščioti ir pažadėjo paskambinti rytoj. 

Jis nepaskambins, mąstė Tęsė. Tiesą sakant, iš ryto jis nė neprisimins 
šio pokalbio. Gydydama Džo, ji nuolat turėjo galvoti apie jo tėvą, o šis 
buvo įjunkęs į svaigalus, kurie sugriovė jo santuoką, atėmė daugybę 
neblogų darbų ir paliko jį vienišą bei apleistą. 

Jeigu tik jai pavyktų įkalbėti jį apsilankyti anoniminių alkoholikų 
grupėje, jeigu tik prikalbintų žengti pirmąjį žingsnį... Tęsė giliai atsiduso 
nuleisdama rankas. Džo mama labai daug kartų pasakojo, kaip stengėsi 
atjunkyti savo vyrą nuo butelio, kaip daugelį metų maldaute maldavo 
Džouzefo Higinso vyresniojo nebe gerti. 

Tęsė gerai suprato moters pyktį, gerbėjos tvirtą ryžtą keisti gyvenimą 
ir palaidoti nemalonią praeitį. Tačiau Džo negalėjo taip lengvai visko 
pamiršti. Visą Džo vaikystę motina mėgino apsaugoti jį nuo tėvo ligos, 
slėpė nuo jo šią ligą. Ji mėgindavo pateisinti vėlyvus tėvo grįžimus namo, 
vis dažniau prarandamus darbus tikėdamasi, kad tiesa taip ir neišaiškės. 

Dar būdamas vaikas Džo girdėjo ir matė daugiau, nei jo motina galėjo 
paaiškinti; aplink jo tėvą iškilo stora melo siena. Jis buvo verčiamas tuo 
melu tikėti. Jeigu geria jo tėvas, vadinasi, tai nėra bloga. Nieko bloga, 
nors vos keturiolikos sulaukęs Džo jau buvo gydytas nuo priklausomybės 
nuo alkoholio... Jeigu jo tėvas prarado darbą, vadinasi, dėl to kaltas per 
daug pavydus viršininkas. Mokykloje Džo pažymiai vis prastėjo ir 
prastėjo, nes jo pagarba mokytojams ir sau pačiam vis mažėjo. 

Kai Džo mama nebegalėjo toleruoti nuolatinio gėrimo, kai įvyko 
esminis lūžis, nevaldomai išsiliejo melo, netesėtų pažadų ir pagiežos upė. 
Tėvo kaltes motina užkrovė sūnui, ji stengėsi priversti jį suprasti tėvo 
klaidas ir jos nekaltinti. Savaime suprantama, Džo nekaltino motinos, 
nekaltino ir tėvo. Džo galėjo kaltinti vienintelį žmogų — save. 

Jo šeima iširo, jis turėjo palikti namus, kuriuose užaugo, o jo motina 
turėjo pradėti dirbti. Džo nebeturėjo į ką atsiremti. Poniai Higins ištekėjus 
antrą kartą, Džo patėvis ėmė reikalauti pasikonsultuoti su gydytoju. 
Trylika su puse metų kentęs kaltės jausmą, apmaudą ir skausmą, per du 
mėnesius, bendraudamas su Tese, Džo nepasikeitė. Jai nepavyko pramušti 
berniuko užsidėtų šarvų nei asmeniškai su juo kalbantis akis į akį, nei 


šnekantis su jo mama ir patėviu du kartus per mėnesį. 

Tęsę užplūdo keistas pyktis, ji net turėjo kelioms minutėms prisėsti ir 
mėginti nusiraminti. Ji neturėjo teisės pykti, jos parei ga buvo klausyti, 
klausinėti ir siūlyti galimus sprendimus. Ji turėjo teisę jausti užuojautą, 
bet tik ne pyktį. Taigi ji sėdėjo užvaldyta pykčio, mėgindama susitvardyti 
ir pati prisitaikyti įgytas žinias. Jai norėjosi ką nors įskaudinti, įžeisti, 
užgauti, kaip nors išlieti bjauriąją apėmusią neviltį. 

Galiausiai ji paėmė Džo bylą ir ėmė užrašinėti pastabas apie popietinį 
jų pašnekesį. 

Prasidėjo šlapdriba. Tęsė užsidėjo akinius, bet nepažvelgė pro langą, 
todėl ir nepamatė kitoje gatvės pusėje ant šaligatvio stovinčio žmogaus, 
kuris žiūrėjo į šviesos nutviekstą jos kambario langą. Jeigu ji ir būtų 
pažvelgusi bei jį pamačiusi, nieko nebūtų pagalvojusi. 

Išgirdusi beldimą į duris, Tęsė taip pat nieko ypatinga nepa galvojo, tik 
pyktelėjo, kad kažkas panoro jai sutrukdyti. Jos telefonas nenutrūkstamai 
skambėjo, bet ji įstengė nekreipti į tai dėmesio, palikdama panašius 
reikalus tvarkyti ryšio tarnyboms. Jeigu skambintų kuris nors išjos 
pacientų, specialus signalas apie tai praneštų. Tęsė numanė, kad visi šie 
skambučiai turėjo būti susiję su straipsniu vakariniame laikraštyje, 
kuriame kalbama apie jos bendradarbiavimą žmogžudysčių byloje. 

Palikusi atverstą bylą, Tęsė nuėjo prie durų. 

— Kas čia? 

— Peris. 

Iš balso intonacijos galėjai daug ką pasakyti, nors tebuvo ištartas 
vienintelis žodis. Tęsė atidarė duris žinodama, jog jos laukia nemenkas 
ginčas. 

— Detektyve, ar jau ne per vėlu oficialiam vizitui? 

— Aš pačiu laiku, turint galvoje vienuoliktos valandos žinias, — 
atsakė Benas ir įėjęs į kambarį įjungė Tesės televizorių. 

Tęsė nepasitraukė nuo durų. 

— Ar tu namuose neturi televizoriaus? 

— Visada įdomiau žiūrėti cirką su draugija. 

Tęsė užtrenkė duris; ji buvo išties įpykusi. 

— Klausyk, aš dirbu. Kodėl gi tau neiškloti visko, dėl ko čia 
atėjai, ir leisti man dirbti toliau? 

Benas pažvelgė įjos darbo stalą, į atverstus segtuvus, į akinius plačiais 
rėmeliais, padėtus ant popierių krūvos. 

— Ilgai neužtruks. 

Jis nesisėdo, stovėjo susikišęs į kišenes rankas ir žiūrėjo į žinių 
pranešėją. Karščiausias vakaro žinių naujienas skaitė graži brunetė 
širdelės formos veideliu. 

— Šiandien merija patvirtino, jog į Kunigo įvykdytų žmog- 


žudysčių tyrimą įtraukta ir žinoma Vašingtono psichiatrė, daktarė Teresa 
Kort. Senatoriaus, veterano Džonatano Raitmoro, anūkė, daktarė Kort, 
nesutiko pasikalbėti. Mažiausiai trijų moterų žmogžudystės siejamos su 
žudiku, pramintu Kunigu, nes jis pasmaugia savo aukas stula, kuria per 
tam tikras apeigas naudojasi Romos katalikų kunigai. Policija tęsia 
rugpjūčio mėnesį pradėtų tyrimą; dabar jai talkina daktarė Kort. 

— Neblogai, — murmėjo Benas. — Tavo vardas buvo paminėtas 
tris kartus. 

— Kartoju, sakyk, ką norėjai pasakyti. 

Jos balsas buvo ledinis. Benas išsitraukė cigaretę, jis pasiryžo jai 
nenusileisti. 

— Merijoje rytoj, aštuntą valandą, rengiama spaudos kon- 
ferencija. 

— Man jau pranešta. 

— Tu turėtum kalbėti bendromis frazėmis ir laikytis kiek 
įmanoma atokiau nuo specifinių bylos detalių. Žiniasklaida žino apie 
žmogžudystės įrankį, bet mes įstengėme nuslėpti faktą, jog nusikaltimo 
vietoje randami ir tam tikro turinio rašteliai. 

— Aš ne kvailė, Benai. Pati susidorosiu su interviu. 

-- Esu tikras, kad susidorosi. Juk šis interviu pateks policijos 
departamento sąskaiton, o ne prisidės prie tavo šlovės. 

Tęsė pravėrė burną, bet tepasigirdo apmaudus atodūsis. Ji puikiai 
žinojo, jog prarasti pusiausvyrą yra nekultūringa ir nenaudinga. Ji puikiai 
žinojo, kad toks absurdiškas ir žeidžiantis teiginys nėra vertas kokio nors 
atsakymo. Ji žinojo, jog jis, nepasigėdijęs teisti, nusipelnė būti kuo 
ramiausiai išprašytas lauk. 

— Tu, fanatiškas siauraproti, storžievi asile... —jos telefonas vėl 
suskambo, bet jie nekreipė į tai jokio dėmesio, — kas, po velnių, tu 
apsimeti esąs? Įsibrovei į mano namus ir žarstai savuosius idiotizmo 
perlus? 

Benas apsidairė ieškodamas peleninės; jo žvilgsnis užkliuvo už mažo, 
rankomis dekoruoto dubenėlio. Greta stovėjo vaza, kurioje buvo 
pamerktos rudeninės chrizantemos. 

— Ir kokie gi tie perlai? 

Tęsė stovėjo įsitempusi kaip styga, o Benas kuo ramiausiai kratė į 
dubenėlį pelenus. 

— Kalbėkime visiškai atvirai. Aš tikrai apie nieką neprasitariau 
žiniasklaidai. 

— Niekas ir nesako, kad prasitarei. 

— Tikrai? 

Tęsė sukišo rankas į sijono kišenes. Šio sijono ji nebuvo nusivilkusi 


keturiolika valandų — būtent tiek ji nepaliaudama dirbo. Jai skaudėjo 
nugarą, skrandis buvo visiškai tuščias, ji troško to, ką stengėsi suteikti 
savo pacientams — dvasios ramybės. 

— Šį nediduką epizodą galėčiau interpretuoti ir kiek kitaip. 
Tiesą sakant, man buvo pažadėta, jog mano pavardė nebus linksniuojama 
kalbant apie šios bylos tyrimus. 

— Ar tikiesi kokių nors nesklandumų, kai žmonės sužinos, kad 
bendradarbiauji su policija? 

— Oi, koks tu protingas, tiesa? 

-— Velniškai, — atšovė jis mėgaudamasis tokia jos būsena. 
Kalbėdama Tęsė vaikštinėjo, o jos akys buvo paraudusios iš apmaudo. Jos 
įniršis buvo tylus, ledinis, nepanašus į putojančią isteriją, pasibaigiančią 
lėkščių daužymu, prie ko Benas buvo labiau pripratęs. Taigi jam buvo tuo 
įdomiau. 

— Kad ir ką aš daryčiau, tu viskam turi savą paaiškinimą. Ar tau 
kada nors buvo atėję į galvą, detektyve, jog man visai nerūpi kalbėtis apie 
šią bylą su kolegomis ar draugais, jog aš tikrai netrokštu, kad ši byla taptų 
svarbiausiu mano darbu. 

— Tai kodėl apsiėmei dirbti? Pas mus dirbdama nepralobsi. 

— Todėl, jog buvau įtikinta, kad galėsiu padėti. Jeigu ir dabar 
taip negalvočiau, patarčiau tau pasiimti šitą bylą ir pačiam smaugtis 
bedirbant. Nejau manai, kad man patinka veltui švaistyti brangų laiką 
kalbant su kažkokiu siaurapročiu savimyla teisuoliu, svaičiojančiu apie 
mano profesijos moralumą? Man ir be tavęs užtenka problemų. 

— Daktare, apie kokias problemas kalbate? — paklausė Benas 
lėtai peržvelgdamas kambarį — gėles, krištolą, švelnias spalvas. — Čia 
viskas atrodo taip tvarkinga ir gražu. 

— Tu nieko nežinai nei apie mane, nei apie mano gyvenimą, nei 
apie mano darbą. 

Tęsė priėjo prie darbo stalo, atsirėmė į jį delnais, bet vis dar negalėjo 
nusiraminti. 

— Ar matai visus tuos segtuvus, juostas? Čia yra visas ke- 
turiolikmečio berniuko gyvenimas. Berniuko, kuris jau dabar, galima 
sakyti, yra alkoholikas, berniuko, kuriam reikia, kad kas nors būtų atviras 
jam ir pamatytų, jog ir jis yra kažko vertas, jog ir jis kažko nusipelnė. 

Tęsė greitai atsigręžė ir pažvelgė tamsiomis liepsnojančiomis akimis. 

— Juk žinai, ką reiškia mėginti gelbėti kieno nors gyvybę, tiesa, 
detektyve? Juk žinai, kiek visa tai kainuoja skausmo ir nerimo? Galbūt aš 
neturiu šautuvo, bet taip pat stengiuosi gelbėti žmogų. Dešimt savo 
gyvenimo metų praleidau stengdamasi išmokti tai padaryti. Galbūt man ir 
pavyks tam berniukui padėti, jeigu pakaks laiko, žinių ir sėkmės. 
Velnias... — Tęsė nutilo suvokusi, kaip toli nuėjo užsikabinusi už kelių 


Beno ištartų žodžių. — Neturiu dėl ko prieš tave teisintis. 

-- Ne, neturi, — atsakė Benas gesindamas cigaretę mažyčiame 
porcelianiniame dubenėlyje. — Atsiprašau. Aš nusikalbėjau. 

Mėgindama visiškai nusiraminti, Tęsė palengva pradėjo lygiau 
kvėpuoti. 

— Ir kas gi mano darbe tau taip labai nepatinka? 

Jis nebuvo pasirengęs pasakoti, parodyti to seno, surambėjusio rando; 
jis nenorėjo, kad kas nors tyrinėtų ir analizuotų jo skaudulius. Benas 
prispaudė prie nuvargusių akių delnus. 

E Tu čia niekuo dėta. Tai vis dėl to viso reikalo. Man atrodo, 
kad aš vaikštau plonyčiu lynu virš labai didelio tarpeklio. 

— Manyčiau, galiu tai suprasti, — atsakė Tęsė, nors toks 
atsakymas jos netenkino, ne tokio atsakymo ji laukė. — Dabar labai sunku 
išlikti objektyviai. 

— Minutėlę pamirškime visa tai. Man ne per daugiausiai rūpi, 
ką tu veiki, manau, tau taip pat nelabai įdomu, ką veikiu aš. 

Ji minutėlę palaukė, o paskui linktelėjo. 


— Sutinku. 
— Mes per daug įklimpę ir užstrigę, — kalbėjo Benas eidamas 
prie stalo. Jis pakėlė perpus nugertą kavos puodelį. — Gal turi karštos? 


-—- Ne, bet galėčiau užplikyti. 

-— Ne, nesivargink. 

Benas pasitrynė kaktą tarsi mėgindamas išsklaidyti įtampą. 

— Klausyk, aš atsiprašau. Mes tiek ilgai krapštomės, o vie- 
nintelis pasiektas rezultatas — informacijos nutekėjimas žiniasklaidai. 

—- Žinau. Galbūt tu ir negali suprasti, bet dabar ši byla man 
lygiai tiek pat svarbi, kaip ir tau, aš taip pat jaučiuosi už ją atsakinga, — 
Tęsė vėl nutilo, bet šį kartą ji pasijuto turinti kažką bendra su Benu. — 
Bet tai ir yra sunkiausia, tiesa? Sunkiausia, kai jauti atsakomybę. 

Ji velniškai gerai išmano savo darbą, mąstė Benas atšlydamas į darbo 
stalą. 

— Aš niekaip negaliu nusikratyti bjaurios nuojautos, kad jis ir 
vėl rengiasi kažką nužudyti. Mes nė trupučio nepasistūmėjome pirmyn jo 
ieškodami, daktare. Tavo kalbos apie tai, kodėl jis žudo, nepadės naujai jo 
aukai išvengti žūties. 

— Benai, aš tegaliu papasakoti, koks jo vidinis pasaulis, o ne 
išorė. 

— O aš tau galiu pasakyti, kad man nė velnio tai nerūpi, — 
atsakė Benas gręždamasis nuo darbo stalo į Tęsę. Ji jau spėjo nusiraminti. 
Jis tai suprato vos žvilgtelėjęs jai į akis. — Kai mes jį sučiupsime, o tai 
būtinai įvyks, bus pasinaudota tavo surinkta medžiaga ir išvadomis. 
Teisėsauga kreipsis ir į kitus ekspertus psichiatrus, ir tada jam pavyks 


išsisukti. 

-— Jis bus paguldytas į psichiatrinę ligoninę. Benai, suprask, tai 
ne sanatorija. 

— Galiausiai gydytojų komanda padarys išvadą, kad jis pa- 
sveiko. 

— Viskas nėra taip paprasta. Juk tu geriau supranti teisės da- 
lykus, — kalbėjo Tęsė braukdama ranka per plaukus. Jie abu buvo savaip 
teisūs. Tačiau dėl to viskas atrodė dar sudėtingiau. — Juk negalima 
įkalinti žmogaus, sergančio vežu ar kenčiančio dėl kokių nors fiziologinių 
problemų. Kaip galima bausti žmogų, neatsižvelgiant į jo dvasios negalią? 
Benai, šizofrenija dažnai kamuoja žmones gerokai ilgiau nei vėžys. Šimtai 
tūkstančių žmonių dėl šios ligos guli ligoninėse. Juk mes negalime atgręžti 
jiems nugarų ar sudeginti kaip raganas vien dėl jų smegenyse sutrikusios 
cheminės pusiausvyros. 

Beno nedomino skaičiai ar priežastys, jam rūpėjo tik rezultatas. 

— Daktare, jau kartą minėjai, jog psichinė negalia — oficialus 
terminas. Nesvarbu, kvailas ar ne, jis turi savo teises, jis gaus advokatą, o 
šis pasinaudos šiuo oficialiu terminu. Norėčiau pažiūrėti, kaip po teismo 
tu šnekučiuosiesi su visom trim šeimom apie jo smegenų cheminės 
pusiausvyros sutrikimus. Įdomu, ar tau pavyks juos įtikinti, jog laimėjo 
teisingumas. 

Tęsė ir anksčiau ne kartą bendravo su aukų šeimomis, todėl ji labai 
gerai žinojo, ką reiškia jaustis išduotam ir bejėgiui. Būtent gydytojas tada 
pasijusdavo bejėgis. 

— Tai tu darbuojiesi kalaviju, Benai, o ne aš. Mano ginklas — 
žodžiai. 

— Taaip, — nutęsė Benas. Ir jis turėjo ką pasakyti, galėjo tie- 
siog dabar išberti atitinkamus žodžius, bet tai nebūtų jam suteikę garbės. 
Jam būtinai reikėjo išeiti, grįžti namo. Jis gailėjosi, kad namuose jo 
nelaukia moteris, paruošusi stiklą brendžio. — Rytoj turiu susitikti su 
monsinjoru Loganu. Būtų gerai, kad ir tu ten būtum. 

— Gerai, — atsakė Tęsė. Ji sunėrė rankas svarstydama, kodėl po 
smarkaus emocijų antplūdžio ji visada jaučiasi tokia prislėgta. — Rytoj 
visą dieną turėsiu pacientų, bet ketvirtos valandos susitikimą galėčiau 
atšaukti. 

— Tas pacientas nėra toks kvailas? 

Jis stengėsi tvardytis, Tęsė taip pat stengėsi, todėl dabar tik 
nusišypsojo. 

— Tiek to, praleisiu tai pro ausis. 

— Pasistengsiu surengti susitikimą pusę penkių. Kas nors tau 
paskambins ir praneš. 

— Puiku. 


Atrodė, kad jau nebeliko apie ką kalbėtis, o gal jie norėjo pasakyti 
vienas kitam daugiau, nei abu būtų galėję pakelti. 

— Ar tu tikrai nenorėtum puodelio kavos? 

Jis norėjo daugiau, jis norėjo pasėdėti su ja ir pasišnekučiuoti apie bet 
ką, kas neprimintų juos draugėn suvedusios bylos. 

— Ne, man jau laikas eiti. Jau dabar gatvėse baisu. 

— Oo, — tarstelėjo Tęsė pažvelgusi pro langą ir pamačiusi 
plikšalos nublizgintas gatves. 

— Per daug dirbi, daktare, kad per nuosavą langą nematai, kas 
dedasi gatvėj. 

Benas nuėjo prie durų. 

— Tu neįsigijai naujo skląsčio. 

-— Ne, neįsigijau. 

Benas uždėjo ranką ant rankenos. Likti jam norėjosi labiau, nei išgerti 
brendžio drauge su įsivaizduojama moterimi. 

— Tą vakarą Bogartas buvo šaunus, tiesa? 

— Taip, Bogartas buvo šaunus. 

-— Galbūt kada nors vertėtų pakartoti. 

— Galbūt. 

— Iki, daktare. Užsikabink grandinėlę. 

Benas uždarė duris ir palaukė, kol žvangtels kabinama grandinė ir 
trakštels užraktas. 

Edas ramiai važiavo Šešioliktąja gatve. Jam patiko šitaip važinėti 
beveik taip pat, kaip ir lėkti negailint padangų. Tokiam paprastam, 
sąlyginai ramiam, geraširdžiam žmogui lėkti gatvėmis ką nors persekiojant 
buvo savotiška nedidukė yda. 

Greta Edo tylėdamas sėdėjo Benas. Kitu atveju Benas jau seniai būtų 
mestelėjęs keletą pastabėlių apie Edo sugebėjimus vairuoti, nes ši tema 
buvo labai mėgiama viso jų poskyrio. Faktas, jog Benas nekomentavo 
vairuotojo gabumų ar Tani Taker dainų, buvo akivaizdus ženklas, kad jo 
mintys skrajoja kažkur kitur. Metodiškam Edžio protui nebuvo sunku 
susigaudyti, koks tų minčių maršrutas. 

— Sutvarkiau viską, ko reikia Borelio bylai, — pratarė Edas 
patenkintas klausydamasis, kaip Tani rauda apie melą ir išdavystę. 

— Taip? Aaa, tiesa, ir aš viską sutvarkiau. 

— Tikriausiai pakaks poros teismo dienų kitą mėnesį. Apy- 
gardos prokuroras greitai susisuko. 

— Ar galėjo būti kitaip? Juk patys rinkdami įrodymus dirbom 


kaip jaučiai. 

Vėl stojo tyla. Edas niūniavo kartu su Tani, vėliau kelis posmus 
padainavo, o paskui vėl prabilo. 

— Girdėjai apie Lauenstein virtuvę? Jos vyras užpylė vandeniu. 
Vėl problemos dėl santechnikos. 

— Štai kas nutinka, kai patiki raktą buhalteriui. 

Benas prisidegė cigaretę ir šiek tiek pravėrė langą, kad išeitų dūmai. 

— Jau penkiolikta, — ramiai tarstelėjo Edas. — Toli nenu- 
važiuosi, jeigu nepaliausi nervintis dėl spaudos konferencijos. 

— Aš nesinervinu. Man patinka rūkyti. 

Mėgindamas tai įrodyti jis giliai įtraukė dūmą, bet susivaldė ir išpūtė 
ne Edui į nosį. 

-— Tai vienas iš nedaugelio didžiųjų žmonijos išrastų malonumų. 

— Dar galima priskaičiuoti besaikį gėrimą, kol galiausiai išvirsti 
iš koto. 

— Mano kotas tvirtas, Džeksonai. Bet štai aš prisimenu, kaip 
kažkas, išgėręs pusę galono degtinės su morkų sultimis, virto lyg pakirstas 
medis. 

— Tada paprasčiausiai panorėjau snūstelti. 

— Taip, ir būtinai reikėjo griūti kniūbsčiam. Jeigu nebūčiau 
tavęs sugavęs — beje, tada vos negavau trūkio — tikriausiai būtum 
susilaužęs didžiąją savo nosį. Ir ko, po velnių, šypsaisi? 

— Jeigu burnoji, vadinasi, daugiau nebegaili savęs. Zinai, 
Benai, ji tikrai labai gerai laikėsi. 

— O kas sako, kad buvo kitaip? — paklausė Benas įsikandęs į 
cigaretės filtrą. — Ir iš kur ištraukei, kad aš apie ją galvoju? 

— Apie ką? 

— Apie Tęsę. 

-- Bet aš nė nepaminėjau jos vardo, — atsakė Edas užves- 
damas variklį įsižiebus geltonai šviesai ir pradėdamas važiuoti jau per 
raudoną. 

— Nežaisk su manimi kvailų žaidimų. Beje, važiavai per 
raudoną. 

— Per geltoną. 

— Per raudoną, daltonike kalės vaike. Iš tavęs reiktų atimti 
teises. Kiekvieną kartą lipdamas į tavo automobilį turiu drebėti dėl savo 
gyvybės. Dabar jau turėčiau turėti pilną lagaminą ordinų už drąsą. 

—- Be to, ji ir atrodė gražiai, — tęsė Edas. — Puikios kojos. 

-— Tu pradedi rujoti, — tarstelėjo Benas įjungdamas šildymo 
sistemą, nes ir pro nedidelį lango plyšelį vidun skverbėsi žvarbus šaltukas. 
— Vis dėlto ji atrodė taip, tarsi galėtų sušaldyti žmogų, prisiartinusį prie 
jos jau per dvidešimtį žingsnių. 


— Jos drabužiai siųste siuntė signalus. Pranašumas, abejonė, 
šaltakraujis ryžtas. Ji stengėsi išlaikyti pusiausvyrą. Man atrodo, kad dar 
nepravėrusi burnos ji palenkė savo pusėn visus reporterius. 

— Iš tavęs reiktų atimti Reader's Digest prenumeratą, — 
sumurmėjo Benas. Pro langą šmėkščiojantys aukšti, seni medžiai buvo 
pasipuošę gražiausiomis spalvomis. Mirgantys aksominiai lapai traukė 
žvilgsnį raudonomis, geltonomis ir oranžinėmis spalvomis. Jau kitą 
savaitę jie bus sudžiūvę, nuklos šaligatvius ir pripildys griovius, sausai 
čežės nukritę ant asfalto. Benas išmetė pro tarpą cigaretę ir uždarė langelį. 
— Taip, tiesa, ji gerai pasirodė. Bet negerai yra tai, kad žiniasklaida dabar 
ištisas dienas gromuliuos gautas naujienas. Žurnalistams ypač įdomu 
rašyti apie psichus. 

Benas žiūrėjo į senus didelius namus, apsuptus senų didelių medžių. 
Būtent tokiuose namuose ji užaugo. Jam buvo pažįstamas tik tokių namų 
eksterjeras. 

— Velnias, jos kojos tikrai puikios. 

— Be to, ji dar ir sumani. Vyras tikrai gali gėrėtis tokiu mo- 
terišku protu. 

— O ką tu išmanai apie moterišką protą? Paskutinės moters, su 
kuria susitikinėjai, intelekto koeficientas prilygo minkštai virto kiaušinio 
intelektui. O kokio šlamšto mes čia klausomės? 

Edas nusišypsojo patenkintas, kad pagaliau privertė savo partnerį grįžti 
į realų pasaulį. 

— Dainuoja Tani Taker. 

-— Viešpatie... — tarstelėjo Benas susmukdamas sėdynėje ir 
užsimerkdamas. 

— Atrodo, kad šiandien jums daug geriau, ponia Halderman. 

— O, taip, man tikrai geriau. 

Tamsiaplaukė graži moteris nebuvo atsigulusi ant kušetės ar prisėdusi 
ant fotelio; ji tarsi skraidžiojo po Tesės kabinetą. Permetė per fotelio 
atlošą sabalų apsiaustėlį ir minutėlę patylėjo. 

— Kaip jums naujoji mano suknelė? 

— Ji jums labai tinka. 

-— Tinka, tiesa? — ponia Halderman perbraukė ranka per ploną, 
šilkuų ataustą vilną. — Raudona visada patraukia dėmesį. Man patinka, kai 
mane pastebi. 

— Ir vėl vaikštinėjote po parduotuves, ponia Halderman? 

— Taip, — sužiburiavo ji akimis. Paskui jos gražus porce- 
lianinės lėlytės veidelis kiek apsiniaukė. — Oi, tik nepykite, daktare Kort. 
Prisimenu, jūs man patarėte kurį laiką nežvilgčioti į parduotuvių vitrinas. 
Aš tikrai taip ir dariau. Jau beveik savaitę nebuvau Neimano parduotuvėje. 

— Aš ir nepykstu, ponia Halderman, — atsakė Tęsė stebėdama, 


kaip nuslenka nerimo šešėlis ir vėl įsižiebia šypsena. — Jūs turite puikų 
skonį, šauniai išsirenkate drabužius. 

Šis faktas galėjo tik džiuginti, nes Elen Halderman buvo tiesiog 
apsėsta. Ji apžiūrinėdavo drabužius, jie jai patikdavo, tada ji pirkdavo, o 
paskui apsivilkusi vos vieną kartą dažniausiai numesdavo šalin ir 
pamiršdavo ką turinti. Tačiau tai nebuvo jos didžioji problema. Ponia 
Halderman panašiai elgėsi ir su vyrais. 

= Ačiū, daktare. 

Kaip maža mergytė ji sukosi ratu plevendama sijonu. 

— Vaikščiodama po parduotuves aš stebuklingai praleidau laiką. 
Jūs turėtumėte manimi didžiuotis. Aš nusipirkau tik du drabužius. Na, 
tiesą sakant, tris, — pasitaisė ji sukikenusi. — Bet juk apatiniai nesiskaito, 
tiesa? Tada aš nuėjau išgerti puodelio kavos. Tikriausiai žinote tą 
nuostabų restoraną Mazza Gallerie, kur iš viršaus galima stebėti žmones ir 
parduotuves? 

— Taip, — atsakė Tęsė sėdėdama ant stalo krašto. Ponia Hal- 
derman pažvelgė į ją ir prikando apatinę lūpą — ne iš gėdos ar 
nekantrumo, bet mėgindama sutramdyti džiaugsmą. Paskui ji priėjo prie 
kėdės ir atsisėdo. 

— Aš gėriau tik kavą. Norėjau nusipirkti ir bandelę, bet, jeigu 
nesaugosiu figūros, drabužiai taip dailiai negulės. Prie gretimo stalelio 
sėdėjo vyriškis. O, daktare Kort, aš taip ir žinojau, supratau vos jį 
pamačiusi. Mano širdis ėmė taip smarkiai daužytis... — ji prispaudė ranką 
prie širdies, tarsi dar ir dabar ji nebūtų nurimusi. — Jis buvo toks gražus. 
Štai čia šiek tiek pražilęs, —ji palietė smiliais smilkinius, o jos akyse 
sušvito blausios, svajingos ugnelės, kurios taip dažnai sušvisdavo, kad 
Tęsė jau buvo pametusi skaičių. — Jis buvo įdegęs, galbūt grįžęs 1š 
slidinėjimo stovyklos. Galbūt iš Sent Morico, nes į Vermontą vykti dar per 
anksti. Jis turėjo odinį segtuvą, ant kurio pastebėjau mažytę monogramą. 
Mėginau atspėti, kas po tomis raidėmis slypi. M. W. 

Ponia atsiduso ir Tęsė suprato, jog dabar ji kuo skubiausiai pakeis 
monogramas ant savo vonios rankšluosčių. 

— Net nesuskaičiuočiau, kiek vardų pritaikiau šiems inicialams. 

— Na, ir ką gi jūs sugalvojote? 

— Maksvelas Viterspunas. Ar ne puikus vardas? 

— Labai įspūdingas. 

— Taigi būtent tai aš jam ir pasakiau. 

— Vadinasi, jūs su juo net ir pasikalbėjote? 

-- Na, mano piniginė nukrito, — pratarė ponia pridėdama prie 
lūpų pirštą lyg mėgindama sutramdyti šypsnį. — Jeigu merr gaitė nori 
atkreipti šaunaus vyriškio dėmesį, ji turi imtis šiokių tokių gudrybių. 

— Jūs pati numetėte nuo stalo piniginę. 


— Ji nukrito tiesiai jam po kojomis. Toji piniginė — mano pati 
gražiausioji, gyvatės odos, juodai balta. Maksvelas pasilenkė norėdamas ją 
pakelti. Ją paduodamas jis man nusišypsojo. Mano širdis tiesiog liovėsi 
plakusi. Viskas vyko kaip sapne. Negirdėjau kitų staliukų šurmulio, 
nemačiau visur šmirinėjančių pardavėjų. Mūsų pirštai susilietė ir... oi, 
daktare, pažadėkite, kad iš manęs nesijuoksite. 

— Aišku, kad nesijuoksiu. 

— Man pasirodė, kad jis prisilietė prie mano sielos. 

Būtent to ji ir bijojo. Tęsė pasitraukė nuo stalo ir atsisėdo 
ant kėdės priešais savo pacientę. 

— Ponia Halderman, ar jūs prisimenate Asantį? 

— Ar jį? — prunkštelėjusi ponia Halderman akivaizdžiai pa- 
niekino savo ketvirtąjį vyrą. 

— Sutikusi jį dailės galerijoje prie jo paties nutapyto paveikslo, 
vaizduojančio Veneciją, jūs taip pat pamanėte, kad jis prisilietė prie jūsų 
sielos. 

— Tada viskas buvo kitaip. Asantis buvo italas. Juk pati žinote, 
kaip mikliai italai sugeba apsukti moterims galvas. Maksvelas gyvena 
Bostone. 

Tęsė atsiduso. Artimiausios penkiasdešimt minučių bus išties 
nelengvos ir ilgos. 


Įžengęs į Tesės priimamojo vestibiulį Benas išvydo tai, ką ir tikėjosi 
pamatyti. Aplinka buvo tokia pat tvarkinga, klasikinio stiliaus, kaip ir jos 
butas. Ramios spalvos — sodriai rausva ir pilka — turėjo raminamai veikti 
jos pacientus. Prie langų pastatyti kambariniai paparčiai blizgėjo tarsi ką 
tik nupurkšti vandeniu. Spintelėje už stiklo buvo sustatyta įvairiausių 
figūrėlių kolekcija, čia pat buvo pamerkta šviežiai nuskintų gėlių. Tokia 
aplinka labiau priminė svetingų namų svetainę, o ne gydytojo priimamąjį. 
Ant kavos stalelio pamatęs atverstą Vogue numerį, Benas suprato, kad 
dabartinis Tesės pacientas — moteris. 

Šis kabinetas Benui visai nepriminė anksčiau jo matyto — baltomis 
sienomis ir kvepiančio oda. Už nugaros užsivėrus durims, jam nesutraukė 
skrandžio ir nesuprakaitavo sprandas. Jam čia nebereikės lūkuriuoti savo 
brolio, nes Džošo jau nebėra. 

Tesės sekretorė sėdėjo prie dailaus emaliuoto staliuko, ant kurio 
stovėjo vienintelis kompiuteris. Benui ir Edui įėjus, ji liovėsi rašyti; 
atrodė rami, kaip ir visas kambarys. 

-— Gal galėčiau kuo nors padėti? 

— Detektyvai Peris ir Džeksonas. 

— O, taip, daktarė Kort jūsų laukia. Dabar pas ją yra pacientė. 
Jeigu sutiktumėte palaukti, išvirčiau kavos. 


— Ne, tik karšto vandens, — pratarė Edas išsitraukdamas iš 
kišenės arbatos maišelį. 

Sekretorė nė nemirktelėjo. 

-— Gerai, žinoma. 

-- Tu nepaliauji manęs stebinti, — murmėjo Benas sunikdamas į 
nedidelį kambarėlį. 

— Bet aš nesirengiu pumpuoti į savo organizmą kofeino vien tik 
dėl to, kad kitiems būtų lengviau su manimi bendrauti. 

Tebelaikydamas rankoje žolių arbatos maišelį, jis dairėsi po kambarį. 

— Na, ir ką tu galėtum apie visa tai pasakyti? Klasiška. 

— Taip, — sutiko Benas taip pat žvalgydamasis. — Visai kaip ji 
pati. 

— Net nežinau, kodėl visa tai tau kelia kažkokių problemų, — 
kalbėjo Edas tyrinėdamas Monė reprodukciją, saulėlydį prie vandens, 
melsvų ir raudonų tonų paveikslą. Paveikslas jam patiko —jam apskritai 
patiko dailė, patiko, kad yra lakios vaizduotės žmonių, gebančių sukurti 
tokius dalykus. Jis labai panašiai žvelgė į visą žmoniją. — Aštraus proto 
puikiai atrodanti klasikinio stiliaus moteris neturėtų bauginti žmogaus, 
gerai žinančio savo vertę. 

— O Dieve, tu turėtum rašyti vedamuosius. 

Kaip tik tada atsivėrė Tesės kabineto durys. Persimetusi per ranką 
sabalų apsiaustą išėjo ponia Halderman. Išvydusi vyriškius ji sustojo, 
nusišypsojo, o paskui tarsi maža mergaitė, pamačiusi didžiulį šokoladinių 
ledų dubenį, palietė liežuviu viršutinę lūpą. 

-- Sveiki. 

Benas kišenėse surangė trijų pirštų kombinaciją. 

-— Sveiki. 

— Ar laukiate daktarės Kort? 

— Taip. 

Minutėlę ji stovėjo kaip stovėjusi, o paskui dar labiau išplėtė akis ir 
pradėjo tyrinėti Edą. 

E Dievuli, dievuli, koks jūs didelis, tiesa? 

Edas krenkštelėjo. 

— Taip, madam. 

— Man tiesiog labai patinka... dideli vyrai. 

Ji atsistojo jam skersai kelio vedžiodama akimis aukštyn ir žemyn. 

— Žiūrėdama į didelius vyrus, visada pasijuntu tokia bejė gė, 
tokia moteriška. Tiesa, koks jūsų ūgis, pone...? 

Prasišiepęs, tebelaikydamas kišenėje atitinkamai sudėtus pirštus Benas 
nuėjo į Tesės kabinetą, palikęs Edą skęsti arba kaip nors išplaukti. 

Ji sėdėjo prie savo stalo atmetusi galvą ir užsimerkusi. Jos plaukai vėl 
buvo sukelti ant viršugalvio, bet dabar ji neatrodė nepasiekiama. Ji 


pavargusi, mąstė Benas, ir ne tik fiziškai. Jam bežiūrint ji pakėlė rankas 
prie smilkinių tarsi norėdama sustabdyti beprasidedantį galvos skausmą. 

— Galbūt būtų geriau išgerti aspirino, daktare. 

Tęsė atsimerkė. Ji vėl tiesiai atsisėdo, tarsi jai būtų atrodę negražu 
ilsėtis matant svetimiems. Nors ji pati buvo maža, stalas neatrodė jai per 
didelis. Ji kuo puikiausiai tiko prie tokios aplinkos ir prie juoduose 
rėmeliuose pakabinto daktarės diplomo. 

— Nemėgstu gerti tablečių. 

— Tu jas tik išrašinėji? 

Jos nugara dar labiau išsitiesė. 

— Nereikėjo ilgai laukti, tiesa? Man reiktų pasiimti portfelį. 

Jai pamėginus stotis, Benas priėjo dar arčiau stalo. 

— Mes dar turime kelias minutes. Sunki diena? 

— Šiek tiek. O tau? 

— Nieko nenušoviau, — atsakė Benas, imdamas nuo stalo 
ametisto akmenuką ir vartydamas jį rankose. — Norėjau pasakyti, kad iš 
ryto labai šauniai pasirodei. 

Tęsė paėmė pieštuką, pavartė tarp pirštų, o paskui vėl padėjo. Buvo 
panašu, kad kito ginčo dar reiks palaukti. 

— Dėkoju. Ir tu neblogai. 

Benas dribtelėjo ant stalo krašto ir netikėtai susivokė, jog šiame 
kabinete gali jaustis laisvai, nesvarbu, kad tai psichiatro kabinetas. Čia jo 
nepersekiojo jokie vaiduokliai, jis negirdėjo jokių sąžinės priekaištų. 

— Ką pasakytum apie dieninį kino seansą šeštadienį? 

— Esu pasirengusi pasiūlymams. 

Benas šyptelėjo. 

— Aš taip ir maniau. Bus rodomi klasikiniai Vincento Praiso 
filmai. 

-— “Vaškinis namas"? 

-— Ir “Musė". Ar tinka? 

— Manyčiau, taip. 

Dabar Tęsė pakilo nuo kėdės. Galvos skausmas perėjo į lengvai 
pakeliamą maudulį viename smilkinyje. 

-- O jeigu dar bus įskaičiuoti ir spragėsiai... 

— Gali dar pridurti picą po filmų. 


— Nupirkta. 
— Tese, — pratarė Benas paliesdamas jos alkūnę. Vis dėlto jį 
šiek tiek baugino dailus pilkas kostiumėlis, kuriuo ji vilkėjo. — Dėl 


vakarykščio vakaro... 
— Man atrodo, mes abu dėl to jau atsiprašėme. 
— Taip. 
Dabar ji jau nebeatrodė nuvargusi ar pažeidžiama, ji puikiai laikėsi. Ji 


atrodė neliečiama, nepaliesta. Tebelaikydamas rankose ametisto akmenėlį, 
Benas pasitraukė. Akmens spalva buvo jos akių atspalvio. 

— Ar tu kada nors čia myliesi? 

Tęsė kilstelėjo antakį. Ji suprato, kad Benas nori ją šokiruoti, o gal net 
ir įskaudinti. 

— Šią informaciją suteikiu tik privilegijuotiesiems. 

Ji čiupo nuo stalo segtuvą su dokumentais ir pasuko durų link. 

— Eini? 

Benas pajuto būtinai turįs įsimesti ametistą į kišenę, tačiau galiausiai 
jis nepatenkintas atsargiai padėjo akmenį ir nusekė paskui Tęsę iš 
kabineto. 

Edas gurkšnodamas arbatą stovėjo prie sekretorės stalo. Jo veidas buvo 
beveik toks pat raudonas, kaip ir plaukai. 

— Tai ponia Halderman, — pasakė sekretorė Tesei, metusi į Edą 
užuojautos kupiną žvilgsnį. — Vargais negalais pavyko ją iškrapštyti. 

— Edai, man labai gaila, — pratarė Tęsė, bet jos akys sužibo. — 
Gal norėtum minutėlę prisėsti? 

-- Ne, — atsakė Edas mesdamas į partnerį įspėjantį žvilgsnį. — 
Tik vieną žodelį, Peri. 

— Tik jau ne man, — atsiliepė Benas, nekaltai žiūrėdamas. Jis 
priėjo prie durų ir plačiai jas atlapojo. Edui išėjus, Benas prie jo 
prisigretino. — Bet juk tu išties didelis, tiesa? 

— Užsičiaupk. 

Monsinjoras Timotis Loganas visai nebuvo panašus į dar vaikystėje 
Beno mintyse nusipieštą kunigą. Vietoj sutanos jis vilkėjo vilnonį švarkelį 
ant šviesiai gelsvo golfo. Jo veidas buvo stambus, platus kaip tikro airio, 
plaukai — tamsiai rudi, jau pradėję žilti. Jo kabinetas taip pat nepriminė 
tylios klebonijos, kurioje paprastai tvyro įvairiausi šventi kvapai ir pilna 
senų pa- tamsėjusio medžio baldų. Čia kvepėjo tabaku ir dulkėmis, kaip ir 
dažno vyriškio kabinete. 

Ant sienų nekabėjo nė vienas šventųjų ar Išganytojo paveikslas, niekur 
nesimatė ir keraminių liūdno bei suprantingo veido Šventosios Mergelės 
statulėlių. Tačiau buvo begalės knygų, tuzinai tuzinų knygų — kai kurios 
apie teologiją, kai kurios — apie psichiatriją, dar kitos — apie žvejybą. 
Vietoj Nukryžiuotojo čia stovėjo sidabrinė jūros karpio statulėlė. 

Laikiklyje gulėjo sena biblija puošniu viršeliu; ant darbo stalo buvo 
atversta naujesnė, bet gerokai labiau susidėvėjusi šventoji knyga. Greta 
biblijos buvo padėtas iš stambių medinių karoliukų suvertas rožinis. 

— Malonu jus matyti, monsinjore Loganai, — pratarė Tęsė 
kolegiškai ištiesdama kunigui ranką. Benas pasijuto nesmagiai. Nesvarbu, 
su švarkeliu, ar bėjo, bet tai buvo kunigas, o kunigus visada reikia gerbti, 
pagarbiai į juos kreiptis ir net šiek tiek jų bijoti. Tai Dievo vietininkai, 


prisiminė jis savo motinos žodžius. Jie gali suteikti sakramentus, atleisti 
nuodėmes, palydėti mirštantį. 

Ir pas mirusį Džošą buvo atėjęs kunigas. Jis išsakė paguodos, 
užuojautos žodžius, stengėsi būti geras šeimai, bet nebuvo atlaidus. 
Savižudybė. Pati “mirtiniausia" iš visų mirtinų nuodėmių. 

— Ir man malonu, daktare Kort, — atsakė Loganas aiškiu, 
skardžiu balsu, kuris kuo puikiausiai galėtų užpildyti visą katedrą. Tačiau 
tas balsas buvo kažkoks ypač tvirtas ir kietas; kažkodėl Benas prisiminė 
bokso teisėją, skaičiuojantį nokautą. — Klausiausi jūsų paskaitos apie 
demenciją. Vėliau negalėjau su jumis pasikalbėti, nors labai norėjau 
pasakyti, kad paskaita buvo puiki. 

— Dėkoju. Monsinjore, štai detektyvas Peris ir Džeksonas. Jie 
vadovauja šios bylos tyrimo komandai. 

— Detektyvai. 

Benas paspaudė dvasininkui ranką ir pasijuto ganėtinai kvailai 
susivokęs, jog akimirką tikėjosi pajusti savo delne kažką kita, ne kūną ir 
kraują. 

— Prašau jaustis kaip namie, — tarstelėjo monsinjoras mos- 
teldamas į kėdes. — Jūsų bylą ir aprašą turiu ant stalo, daktare Kort. 

Jis sportininko žingsniu sparčiai sukiojosi po kabinetą. 

— Šįryt viską perskaičiau. Tiesą pasakius, visa tai išties trikdo. 
Jis veikia intuityviai. 

— Jūs irgi su tuo sutinkate? 

— Taip. Iš surinktų faktų ir aš būčiau surašęs panašią ataskaitą. 
Niekas nepaneigs, jog čia ryškus religinis aspektas. Aišku, religinės 
aliuzijos ir manijos būdingos ir šizofrenikams. 

— Ir Žana d'Ark girdėdavo kažkokius balsus, — murmėjo 
Benas. 

Loganas nusišypsojo ir sunėrė savo dideles, galingas rankas. 

- Taip pat juos girdi daugybė šventųjų ir kankinių. Kai kam galėtų 
pasirodyti, jog ir po keturiasdešimties pasninko dienų įmanoma išgirsti 
kokius nors balsus. Kiti galbūt pasakytų, kad šie žmonės — išrinktieji. 
Šiuo atveju mes tikriausiai visi sutiksime, jog kalbame ne apie šventąjį, 
bet apie labai sutrikusios psichikos žmogų. 

— Dėl to tikrai niekas nesiginčys, — sumurmėjo Edas rankose 
laikydamas bloknotą. Jis prisiminė, kad po trijų dienų pasninko 
jausdavos!, na... galima sakyti, dvasingesnis. 

— Kaip gydytojas ir kaip kunigas į žmogžudystę aš žvelgiu kaip 
į nuodėmę prieš Dievą ir kaip į visiškai iškreiptos sąmonės pasireiškimo 
atvejį. Kad ir kaip ten būtų, pirmiausia mes turime pažaboti tą iškreiptą 
sąmonę, kad nebūtų dar kartą nusidėta. 

Loganas atvertė Tesės segtuvą ir pabaksnojo pirštu. 


— Tikrai gali būti, kad jo manija ar visi su juo susiję religiniai 
aspektai sietini su katalikybe. Sutinku su jūsų nuomone, kad žudikas 
naudojasi stula norėdamas išreikšti priešiškumą bažnyčiai arba atsidavimą 
jai. 

Tęsė palinko į priekį. 

— Ar jūs manote, kad jis galėtų būti kunigas? O gal kažkada juo 
buvo? Gal norėjo būti kunigu? 

— Mano nuomone, greičiausiai jis baigė dvasinius mokslus. 

Kalbėdamas Loganas po truputį vis labiau raukė kaktą. 

— Kunigai naudoja ir daugiau įvairiausių atributų, kurie būtų 
tinkami norint pasmaugti. Stula nešiojama persimetus per kaklą; kad ir 
kaip tai būtų nemalonu, ji, matyt, žudikui pasirodė tinkamiausia. 

-— O kokia baltos spalvos prasmė? 

— Ji simbolizuoja nuodėmių atleidimą ir išganymą, — atsakė 
monsinjoras nesąmoningai ištiesdamas rankas delnais į viršų, 
atkartodamas ištisų amžių senumo gestą. 

Tęsė pritardama linktelėjo. 

-—- Nuodėmės atleidimas. Kokios? Padarytos jam pačiam? 

— Galbūt. Bet toji nuodėmė galėtų būti susijusi su moters, kurią 
jis tebesistengia išgelbėti, mirtimi ar jos praradimu dvasine prasme. 

— Jis prisiima Kristaus vaidmenį? Išganytojo? — nesuprato 
Benas. — Ir nepaisydamas to, jis pirmas meta akmenį? 

Loganas buvo iš tų žmonių, kurie pirma pagalvoja, o tik paskui pasako; 
jis atsilošė ir pasitrynė kaktą. 

-- Jis nesideda esąs Kristus, bent jau kol kas. Jis mano esąs 
Viešpaties tarnas, dirbantis Jo labui, detektyve. Jis žino, jog yra mirtingas. 
Jis imasi visų atsargumo priemonių, jis saugosi. Jis suvokia, jog 
visuomenė nesupras ir nepateisins jo misijos, bet jis vykdo aukštesnių jėgų 
įsakymus. 

— Ir vėl balsai, — pratarė Benas prisidegdamas cigaretę. 

— Balsai, vizijos... Šizofrenikui visa tai dažnai būna realiau už 
mums įprastą realų pasaulį. Detektyve, dabar reiktų kalbėti ne apie 
asmenybės susidvejinimą, bet apie ligą, biologinę disfunkciją. Gali būti, 
kad jis jau daugelį metų serga. 

— Žmogžudystės prasidėjo rugpjūtį, — pasakė Benas. — Mes 
susisiekėme su visos šalies žmogžudysčių tyrimo skyriais. Niekas mums 
nepranešė apie panašaus pobūdžio žmogžudystes. Jos prasidėjo būtent čia. 

Loganą domino policijos darbo smulkmenos, bet jis nepasidavė. 

-- Galbūt jis buvo jau bepradedąs sveikti, ir koks nors stresas 
vėl paaštrino jo ligą, kuri galiausiai pasireiškė smurto protrūkiais. Šiuo 
metu jis jau pats nebeatrenka, kas yra iš tikrųjų, ir kas jam tik atrodo. Jis 
kamuojasi agonijoje ir meldžiasi. 


— Ir žudo, — prakošė Benas. 

— Aš ir nesitikiu iš jūsų užuojautos, — tyliai kalbėjo Loganas, 
žvelgdamas tamsiomis akimis, nuleidęs didžiules rankas. — Užuojauta — 
mano sfera, taip pat ir daktarės Kort; jums tai ir neturėtų rūpėti, šioje 
byloje jūs matote visai kitus dalykus. Nė vienas iš mūsų nenori, kad jis dar 
ką nors nužudytų, detektyve Peri. 

— Jūs nemanote, jog jis dedasi esąs Kristus, — įsiterpė Edas, 
įpratęs viską metodiškai žymėtis. — Ar tik dėl to, kad jis imasi atsargumo 
priemonių? Kristus buvo fiziškai sunaikintas. 

— Puikiai pastebėta, — apsidžiaugė monsinjoras. Jam nebuvo 
nieko maloniau už smalsius studentus, klausinėjančius apie jo išdėstytas 
teorijas. Loganas vedžiojo akimis nuo vieno detektyvo prie kito ir 
galiausiai nusprendė, jog jiedu — labai gera pora. — Bent dabar aš 
nemanyčiau, kad jis galvotų esąs kas nors daugiau nei Dievo įrankis. 
Religija, įvairiausios struktūros, apribojimai ir tradicijos yra labiau 
apčiuopiami dalykai nei teologija. Jis žudo kaip kunigas, nesvarbu, ar jis 
iš tikrųjų toks yra, ar ne. Jis išriša nuodėmes ir atleidžia kaip Dievo 
įgaliotinis, — kalbėjo monsinjoras pamatęs, jog Benas krūptelėjo. — Jis 
žudo ne kaip Dievo Sūnus. Aš išvedžiau įdomią teoriją, apie kurią jūs, 
daktare Kort, nepagalvojote. 

Tęsė akimirksniu sutelkė visą dėmesį į Loganą. 

— O, tikrai? 

Jis vėl nusišypsojo profesoriško pasididžiavimo kupina šyp senėle. 

— Viskas labai paprasta. Jūs ne katalikė, tiesa? 

— Ne. 

-— Tiriantieji šią bylą taip pat tai pražiūrėjo. 

— Aš esu metodistas, — įsiterpė viską tebeužsirašinėjantis 
Edas. 
-— Aš nesirengiu jūsų atversti į savo tikėjimą, — pasakė Lo- 
ganas, išsiėmęs pypkę ir ėmęs ją kimšti. Jo pirštai buvo buki ir stori, nagai 

tvarkingai apkirpti. Žiupsnelis tabako užkrito ant gelsvojo golfo. — 
Pirmoji žmogžudystė įvykdyta rugpjūčio penkioliktąją. Tai bažnytinės 
šventės diena. 

-— Žolinė, — sumurmėjo Benas dar gerai nesusivokęs. 

— Taip, — linktelėjo Loganas tebekimšdamas pypkę ir nu- 
sišypsojo. Sulaukęs pagyrimo už teisingą atsakymą, Benas pasijuto tarsi 
katekizmo pamokoje. 

—- Aš kažkada buvau katalikas. 

— Tai visuotinė problema, — pasakė Loganas prisidegdamas 
pypkę. 

Jokių pamokslavimų, jokios ganytojiškos rūstybės. Benas pajuto 
atslūgstančią įtampą. Jo mintys ėmė suktis. 


— Aš nesuteikiau reikšmės datai. Ar jūs manote, kad tai svarbu? 

Loganas skrupulingai nuvalė nuo drabužio tabako dulkeles. 

— Gali būti ir taip. 

— Atleiskite, monsinjore, — pakėlė rankas Tęsė. — Turėsite 
paaiškinti. 

— Rugpjūčio penkioliktoji — tai diena, kada, kaip teigia 
bažnyčia, Šventoji Mergelė buvo paimta į dangų. Dievo motina buvo 
mirtinga, bet ji savo įsčiose išnešiojo Išganytoją. Mes ją laikome 
skaisčiausia iš visų moterų ir sulaukusia daugiausia Dievo palaimos. 


-- Skaisčiausia... — sumurmėjo Tęsė. 
— Siaip į datą galėtume ir nekreipti tiek daug dėmesio, — tęsė 
Loganas, — tačiau ji mane kažkodėl patraukė, ir aš pažvelgiau į bažnytinį 


kalendorių. Antroji žmogžudystė buvo įvykdyta tą dieną, kai mes 
švenčiame Marijos gimtadienį. 

— Jis pasirenka tas dienas, kada ją, atleiskite, kada Mariją 
pagerbia bažnyčia? — paklausė Edas liovęsis rašęs. Jis pakėlė akis 
laukdamas pritarimo. 

— Trečioji žmogžudystė įvykdyta tada, kai švenčiama Šven- 
tosios Mergelės rožinio diena. Daktare Kort, prie jūsų parengtos bylos 
pridėjau bažnytinių švenčių kalendorių. Nemanyčiau, kad trys kartai iš 
trijų galėtų būti atsitiktinumas ar sutapimas. 

-- Ne, taip negalėtų būti, aš sutinku, — pratarė Tęsė stoda- 
masi, norėdama pati pamatyti kalendorių. Paėmusi kalendorių, ji atidžiai 
pažvelgė į Logano apibrauktas dienas. Kambaryje tvyrojo prieblanda. 
Loganas uždegė šviesą, kalendoriaus lapą nutvieskė šviesos pluoštas. 

— Iki gruodžio aštuntos daugiau nėra jokių panašių švenčių. 


— Nekaltas Prasidėjimas, — tarstelėjo Loganas supapsėda- mas 
pypke. 

— Tokiu atveju tarp žmogžudysčių būtų aštuonių savaičių 
tarpas, — suskaičiavo Edas. — Jis niekada nelaukia ilgiau kaip keturias. 

— Mes negalime būti tikri,.jog jis bus emociškai pajėgus tiek 
ilgai laukti, — tyliai pridūrė Tęsė. — Jis gali ir pakeisti savo braižą. Jam 


įtakos galėtų turėti koks nors incidentas. Jis gali pasirinkti kokią nors 
asmeniškai jam svarbią datą. 

— Kokio nors jam svarbaus asmens gimimo ar mirties dieną, — 
pasakė Benas, prisidegdamas kitą cigaretę. 


— Kokios nors moters, — įsiterpė Tęsė lankstydama kalendorių. 
— Kokios nors moters. 
-— Sutinku, kad jo dvasinė įtampa vis auga, — pratarė Loganas, 


išsiimdamas pypkę ir palinkdamas į priekį. — Poreikis pašalinti įtampą jį 
galėtų paskatinti pulti anksčiau. 
— Gali būti, kad jis kenčia nuo kokio nors fizinio skausmo, — 


pasakė Tęsė dėdamasi į portfelį kalendorių. — Galbūt jam skauda galvą, 
galbūt jį pykina. Jeigu jam galiausiai pasidaro nebepakeliama gyventi 
įprastą normalų gyvenimą... 

— Būtent, — sutiko Loganas vėl susinerdamas rankas. — Labai 
norėčiau būti naudingas. Norėčiau su jumis apie tai pasikalbėti dar kartą, 
daktare Kort. 


— Bent jau turime gerokai ryškesnį vaizdą, — pasakė Benas, 
gesindamas cigaretę. — Susitelksime į gruodžio aštuntąją. 

— Tai tik trupinukai, — jiems išėjus į žvarbią prieblandą pasakė 
Benas. — Bet aš ir juos surinksiu. 

— Net nemaniau, kad tu katalikas, — segiodamasi vėjo plaiks- 


tomą paltą pasakė Tęsė. — Galbūt dabar tai taps privalumu. 

— Kažkada buvau katalikas. O kad jau prakalbome apie tru- 
pinius... ar jūs ne alkani? 

— Aš išbadėjusi. 

— Gerai, — apkabindamas Tęsę atsakė Benas. — Vadinasi, mes 
būsime dauguma prieš Edą. Tu tikriausiai nenusiteikęs pasivaišinti jogurtu 
ir įprastais aštuonkojais. 

— Ėčė... 

— Benas norėtų sustoti ir suvalgyti taukuotą mėsainį. Net bjauru 
pagalvoti, ką žmogus kemša į skrandį. 

— O ką pasakytumėte apie kinų užkandinę? — paklausė Tęsė 
sėsdamasi į mašiną. Jos manymu, tai buvo tinkamiausias kompromisas. — 
Žinau vieną neblogą už kampo, visai netoli mano kabineto. 

— Juk sakiau, kad ji klasiška, — sėsdamasis už vairo kalbėjo 
Edas. Jis užsisegė saugos diržą ir apsišarvavęs išmintingo ir ryžtingo 
žmogaus kantrybe laukė, kol Benas padarys tą patį. — Kinai jaučia 
pagarbą virškinimo sistemai. 

-— O, taip, jie nuolat ją užpildo ryžiais, — atsakė Benas 
žvilgtelėjęs per petį; Tęsė jau buvo įsitaisiusi ant galinės sėdynės ir 
atsivertusi bylą. — Liaukis, daktare, padaryk pertrauką. 

— Tiesiog norėjau patikrinti keletą dalykų. 

— Ar kada nors esi gydžiusi darboholiką? 

Ji pakėlė akis nuo segtuvo, o paskui vėl jas nuleido. 

— Pasisaugok, nes aš staiga galiu užsigeisti jogurto. 

— Tik ne Tani Taker, — šūktelėjo Benas spausdamas mygtuką 
dar nepasibaigus pirmam dainos posmui. — Jau klausei visą popietę. 

— Aš noriu. 

— Kvailys. Aš uždėsiu ką nors tokio...o1, velnias, tik pažiūrėk. 
Gėrimų parduotuvė. 

Edas sumažino greitį. 

— Atrodo, kad įsilaužė. 


—- Ką? — nesuprato Tęsė, mėgindama ką nors pamatyti pro 
langelį. 

— Plėšia parduotuvę, — atsakė Benas, segdamasis saugos diržą. 
— Marš atgal į darbą. 

-- Plėšimas? Kur? 

— Kur višta daro pur pur, — mestelėjo Benas grabalioda- masis 
telefono. — Velnias, kaip norėčiau kiaulienos saldžiarūgš- čiame padaže. 
— Kiauliena — tikras nuodas, — pridūrė Edas taip pat atsi- 

segdamas saugos diržą. 

Benas prabilo į radiotelefoną: 

— Patruli 60, Trečiosios ir Duglo kampe apiplėšimas. Reikia 
pastiprinimo. Mūsų automobilyje yra civilis. O, velnias, jis jau nešdinasi. 
Nusikaltėlis bėga pietų kryptimi. Baltaodis vyras, penkių pėdų ir dešimties 
colių ūgio, apie šimtą aštuoniasdešimt svarų. Juodas švarkas, džinsai. 

Iš telefono pasigirdo kažkoks traškesys. 

— Taip, mes jį vejamės. 

Edas vėl įjungė variklį ir pasuko už kampo. Tęsė nuo galinės sėdynės 
susižavėjusi stebėjo, kas vyksta. 

Ji pamatė iš gėrimų parduotuvės sprunkantį vyriškį juodu švarku, 
ristele pasileidusį gatve tolyn. Vos atsigręžęs ir išvydęs juodą mustangą, 
jis ėmė bėgti. 

-- Velnias, jis gali pasprukti, —- pasakė Benas įjungdamas 
švyturėlį. — Sėdėk ramiai, daktare. 

— Jis nubėgo alėjos link, — pratarė Edas stabdydamas au- 
tomobilį ir jį apgręždamas. Tesei nė nespėjus prasižioti, abu vyrukai 
suspėjo iššokti iš automobilio ir pasileido vytis. 

— Lik automobilyje! — šūktelėjo jai Benas. 

Tęsė išsėdėjo gal kokias dešimt sekundžių. Užtrenkusi dureles, ji pati 
nubėgo alėjos link. 

Edas buvo didesnis, bet Benas — greitesnis. Tesei bežiūrint bėglys 
įkišo ranką į švarko kišenę. Ji pamatė šautuvą, akimirką tarsi suakmenėjo, 
bet Benas suskubo parklupdyti plėšiką ir įsprausti tarp šiukšlių 
konteinerių. Pasigirdo šūvis, metalo žvangesys. Tęsė jau buvo perbėgusi 
pusę alėjos, kai Benas pastatė sugautąjį ant kojų. Čia buvo šiek tiek 
kraujo, nuo metalinių šiukšlių konteinerių, kurie buvo reguliariai 
tuštinami, bet labai retai valomi, tvoskė puvėsiais. Plėšikas nesipriešino; 
galbūt todėl, kad Edo rankose pamatė policininko ženklelį. Sugautasis 
nusispjovė krauju. 

Viskas gerokai kitaip, nei rodo per televiziją, mąstė Tęsė žvelgdama į 
žmogų, kuris, jeigu tik jam būtų užtekę kelių sekundžių, būtų šovęs Benui 
tiesiai į veidą. Visa tai nebuvo panašu ir į romaną, nebuvo panašu net ir į 
vienuoliktos valandos žinias, kur visos smulkmenos būna kruopščiai 


suregistruotos ir pateiktos kaip karščiausios naujienos. Gyvenimas kupinas 
dvokiančių alėjų ir spjaudalų. Tęsė ir anksčiau buvo lankiusis panašiose 
vietose, bet tik emocine prasme. 

Ji giliai atsiduso mėgindama parodyti, kad visai nebijo, kad jai tik 
smalsu. O gal net šiek tiek ir žavu. 

Porą kartų trinktelėjęs Benas surakino plėšikui už nugaros rankas. 

— Nejau išties esi toks kvailas, kad šaudai į policijos pareigūną? 

— Tu kažkur išsiriebalavai kelnes, — tarstelėjo Edas dėdamasis 
ginklą į dėklą. 

Benas nuleido akis pasižiūrėti ir pamatė nuo kelio iki kulkšnies 
nuvingiavusią riebalų žymę. 

— Po velnių, idiote, aš dirbu žmogžudysčių skyriuje, — drėbė 
jis sulaikytajam. — Man labai nepatinka nešvarios kelnės. Tiesą sakant, 
dėmės ant kelnių mane užknisa. 

Pasibjaurėjęs Benas perdavė bėglį Edui ir išsitraukė savo ženklelį. 

— Tu suimtas, snargliau. Turi teisę tylėti. Tu turi... Tese, po 
velnių, ar aš tau nesakiau likti automobilyje? 

-—- Jis turėjo ginklą. 

— Blogi berniukai visada nešiojasi ginklus. 

Pažvelgęs į Tęsę, susisupusią į melsvą kašmyro apsiaustėlį, Benas 
užuodė nuo vagišiaus sklindantį prakaito kvapą. Tęsė atrodė taip, lyg būtų 
susiruošusi į kokteilių vakarėlį prabangiame restorane. 

— Grįžk į automobilį, tau čia ne vieta. 

Nekreipdama į Beną dėmesio, Tęsė atidžiai tyrinėjo vagį. Ant jo kaktos 
matėsi nemenkas randas, likęs trenkus galvą į betoną. Tuo buvo galima 
paaiškinti laikiną suimtojo apkvaišimą. Silpnas smegenų sutrenkimas. Jo 
oda ir akių baltymai turėjo gelsvą atspalvį. Jo kakta buvo išpilta prakaito, 
nors palaikį jo švarką kiaurai košė vėjas. 

-— Jis atrodo taip, tarsi sirgtų gelta. 

— Jis turės daug laiko pasveikti. 

Benas išgirdo sirenas ir atsigręžė. 

— Štai ir visa kavalerija. Leisime pareigūnams perskaityti jam 
jo teises. 

Beno paimta už parankės, Tęsė papurtė galvą. 

— Tu jį vijeisi, 0 jis turėjo ginklą. 

— Ir aš turėjau, — atsakė Benas vesdamasis ją alėja. Jis 
prisisegė ženklelį ir žingsniavo toliau. 

— Bet tu jo nebuvai išsitraukęs. O jis norėjo tave nušauti. 

-— Būtent taip ir elgiasi visi blogi berniukai. Jie padaro nu- 
sikaltimą, mes juos vejamės, 0 jie mėgina pasprukti. 

— Nekalbėk taip, tarsi visa tai būtų tik žaidimas. 

-- Bet viskas — tik žaidimas. 


— Jis norėjo tave nušauti, 0 tu pasiutai tik dėl to, kad tavo 
kelnės susitepė. 

Prisiminęs išteptas kelnes, Benas vėl pažvelgė į kojas. 

— Man reiks nusiųsti sąskaitą į skyrių. Riebalų niekaip ne- 
iširasi. 

— Tu pablūdęs. 

— Ar tokia tavo kaip profesionalės nuomonė? 

Tęsė panoro nusijuokti. Tam išties buvo priežasčių. Ji nutarė tas 
priežastis išanalizuoti vėliau. 

— Kaip tik dabar ir tiriu. 

— Geriau neskubėk. 

Benas vis dar juto adrenalino poveikį. Priėjęs prie automobilio jis 
pamatė, jog dėl šio apgailėtino suskio, sergančio gelta, buvo susirinkusios 
trys policijos mašinos. Galbūt jie visi pablūdę... 

— Eikš ir sėskis. O aš nueisiu pasikalbėti su kolegomis. 

— Tavo burna kraujuoja. 

— Tikrai? — tarstelėjo Benas atgalia ranka mėgindamas nu- 
sišluostyti. — Taip, gal man prireiks gydytojo? 

Tęsė išsitraukė iš kišenės nosinaitę ir prispaudėjam prie žaizdelės. 

— Gal ir prireiks. 

Jiems už nugarų sulaikytasis pradėjo plūstis, po truputį ėmė rinktis 
žioplių būrys. 

Artimiausias kelias dienas Tęsė beveik nepakėlė galvos nuo segtuvų. 
Aštuonių dešimties valandų darbo diena prasitęsė iki dvylikos ir 
keturiolikos. Ji atšaukė įprastus penktadieninius pietus kartu su seneliu; 
šito ji paprastai niekada nedarydavo dėl kokio nors kito pasimatymo, 
nebent jai sutrukdydavo pacientai. 

Ją persekiojo spaudos atstovai ir keli ne tokie supratingi kolegos, tokie 
kaip Frenkas Fuleris. Tai, kad darbavosi kartu su policija, jai suteikė dar 
daugiau patrauklios mistikos, todėl dabar Frenkas kibo kaip bitė prie 
medaus. Apie penkias jis dabar nuolat sukiojosi apie jos duris. Tęsė 
likdavo dirbti iki šešių. 

Tęsė neturėjo jokios naujos informacijos, ją tik nuolat kamavo 
graužiantis nerimas. Netrukus atsiras nauja auka; kuo daugiau, kaip jai 
rodėsi, ji suprato žudiko sąmonę, tuo labiau ji tuo įtikėjo. 

Ankstų šeštadienio rytą, kai gatvėse dar buvo tamsu ir tuščia, kai jos 
akys liepsnote liepsnojo negavusios gerai pailsėti, Tesei nurimti ir užmigti 
neleido Džo Higinsas. Ji nusiėmė akinius, atsilošė kėdėje ir pasitrynė akis. 


Kodėl ji negali jo prakalbinti? Kodėl ji niekaip neįstengia žengti 
žingsnio pirmyn? Vakarykštis pokalbis su Džo, jo motina ir patėviu buvo 
išties siaubingas. Nebuvo jokių emocijų audrų, jokio riksmo, jokių 
kaltinimų. Geriau jau būtų buvę būtent tai. Tada bent jau galėtum kalbėti 
apie tam tikras emocijas. 

Berniukas paprasčiausiai sėdėjo puse lūpų atsakinėdamas 
vienskiemeniais žodeliais. Jo tėvas nepaskambino. Tęsė matė jo motinos 
akyse liepnojantį pyktį, bet sūnaus žvilgsnis buvo visai bereikšmis ir 
kažkoks bukas, reiškiąs susitaikymą su viskuo. Džo ir toliau tvirtino, kad 
Padėkos šventę ir visą savaitgalį praleis drauge su tėvu. Jis buvo 
nepalenkiamas, nepajudinamas, neprakalbinamas. 

Jo viltys nepasiteisins. Tęsė prispaudė prie akių pirštus ir laikė juos 
tol, kol perštėjimas virto buku skausmu. Jeigu jis bus apviltas ir šį kartą, 
taurė tikriausiai persipildys. 

Džo Higinsas buvo neabejotinas kandidatas į alkoholikų, narkomanų ar 
savižudžių gretas. Kaip būtų gerai, kad Monro šeima leistų jai elgtis taip, 
kaip jai atrodo tinkama. Vos paminėjus ligoninės priežiūrą, Tęsė buvo 
nutraukta. Džo paprasčiausiai reikia laiko, jam reikia tik šeimos, jam 
reikia tik... Pagalbos, mąstė Tęsė. Beviltiškai mąstė. Dabar jai jau 
nebeatrodė, kad savaitinis pokalbis su ja galėtų duoti laukiamų rezultatų. 

Tęsė mąstė apie patėvį: galbūt jis galėtų praregėti. Galbūt ji galėtų jį 
įtikinti, jog būtina gelbėti Džo nuo savęs paties. Kitas žingsnis, kurį 
būtina žengti, — tai pasikviesti Monro asmeniniam pokalbiui, mąstė ji. 

Šią vėlyvą naktį ar ankstyvą rytmetį ji jau nieko daugiau nebesugalvos. 
Ji palinko virš stalo ir užvertė segtuvą, o paskui, kaip paprastai, dirstelėjo 
pro langą. Jos žvilgsnis užkliuvo už vienišo žmogaus figūros tuščioje 
gatvėje. Šiame Džordžtauno rajone, kur kiekvieną namą supo tvarkingos 
gėlių lysvelės, aptvertos akmeninėmis tvorelėmis, paprastai nesilankydavo 
valkatos ar benamiai. Tačiau šis žmogus atrodė taip,- tarsi jau senokai bū- 
tų čia stovėjęs — čia, šaltyje, vienumoje. Jis žiūrėjo... Jis žiūrėjo į langus, 
susivokė Tęsė ir automatiškai pasitraukė į kambario gilumą. 

Kaip kvaila, pagalvojo ji, bet vis dėlto užgesino stalinę lempą. Niekas 
neturi teisės stovėti ties gatvių kampu ir spoksoti į jos kambario langus. 
Užgesinusi šviesą ji vėl priėjo prie lango ir atsargiai dirstelėjo pakėlusi 
užuolaidų kraštelį. 

Jis tebestovėjo. Toje pačioje vietoje. Jis nejudėjo, tik žiūrėjo. Ji pajuto 
perbėgantį per nugarą šaltuką. Nors ir gyveno trečiame aukšte, o 
kambaryje buvo tamsu, nejauku pasidarė pagalvojus, jog jis žvelgia tiesiai 
1)4. 

Galbūt tai kuris nors iš pacientų? — svarstė Tęsė. Bet ji visada labai 
slėpė savo namų adresą. Galbūt reporteris. Tęsė pajuto baimę. Tikriausiai 
tai reporteris, ketinantis surasti kokių nors įdomesnių smulkmenų visai 


šiai istorijai praturtinti. Kita vertus, antrą valandą nakties?.. — nepaliovė 
klausinėjusi savęs Tęsė, o paskui užtraukė užuolaidą. 

Nieko čia tokio, tikino ji save. Tai tik fantazijos. Buvo tamsu, o ji — 
pavargusi. Paprasčiausiai kažkas laukia automobilio, o gal... 

Tik ne šitam rajone. Ji jau buvo besirengianti vėl kilstelėti užuolaidas, 
bet tiesiog negalėjo prisiversti to padaryti. 

Jis vėl greitai turėjo pulti. Ar ne ši mintis ją ištisai persekioja? Ar ne 
tai nuolat ją gąsdina? Jis jaučia skausmą, spaudimą, privalomą įvykdyti 
misiją. Trečią dešimtį baigiančios blondinės, nedidelio arba vidutinio 
ūgio... 

Tęsė suėmė rankomis savo kaklą. 

Liaukis. Nuleidusi rankas ji vėl palietė užuolaidų kraštą. Visai nesunku 
susidoroti su lengvos formos paranoja. Niekas jos nepersekioja, išskyrus 
seksualiai pamišusį psichoanalitiką ir kelis sensacijų ištroškusius 
žurnalistus. Ji nevaikštinėja gatvėmis, bet saugiai sėdi užrakintuose 
namuose. Ji pavargusi, persidirbusi, jai viskas atrodo kitaip, nei yra iš 
tikrųjų. Atėjo metas pailsėti, įsipilti taurę vėsaus balto vyno, įsijungti 
grotuvą ir panirti į karštą burbuliuojančią vonią. 

Tačiau atitraukdama užuolaidas ji pastebėjo, kad jos ranka truputį 
dreba. 

Gatvė buvo tuščia. 

Nuleidusi užuolaidas Tęsė svarstė, kodėl gatvėje nieko ne- išvydus jai 
nepasidarė lengviau. 

Ji pažvelgė į jį. Jis tikrai žino, kažkaip pajuto; jis aiškiai pajuto tą 
akimirką, kada jos žvilgsnis sustojo ties juo, stovinčiu gatvėje ten, 
apačioje. Ką gi ji pamatė? Savo išganymą? 

Beveik raudodamas nuo nepakeliamo galvos skausmo jis pasileido į 
savo namus. Koridoriuje buvo tamsu. Niekas nematė jo išeinančio ar 
grįžtančio. Jis nejautė jokio nerimo galvodamas apie tai, ar jai pavyko 
įžiūrėti jo veidą. Buvo per tamsu, jis per toli stovėjo. Bet ar ji pastebėjo 
skausmą? 

Kodėl jis ten ėjo? Jis atsisagstė paltą ir numetė kaip nusivilkęs. Bet 
kurią kitą dieną jis būtų kuo tvarkingiausiai jį pasikabinęs, nes buvo 
įpratęs tvarkingai gyventi, bet šįvakar jam sunkiai sekėsi galvoti, nes 
trukdė skausmas. 

Dievas visada išmėgina teisiuosius. 

Jis susirado buteliuką ekscedrino ir sukramtė dvi piliules beveik 
mėgaudamasis sausu kartumu. Jam skaudėjo skrandį ir bjauriai pykino; 
dabar tai kartodavosi kiekvieną vakarą, vargindavo rytais. Jis rijo vaistus 
stengdamasis kaip nors išsilaikyti. 

Kodėl jis ten ėjo? 

Tikriausiai kraustosi iš proto. Tikriausiai dėl visko reikia kaltinti 


beprotybę. Jis iškėlė ranką ir žiūrėjo, kaip smarkiai ji dreba. Jeigu jis 
neįstengs savęs kontroliuoti, visi viską sužinos. Kruopščiai nušveistame, 
švytinčiame emaliuotame viryklės antvože atsispindėjo iškreiptas veidas. 
Po iškamuotu veidu bolavo kieta kunigo apykaklė. Jeigu jie pamatytų jį 
dabar, iškart viską suprastų. Galbūt tai ir būtų geriausia. Tada jis galėtų 
pailsėti, pailsėti ir viską užmiršti. 

Skausmas vėl surakino galvą. 

Ne, jis negali ilsėtis, jis negali pamiršti. Laurai būtinai reikėjo, kad jis 
baigtų savo misiją; tik tada ji pagaliau suras šviesą. Nejau ji neprašė, 
nejau nemaldavo jo paprašyti Dievo atleidimo? 

Laura buvo nuteista greitai ir žiauriai. Jis prakeikė Dievą, prarado 
tikėjimą, bet niekada to neužmirš. Dabar, po ilgų metų, jis išgirdo Balsą, 
rodantį kelią į jos išganymą. Galbūt su kiekvienu nauju praradimu ji turi 
mirti vis iš naujo, bet viskas vyksta labai greitai, kiekvieną kartą būna 
atleidžiama. Greitai viskas bus baigta, visiems baigta. 

Įėjęs į miegamąjį jis uždegė žvakes. Žvakių liepsnelės šokinėjo ant jo 
mylimos prarastos moters nuotraukos ir ant nuotraukų tų, kurias jis jau 
nužudė. Po juodu rožiniu tvarkingai gulėjo iš laikraščio iškirpta daktarės 
Teresos Kort nuotrauka. 

Jis meldėsi lotyniškai, kaip buvo išmokytas. 


Benas jai atnešė raudonai ir geltonai išmargintą ledinuką, kurį galima 
čiulpti ištisą dieną. Tęsė paėmė jį stovėdama prie durų, atidžiai apžiūrėjo 
ir papurtė galvą. 

— Tu tikrai gerai žinai, kaip išvesti moterį iš pusiausvyros, 
detektyve. Dauguma vyrų vaišina šokoladu. 

— Per daug paprasta. Be to, pamaniau, kad tu jau pripratusi prie 
šveicariškų saldainių, todėl... — Benas nebaigė pamanęs, jog pradės 
paistyti nesąmones, jeigu ji ir toliau taip stovės ir šypsodamasi žiūrės pro 
didžiulio apskrito ledinuko viršų. — Tu atrodai kitaip. 

— Aš? O kaip? 

— Tavo plaukai palaidi. 

Benas norėjo juos paliesti, bet pamanė, jog dar nėra tam pasirengęs. 

— Be to, tu nevilki kostiumėlio. 

Tęsė pažvelgė į savo vilnones kelnes ir palaidą megztuką. 

— Eidama žiūrėti siaubo filmo, o dar dvigubo seanso, paprastai 
nesivelku kostiumėlių. 

— Dabar tu jau nebeatrodai kaip psichiatrė. 

-— Ne, atrodau. Aš paprasčiausiai neatitinku tavosios psichiatro 
sampratos. 

Dabar jis tikrai palietė jos plaukus, labai lengvai, tik truputį. Jai 
patiko, kaip jis tai padarė. Jo gestas buvo bičiuliškas ir kartu atsargus. 


— Tu niekada neatitikai manosios psichiatro sampratos. 

Norėdama tvarkingiau surikiuoti savo mintis, Tęsė padėjo 
ledinuką ant stalo, šalia Drezdeno dubenėlio, o paskui nuėjo prie spintos 
pasiimti švarkelio. 

— Koks gi tavo susidarytas psichiatro įvaizdis? 

—- Jis turi būti išblyškęs, plonas ir plikas. 

— Hmm... 

Jos švarkelis buvo zomšinis, minkštas ir švelnus kaip sviestas. Benas 
palaikė drabužį, kol Tęsė į jį šmurkštelėjo. 

— Be to, tu ir kvepi kitaip nei psichiatrai. 

Tęsė nusišypsojo pažvelgusi per petį. 

— O kaip psichiatrai kvepia? Vargu ar man vertėtų sužinoti... 

— Jie kvepia pipirmėtėm ir anglišku tualetiniu vandeniu po 
skutimosi. 

Tęsė atsigręžė į jį. 

— Labai specifiniai dalykai. 

-- Taip. Tavo plaukai liko po švarku. 

Jis įkišo ranką už švarko apykaklės ir ištraukė plaukus. Tada žengė 
žingsnį pirmyn ir beveik nepagalvojęs prirėmė ją prie spintelės durų. Ji 
kilstelėjo galvą, jos žvilgsnis buvo atsargus; Benas jau ir anksčiau buvo 
pastebėjęs tokį žvilgsnį. Tęsė buvo nedaug pasidažiusi, ji atrodė tarsi 
nuglaistyta, švytinti; tai buvo dalis jos įvaizdžio, tik dabar ji atrodė 
prieinamesnė. Sumanus vyrukas iškart pajustų čia slypintį pavojų. Benas 
žinojo, ko pats nori. Jis pajuto kaitinantį geismą. Kiek tasai geismas 
galingas — čia jau kita kalba. Kai labai greitai nori labai daug, visada 
geriausia neskubėti. 

Jo burna buvo visai arti Tesės lūpų. Jo pirštai tebebuvo panirę į jos 
plaukus. 

— Ar spragėsiai turėtų būti su sviestu? 

Tęsė neišmanė, ar turėtų juoktis, ar keiksnoti. Nutarusi nedaryti nei to, 
nei ano, ji įsivaizdavo esanti visai rami ir atsipalai davusi. 

— Ant jų turėtų būti tonos sviesto. 

—- Gerai. Tada man nereiks tempti dviejų dėžių. Lauke šalta, — 
pridūrė Benas nuo jos atšlydamas. — Tau prireiks pirštinių. 

Jis išsitraukė savo juodas odinukes ir atidarė duris. 

— Aš jau buvau pamiršusi, kokie baisūs tie filmai, — pasakė 
Tęsė. Jau buvo tamsu, kai pasisotinę pica ir užsigėrę pigiu raudonu vynu 
jie grįžo prie Beno automobilio. Kandžiojosi1 šaltukas, galėjai justi 
pirmuosius žiemos žingsnius. Prieš įlipdama į automobilį, Tęsė pasitrynė 
šąlančius skruostus. Nei šaltis, nei žiniasklaida neįstengė Vašingtono 
sulaikyti namuose. Šeštadienio vakare srautai mašinų traukė į klubus, 
vakarieniauti ar pasilinksminti į vakarėlius. 


—- Man visada patikdavo žiūrėti, kaip policininkas pagrobia 
merginą “Vaškiniame name". 

— Vincentui tereikėjo gero psichologo, — atsakė Tęsė, kai 
Benas įjungė radiją. 

—- Na taip, žinoma, tikriausiai jis būtų tave panardinęs klozete, 
apliejęs vašku ir pavertęs... —jis atsigręžė ir prisimerkęs nužvelgė Tęsę, 
— ...Elena 1š Trojos, manyčiau. 

— Neblogai, — pasakė Tęsė vyptelėjusi. — Aišku, kai kurie 
psichiatrai pasakytų, jog taip manai, nesąmoningai tapatindamasis su 
Periu. 

— Būdamas policininkas neimčiau romantizuoti pagrobimo. 

— Gaila, — tarstelėjo Tęsė prisimerkusi; anksčiau ji net nebuvo 
pagalvojusi, kaip jai lengva atsipalaiduoti būnant kartu su juo. Tarsi 
pritardamas svajingai muzikai, sklindančiai iš radijo, burzgė automobilio 
šildytuvas. Tęsė prisiminė dainos žodžius ir mintyse ėmė dainuoti. 

— Pavargai? 

-- Ne, jaučiuosi puikiai. 

Vos ištarusi šiuos žodžius, ji įsitempė. 

— Tikriausiai dabar kelias naktis sapnuosiu košmarus. Siaubo 
filmai yra nuostabus būdas pabėgti nuo realaus nerimo. Garantuoju, kad 
niekas visame kino teatre negalvojo apie artimiausią draudimo įmoką ar 
lietų. 

Išsukdamas iš automobilių stovėjimo aikštelės jis tyliai sukikeno. 

— Zinai, daktare, yra žmonių, kurie vaikšto į tokius filmus 
paprasčiausiai norėdami papramogauti. Nepasakyčiau, kad tu būtum 
galvojusi apie bėgimą nuo nerimo, kai mūsų herojei bėgant per rūką nuolat 
tąsei mane už rankos. 

— Tikriausiai tave tąsė moteris, sėdėjusi iš kitos pusės. 

-- Aš sėdėjau iš krašto. 

— Vadinasi, jos rankos buvo labai ilgos. Tu pražiopsojai posūkį 
į mano namus. 

— Aš nepražiopsojau, o tiesiog nepasukau. Sakei, kad nesi 
pavargusi. 

— Aš nepavargusi. 

Tęsė tikriausiai niekada anksčiau nesijautė labiau gyvybinga ir žvali. 
Jai atrodė, kad muzika skamba kažkur jos viduje, kad toji muzika žada 
romantiškas akimirkas ir širdperšą. Jai visada atrodė, kad pirmasis dalykas 
būna nepilnas be antrojo. 

— Ar mes dar kažkur važiuojame? 

— Važiuojame į vieną vietelę, kur groja gera muzika ir gėrimai 
neskiedžiami vandeniu. 

Tęsė perbraukė liežuvio galiuku dantis. 


— Man patiktų. 

Ji buvo nusiteikusi pasiklausyti muzikos, galbūt bliuzų, vingiuojamų 
skausmingo saksofono tenoro. 

— Neabejoju, kad tavo profesijos atstovai puikiai žino visus 
vietinius barus. 

— Taip, turiu tokios patirties, — atsakė Benas įžiebdamas 
žiebtuvėlį. — Bet tu nepanaši į nuolatinę barų lankytoją. 

Susidomėjusi Tęsė pažvelgė į Beną. Jo profilį gaubė šešėliai, tik 
kartais ryškiau nutvieksdavo gatvės žibintai. Jai net pasidarė juokinga, jog 
kartais jis atrodo solidus ir rimtas, panašus į tokį, prie kurio norėtų 
prisišlieti kiekviena tamsoje atsidūrusi moteris. Tačiau žibintams 
apšvietus jo veidą kitaip, jis pasikeitė. Nuo tokio žmogaus moteris 
tikriausiai 1mtų bėgti. Tęsė nuvijo šias mintis šalin. Ji buvo pasižadėjusi 
neanalizuoti vyrų, su kuriais susitikinėdavo. Labai jau dažnai galėdavo 
sužinoti daugiau, nei pati to norėdavo. 

— Ar gali atskirti nuolatines? 

—- Taip, — atsakė Benas. Jis jas visas pažinojo. — Tu tokiai 
kategorijai nepriklausai. Viešbučiai, šampanas “Gegužio žieduose" arba 
Vašingtono viešbutyje. 

— Detektyve, kuris iš mūsų kuria psichologinį portretą? 

—- Žinai, daktare, mano profesijos žmonės pratę skirstyti kitus į 
kategorijas. 

Benas gudriai šmurkštelėjo į tuščią tarpą tarp dviejų automobilių. Prieš 
ištraukdamas raktelį, jis susimąstė, ar tik nedaro klaidos. 


— Kas čia? 
— Tai jau čia, — atsakė jis ištraukęs raktelius, bet tebelai- 
kydamas juos rankose. — Aš čia gyvenu. 


Tęsė pažvelgė pro langą į keturių aukštų išblukusių raudonų plytų 
namą su žalia stogine. 

— Oo... 

— Aš neturiu šampano. 

Vadinasi, apsispręsti turės ji pati. Ji puikiai jį suprato, todėl galėjo 
suprasti ir šitai. Tačiau visa kita buvo miglota. Automobilyje buvo šilta ir 
ramu. Saugu. Ji nežinojo, ko turėtų tikėtis įėjusi to namo vidun. Ji puikiai 
save pažinojo ir dar kartą sau priminė, jog labai retai rizikuoja. Galbūt 
dabar buvo pats laikas surizikuoti. 

— Ar turi viskio? — atsigręžė ji ir išvydo jį besišypsant. 

—- Taip. 

-— Tai gerai. 

Išlipusi iš automobilio ji pajuto besignaibantį šaltuką. Žiema, kaip 
matyti, nepaisys kalendoriaus, pamanė Tęsė, o paskui suvirpėjo 
pagalvojusi apie kitą kalendorių, ant kurio viršelio buvo nupaišyta 


Madona su kūdikiu ant rankų. Ji baimingai nužvelgė tuščią gatvę. Už 
kvartalo sunkvežimis išspjovė juodų dūmų debesį. 


— Eime, — pakvietė Benas, stovėdamas gatvės žibinto ap- 
šviestame plotelyje. Šviesa atsimušė nuo jo veido plokštumų. — Tu 
sušalsi. 

— Taip, — tarstelėjo Tęsė dar kartą suvirpėjusi, nes ant savo 


pečių pajuto Beno ranką. 

Jis įleido Tęsę vidun. Ant vienos sienos kabėjo apie tuziną pašto 
dėžučių. Blyškiai žalias kilimas buvo švarus, bet beveik nusišėręs. Čia 
nebuvo jokio vestibiulio, jokio sargo ar apsaugininko, tik paprasčiausi 
laiptai. 

— Tikriausiai čia visada taip tylu, — pratarė Tęsė jiems užlipus 
į antrą aukštą. 

-- Visi šio namo gyventojai užsiėmę savais reikalais. 

Benui sustojus atrakinti durų, koridoriuje Tęsė pajuto gaminamo valgio 
kvapą. Blausiai spingsėjo virš Beno durų pakabinta lemputė. 

Jo butas buvo tvarkingesnis, nei Tęsė tikėjosi. Ne tokį Tęsė įsivaizdavo 
viengungio butą. Aišku, Benas rasdavo kitokių darbų nei dulkių 
šluostymas ar senų žurnalų rūšiavimas. Galiausiai Tęsė nutarė, jog išties 
klydo. Kambarys buvo švarus, jame atsispindėjo paties gyventojo stilius. 

Svarbiausias kambario baldas buvo sofa. Ji buvo toli gražu ne nauja, 
žema. užversta pagalvėlėmis. Degvudo gaminys, pamanė Tęsė. Tokios 
sofos tiesiog kvieste kviečia pailsėti ir snūstelti. Ant sienų buvo daugiau 
plakatų nei paveikslų: Tulūzo-Lotreko kabareto šokėjos, moteriška kojytė, 
pasistiebusi ant keturių colių kulniuko, papuošta baltu keliaraiščiu, daug 
knygų bei į plastikinį indą nuo margarino pasodinta vieniša difenbachija. 
Beveik visa siena buvo nukabinėta knygų lentynomis. Apsidžiaugusi Tęsė 
paėmė knygą nudėvėtu kietu viršeliu. Ant savo pečių pajutusi Beno ranką, 
ji atvertė “Edeno rytų" priešlapį. 

“Benui", perskaitė Tęsė moterišku braižu išvedžiotą kampuotą įrašą. 
“Bučiuoju, bučiuoju. Bembi“". Šyptelėjusi Tęsė užvertė knygą. 

— Bembi? 

— Pirkau antikvariate, — atsakė Benas, nusivilkdamas švarką. 
— Antikvariatas — puiki vietelė. Niekada nežinai, ką ten rasi. 

— Ir ką gi ten radai? Knygą ar Bembi? 

— Nekreipk į tai dėmesio, — pasakė Benas imdamas iš jos 
rankų knygą ir dėdamas atgal į lentyną. 

— Ar žinai, kad iš kai kurių vardų net nenorėdamas nusprendi 
apie vidinį žmogaus pasaulį? 

— Taip. Tai gal iš karto ir įpilsiu viskio? 

— Gerai. 

Netikėtai pro šalį prazvimbė pilkas kamuolys ir nusileido ant raudonos 


pagalvėlės. 

-— Ir tu turi katiną? — linksmai paklausė Tęsė ir nuėjo pa- 
glostyti pilkio. — Koks jo vardas? 

— Jos. Kai pernai vonioje atsivedė kačiukų, ji įrodė esanti 
patelė. 

Katė pasivertė ant nugaros, kad Tęsė galėtų paglostyti jai pilvą. 

Ji vardu KA. 

— Pavadinai “Kolumbijos apskrities" pirmosiomis raidėmis? 

— Ne, nuo žodžių “katė akiplėša". 

— Tikrai keista, kad ji neturi kompleksų. 

Braukdama ranka per vėl suapvalėjusį katės pilvelį Tęsė svarstė, ar 
verta perspėti Beną apie po mėnesio ar daugiau pagausėsiančią jo šeimyną. 

— Ji laksto sienomis. Tyčia. 

-—- Galėčiau supažindinti tave su puikiu naminių gyvūnėlių 
psichologu. 

Benas nusijuokė, tačiau nebuvo tikras, ar Tęsė juokauja. 

— Geriau atnešiu viskio. 

Benui nuėjus į virtuvę, Tęsė atsistojo norėdama pažiūrėti, koks vaizdas 
atsiveria pro jo langą. Gatvės nebuvo tokios tuščios kaip jos rajone. 
Ūždamos ir burgzdamos virtinėmis važiavo mašinos. Taip, jis niekada 
nesutiktų gyventi užkampyje, pamanė Tęsė ir prisiminė, jog visai 
nesistengė įsidėmėti, kokiu keliu jis ją vežė. Čia galėjo būti bet kuris 
miesto rajonas. Ji manė, jog jausis nesmagiai, bet dabar jautėsi visiškai 
laisvai. 

— Žadėjau tau muzikos. 

Ji atsigręžė ir pažvelgė į jį. Jam labai tiko paprastas pilkšvai rudas 
megztukas ir išblukę džinsai. Kartą ji jau buvo pamaniusi, kad jis puikiai 
pažįsta save ir moka valdyti. Dabar būtų kvaila neigti, jog ji irgi troško 
geriau jį suprasti. 

— Taip, žadėjai. 

Benas padavė jai stiklą su gėrimu ir pagalvojo, kaip ji skiriasi nuo tų 
moterų, kurias jau buvo čia atsivedęs. Jos tipo moterys verste verčia 
pamiršti geidulį ir įsiklausyti į pačią asmenybę. Svarstydamas, ar išties yra 
pasirengęs būtent tokiam žingsniui, Benas padėjo stiklą ir ėmė rinkti 
tinkamą diską. 

įjungus muziką, Tęsė išgirdo kaitinančius džiazo garsus. 

— Leonas Redbounas, — pratarė ji. 

Atsigręžęs į Tęsę, Benas pakraipė galvą. 

-— Tu nepaliauji manęs stebinti. 

— Mano senelis yra vienas didžiausių jo gerbėjų, — pasakė ji 
gurkšnodama gėrimą ir stodamasi pažiūrėti albumo viršelio. — Man 
atrodo, kad jūs turite daug bendra. 


— Aš ir senatorius? — nusijuokė Benas ir gurkštelėjo degtinės. 

-— Aš nejuokauju. Jums reiktų susipažinti. 

Susitikimas su moters šeima jam visada siejosi su vestuviniais žiedais 
ir apelsinmedžio šakelėmis. Benas visada šito vengdavo. 

-- O kodėl gi mums ne... —jam nebaigus suskambo telefonas. 
Benas nusikeikė ir pastatė stiklą. — Man reiktų nekreipti į tai dėmesio, bet 
privalau atsilieptū. 

— Neturėtum aiškintis daktarei, gerai viską suprantu. 

— Klausau, — Benas pakėlė prie sofos stovėjusio telefono ragelį. — 
Peris. O, taip. Labas. 

Kvalifikuota psichiatrė greitai suvokė, jog kitame laido gale kalba 
moteris. Tęsė nusišypsojo pati sau ir vėl nuėjo prie lango. 

— Ne, aš buvau labai užimtas. Klausyk, mažute... — per vėlai 
susivokęs, Benas susiraukė. Tęsė tebestovėjo atgręžusi į jį nugarą. — 
Žinai, dabar tiriu svarbią bylą. Ne, aš nepamiršau apie... Ne, aš 
nepamiršau. Klausyk, susitiksime, kai apmažės reikalų. Nežinau, gal po 
kelių savaičių, o gal ir mėnesių. Tau tikrai vertėtų pamėginti susitikti su 
tuo jūreiviu. Žinoma. Iki. 

Benas padėjo ragelį, atsikrenkštė ir vėl paėmė degtinę. 

— Ne ten sujungė. 

Kaip lengva dabar buvo juoktis. Tęsė atsisuko, atsirėmė į lango rėmus 
ir prapliupo juoku. 

— Oi, tikrai? 

— Tau visa tai patiko, tiesa? 

— Nepaprastai. 

-- Jeigu būčiau žinojęs, kad tau bus taip smagu, būčiau pa- 
kvietęs ją čia. 

— O, vyriškas egoizmas. 

Laikydama vieną ranką prispaudusi prie juosmens, kita pakėlė prie 
lūpų stiklą. Ji tebesijuokė. Gera nuotaika neišblėso Benui priėjus arčiau ir 
paėmus iš jos taurę. Ji žvelgė į jį šiltu, atviru žvilgsniu. Benas pajuto to 
žvilgsnio trauką, pavojų, pajuto geismą. 

— Džiaugiuosi, kad esi su manimi. 


= Ir aš. 
— Žinai, daktare... — Benas vėl panardino pirštus jai į plaukus. 
Jis lietė ją taip pat kaip ir anksčiau, tik dabar nebe taip atsargiai. — Yra 


dar vienas dalykas, kurio nesame darę drauge. 

Tęsė ėmė trauktis. Benas tai pajuto, nors ji nė nekrustelėjo. Jis ir toliau 
žaidė su jos plaukais dar arčiau prisispausdamas. Ji juto jo alsavimą. 

— Mes dar nesame šokę, — tyliai pratarė Benas priglausdamas 
skruostą prie Tesės veido. Jis nežinojo, ar ji atsiduso iš palengvėjimo, ar iš 
malonumo, bet dabar ji atrodė visai atsipalaidavusi. — Pastebėjau vieną 


dalyką. 


=Ž Kokį? 

— Tau gera, — pratarė Benas. Jo lūpos palietė Tesės ausį, jie 
lengvai siūbavo beveik nepajudėdami iš tos pačios vietos. — Tau tikrai 
gera. 

— Benai... 

— Atsipalaiduok... 


Benas vedžiojo pirštais jai per nugarą aukštyn ir žemyn. 

-- Aš pastebėjau dar vieną dalyką — tau sunkiai sekasi at- 
sipalaiduoti. 

Tęsė juto tvirtą jo glėbį, ties smilkiniu alsuojančias šiltas lūpas. 

— Dabar tai nėra lengva. 

— Gerai. 

Benui patiko jos plaukų aromatas, gaivus ir natūralus, nesumišęs su 
jokiais kvapiais šampūnais, putomis ar lakais. Jų kūnai tarsi susiliejo, 
Benas pajuto, jog po megztuku ji nebuvo nieko daugiau apsivilkusi. Jis 
įsivaizdavo, jog megztukas staiga išnyksta, ir davė valią jausmams. 

— Zinai, daktare, aš dabar labai blogai miegu. 

Tęsė buvo prisimerkusi, bet dabar ji nesijautė atsipalaidavusi. 

— Tirdamas šią bylą turi apie ką galvoti. 

—- Taip. Bet man neduoda ramybės ne tik tai. 

— O kas dar? 

— Tu. 

Benas šiek tiek atsitraukė. Įsmeigęs 1 ją plačiai atmerktas akis, kalbėjo 
toliau. 

—- Negaliu liautis apie tave galvojęs. Manyčiau, man iškilo 
keblumų. 

— Aš... mano darbotvarkė ir taip sausakimša. 

-— Norėčiau asmeninių pokalbių... 

Visą vakarą apie tai tik ir tegalvojęs Benas pakišo rankas po Tesės 
megztuku ir pajuto jos kūno šilumą. 

— Dabar pat, šįvakar... 

Savo nugara Tęsė pajuto nuospaudas ant jo delno. 

— Aš nemanau, kad... 

Benas nutildė ją ilgu, ant lūpų tirpstančiu bučiniu, nuo kurio jam ėmė 
daužytis širdis. Tęsė dvejojo, Benas dar stipriau pajuto sukilus; geismą. Iš 
niekas nerūpėjo. 

m Tese, lik su manimi. 

— Benai, — ištraukdama jo ranką, pratarė Tęsė, ji panoro 
atgauti pusiausvyrą. — Man atrodo, kad mes per daug skubam. 

— Aš tavęs troškau nuo pat pradžių, — pasakė Benas, nors 


paprastai to niekada nepripažindavo. Šį kartą viskas buvo nepanašu į jam 
įprastą žaidimą. 

Tęsė perbraukė ranka per plaukus. Ji galvojo apie įrašus kny goje, apie 
telefono skambučius. 

——- Į seksą žvelgiu rimtai. Kitaip negaliu. 

— Aš irgi nemanau, kad tai paprasta. O vis dėlto norėčiau, kad 
taip būtų. Galbūt aš paprasčiausiai suklydau. 

Benas dar kartą pažvelgė į ją, tokią trapią, grakščią, elegantišką. Šį 
kartą tai nebūtų paprastas nuotykis — išdykėliški žaidimai vakare, 
išsiskyrimas iš ryto. 

— Prakeikimas, Tese, na ir kas... 

Benas ryžtingai, bet jau menkiau savimi pasitikėdamas žengė žingsnelį 
Tesės link ir suėmė rankomis jos- veidą. 

-- Nenoriu dar vienos nakties praleisti be tavęs, — pratarė 
pasilenkdamas ir ją bučiuodamas. — Pasilik. 

Miegamajame jis uždegė žvakes. Muzika jau buvo nutilusi, kambaryje 
buvo taip tylu, jog Tesei atrodė, kad girdi tylos aidą. Ji virpėjo, ir jai 
nepadėjo jokie pamokslai pačiai sau, jokie įtikinėjimai, jog ji jau suaugusi 
ir sugeba pati priimti vienokius ar kitokius sprendimus. Ją krėtė nervinis 
drebulys. Kartu ji pajuto geismą. Benas priėjo prie jos ir tvirtai apkabino. 

— Tu drebi. 

—- Jaučiuosi kaip mokinukė. 

— Tai gerai, — tarstelėjo jis paskandindamas jos plaukuose 
savo veidą. — O aš mirtinai bijau. 

— Tikrai? — nusišypsojo Tęsė suimdama jo veidą rankomis ir 
šiek tiek atitraukdama nuo savęs. 

— Net nežinau, jaučiuosi kaip koks vaikigalis, sėdintis tėvo 
ševroleto galinėje sėdynėje ir pirmą kartą mėginantis atsegti liemenėlės 
kabliukus. 

Benas suėmė jos riešus iš paskutiniųjų mėgindamas susilaikyti ir 
nepradėti jos glamonėti. 

— Niekada nemačiau tokios kaip tu. Nerimauju, kad ką nors 
galiu padaryti ne taip. 

Kad ir ką jis būtų pasakęs, niekas nebūtų dar labiau jos įtikinę. Ji 
prisitraukė jo galvą, jų lūpos susitiko ir švelniai vienos kitas grybštelėjo, 
tačiau šis grybštelėjimas akimirksniu galėjo virsti siautulingu puolimu. 

— Tai ir gerai, — tyliai kalbėjo Tęsė. — Benai, pamylėk mane. 
Visada to troškau. 

Benas, nenusukdamas žvilgsnio nuo jos akių, nuvilko purų megztuką. 
Jos plaukai pasklido ant nuogų pečių. Oda švytėjo mėnesienos ir žvakių 
šviesoje. Tame švytėjime dūlavo Beno šešėlis. 

Tęsė tokiais atvejais nepasitikėdavo savimi. Ji dar dvejojo po truputį 


mėgindama nuvilkti jo megztinį. Po drabužiais pajuto liekną, tvirtą jo 
liemenį. Jam ant krūtinės sužibo švento Kristoforo medalionas. Tęsė 
perbraukė pirštu per pakabutį ir nusišypsojo. 

— Nešioju, kad sektųsi, — pasakė Benas. 

Nieko neatsakiusi, Tęsė prispaudė priėjo peties lūpas. 

— Čia randas. 

— Senas randas, — tepasakė Benas sagstydamas jos kelnes. 

Tęsė perbraukė per randą nykščiu. 

—- Paliktas kulkos, — galiausiai susivokė. Jos balse pasigirdo 
slopinamas siaubas. 

— Senas randas, — pakartojo Benas, guldydamas ją ant lovos. 

Ji gulėjo po juo padrikusiais ant tamsios paklodės plaukais, 
jos vokai buvo sunkūs, lūpos praviros. 

— Aš taip norėjau, kad tu čia būtum. Net negaliu apsakyti, kaip 
smarkiai ir kaip dažnai. 

Tęsė iškėlė ranką ir pirštų galiukais palietė jo veidą. Ties žandikauliais 
juto barzdos šerelius. Šiek tiek žemiau, kur galėjai užčiuopti pulsą, oda 
buvo visai lygi. 

— Ar gali parodyti, kaip? 

Benui nusišypsojus, Tęsė pasijuto visiškai atsipalaidavusi. Ji laukė jo. 

Galbūt jis ir buvo labiau patyręs, tačiau jų poreikiai buvo visai vienodi. 
Įpratusi valdytis Tęsė dabar visiškai jam atsidavė pasijutusi nevaržoma, 
alkana. Visai nuogi ir žliaugiantys prakaitu kūnai siautėjo lovoje pamiršę 
visą pasaulį, bet kokias ribas. 

Po jais draikėsi ir glamžėsi paklodė. Benas plūsdamasis numetė ją 
šalin, o paskui apsikeitė su Tese vietomis pasiguldyda- mas ją ant savęs. 
Jos krūtys buvo mažos, blyškios. Jis delnu suėmė vieną, o paskui jas abi. 
Jis girdėjo ją murkiančią iš malonumo, žvelgė į užmerktas jos akis. Paskui 
ji paėmė viršų; jos lūpos svilinte svilino. 

Vos pajutęs apie save apsivijusias jos kojas ir rankas, Benas 
akimirksniu pamiršo visus ketinimus elgtis su ja kaip su ledi, atsargiai ir 
švelniai.'Čia ji nebebuvo klasikinio stiliaus santūri daktarė Kort; dabar ji 
buvo aistringa, karšta moteris, apie kokią svajotų kiekvienas vyras. Jos 
oda buvo minkšta, švelni, bet stangri nuo geismo. Trokšdamas jos, Benas 
vedžiojo liežuviu po visą jos kūną. 

Tęsė audringai mėgavosi davusi valią aistrai, nežabotoms fantazijoms 
ir geismams. Dabar jai terūpėjo ši akimirka. Tai, kas dedasi už šio 
pasaulėlio ribų, jai atrodė tolima ir nereikšminga. Tik jis buvo tikras, 
gyvybiškai svarbus ir reikalingas. Likęs pasaulis galėjo ir palaukti. 

Žvakės pasiplaikstė, sumirgėjo ir visai užgeso. 

Po kelių valandų Benas nubudo sušalęs. Antklodė buvo numesta 
lovūgaly. Greta jo susisukusi į kamuoliuką miegojo Tęsė, nuoga, 


užkritusiais ant veido plaukais. Benas atsikėlė ir užklojo ją. Net ir mėnulis 
nebešvietė. Minutėlę Benas stovėjo prie lovos ir žiūrėjo, kaip ji miega. 
Tada patyliukais išslinko į kitą kambarį. 

Gydytojai ir policininkai... Abiejų profesijų žmonės puikiai žino, kad 
jų darbo diena retai kada prasideda devintą ir baigiasi penktą. 
Pasirinkdami šią profesiją jie taip pat žino, kad tokie žmonės labai dažnai 
išsiskiria, kad iš jų būna reikalaujama labai daug, kad emocinis krūvis 
dažnai būna nepakeliamas. Telefono skambučiai sugadina šventinius 
pietus, trukdo mylėtis ir miegoti. 

Suskambus telefonui, Tęsė automatiškai ištiesė ranką, bet pakėlė 
žvakidę. Kitoje lovos pusėje ėmė plūstis Benas; pastūmęs peleninę, jis 
susirado telefono ragelį. 

-- Peris klauso. 

Tamsoje jis perbraukė ranka per veidą tarsi mėgindamas nuvaikyti 
miegus. 

— Kur? — paklausė jis akimirksniu nubudęs, paskui uždegė 
šviesą. Palaimingai murkusi ant Tesės pilvo susirangiusi katė šoko šalin, 
kai ši pasirėmė ant alkūnių. — Nepaleisk jo, aš jau lekiu. 

Benas padėjo ragelį ir įsižiūrėjo į šerkšnu padengtą langą. 

-- Jis nebegalėjo laukti, tiesa? 

Benas atsigręžė į Tęsę; ant jo veido krito šviesos pluoštas. Tęsė 
nevalingai sudrebėjo. Jo žvilgsnis buvo kažkoks kietas; ne nuvargęs, ne 
gailus, bet kietas. 

— Ne, jis nelaukė: 

— Ar jie jį sučiupo? 

— Ne, bet atrodo, kad turi liudininką. 

Iššokęs iš lovos jis griebė džinsus. 

-— Nežinau, kiek užtruksiu, bet tu gali manęs čia palaukti, dar 
truputį pamiegoti. Grįšiu, kai... Ką tu darai? 

Ji stovėjo kitoje lovos pusėje ir vilkosi megztinį. 

-— Einu su tavimi. 

— Liaukis. 

Beno kojos pradingo džinsuose, bet užtrauktukas liko neužsegtas. Jis 
ištraukė stalčių ieškodamas megztinio. 

— Žmogžudystės vietoje tu visiems tik maišysiesi. 

Ties komoda kabančiame veidrodyje jis išvydo kyšančią Tesės galvą. 

— Dėl Dievo, dar nėra penkių. Mauk atgal į lovą. 

— Benai, ir aš įtraukta į šios bylos tyrimą. 


Benas atsigręžė. Ji vilkėjo tik megztinį, iš po kurio matėsi nuogos 
šlaunys. Jis prisiminė storą, minkštą mezginį, kurį nuvilko. Tęsė laikė 
rankose į gniužulą susuktas kelnes, jos plaukai buvo susivėlę, bet dabar į 
jį žvelgė psichiatrė, o ne moteris. Kažkas Beno viduje sukirbėjo. Jis 
užsimetė savo megztinį, o paskui nuėjo prie spintos norėdamas užsisegti 
diržą su ginklu. 

— Įvykdyta žmogžudystė. Tai nereiškia, kad tu pamatysi gražiai 
nugrimuotą ir karste paguldytą lavoną. 

-- Aš esu gydytoja. 

— Žinau, kas tu esi, — atsakė Benas tikrindamas šautuvą ir 
segdamasis diržą. 

— Benai, galbūt aš ką nors aptiksiu, kokią nors smulkmeną, kuri 
man duos užuominą tolesniam jo sąmonės tyrimui. 

-- Apšikt jo sąmonę. 

Nieko nesakydama Tęsė išlankstė kelnes, apsivilko ir tvarkingai 
užsisegė. 

Suprantu, kaip jautiesi, atleisk. 

-— Tikrai? — pratarė Benas sėsdamasis autis batų, bet nenu- 
leisdamas nuo jos akių. — Tu tariesi žinanti, kaip aš jaučiuosi? Palauk, 
leisk, aš tau pats viską papasakosiu. Už kelių mylių nuo čia nužudyta 
moteris. Kažkas jai ant kaklo užmetė šaliką ir smaugė tol, kol ji 
nebegalėjo kvėpuoti. Ji tikriausiai spardėsi ir draskė šaliką, mėgino šauktis 
pagalbos, bet neįstengė. Ji mirė, bet kol kas ji dar nepapildė to baisaus 
sąrašo. Ji vis dar realus asmuo. Dar kurį laiką bus realus asmuo. 

Ji būtų jį paglosčiusi, jeigu būtų buvusi tikra, jog nebus atstumta. 
Tačiau dabar Tęsė užsisegė diržą ir stengėsi kalbėti neutraliu balsu. 

— Ar tau neatrodo, kad ir aš tai suprantu? 

— Nesu tikras, kad supranti. 

Minutėlę jie dar tiriamai žvelgė vienas į kitą; abu ryžtingi, įpykę, 
kiekvienas su savo tiesom ir įsitikinimais. Pirmoji prabilo Tęsė. 

— Arba aš einu kartu su tavimi, arba skambinu merui ir po 
penkių minučių pasirodau toje pačioje vietoje, kur ir tu. Anksčiau ar 
vėliau turėsi pradėti dirbti kartu su manimi. 

Jis praleido drauge su ja vienintelę naktį. Per tą naktį tris kartus buvo 
vienas kito. Jis juto virpantį, banguojantį ir besikilnojantį jos kūną. Dabar 
jie kalbėjo apie žmogžudystę ir darbo politiką. Moteriškumas, švelnumas 
ir net drovumas, kuriais jis žavėjosi prieš paimdamas ją, niekur nedingo, 
bet šie bruožai slėpė atkaklumą, pasitikėjimą savimi — tai Benas iškart 
pastebėjo. Atidžiai žvelgdamas į Tęsę jis suprato, jog ji vis tiek eis 
drauge, kad ir ką jis sakytų ar darytų. 

— Gerai. Eime drauge, apžiūrėk viską atidžiau. Galbūt ją 
pamačiusi liausies verkšlenusi dėl žmogaus, kuris taip padarė. 


Tęsė pasilenkė norėdama apsiauti batus. Juos skyrė lova, tačiau dabar 
viskas atrodė taip, tarsi jie niekada nė nebūtų ta lova dalijęsi. 

— Tikriausiai tau nereikia priminti, jog esu tavo pusėje. 

Benas ieškojo savo piniginės ir ženklelio. Jis nieko neatsakė. 

Ant naktinio stalelio Tęsė pamatė savo auskariukus, bylojančius apie 
intymias valandėles. Nubraukusi juos saujon, įsimetė į kišenę. 

— Kur mes vykstam? 

— Į alėją netoli Dvidešimt trečiosios ir M. 

-—- Dvidešimt trečiosios ir M? Bet juk tai vos už poros kvartalų 
nuo mano namų. 

Benas nesivargino atsigręžti į ją. 

a Žinau. 

Gatvės buvo tuščios. Barai paprastai užsidaro pirmą. Privatūs 
vakarėliai baigiasi apie trečią. Politikų miestas Vašingtonas naktimis 
nepurslojo kaip Niujorkas ar Čikaga, nors naktinis gyvenimas nebuvo 
svetimas nei miesto elitui, nei padugnėms. Narkotikų prekyba 
Keturioliktosios ir U kampe buvo užgesusi, net prostitutės tokiu metu 
nemedžioja klientų. 

Nukritę lapai šnarėjo ant grindinio čia pasileisdami pavėjui, čia vėl 
sustodami; tai vis netikėto šaltuko aukos. Lapai skriejo pro blausias 
parduotuvių vitrinas, pro drabužių salonus, kurių languose švytėjo 
neoninių lempų apšviesti megztukai. Benas prisidegė cigaretę ir pajuto 
įtampą slopinantį pažįstamo Virdžinijos tabako skonį. 

Jis nenorėjo, kad Tęsė vyktų kartu. Nesvarbu, gydytoja ji, ar ne, jis 
nenorėjo, kad ji taptų šios beviltiškos bjaurasties, neatskiriamos jo darbo 
pusės, dalimi. Ji gali naršyti po dokumentus, toliau dėlioti painią dėlionę, 
žingsnis po žingsnio artėti logiškomis išvadomis prie tikslo, bet ji neturėtų 
čia būti. 

Ji būtinai turi vykti kartu, mąstė Tęsė. Pats laikas savo akimis išvysti 
kraupų rezultatą ir galbūt, tik galbūt, geriau suprasti nusikaltėlio motyvus. 
Ji yra gydytoja. Ir visai nesvarbu, kad ji ne iš tų gydytojų, kurie naršo po 
žmogaus kūną. Ji yra baigusi mokslus, ji gabi, ji supranta, ką reiškia 
mirtis. 

Tęsė išvydo melsvai raudonus pirmosios policijos mašinos švyturėlius 
ir ėmė giliai bei lygiai kvėpuoti rūpestingai įkvėpdama ir lėtai 
iškvėpdama. 

Alėja ir kelios pėdos aplinkui buvo atitvertos, nors tamsiose gatvėse 
vargu ar galėjo dar kas vaikščioti. Automobilių švyturėliai buvo įjungti, 
visi radiotelefonai taip pat veikė. Policininkų brigada jau būrėsi atitvertos 
zonos viduje. 

Benas pasuko į kelkraštį. 

— Nesitrauk nuo manęs, — pasakė jis Tesei nepakeldamas į ją 


akių. — Pagal mūsų taisykles civiliams draudžiama vaikštinėti 
žmogžudystės vietoje. 

— Neketinu maišytis tau po kojomis. Ketinu dirbti savo darbą. 
Pamatysi, kad aš sugebu dirbti savo darbą taip pat gerai, kaip tu savąjį. 

Tęsė atidarė dureles ir beveik kliudė Edą. 

— Atleiskite, daktare Kort. 

Tesės rankos buvo ledinės. Edas nieko negalvodamas paplekšnojo jai 
per rankas. 

— Tikriausiai jums prireiks pirštinių. 

Pažvelgęs į Beną, jis susikišo savąsias pirštines į kišenes. 

— Kaip reikalai? 

— Iš laboratorijos jau atvyko. Šlajus fotografuoja. Ekspertas 
kely. 

Iš Edo burnos baltais kamuoliais virto garai. Jo ausų galiukai jau buvo 
paraudę nuo šalčio, bet jis pamiršo užsisagstyti paltą. 

— Apie pusę penkių ją aptiko kažkoks vaikigalis. Kol kas iš jo 
mažai ką teišpešė. Jis ištisai vemia, matyt, iš vakaro buvo prisisiurbęs 
alaus, — kalbėjo Edas. Paskui pažvelgė į Tęsę: 

— Atsiprašau. 

— Nereikia atsiprašinėti, — nukirto Benas. — Ji kaipmat tau 
primins, jog yra daktarė. 

— Greitai čia bus ir kapitonas. 

— Baisu, — tarstelėjo Benas mesdamas ant šaligatvio nuorūką. 
— Imkimės darbo. 

Jie pasuko alėjos link, praėjo pro automobilį, kuriame ant galinės 
sėdynės kažkas raudojo. Tęsė atsigręžė negalėdama nereaguoti į nevilties 
šauksmą. Ji palietė Beno ranką, bet nė nestabtelėjusi ėjo toliau. Juos 
pasitiko fotoaparatu nešinas nedidukas vyriškis su akiniais raginiais 
rėmeliais. Jis išsitraukė mėlyną nosinę ir ėmė trinti nosį. 

-- Dabar jūsų eilė. Dėl Dievo, sučiupkite jį. Nebenoriu fo- 
tografuoti negyvų blondinių. Kiekvieno darbe turėtų būti šiek tiek 
įvairovės. 

— Nejuokauk, Šlajau, — tepasakė Benas, praeidamas pro jį ir 
palikdamas kolegą pūsti nosį. 

Vos žengę kelis žingsnius alėja, jie pajuto mirties kvapą. Visiems jis 
buvo pažįstamas, tas aitrus dvokas, su kuriuo niekaip negali susitaikyti 
gyvieji. 

Jos kūnas buvo suglebęs, kraujas sustingęs. Rankos buvo gražiai 
sudėtos ant krūtinės, bet ji neatrodė besiilsinti ramybėje. Jos nieko 
nereginčios akys buvo plačiai atmerktos. Ant smakro matėsi sukrešėjusio 
kraujo srovelė. Jos pačios kraujo, pamanė Tęsė. Kartais, kovodama dėl 
savo gyvybės, ji prikąsdavo apatinę lūpą. 


Ji vilkėjo ilgu vilnoniu alyviniu paltu. Iš po jo buvo išlindusi balto 
šilko stula. Ji juosė visą kaklą, ant kurio jau buvo išryškėjusios mėlynės, ir 
driekėsi iki krūtinės. 

Buvo ir raštelis su tokiu pačiu tekstu. 

Jos nuodėmės jau atleistos. 

Tačiau šį kartą raštelis nebuvo rūpestingai prisegtas. Popieriaus lapelis 
buvo susiglamžęs, tarsi pats teksto autorius būtų jį gniaužęs tarp pirštų. 
Žodis “nuodėmės" buvo parašytas didesniu šriftu, tamsesniu, beveik 
persisunkusiu per popierių rašalu. Tęsė pritūpė ties kūnu norėdama 
atidžiau viską apžiūrėti. 

Ar tai pagalbos šauksmas, svarstė ji. Galbūt jis maldavo kieno nors 
sulaikyti jį nuo tolimesnių nuodėmių? Drebanti rašysena buvo nors ir 
nežymus, bet vis dėlto nukrypimas nuo jam įprasto stiliaus. Tesei tai 
reiškė, kad jis ima prarasti pasitikėjimą, galbūt net sudvejojo savimi, nors 
ir tarėsi vykdąs savo misiją. 

Tęsė nusprendė, kad šį kartą jis jau nebuvo toks įsitikinęs savo 
teisumu. Jo sąmonė virto minčių, prisiminimų ir balsų kratiniu. Tęsė 
galvojo, jog dabar jis tikriausiai ir pats kenčia baimę, galbūt dabar jau 
išties labai rimtai serga. 

Moters paltas buvo atsegtas, o ne kruopščiai sutvarkytas. Alėjoje buvo 
ramu, vėjas negalėjo atplėšti drabužio. Vadinasi, šį kartą jis nesutvarkė 
savo aukos, kaip kad darydavo anksčiau. Galbūt tiesiog neįstengė. 

Tada Tęsė žalsvos vilnos atlape pamatė įsegtą auksinę širdelės formos 
segę, ant kurios buvo išgraviruotas vardas Eni. Ji buvo vardu Eni. Tęsę 
užliejo gailesčio banga Eni ir žmogui, kuris kažkieno buvo priverstas ją 
nužudyti. 

Benas matė, kaip Tęsė apžiūrinėja kūną — profesionaliai, metodiškai, 
be jokio pasidygėjimo. Jis norėjo apsaugoti ją nuo prisilietimo prie 
mirties, bet kartu troško, kad ji pajustų mirties siaubą, kad prapliuptų 
raudoti ir bėgtų kuo toliau. 

— Jeigu jau viską apžiūrėjai, daktare Kort, gal galėtum pa- 
sitraukti ir leisti mums dirbti savo darbą? 

Tęsė pažvelgė į Beną, o paskui iš lėto pakilo. 

-- Man atrodo, kad jis jau baigė. Nemanyčiau, kad ieškos dar 
vienos aukos. 

— Tai ir pasakyk jai visa tai. 

— Tas vaikiščias apvėmė visus kampus, — pratarė Edas kvė- 
puodamas per burną, kad nejaustų smarvės. Paėmęs pieštuką jis atvertė iš 
rankinuko iškritusią moters piniginę. — Eni Rizoner, — pasakė jis 
perskaitęs užrašą ant vairuotojo pažymėjimo. — Dvidešimt septynerių. 
Gyvena maždaug per kvartalą nuo M gatvės. 

Per kvartalą, mąstė Tęsė. Per kvartalą nuo jos namų. Suspau dusi lūpas 


ji žvelgė į alėjos gilumą, kol baimė praėjo. 
Tai ritualas, — pakankamai aiškiai pratarė ji. —- Iš viso to, 
ką perskaičiau, galiu daryti išvadą, kad ritualai, apeigos ir tradicijos yra 
labai svarbi katalikų bažnyčios dalis. Jis atlieka savo paties susikurtą 
ritualą, jis jas gelbsti ir atleidinėja nuodėmes, — kalbėjo Tęsė rodydama į 
stulą. — Štai čia ir yra išganymo bei atleidimo simbolis. Kiekvieną kartą 
stulą jis apvynioja lygiai taip pat. Kūnus jis palieka irgi paguldęs visiškai 
vienodai. Tačiau šį kartą jis nesutvarkė jos drabužių. 
Žaidi detektyvą? 

Tęsė sugniaužė kišenėse rankas iš paskutiniųjų stengdamasi nereaguoti 
į Beno sarkazmą. 
Tai atsidavimas, aklas atsidavimas bažnyčiai, tai ritualo 
manija. Tačiau iš jo rašysenos galima spręsti, kad jis ima savęs klausinėti, 
kodėl visa tai daro, ką daryti yra verčiamas. 
Puiku, — pratarė Benas. Jį apėmė nepaaiškinamas pyktis, nes 
Tęsė niekaip nesureagavo į kandžias pastabas. Benas atsuko jai nugarą ir 
pasilenkė prie kūno. — Kodėl gi tau negrįžus į automobilį ir visko 
neužrašius? Mes būtinai nusiųsime profesionalią tavo nuomonę 
žuvusiosios šeimai. 

Benas nematė jos veido, nepastebėjo įsižiebusios nuoskaudos, o paskui 
akyse užsiplieskusio pykčio. Tačiau jis išgirdo tolstančius žingsnius. 
Esi jai šiek tiek per griežtas, ar tau taip neatrodo? 

Benas nepažvelgė ir į savo partnerį, jis žiūrėjo į moterį, kuri kažkada 
buvo Eni. Ji taip pat žvelgė į jį. Tarnauti ir ginti. Eni Ryzoner niekas 
neapgynė. 


Ji nepriklauso šiam pasauliui, — sumurmėjo Benas, gal- 
vodamas tiek apie Eni Ryzoner, tiek apie Tęsę. Jis papurtė galvą 
tebežiūrėdamas į beveik šventai atrodantį kūną. — Ir ką gi ji veikė alėjoje 
vidurnaktį? 

Alėja buvo arti, velniškai arti Tesės namų. 

Galbūt ji nėjo alėja. 

Suraukęs antakius Benas pakėlė vieną nužudytosios koją. Ji avėjo 
batelius. Tokius batelius merginos nusiperka koledže, bet paskui nešioja 
labai ilgai — nuo pirmųjų vedybų iki skyrybų. Batelių oda buvo apgulusi 
jos pėdas kaip pirštinės, bateliai buvo gerai išblizginti. Vieno jų užkulnis 
buvo ką tik nugremžtas. 

Vadinasi, jis ją nužudė gatvėje, o paskui čia atitempė. 

Benas žvelgė į Edą, kai šis pasilenkęs apžiūrinėjo antrą batelį. 

Jis ją pasmaugė sumautoje gatvėje. Kas dešimt pėdų ten stovi 
gatvės žibintai, kas pusvalandį pravažiuoja patruliai, o jis sugebėjo ją 
pasmaugti vidury gatvės. 

Benas pažvelgė į jos rankas. Moters nagai buvo vidutinio ilgumo, 


dailiai apkirpti. Trys nagai buvo nulūžę, koralų spalvos lakas 
apsilupinėjęs. 

— Neatrodo, kad ji būtų ilgai kovojusi. 

Po truputį švito, dangus buvo blausiai pilkas, debesys žadėjo šaltą 
rudens lietų. Mieste aušo nauja diena, bet tokia aušra nekėlė susižavėjimo. 
Sekmadienio rytas. Žmonės dar miega. Daugeliui greitai prasidės pagirios. 
Į pirmąsias savaitgalio mišias greitai ims rinktis šventadieniškai apsnūdę 
parapijiečiai. 

Tęsė atsirėmė į Beno automobilį. Palaikis švarkas buvo per plonas 
paspaudus šaltukui, bet Tęsė buvo per daug sunerimusi, kad sėstųsi į 
automobilį. Ji pamatė apvalainą vyriškį, nešiną gydytojo sakvojažu. Jo 
palto skvernai plevėsavo, iš po jo matėsi mėlynos pižaminės kelnės; jis 
pasuko alėjos link. Eksperto darbo diena prasidėjo labai anksti. 

Iš kito kvartalo ataidėjo sunkvežimio burzgimas. Nesulėtinęs greičio 
pravažiavo vienišas automobilis. Vienas iš policininkų atsinešė plastikinį 
puodelį, iš kurio tikriausiai garavo kava, ir padavė jį žmogui, stovinčiam 
kitoje automobilio pusėje. 

Tęsė vėl pažvelgė alėjos link. Ji pasistengs išsilaikyti, tikino pati save, 
nes dabar, po truputį pradėjus galvoti apie tai, ką matė, jai ėmė traukti 
skrandį. Tęsė nuolatos sau kartojo, kad ji gydytoja. Ji turi būti stipri. 
Tačiau ji dar ilgai nepamirš Eni Ryzoner. Pažvelgęs mirčiai į veidą 
supranti, jog tai nėra plika statistika. 

Ji tikriausiai spardėsi ir draskė šaliką, mėgino šauktis pagalbos... 

Tęsė giliai įkvėpė šalto oro, jai net suskaudo gerklę. Pykino. Ji buvo 
gydytoja. Ji kartojo tai nuolat, kol pykinimas aprimo. Ji buvo mokyta 
ramiai žvelgti į mirtį. Ji mėgino susitvardyti ir nusiraminti. 

Nusigręžusi nuo alėjos, pažvelgė į tuščią gatvę. Ir ką gi ji mėgino 
apkvailinti? Žinojo, kas yra juoda neviltis, įvairiausios fobijos, neurozės, 
net smurtas, bet niekada nebuvo susidūrusi akis į akį su žmogžudystės 
auka. Jos gyvenimas buvo stabilus, saugus, nes ji pati sau tokį susikūrė. 
Pastelinių spalvų sienos, klausimai ir atsakymai. Palyginti su kasdieniu 
smurtu miesto, kuriame ji gyvena, gatvėse, net darbo valandos klinikoje 
dabar atrodė nuobodžios ir banalios. 

Ji žinojo, kas yra bjaurastis, smurtas, prievarta ir iškrypimas, bet 
visada stengėsi nuo šių dalykų atsiriboti. Senatoriaus dukraitė, gabi, jauna 
studentė, išmintinga daktarė... Ji turėjo diplomą ir laipsnį, sėkmingai dirbo 
mėgiamą darbą, buvo išleidusi tris studijas. Ji gydė bejėgius, apgailėtinus, 
viltį praradusius žmones, bet niekada nebuvo parklupusi prie nužudytojo. 

— Daktare Kort? 

Tęsė atsigręžė ir pamatė Edą. Ji instinktyviai pažvelgė jam per petį ir 
prie kampo pamatė šnekučiuojantį Beną. 

-— Nugvelbiau jums puodelį kavos. 


— Ačiū, — pratarė Tęsė imdama puodelį ir lėtai gurkštelėjo. 

— Gal norit riestainio? 

—- Ne, — atsakė Tęsė paliesdama ranka pilvą. — Ne. 

— Gerai laikėtės. 

Tęsė nurijo kavą; rodos, ir pykinti nustojo. Žvelgdama per puodelio 
kraštą Tęsė sutiko Edo žvilgsnį. Ji žinojo, kad Edas viską suprato; jis jos 
nesmerkė ir nesigailėjo. 

— Tikiuosi, kad man daugiau niekada nebereikės to patirti. 

Alėja nešė juodą plastikinį maišą. Tęsė vis dėlto įstengė pažvelgti į 
morgo mašiną, kurion buvo įkeltas maišas. 

— Niekada prie to nepriprasi, — sumurmėjo Edas. — Visada 
norėjau, kad būtų kitaip. 

— O dabar nebenorite? 

— Ne. Supratau viena: jeigu imsi nebereaguoti, prarasi ne- 
numaldomą norą išsiaiškinti, kodėl visa tai dedasi. 

Tęsė linktelėjo. Jo žodžiuose nuskambėjo užuojauta ir neabejotina 
tiesa. 

——- Kiek laiko jūs su Benu esate partneriai? 

— Penkeri, beveik šešeri metai. 

— Jūs labai tinkate vienas kitam. 

— Juokinga, bet aš ką tik tą patį pagalvojau apie jus. 

Tęsė tyliai, nelinksmai nusijuokė. 

— Tarp tinkamumo ir potraukio yra skirtumas. 

— Galbūt. Taip kaip tarp užsispyrimo ir kvailumo. 

Tesei vėl į jį pažvelgus, Edo žvilgsnis tebebuvo švelnus. 

-—- Beje, daktare Kort, — tęsė Edas jai nespėjus sureaguoti į 
ankstesnę jo pastabą, — Pamaniau, galbūt jums vertėtų kelias minutes 
pasikalbėti su mūsų liudininku. Jis patyrė šoką, mums sunku ką nors iš jo 
išpešti. 

— Gerai, — atsakė ji linktelėjusi ir atsigręžusi į kitą mašiną. — 
Jis toje mašinoje, tiesa? 

— Taip. Jo vardas Gilas Nortonas. 

Tęsė priėjo prie automobilio ir pasirėmė į praviras dureles. Jis beveik 
dar vaikas, pagalvojo ji. Dvidešimties, gal dvidešimt dvejų. Gurkšnodamas 
kavą jis visas drebėjo, jo veidas buvo baltas kaip popierius, ties 
skruostikauliais matėsi ryškios dėmės. Jo akys buvo ištinusios ir 
paraudusios nuo ašarų, dantys barškėjo. Plastikinį puodelį stipriai 
suspaudęs laikė abiem rankomis. Jis atsidavė alumi, vėmalais ir siaubu. 

-— Gilai? 

Krūptelėjęs jis atsigręžė. Tęsė neabejojo, jog didysis šokas jau praėjęs, 
bet akių baltymai buvo keistai drumsti, o lėliukės išsiplėtusios. 

— Aš esu daktarė Kort. Kaip jautiesi? 


— Noriu namo. Man bloga. Man skauda pilvą. 

Jis kalbėjo kaip verkšlenantis, savęs besigailintis girtuoklis, gavęs į 
veidą šalto vandens čiurkšlę. Jis tikrai labai bijojo. 

— Tikriausiai labai išsigandai ją suradęs. 

-—- Nenoriu apie tai kalbėti, — atsakė jis. Jo lūpos išsitempė į 
ploną baltą liniją. — Aš noriu namo. 

— Jeigu nori, pakviesiu ką nors iš taviškių. Gal motiną? 

Jam 1š akių vėl pasipylė ašaros. Jo rankos drebėjo, puodelyje ėmė 
teliūskuoti kava. 

-— Gilai, kodėl nelipi iš mašinos? Geriau pasijustum, jeigu 
pakvėpuotum grynu oru. 

— Norėčiau cigaretės. Visas surūkiau. 

= Surasime. 

Tęsė ištiesė jam ranką. Minutėlę padvejojęs jis ją paėmė. Jo pirštai 
tarsi spaustuvas sugniaužė Tesės delną. 

— Aš nenoriu kalbėtis su farais. 

-- Kodėl? 

-—- Man turėtų būti paskirtas advokatas. Nejau aš negalėčiau 
turėti advokato? 

— Esu tikra, jog galėtum turėti, jeigu norėtum, bet tau niekas 
negresia, Gilai. 

—- Aš ją radau. 

— Taip. Klausyk, duok man puodelį. 

Ji atsargiai ištraukė jam iš rankų puodelį, kol jis nespėjo išpilti likusios 
kavos sau ant kelnių. 

— Gilai, mums labai reikia, kad tu papasakotum viską, ką žinai, 
kad galėtume išsiaiškinti, kas ją nužudė. 

Jis apsižvalgė ir pamatė mėlynas uniformas ir šaltus, bejausmius 
veidus. 

— Jie visą kaltę suvers man. 

— Ne, — kalbėjo jam Tęsė ramiu, pasitikėjimą keliančiu balsu. 
Ji vedė vaikiną prie Beno. — Jie tikrai nemano, kad tu ją nužudei. 

— Bet aš įrašytas į įskaitą, — drebančiu tyliu balsu kalbėjo jis. 
— Praėjusiais metais mane sučiupo už narkotikus. — Mažmožis, nieko 
baisaus, žolytė, bet farai išsiaiškins, kad aš esu įrašytas į įskaitą, be to, aš 
ją suradau, vadinasi, ir nužudžiau. 

— Natūralu, kad tu bijai. Bet tu ir nenusiraminsi, kol nepa- 
pasakosi visko, kas nutiko. Pabandyk viską išdėstyti logiškai, Gilai. Ar 
kas nors tave suėmė? 

— Ne. 

— Ar kas nors klausė, ar tu tą moterį nužudei? 

— Ne. Bet aš ten buvau, — atsakė vaikinas įbedęs nieko ne- 


matantį, siaubo kupiną žvilgsnį į alėjos glūdumą. — Ir ji buvo... 

-— Apie tai ir turėtum papasakoti. Gilai, čia detektyvas Peris. 

Tęsė sustojo priešais Beną, bet Gilo rankos nepaleido. 

— Jis dirba žmogžudysčių skyriuje ir tikrai yra sumanus, kad 
negalvotų, jog ją nužudei tu. 

Jos žodžių potekstė buvo aiški. Reikia elgtis atsargiai. Benas neslėpė 
nepasitenkinimo ir apmaudo. Jo tikrai nereikia mokyti, kaip elgtis su 
liudininkais. 

— Benai, Gilas norėtų užsirūkyti. 

— Taip, žinoma, — atsakė Benas traukdamas iš pakelio cigaretę. 
— Žvarbus rytas, — pridūrė įžiebdamas degtuką. 

Gilo rankos tebedrebėjo, jis godžiai užtraukė dūmą. 

-— Taaaip... — nutęsė Gilas. Jis pamatė besiartinantį Edą. 

— Tai detektyvas Džeksonas, — ramiu, lygiu balsu pristatė Edą 
Tęsė. — Jiems labai reikia, kad papasakotum viską, ką matei. 

— Ar man reiks važiuoti į poskyrį? 

--— Tau reikės pasirašyti protokolą, — pasakė Benas traukdamas 
cigaretę dabar jau sau. 

— Bet aš noriu namo. 

— Mes parvešime tave namo, — kalbėjo Benas per dūmų 
kamuolį žvelgdamas į Tęsę. — Nusiramink ir pasakok viską iš pradžių. 

——- Buvau vakarėlyje, — pradėjo Gilas, o paskui nutilo ir 
pažvelgė į Tęsę. Ji drąsinančiai linktelėjo. — Galite patikrinti. Buvau 
Dvidešimt šeštojoje gatvėje. Matote, vieni mano draugai įsigijo ten butą, 
taigi, galima sakyti, šventėme įkurtuves. Galiu pasakyti jų vardus. 

-— Gerai, — įsiterpė Edas, išsitraukęs bloknotą. — Vardus galėsi 
pasakyti vėliau. Kada išėjai 1š vakarėlio? 

— Nežinau. Aš per daug išgėriau, vakarėlyje buvau su savo 
mergina. Jai nepatinka, kai aš per daug išgeriu. Žinote, mes persimetėme 
keliais žodeliais. 

Gilas atsikrenkštė, vėl įtraukė dūmų, o paskui iškvėpė kiek 
sudrebėdamas. 

— Ji užsiraukė ir išėjo; tada buvo maždaug pusė dviejų. Ji 
paėmė mano automobilį, kad aš nevairuočiau girtas. 

— Gali pamanyti, jog ji labai tavimi rūpinasi, — pratarė Edas. 

— Na, taip, bet tada buvau per daug girtas, kad irgi taip 
pagalvočiau. 

Gilui prasidėjo pagirios. Tačiau pagirios jam buvo geriau nei bjaurus 
pykinimas. 

— O kas nutiko tada, kai ji išėjo? — paragino Gilą Edas. 

— Aš paprasčiausiai vaikštinėjau. Man atrodo, kad kažkiek laiko 
buvau atsijungęs. Kai atsipeikėjau, vakarėlis jau buvo pasibaigęs. Li... 


šventėme jo įkurtuves, tai jo butas. Taigi Li Graimsas sakė, kad galiu 
gultis ant sofos ir miegoti, bet man... na, suprantat, man reikėjo 
pakvėpuoti grynu oru. Norėjau eiti namo. Man atrodo, kad jau tada man 
pasidarė labai bloga, todėl sustojau vos perėjęs tą gatvę. 

Atsigręžęs Gilas mostelėjo ranka parodydamas. 

— Man svaigo galva, supratau, kad turiu nuleisti šiek tiek alaus. 
Minutėlę pailsėjęs pasijutau geriau. Tada pamačiau iš alėjos išneriantį tą 
vyruką... 

— Matei, kaip jis atėjo nuo alėjos pusės? — pertraukė jį Benas. 
— Ar nieko negirdėjai? Ar matei, kur jis nuėjo? 

— Ne, prisiekiu. Net nežinau, kiek laiko taip stovėjau. Manau, 
kad nelabai ilgai, nes buvo pragariškai šalta. Net būdamas girtas nuolat 
galvojau, jog reikia greičiau judintis, kad būtų nors truputį šilčiau. 
Pamačiau, kaip jis išniro iš alėjos, paskui minutėlei pasilenkė ties gatvės 
žibintu, tarsi ir jį būtų pykinę. Pamaniau, jog vaizdelis turėtų būti labai 
juokingas, kaip iš animacinio filmuko — du girtuokliai šlitinėja gatve tarsi 
bėgdami vienas nuo kito. Be to, vienas girtuoklis — kunigas. 

— Iš kur žinai, kad jis kunigas? — paklausė Benas siūlydamas 
Gilui dar vieną cigaretę. 

— Jis vilkėjo kunigo drabužiais — juoda sutana su balta 
apykakle. Pats sau nusijuokiau. Žinot, tada pamaniau, kad jis tikriausiai 
prisisiurbė komunijos vyno. Taigi aš taip stovėjau galvodamas, ar 
pridirbsiu į kelnes, ar apsivemsiu, o jis paprasčiausiai išsitiesė ir nuėjo 
sau. 

— Į kurią pusę? 

— Link M. Taip, link M gatvės. Jis pasuko už kampo. 

— Ar matei, kaip jis atrodė? 

— Žinote, aš tik pamačiau, kad tai buvo kunigas, — pasakė 
Gilas užtraukdamas naujos cigaretės dūmo. — Jis buvo baltasis. 

Gilas prispaudė prie akių delnus. 

— Taip, baltaodis dabita. Man atrodo, kad jo plaukai buvo juodi. 
Matote, aš stovėjau susilenkęs, 0 jis stovėjo prie stulpo nuo manęs 
nusigręžęs. 

-— Puiku. Gerai padirbėjai, — pratarė Edas pervertęs bloknoto 
lapelį. — O kokio jis sudėjimo? Ar gali pasakyti, koks jis, žemas ar 
aukštas? 

Gilas susiraukė mėgindamas geriau viską prisiminti. Nors jis ir toliau 
smarkiai traukė cigaretės dūmus, Tęsė suprato, jog dabar vaikinas gerokai 
aprimęs. 

— Manyčiau, kad jis aukštas, nemažas vaikinas, tai jau taip. Jis 
nebuvo apkūnus. Velnias, na, sakyčiau, vidutinis. Manyčiau, gal toks kaip 
jūs, — pridūrė Gilas Benui. 


— Kokio amžiaus? — toliau klausinėjo Benas. 

-- Nežinau. Jis nebuvo senas ir kretantis. Jo plaukai buvo 
tamsūs, — pasiskubino pridurti jis prisiminęs. — Taip, esu tikras, kad jis 
buvo tamsiaplaukis, o ne žilas ar blondinas. Jis laikė štai taip pridėjęs 
ranką. 

Gilas parodė, ką prisiminė, prie smilkinio prispaudęs ranką. 

— Atrodė, kad jam labai skauda galvą. Jo rankos buvo juodos, 
tačiau veidas baltas. Žinot, atrodė, kad jis su pirštinėmis. Buvo šalta. 

Jis vėl nutilo staiga viską suvokęs. Jis matė žudiką. Baimė dabar net 
padvigubėjo. Jis matė, vadinasi, dabar ir pats čia įsivėlęs. Jo veido 
raumenys ėmė virpėti. 

— Tai jis ir yra tas, kuris žudo moteris. Tai jis ir yra tas pats. Jis 
— kunigas... 

-- Verčiau viską baikime, — tarstelėjo Benas. — Kaip radai 
kūną? 

— O Kristau, — Gilas užsimerkė, prie jo priėjo Tęsė. 

— Gilai, pamėgink viską prisiminti. Tai, ką jauti, greitai pa- 
simirš. Kai viską išsakysi garsiai, iškart įspūdis priblės. Kai tik viską 
pasakysi garsiai, tau palengvės. 

— Gerai, — atsakė Gilas ieškodamas guodžiančios jos rankos. 
— Kai tas žmogėnas nuėjo, pasijutau šiek tiek geriau. Pamaniau, jog 
galbūt susiturėsiu neapsivėmęs. Bet, žinote, buvau išgėręs daug alaus, 
todėl turėjau nors dalį jo nupilti. Nebuvau toks girtas, jog nesuvokčiau, 
kad šlapintis tiesiog ant šaligatvio nepadoru. Taigi nuėjau į alėją. Aš 
beveik užkliuvau už jos. 

Gilas perbraukė atgalia ranka per pradėjusią varvėti nosį. 

— Ranką buvau įsikišęs į kelnes, aš ją beveik paspyriau. Jėzau. 
Nuo gatvės sklido žibinto šviesa, todėl pamačiau jos veidą. Mačiau 
pakankamai gerai. Niekada anksčiau nebuvau matęs numirėlio. Niekada. 
Žinote, visa tai tikrai nepanašu į kino filmus. Visai nepanašu į kiną... 

Jis minutėlę patylėjo traukdamas cigaretę ir spausdamas Tesės pirštus. 

— Aš užsidengiau burną. Žengiau keletą žingsnių mėgindamas 
iš ten nešdintis, bet tada pradėjau vemti. Maniau, kad suplyšiu, kol 
liausiuosi. Man vėl ėmė svaigti galva, bet kažkaip iš ten ištrūkau. Man 
atrodo, kad paskui nukritau ant šaligatvio. Pro šalį važiavo patruliai. Jie 
sustabdė automobilį. Aš jiems pasakiau... tiesiog pasakiau, kad nueitų į 
alėją. 

— Gerai padarei, Gilai, — pasakė Benas, o paskui išsitraukė 
pakelį cigarečių ir įkišo vaikinui į kišenę. — Mes paprašysime kurį nors 
pareigūną nuvežti tave namo. Galėsi susitvarkyti, nusiprausti ir ko nors 
užkąsti. Paskui mums tavęs prireiks poskyryje. 

— Ar galėčiau paskambinti savo draugei? 


— Žinoma. 

-- Jeigu ji nebūtų paėmusi mano automobilio, namo būtų grįžusi 
pėsčia. Galbūt būtų ėjusi būtent pro čia. 

— Paskambink savo draugei, — pritarėjam Benas. — Ir nuleisk 
alų. Vaiteikeri, — šūktelėjo Benas pirmosios mašinos vairuotojui. — 
Nuveši Gilą namo, gerai? Duok šiek tiek laiko susitvarkyti ir nusiprausti. 

— Jam reiktų šiek tiek pamiegoti, Benai, — tyliai pratarė Tęsė. 

Jis jau rengėsi atsikirsti, bet paskui susilaikė. Vaikinas, rodės, tuoj 
nukris. 

— Gerai. Vežk jį, Vaiteikeri. Apie pietus atsiųsim pas tave 
automobilį, gerai? 

— Gerai, — sutiko Gilas ir pažvelgė į Tęsę. — Dėkoju. Dabar 
tikrai geriau jaučiuosi. 

— Jeigu tai, kas nutiko, vėliau ims tave neraminti ir tu norėsi 
apie tai pasikalbėti, paskambink į skyrių. Jie tau duos mano telefono 
numerį. 

Gilui nespėjus įlipti į automobilį Benas paėmė Tęsę už parankės ir 
pavedė į šalį. 

— Departamentui nepatinka, kai įvykio vietoje yra aptarnaujami 
pacientai. 

Tęsė nupurtė jo ranką. 

-—- O, taip, nėra už ką dėkoti, detektyve. Džiaugiuosi galėjusi 
padėti jums ištraukti informaciją iš vienintelio liudininko. 

— Mes ir taip būtume viską iš jo išgavę, — atsakė Benas 
prisidengdamas nuo vėjo degtuką ir prisidegdamas naują cigaretę. Akies 
krašteliu jis pastebėjo atvykstantį Harisą. 

— Tau tikrai nepatinka, kad šįkart padėjau, tiesa? Įdomu, ar dėl 
to, kad esu psichiatrė, ar dėl to, kad esu moteris? 

-- Nereikia jokių psichoanalizių, — perspėjančiu balsu pratarė 
Benas ir nusviedė ant grindinio cigaretę, bet iškart pasigailėjo taip 
padaręs. 

— Man nereikia imtis psichoanalizės, kad suprasčiau, jog tu 
pyksti, esi iš anksto nusistatęs, be to, netveri apmaudu. 

Tęsė nutilo susivokusi, jog visai nedaug trūksta, kad ji visiems matant 
prarastų pusiausvyrą ir iškeltų sceną. 

— Benai, žinau, tu nenorėjai, kad vykčiau kartu, bet juk aš 
nesimaišiau po kojomis. 

—- Nesimaišei po kojomis? — pakartojo Benas ir nusijuokė 
atidžiai žvelgdamas jai į veidų. — Ką jūs, tamsta esate puiki savo srities 
žinovė, ledi. 

— Būtent taip ir yra, — sumurmėjo Tęsė. Ji norėjo imti rėkti, 
atsisėsti ar paprasčiausiai nueiti. Jai prireikė nepaprastai daug valios 


pastangų, kad taip nepasielgtų. Kad ir ką pradėtum, turi pabaigti. Tokia 
nuostata taip pat buvo jos pačios susikurta studijuojant. — Aš kartu su 
tavimi nuėjau į alėją, laikiausi ne prasčiau už tave. Aš nesuskydau, 
neapsivėmiau, nepabėgau. Pamačiusi kūną nepuoliau į isteriją — būtent tai 
tave ir siutina. 

— Daktarai būna objektyvūs, tiesa? 

— Tiesa, — ramiai atsakė ji, nors prieš akis jai šmėstelėjo Eni 
Ryzoner veidas. — Galbūt tavasis ego aprims, kai pasakysiu, jog visa tai 
man nebuvo lengva. Norėjau apsisukti ir nueiti. 

Kažkas Beno viduje sukirbėjo, bet jis nekreipė į tai dėmesio. 

— Tu labai gerai laikeisi. 

— Tačiau dėl to tampu mažiau moteriška, galbūt net ne tokia 
seksuali. Tikriausiai būtum labiau patenkintas, jeigu tau būtų tekę nešte 
išnešti mane iš tos alėjos. Tada tau nebūtų atrodę, jog kažkas sukėlė 
keblumų, jog tau nepatogu. Atvirkščiai, tada tau būtų buvę patogiau 1r 
smagiau. 

— Paistalai, — atsakė Benas išsitraukdamas dar vieną cigaretę. 
Jis keikė save, mat suvokė, kad ji visiškai teisi. —Aš dirbu su daugeliu 
moterų policininkių. 

— Bet tu su jomis nemiegi, Benai, tiesa? — tyliai paklausė ji 
numanydama, kad pataikė į dešimtuką. 

Prisimerkęs jis ilgai traukė dūmą. 

— Galvok, ką kalbi. 

— Taip, būtent tai ir ketinu daryti, — atsakė Tęsė traukdamasi iš 
kišenės pirštines. Tik dabar ji pastebėjo, jog rankos visai sustingo. Saulė 
jau švietė danguje, bet rytas buvo blausus. Tęsė dar niekada anksčiau 
nebuvo taip sušalusi. — Pasakyk savo kapitonui, kad rytoj po pietų jau 
turės atnaujintą aprašą. 

-— Puiku. Paprašysiu, kad kas nors tave parvežtų. 

-— Noriu pasivaikščioti. 

— Ne, — nukirto Benas sugriebdamas ją už parankės, kol 
nespėjo ištrūkti. 

—- Tu pats man daugybę kartų esi sakęs, kad aš civilė, todėl 
neturi teisės man įsakinėti. 

— Jeigu nori, duok mane į teismą už priekabiavimą, bet namo 
tave parveš mūsų mašina. 

— Bet juk tik du kvartalai, — buvo bepradedanti Tęsė; Benas 
dar stipriau ją suspaudė.. 

-— Teisingai. Du kvartalai. Tik du kvartalai, ir tavo vardas kartu 
su nuotrauka būtų atsidūręs laikraščiuose. 

Laisva ranka Benas suėmė jos plaukus. Tesės plaukų spalva buvo 
beveik tokia pati kaip ir Eni Ryzoner. Jie abu tai žinojo. 


— Pamankštink smegenis, kuriomis taip didžiuojiesi, ir gerai 
pamąstyk. 

— Nesileisiu gąsdinama. 

— Gerai, bet namo tu grįši automobiliu. 

Vesdamas ją mašinos link Benas nepaleido jos rankos. 


Penki Kunigo bylą tiriantys detektyvai ištisą savaitę po Eni Ryzoner 
nužudymo dirbo tiesiog paromis — savaitė buvo išties karšta. Ant jų pečių 
gulė viskas — dokumentų tvarkymas ir tyrimas, apklausos ir lakstymas dėl 
kitokių reikalų. Vieno iš jų žmona ėmė grasinti skyrybomis, antras dirbo 
nekreipdamas dėmesio į bjaurų gripą, trečias buvo besusergąs chroniška 
nemiga. 

Ketvirtos ir vienuoliktos valandos žinios ketvirtosios moters nužudymą 
aptarė kaip svarbiausią naujieną; gerokai nublanko net žinia apie 
prezidento grįžimą iš Vokietijos. Dabar Vašingtonas labiau domėjosi 
žmogžudyste nei politika. NBC planavo parodyti keturių dalių specialią 
laidą. 

Neįtikėtina, tačiau didžiausios leidyklos susilaukė daugybės rankraščių 
šia tema. Dar keisčiau buvo tai, kad leidyklos jau pasirašinėjo sutartis. 
“Paramount" rengėsi statyti mini serialą. Eni Ryzoner, tiksliau, nė viena iš 
visų aukų, niekada nesulaukė tiek daug dėmesio būdamos gyvos. 

Eni gyveno viena. Ji dirbo vienoje miesto advokatų kontoroje. Jos 
namai buvo įrengti avangardo stiliumi, čia buvo pristatyta neoninių, 
emaliuotų įvairiausių formų skulptūrėlių ir keisčiausių flamingų. Jos 
drabužiai taip pat daug ką bylojo — buvo ir dalykiškų, puikiai pasiūtų 
kostiumėlių, ir prašmatnių šilkinių palaidinių. Ji įstengė pirkti pas Saksą. 
Turėjo dvi Džeinės Fondos vaizdajuostes ir asmeninį kompiuterį, taip pat 
kulinarinių knygų. Virš jos lovos kabojo įrėminta vyriškio nuotrauka, stalo 
stalčiuje buvo ketvirtis buteliuko tualetinio vandens, ant stalo — 
pamerktos baltos žinijos. 

Ji buvo gera darbuotoja. Per visus metus dėl ligos praleido tik tris 
dienas. Tačiau jos bendradarbiai beveik nieko negalėjo pasakyti apie jos 
asmeninį gyvenimą. Kaimynai apibūdino Eni kaip draugišką, o vyriškį iš 
nuotraukos atpažino kaip dažną jos svečią. 

Eni adresų knygelė buvo labai tvarkinga ir beveik visa prirašyta. 
Dauguma ten įrašytų vardų buvo tik atsitiktiniai pažįstami, tolimi 
giminaičiai, draudimo agentai, gerklės gydytojas, aerobikos instruktorė... 

Paskui jie surado Sjuzan Hadson, dailininkę grafikę, gerą Eni bičiulę 
nuo koledžo laikų. Benas ir Edas ją rado namuose, bute virš galanterijos 


prekių parduotuvės. Ji vilkėjo frotinį chalatą, rankose laikė puodelį kavos. 
Jos akys buvo paraudusios ir užtinusios, po akimis juodavo platūs ratilai. 

Televizoriaus garsas buvo pritildytas, bet ekrane kažkas suko laimės 
ratą ir mėgino atsakyti į klausimą, kaip vadinamas smarkus lietus. 

Įleidusi detektyvus, Sjuzan susirangė ant sofos. 

— Jeigu norite, kava virtuvėje. Man dabar labai sunku su kuo 
nors bendrauti. 

— Ačiū už pasiūlymą, — atsakė Benas sėsdamasis kitame sofos 
gale, kėdę palikdamas Edui. — Jūs labai gerai pažinojote Eni Ryzoner. 

—- Ar jūs kada nors turėjote geriausią draugą? Na, ne tokį, kurį 
tik vadindavote geriausiu draugu, bet iš tikrųjų patį geriausią bičiulį? 

Jos trumpi, beveik raudoni plaukai buvo labai neklusnūs. Ji perbraukė 
delnu per galvą, bet plaukai tik dar labiau pasišiaušė. 

— Žinote, aš tikrai ją labai mylėjau. Aš net negaliu susitaikyti 
su mintimi, kad jos... — ji nebaigė prikandusi lūpą, o paskui kartu su 
kavos gurkšneliu pamėgino nuryti skausmą. — Rytoj jos laidotuvės. 

— Žinau. Panele Hadson, suprantu, kad dabar netinkamas laikas 
jus varginti, bet būtinai turime užduoti kelis klausimus. 

— Džonas Kerolas. 

— Atleiskite, kas? 

— Džonas Kerolas, — pakartojo vardą Sjuzan, o paskui 
kruopščiai jį užrašė į Edo pakištą užrašų knygelę. — Jūs tikriausiai 
norėjote paklausti, kodėl Eni prireikė vidury nakties kažkur keliauti 
vienai, tiesa? 

Ji buvo apimta sielvarto ir įtūžusi. Tebelaikydama rankoje puodelį su 
kava ji nykščiu vartė knygelės puslapius. 

— Štai jo adresas, — pasakė ji duodama Edui knygelę. 

— Džonas Kerolas, advokatas, dirbęs kartu su panele Ryzoner 
toje pačioje kontoroje, — pratarė Edas vėl įnikdamas į savo užrašus ir 
tikrindamas adresą. 

— Taip. Tai jis. 

— Bet jis jau porą dienų nesirodo kontoroje. 

—- Jis slapstosi, — metė Sjuzan. — Jam nepakanka drąsos ateiti 
ir pažiūrėti, ką padarė. Jeigu rytoj jis ateis, jeigu jis tik išdrįs ateiti rytoj, 
aš spjausiu jam į veidą. 

Tada Sjuzan užsidengė rankomis akis ir papurtė galvą. 

— Ne, ne, taip neteisinga, — pratarė ji ir nuleido rankas. Dabar 
jos veide atsispindėjo nuovargis. — Jinai jį mylėjo. Ji tikrai labai jį 
mylėjo. Jie susitikinėjo beveik dvejus metus, nuo tada, kai jis pradėjo 
dirbti toje firmoje. Viską slėpti buvo jo idėja. 

Sjuzan nurijo didelį mauką kavos ir stengėsi susivaldyti. 

— Jis nenorėjo, kad kontoroje pasklistų kokie nors gandai. Ji su 


viskuo sutiko. Ji visada su viskuo sutikdavo. Jūs net negalite įsivaizduoti, 
kaip ji tą vyriškį brangino. Eni buvo tikra panelė Nepriklausomybė: 
tvarkausi savo gyvenimą pati, tvarkausi taip, kaip man patinka. 
Gyvenimas vienišai jai buvo tarsi gyvenimo būdo alternatyva. Ji niekada 
nebuvo per daug karinga, jeigu suprantate, ką noriu tuo pasakyti, ji 
paprasčiausiai savo gyvenimą tvarkydavosi pati. Kol nesusipažino su 
Džonu. 

— Jie buvo artimi, — pasitikslino Benas. 

— Jeigu galima taip sakyti. Ji net savo draugams apie jį ne- 
pasakojo. Niekas apie jį nieko nežinojo, niekas, išskyrus mane. 

Ji pasitrynė akis. Nuo blakstienų pradėjo varvėti tušas. 

— Iš pradžių ji buvo tokia laiminga. Manyčiau, kad ir aš dėl jos 
buvau laiminga, nors man ir nepatiko, kad... na, kad jis ją buvo visai 
užvaldęs. Žinot, jo valia pasireikšdavo visur. Sakykime, jam patinka 
itališka virtuvė; puiku, ji puola jam gaminti itališkus valgius. Jam patinka 
prancūziški filmai, vadinasi, prancūziškus filmus žiūri ir ji. 

Minutėlę Sjuzan vėl mėgino sutramdyti skausmą ir besiveržiančias 
emocijas. Viena ranka ji glamžė chalato skverną. 

— Ji norėjo ištekėti. Jai būtinai reikėjo už jo ištekėti. Ji tik ir 
svajojo apie tai, kaip jie įteisins savo santykius ir užsiregistruos pas 
Blumingdeilą. Jis nuolatos tai atidėliojo, jis nesakė “ne", tiesiog nuolat 
kartojo, jog dar ne laikas. Dar ne laikas. Vis dėlto ji nepaprastai išgyveno 
dėl tokio jo elgesio, galima sakyti, palūžo emociškai. Galiausiai ji ėmė jį 
po truputį spausti, ir jis ją paliko. Štai taip. Jam net neužteko drąsos viską 
iškloti tiesiai šviesiai jai į akis. Jis jai paskambino. 

— Kada tai nutiko? 

Kelias sekundes Sjuzan tylėjo nieko neatsakydama. Nieko nematydama 
ji žvelgė į televizoriaus ekraną. Moteris pasuko ratą, kurio rodyklė sustojo 
ties bankrotu. Nesėkmė. 

— Tą naktį, kai ją nužudė. Ji man paskambino tą pačią naktį ir 
sakė, jog nežino, ką darys toliau, kaip visa tai ištvers. Jai tai buvo 
didžiulis smūgis. Eni jis nebuvo šiaip sau vyrukas, jis jai atrodė esąs tasai 
vienintelis. Aš paklausiau, gal man pas ją ateiti, bet ji atsakė, jog nori 
pabūti viena. Man reikėjo nueiti. 

Ji užsimerkė. 

— Man reikėjo sėsti į automobilį ir važiuoti pas ją. Mes būtume 
galėjusios pasigerti, užtraukti žolės ar užsisakyti picą. Tačiau užuot tai 
padarius, ji nutarė pavaikštinėti. 

Sjuzan pradėjus tyliai verkti, Benas nieko nesakė. Tęsė būtų žinojusi, 
kaip ją nuraminti. Ši netikėtai šovusi mintis jį supykdė. 

— Panele Hadson, — galiausiai pratarė Benas ir trumpam nutilo, 
o paskui tęsė toliau. — Galbūt galite pasakyti, ar kas nors kada nors jai 


trukdė ar ją neramino? Galbūt ji buvo ką nors pastebėjusi vaikštinėjantį 
netoli jos namų ar kontoros? Galbūt dėl kieno nors ji jautėsi nejaukiai ar 
nepatogiai? 

— Ji nepastebėdavo nieko, išskyrus Džoną. Ji pati man taip 
sakydavo, — atsakė Sjuzan atgalia ranka šluostydamasi akis. — Mes net 
porą kartų esame kalbėjusios apie tą maniaką, apie tai, jog reikia būti ypač 
atsargioms, kol jis nėra sulaikytas. Ji išėjo, nes tada apie nieką ne galvojo. 
O gal kaip tik todėl, kad jos galva plyšo nuo minčių. Ji būtų galiausiai 
aprimusi, Eni buvo kieto būdo. Deja, jai šito nebeteko įrodyti. 

Detektyvai paliko Sjuzan sėdinčią ant sofos ir žiūrinčią, kaip sukasi 
laimės ratas, o patys nuėjo pas Džoną Kerolą. 

Jis turėjo dviejų aukštų butą; tokie paprastai skiriami jauniems 
specialistams. Už kampo buvo didelis prekybos centras, gėrimų 
parduotuvė, kurioje galėjai nusipirkti gero vyno, sportinių drabužių 
parduotuvė. Visos šios parduotuvės buvo netoli gyvenamojo rajono, kad 
visiems būtų patogu. Prie Džono namo stovėjo tamsiai mėlynas 
mersedesas. 

Džonas atidarė duris tik po trečio skambučio. Jis vilkėjo apatinius 
marškinius ir sportines kelnes, rankose laikė gerokai nu gertą viskio butelį. 
Sis žmogus visai nepriminė jauno, perspektyvaus ir jau daug pasiekusio 
teisininko. Jo smakras buvo apžėlęs trijų dienų barzda, akys pabrinkusios, 
po akimis kabojo maišeliai. Nuo jo trenkė kaip nuo valkatos, 
pernakvojusio alėjoje prie Keturioliktosios gatvės. Jis pažvelgė kreiva 
akim į ženklelius, užsivertęs butelį dar kartą gurkštelėjo ir apsigręžė 
palikdamas duris atdaras. Edas jas uždarė. 

Buto grindys buvo ąžuolinių lentų, vietomis uždengtos kilimėliais. 
Gyvenamajame kambaryje stovėjo ilga žema sofa; sofos ir fotelių 
apdangalai buvo vyriškų spalvų — pilkai mėlyni. Prie vienos sienos 
stovėjo aparatūra, primenanti meno kūrinius. Prie kitos buvo išdėliota 
žaislų kolekcija — senoviškos figūrėlės, žaisliniai lošimų automatai, 
traukinukai... 

Kerolas sudribo ant vidury kambario pastatytos sofos. Ant grindų 
stovėjo du tušti buteliai ir sklidina peleninė. Ant pagalvėlių buvo užmesta 
antklodė. Beno manymu, po nelaimės jis taip ir nebuvo iš čia pajudėjęs. 

— Galiu nueiti paimti dar porą taurių, — pratarė Džonas. Jo 
balsas buvo prikimęs, bet žodžius jis tarė aiškiai, tarsi alkoholis jau seniai 
būtų nustojęs veikti. — Bet jūs juk negalite gerti, tiesa? Jūs dirbate. 

Jis vėl pakėlė prie lūpų butelį ir gurkštelėjo. 

— Aš nedirbu. 

— Norėtume jums užduoti keletą klausimų apie Eni Ryzoner, 
pone Kerolai, — pratarė Benas. Visai čia pat stovėjo kėdė, bet Benas 
nesisėdo. 


— Taip. Aš taip ir maniau, kad prie manęs prisikasit. Pasakiau 
sau: jeigu nebūsiu atsijungęs, pakalbėsiu su jumis. 

Jis pažvelgė į butelį, kuriame buvo likę kokie trys ketvirtadaliai 
gėrimo. 

-— Neatrodo, kad imtų veikti. 

Edas ištraukė jam iš rankų butelį ir padėjo šalin. 

— Nepadeda, tiesa? 

— Kas nors turi padėti, — atsakė Džonas trindamasis akis. 
Paskui ėmė grabalioti ant stiklinio kavos staliuko ieškodamas cigarečių. 
Benas pridegė vieną. — Dėkoju. 

Džonas užsitraukė ir giliai įkvėpė į plaučius dūmų. 

— Mečiau rūkyti prieš dvejus metus, — pasakė jis ir vėl užsi- 
traukė. — Bet nė trupučio nesustorėjau, nes atsisakiau krakmolo. 

— Jūs artimai bendravote su panele Ryzoner, — pradėjo Benas. 
— Jūs buvote vienas iš paskutinių su ja kalbėjusių žmonių. 

— Taip. Kalbėjausi šeštadienio vakare. Ketinome nueiti į 
Nacionalinį teatrą. “Sekmadienis parke drauge su Džordžu“. Eni labai 
mėgo miuziklus. Man labiau patinka drama, tačiau... 

— Jūs nebuvote teatre? — nutraukė jį Benas. 

— Aš jutau spaudimą. Aš jai paskambinau ir atšaukiau pasi- 
matymą, be to, pasakiau, kad kurį laiką mums reiktų nebesusiti- kinėti. 
Taip ir pasakiau. 

Jis pakėlė akis nuo cigaretės ir sutiko Beno žvilgsnį. 

— Mes turėjome kiek atvėsti. Toks sprendimas man atrodė 
protingas. 

— Ar jūs susibarėte? 

— Susibarėme? — pakartojo Džonas ir nusijuokė išpūsdamas 
dūmus. — Ne, mes nesipykdavome. Mes niekada nesipyko- me. Aš 
nemanau, kad taip gerai ką nors aiškintis. Bet kokią problemą galima 
logiškai ir protingai išspręsti. Mano sprendimas buvo protingas, jai nuo to 
turėjo būti tik geriau. 

— Pone Kerolai, ar buvote su ja susitikęs tą vakarą? 

— Ne, — atsakė Džonas dairydamasis butelio ir niekur jo 
nerasdamas. Edas buvo jį padėjęs toliau. — Ji kvietė mane ateiti ir apie 
viską pakalbėti. Ji verkė. Nenorėjau patirti ašaringos scenos, todėl 
nesutikau. Pasakiau, jog bus geriau, jeigu šiek tiek palauksime.. Po 
savaitės ar dviejų būtume galėję susitikti po darbo, drauge išgerti ir apie 
viską ramiai pasikalbėti. Po savaitės ar dviejų. 

Džonas žvelgė tiesiai priešais save. Pelenai nuo cigaretės byrėjo tiesiai 
jam ant kelių. 

— Ji man paskambino vėliau. 

-— Ji dar kartą jums paskambino? — paklausė Edas, laikydamas 


delne bloknotą. — Kelintą valandą? 

-— Tada buvo penkios po pusės keturių. Visai šalia mano lovos 
stovi laikrodis. Tada ant jos supykau. Nereikėjo pykti, bet aš supykau. Ji 
buvo prisirūkiusi žolės. Visada pastebiu, kai ji būna pavartojusi. Ji 
nevartojo narkotikų, bet kartkartėmis parūkydavo norėdama atsipalaiduoti. 
Man tai nepatiko. Žinote, visa tai taip vaikiška, — pridūrė jis. — Man 
pasirodė, kad ji taip pasielgė norėdama mane įsiutinti. Ji man pasakė, jog 
kažką nusprendė. Norėjo man pasakyti, kad manęs nekaltina. Sakėsi 
susitvarkysianti su savo emocijomis, ir aš neturėčiau nerimauti dėl kokių 
nors scenų darbe. 

Džonui atsilošus ir užsimerkus ant kaktos užkrito sruoga tamsiai 
geltonų plaukų. 

— Nuo tų žodžių man palengvėjo; tiesą sakant, tikrai dėl to šiek 
tiek nerimavau. Ji man pasakė, jog prieš mums pasikalbant turi apie daug 
ką pagalvoti, daug ką pervertinti. Atsakiau, kad ji puikiai sugalvojo, 
susitiksime pirmadienį. Kai padėjau ragelį, buvo be aštuoniolikos keturios. 
Kalbėjome septynias minutes. 

Gilas Nortonas matė iš alėjos sprunkantį žudiką tarp ketvirtos ir pusės 
penkių. Edas pasižymėjo laiką ir įsikišo bloknotą į kišenę. 

— Tikriausiai dabar jūs nenusiteikęs klausytis patarimų, pone 
Kerolai, bet jums palengvėtų, jeigu pamėgintumėt atsigulti ir gerai 
išsimiegoti. 

Jis įsmeigė akis į Edą, paskui pažvelgė į butelių eilę palovy. 

— Aš ją mylėjau. Ir kaip iki šiol to nesupratau? 

Benas išėjo į lauką ir susigūžė nuo šalčio. 

— Dievuli... 

— Nemanau, kad dabar Sjuzan Hadson panorėtų spjauti jam į 
veidą. 

-— Na, tai ką mes sužinojome? — kalbėjo Benas eidamas prie 
automobilio ir sėsdamasis už vairo. — Jis yra egoistas, save įsimylėjęs 
advokatas, neatitinkantis Nortono apibūdinimo. Moteris mėgina rasti 
nusiraminimą nutrūkus romanui ir išeina pasivaikščioti. Deja, tuo pačiu 
metu ten atsiranda ir psichopatas. 

-— Psichopatas, vilkintis sutaną. 

Benas įkišo raktelį, bet jo nepasuko. 

— Ar tu manai, kad jis yra kunigas? 

Užuot atsakęs, Edas atsilošė ir pažvelgė pro automobilio lan gelį į 
dangų. 

-— Kaip manai, kiek šiame mieste yra tamsiaplaukių aukštų 
kunigų? — paklausė Edas išsiimdamas plastikinį maišelį su riešutų ir 
džiovintų vaisių mišiniu. 

— Pakankamai, kad mums užtektų darbo šešiems mėnesiams. 


Bet šešių mėnesių mes neturime. 

— Nepakenktų dar kartą pasikalbėti su Loganu. 

— Taip, — kišdamas pirštus į Edo pasiūlytą maišelį, net ne- 
pagalvojęs sutiko Benas. — O kaip tokia versija? Gal jis buvęs kunigas, 
kuris dėl kokio nors su bažnyčia susijusio konflikto ar tragedijos metė 
savo darbą? Galbūt Loganas galėtų mums pasakyti keletą pavardžių? 

— Dar vienas nubyrėjęs trupinys. Ataskaitoje daktarė Kort sako, 
kad jis išsisėmė, kad po paskutinės žmogžudystės jis tikriausiai bus 
neįgalus bent porą dienų. 

— Skaičiau. Koks čia velnias? Žievelės ir lukštai? — paklausė 
Benas pasukdamas raktelį. 

— Razinos, migdolai, riešutai. Tau reiktų jai paskambinti, 
Benai. 

— Aš pats tvarkysiuos savo asmeninį gyvenimą, partneri, — 
atsakė Benas sukdamas už kampo. Kvartalą pavažiavęs jis nusikeikė. — 
Atsiprašau. 

-— Nieko tokio. Žinai, mačiau specialią laidą. Tenai buvo pa- 
sakojama apie tai, jog šiuolaikinėje visuomenėje vyrai lyg ir pasidavė. 
Moterys nuėmė nuo jų pečių prievolę aprūpinti šeimą. Dabar moterys 
ilgiau neteka, jeigu apskritai galvoja apie vedybas, taigi vyrams yra 
daugiau iš ko rinktis. Šiandieninė moteris nebeieško žavaus princo ant 
balto žirgo. Juokingiausia yra tai, kad kai kuriuos vyrus vis dar baugina 
tokia jų nepriklausomybė ir galybė, — kalbėjo Edas kramsnodamas raziną. 
— Išties labai keista. 

— Pabučiuok man į subinę. 

— Daktarė Kort mane stulbina nepaneigiamu sugebėjimu būti 
nepriklausoma. 

— Jai gal ir gerai. Kas galėtų norėti moters, nuolat stojančios 
skersai kelio? 


— Tiesą sakant, Bani niekada nestodavo, — priminė Benui 
Edas. — Ji buvo iš tų puošeivų. 
— Bani tiesiog buvo juokinga, — sumurmėjo Benas. Bani buvo 


viena iš daugybės Beno romanų herojų; tokie romanai paprastai trunka tris 
mėnesius — susipažįsti, kelis kartus kartu papietauji, kartu pasijuoki, 
pasivolioji lovoje ir viską baigi, kol kam nors nekyla kokių nors rimtesnių 
minčių. Benas prisiminė į palangę atsirėmusią besijuokiančią Tęsę. — 
Klausyk, kai dirbi tokį darbą, kokį dirbame mes, reikia tokios moters, kuri 
neverstų tavęs nuolatos galvoti apie tai, ką šneki ir ką darai. 

-— Tu darai klaidą, — pratarė atsilošdamas Edas. — Bet aš 
manau, jog esi pakankamai sumanus, kad pats tai suprastum. 

Benas pasuko Katalikiškojo universiteto link. 

— Pamėginkim pagauti Loganą prieš grįždami į skyrių. 


Penktą valandą visi, išskyrus Bigsbį, Kunigo bylą tiriantys 
žmogžudysčių skyriaus detektyvai rinkosi į konferencijų salę. Harisas 
turėjo visų pareiškimų ir raportų kopijas, bet dabar dar kartą viską kuo 
kruopščiausiai peržiūrinėjo. Šiuose dokumentuose buvo smulkiai aprašyta 
paskutinė Eni Ryzoner gyvenimo popietė. 

Penkios minutės po penkių ji išėjo iš grožio salono, kuriame nuolat 
lankydavosi. Jai buvo išvalyta veido oda, padažyti plaukai, padaryta 
šukuosena ir manikiūras. Ji buvo puikiai nusiteikusi ir kosmetologei 
paliko dešimt dolerių arbatpinigių. Penkiolika po penkių iš valyklos ji 
atsiėmė drabužius — pilką kostiumėlį su liemene, dvi drobines palaidines 
ir porą gabardino kelnių. Apie pusę šešių ji grįžo namo. Artimiausia 
kaimynė su ja kalbėjosi koridoriuje. Eni pasisakė vakare eisianti į teatrą. 
Ji nešėsi skintų gėlių. 

Penkiolika po septynių jai paskambino Džonas Kerolas ir pasakė, kad į 
teatrą jis neis ir jie daugiau nebesusitikinės. Jie kalbėjosi apie penkiolika 
minučių. 

Pusę devynių Eni Ryzoner paskambino Sjuzanai Hadson. Eni buvo 
labai susikrimtusi, verkė. Jos prakalbėjo beveik valandą. 

Apie vidurnaktį Eni kaimynė girdėjo jos televizorių. Ji tai įsidėmėjo, 
nes pati ilgai vakarojo ir stebėjosi, kad Eni namuose. 

Penkios po pusės keturių Eni paskambino Džonui. Prie telefono buvo 
rasti du pakeliai nuo marihuanos. Jie kalbėjosi iki be aštuoniolikos 
keturios. Niekas iš kaimynų negirdėjo, kaip Ryzonėr išėjo. 

Apie ketvirtą pusę penkių ryto Gilas Nortonas pamatė iš alėjos, kuri 
buvo per du kvartalus nuo Ryzoner namų, išsukantį kunigo drabužiais 
vilkintį vyrą. Šešios minutės po pusės penkių Nortonas atkreipė dviejų 
patrulių dėmesį ir pranešė jiems apie rastą kūną. 

— Štai tokie faktai, — pratarė Harisas. Jam už nugaros buvo 
pakabintas miesto planas su nužudymų vietose prisegtomis mėlynomis 
vėliavėlėmis. — Iš plano matome, kad jis siautėja mažiau nei septynių 
kvadratinių mylių plote. Visos žmogžudystės įvykdytos tarp pirmos ir 
penktos valandos ryto. Jokių išprievartavimo žymių, jokių apiplėšimų. Iš 
monsinjoro Logano pateiktų duomenų galime tikėtis, kad jis vėl ką nors 
užpuls gruodžio aštuntąją. Nuo šiandien iki gruodžio aštuntos dvigubai su- 
stiprinsime patrulių pajėgas. Mums žinoma, jog tai aukštesnis nei 
vidutinio ūgio vyriškis tamsiais plaukais. Jis vilki kunigo drabužiais. Iš 
daktarės Kort psichiatrinių tyrimų ir ataskaitų žinome, jog jis — religinių 
manijų apsėstas psichopatas, tikriausiai šizofrenikas. Jis žudo tik jaunas 
šviesiaplaukes moteris, kurios, kaip galima numanyti, simbolizuoja tam 
tikrą egzistuojantį ar kada nors jo gyvenime egzistavusį asmenį. Daktarė 
Kort mano, jog, sprendžiant iš šiek tiek pakitusio nusikaltimo braižo ir 
kiek kitokios rašysenos raštelyje, paliktame prie aukos kūno, greitai jį gali 


ištikti psichozės krizė. Paskutinė žmogžudystė jam galbūt kainuos 
daugiau, nei jis galės pakelti. 

Mesdamas ant stalo segtuvą jis pamanė, jog ir jie greitai viso to 
nebegalės pakelti. 

-- Daktarė mano, kad jis tikriausiai kenčia nuo stiprių galvos 
skausmų, galbūt nuo pykinimo, kas varo jį iš proto. Jeigu jis dar ir įstengia 
kartkartėmis elgtis normaliai, tai jaučia milžinišką įtampą. Daktarė mano, 
kad tai gali pasireikšti karščiavimu, sumažėjusiu apetitu, dėmesio 
sutrikimais. 

Harisas minutėlę nutilo norėdamas įsitikinti, ar visi susirinkusieji 
atidžiai jo klauso ir viską dedasi į galvą. Šį kambarį nuo jų poskyrio skyrė 
nuo laiko pageltusiomis žaliuzėmis uždengtas langas. Kambaryje buvo 
girdėti įprasti policijos departamentuose garsai — telefono skambučiai, 
žingsniai, balsai. 

Kambario kampe stovėjo kavos aparatas ir plastikiniai puodeliai. 
Policininkai, kuriems nebūdavo gaila dvidešimt penkių centų už puodelį, 
galėdavo pasivaišinti šiuo gėrimu. Harisas,priėjo prie aparato, prisipylė 
puodelį kavos ir įsidėjo šaukštelį grietinėlės miltukų, kurių tiesiog 
negalėjo pakęsti. Gurkštelėjęs jis pažvelgė į savo pavaldinius. 

Jie buvo sunerimę, pavargę, įsiutę. Jeigu jie vėl nepradės dirbti po 
aštuonias valandas per dieną, jis tikrai kelis iš jų praras, juos galutinai 
palauš gripas. Lauenstein ir Roderikas jau rijo “antigripinus"; Harisas 
negalėjo leisti jiems sirgti, bet negalėjo jų ir palepinti. 

— Šio kambario sienos sugėrusios šešiasdešimties metų po- 
licijos darbo patirtį. Metas pasitelkti šią patirtį ir sučiupti apgailėtiną 
religinį fanatiką, kuris dabar tikriausiai jau net nebegali pusryčiauti 
nevemdamas. 

— Mes su Edu dar kartą kalbėjomės su Loganu, — pratarė 
Benas patraukdamas plastikinį puodelį su kava. — Kadangi vyrukas dėvi 
sutaną, pagalvojome, kad jis iš tikrųjų yra kunigas. Kadangi Loganas yra 
psichiatras, jis kalbasi ir gydo pažįstamus kunigus, turinčius kokių nors 
dvasinių problemų. Jis mums neduos savo pacientų sąrašo, bet pažadėjo 
peržiūrėti visas turimas bylas ir paieškoti ko nors, kas atitiktų mūsų 
turimus faktus. Tada jis paprašys jo atlikti išpažintį. 

Benas minutėlę nutilo. Išpažintis, vienas iš katalikų bažnyčios 
privalomų ritualų, jam visada keldavo sunkumų. Jis gerai prisiminė, kaip 
atsiklaupdavo mažame tamsiame kambarėlyje ir išpažindavo savo 
nuodėmes, paskui atgailaudavo ir mėgindavo išpirkti kaltę. Eik ir daugiau 
nebenusidėk. Bet, aišku, jis nusidėdavo. 

— Kunigas irgi turi išpažinti savo nuodėmes. Jis atlieka iš- 
pažintį kitam kunigui. Jeigu daktarė Kort neklysta, jeigu žudikas ima 
galvoti apie tai, kad padarė daug nuodėmių, jis tikriausiai panorės atlikti 


išpažintį. 

— Vadinasi, mes pradėsime tardyti kunigus, — įsiterpė Lau- 
enstein. — Žinote, šiaip aš nedaug teišmanau apie katalikybę, bet ar 
išpažinčių klausytojas nėra tasai, kuris vykdo šventą pareigą? Ar išpažintis 
nėra griežtai saugoma paslaptis? 

— Aišku, mes nepriversime kunigo išvardyti ateinančiųjų 
išpažinti savo nuodėmes pavardžių, — sutiko Benas. — Bet galbūt 
galėtume rasti kokią nors kitą išeitį. Tikriausiai jis lankosi savo parapijos 
bažnyčioje. Tęsė, daktarė Kort, sakė, jog jis tikriausiai reguliariai lankosi 
bažnyčioje. Galėtume išsiaiškinti, kokioje. Jeigu jis yra kunigas, jeigu 
kada nors buvo kunigas, jis tikriausiai vaikšto į tą bažnyčią, kurioje 
kažkada dirbo, — kalbėjo Benas. Paskui jis atsistojo ir priėjo prie 
iškabinto miesto plano. — Šiame rajone, — kalbėjo jis vedžiodamas pirštu 
per mėlynas vėliavėles, — yra dvi parapijos. Galiu lažintis, kad jis yra 
stovėjęs už vienos kurios, o gal ir už abiejų bažnyčių altorių. 

— Tu manai, kad jis gali pasirodyti tenai sekmadienį, — įsiterpė 
Roderikas. Jis suėmė nosį smiliumi ir nykščiu tarsi mėgindamas sumažinti 
užgulimą. — Jeigu daktarė Kort yra teisi, jis buvo per daug neįgalus, kad 
būtų galėjęs atlikti apeigas praėjusį sekmadienį. Taigi ceremonijos metu 
jam prireiks pagalbos. 

— Tikriausiai. Be to, mišios būna ir šeštadienio vakarą. 

— O aš maniau, kad tai mūsų laikas, — pratarė Lauenstein. 

— Katalikai ganėtinai lankstūs, — pasakė Benas susikišdamas 
rankas į kišenes. — Kaip ir visi kiti, sekmadieniais jie mėgsta ilgiau 
pamiegoti. Kita vertus, galiu lažintis, kad tasai vyrukas kruopščiai laikosi 
tradicijų. Sekmadienio rytas — šventų mišių laikas, mišios vis dar turi 
būti laikomos lotyniškai, o penktadieniais negalima valgyti mėsos. Tokios 
bažnyčios taisyklės. Man atrodo, daktarė Kort ne šiaip sau sakė, kad tasai 
vyrukas apsėstas bažnyčios taisyklių. 

-- Vadinasi, sekmadienį turime apsilankyti dviejose bažnyčiose. 
O dabar dar turime porą dienų, per kurias galėtume apklausti kunigus, — 
pasakė Harisas peržvelgdamas visus savo detektyvus. — Lauenstein ir 
Roderikas imsis vienos parapijos, o Džeksonas su Periu — kitos. Bigsbis 
imsis... o kur, po velnių, yra Bigsbis? 

— Jis sakė, kad aptiko kažką svarbaus dėl stulų, kapitone, — 
pasakė Roderikas stodamasis ir prisipildamas puodelį šaltinio vandens. 
Kavos šiandien jam jau pakako. — Klausykit, aš nenoriu sumenkinti jūsų 
versijų ar pastangų, bet man labai įdomu, kaip mes sekmadienį per mišias 
suprasime, jog tai jis? Kodėl mes esame tikri, jog sugebėsime jį išskirti iš 
visos bendruomenės? Tasai vyrukas nėra koks nors klipata, jis nesiputoja 
kalbėdamas ir nevograuja kaip nors nesuprantamai. Daktarė Kort sako, jog 
jis normalus žmogus, tik turi dvasinių problemų. 


— Bet mums nieko kita nelieka, — pasakė Benas pyktelėjęs, kad 
jo paties abejones ėmė ir suformulavo kažkas kitas. — Mums reikia imtis 
kiekvieno atrasto kabliuko. Šiuo atveju turime patikrinti galimas jo 
buvimo vietas. Mes atkreipsime dėmesį į vyrus, kurie į bažnyčią ateis 
vieni. Kort mano, kad jis — vienišius, vadinasi, jis neis ten su žmona ar 
vaikais. Loganas eina dar toliau ir mano, kad jis yra labai pamaldus. 
Dauguma žmonių atėję į mišias snūduriuoja arba paprasčiausiai 
nuobodžiauja. Jis elgiasi kitaip. 

-- Praleisdami dieną bažnyčioje vienu šūviu nušautume du 
zuikius, — pasakė Edas jau prirašęs visą puslapį ir pakėlęs į kolegas akis. 
— Galėtume pasimelsti. 

— Tikriausiai nepakenktų, — tyliai pritarė Lauenstein. Tada į 
kambarį įlėkė Bigsbis. 

— Kai ką turiu! — šūktelėjo jis virš galvos iškėlęs geltoną 
bloknotą, žiburiuodamas paraudusiomis, vandeningomis akimis. Visą naktį 
jis gėrė vaistus ir gulėjo apsikabinęs karšto vandens butelį. — Tuzinas 
baltų šilkinių stulų, važtaraščio numeris 52346-A, užsakytos birželio 
penkioliktąją iš O'Donelio religinių reikmenų parduotuvės Bostone, 
Masačūsetse. Pristatytos liepos trisdešimt pirmą Frensiui Murui. Adresas 
— paštas Džordžtaune. 

— Kaip už jas buvo atsiskaityta? — ramiai paklausė Harisas, jau 
galvojantis apie tolesnius tyrimo žingsnius. 

— Pašto perlaida. 

— Viską patikrinkite. Norėčiau važtaraščio kopijos. 

— Jau ruošiama. 

— Lauenstein, nueik į paštą, — pasakė Harisas ir pažvelgęs į 
laikrodį vos susilaikė nenusikeikęs iš apmaudo. — Nueik iš ryto, vos 
paštui atsidarius. Išsiaiškink, ar jis dar tebeturi savo pašto dėžutę. 
Pasirūpink visa informacija. 

— Gerai, sere. 

— Norėčiau sužinoti, ar mieste yra kunigas, vardu Frensis 
Mūras. 

— Arkivyskupo kanceliarijoj turėtų būti visų kunigų sąrašas. 
Mums turėtų jį pateikti. 

Harisas linktelėjo Benui. 

— Užsiimk tuo. Paskui patikrink likusius Frensius Murus. 

Benas negalėjo ginčytis su kapitono nurodymais, bet instinktyviai 
jautė, jog didžiausią dėmesį reikėtų kreipti į žmogžudysčių regioną. 
Būtent ten žudiką buvo galima užtikti. Benas tuo neabejojo. O dabar 
galbūt jie net žino jo vardą. 

Grįžę į poskyrį policininkai užgulė telefonus. 

Maždaug po valandos Benas padėjo ragelį ir pakėlęs akis nuo darbo 


stalo pažvelgė į Edą. 

-- Arkivyskupijos kanceliarijoje sužinojome apie vieną tėvą 
Frensį Mūrą. Jis dirba dvejus su puse metų. Dabar jam trisdešimt 
septyneri. 

— Na ir? 

—- Jis juodaplaukis, — pasakė Benas norėdamas išsitraukti 
cigaretę, bet pakelis jau buvo tuščias. — Mes jį patikrinsime. Ką radai tu? 

— Radau net septynis, — atsakė Edas žvelgdamas į tvarkingai 
sudarytą sąrašą. Kažkas jam už nugaros nusičiaudėjo, Edas susiraukė. 
Gripas užliejo visą poskyrį kaip tvanas. — Vidurinės mokyklos 
mokytojas, advokatas, klerkas, bedarbis, barmenas, skrydžių palydovas ir 
remontininkas. Pastarasis — anksčiau teistas už pasikėsinimą išžaginti. 

Benas pažvelgė į laikrodį. Jis dirbo jau daugiau nei dešimt valandų. 

— Gal jau eikim. 

Klebonijoje jis pasijuto nejaukiai. Skintų gėlių aromatas maišėsi su 
poliruoto medžio kvapu. Jie laukė svetainėje, kurioje stovėjo sena patogi 
sofa, dvi supamosios kėdės ir Jėzaus mėlynais drabužiais statulėlė; viena 
skulptūros ranka buvo iškelta palaiminti. Ant žurnalinio staliuko buvo 
padėti du Catholic Digest numeriai. 

— Jaučiuosi taip, tarsi būčiau turėjęs dar kruopščiau nusivalyti 
batus, — sumurmėjo Edas. 

Abu vyrukai po švarkais turėjo pistoletus, todėl nesisėdo. Koridoriaus 
gale atsidarė durys, pro jas sklido Strauso valso garsai. Durims užsidarius 
valso garsus pakeitė žingsnių aidas. Detektyvai pamatė įeinantį tėvą Frensį 
Mūrą. 

Jis buvo aukštas, futbolininko sudėjimo. Jo oda buvo švytinčio 
raudonmedžio spalvos, apvalų veidą rėmino tamsūs plaukai. Per juodą 
kunigo sutaną buvo permestas baltas raištis. Dešinė jo ranka kabėjo 
plastikiniame įtvare. Ji buvo sugipsuota. 

— Labas vakaras, — pratarė šypsodamasis kunigas. Tikriausiai 
jis šypsojosi daugiau iš smalsumo, o ne iš džiaugsmo, kad sulaukė svečių. 
— Atsiprašau, kad negaliu paspausti rankos. 

— Atrodo, jums nelabai pasisekė, — pratarė Edas juste jus- 
damas begalinį savo partnerio nusivylimą. Jeigu Gilo Nortono 
apibūdinimas būtų sutapęs su šio kunigo išvaizda, gipsas ir įtvaras visus 
įtarimus būtų paneigęs. 

— Prieš porą savaičių žaidžiau futbolą. Turėjau būti atsargesnis. 
Gal vis dėlto atsisėstumėte? 

-— Mums reiktų užduoti jums keletą klausimų, tėve, — pasakė 
Benas išsitraukdamas ženklelį. — Dėl keturių moterų nužudymo 
pasmaugiant. 

— Maniako išpuoliai, — atsakė Mūras akimirką nulenkdamas 


galvą tarsi melsdamasis. — Kuo galėčiau pasitarnauti? 

-- Ar praėjusią vasarą buvote ko nors užsisakęs O'Donelio 
religinių reikmenų parduotuvėje Bostone? 

— Bostone? — pakartojo Mūras kaire ranka liesdamas prie 
juosmens prisegtą rožinį. — Ne. Už visus pirkinius atsakingas tėvas 
Džesapas. Jis viską, kas reikalinga, užsako čia, Vašingtone. 

— Tėve, ar turite asmeninę pašto dėžutę? 

— Na, ne. Visi laiškai, kuriuos gauname, mums pristatomi į 
kleboniją. Atleiskite, detektyve... 

-— Peris. 

— Detektyve Peri, kodėl apie visa tai klausinėjate? 

Benas kurį laiką svyravo, bet paskui nutarė žaisti iki galo. 

-— Jūsų vardu buvo pasinaudota užsakant žudymo įrankius. 

Benas pamatė, kaip pirštai stipriai suspaudė rožinio karoliukus. Mūras 
prasižiojo, o paskui vėl užsičiaupė. Jis ištiesė ranką ir pasirėmė į kairį 
kėdės ranktūrį. 

— Aš... Jūs mane įtariate? 

-— Gali būti, kad jūs pažįstate arba bendravote su žudiku. 

— Negaliu tuo patikėti. 

— Tėve, kodėl gi neprisėdate? — paklausė Edas švelniai 
paliesdamas jo petį ir sodindamas kėdėn. 

— Mano vardu, — murmėjo Mūras. — Net sunku suvokti. — 
Paskui jis nervingai nusijuokė. — Šis vardas ir pavardė man buvo suteikti 
katalikiškoje našlaičių prieglaudoje Virdžinijoje. Tai net ne ta pavardė, 
kurią gavau gimdamas. Negaliu pasakyti tikrosios, nes ir pats nežinau. 

—- Tėve Murai, jūs nesate įtariamasis, — pasakė jam Benas. — 
Mes turime liudininką, teigiantį, kad žudikas yra baltaodis, be to, jūsų 
ranka sugipsuota. 

Mūras pamankštino tamsius pirštus, vos matomus iš po įtvaro ir gipso. 

— Pora lūžių. Tikrai gaila, — pasakė Mūras ir atsiduso mė- 
gindamas nusiraminti. —Atvirai šnekant, apie šias žmogžudystes mes ne 
kartą esame kalbėję. Žiniasklaida žudiką vadina Kunigu. 

—- Tačiau tai dar turi įrodyti policija, — įsiterpė Edas. 

-— Kad ir kaip ten būtų, mes visi ilgai mąstėme mėgindami rasti 
kokį nors atsakymą. Būtų labai gerai, jeigu būtume suradę. 

-— Tėve, ar jūs artimai bendraujate su savo parapijiečiais? 

Mūras vėl atsigręžė į Beną. 

—- Būtų labai gerai, jeigu galėčiau atsakyti teigiamai. Aišku, yra 
keletas. Kartą per savaitę bažnyčioje rengiame bendrą vakarienę, turime ir 
jaunimo organizaciją. Kaip tik dabar ruošiamės Padėkos šventės šokiams, 
kuriuos surengsime paaugliams. Manau, kad visų net nesutalpinsime. 

— Ar pažįstate ką nors, ką galėtumėte apibūdinti kaip emociškai 


nestabilų žmogų? 

-— Detektyve, mano pareiga — paguosti liūdintį ar kenčiantį. 
Turime kelis alkoholikus ir narkomanus, prieš penkis mėnesius vienas 
žmogus sumušė savo žmoną. Tačiau nėra nė vieno, kurį galėčiau įtarti 
padarius tokius baisius nusikaltimus. 

— Jūsų vardas paprasčiausiai galėjo būti išlaužtas iš piršto, o gal 
nusikaltėlis susitapatino su jumis ir įsivaizdavo esąs kunigas, — kalbėjo 
Benas puikiai žinodamas, kad dabar žengia labai rimtą žingsnį 
rizikuodamas pajudinti šventus dalykus. — Tėve, ar kas nors buvo pas jus 
atėjęs išpažinties ir kaip nors išsidavė ką nors žinąs apie žmogžudystes? 

— Visiškai nuoširdžiai galiu atsakyti — ne. Detektyve, ar jūs 
esate tikras, kad buvo pasinaudota mano vardu? 

Edas išsitraukė bloknotą ir perskaitė: 

-- Frensis Mūras. 

— Bet ne Frensis X. Mūras? 

— Ne. 

Mūras perbraukė ranka per akis. 

—- Manyčiau, palengvėjimas nėra nuodėmė. Kai man buvo 
suteiktas vardas, kai užaugau tiek, kad galėčiau pats savo vardą užrašyti, 
vardą Ksaveras visada rašydavau su raide “X". Man atrodė, jog turėti antrą 
vardą, prasidedantį raide “X", yra labai egzotiškas ir unikalus dalykas. 
Niekada taip ir neatsikračiau šio įpročio. Kad ir kur pasirašinėju, visur 
įrašau ir antrąjį savo inicialą. Kiekviename mano paraše jį rasite. Visi, kas 
tik mane pažįsta, jums pasakys, kad esu tėvas Frensis X. Mūras. 

Edas pasižymėjo tai bloknote. Veikdamas instinktyviai jis būtų pasakęs 
“labanakt"" ir išėjęs ieškoti kito žmogaus iš sudaryto sąrašo. Tačiau ši 
procedūra nebuvo grįsta vien instinktais; reikėjo paklusti tam tikriems 
reikalavimams. Jie jau buvo pasikalbėję su trimis klebonijoje buvusiais 
kunigais. 

— Ką gi, sugaišome visą valandą, bet nieko nauja nepešėme, — 
kalbėjo Benas jiems patraukus automobilio link. 

— Tie vyrukai bent jau turės apie ką šįvakar kalbėtis. 

— Taigi dar viena viršvalandė šią savaitę. Buhalteriams tik- 
riausiai svyla smegenys. 

— Taip, — patogiai įsitaisęs keleivio sėdynėje sutiko šyptelėjęs 
Edas. — Bukagalviai šunsnukiai. 

— Galime duoti jiems pailsėti. O gal apklausti buvusį tei- 
siamąjį? 

Edas minutėlę pasvarstė, o paskui išsitraukė maišelį su likusiais 
džiovintais vaisiais ir riešutais. Šio maisto jam pakaks, kol galės rimčiau 
užkąsti. 

-- Renkuosi dar vieną darbo valandą. 


Vieno kambario bute pietryčių rajone niekas nemerkdavo šviežiai 
skintų gėlių. Baldai, kiek jų ten buvo, stovėjo niekada neremontuoti ir 
nevalyti nuo tada, kai buvo atsigabenti iš Gelbėjimo armijos. Didesnę 
kambario dalį užėmė atlenkiama lova, kurios niekas nesivargino sulenkti 
prie sienos, kad pasidarytų daugiau vietos. Patalynė buvo nešvari. 
Kambaryje tvyrojo nemalonūs prakaito, gyvuliško sekso ir svogūnų 
kvapai. 

Susitaršiusios blondinės plaukai per sprindį nuo šaknų buvo rudi. 
Blondinė elgėsi apdairiai, nuvargusiu žvilgsniu tiriamai pažvelgė į Beno ir 
Edo ženklelius. Ant dailaus užpakaliuko ji buvo užsitempusi elastinius 
džinsus, o rausvo megztuko iškirptė buvo tokia gili, kad atidengė jau 
pradėjusias vysti krūtis. 

Beno manymu, jai galėjo būti maždaug dvidešimt penkeri, nors aplink 
burną iš abiejų pusių jau buvo susimetusios gilios raukšlelės. Jos akys 
buvo rudos, pamušta kairioji žaižaravo visomis vaivorykštės spalvomis. 
Benas nutarė, kad ją primušė maždaug prieš tris ar keturias dienas. 

— Ponia Mur? 

— Ne, mes nesusituokę, — atsakė blondinė išsitraukdama iš 
pakelio cigaretę. — Frenkas išėjo alaus. Po minutėlės turėtų grįžti. Ar jis 
prisidirbo? 

— Mums tik reikia su juo pasikalbėti, — pasakė Edas šyp- 
teldamas jai. Jis iškart nusprendė, kad jai reikėtų vartoti daugiau baltymų. 

— Na, žinoma. Galiu jus užtikrinti, kad jis ir negali prisidirbti. 
Aš jį saugau. 

Ji susirado degtukų dėžutę, prisidegė cigaretę, o paskui ta pačia dėžute 
sutraiškė nediduką tarakoną. 

— Galbūt jis kiek per daug geria, bet aš stengiuosi, kad jis gertų 
čia, kur negali nieko prisidirbti. 

Ji peržvelgė apgailėtiną kambarį ir giliai užtraukė dūmo. 

— Nekaip atrodo, bet aš taupau pinigus. Dabar Frenkas turi gerą 
darbą, jis tikrai patikimas. Galite paklausti jo boso. 

— Mes čia esame ne tam, kad pultume Frenką, — pasakė Benas 
apsisprendęs ir čia nesėsti. Negalėjai būti tikras, kas šliaužioja po 
pagalvėlėmis. — Atrodo, kad tu jį laikai už trumpo pavadžio. 

Ji palietė pamuštą akį. 

— Bet ir pati atsiimu. 

— Neabejoju. Kas nutiko? 

— Šeštadienį Frenkas norėjo gauti iš manęs dar vieną penkiukę 
alui. Pinigus tvarkau aš. 

— Šeštadienį? — sukluso Benas. Tai paskutinės žmogžudystės 
vakaras. Prieš jį stovinti moteris buvo blondinė, nors ir dažyta. — Kiek 
suprantu, jūs apsistumdėte, ir jis išėjo į kokį nors barą ūžti su kitais 


vyrukais? 

— Jis niekur nėjo, — šyptelėjo ji nukrėtusi pelenus į plastikinį 
dubenį, kuris kvietė NUORŪKAS DĖTI ČIA. — Jis gavo į skūrą. Gavo 
taip, kad kaimynai ėmė daužyti prakeiktu šluotkočiu į lubas. Aš gavau 
atgal, — kalbėjo blondinė, o paskui lėtai išpūtė dūmų kamuolį. — Frenkas 
gerbia tokias moteris. Žinote, jam tai patinka. Taigi mes... susitarėme. 
Šeštadienio vakarą apie alų jis nebegalvojo. 

Atsidarė durys. Frenko Muro rankos buvo kaip cemento blokeliai, 
kojos — kaip medžių kamienai, ūgio jis buvo gerokai didesnio nei penkios 
pėdos. Vilkėjo juodą darbinį apsiaustą, kurio vienas petys buvo 
pragraužtas kandžių, nešėsi šešių butelių alaus pakuotę. 

— Kas, po velnių, esat? — užrėkė jis ir jau taisėsi muštynėms. 

Benas išsitraukė ženklelį. 

— Žmogžudysčių skyrius. 

Frenkas nuleido ranką. Jam pasilenkus atidžiau pažvelgti į ženklelį, 
Benas ant jo skruosto pastebėjo colio ilgio randą. Randas buvo gilus ir 
atrodė ne ką geriau už blondinės mėlynę. 

-— Apšikt tokią sistemą, — pareiškė Frenkas statydamas alų ant 
stalo. — Kažkokia kekšė susuka smegenis teisėjui sakydama, kad aš 
norėjau ją išprievartauti, aš atsėdžiu trejus metus, o kai išeinu, aplinkui 
pradeda trainiotis farai. Juk sakiau, sušikta sistema, ar ne taip, Morina? 

— Taip, — atsakė blondinė imdama alaus butelį. — Tu man 
sakei. 

— Kodėl gi tau nepapasakojus, kur buvai praėjusio sekmadienio 
rytą, Frenkai, — pradėjo Benas, — apie ketvirtą valandą. 

— Ketvirtą valandą ryto. Jėzau, miegojau, kaip ir visi kiti. Ir 
miegojau ne vienas. 

Jis mostelėjo nykščiu į Moriną, o paskui pabandė atidaryti alaus butelį 
į dubenėlio kraštą. Putodamas alus išsiliejo ant stalo papildydamas 
kambaryje tvyrančių kvapų gamą dar vienu aromatu. 

— Frenkai, ar tu katalikas? 

Frenkas nusivalė ranka burną, atsirūgo ir vėl užsivertė butelį. 

— Ar aš panašus į kataliką? 

-— Frenko tėtis buvo baptistas, — įsiterpė Morina. 

— Užsičiaupk, — patarė jai Frenkas. 

— Pabučiuok man į subinę, — atsakė blondinė ir tik nusi- 
šypsojo, kai Frenkas pakėlė ranką. Edui pakako žengti vienintelį žingsnį, 
ir Frenkas vėl aprimo. 

— Tu nori, kad viską papasakočiau farams. Gerai. Mano senis 
buvo baptistas. Jokių kortų, jokio gėrimo, jokio dulkinimosi. Jis man 
iškaršė “šikną", bet ir pats gavo; o paskui išėjau iš namų. Tai buvo prieš 
penkiolika metų. Tada viena kalė įkišo mane į kalėjimą. Atsėdėjau trejus 


metus. Jeigu kada nors ją sutiksiu, irgi gaus. 

Iš marškinių kišenės jis išsitraukė cigaretę ir prisidegė. 

—- Gavau darbą. Plaunu grindis ir šveičiu tualetus. Kiekvieną vakarą 
pareinu namo, 0 ta kalė man gaili penkių dolerių alui. Aš nepadariau nieko 
neleistina. Morina jums patvirtins, — baigė Frenkas meiliai apkabindamas 
moterį, kurią ką tik buvo pavadinęs kale. 

— Teisingai, — patvirtino blondinė atsiplėšusi nuo alaus. 

Jis neatitiko sukurto paveikslo nei išore, nei vidumi. Bet Benas 
nesiliovė. 

-— Kur buvai penkioliktą rugpjūčio? 

— Jėzau, ir kaip aš galiu prisiminti? — nesuprato Frenkas 
baigęs alų ir gniauždamas delne skardinę. —Ar jūs, vyrukai, turite orderį? 
-— Mes buvome Atlantik Sityje, — įsiterpė Morina ir nė ne- 

mirktelėjo, kai Frenkas metė skardinę į šiukšliadėžę ir per kelis colius 
nepataikė. — Frenkai, prisimeni? Žinote, ten dirba mano sesuo. Ji gavo 
puikų darbą viešbutyje, dirba kambarine. Pajūrio užeigoje. Negali sakyti, 
kad ten rimtas motelis, bet arti to. Nuvažiavome keturioliktą rugpjūčio ir 
išbuvome ten tris dienas. Turiu užsirašiusi dienoraštyje. 

—- Taip, prisimenu, — pratarė Frenkas nuleidęs ranką. — Aš 
lošiau kortomis, o tu atėjai ir puolei mane. 

-— Tu pralošei dvidešimt penkis baksus. 

-- Jeigu būtum leidusi, būčiau atsilošęs ir tuos, ir dar dvi gubai 
daugiau. 

— Tuos pinigus tu ištraukei iš mano piniginės. 

— Pasiskolinau, kvaiša. Pasiskolinau. 

Ginčui vis labiau įsiliepsnojant Benas mostelėjo galva durų 
link. 

— Eime iš čia. 

Uždarę duris jie išgirdo bildesį ir riksmą. 

— Ar nemanai, kad mums reiktų įsikišti? 

Benas atsigręžęs pažvelgė į duris. 

— Kam trukdyti linksmintis? 

Į šukes pažiro kažkoks sunkus, duris kliudęs daiktas. 

— Eime 1šgerti. 


— Pone Monro, man labai džiugu, kad atėjote su manimi 
pasikalbėti, — prat arė Tęsė prie savo kabineto durų pasitikdama Džo 
Higinso patėvį. — Mano sekretorės dabar nėra, bet jeigu norite, užplikysiu 
jums kavos. 


— Ačiū, nesivarginkite dėl manęs, — atsakė Monro, kaip 
paprastai jos draugijoje jausdamasis nejaukiai. Jis laukė, kol ji pirma 
prabils. 

— Tikriausiai labai susitrukdėte, — pradėjo Tęsė, bet nepridūrė, 
kad ir ji dirba viršvalandžius. 

— Laikas man neturi jokios reikšmės, jeigu gali padėti Džo. 

— Žinau, — atsakė nusišypsodama Tęsė ir mostelėjo į kėdę. — 
Man neteko pakankamai pasišnekėti su jumis asmeniškai, pone Monro, bet 
noriu jums pasakyti, kad puikiai matau, kaip jums sunku su Džo. 

-- Taip, man nelengva, — atsakė Monro lankstydamas apsiaustą 
ir dėdamas jį ant kelių. Jis buvo iš prigimties tvarkingas žmogus. Jo nagai 
buvo gražiai apkirpti, plaukai — visada sušukuoti, jis dėvėjo tamsų 
klasikinį kostiumą. Tęsė numanė, kad toks berniukas kaip Džo jam turėjo 
būti visiškai nesuprantamas. — Žinoma, Luis dar sunkiau. 

— Tikrai? — tarstelėjo Tęsė sėsdamasi už stalo. Ji žinojo, kad 
tam tikras atstumas ir pokalbis pamiršus asmeniškumus jam bus 
priimtinesnis. — Pone Monro, bet kokiomis aplinkybėmis ateiti į 
išsiskyrusią šeimą ir paaugliui mėginti atstoti tėvą yra labai sunku. O kai 
berniukas yra tokio sudėtingo charakterio, koks yra Džo, viskas dar labiau 


komplikuojasi. 
—- Iki šiol aš vis dar vyliausi... — pradėjo ponas Monro kils- 
teldamas rankas, o paskui vėl nuleisdamas jas ant kelių. — Aš vyliausi, 


kad mes rasime bendrą kalbą, kad bent jau galėsime kartu pažaisti 
kamuoliu. Aš net nupirkau palapinę, nors, turiu prisipažinti, kad pats nesu 
stovyklavęs. Bet jam niekas neįdomu. 


— Jam neatrodo, kad jis galėtų sau leisti kuo nors susidomėti, — 
patikslino Tęsė. — Pone Monro, Džo, sakyčiau, yra net nesveikai 
prisirišęs prie savo tėvo. Tėvo nesėkmes ir problemas jis išgyvena kaip 
savas. 

— Tas galvijas net negalėjo... —jis nebaigė sakinio. —At- 
siprašau. 

— Ne, neatsiprašinėkite. Žinau, atrodo, kad Džo tėvui niekas 
nerūpi. Viskas dėl jo ligos, bet su jumis norėjau pasikalbėti ne apie tai. 
Pone Monro, jūs jau žinote, kad aš mėginau aptarti intensyvesnio Džo 
gydymo galimybę. Mano minėtoje klinikoje Aleksandrijoje 
specializuojamasi gydyti paauglių emocines ir dvasines negalias. 

— Luis apie tai nenorės nė girdėti. 

Čia Monro nieko nebegalėjo padaryti. 

— Ji mano, ir aš turiu su tuo sutikti, kad tada Džo jausis niekam 
nebereikalingas, tarsi mes norėtume juo atsikratyti. 

-- Išsiskyrimas būtų sunkus, niekas to negalėtų paneigti. Mes 


visi turėtume pasistengti, jog viskas vyktų taip, kad Džo suprastų, jog 
niekas jo nebaudžia ir nesistengia tyčia kur nors išsiųsti, bet siūlo dar 
vieną galimybę. Pone Monro, noriu būti visiškai atvira. Džo nepasiduoda 
gydymui. 

— Bet jis juk negeria? 

—- Ne, jis negeria, — atsakė Tęsė. Ir kaip jai įtikinti jį, kad 
vienas simptomas nieko nelemia? Bendraudama ir kalbėdamasi su jų 
šeima, Tęsė pastebėjo, kad Monro buvo tasai žmogus, kuris aiškiau mato 
rezultatus, bet ne priežastis. — Pone Monro, Džo yra alkoholikas, jis 
visada bus alkoholikas, nesvarbu, geria jis, ar ne. Jis yra vienas iš visoje 
šalyje gyvenančių dvidešimt aštuonių milijonų alkoholikų vaikų. Trečdalis 
jų patys tampa alkoholikais. Taip nutiko ir Džo. 

— Bet jis juk nebegeria, — nenusileido Monro. 

— Ne, nebegeria, — sutiko Tęsė žaisdama pirštais, o paskui vėl 
prabilo. — Jis nevartoja alkoholio, jis nesieja savo realaus gyvenimo su 
svaigalais, bet jis ir toliau turi kovoti su priklausomybe, dar svarbiau, su 
tos priklausomybės priežastimis. Pone Monro, jis jau nebegeria, bet 
alkoholio vartojimas buvo kitų problemų priedanga ar išdava. Tų 
problemų jis jau nebegali sušvelninti svaigalais, dabar tos problemos jį 
nepaprastai vargina. Pone Monro, jis neparodo, kad pyksta, jog jam 
apmaudu, jis beveik nė nesielvartauja, tačiau visa tai jame kaupiasi. 
Alkoholikų vaikai labai dažnai prisiima atsakomybę už savo tėvų ligą. 

Monro nekantriai sujudėjo kėdėje, paskui kilstelėjo nuo jos. 

— Jūs jau ir anksčiau apie tai pasakojote. 

— Taip, pasakojau. Džo pyksta ant tėvo, jis taip pat pyksta ir ant 
motinos, nes jie abu jį nuvylė. Tėvas — gerdamas, o motina — dėl to, kad 
per daug nerimavo dėl geriančio tėvo. Kadangi jis labai myli ir tėvą, ir 
motiną, visą pyktį nukreipė į save. 

— Luis tikrai labai stengėsi. 

— Taip, neabejoju, kad išties stengėsi. Ji neįtikėtinai stipri 
moteris. Gaila, bet Džo išjos nepaveldėjo stiprybės. Džo depresija pasiekė 
pavojingą, kritinę ribą. Aš net negaliu jums pasakyti, apie ką mes 
kalbėjomės per paskutinį pokalbį, ką jis man sakė; galiu pasakyti tik tiek 
— esu daugiau nei bet kada įsitikinusi, kad jo emocinė būsena yra kritinė. 
Jį kamuoja didelis skausmas. Dabar jam tegaliu padėti tiek, kad truputėlį 
apmalšinu tą skausmą iki kito susitikimo su manimi. Džo atrodo, kad jo 
gyvenimas yra niekingas, jog jis yra nevykėlis sūnus, draugas ir apskritai 
žmogus. 

— Skyrybos... 

— Skyrybos paveikia šeimoje augančius vaikus. Poveikio 
intensyvumas priklauso nuo vaiko dvasinės būsenos tuo metu, nuo skyrybų 
proceso pobūdžio, nuo vaiko emocinės būklės, nuo jį kamuojančios 


įtampos. Kai kuriems vaikams skyrybos gali pasirodyti tolygios mirčiai. 
Paprastai kiekvienas išgyvena sielvarto, apmaudo, net neigimo laikotarpį. 
Visiems būdingas savęs kaltinimas. Pone Monro, jau beveik treji metai, 
kaip jūsų žmona išsiskyrė su Džo tėvu. Jo nerimas dėl skyrybų ir jo paties 
vaidmens skiriantis tėvams yra nenormalus. Visa tai ir yra visų jo 
problemų pagrindas. 

Tęsė minutėlę nutilo, o paskui vėl prašneko sunėrusi rankas. 

— Jo alkoholizmas skausmingas. Džo manymu, jis nusipelnė 
skausmo. Tiesą sakant, šį skausmą jis traktuoja taip, kaip mažas vaikas 
žvelgia į griežtas priemones, kokių imasi jo tėvai jam sulaužius kokias 
nors taisykles. Tačiau disciplina, skausmas leidžia vaikui pasijusti 
visuomenės dalimi; kita vertus, būdamas alkoholikas Džo jaučiasi atskirtas 
nuo visuomenės. Jis išmoko būti priklausomas nuo tokios izoliacijos, jis 
įprato manyti, jog yra kitoks, ne toks geras, kaip visi kiti. Ypač kitoks nei 
jūs. 

— Aš? Aš nelabai suprantu. 

—- Džo tapatinasi su savo tėvu — girtuokliu, nevykėliu, kuriam 
nesiseka nei šeimoje, nei darbe. Jūs turite viską, ko neturi Džo tėvas, 
vadinasi, ir jis pats. Iš vienos pusės Džo norėtų nusikratyti viskuo, kas jį 
sieja su tėvu, ir būti panašus į jus, kita vertus, jam atrodo, kad jis 
nenusipelnė geresnio gyvenimo; jis bijo dar kartą patirti nesėkmę. Pone 
Monro, tiesą sakant, yra dar blogesnis dalykas — Džo greitai pasieks tokią 
ribą, kai pasijus per daug pavargęs gyventi. 

Monro pirštai tai susigniauždavo, tai vėl išsitiesdavo. Jis prabilo ramiu 
valdingu balsu. 

——- Aš jums nepritarčiau. 

— Pone Monro, savižudybė yra trečia dažniausiai pasitaikanti 
paauglių mirties priežastis. Bendraudama su Džo, aš jau pastebiu tam 
tikrus tai liudijančius ženklus. Jis brandina šią mintį domėdamasis 
okultiniais dalykais. Dabar jam tereikia menkiausio postūmio, ir jis praras 
pusiausvyrą: jam gali pakakti ginčo, po kurio pradės maištauti, gali 
pakakti mokyklinio testo, kurį parašęs jis pasijus nelygus kitiems. Jam gali 
pakakti nevienprasmiško tėvo elgesio. 

Tęsė kalbėjo ramiai, bet jos žodžiai slėpė neginčijamą reikalavimą. Ji 
palinko į priekį ketindama būti dar ryžtingesnė. 

— Pone Monro, primygtinai kartoju: Džo gyvybiškai reikalingas 
intensyvus kompleksinis gydymas. Jūs manimi pasitikėjote, kai pasiryžote 
jį atvesti pas mane, kai leidote man jį gydyti. Jūs privalote manimi 
pasitikėti ir dabar, kai sakau, jog mano gydymo jam nepakanka. Čia turiu 
visą informaciją apie kliniką, — Tęsė stumtelėjo jam aplanką. — Labai 
prašau, aptarkite visa tai su žmona ir paprašykite, kad ji ateitų pas mane 
pasikalbėti. Aš pertvarkysiu savo darbo grafiką taip, kad galėtume 


susitikti bet kokiu jums patogiu laiku. Bet, labai prašau, nedelskite. Džo 
tai išties labai svarbu, tai reikia padaryti dabar, kuo greičiau, kol dar 
neatsitiko nelaimė. 

Monro paėmė aplanką, bet jo neatvertė. 

-- Jūs norite, kad mes išsiųstume Džo į tą kliniką, bet ne- 
pritardavote mūsų norams keisti mokyklas. 

— Taip, nepritardavau, — atsakė Tęsė. Ji norėjo išsitraukti 
smeigtukus ir pasileisti plaukus; šitaip tikėjosi sumažinti tvinkčiojimą 
smilkiniuose. — Tuomet aš jutau, tiesiog vyliausi galėsianti prie jo prieiti. 
Nuo rugsėjo Džo vis labiau ir labiau nuo manęs tolsta. 

— Pokyčius mokyklose jis priėmė kaip dar vieną pralaimėjimą, 
tiesa? 

-—- Taip, tiesa. Man labai gaila. 

— Suprantu, kad padarėme klaidą, — atsakė Monro giliai 
atsidusdamas. — Kai Luis tvarkė dokumentus norėdama jį perkelti 
mokytis kitur, jis vylėsi, kad aš jį palaikysiu. Man atrodė, jog jis tarsi 
prašo dar vienos galimybės. Bet aš palaikiau žmoną. 

-—- Jūs neturėtumėte jaustis kaltas, pone Monro. Jūs ir jūsų 
žmona patekote į tokią situaciją, iš kurios išties sunku rasti išeitį. Čia 
negali būti jokių absoliučiai teisingų ar klaidingų sprendimų. 

— Parsinešiu dokumentus namo, — pasakė Monro, o paskui 
lėtai atsistojo laikydamas segtuvą taip, tarsi jis būtų sunkus kaip akmuo. 
— Daktare Kort, Luis laukiasi. Mes dar nieko nesakėme Džo. 

—- Sveikinu, — pratarė Tęsė tiesdama jam ranką ir drauge 
intensyviai galvodama, kaip ši žinia galėtų paveikti jos pacientą. — 
Manyčiau, būtų labai gerai, jeigu apie tai jam praneštumėte kartu, 
paversdami visa tai bendru šeimos įvykiu. Visa jūsų trijulė laukiate 
kūdikio. Džo bus labai svarbu pasijusti vienodai svarbiam, o ne pakeistam 
kuo nors kitu. Kūdikis, meilė jam visai šeimai gali atnešti daug šilumos. 

— Mes bijome, kad jis neimtų... bodėtis mumis. 

-— Gali būti ir taip, — sutiko Tęsė. Svarbiausia — laikas, mąstė 
ji. Emocinės negalios ir jų intensyvumas labai dažnai priklauso nuo laiko. 
— Kuo labiau jis bus įtrauktas į šį procesą, į visos šeimos planus, tuo 
labiau jis pasijus esantis tos Šeimos narys. Ar jūs turite vaikų kambarį? 

— Turime dabar nereikalingą miegamąjį, kurį galėtume per- 
tvarkyti į vaikų kambarį. 

— Man atrodo, bus labai gerai, jeigu leisite Džo pasidarbuoti 
teptuku. Labai prašau man paskambinti, kai aptarsite klinikos klausimą. 
Norėčiau ir pati apie tai pasikalbėti su Džo, galbūt nuvežčiau jį tenai 
apsižiūrėti. 

— Gerai. Dėkoju, daktare. 

Tęsė uždarė paskui jį duris ir išsitraukė iš plaukų segtukus. Tempimas 


smilkiniuose dingo, liko tik bukas maudulys. Jai atrodė, kad negalės 
ramiai pailsėti, kol Džo neišvažiuos į kliniką. 

Na, bent jau tėvai mėgina žengti tinkama kryptimi, tarė sau Tęsė. Jos 
pasiūlymą Monro priėmė be entuziazmo, bet Tęsė vylėsi, kad jis stengsis 
juo pasinaudoti. 

Kiek ilgiau pasiklausiusi paskutinio pokalbio su Džo kasetės, Tęsė 
užrakino bylas ir visus įrašus. Per visą pokalbį jis du kartus prabilo apie 
mirtį, ir abu kartus labai ramiai. Apie tai jis kalbėjo ne kaip apie mirtį 
konkrečiai, bet kaip apie apsisprendimą. Mirtį kaip pasirinkimą. Ji 
pasiliko kasetę ir nutarė iš ryto paskambinti klinikos direktoriui. 

Išgirdusi telefono skambutį, ji vos ne sudejavo. Žinoma, galėjo ir 
neatsiliepti. Ryšio tarnybos būtų nutraukusios skambutį jau po ketvirto 
signalo, o paskui pranešusios, jeigu skambutis svarbus. Bet Tęsė 
persigalvojo ir rankoje laikydama kasetę su Džo įrašu nuėjo atsiliepti. 

— Kalba daktarė Kort. Ar galiu kuo nors padėti? 

— Ar galite? 

Balsas buvo vos girdimas, kažkas kalbėjo pašnibždomis. Tęsė išgirdo 
ne paniką, kurios paprastai tikėdavosi, bet neviltį. 

— Galiu pamėginti. Ar norėtumėte? 

— Ten buvote ne jūs. Jeigu būtumėt buvusi jūs, galbūt viskas 
būtų buvę kitaip. 

-— Bet dabar aš esu čia. Ar norėtumėte mane aplankyti? 

— Negaliu, — išgirdo ji trūkčiojančią raudą. — Galėtumėte 
numanyti. 

— Tada aš galiu pas jus atvykti. Kodėl nepasakote savo vardo ir 
buvimo vietos? 

Ryšys nutrūko. 

Arčiau nei už kvartalo žmogus, apsivilkęs juodu paltu, atsirėmė į 
telefono būdelę ir stovėjo raudodamas iš skausmo ir sumaišties. 

— Prakeikimas, — tarstelėjo Tęsė žvelgdama į pokalbio užrašus. 
Galbūt tai koks nors jos pacientas, bet ji tikrai neatpažino jo balso. 
Manydama, kad tas pats žmogus gali paskambinti dar kartą, ji dar 
penkiolika minučių palaukė, o paskui susirinko daiktus ir išėjo. 

Koridoriuje jos laukė Frenkas Fuleris. 

—- Na, štai ir ji, — pasakė jis įsimesdamas kišenėn purškiamą 
burnos gaiviklį. — O aš jau maniau, kad tu persikraustei į kitas patalpas. 

Tęsė atsigręžė 1 kabineto duris. Ant durų tvarkingai kabėjo lentelė su 
jos pavarde ir nurodyta profesija. 

— Ne, dar ne. Šiandien ilgėliau užtrukai, Frenkai? 

— O, juk žinai, kaip kartais būna. 

Tiesą sakant, jis jau visą valandą čia sukiojasi vien tik dėl to, kad su ja 
susitiktų. Jam nepasisekė. 


— Atrodo, kad bendradarbiaudama su policija pasidarei ne- 
paprastai užimta? 

— Atrodo. 

Net ir tokių gerų manierų žmogui kaip Tęsė pokalbis po darbo dienos 
buvo išties varginantis dalykas. Laukiant lifto jos mintys sukosi apie 
telefono skambutį. 

— Žinai, Tese, — pradėjo Frenkas, kaip paprastai atsiremdamas 
ranka į sieną ir užspeisdamas Tęsę į kampą. — Tiesą sakant, tau būtų 
naudinga tuo klausimu pasikonsultuoti su kolegomis. Būčiau laimingas 
galėdamas surasti vietos savo darbotvarkėje. 

— Dėkoju už pasiūlymą, Frenkai, bet gerai žinau, koks tu 
užimtas. 

Lifto durys atsidarė, Tęsė įžengė vidun. Ji paspaudė mygtuką norėdama 
leistis žemyn, bet greta jos nutarė įsitaisyti ir Frenkas. 

— Tese, tau aš visada rasiu laiko, nesvarbu, kolegiškam ar 
kokiam kitokiam pokalbiui. Kodėl gi mums apie tai nepasikalbėjus prie 
taurės? 

— Manyčiau, kad man apskritai negalima su kuo nors apie tai 
kalbėtis. 

— Tada galėtume surasti kitokių temų pokalbiui. Turiu butelį 
puikaus Zinfandelio vyno. Jį laikau ypatingai progai. Kodėl gi mums 
negrįžus pas mane ir neatkimšus to butelio, kodėl nepailsėjus? 

Kai lifto durys atsidarė, Tęsė su palengvėjimu atsiduso. 

— Ne, Frenkai, ačiū. 

Ji pasileido koridoriumi, bet Frenkas neatstojo. 

-— Kodėl gi mums nenuėjus į “Gegužės žiedus“, neišgėrus 
puikioj aplinkoj ir nepasiklausius šiek tiek muzikos? Galėtume nekalbėti 
apie reikalus. 

Kokteiliai su šampanu “Gegužės žieduose". Benas sakė, jog būtent toks 
ir yra jos stilius. Tikriausiai dabar atėjo laikas įrodyti jam ir Frenkui, kad 
jie klysta. 

— “Gegužės žiedai" man per rimta, Frenkai, — atsakė Tęsė 
pasistatydama apykaklę. — Kad ir ką siūlytum, aš neturiu laiko bendrauti. 
Galėtum užeiti į naująjį Žydo klubą visai netoli nuo čia, už kampo. Kiek 
girdėjau, nė vienas iš ten neišeina neišlošęs. 

Tęsė išsitraukė raktelius ir vieną iš jų įkišo į automobilio durelių 
spynelę. 

— Iš kur žinai apie... 

-— Frenkai, — pratarė ji pliaukštelėjusi liežuviu ir tapšnodama 
jam per skruostą, — laikas tau užaugti. 

Patenkinta savo poelgiu ir Frenko išraiška Tęsė įsėdo į mašiną. Ji 
pažvelgė per petį ir apgręžė automobilį, bet nepastebėjo automobilių 


stovėjimo aikštelės pakrašty šešėlyje stovinčio žmogaus. 

Vos Tęsė peržengė namų slenkstį ir spėjo nusimesti paltą bei nusiauti 
batus, kai į duris kažkas pabeldė. Jeigu tai Frenkas, jis peržengė visas 
ribas, tarė sau Tęsė pasiryžusi duoti jam atkirtį. 

Už durų stovėjo senatorius Džonatanas Raitmoras. Apsivilkęs brangų 
paltą, rankose jis laikė raudoną kartoninę dėžutę su viščiuku ir popierinį 
maišelį. 

— Seneli... — pratarė Tęsė. Dalis įtampos, kurios ji net pati 
nebejautė, kažkur išgaravo. Ji giliai įkvėpė ir pajuto malonų prieskonių 
aromatą. — Manau, tu nesiruoši kokiam nors skubiam pasimatymui? 

— Aš kaip tik ruošiausi susitikti su tavimi, — atsakė senatorius 
perleisdamas jai dėžutę su viščiukų. — Jis dar karštas, mažyle. Paprašiau 
itin aštraus. 

-- Tu esi mano didvyris. Jau ruošiausi susitepti sumuštinį su 
sūriu. 

— Kaip visada... Paruošk lėkštes ir daug servetėlių. 

Tęsė spruko į virtuvę, eidama pro stalą padėjo ant jo viščiuką. 

-— Ar tu nori pasakyti, kad rytoj nesirengi pakviesti manęs 
pietų? 

— Aš noriu pasakyti, kad šią savaitę tu du kartus normaliai 
papietausi. Tik nepamiršk kamščiatraukio. Turiu butelį vyno. 

— Puiku, jeigu tai nė Zinfandelis. 

— Ką? 

— Nekreipk dėmesio, — atsakė Tęsė ir grįžo nešina lėkštėmis, 
drobinėmis servetėlėmis, dviem geriausiom taurėm vynui ir 
kamščiatraukiu. Ji padengė stalą, uždegė žvakes, o paskui priėjusi prie 
senelio tvirtai jį apsikabino. —Aš taip džiaugiuosi tave matydama. Iš kur 
žinojai, kad šįvakar man labai reikia geros draugijos? 

„— Seneliai tam ir yra, kad viską žinotų, — atsakė jis bučiuodamas 
Tęsę į abu skruostus, o paskui ėmė ją barti. — Tu per mažai ilsiesi. 

— Aš esu gydytoja. 

Jis pliaukštelėjo jai per užpakalį. 

—- Sėsk gi pagaliau, mažyle. 

Tesei paklusus, senelis ėmėsi vyno butelio. Kol jis kamščiatraukiu 
atidarinėjo butelį, Tęsė nukėlė dėžutės dangtelį. 

— Atpjauk man vieną tos vištelės papuką, — paprašė jis. 

Tęsė sukikeno kaip maža mergytė ir įdėjo gabaliuką vištienos į 
geriausio motinos angliško porceliano servizo lėkštę. 

-— Tu tik pagalvok, kokį šoką patirtų tavo rinkėjai, jeigu išgirstų 
tave prašantį vištos papuko. 

Tęsė pasirinko blauzdelę ir labai apsidžiaugė dėžutėje radusi keptų 
bulvyčių. 


— Kaip tau sekasi senate? 

-— Tam, kad išaugintum gėles, turi privežti daug mėšlo, Tese, — 
atsakė jis traukdamas kamštį. — Tebevargstu mėgindamas prastumti 
Medicinos reformos įstatymo projektą. Nežinau, ar sulauksiu pakankamai 
paramos iki išsiskirstysime atostogų. 

—- Tai geras projektas. Didžiuojuosi tavimi. 

— Pleputė... 

Jis pripildė Tesės taurę, paskui įsipylė sau. 

-—- Kur pomidorų padažas? Negaliu valgyti skrudintų bulvelių be 
padažo. Ne, nesistok, pats pasiimsiu. Kada paskutinį kartą buvai 
parduotuvėje? — paklausė jis vos atidaręs šaldytuvą. 

— Nepradėk, — pratarė Tęsė ir atsikando viščiuko. — Be to, tu 
juk pats žinai, kad aš esu greito maisto žinovė. 

— Man nepatinka nuolat galvoti apie tai, kad vienturtė mano 
dukraitė ištisai valgo iš kartoninių indelių. 

Jis grįžo prie stalo nešinas padažu, neatkreipdamas dėmesio į tai, kad ir 
dabar jiedu valgė iš kartoninių dėželių išimtą maistą. 

-—- Jeigu nebūčiau atėjęs, taip ir sėdėtum prie segtuvais nukrauto 
stalo kramsnodama sumuštinį su sūriu. 

— Ar jau sakiau, kad labai džiaugiuosi tave matydama? — 
šypsodamasi seneliui paklausė Tęsė pakėlusi vyno taurę. 

—- Tu per daug dirbi. 

— Galbūt. 

— O ką, jeigu nupirkčiau du bilietus į Santa Krušą antrai Kalėdų 
dienai? Savaitėlę pasilepintume saulėje. 

—- Gerai žinai, kad mielai priimčiau tavo pasiūlymą, bet kai 
kuriems mano pacientams atostogos — pats sunkiausias metas. 

— Mane neramina dar vienas dalykas. 

-— Tave? — pratarė Tęsė perleisdama seneliui padažo butelį; ji 
įniko į skrudintas bulvytes svarstydama, ar užteks skrandyje vietos dar 
vienam viščiuko gabaliukui. — Kas gi tave neramina? 

— Kad įsivėlei į darbą su kriminalistais. Atrodai labai pa- 
vargusi. 

-— Šis darbas nėra vienintelė priežastis. 

— Gal yra kokių nors nesklandumų seksualiniame tavo gy- 
venime? 

— Ši informacija suteikiama ne visiems. 

— Tese, aš rimtai. Kalbėjausi su meru. Jis man sakė, jog labai 
daug prisidedi prie policijos tyrimų. Aš tenorėjau, kad tu paruoštum 
psichologinį nusikaltėlio portretą, galbūt dar šiek tiek norėjau 
pasididžiuoti savo dukraite. 

— Malonus drebuliukas, taip? 


— Po ketvirtosios žmogžudystės nupurto kiek kitoks drebu- 
liukas. Tik du kvartalai nuo tavo namų... 

— Seneli, taip būtų nutikę, nesvarbu, ar aš dirbu kartu su jais, ar 
ne. Svarbiausia yra tai, kad aš pati norėjau su jais dirbti. 

Ji pagalvojo apie Beną, prisiminė jo kaltinimus, įžeidinėjimus ir pyktį. 
Ji pagalvojo apie pačios susikurtą tvarkingą gyvenimą ir staiga 
susmigusius nepasitenkinimo dygliukus. 

— Galbūt man reikėjo pradėti su jais dirbti. Iki dabar viskas 
mano gyvenime ir karjeroje klostėsi labai jau sklandžiai. Pradėjusi dirbti 
su policija, galėjau visiškai kitaip į save pažvelgti, geriau ėmiau pažinti 
pačią sistemą. 

Ji paėmė servetėlę, bet tik gniaužė ją rankose. 

-— Policijai neįdomi jo psichinė būklė, jo emocinė motyvacija, 
bet jie pasinaudos mano pateikta informacija mėgindami jį sugauti ir 
nubausti. Man neįdomu, kaip bus vykdomas nuosprendis, bet aš 
pasinaudosiu tuo, ką man pavyks sužinoti tiriant jo sąmonę, motyvus, kad 
galėčiau jį sustabdyti ir jam padėti. Kuris iš mūsų teisus, seneli? Ar būtų 
teisingąjį bausti, ar gydyti? 

— Tese, tu kalbiesi su seno sukirpimo teisininku. Šioje šalyje 
kiekvienas vyras, moteris ir vaikas turi teisę būti teisingo teismo apgintas 
ar nubaustas. Galbūt advokatas netiki savo klientu, bet jis turi patikėti 
įstatymu. Įstatymas teigia, jog šis žmogus gali būti nuteistas sistemos. 
Paprastai toji sistema veikia. 

— Bet ar toji sistema ir įstatymas supranta, kas yra liguista 
sąmonė? — paklausė ji purtydama galvą ir padėdama ant stalo servetėlę. 
Tęsė nervinosi. — Jis nekaltas, nes jis nesveikas. Ar jis turėtų būti 
laikomas už tai atsakingas? Seneli, jis kaltas dėl to, kad nužudė tas 
moteris, bet jis už save neatsako. 

-— Tese, jis nėra tavo pacientas. 

— Ne, jis yra. Ir visada buvo, bet aš to nesupratau iki praėjusios 
savaitės, iki paskutinės žmogžudystės. Jis dar nesikreipė į mane pagalbos, 
bet jis dar jos paprašys. Seneli, ar pameni, ką man sakei, kai tik atidariau 
savo kabinetą? 

Jis pažvelgė į Tęsę ir pagalvojo, jog net sunerimusi ir įsitempusi 
žvakių šviesoje ji atrodo labai graži. Ji buvo mažoji jo mergytė. 

— Galėjau labai daug ko prikalbėti. Jau seniai gyvenu. 

— Tu man pasakei, kad pasirinkau tokią profesiją, kuri suteikia 
man galimybę įsigauti į žmonių sąmonę, bet kartu patarei niekada 
nepamiršti ir jų širdžių. Aš ir nepamiršau. 

— Tada didžiavausi tavimi. Ir dabar didžiuojuosi. 

Tęsė nusišypsojo ir vėl paėmė servetėlę. 

— Senatoriau, jūs išsitepliojote smakrą pomidorų padažu, — 


sumurmėjo ji ir nušluostė dėmelę. 

Už trijų su puse mylių Benas ir Edas išlenkė ne vieną stiklą. Klubas 
buvo papuoštas vyno buteliais. Čia sėdėjo nuolatiniai klientai, grojo aklas 
pianistas, dainuojantis lėtą roką. Jo bokalas buvo nugertas iki pusės. 
Vakaras dar tik prasidėjo. Beno ir Edo staliukas buvo įspraustas tarp kitų. 
Edas taršė salotas su makaronais. Benas buvo įjunkęs į sūdytus riešutus. 

— Ar ne per daug valgai, — pratarė Benas linktelėjęs Edo 
lėkštės pusėn. — Tapsi užkietėjusiu karjeristu. 

— Negali pasidaryti karjeristas, jei negeri balto vyno. 

— Tu tikras? 

— Visiškai. 

Patikėjęs jo žodžiais Benas išsitraukė vieną makaroną. 

— Ką sužinojai paskambinęs į skyrių? 

Benas pakėlė stiklą ir nužvelgė pro jų stalelį praėjusią moterį trumpu 
odiniu sijonėliu. 

— Bigsbis surado tą vietą, iš kur jis siuntė pinigus. Nieko gera. 
Ir kas galėtų prisiminti vyruką, prieš tris mėnesius persiun- tusį pinigus? 
Ar tu taip ir neužsibersi daugiau druskos? 

— Gal juokauji? — tarstelėjo Edas paragindamas vėl išgerti. Dar 
nė vienas iš jų nebuvo įkaušęs, bet ne todėl, kad per mažai stengėsi. 

— Ar eini šeštadienį žiūrėti varžybų? 

—- Turiu ieškotis buto. Iki gruodžio pirmos turiu išsikraustyti. 

— Turėtum pamiršti butą, — pratarė Benas užsiversdamas 
stiklą. — Mokėti nuompinigius — tas pats, kaip paleisti pinigus dūmais. 
Tau reiktų nusipirkti nuosavą būstą, reiktų investuoti pinigus. 

—- Nusipirkti? — pasitikslino Edas imdamas šaukštelį ir mai- 
šydamas gėrimą. — Tu turi galvoje namą? 

— Aišku. Kiekvieną mėnesį išmesti krūvą pinigų už buto nuomą 
yra tikra beprotybė. 

— O tu, Benai? Ar tu galvoji pirkti namą? 

— Gaudamas tokią algą? — nusijuokė Benas atsitraukdamas su 
kėde per colį nuo stalo. 

— Kai paskutinį kartą gavau algą, namo parnešiau lygiai tiek, 
kiek ir tu. 

— Partneri, aš tau patarsiu, ką daryti. Tau reikia vesti. 

Edas nieko neatsakė, tik toliau tuštino savo stiklą. 

— Kalbu rimtai. Susirandi moterį, įsitikini, ar ji tikrai turi gerą 
darbą ir gali padaryti puikią karjerą, kurios tikrai nepanorės atsisakyti 
ištekėjusi. Nepakenktų, jeigu jos išvaizda būtų tokia, kad į ją įstengtum 
žiūrėti ilgesnį laiką. Paskui jūs sudedate į krūvą savo atlyginimus ir 
nusiperkate namą, o tu liaujiesi mėtyti pinigus nuomodamas butus. 

— Vadinasi, dėl to, kad mano namas rekonstruojamas į kotedžą, 


aš turėčiau vesti? 

-— Tokia sistema. Paklauskime nesuinteresuotos ir bešališkos 
pusės, — pasakė Benas palinkdamas greta jo sėdinčios moters link. — 
Atleiskite, ar jūs nemanote, kad dabartinėmis socialinėmis ir 
ekonominėmis sąlygomis du žmonės gali gyventi išleisdami lygiai tiek, 
kiek išleidžia gyvendamas vienas? Tiesą sakant, turint galvoje šeimos, 
turinčios du pajamų šaltinius, perkamąją galią, galima teigti, kad dviem 
žmonėm pragyvenimas kainuos pigiau nei vienam, juk taip? 

-- Ar.šitaip nori susipažinti? 

— Ne, atlieku visuomenės apklausą. Mano partnerio namas 
rekonstruojamas į kotedžą. 

— Prakeikti galvijai tą patį padarė ir su mano namu. Dabar į 
darbą turiu trenktis metro net dvidešimt minučių. 

— Ar jūs turite darbą? 

— Žinoma. Aš dirbu vadybininke Vudžio drabužių parduotuvėje. 

— Vadybininke? 

— Taip. 

— Štai tau, Edai, — pasakė Benas palinkęs prie jo. — Štai tavo 
busimoji nuotaka. 

— Išgerk dar vieną, Benai. 

— Tu prarandi puikią progą. Kodėl gi mums nepasikeitus 
vietomis, kad tu galėtum... 

Benas nukando sakinį 1š tolo pastebėjęs prie jų stalelio einantį žmogų. 
Jis instinktyviai išsitiesė savo kėdėje. 

— Labas vakaras, monsinjore. 

Edas atsigręžė ir pamatė tiesiai už nugaros stovintį pilku megztiniu ir 
kelnėmis apsivilkusį Loganą. 

— Malonu vėl jus matyti, monsinjore. Gal norėtumėte prie mūsų 
prisėsti? 

— Norėčiau, jeigu nesutrukdysiu, — atsakė Loganas. Vargais 
negalais jis atitraukė prie stalo kampo pristumtą kėdę. — Paskambinau į 
skyrių, ir man pasakė, kad jūs tikriausiai čia. Gal neprieštarausite? 

Benas perbėgo pirštais per stiklą. 

-— Kuo galėtume būti naudingi, monsinjore? 

— Galite mane vadinti Timu, — pasakė Loganas mosteldamas 
padavėjai. — Man atrodo, kad tada visi jausimės patogiau. Atneškite 
bokalą alaus ir du to, ką geria mano bičiuliai. 

Loganas pažvelgė į pianistą, pradėjusį groti Bilio Džoilo balades. 

E Man nė nereikia klausti, ar sunkiai šiandien dirbote. Šne- 
kėjausi su daktare Kort, prieš porą valandų trumpai aptariau reikalus su 
jūsų kapitonu. Jūs mėginate susekti Frensį Mūrą. 

— Tinkamiausia būtų sakyti — tik mėginame... — pratarė Edas, 


pastumdamas tuščią lėkštę, kad atnešusi gėrimus padavėja galėtų ją 
nunešti. 

— Aš pažinojau vieną Frenką Mūrą. Jis dėstė seminarijoje. Seno 
sukirpimo. Nepajudinamo tikėjimo. Man atrodo, kad būtent tokie kunigai 
tau, Benai, labai gerai pažįstami. 

— Kur jis dabar? 


— O, neabejoju, kad Viešpaties karalystėje, — atsakė Loganas, 
paėmęs saujelę riešutų. — Jis mirė prieš porą metų. Laiminu tave, vaikeli, 
— pratarė Loganas, kai prieš jį buvo pastatytas alus. — Na, senasis 


Frenkas nebuvo pamišęs fanatikas, tik labai nelankstus. Šiandien yra daug 
jaunų kunigų, kurie nebijo ieškoti ir klausinėti, ginčytis dėl tokių keblių 
klausimų kaip kunigų celibatas ir moterų teisė suteikti sakramentus. 
Frenkui Murai viskas buvo paprasčiau, jis viską matė tik juodomis ir 
baltomis spalvomis. Apsivilkęs sutaną žmogus pamiršta vyną, moteris ir 
šilkinę patalynę. Į sveikatą, — pratarė Loganas ir pakėlęs bokalą ištuštino 
jį iki dugno. — Pasakoju jums apie visa tai, nes manau, kad galbūt surasiu 
kokių nors jungčių kalbėdamas su kai kuriais žmonėmis, kurie galėtų 
prisiminti Frenką, su kai kuriais jo mokytais studentais. Aš ir pats esu 
dirbęs seminarijoje, bet tai buvo beveik prieš dešimt metų. 

— Mums svarbi kiekviena smulkmena. 

— Gerai. Na, o dabar, kai dėl visko susitarėme, norėčiau dar 
vieno bokalo alaus. 

Jis davė ženklą padavėjai, o tada nusišypsojo Benui. 

— Kiek metų mokeisi katalikiškoje mokykloje? 

Benas ieškojo cigaretės. 

— Dvylika. 

— O, ilgas kelias. Esu tikras, kad mielaširdingos seserys tau 
davė puikius pagrindus. 

— Ir keletą smagių kirčių per krumplius. 

-— Taip, tebūnie jos palaimintos. Juk negali visos būti Ingridos 
Bergman. 

— Taip, negali. 

— Ir aš pats menkai teprisimenu Patą O'Brajeną, — kalbėjo 
Loganas pakeldamas naują bokalą. — Na, tiesa, mes abu airiai. Iš 
Lekhaimo. 

— Tėve Loganai... Timai, — paskubėjo pasitaisyti Edas, — ar 
galėčiau jums užduoti religinį klausimą? 

— Jeigu labai nori. 

-- Jeigu tasai vyrukas, jeigu bet koks vyrukas ateitų pas jus 
išpažinties ir pasakytų, kad kažką nužudė, ar jūs jį išduotumėte? 

— Į šį klausimą vienodai atsakyčiau ir kaip psichiatras, ir kaip 
kunigas. Tokių nėra daug. 


Kurį laiką jis žiūrėjo į alų bokale. Buvo metas, kai Logano vyresnieji 
manė, kad jis per daug lankstus, bet jo tikėjimas Dievu ir žmogumi buvo 
nepalenkiamas. 

— Jeigu kas nors, įvykdęs nusikaltimą, ateitų pas mane iš- 
pažinties ar kreiptųsi į mane profesionalios pagalbos, iš paskutiniųjų 

— Bet pats pirmo žingsnio nežengtumėte? — neatstojo Benas. 

— Jeigu kas nors ateitų pas mane kaip pas gydytoją ar ieš- 
kodamas nusiraminimo, jis viltųsi sulaukti pagalbos. Stengčiausi, kad jis 
tą pagalbą ir gautų. Psichiatrija ir religija ne visada žengia koja kojon. 
Tačiau šiuo atveju požiūriai nesikerta. 

Edui nebuvo nieko maloniau už problemą, turinčią daugiau nei vieną 
sprendimą. 

— Bet kaip galite suderinti abi specialybes, jeigu jos nežengia 
koja kojon? 

— Aš mėginu vienodai gerai suprasti ir protą, ir sielą, stengiuosi 
abu šiuos dalykus išvysti kaip nedalomą vienovę. Žinote, kaip kunigas aš 
galėčiau ištisas valandas gvildenti pasaulio sukūrimo klausimą ir pateikti 
akivaizdžių įrodymų, kodėl Pradžios knygą galime laikyti nepajudinamu 
kaip uola pamatu. Kaip mokslininkas aš galėčiau lygiai taip pat įtikinamai 
kalbėti apie evoliuciją ir paaiškinčiau, kodėl Pradžios knyga iš tikrųjų yra 
tik graži pasaka. Kaip paprastas žmogus aš galėčiau paprasčiausiai sėdėti 
čia ir stebėtis, koks, po velnių, skirtumas, kaip yra iš tikrųjų. Svarbiausia, 
kad esame, kad čia sėdime. 

— O kuria versija tikite jūs pats? — paklausė Benas. Jam labiau 
patiko žinoti vieną sprendimą, vieną atsakymą. Teisingą atsakymą. 

— Tiesą sakant, atsakymas priklauso nuo to, kokiu kostiumu 
vilkiu, — atsakė Loganas. Jis užsivertė bokalą ir susivokė, kad išgėręs 
trečią pasijustų maloniai kauštelėjęs. Mėgaudamasis antruoju jis jau mąstė 
apie trečiąjį. — Benai, senasis Frenkas Mūras buvo neteisus, egzistuoja ir 
daugiau, ne tik juoda ir balta; šie žodžiai tinka ne tik kalbant apie 
katalikybę, bet ir apie psichiatriją ir, savaime suprantama, apie gyvenimą. 
Ar Dievas mus sukūrė iš savo gerumo ir dosnumo, o gal iš absurdo 
pajautimo? O gal mes patys sukūrėme Dievą iš desperatiško troškimo 
tikėti kuo nors didesniu, galingesniu, nei esame patys? Dažnai ginčijuosi 
pats su savimi. 

Loganas mostelėjo prašydamas dar vieno bokalo. 

— Nė vienas iš mano pažinotų kunigų nesvarstė apie daiktų ar 
pasaulio esmę, — prabilo Benas nurydamas degtinę. — Negalvojo, 
teisinga tai ar klaidinga. Paprastai viskas jiems atrodydavo klaidinga, ir už 
tai reikdavo užmokėti. Nuodėmė turi daugybę veidų. Dešimt įsakymų buvo 
labai aiškūs. Nežudyk. Tačiau kariauti mes išmokome anksčiau nei 


kalbėti. Bažnyčia nesmerkia savo šalį ginančio kario. 

Benas pagalvojo apie Džošą. Džošas pats save pasmerkė. 

— Užmušti žmogų susitikus akis į akį — nuodėmė. O ant ištiso 
kaimo numesti bombą su amerikiečių vėliava — patriotizmas. 

-— Mes esame absurdiškos būtybės, tiesa? — patenkintas pratarė 
Loganas. — Norėčiau pateikti dar paprastesnį pavyzdį. Prieš porą metų 
turėjau jauną studentę, labai gabią moterį; man išties keista pripažinti, bet 
biblijos tiesas ji išmanė daug geriau, nei aš galėjau patikėti. Vieną dieną ji 
atėjo pas mane norėdama išsiaiškinti šį tą apie masturbaciją. 

Loganas šiek tiek grįžtelėjo kėdėje ir užkliudė padavėjos alkūnę. 

— Atleisk, mieloji, — pasakė jis ir vėl atsigręžė į pašnekovus. 
— Ji man pateikė citatą. Dabar tiksliai negalėsiu pakartoti, bet ten buvo 
kalbama apie tai, kad vyrui būtų geriau išlieti sėklą į prostitutės įsčias, nei 
išpilti ją ant žemės. Galima sakyti, jog tai išties ganėtinai akivaizdus 
pasisakymas prieš... ėčė... smaginimąsi su pačiu savimi. 


— Marija Magdalena taip pat buvo kekšė, — sumurmėjo Edas 
pajutęs, jog po truputį svaigsta. 
-— Taip, buvo, — sutiko Loganas jam nusišypsodamas. — Kad ir 


kaip ten būtų, mano studentė norėjo pasakyti, jog moteris neturi sėklos, 
kurią galėtų kur nors pasėti ar išlieti, vadinasi, masturbacija galėtų būti 
nuodėminga tik vyrams. 

Benas prisiminė porą bauginančių, bet malonių bandymų brendimo 
metais. 

— Aš turėjau sukalbėti visą nelemtą rožinį, — pratarė jis. 

— O aš turėjau sukalbėti du, — pridūrė Loganas ir pirmąkart 
pastebėjo, kad Benas apsiraminęs šyptelėjo. 

— Ir ką gi jūs jai atsakėte? — smalsavo Edas. 

— Aš jai pasakiau, jog biblijoje dažnai kalbama labai 
abstrakčiai, todėl ji turi klausyti savo sąžinės balso. Tada aš pats susiradau 
tą citatą, — kalbėjo Loganas dar kartą užsivertęs. — Prakeikimas, aš 
supratau, kad jos abejonė buvo pagrįsta. 

Grynbraerio dailės galerija tebuvo pora nedidelių išdailintų 
kambariukų netoli Potomako, tebeveikianti tik todėl, kad žmonės 
nesusimąstydami perka bet kokį absurdišką kūrinį vos pamatę ant etiketės 
užrašytą didelę sumą. 

Galerijos savininkas buvo iššaukiančios išvaizdos žmogelis, 
nuomojęsis apgriuvusį pastatą už grašius; ryškiai nudažęs griuvenos 
fasadą, jis dar labiau sustiprino keistuolio įvaizdį. Jis dėvėjo ilgus 


beformius visų vaivorykštės spalvų apsiaustus, avėjo prie jų priderintus 
aulinukus, rūkė lengvas cigaretes. Keistame, lyg mėnulis apvaliame veide 
mirkčiojo blyškios akys, kurios pradėdavo dar tankiau mirksėti jam ėmus 
postringauti apie meno laisvę ir išraiškos galimybes. Visą pelną galerijos 
savininkas apdairiai pakeisdavo į vertybinius popierius. 

Magda P. Karlais buvo menininkė, išgarsėjusi tada, kai buvusi pirmoji 
šalies ledi įsigijo vieną iš jos skulptūrų ir padovanojo savo bičiulės dukrai 
vestuvių proga. Keli meno kritikai padarė išvadą, kad pirmoji ledi 
tikriausiai nesižavėjo jaunaisiais, bet Magdos karjera buvo garantuota. 

Jos paroda Grynbraerio galerijoje turėjo didžiulį pasisekimą. Čia 
suplūdo kailiais, džinsais, šilkais ir glaustinukėmis apsivilkę svečiai. 
Antpirščio dydžio puodeliuose buvo patiekta kapucino kava su 
mažulyčiais pyragaičiais, įdarytais grybais. Prie metalo lakštų ir plunksnų 
skulptūros stovėjo septynių pėdų juodaodis vyrukas, susisupęs į purpurinį 
apsiaustą. 

Tęsė įdėmiai įsižiūrėjo į šią kompoziciją. Visa tai jai priminė 
sunkvežimį, užvažiavusį ant nelaimingų per kelią krypavusių žąsų. 

-—- Nuostabus medžiagų derinys, tiesa? 

Prieš pažvelgdama į savo palydovą, Tęsė perbraukė pirštu per patinę 
lūpą. 

— O, taip, tikrai. 

--— Stulbinančiai simboliška. 

— Tiesiog baugu darosi, — sutiko ji, pakėlusi prie lūpų puodelį 
ir mėgindama sutramdyti kikenimą. Savaime suprantama, ji buvo girdėjusi 
apie Grynbraerį, bet nerado nei laiko, nei noro apsilankyti šioje madingoje 
mažutėje galerijoje. Šįvakar ji išties jautėsi dėkinga galėdama 
prasiblaškyti tokioje aplinkoje. — žinai, Dinai, tikrai džiaugiuosi, kad taip 
sugalvojai. O aš maniau, kad negalėčiau susidomėti populiariuoju... ėčė... 
menu. 

— Tavo senelis man pasakė, kad per daug dirbi. 

— Senelis per daug nerimauja, — atsakė Tęsė nusigręždama 
apžiūrėti į lubas besistiebiančio dviejų pėdų aukščio falo. — Būdamas čia, 
neabejotinai pamiršti apie viską, kas tave neramina. 

— Kokia emocija, kokia įžvalga, — kalbėjo geltonais šilkiniais 
marškiniais vilkįs vyriškis sabalais pasipuošusiai moteriai. — Kaip matai, 
sudužusi elektros lemputė simbolizuoja susiniveliavusios visuomenės 
idėjų ir minčių destrukciją. 

Tęsė kiek pasitraukė, kai jos pašnekovas dramatiškai mostelėjo ranka, 
kurioje smilko cigaretė, o paskui pažvelgė į skulptūrą, apie kurią jis taip 
uoliai pasakojo. 

Toji skulptūra tebuvo septyniasdešimt penkių vatų lemputė, kurios 
centre buvo išdaužta skylė. Lemputė buvo įsukta į paprastą baltą pušinę 


lentą. Štai ir viskas. Tiesa, prie viso to dar buvo priklijuota nedidelė 
melsva etiketė, rodanti, kad kūrinys parduotas. Kūrinio kaina — tūkstantis 
du šimtai septyniasdešimt penki doleriai. 

— Nuostabu, — sumurmėjo Tęsė ir buvo apdovanota spin- 
duliuojančia pono Geltonojo Šilko šypsena. 

— Tikrai nauja, tiesa? — pratarė Dinas su šypsena žvelgdamas į 
lemputę, tarsi pats būtų tą skulptūrą padaręs. — Labai drąsus pesimizmas. 

— Man trūksta žodžių. 

— Labai gerai suprantu, ką turi galvoje. Kai pirmą kartą tai 
pamačiau, man atėmė žadą. 

Nutarusi susilaikyti nuo tolesnių komentarų, Tęsė tik nusišypsojo ir 
nuėjo toliau. Ji pagalvojo, kad galėtų parašyti studiją apie psichologines 
implikacijas, masinę isteriją, verčiančią žmones mokėti pinigus už 
ezoterinį šlamštą. Ji sustojo prie stiklinio kubo, pripildyto įvairaus dydžio 
spalvotų sagų. Uždarame kube jos buvo supiltos kaip papuola; 
kvadratinės, apvalios, emaliuotos, trauktos medžiaga... Menininkė savo 
kūrinį pavadino “Žmonija 2010". Tęsė pamanė, kad tokį kūrinį per tris su 
puse valandos galėtų sukurti bet kuri skautė. Priklijuota kaina tiesiog 
gniaužė kvapą: tūkstantis septyni šimtai penkiasdešimt. 

Kryptelėjusi galvą ji buvo besigręžianti į savo palydovą, bet pamatė 
Beną. Jis stovėjo prie kito darbo, rankas susikišęs į užpakalines kelnių 
kišenes. Jo veidas buvo labai linksmas. Beno bliuzonas buvo prasegtas, iš 
po jo matėsi paprastas pilkas megztukas ir džinsai. Pasižiūrėti į tą pačią 
skulptūrą šalia jo sustojo kažkokia ponia, pasipuošusi penkių tūkstančių 
dolerių vertės deimantais. Tęsė pamatė, kaip jis kažką sumurmėjo po 
nosimi, o paskui pakėlė akis ir sutiko jos žvilgsnį. 

Jie žvelgė į tarp jų nardančius žmones. Akimirką juos atskyrė ponia su 
deimantais, bet kai ji pasitraukė, nė vienas iš jų nė nekrustelėjo. Tęsė 
pajuto virpuliuką, o paskui vėl įsitempė — jautėsi nepatogiai; galiausiai ji 
jam nusišypsojo ir draugiškai linktelėjo sveikindamasi. 

— „sutinki? 

— Kaip sakai? — paklausė ji atsigręžusi į Diną. — Atleisk, 
užsigalvojau. 

Žmogus, skaitantis paskaitas šimtams koledžo studentų, buvo pratęs 
prie to, kad jo negirdi. 

— Aš klausiau, ar tau neatrodo, kad ši skulptūra atspindi 
neabejotiną konfliktą ir amžiną vyro-moters santykių ciklą? 

— Hmmm, — nutęsė Tęsė. 

Ji tepamatė vario ir alavo raizginį, sulituotas, o gal ir nesu- lituotas 
metalines detales. 

— Norėčiau jį įsigyti ir pasistatyti savo kabinete. 

= Oo... 


Dinas buvo malonus ir visiškai nepiktybiškas anglų profesorius, kurio 
dėdė retkarčiais žaisdavo pokerį sujos seneliu. Tęsė pajuto pareigą nuvesti 
jį kuo toliau nuo skulptūros; taip elgiasi mama, kuri tempia vaiką, stovintį 
prie lentynos su nenormaliai brangiais automobilių modeliukais ir 
spirgantį kuo greičiau išleisti susitaupytus pinigėlius. 

— Ar tau neatrodo, kad turėtumėte apžiūrėti ir kitus... — Tęsė 
minutėlę pagalvojo, kaip būtų galima visa tai pavadinti. — ...darbus? 

— Bet viskas perkama kaip karštos bandelės. Nenoriu pra- 
žiopsoti. 

Jis apsidairė po silkių statinę primenantį kambarį ir ėmė irtis galerijos 
savininko link. Grynbraerio negalėjai nepastebėti: jis vilkėjo elektrinį 
kostiumą ir ant galvos ryšėjo panašios spalvos raištį. 

-— Atsiprašau, aš tik minutėlę, — pasakė nueidamas Dinas. 

— Sveika, Tese. 

Ji pažvelgė į Beną atsargiu ramiu žvilgsniu. Miniatiūrinę puodelio 
rankenėlę gniaužę jos pirštai sudrėko. Tęsė mėgino sau įrodyti, jog visa tai 
tik dėl to, kad sausakimšame kambaryje per karšta. 

— Sveikas, Benai, kaip laikaisi? 

— Siaubingai, — atsakė Benas. Jis visą savaitę elgėsi siau- 
bingai. Dabar regėjo Tęsę, stovinčią čia tarp pompastiškų žmonių. Ji 
atrodė nepaprastai moteriška, panaši į vazelę su žibuoklėmis, pastatytą 
tarp laukinių orchidėjų. — Įdomus susibūrimas. 

— Bent jau įdomus, — sutiko Tęsė. Jos žvilgsnis nuslydo greta 
Beno stovinčios moters figūra. 

— Daktarė Kort, Triksė Lorens. 

Triksė buvo raudonais odiniais drabužiais apsitempusi ama zonė. Ji 
avėjo aukštakulniais aulinukais ir buvo coliu aukštesnė už Beną. Raudonų 
plaukų kupeta stirksojo kaip spiralių, skiauterių ir kilpelių raizginys. Jai 
kilstelėjus ranką sužvangėjo visa krūva apyrankių. Ant kairiosios krūties, 
iš po V formos liemenės iškirptės, matėsi ištatuiruota rožė. 

— Sveika, — nusišypsojusi pratarė Tęsė ir ištiesė ranką. 

— Labas. Tai tu esi daktarė? — pasitikslino Triksė. Jos balsas 
buvo per silpnas turint galvoje ūgį. 

-— Aš esu psichiatrė. 

— Šūdo nemali? 

— Šūdo nemalu, — sutiko Tęsė nekeisdama pašnekovės in- 
tonacijų. Benas garsiai atsikosėjo. 

Triksė paėmė vieną mažulytį pyragaitį ir prarijo kaip aspirino tabletę. 

— Kartą durnyne gulėjo mano pusbrolis. Kenas Londerma- nas. 
Gal pažįsti? 

ŽK Ne, nemanau. 

-- Taip, tikriausiai susiduri su daugeliu, kurių baterijos nu- 


sėdusios. 

-— Daugmaž, — sumurmėjo Tęsė ir nužvelgė Beną. Ji pastebėjo, 
kad jis visai nesutriko. Jis šypsojosi kaip kvailelis. Jos pačios lūpos kiek 
įsitempė. Tęsė pakėlė puodelį. — Nustebau tave čia pamačiusi. 

Benas siūbavo ant nunešiotų sportinių batelių kulnų. 

— Šiaip užlėkiau. Maždaug prieš septynerius metus su 
Grynbraeriu turėjau reikalų; buvo įsivėlęs į kažkokią avantiūrą dėl čekių. 
Gavęs kvietimą pamaniau, kad galėčiau užsukti pasižiūrėti, kaip jis 
laikosi. 

Benas grįžtelėjo ir pamatė galerijos šeimininką, apsikabinusį ponią su 
deimantais. 

— Atrodo, kad jis gyvena gerai. 

Tęsė paragavo ataušusios kapucino kavos. Ji svarstė, ar Benas būna 
toks draugiškas visiems suimtiesiems. 

— Na, tai kaip tau paroda? 

Benas dirstelėjo į kubą su sagutėmis. 

— Tokia tuščia vidutinybė, gyvenanti visuomenėje, kuri pre- 
kybos centruose rengia susitikimų vakarus vienišiams, išties turėtų 
susilaukti milžiniško finansinio atlygio, — pasakė Benas ir pamatė, kaip 
Tesės akyse įsižiebė žiburėliai. Jis labai panoro ją paliesti. Tik kartelį. Tik 
akimirką... 

-- Štai kas garsina Ameriką. 

— Tu pritrenkianti, daktare. 

Benas jos ilgėjosi. Jis pirmąkart suvokė tikrąją šio žodžio prasmę. 

-- Dėkoju. 

Tęsė nuo pat vaikystės niekada taip stipriai netroško atrodyti 
pritrenkiančiai. 

— Aš niekada nebuvau vakarėlyje vienišiams prekybos centre, 
— įsiterpė Triksė, įnikusi į padėklą su pyragaičiais. 

-- Tau ten patiktų, — atsakė Benas. Jo šypsenėlė priblėso, kai 
pro Tesės petį jis pamatė einantį anksčiau šalia jos stovėjusį vyriškį. — Ar 
jis — tavo draugas? 

Tęsė atsigręžė, o paskui luktelėjo, kol prie jų prieis Dinas. Jos kaklas 
buvo ilgas, grakštus, apjuostas perlais, kurių švytėjimas dar labiau 
išryškino jos odos grožį. Benas užuodė malonų, erotišką nuo jos sklindantį 
aromatą. 

— Dinai, norėčiau supažindinti tave su Benu Periu ir Trikse 
Lorens. Benas yra vietinės policijos detektyvas. 

— O, vienas iš pačių geriausių žmonių mieste, — pratarė 
dekanas nuoširdžiai spausdamas Benui ranką. 

Vyrukas atrodė tarsi nužengęs nuo Gentelmen's Ouarterly viršelio ir 
kvepėjo geriausia šampano rūšimi. Benas pajuto nenumaldomą norą 


užlaužti jam ištiestą ranką. 

-— Ar jūs — Tesės kolega? 

— Ne. Iš tikrųjų aš dirbu viename iš Amerikos universitetų. 

Koledžo profesorius. Matyti. Benas vėl susikišo rankas į kišenes ir 
iškalbingai žengė žingsnelį toliau nuo Tesės. 

— Na, mes su Trikse ką tik atėjome, dar nespėjome visko 
apžiūrėti. 

— Vienam vakarui viso to gerokai per daug, — pasakė Dinas 
mesdamas žvilgsnį į vario raizginį. — Ką tik nusipirkau šitą darbą. Galbūt 
ir per daug iššaukiantis dalykas mano kabinetui, bet negalėjau susilaikyti. 

— Tikrai? — Benas pažvelgė į skulptūrą ir vos susilaikė 
nenusijuokęs. — Tikrai įspūdinga. Norėčiau ir aš apsižiūrėti. Gal rasiu ką 
nors savo būstui. Buvo malonu susipažinti. 

Benas apkabino tvirtą Triksės liemenį. 

— Iki pasimatymo, daktare. 

— Labanakt, Benai. 

Kai Tęsė grįžo į namus, buvo jau beveik vienuolika. Norėdama 
sutrumpinti vakarą, ji pasiskundė, kad jai skauda galvą. Ji šiek tiek 
pamelavo. Paprastai jai patikdavo kartkartėmis susitikti su Dinų. Jis buvo 
paprastas žmogus, be jokių pretenzijų, žmogus, su kuriuo Tęsė 
kartkartėmis susitikinėdavo, norėdama lygiai taip pat nepretenzingai ir 
paprastai paįvairinti asmeninį gyvenimą. Bet šįvakar ji tikrai nebūtų 
išsėdėjusi visą vakarą ir ištvėrusi pokalbio apie devyniolikto amžiaus 
literatūrą. Tik jau ne po vakarėlio dailės galerijoje. 

Tik jau ne po to, kai vėl pamatė Beną, pripažino sau Tęsė palikdama 
prie durų batus. Visa jos pasiekta pažanga mėginant išsaugoti savąjį “aš" 
ir mažinant įtampą dabar subliuško kaip burbulas. 

Ji vakaros savaip. Puodelis karštos arbatos. Ji nusivilko kailinį 
apsiaustėlį ir pasikabino koridoriuje stovinčioje spintelėje. 

Vakarą ji praleis lovoje gurkšnodama ramunėlių arbatą, skaitydama Kurtą 
Vonegutą ir klausydamasi Bethoveno. Toks derinys išlaisvintų kiekvieno 
mintis nuo bet kokių problemų. 

Kokių problemų? — klausė pati savęs Tęsė, klausydamasi namų, į 
kuriuos grįždavo kasvakar, tylos. Ji neturėjo rimtų problemų, nes stengėsi 
gyventi taip, kad jų neatsirastų. Puikūs namai gerame rajone, prabangus 
automobilis, malonus, santūrus visuomeninis gyvenimas. Būtent taip ji 
planavo savo gyvenimą. 

Žingsnelis iš taško A, užtikrinantis, kad bus pasiektas ir taškas B, o 
paskui dar vienas žingsnelis, dar vienas, kol galiausiai pasiekiama ją 
tenkinanti viršukalnė. Ji buvo patenkinta. 

Tęsė išsisegė auskariukus ir numetė juos ant stalo valgomajame. 
Tuščiame kambaryje nuaidėjo duslus metalo, atsitrenkusio į medinį 


paviršių, garsas. Prieš savaitę pirktos chrizantemos jau buvo pradėjusios 
vysti. Ant žvilgančio raudonmedžio buvo pabirę bronziniai žiedlapiai. 
Išsiblaškiusi Tęsė ėmė juos rinkti. Aštrų specifinį jų aromatą nusinešė su 
savimi į miegamąjį. 

Šįvakar ji nesėdės prie bylų, pasižadėjo sau segdamasi dramblio kaulo 
spalvos vilnonės suknelės užtrauktuką. Jeigu ir galima kalbėti apie kokias 
nors problemas, tai tik apie tai, jog ji per mažai ilsisi. Šįvakar ji 
pasilepins, pamirš pirmadienio rytą pas ją ateisiančius pacientus, pamirš 
kliniką, kur dvi popietes per savaitę turi sugerti pyktį ir apmaudą tų, kurie 
mėgina išsivaduoti iš narkotikų, ji pamirš apie keturių moterų nužudymą. 
Ji pamirš ir Beną. 

Žmogaus ūgio veidrodyje spintoje ji išvydo savo atspindį. Ji pamatė 
vidutinio ūgio, smulkaus sudėjimo moterį, apsivilkusią brangia klasikinio 
kirpimo vilnos suknele. Jos kaklą juosė trijų eilių perlų vėrinys su stambiu 
ametistu. Jos plaukai ties smilkiniais buvo prisegti dramblio kaulo 
šukomis, taip pat nusagstytomis perlais. Šis papuošalų rinkinys buvo jos 
motinos, santūrios elegantiškos moters; tokia ir turėjo būti senatoriaus 
dukra. 

Šiuo vėriniu Tesės motina buvo pasipuošusi per vestuves. Apatiniame 
komodos stalčiuje Tęsė saugojo albumą odiniais viršeliais, kuriame buvo 
suklijuotos motinos nuotraukos. Kai senelis aštuonioliktojo gimtadienio 
proga padovanojo dukraitei perlus, jie abu apsiverkė. Kiekvieną kartą jais 
pasipuošusi Tęsė jausdavo skausmą ir pasididžiavimą. Jie buvo tarsi jos 
pačios, jos kilmės simbolis, tarsi priminė jai, ko iš jos tikimasi. 

Tačiau šįvakar perlų vėrinys, rodos, kiek per daug veržė kaklą. Ji 
nusisegė papuošalą ir pažvelgė į šaltą jų blizgesį. 

Tačiau be perlų atspindys veidrodyje menkai kuo tepasikeitė. Ji 
svarstė, kodėl pasirinko tokius paprastus, tokius tinkamus drabužius. Jos 
spinta buvo pilna tokių drabužių. Ji pasisuko šonu ir pagalvojo, kaip 
atrodytų apsivilkusi kokį nors ekstravagantišką drabužį, pavyzdžiui, 
raudonos odos suknelę. 

Ji užklupo save svarstančią apie nežinia ką. Papurčiusi galvą, nusivilko 
suknelę ir ištiesė ranką norėdama paimti pakabą. Ji, suaugusi moteris, 
praktiška, sumani moteris, profesionali psichiatrė, stovi priešais veidrodį 
ir galvoja, kaip atrodytų apsivilkusi raudonos odos drabužiais. 
Apgailėtina. Ką jai pasakytų Frenkas Fuleris, jeigu ji nueitų pas jį 
pasikalbėti? 

Gerai, kad ji dar sugeba iš savęs pasijuokti, svarstė Tęsė tiesdama 
rankas į minkštą, grindis siekiantį chalatą. Tačiau paskui nesąmoningai 
nusikabino nuo pakabo gėlėtą šilkinį kimono. Tai buvo retai kada jos 
dėvima dovana. Šįvakar ji pasilepins, įsisups į šilką, klausysis klasikinės 
muzikos, o į lovą pasiims ne puodelį arbatos, bet taurę vyno. 


Ant komodos Tęsė padėjo vėrinį, tada išsitraukė iš plaukų šukas ir 
padėjo jas šalia. Paskui ji priėjo prie lovos, pakedeno pagalves ir uždegė 
šalia lovos sustatytas kvepiančias žvakes. Prieš pasukdama į virtuvę, 
įkvėpė dvelktelėjusios vanilės. 

Ją sulaikė telefono skambutis. Tęsė apmaudžiai pažvelgė į telefoną, bet 
priėjo prie stalo ir suskambus trečiam skambučiui pakėlė ragelį. 

— Klausau. 

— Nebuvai namie. Aš taip ilgai laukiau, o tavęs nebuvo. 

Ji pažino balsą. Jis jau ir anksčiau jai skambino į darbą; tada buvo 
ketvirtadienis. Vos paėmus pieštuką, visas planuotas vakaras sau išgaravo 
kaip dūmas. 

— Jūs norėjote su manimi pasikalbėti. Bet mes nebaigėme 
ankstesnio pokalbio, tiesa? 

— Man kenkia kalbos, — išgirdo Tęsė prislopintą balsą. — Bet 
man reikia... 

— Niekada niekam nekenkia išsikalbėti, — ramiu balsu atsakė 
Tęsė. — Galiu pamėginti jums padėti. 

-— Tada ten buvai ne tu. Tą naktį tu taip ir negrįžai. Tu negrįžai 
namo. Aš laukiau. Aš stebėjau. 

Tęsė pasilenkė ir įbedė žvilgsnį į tamsų langą priešais stalą. Stebėjo... 
Ji sudrebėjo, bet priėjo arčiau lango norėdama atidžiau pažvelgti į tuščią 
gatvę. 

— Stebėjote, norėjote mane pamatyti? 


— Man nereikėjo ten eiti. Nereikėjo, — tyliai kalbėjo jis tarsi 
pats sau, o gal kam kitam, esančiam greta jo. — Bet man būtinai reikia. Tu 
turėtum suprasti, — paskubom išbėrė jis apmaudžiai. 


— Aš ir pamėginsiu. Ar norėtumėte ateiti pas mane į darbą ir 
pasikalbėti? 

— Tik ne ten. Jie sužinotų. Bet dar ne laikas jiems sužinoti. Aš 
dar nebaigiau. 

— Ko nebaigėte? — paklausė Tęsė, bet kitame laido gale tylėjo, 
girdėjosi tik sunkus jo alsavimas. — Galėčiau daugiau jums padėti, jeigu 
susitiktume. 

-— Aš negaliu, nejau nematai? Net kalbėti su tavimi man... O 
Dieve... 

Jis pradėjo kažką murmėti. Tęsė niekaip nesuprato. Ji įtempė klausą. 
Galbūt lotyniškai, svarstė ji ir bloknote pasižymėjo klaustuką, o paskui 
apvedė jį apskritimu. 

-— Jums skauda. Aš norėčiau palengvinti tą skausmą. 

— Ir Laurai skaudėjo. Labai skaudėjo. Ji kraujavo. Negalėjau jai 
padėti. Ji mirė nuodėminga, nesulaukusi išrišimo. 

Pieštuką laikanti Tesės ranka suvirpėjo. Dabar ji būtinai turėjo kaip 


nors nusiraminti. Pasijuto vėl žiūrinti pro langą, todėl prisivertė nuleisti 
akis į bloknotą, į užrašus. Ji prisiminė esanti gydytoja, vėl ėmė giliai 
kvėpuoti, stengėsi kalbėti ramiu balsu. 

— Kas buvo Laura? 

—- Gražuolė, gražuolė Laura. Pavėlavau ją išgelbėti. Tada dar 
neturėjau tokios teisės. O dabar man suteikta tokia galia, dabar privalau 
vykdyti pareigą. Dievo valia tokia sunki, tokia sunki... — dabar jis kalbėjo 
beveik pašnibždomis, paskui prabilo garsiai. — Vis dėlto... Avinėliai yra 
aukojami, nuodėmę nuplauna nekaltas kraujas. Dievas reikalauja aukų. Jis 
jų reikalauja. 

Tęsė aplaižė lūpas. 

— Kokių aukų? 

-— Gyvybės. Jis suteikia mums gyvybę, jis ją ir atima. “Tavo 
sūnūs ir dukros valgė ir gėrė vyną vyriausiojo brolio namuose, bet staiga 
nuo dykumos atskriejo didžiulis vėjas ir pakėlė keturis namo kampus. 
Namo sienos užgriuvo jaunus žmones, bet išsigelbėjau tik aš, kad viską 
jums papasakočiau". Tik aš vienintelis, 

-— pakartojo jis tuo pačiu grėsmingu balsu, kokiu skaitė citatą. 
— Tačiau po aukų, po išbandymų Dievas atlygina tiems, kurie 
išlieka nekalti. 

Tęsė stengėsi viską kuo kruopščiau ir tvarkingiau užsirašinėti. Jai 
atrodė, jog iš krūtinės išlėks širdis. 

— Ar Dievas jums liepia aukoti moteris? 

— Išgelbėti ir išganyti. Dabar aš turiu tokią galią. Po Lauros 
buvau praradęs tikėjimą, nusigręžiau nuo Dievo. Tai buvo tamsus, 
siaubingas egoizmo ir ignoravimo metas. Bet paskui Jis man pasakė, jog 
būdamas stiprus ir aukodamas galėčiau išgelbėti visus. Mano siela surišta 
su jos siela, — tyliai pratarė jis. Mes abu surišti. Tą vakarą tu negrįžai 
namo. 

Jo mintys neramiai blaškėsi. Tęsė tai juto iš banguojančio jo balso, 
galėjo suprasti iš nerišlaus žodžių turinio. 

— Aš laukiau, norėjau su tavimi pasikalbėti, norėjau paaiškinti, 
bet tą naktį tu praleidai nuodėmingai. 

— Papasakokit man apie tą naktį. Apie tą naktį, kai manęs 
laukėt. 

— Aš laukiau. Žiūrėjau, kada tavo lange įsižiebs šviesa. Ji taip 
ir neįsižiebė. Aš vaikštinėjau. Net nežinau, kiek ilgai, kur buvau... 
Pamaniau, kad į mane ėjai tu, o gal Laura. Ne, aš pamaniau, kad ten buvai 
tu, bet iš tikrųjų buvo kitaip. Tada aš... aš supratau, kad tikriausiai ji ir yra 
toji... Aš guldžiau ją alėjoje, kad medžiai ją užstotų nuo vėjo. Taip šalta... 
Tada buvo labai šalta. Aš padėjau ją toliau nuo visų akių, — pratarė jis 
beveik šnypšdamas. — Padėjau ją kuo toliau, kad jie nesuspėtų ateiti ir 


manęs sučiupti. Jie yra neišmanėliai, jie niekina Dievo priesakus, — 
kalbėjo jis sunkiai gaudydamas kvapą. — Skausmas... Man bloga... 
Galvą... Koks nepakeliamas skausmas... 

— Galiu padėti numalšinti skausmą. Pasakykite, kur esate. Aš 


ateisiu. 

— Ar gali? —jo balsas nuskambėjo kaip vaiko, kuriam audringą 
naktį buvo parodytas žiburėlis lange. — Ne! — staiga nepaprastai galingai 
sugriaudėjo jo balsas. — Nejau manai, kad gali sugundyti mane suabejoti 


Dievo valia? Aš esu Jo instrumentas. Lauros siela laukia likusių aukų. 
Trūksta tik dviejų. Tada mes būsime laisvi, daktare Kort. Reikia bijoti ne 
mirties, o prakeiksmo. Aš budėsiu, — prabilo jis beveik nuolankiai. — Aš 
melsiuos už tave. 

Ragelyje pasigirdus signalui, Tęsė nė nekrustelėjo, sėdėjo visiškai 
rami. Už lango švietė didelės ryškios žvaigždės. Gatvėje važinėjo 
mašinos. Ant šaligatvių krito gatvės žibintų šviesa. Ji nieko nematė, bet 
svarstė, ar ir pati nebuvo kieno nors stebima štai taip sėdinti už darbo 
stalo. 

Tesės kakta buvo išrasojusi šaltais ir lipniais prakaito lašeliais. Nuo 
stalo kampo ji pasiėmė nosinaitę ir nusišluostė kaktą. 

Jis ją perspėjo. Ji net nebuvo tikra, ar jis pats tai suvokė, bet jis 
paskambino ne tik prašyti pagalbos, bet ir perspėti. Ji bus toji kita. 
Drebančiais pirštais Tęsė palietė kaklą toje vietoje, kur ką tik buvo užsegti 
perlai. Jai užgniaužė kvapą. 

Iš lėto, labai atsargiai ji atitraukė kėdę ir atsistojo bijodama priartėti 
prie lango. Ji jau buvo betiesianti ranką užtraukti užuolaidas, kai išgirdo 
beldimą į duris. Tęsę apėmė gyvuliška panika; tokios ji dar nebuvo jutusi 
niekada gyvenime. Ji dairėsi aplinkui ieškodama kokio nors sunkesnio 
daikto, kuriuo galėtų apsiginti, vietos pasislėpti ar kelio, kuriuo galėtų 
pabėgti. Galiausiai pribėgo prie telefono ketindama paskambinti numeriu 
911. Jai tereikėjo surinkti numerį, pasakyti savo vardą ir adresą. 

Tačiau dar kartą kažkam pasibeldus, Tęsė pažvelgė į duris ir pamatė, 
kad pamiršo užkabinti grandinę. 

Per kelias sekundes ji prilėkė prie durų ir drebančiais pirštais mėgino 
užkabinti grandinę, bet staiga ji pasidarė neįtikėtinai sunki ir didelė, 
niekaip netilpo į lizdą. Beveik raudodama Tęsė galiausiai užkabino 
grandinę. 

— Tese? — pasigirdo dar ryžtingesnis ir garsesnis beldimas. — 
Tese, kas yra? 

m Benai, Benai, o Dieve... 

Dabar jos pirštai buvo dar neklusnesni. Jos delnas iš pradžių nuslydo 
nuo rankenos, bet galiausiai ji atidarė duris ir puolė Benui į glėbį. 

— Kas nutiko? — paklausė Benas pajutęs, kaip jos pirštai tvirtai 


įsikibo į jo palto atlapą, kai jis mėgino ją atitraukti nuo savęs. — Ar tu 
viena? 

Benas instinktyviai griebėsi ginklo ir ėmė žvalgytis po kambarį lyg 
kažko ieškodamas — kieno nors, kas išdrįso įskaudinti Tęsę. 

— Kas nutiko? 

— Uždaryk duris. Prašau... 

Viena ranka laikydamas Tęsę Benas uždarė duris ir užkabino grandinę. 

— Durys uždarytos. O tu geriau atsisėsk. Tu visa drebi. Aš 
paieškosiu ko nors išgerti. 

— Ne. Tik pabūk su manim minutėlę. Aš pamaniau... Kai tu 
pabeldei, aš pamaniau... 

— Klausyk, tau tikrai nepakenktų lašelis brendžio. Tu kaip 
ledas. 

Benas kuo švelniau mėgino nuvesti ją prie sofos. 

— Jis man skambino. 

Beno pirštai dar smarkiau įsikirto įjos ranką, kai jis mėgino atgręžti 
Tęsę į save. Jos skruostai buvo išbalę, akys nežmoniškai išsiplėtusios. 
Dešinė jos ranka vis dar laikė jį už skverno. Benui nereikėjo klausti, kas 
skambino. 

— Kada? 

— Ką tik. Jis jau ir anksčiau yra man skambinęs į darbą, bet tada 
aš nesupratau, kad tai jis. Tada nesupratau. Jis buvo lauke. Vieną vakarą 
aš jį mačiau, mačiau stovintį ties kampu. Tada pamaniau, kad sergu 
paranoja. Geras psichiatras puikiai žino tos ligos simptomus. 

Tęsė nusijuokė, o paskui užsidengė veidą rankomis. 

— O Dieve, man reiktų liautis. 

— Sėskis, Tese, — pratarė Benas paleisdamas jos ranką. Jis 
kalbėjo ramiu balsu, visai taip, kaip paprastai per apklausas kreipdavosi į 
sukrėstus liudininkus. — Tu tikriausiai turi brendžio, taip? 

— Ką? O taip, rasi bare, štai ten, durelės dešinėje. 

Tesei įsitaisius ant sofos, Benas nuėjo prie baro, kurį jo mama būtų 
pavadinusi sekreteru, ir surado butelį brendžio. Įpylęs gėrimo, jis nunešė 
stiklą Tesei. 

-— Prieš pradėdama pasakoti išgerk. 

— Gerai. 

Ji jau buvo beveik atsigavusi, bet sutiko išgerti, kad įstengtų 
tvarkingiau sudėlioti mintis. Brendis ją sušildė ir išsklaidė baimę. Tęsė 
mėgino priminti sau, kad jos gyvenime neturėjo būti vietos baimei. Tik 
aiški mintis ir nuosekli analizė. Vėl prabilus, jos balsas buvo lygus, be 
jokių isteriškų gaidelių. Ji jau gėdijosi savo silpnumo. 

— Ketvirtadienio vakarą ilgiau užtrukau darbe. Kai baigiau 
darbą ir jau ruošiausi eiti namo, suskambo telefonas. Vyriškis atrodė esąs 


labai sunerimęs, pamaniau, kad jis nėra nuolatinis mano pacientas, 
stengiausi prikalbinti jį nors šiek tiek išsipasakoti. Bet man nepavyko. Jis 
padėjo ragelį. 

Tęsė žaidė su brendžio stiklu jusdama po visą kūną sklindančią šilumą. 

— Palaukiau dar kelias minutes, bet nesulaukusi antro skam- 
bučio išėjau namo. Šįvakar jis paskambino dar kartą. 

— Ar tu tikra, kad tai tas pats žmogus? 

— Taip, aš tikra. Tai tas pats žmogus, kuris man skambino 
anksčiau. Tas pats žmogus, kurio ieškai nuo rugpjūčio, — pasakė Tęsė, 
paskui gurkštelėjo brendžio ir pastatė taurę. — Jis sparčiai silpsta. 

— Tese, ką jis tau sakė? Papasakok viską, ką prisimeni. 

— Aš viską užrašiau. 

— Tu... — Benas nutilo ir krestelėjo galvą. — Na, aišku, kad 
taip. Pažiūrėkime. 

Tęsė atsistojo ir dabar jau visai tvirtu žingsniu nuėjo prie stalo. Ji 
paėmė nuo stalo geltoną bloknotą ir padavė jį Benui. Čia buvo užrašyta ir 
teigiamų dalykų, ir konstruktyvių pastabų. Dabar į šį pokalbį ji žvelgė 
kaip į bylos dalį, todėl neleido sau dar kartą palūžti. 

— Galbūt ir praleidau kelis žodžius, kai jis kalbėjo labai greitai, 
bet šiaip beveik viską užrašiau. 

— Čia stenograma. 

-- Taip. Oi, aš tau padėsiu perskaityti. 

Tęsė pradėjo iš pradžių, stengdamasi kalbėti aiškiai. Žodžiai 
psichiatrui atveria duris į paciento sąmonę. Tęsė tai prisiminė ir nugalėjo 
siaubą, neišvengiamą žinant, jog visi šie žodžiai skiriami tau. Po citatos iš 
biblijos ji nutilo. 

— Atrodo, kad jis citavo iš Senojo Testamento. Man atrodo, kad 
monsinjoras Loganas galėtų pasakyti tiksliai. 

— Jobas. 

— Ką? 

— Čia iš Jobo knygos, — pasakė Benas, nereginčiu žvilgsniu 
žvelgdamas kažkur į tolį. Sergant Džošui, jis du kartus perskaitė bibliją. 
Benas prisiminė, kad tada ieškojo atsakymų į klausimus, kurių nė pats 
aiškiai nebuvo suformulavęs. — Na, tai toks vyrukas, kuriam viskas labai 
gerai sekėsi. 

— Ir tada Dievas nutarė jį išmėginti? 

— Taip, — atsakė Benas ir vėl prisiminė Džošą, o paskui pa- 
purtė galvą. Ir Džošui viskas labai gerai klojosi iki Vietnamo. — Per daug 
laimingas, Jobai? Tai gal tau pasvilinti padus? 

— Suprantu, — atsakė Tęsė. Buvo akivaizdu, jog biblijos ji 
neišmano taip, kaip išmano Benas, bet ji įžvelgė paralelę. — Taip, galima 
daryti šiokias tokias išvadas. Jo gyvenimas klostėsi puikiai, jis buvo 


viskuo patenkintas, tikriausiai buvo geras katalikas. 

— Ir niekas niekada netikrino, kiek tasai tikėjimas tvirtas, — 
sumurmėjo Benas. 

— Taip. O paskui kažkaip jis buvo patikrintas ir pralaimėjo. 

— Ir tai turėtų būti kažkaip susiję su Laura. 

Benas vėl pažvelgė į bloknotą pykdamas ant savęs, kad negali skaityti 
pats. 

— Perskaityk likusį tekstą. 

Klausydamas, kaip ji skaito, Benas stengėsi mąstyti kaip policininkas, 
o ne kaip aistros, susižavėjimo ar dar gilesnių jausmų apimtas vyras. Ją 
nuolat stebi žudikas. Benui ėmė traukti skrandį. Jis jos laukė tą naktį, kai 
buvo nužudyta Eni Ryzoner, tą naktį, kurią Tęsė praleido jo lovoje. 
Policininkas suprato perspėjimą taip pat greitai, kaip jį suprato daktarė. 

— Jis 1 tave nusitaikęs. 

— Taip, rodos, taip ir yra. 

Netikėtai aprimusi ji parietė po savimi kojas ir padėjo šalin geltonąjį 
bloknotą. Dabar reikėjo susitelkti į bylą. Tęsė puikiai suprato, kad labai 
svarbu galvoti tik apie tai ir pokalbį analizuoti kaip bylos dalį. 

— Jis manęs tyko todėl, kad esu psichiatrė. Iš tikrųjų jis 
suvokia, kad jam labai reikia pagalbos. Aš jį traukiu dar ir todėl, kad 
atitinku fizinį Lauros portretą. 

Tęsė prisiminė, jog labiausiai ją baugino balsas. Ją baugino keistas 
svyravimas nuo apgailėtino iki galingo: akivaizdi beprotybė. Tęsė kietai 
sunėrė rankas. 

— Benai, labai norėčiau, kad suprastum, jog aš kalbėjau tarsi su 
dviem žmonėmis. Vienas iš jų verkšleno, buvo apimtas nevilties, maldaute 
maldavo, o kitas... Kitas buvo atsainus, fanatiškas, ryžtingas. 

— Smaugdamas moteris jis būna vienas ir tas pats žmogus, — 
atsakė Benas stodamasis ir eidamas prie telefono. — Turiu paskambinti. 
Norėtume prijungti prie tavo telefono pasiklausymo aparatą. Ir čia, ir tavo 
darbe. 

— Darbe? Benai, bet su pacientais aš dažnai bendrauju telefonu. 
Negaliu nepaisyti jų teisės į konfidencialumą. 

— Netrukdyk man, Tese. 

— Tu privalai suprasti... 

— Ne! — atkirto Benas. — Tai tu turi suprasti. Mieste siautėja 
moteris žudantis maniakas, ir jis nutarė tau paskambinti. Prisijungsime 
prie tavo telefonų. Nesvarbu, ar tau leidus, ar gavę teismo orderį, bet 
prisijungsime. Anos keturios moterys neturėjo galimybės išsigelbėti. 
Kapitone? Čia Peris. Reikalai pajudėjo. 


Prireikė mažiau nei valandos. Pas ją atėjo du kostiumais ir 

aparato ir mandagiai atsisakė jos pasiūlytos kavos. Vienas iš jų pakėlė 
ragelį, surinko kelis numerius ir išmėgino “blakę"'. Paskui jie pasiėmė 
atsarginį Tesės kabineto raktą ir išėjo. 

-- Tai viskas? — paklausė Tęsė, kai jie liko vieni su Benu. 

— Šiandien tai padaryti labai paprasta. O aš išgerčiau puodelį 
kavos. 

— O, žinoma. 

Metusi paskutinį žvilgsnį į telefoną, Tęsė nuėjo į virtuvę. 

-- Jausiuosi nejaukiai žinodama, jog vos suskambus telefonui 
kažkas, užsidėjęs ausines, klausosi kiekvieno mano žodžio. 

— Manoma, kad šitaip tu būsi apsaugota. 

Tesei grįžus iš virtuvės su kava, Benas stovėjo prie lango ir žiūrėjo į 
gatvę. Išgirdęs už nugaros jos žingsnius jis kruopščiai užtraukė užuolaidą. 
— Negaliu garantuoti, kad jis vėl paskambins. Aš išsigan dau, 
neabejoju, kad jis tai suprato. Prakeikimas, aš galėjau pakalbėti ir geriau. 
-- Kaip supratau, tu imi prarasti superspecialisto statusą? — 
pratarė Benas imdamas jos ranką, kurioje ji laikė puodelį kavos. — Ar tu 

nenori kavos? 

— Ne, aš ir taip labai įsiaudrinusi. 

— Tu pavargai, — pasakė Benas braukdamas nykščiu jai per 
krumplius. Ji atrodė tokia trapi, tokia išblyškusi ir graži. — Klausyk, tau 
reikėtų pailsėti. Aš įsitaisyčiau ant sofos. 

— Policijos apsauga? 

— Ne, tik dalis mūsų kampanijos siekiant glaudžiau ben- 
dradarbiauti su visuomene. 

— Džiaugiuosi, kad esi su manimi. 

— Ir aš, — pratarė Benas paleisdamas jos ranką ir braukdamas 
pirštu per šilkinio kimono užsegimą. — Gražus. 

-- Pasiilgau tavęs. 

Jo pirštai sustojo. Jis vėl pakėlė 1 Tęsę akis ir prisiminė dar galerijoje 
pastebėtus auskariukus ir ant kaklo švytintį akmenį, kurio spalva buvo 
visai tokia pat, kaip jos akių. Jis taip troško ją paliesti, jis iki skausmo jos 
geidė. Tačiau dabar, kaip ir anksčiau, jis ėmė trauktis. 

— Ar turi dar vieną antklodę? 

Tęsė puikiai suprato esanti atstumta. 

— Taip. Einu atnešti. 

Jai išėjus Benas ėmė save koneveikti, jį kamavo prieštaravimai. Jis 
geidė jos. Jis nenorėjo pradėti romano su tokia kaip ji. Ji traukė jį. Jis nuo 
jos traukėsi. Ji buvo miela ir šauni, ji buvo panaši į baltai rožinius 
saldumynus kepyklos vitrinoje. Jis jau buvo jos ragavęs ir puikiai suprato, 
jog prie tokių saldumynų galima greitai priprasti. Net jei jis ir rastų vietos 


jai savo gyvenime, nors tai buvo sunkiai įsivaizduojama, ji ton vieton 
netiktų. Tačiau Benas vėl prisiminė, kaip ji juokdamasi stovėjo jo kam- 
baryje prie palangės. 

Tęsė sugrįžo nešina pagalve ir antklode. Ji pradėjo kloti sofą. 

-— Neatrodo, kad lauktum atsiprašymo dėl praėjusios savaitės. 

— Dėl ko? 

— Dėl praėjusios savaitės. 

Nors Tęsė buvo pasižadėjusi apie tai nekalbėti, ji svarstė, ar Benas pats 
neužsimins. 

-- O kodėl turėčiau norėti, kad atsiprašytum? 

Benas stebėjo, kaip ji tvarkingai kiša paklodės kraštus po pagalve. 

— Mes labai gražiai ginčijomės. Dauguma moterų, su kuriomis 
aš... dauguma moterų, kurias pažįstu, paprastai nori išgirsti vienintelę 
formulę: “Atsiprašau, buvau tikras mulkis". 

— Ar buvai? 

— Buvau kas? 

— Mulkis. 

Jis turėjo pripažinti, kad ji puikiai vyniojo jį aplink pirštą. 

— Ne. 

— Vadinasi, būtų kvaila sakyti, kad buvai, vien tik todėl, kad 
nenusižengtum tradicijai. Na va, dabar jau gerai, — pratarė Tęsė paskutinį 
kartą pakedendama pagalvę. 

— Prakeikimas, gerai jau, gerai, dėl savo elgesio jaučiuosi kaip 
idiotas. 

— Tu ir buvai idiotas, — gręždamasi nuo sofos, šypsodamasi 
atsakė Tęsė. — Bet nieko baisaus. 

— Tada pats sau atrodžiau teisus. 

— Žinau. Ir aš jaučiausi esanti teisi. 

Dvi priešingos pusės, mąstė Benas. 

— Na, tai kuo visa tai gali baigtis? 

Jeigu Tęsė ir būtų žinojusi, kažin ar būtų jam atsakiusi. Ji stengėsi 
kalbėti draugišku tonu. 

— Kodėl gi mums nebaigus šio pokalbio tuo, kad aš labai 
džiaugiuosi tave matydama čia... —jos žvilgsnis nukrypo į telefono 
aparatą. 

— Negalvok dabar apie tai. Leisk, išnešiu jį iš čia. 

— Tu teisus, — sutiko Tęsė sunerdama rankas, o paskui vėl jas 
nuleisdama. — Jeigu per daug galvosi apie tokius dalykus... 

— Išprotėsi? — mėgino atspėti Benas. 

—- Taip, jeigu vartosi netikslų terminą. 

Ji priėjo prie stalo ir ėmė dėlioti segtuvus iš vienos vietos į kitą tik 
tam, kad turėtų kur dėti rankas. 


— Nustebau šįvakar išvydusi tave galerijoje. Žinau, mūsų 


miestas mažas, bet... — Tęsė užsikirto. Ją apniko ankstesnės abejonės, ji 
pasijuto nejaukiai. — O ką tu čia veiki? Maniau, kad šįvakar turi paskyręs 
pasimatymą. 


— Buvau paskyręs. Aš jai pasakiau, kad gavau skubų iškvietimą. 
Beveik nesumelavau. O kaip tavasis? 

— Kas manasis? 

— Tavo pasimatymas. 

-—- Aa, Dinas... Aš...eee...jam pasakiau, kad man skauda galvą. 
Galima sakyti, man tikrai skaudėjo. Bet tu man nepaaiškinai, kodėl čia 
atvažiavai. 

Benas nieko į tai neatsakė; jis pakėlė nuo stalo krištolinę piramidę, 
prilaikiusią segtuvus, ir ėmė sukioti ją bei grožėtis besimainančiomis 
spalvomis. 

— Jis atrodė kaip labai pasiturintis pilietis. Jis yra koledžo 
profesorius, taip? 

— Taip, — atsakė Tęsė pajutusi, jog viduje kažkas sukirbėjo. Po 


minutėlės ji susivokė, jog tai malonus virpulys. — O kaip tavoji Triksė? Ji 
vardu Triksė, tiesa? 

= Tiesa. 

—- Ji atrodė žavingai. Man patiko jos tatuiruotė. 

— Kuri? 


Tęsė tik kilstelėjo antakį. 

— Ar tau patiko paroda? 

-- Man patinka pretenzingas šlamštas. Dėsningai — ir tavo 
profesorius. Puikus kostiumas. Žavingas mažytis kaklaraiščio segtukas su 
auksine grandinėle. 

Benas pastatė į vietą krištolinę piramidę taip, kad nuo stalo pakilo visi 
Tesės pieštukai. 

— Man labai norėjosi sugrūsti nosį jam į kaktą. 

Tęsė pažvelgė į jį ir šyptelėjo. 

— Dėkoju. 

— Nėra už ką. 

Gurkštelėjęs kavos jis pastatė puodelį ant stalo. Nuo puodelio 
tikriausiai liks drėgnas ratilas, bet Tęsė nieko jam nesakė. 

— Ištisas dienas neįstengiau galvoti apie nieką daugiau, išskyrus 
tave. Gal žinai, kaip visa tai pavadinti? 

Ji šypsodamasi sutiko apmaudų Beno žvilgsnį. 

— Man patinka manijos. Koks gražus ratilas... 

Tęsė priėjo arčiau. Dabar nebereikėjo jaudintis ar nerimauti, nereikėjo 
apsimetinėti. Kai Benas palietė jos pečius, ji tebesišypsojo. 

— Manau, tau visa tai atrodo labai juokinga. 


— Manau, tikrai atrodo. Dar manau, kad galiu mėginti suri- 
zikuoti ir pasakyti, jog labai tavęs pasiilgau. Ar nenorėtum man pasakyti, 
kodėl pyksti? 

— Ne. 

Jis prisitraukė Tęsę arčiau ir savo lūpomis pajuto minkštas, šiltas jos 
lūpas. Apkabinęs Tęsę Benas pajuto rankas apgaubusias jos kimono 
klostes. Jeigu tik būtų galėjęs nuo jos pabėgti, jis būtų bėgęs nė 
neatsigręždamas. Tačiau jau stovėdamas prie jos durų jis suprato, kad 
bėgti jau per vėlu. 

—- Aš nenoriu miegoti ant tos sumautos sofos. Ir negaliu palikti 
tavęs vienos. 

Tęsė pamėgino atplėšti akis, bet pirmą kartą gyvenime pasijuto 
trokštanti pajusti galingą skrydį. 

-- Leisiu tau miegoti savo lovoje su viena sąlyga. 

— Kokia? 

— Turėsi mane pamylėti. 

Benas taip stipriai prie jos prisispaudė, kad pajuto jos plaukų aromatą; 
plaukai švelniai kuteno jo skruostą. 

— Derybos bus nelengvos, daktare. 


11 


Tęsę pažadino kavos aromatas. Ji apsivertė nuo šono ant nugaros ir 
gulėjo mėgaudamasi maloniu naminiu kvapu. Prieš kiek metų ji paskutinį 
kartą nubudusi jautė jau užplikytos kavos aromatą? Kai gyveno senelio 
namuose aukštomis lubomis ir kokliais išklotu prieškambariu, rytais ji 
nusileisdavo suktais laiptais ir rasdavo senelį, sėdintį prie didžiulės lėkštės 
su kiaušiniais ar skrebučiais, atsivertusį laikraštį ir jau įpylus; į puodelius 
kavos. 

Panelė Beti jau būdavo padengusi stalą kasdieniniais indais su 
mažytėmis žibuoklėmis ant kraštelių. Mėlynoje porcelianinėje jos 
prosenelės vazoje visada būdavo pamerkta gėlių — lelijų, rožių ar 
chrizantemų, nelygu, koks būdavo metų laikas. 

Taip pat girdėdavosi tylus Artileristo alsavimas; tai senasis senelio 
šuo, kuris paprastai įsitaisydavo po stalu ir laukdavo kokio nors netyčia 
nukritusio kąsnelio. 

Tokie būdavo jos jaunystės rytai — ramūs, garantuojantys saugumą, 
šeimyniški ir taip gerai pažįstami. Tokie buvo jos mergystės rytai, o 
senelis jai visada atrodė kaip pagrindinė ir stipriausia gyvenimo figūra. 

Paskui ji visai suaugo, persikėlė į savo namus, pradėjo dirbti savo 
darbą. Pati plikydavosi kavą. 


Atsidususi ji tingiai apsivertė vildamasi dar šiek tiek snūstelėti. Tada 
viską prisiminė ir pašokusi atsisėdo lovoje. Lova buvo tuščia. Nubraukusi 
nuo akių plaukus ji palietė šalia savęs paklodę. 

Jis liko su ja 1r elgėsi, kaip buvo suderėta. Jie mylėjosi iki gilios 
nakties, kol galiausiai juos įveikė miegas. Jokių klausimų, jokių žodžių, 
vienintelis atsakymas buvo tai, ko jiems abiem taip labai reikėjo. Jiems 
reikėjo vienas kito ir užmaršties. Ir jam reikėjo užsimiršti. Ji suprato, kad 
jam reikia nors kelias valandas nejausti įtampos, nenarplioti mįslių, 
nejausti atsakomybės. 

Dabar išaušo rytas. Kiekvienas turėjo grįžti prie savo darbų. 

Tęsė atsikėlė ir įsisupo į kimono, kuris gulėjo numestas ant grindų. Ji 
norėjo palįsti po karštu dušu ir ilgai tuškentis, bet kavos jai norėjosi dar 
labiau. 

Beną ji surado jaukiame valgomojo kampelyje; ant stalo jis buvo 
išsiskleidęs miesto planą, pluoštą savo užrašų ir geltonąjį jos bloknotą. 

— Labas rytas. 

— Labas, — tarstelėjo jis, o paskui pakėlė akis ir įsižiūrėjo. 
Nors Benas šypsojosi, jo akyse Tęsė pastebėjo nerimo šešėlius. Jis įdėmiai 
žvelgė jai į akis. — Labas, — pakartojo Benas. — Maniau, kad miegosi 
ilgiau. 

— Jau po septynių. 

-- Šiandien sekmadienis, — priminė jis stodamasis, tarsi 
stengdamasis atriboti ją nuo to, ką veikė sėdėdamas prie stalo. — Išalkai? 

— Tu moki gaminti? 

— Ar tu išranki? 

-—- Nelabai. 

— Tada tikriausiai galėsi paragauti mano omleto. Pasirengusi? 

— Taip, pasirengusi. 

Tęsė nuėjo drauge su juo į virtuvę ir įsipylė puodelį kavos. Pažvelgus į 
kavinuką buvo galima numanyti, kad Benas išgėrė jau kelis. 

— Ar seniai atsikėlei? 

— Prieš valandėlę. Ar dažnai vaikštai į parduotuves produktų? 

Stovėdama jam už nugaros, Tęsė pažvelgė į pravirą šaldytuvą. 

-— Kai skrandis ima lipti prie nugaros. 

— Gal ką ir rasim, — pratarė Benas traukdamas iš šaldytuvo 
pustuštę kartoninę kiaušinių dėžutę ir apgailėtinai menką kąsnelį sūrio. — 
Vis dėlto vargais negalais galėsime iškepti omletą. 

— Turiu keptuvėlę omletams. Spintelėje tau iš dešinės, antroje 
lentynoje. 

Benas pažvelgė į ją gailiu žvilgsniu. 

— Bet juk tam tereikia paprastos keptuvės ir miklių rankų. 

-— Sutinku su pastaba. 


Benui kepant Tęsė gurkšnojo kavą. Įspūdinga, mąstė ji, aišku, daug 
geriau, nei galėtų padaryti ji naudodamasi prabangiausiais indais ir 
įmantriausiais receptais, atverstais prieš nosį. Ji pasilenkė Benui per petį ir 
susilaukė įdėmaus žvilgsnio. Tęsė ištraukė iš maišelio anglišką keksiuką, 
įkišo jį į skrudintuvę, o visa kita paliko Beno valiai. 

— Skanu, — įvertino Tęsė jiems susėdus prie stalo ir paragavus 
pusryčių. — Virtuvėje būnu labai susijaudinusi, todėl stengiuosi nekaupti 
maisto atsargų, kad nesijausčiau įpareigota ko nors iš jų gaminti. 

Benas kabino omletą žavėdamas vyrišku entuziazmu; tokį paprastai 
jaučia tie, kuriems valgymas yra vienas iš didžiausių gyvenimo 
malonumų. 

— Gyvendamas vienas pradedi būti patenkintas savimi. 

-— Bet dėl to nepradedi daryti stebuklų. 

Jis gamino valgyti, mokėjo gražiai susitvarkyti namus, puikiai išmanė 
savo darbą ir, kaip buvo galima numanyti, mokėjo elgtis su moterimis. 
Tęsė baigė gerti kavą svarstydama, kodėl dabar jaučia didesnę įtampą nei 
tada, prieš guldama su juo į lovą. 

Todėl, kad su vyrais ji nemokėjo taip elgtis, kaip jis elgėsi su 
moterimis. Ir dar dėl to, kad ji nebuvo pratusi su kuo nors pusryčiauti po 
audringos nakties. Pirmąjį meilės romaną ji turėjo dar koledžo laikais. 
Siaubinga. Dabar jai buvo beveik trisdešimt; su vyrais ji elgdavosi labai 
apdairiai, nubrėždama tam tikrą ribą. Atsitiktinis posūkis į šoną būdavo 
malonus, bet visai nereikšmingas. Iki dabar. 

— Atrodo, kad tu labai savimi patenkintas. 

— Jeigu tau patinka valgyti, turi išmokti ir gaminti, — atsakė 
Benas truktelėjęs pečiais. — Man patinka valgyti. 

— Tu niekada nebuvai vedęs? 

— Ką? Ne, — atsakė Benas atsikrenkšdamas. Paskui jis įsimetė 
savąją keksiuko pusę į burną. — Gali būti, kad galiausiai tapsiu... 

-- Nepataisomu mergišiumi? 

— Ir tuo, be visa kita, — pasakė Benas šypteldamas. — Tu 
puikiai paruoši keksiukus. 

— Taip, tiesa. Sakyčiau, jog kita priežastis, kodėl tu niekada... 
na, sakykime, dėl ko gyveni pastovų gyvenimą, yra ta, kad tau svarbiausia 
— darbas. 

Tęsė pažvelgė į popierius, kuriuos buvo nustūmusi prie stalo krašto. 

— Dirbant policininku reikia labai daug jėgų, laiko, nes darbas 
labai pavojingas. 

-- Na, pirmi tavo išvardyti dalykai — tikra teisybė. Žmog- 
žudysčių skyriaus detektyvai daug laiko praleidžia ir kabinete, jiems reikia 
įminti daugybę mįslių. 

-— Kabinetinis darbas, — sumurmėjo Tęsė, prisiminusi įvykį, 


kai Benas turėjo griebtis ginklo. 

-— Dauguma mūsų vyrukų dėvi kostiumus, — kalbėjo Benas 
beveik laižyte išlaižęs savo lėkštę ir svarstydamas galimybę išsiderėti iš 
Tesės dar omleto. — Apskritai mes imamės darbo tik tada, kai sunkiausia 
jau padaryta; tada mums lieka viską sudėlioti į krūvą. Kalbiesi su 
žmonėmis, skambinėji telefonu, tvarkai popierius. 

— Ir nuo to lieka randai? — paklausė Tęsė voliodama po lėkštę 
omletą. — Nuo popierių tvarkymo? 

-- Jau pasakojau anksčiau, nieko nauja nepasakysiu. 

Tęsė buvo per daug linkusi analizuoti, kad taip paprastai nurimtų. 

— Bet juk tu buvai pašautas. Tikriausiai ne vieną kartą. 

— Kartais patenki į tokią vietelę, kur esi nepageidaujamas. 

— Ir taip nutinka ramiai dirbant savo darbą? 

Supratęs, kad taip lengvai neišsisuks, Benas padėjo šakutę. 

— Tese, mano darbas kitoks nei filmuose. 

— Kitoks, bet ir nepanašus į batų pardavėjo darbą. 

-- Na, gerai. Aš ir nesakau, kad mums netenka pakliūti į 
nemalonias situacijas, bet daugiausia dirbame su dokumentais. Raportai, 
apklausos, pamąstymai. Tai ištisos savaitės, mėnesiai, net metai 
neįtikėtinai nuobodaus darbo, kuris neturi nieko bendra su tikra rizika. 
Galima sakyti, kad uniformuotas naujokas per metus gerokai dažniau 
nusvyla padus nei aš. 

— Suprantu. Vadinasi, tu ne taip jau dažnai patenki į situacijas, 
kada turi panaudoti ginklą. 

Kurį laiką Benas tylėjo mėgindamas suprasti, kur ji suka pokalbį. 

—- Kur tu lenki? 

— Stengiuosi tave suprasti. Drauge mes praleidome dvi naktis. 
Noriu žinoti, su kuo miegu. 

Benas kaip tik to ir vengė. Mylėtis saugiau, kai užuolaidos užtrauktos. 

-- Benjaminas Džeimsas Metju Peris, gimęs rugpjūčio 31 dieną, 
nevedęs, šešių su puse pėdų ūgio, sveriantis šimtą septyniasdešimt du 
svarus. 

Tęsė sėdėjo atsirėmusi alkūnėmis į stalą ir ant sunertų rankų pasidėjusi 
smakrą. Ji tiriamai žvelgė į Beną. 

— Tau nepatinka kalbėti apie savo darbą. 

— O apie ką čia kalbėti? Paprasčiausias darbas. 

L Ne, tik jau ne tau. Paprastas darbas — tai darbas nuo 
pirmadienio iki penktadienio. Juk tu į darbą nešiesi ne portfelį, bet ginklą. 

-— Daugumos žmonių portfeliai dažniausiai būna tušti. 

— Bet tu naudojiesi ginklu. 

Benas baigė gerti kavą. Jis jautėsi pasisotinęs. 

— Aš nemanau, kad daug policininkų sulaukia pensijos nė karto 


neišsitraukę šautuvo. 

—- Taip, suprantu. Kita vertus, kaip gydytoją mane labiau domina tai, 
kas vyksta po to, kai tas ginklas būna ištrauktas. Sielvartas šeimoje, aukos 
trauma ir šokas. 

-- Niekada nenušoviau aukos. 

Beno tonas sudomino Tęsę. Galbūt jis apsimetinėja prieš ją, 0 gal ir 
prieš save patį, kad smurtas jo darbe yra tik atsitiktinis dalykas, tikėtinas 
pašalinis efektas. Į kiekvieną, nušautą ar pašautą tarnybos metu, jis 
žvelgia kaip į blogą vyruką. Vis dėlto Tęsė buvo tikra, kad kažkur širdies 
kertelėje šie žmonės jam yra žmonės, iš kūno ir kraujo. Ir ši kertelė 
neleidžia jam miegoti naktimis. 

— Ar galima sakyti, kad nušovęs žmogų besigindamas, — iš lėto 
pradėjo Tęsė, — pasijunti kaip kare, kur tavo priešas yra daugiau simbolis, 
o ne žmogus? 

— Apie tai negalvoji. 

— Bet ar tai įmanoma? 

— Patikėk manimi. 

— Bet kai patenki į tokią situaciją, kai gintis būtina, tu stengiesi 
sužeisti, 0 ne užmušti. 

— Ne, — trumpai atsakė Benas ir atsistojo paimdamas savo 
lėkštę. — Klausyk, kai išsitrauki ginklą, visai nebūni panašus į kokį nors 
reindžerį, mėginantį sidabrine kulka kliudyti blogie- čio ranką, kurioje 
laikomas ginklas. Ant kortos būna pastatyta tavo, tavo partnerio ir civilių 
gyventojų gyvybė. Tada viskas tau atrodo juoda arba balta. 

Benas paėmė abi lėkštes. Tęsė neklausė, ar jis yra ką nors nušovęs. Jis 
jau tai pasakė. 

Tęsė pažvelgė į paskleistus Beno popierius. Juoda ir balta. Jis nematė 
pilkų atspalvių, kuriuos puikiai regėjo ji. Jų ieškomas žmogus yra žudikas. 
Benui visai nerūpi jo psichinė būsena, jo emocijos, gal net ir siela. Galbūt 
ir negalėjo rūpėti. 

— Kalbant apie tuos užrašus, — pradėjo ji Benui sugrįžus. — 
Gal galėčiau kuo nors padėti? 

— Sunkus ir nuobodus darbas. 

— O aš esu nuobodžių darbų specialistė. 

— Galbūt. Apie tai galėsime pakalbėti vėliau. Bet kaip tik dabar 
man reiktų eiti, jeigu dar noriu suspėti į devintos valandos mišias. 

— 1 mišias? 

Jis šyptelėjo pamatęs, kaip pasikeitė jos veido išraiška. 

— Ne, aš neatsiverčiau ir nepasidariau dievobaimingas. Pa- 
prasčiausiai mes manome, kad mūsų vyrukas šįryt gali pasirodyti vienoje 
iš dviejų bažnyčių. Jau nuo pusės septynių stebime abi bažnyčias. 
Traukėme burtus, kuriam kada eiti. Man kliuvo devintos, dešimtos ir pusės 


dvyliktos mišios. 

— Eisiu kartu su tavim. Ne, nereikia, — nukirto Tęsė Benui nė 
nespėjus prasižioti. — Aš tikrai galėčiau padėti. Man pažįstami jo 
simptomai. 

Nebuvo jokio reikalo jai sakyti, jog Benas išties norėjo, kad ji eitų 
kartu. Geriau jau jai manyti, kad pati įsiprašė. 

— Tik nekaltink manęs, jeigu tau ims linkti keliai. 

Ji palietė ranka Beno skruostą, bet nepabučiavo. 

— Duok man dešimt minučių. 

xXXX 

Bažnyčia kvepėjo žvakių vašku ir smilkalais. Į devintos valandos 
mišias tebuvo susirinkę apie pusė bažnyčios — daugybės sėdynių iki 
blizgesio nutrinti suolai buvo apytuščiai. Bažnyčioje buvo tylu, tik 
kartkartėmis nuaidėdavo pavieniai kostelėjimai ar šniurkštelėjimai. Per 
vitražinius rytinės sienos langus vidun plūdo maloni dievobaiminga 
šviesa. Bažnyčios viduryje stovėjo siuvinėta medžiaga dengtas ir apsuptas 
žvakių altorius. Žvakės buvo baltos, simbolizuojančios skaistybę. Virš 
altoriaus buvo pakabintas ant kryžiaus mirštantis Dievo sūnus. 

Benas su Tese atsisėdo paskutiniame suole ir ėmė apžiūrinėti 
susirinkusiuosius. Priekyje, įsimaišiusios tarp atėjusių šeimų, sėdėjo 
kelios vyresnio amžiaus moterys. Kitoje bažnyčios pusėje, taip pat gale, 
sėdėjo jauna pora. Benas svarstė, jog tokią vietą jie tikriausiai pasirinko 
todėl, kad moteris ant kelių laikė miegantį kūdikį. Pagyvenęs vyriškis, 
atėjęs pasiramsčiuodamas lazda, sėdėjo vienas, per dvi vietas nuo šešių 
asmenų šeimos. Netoliese sėdėjo ir tarpusavyje šnabždėjosi 
sekmadieniniais drabužiais pasipuošusios mergaitės, greta jų ant suolo 
klūpojo kokių trejų metų berniukas. Jis tyliai vedžiojo po suolą plastikinį 
maišelį. Benas įsivaizdavo, kaip berniukas patyliukais burzgia 
imituodamas variklio garsą. 

Trys po vieną sėdintys vyrai atitiko bendrą apibūdinimą. Vienas jau 
buvo atsiklaupęs; jo plonas tamsus paltas tebebuvo užsegtas, nors 
bažnyčioje buvo šilta. Kitas vyriškis sėdėjo tingiai vartydamas giesmyną. 
Trečiasis buvo bažnyčios priekyje; jis sėdėjo nejudėdamas. Benas žinojo, 
kad priekį stebi Roderikas, o naujokas Pilomentas įsitaisęs ties viduriu. 

Benas sustingo išgirdęs, jog greta Tesės kažkas atsisėdo. Greta jos 
dribtelėjo Loganas. Jis paglostė Tesės ranką ir draugiškai nusišypsojo 
Benui. 

— Pamaniau, prisidėsiu prie jūsų, — kiek prikimęs pratarė jis. 
Loganas kostelėjo į saują, o paskui atsikrenkštė. 

— Malonu jus matyti, monsinjore, — tyliai atsakė sveikindamasi 
Tęsė. 

-— Ačiū, brangute. Šiek tiek persišaldžiau, nebuvau tikras, ar 


galėsiu ateiti. Tikėjausi, kad čia būsit. Turėsit būti akyli. 

Logano žvilgsnis klaidžiojo pustušte bažnyčia. Daugiausia seni arba 
labai jauni, mąstė jis. Pačios brandos sulaukusiems žmonėms neatrodo, 
kad valandą laiko verta skirti Dievui. Pasirausęs kišenėje Loganas 
išsitraukė maldaknygę, o paskui vėl pažvelgė į Beną. 

—- Tikiuosi, neprieštarauji, kad siūlau savo paramą? Jeigu tau 
pavyktų, tikrai galėčiau pagelbėti. Kad ir kaip ten būtų, bažnyčioje 
jaučiuosi kaip namie. 

Pirmą kartą Benas matė Loganą su balta dvasininko apykakle. Tai 
išvydęs Benas linktelėjo. 

Įėjus kunigui susirinkusieji atsistojo. Prasidėjo mišios. 

Įžengimo ritualas. Žaliu arnotu apsivilkęs kunigas, kamža, stula, dabar 
taip nekaltai vilnijanti ant palaikių kunigo drabužių, mišioms 
patarnaujantis berniukas, apsivilkęs juodai ir baltai, pasirengęs uoliai 
atlikti savo pareigas... 

Viešpatie, pasigailėk... 

Kūdikis pradėjo garsiai rėkti. Susirinkusieji choru atsakė į kunigo 
žodžius. 

Kristau, pasigailėk... 

Senukas su lazda uoliai kalbėjo rožinį. Mergaitės kikeno sukišusios 
galvas ir niekaip negalėjo susitvardyti. Mažąjį berniuką, žaidžiantį 
maišeliu, mėgino nutildyti mama. 

Vyriškis, kurio kaklą juosė balto šilko stula, pajuto smilkiniuose 
rimstantį tvinksėjimą; jį ramino įprastas kunigo ir susirinkusiųjų ritualas. 
Jo delnai smarkiai prakaitavo, bet tebebuvo sudėjęs abu delnus. 

Viešpats su jumis. 

Ir su tavimi. 

Jo ausyse skambėjo lotyniški žodžiai, jo vaikystės lotynų kalba, jo 
kunigavimo kalba. Ji ramino, pasaulis vėl grįžo į savo vėžias. 

Liturgija. Susirinkusieji sėdėjo tai ką nors sumurmėdami, tai 
krebžteldami, tai nusikosėdami. Benas menkai tegirdėjo kunigo žodžius, 
jis nepaliovė stebėjęs. Jis tiek daug mišių buvo išklausęs... Vieni iš pačių 
ankstyviausių jo prisiminimų ir buvo apie tai, kaip jis sėdi kietame 
bažnyčios suole susidėjęs tarp kelių rankas, o standžiai iškrakmolyta 
geriausių jo marškinių apykaklė taip skaudžiai trina kaklą. Tada jam buvo 
penkeri, o gal šešeri metai. Džošas tada patarnaudavo kunigui. 

Plonu juodu paltu vilkįs žmogus susmuko suole tarsi pajutęs didžiulį 
nuovargį. Kažkas smagiai nusišnypštė. 

-— Atlygis už nuodėmę — mirtis, — kalbėjo kunigas, — tačiau 
Dievas suteikė mums dovaną — amžiną gyvenimą per Jėzų Kristų, mūsų 
Viešpatį. 

Žmogus sumurmėjo atsakomuosius žodžius, aplink kaklą, ties širdimi, 


jausdamas stulos vėsą: “Dėkojame Dievui". 

Bendruomenė atsistojo pasiklausyti Evangelijos. Evangelija pagal 
Matą, 7 skyrius, 15-21 eilutės. “Saugokitės netikrų pranašų". 

Ar ne apie tai jam nuolat kalba Balsas? Jis sėdėjo labai ramiai, nuo 
pajaustos galybės jam ėmė svaigti galva. Nuvargusiame kūne nubudo 
gaivinantis jaudulys. Taip, reikia saugotis. Jie nesupras, jie tau neleis 
baigti. Ji tik apsimeta, kad supranta. Daktarė Kort. Ji tik nori uždaryti jį 
ten, kur jis negalės baigti... 

Jis žinojo, kokia tai vieta — baltos sienos, tik baltos sienos ir baltos 
slaugės nuobodžiais ir nuvargusiais veidais. Ten buvo uždaryta ir jo 
motina paskutiniais siaubingais savo gyvenimo metais. 

— Pasirūpink Laura. Širdyje ji brandina nuodėmę, ji klauso 
velnio. 

Jo motinos oda buvo išblyškusi, skruostai įdubę, bet akys — tokios 
tamsios ir ryškios. Iš jų švietė beprotybė ir išmanymas. 

— Jūs esate dvyniai. Jeigu jos siela prakeikta, vadinasi, pra- 
keikta ir tavoji. Pasirūpink Laura. 

Bet Laura jau buvo mirusi. 

Jis girdėjo paskutiniuosius Evangelijos žodžius. Jie buvo skirti jam. 
“Viešpatie, Viešpatie, ir kas gi įžengs į dangaus karalystę, jeigu ne tas, 
kuris vykdo dangiškojo Tėvo valią?“ 

Jis nuolankiai nulenkė galvą. “Šlovė Tau, Kristau". 

Bendruomenė atsisėdo klausytis pamokslo. 

Savo delne Benas pajuto Tesės pirštus. Jis suspaudė jos ranką 
nujausdamas, jog ji supranta, kad jis jaučiasi nepatogiai. Jis buvo 
pasirengęs klusniai išklausyti visas mišias, o čia dar visai greta sėdi 
kunigas... Visa tai jam labai aiškiai priminė tuos porą kartų, kai dar 
vaikystėje kartu su tėvais nuėjęs į bažnyčią didelei savo nuostabai jis 
pamatė, jog tiesiai priešais jų suolus sėdi sesuo Marija Angelina. 
Vienuolės nebūdavo tokios tolerantiškos kaip berniukų mamos, kada per 
mišias jie sumanydavo pažaisti pirštais ar pasišnekučiuoti. 

— Tu ir vėl žioplinėjai per mišias, Benjaminai, — prisiminė 
Benas sesers Marijos Angelinos žodžius, kai ši susinėrė rankas 
paslėpdama jas juodo drabužio rankovėse ir pasidarė labai panaši į 
apvalainą žaisliuką — lėlę vartiklę, kuri niekaip nevirsta visaip stumdant. 
— Turėtum stengtis būti labiau panašus į savo brolį Džošua. 

— Benai? 

— Hmmm? 

-— Štai ten tasai žmogus... — išgirdo Benas lengvą kaip pūkas 
Tesės balsą. — Tasai, apsivilkęs juodu paltu... 

— Taip, aš jau ir anksčiau jį pastebėjau. 

— Jis verkia. 


Bendruomenė atsistojo išpažinti tikėjimo. Juodu paltu vilkįis vyriškis 
liko sėdėti; jis tyliai verkė suspaudęs rožinį. Dar nepasibaigus maldai jis 
netikėtai pakilo ir išskubėjo 1š bažnyčios. 

— Lik čia, — įsakė Benas ir išsmuko paskui. Tesei pakilus eiti 
kartu, Loganas sugriebė ją už rankos. 

— Nusiramink, Tese. Jis išmano savo darbą. 

Per Pakylėjimą jis negrįžo. Tęsė sėdėjo sunėrusi rankas, sunkiai 
kovodama su ją apėmusiu virpuliu. Benas išmano savo darbą, ji su tuo 
sutiko, bet jis neišmano jos darbo. Jeigu jisai ir yra tas ieškomasis, su juo 
turėtų būti ir ji. Jam reikia pasikalbėti. Ji liko savo vietoje pirmą kartą 
visiškai aiškiai prisipažindama, kad bijo. 

Benas grįžo paniuręs; jis pasilenkė per suolo atlošą ir bakstelėjo 
Loganui per petį. 

— Gal galėtumėt minutėlę išeiti? 

Loganas nieko neklausinėdamas pakilo. Tęsė pasijuto giliai įkvepianti 
prieš atsistodama ir eidama paskui juos į vestibiulį. 

— Tasai vyrukas sėdi lauke ant laiptų. Praėjusią savaitę nuo 
leukemijos mirė jo žmona. Sakyčiau, jam labai sunku. Aš dar juo 
pasidomėsiu, bet... 

— Taip, aš suprantu, — atsakė Loganas mesdamas žvilgsnį į 
uždarytas bažnyčios duris. —Aš juo pasirūpinsiu. Pranešk, jeigu kas nors 
pasikeistų. 

Loganas patapšnojo Tesei per ranką ir nusišypsojo. 

— Buvo labai miela vėl su tavimi susitikti. 

— Sudie, monsinjore. 

Jie žvelgė Loganui įkandin, kai šis žengė į gruodo sukaustytą ankstų 
lapkričio rytą. Tylėdami jie grįžo į bažnyčią. Ant altoriaus buvo pastatytas 
Švenčiausiasis. Susidomėjusi Tęsė atsisėdo stebėti duonos ir vyno ritualo. 

Nes tai yra mano kūnas. 

Susirinkusiųjų galvos palinko; jie priėmė simbolinę dovaną. Tesei visa 
tai pasirodė gražu. Apeiginiais drabužiais vilkįs kunigas, stovintis už 
altoriaus, atrodė toks aukštas ir stambus... Jis iškėlė į viršų apvalų baltą 
paplotėlį. Paskui buvo pašventinta ir iškelta į viršų aukoti tviskanti 
sidabro taurė. 

Tai auka, mąstė Tęsė. Jis daug kalbėjo apie auką. Ši graži ir kiek per 
daug pompastiška ceremonija jam gali reikšti paprasčiausią auką. Jo 
Dievas — tai Senojo Testamento Dievas, teisingas, šiurkštus, trokštantis 
nuolankiųjų kraujo. Tai tvano, Sodomos ir Gomoros Dievas. Ši graži 
ceremonija jam nepasirodytų kaip užmegztas ryšys tarp bendruomenės ir 
gailestingumo bei gerumo Dievo, bet kaip primygtinai reikalaujama auka. 

Tęsė paėmė Beną už rankos. 

-— Man atrodo, čia jis pasijustų... pilnas. 


— Ką? 

Tęsė tik pakraipė galvą neišmanydama, kaip paaiškinti. 

Nuo altoriaus pasigirdo iškilmingi žodžiai: “...nes tu sutikai maloniai 
priimti švento Abelio auką, mūsų tėvo Abraomo auką ir vyriausiojo 
kunigo Melchizedeko auką, šventą auką, nekaltą auką". 

— Nekaltą auką, — pakartojo Tęsė. Balta skaistybės spalva. Ji 
su siaubu pažvelgė į Beną. 

— Jis negelbėja. Jis ne tiek gelbėja, kiek aukoja. Ir būdamas čia 
jis tiesiog stiprinasi, semiasi jėgų tolesniems savo veiksmams. Būdamas 
čia jis nepaluš. Čia jis iškrypėliškai pasikrauna. 

Tęsė žiūrėjo, kaip kunigas įsideda į burną paplotėlį, kaip permetęs 
kryžiaus ženklu išgeria vyną. Simboliai, mąstė ji. Bet ar gali jie nuvesti 
žmogų taip toli nuo tikrosios prasmės? 

Kunigas iškėlė ostiją ir aiškiu balsu pratarė: 

— Štai Dievo Avinėlis, kuris naikina pasaulio nuodėmes. 
Viešpatie, nesu vertas, kad ateitum į mano širdį, bet tik tark žodį, ir mano 
siela pasveiks. 

Susirinkusieji ėmė kilti iš savo vietų ir rikiuotis į eilutę norėdami 
priimti komuniją. 

— Kaip manai, ar jis priims komuniją? — sumurmėjo Benas 
stebėdamas 1š lėto judančią eilutę. 

-— Nežinau, — atsakė Tęsė staiga pajutusi nupurčiusį šaltuką. Ji 
nebuvo tikra. — Manyčiau, jam reikėtų. Juk komunija atnaujina ir 
atgaivina, tiesa? 

Kristaus kūnas. 

— Taip. Taip manoma. 

Po giesmyną rausęsis žmogus atsistojo ir pasuko altoriaus link. Dar 
vienas Beno nusižiūrėtas žmogus tebesėdėjo nulenkęs galvą; nežinia,-ar jis 
meldėsi, ar snūduriavo. 

Buvo ir dar vienas žmogus, pajutęs nenumaldomą norą atsistoti ir eiti. 
Jo rankos beveik drebėjo, jis būtinai turėjo eiti. Jis norėjo, kad ši auka, jo 
Viešpaties kūnas, pripildytų jį ir nuplautų nuodėmės žymę. 

Jis sėdėjo, nes bažnyčia prisipildė balsų. 

-— Tu gimei iš nuodėmės, — pasakė jam motina. — Tu gimei 
nuodėmingas ir menkas. Tai bausmė, teisinga bausmė. Tu visą gyvenimą 
neišbrisi iš nuodėmių. Jeigu tu ir mirsi nuodėmingas, tavo siela bus 
prakeikta. 

—- Atpirkimas, — perspėjo jį tėvas Mūras. — Prieš sulaukdamas 
išrišimo ir išganymo turi išpirkti savo nuodėmę. Atpirkimas. Dievas 
reikalauja atpirkimo. 

Taip, taip, jis suprato ir jau pradėjo atpirkinėti. Jis jau nusiuntė Dievui 
keturias sielas. Keturias prarastas, besiblaškančias sielas, kad užmokėtų už 


vieną prarastą Lauros sielą. Balsas reikalavo dar dviejų, kad būtų viskas 
atpirkta. 

— Aš nenoriu mirti, — kartojo Laura kliedėdama ir spausdama 
jo ranką. — Aš nenoriu eiti į pragarą. Daryk ką nors. O Dieve, prašau, 
daryk ką nors... 

Jis norėjo užsikimšti ausis delnais, parpulti ant kelių prieš altorių ir 
priimti ostiją. Bet jis buvo nevertas. Kol jo misija nebus baigta, jis nebus 
vertas. 

-- Viešpats su jumis, — garsiai pratarė kunigas. 

-- Et cum spiri tutuo, — sumurmėjo jis. 

Išėjusi į lauką Tęsė mėgavosi vėsiu vėjeliu, maloniai gaivinančiu po 
trijų valandų mišių. Ji vėl pajuto apmaudą žiūrėdama į besiskirstančius po 
vėlyvųjų mišių žmones, lipančius į automobilius; ji pajuto apmaudą ir 
neaiškų gręžiantį jausmą, kad visą tą laiką jis buvo kažkur netoli. 

Ji įsikibo Benui į parankę. 

— O ką dabar? 

-- Eisiu į poskyrį. Turiu paskambinti. Štai ir Roderikas. 

Laiptais nulipo Roderikas; jis linktelėjo Tesei, o paskui tris 
kartus nusičiaudėjo į nosinę. 

— Atsiprašau. 

-— Atrodai baisiai, — konstatavo Benas prisidegdamas cigaretę. 

-- Dėkoju. Pilomentas tikrina automobilių numerius. Jis sakė, 
kad netoli jo sėdėjęs vyrukas per paskutines mišias kažką murmėjo. 

Roderikas įsikišo nosinę ir sudrebėjo nuo vėjo. 

— Nežinojau, kad ir jūs čia, daktare Kort. 

—- Pamaniau, kad galėčiau padėti, — atsakė Tęsė žvelgdama į 
paraudusias jo akis ir aiškiai užjausdama dėl kosulio. — Blogas kosulys. 
Ar buvot pas gydytoją? 

-- Nėra kada. 

-- Pusė skyriaus išgriuvo nuo gripo, — įsiterpė Benas. — Edas 
jau ruošiasi nešioti kaukę. 

Prisiminęs savo partnerį, Benas atsigręžė į bažnyčios duris. 

— Galbūt jiems sekėsi geriau. 

-— Galbūt, — sutiko Roderikas sunkiai alsuodamas. — Važiuoji 
į skyrių? 

-— Taip. Turiu paskambinti. Padaryk man paslaugą. Važiuok 
namo ir ko nors išgerk. Tavo stalas visai šalia manojo. 

— Turiu padaryti ataskaitą. 

-— Apšikt ataskaitą, — pasakė Benas, bet paskui prisiminė, kad 
stovi vos už kelių jardų nuo bažnyčios. — Lu, palaikyk savo mikrobus 
namie nors keletą dienų. 

— Taip, gal tu ir teisus. Paskambink man, jei Edas ką nors suras. 


— Būtinai. Laimingai. 

-- Ir būtinai išsikvieskite gydytoją, — pridūrė Tęsė. 

Roderikas išspaudė šypsenėlę ir nuėjo. 

— Man atrodo, kad jo plaučiai nesveiki, — kalbėjo po nosimi 
Tęsė, bet atsigręžusi į Beną suprato, kad jo mintys jau visiškai kitur. — 
Klausyk, aš puikiai suprantu, kad tau reikia kuo skubiau paskambinti. 
Namo grįšiu taksi. 

— Ką? 

-—- Sakau, namo grįšiu taksi. 

-- Kodėl? Ar jau nuo manęs pavargai? 

— Ne, — atsakė Tęsė ir tarsi norėdama tai įrodyti švelniai 
pakštelėjo jam į lūpas. — Žinau, kad turi daug darbo, kurį norėtum 
nedelsdamas nudirbti. 

-- Tai važiuojam kartu, — pratarė Benas dar nenorėdamas jos 
paleisti ir prarasti nors kiek vėliau liksiančio savaitgalio laiko. — Kai 
viską sutvarkysiu, galėsime grįžti pas tave ir... —jis pasilenkė ir 
grybštelėjo dantimis jos ausį. 

-— Benai, mes juk negalime visą laiką mylėtis. 

Apkabinęs Tęsę, Benas nuėjo prie automobilio. 

— Aišku, kad galime. Aš tau parodysiu. 

—- Ne, iš tikrųjų. Juk yra tam tikrų biologinių priežasčių. Tikėk 
manimi, aš juk gydytoja. 

Benas sustojo prie automobilio. 

— Kokių biologinių priežasčių? 

— Aš mirtinai išalkusi. 

— Oo, — tepasakė jis ir, atidaręs dureles jai, nuėjo prie vai- 
ruotojo durelių. — Gerai, tada pakeliui trumpam stabtelėsim ir užsuksim į 
parduotuvę. Galėsi pagaminti priešpiečius. 

-— Aš galėsiu? 

— Aš juk gaminau pusryčius. 

— O taip, tikrai gaminai, —- sutiko Tęsė patogiai įsitaisydama 
ir su malonumu galvodama apie jaukią sekmadienio popietę. — Gerai. 
Pagaminsiu priešpiečius. Manau, tau patinka sumuštiniai su sūriu. 

Benas pasilenkė taip arti, kad Tęsė juto jo alsavimą. 

— O paskui aš tau parodysiu, ką žmonės turėtų veikti sek- 
madienio popietėmis. 

Tęsė prisimerkė. 

— Na, ir ką gi? 

— Jie turėtų gerti alų ir žiūrėti futbolą, — atsakė Benas stipriai 
ją pabučiavęs. Tesei juokiantis jis užvedė variklį. 

Jis stebėjo, kaip jie sulipo į automobilį. Jis matė ją bažnyčioje. Jo 
bažnyčioje. Aišku, tai buvo ženklas; ji turėjo ateiti į jo bažnyčią 


pasimelsti. Iš pradžių jis šiek tiek nuliūdo, bet paskui suprato, kad ji čia 
buvo atvesta. 

Ji bus paskutinė. Paskutinė prieš jį patį. 

Jis žiūrėjo, kaip automobilis trukteli ir nuvažiuoja; pro šoninį langelį 
jis dar suspėjo pamatyti jos plaukus. Ant greta jo augančio medžio plikų 
šakų nutūpė paukštis ir apžvelgė žemyn ryškiomis, juodomis jo motinos 
akimis. Jis pasuko namo pailsėti. 

-— Atrodo, suradau vietelę, — pratarė Edas dviem pirštais 
stuksendamas spausdinimo mašinėlės klavišus. 

— O, tikrai? — tarstelėjo Benas, taip pat sėdintis už savo darbo 
stalo. Jis vėl studijavo miesto planą. Kantriai pieštuku vedžiojo linijas, 
jungiančias vieną žmogžudystės vietą su kita. — Kokią vietelę? 

— Kur gyventi. 

i Aha. 

Kažkas atidarė šaldytuvą ir garsiai pasiskundė, kad dingo dešra. Niekas 
į tai nekreipė jokio dėmesio. Visas personalas buvo pakirstas gripo ir 
dvigubos žmogžudystės Džordžtauno universiteto rajone. Kažkas ant lango 
užkabino kartoninį kalakutą, tačiau tai ir buvo vienintelis ženklas, kad 
atėjo šventė. Prieš pakeldamas akis į Edą, Benas apvedė apskritimą aplink 
Tesės namą. 

— Tai kada kraustaisi? 

— Viskas priklauso nuo to... — suraukęs antakius Edas žiūrėjo į 
klavišus, tada kiek pasvarstė ir vėl ėmė stuksenti. — Man reikia įsitikinti, 
ar vykdomas kontraktas. 

—- Tu nori ką nors nudėti, kad paskui galėtum išsinuomoti aukos 
butą? 

— Ne, tai pardavimo kontraktas. Velnias, mašinėlė išklerusi. 

-— Pardavimo? — pakartojo Benas, mesdamas šalin pieštuką ir 
įbesdamas į Edą akis. — Tu perki butą? Perki? 

— Taip, tu teisus, — atsakė Edas rūpestingai tušuodamas 
neteisingą raidę, paskui ją išdžiovino ir ėmė spausdinti naują ženklą. 
Pašonėje jis buvo pasistatęs lizolio purkštuką, kurio griebdavosi vos 
išvydęs įtartiną asmenį, besiartinantį prie jo darbo stalo. — Juk pats 
pasiūlei. 

— Taip, bet aš tik... Tai tu perki? — norėdamas paslėpti nusi- 
kaltimo pėdsakus, Benas užmetė ant šiukšliadėžės kelis nebereikalingus 
lapelius popieriaus, kurie uždengė dešros žieveles. — Bet ką gi tu gali 
nusipirkti už detektyvo algą? 


-— Kai kurie iš mūsų žino, kaip susitaupyti pinigų. Perku iš 
sukaupto kapitalo. 

— Kapitalo? — sumirksėjo Benas lankstydamas miesto planą. 
Jis nieko nauja neišmąstė. — Šilas žmogus turi sukaupto kapitalo, — 
pratarė jis garsiai, kad visi girdėtų. — Tikriausiai dabar visi sužinosime, 
kad tu išlošei biržoje. 

— Investavau tradicišku, konservatyviu būdu. Daugiausia 
obligacijos... 

-- Obligacijos... Vienintelės tau suprantamos obligacijos — 
sąskaitos už dujas, — kalbėjo Benas nepatikliai žvelgdamas į Edą. — Tai 
kur toji vietelė? 

— Ar turi kelias minutes? 

— Greitai būsiu laisvas, bet tai bus mano laisvalaikis. 

Edas ištraukė iš mašinėlės ataskaitą, skubiai permetė akimis ir padėjo 
šalin. 

— Gal pavažiuokim. 

Jie ilgai neužtruko. Namas stovėjo Džordžtauno pakraštyje. Į eilę 
išrikiuoti namai atrodė varganai, tikrai niekuo neišsiskiriantys. Apleistos 
rudens gėlės blausiai žvelgė iš po storo nesugrėbtų lapų sluoksnio. Kažkas 
prie stulpo buvo prirakinęs dviratį. Jis net keliose vietose buvo 
supančiotas. Edas pasuko į kelkraštį. 

— Štai čia. 

Benas atsargiai pasuko galvą ir susilaikęs nuo gailaus ato dūsio pasijuto 
esąs didvyris. 

Tai buvo siauras trijų aukštų namas, kurio durys buvo vos per penkis 
žingsnius nuo šaligatvio. Du langai buvo užkalti, likusios nenukritusios 
langinės vos laikėsi ir gailiai sūpavosi vėjyje. Namo plytos buvo 
aptrupėjusios ir išblukusios, vietomis nutepliotos įvairiausiais žodeliais. 
Benas išlipo iš automobilio, pasirėmė ant kapoto ir staiga labai panoro, 
kad visa tai, ką matė, būtų tik sapnas. 

— Tai jau šis tas, tiesa? 

— Taip, šis tas. Edai, čia juk nėra net nutekamojo vamzdžio. 

= Žinau. 

— Pusė langų išdaužyta. 

— Pamaniau, kad porą langų galėčiau pakeisti vitražais. 

— Nemanau, kad stogas keistas nuo didžiosios depresijos metų. 

— Bet galėsiu grožėtis žvaigždėmis. 

-— Besigrožėdamas turėsi pasiimti krištolinį rutulį, — atsakė 
Benas susikišdamas rankas į bliuzono kišenes. — Pažiūrėkime, kaip jis 
atrodo iš vidaus. 

— Aš dar neturiu rakto. 


— Jėzau, — tepasakė Benas ir palypėjo per tris aptrupėjusius 
betoninius laiptelius. Paskui jis išsitraukė piniginę ir susirado joje 
kreditinę kortelę. Apgailėtina spynelė pasidavė be jokio vargo. — Man 
atrodo, kad dabar turėčiau pernešti tave per slenkstį. 

Tai pats nusipirk namą, kad toks gudrus. 

Koridoriuje buvo pilna voratinklių ir įvairiausių graužikų 
išmatų. Sienų apmušalai buvo papilkėję, iš po jų išlindo didžiulis vabalas 
ir ėmė tingiai ropinėti siena. 

Ir kada gi laiptais nusileis Vincentas Praisas? 

Edas apsižvalgė. 

Čia tik reiktų viską gerai išvalyti. 

Ir dar išdezinfekuoti. Ar čia yra žiurkių? 

Rūsyje, manau, yra, — nerūpestingai atsakė Edas žengdamas 
į kažkada buvusią prabangią svetainę. 

Kambarys buvo siauras, aukštomis lubomis, su aukštomis ir siauromis 
kiaurymėmis; čia kažkada žvilgėjo langai. Židinio akmenys buvo sveiki, 
bet lentynėlė virš židinio nulaužta. Storo dulkių ir suodžių sluoksnio 
nuklotos grindys tikriausiai buvo ąžuolinės. 

Edai, šitas namas... 

Čia atsiveria stulbinančios galimybės. Virtuvėje į sieną 
įmūryta plytų krosnis. Ar žinai, kokia skani plytų krosnyje iškepta duona? 
Bet juk namą tu perki ne tam, kad jame keptum duoną, — 
grįždamas į koridorių ir akylai ieškodamas ant grindų kokių nors gyvybės 
pėdsakų atsakė Benas. — Viešpatie, štai čia lubose yra skylė. Tikriausiai 
kokių keturių pėdų pločio. 

Tai pirmasis darbas sąraše, — pasakė Edas priėjęs prie Beno. 
Kurį laiką jie stovėjo tylėdami ir žiūrėdami į skylę. 

Bet tau neverta kalbėti apie jokį sąrašą. Tau reikia mąstyti 
apie tai, kad čia praleisi visą gyvenimą. 

Taip jiems stovint nuo lubų nukrito riebus nykščio didumo voras ir 
pliumptelėjo tiesiai jiems po kojomis. Benas pasibjaurėjęs paspyrė jį šalin. 
Tu negali rimtai galvoti apie šitą namą. 

Aš neabejotinai rimtai apie jį galvoju. Žmogus pasiekia tokį 
gyvenimo tarpsnį, kai užsinori rimtai kažkur įsikurti. 

'. — Bet juk tu nepažvelgei rimtai į mano siūlymą vesti, tiesa? 
Nuosavas būstas, — su malonumu tęsė Edas. — Turėsiu savo 
darbo kambarį, gal ir nedidelį sodelį... Už namo yra puikus sklypelis 
prieskoninėms daržovėms. Įsigijęs šį namą turėsiu tikslą. Tvarkysiuosi po 
truputį, iš pradžių susitvarkysiu vieną kambarį. 

Tai užtruks penkiasdešimt metų. 

Bet aš nieko geresnio ir nerasiu. Gal nori užlipti į viršų? 
Benas vėl pažvelgė į skylę. 


— Ne, aš noriu gyventi. Tai kiek? — griežtai paklausė Benas. 

-— Septyniasdešimt penki. 

— Septyniasdešimt penki? Septyniasdešimt penki tūkstančiai 
dolerių? 

— Džordžtaune nekilnojamasis turtas labai brangus. 

— Džordžtaune? Dievuli, čia juk ne Džordžtaunas. 

Į kampą spruko kažkas gerokai didesnis už vorą. Benas buvo 
betraukiąs ginklą. 

-- Pirmoji mano pamatyta žiurkė bus pavaišinta kulka. 

— Tai tik lauko pelė, — pasakė Edas ramindamas Beną ir 
tapšnodamas jam per petį. — Žiurkės paprastai gyvena rūsyje arba 
palėpėje. , 

-- Arjos irgi nuomojasi gyvenamąjį plotą? — paklausė Benas, 
bet vis dėlto paliko ginklą ramybėje. — Klausyk, Edai, agentai ir 
statybininkai pastūmėjo lentą su miesto užrašu truputį į priekį ir dabar 
džiaugiasi suradę tokį kvailį kaip tu, sutinkantį mokėti septyniasdešimt 
penkis tūkstančius dolerių. 

-— Aš jiems pasiūliau tik septyniasdešimt. 

— Oi, tikrai didelis skirtumas... Tu pasiūlei tik septynias- 
dešimt... 

Benas rengėsi žengti žingsnį, bet įsivėlė į didžiulį voratinklį. 
Keiksnodamas jis vargais negalais iš jo išsivadavo. 

— Edai, visa tai galima palyginti su saulėgrąžų sėklomis. O tau 
reikia raudonos mėsos. 


— Tu jautiesi esąs už mane atsakingas, — pratarė Edas pa- 
tenkintas keliaudamas į virtuvę. 

— Ne, nesijaučiu, — atsakė Benas vėl kišdamasis į kišenes 
rankas. — Taip, po velnių, jaučiuosi. 

— Štai ir kiemas. Mano kiemas, — mostelėjo Edas, kai paskui jį 
atėjo ir Benas. — Manau, auginsiu bazilikus, truputį rozmarinų, gal dar ir 


levandų. Štai čia, tiesiai po langu. 

Už lango Benas pamatė kelius siekiančios žolės sklypelį maždaug per 
du žoliapjovės takelius. 

-- Tu per daug dirbi. Nuo šios bylos mums visiems sutriko 
mąstymas. Edai, gerai įsiklausyk į šiuos žodžius, žiūrėk, kad neapsiriktum. 
Čia viskas perpuvę, kirvarpos, visokiausi parazitai... 

— Bet man greitai trisdešimt šešeri. 

— Na ir kas? 

— Aš dar niekada neturėjau namo. 

— Po velnių, kiekvienas sulaukia trisdešimt šešerių, bet ne 
kiekvienas tiek sulaukęs privalo turėti namą. 

-— Šūdas. Aš net niekada nesu gyvenęs name. Mes visada 


turėjome tik butus. 

Virtuvėje atsidavė šimtamečiais riebalais, bet šį kartą Benas nieko 
nepasakė. 

— Čia yra ir palėpė. Tokia, kokias rodo kine; ten yra visokiausių 
rakandų, senų baldų ir juokingų skrybėlaičių. Man tai patinka. Pirmiausia 
susitvarkysiu virtuvę. 

Benas pažvelgė į apgailėtiną žolės plotelį. 


— Garai, — pratarė Benas. — Tai geriausias būdas nuplėšti 
senus sienų apmušalus. 

— Garai? 

— Taip, — atsakė Benas išsitraukdamas cigaretę ir šypteldamas. 


— Tau prireiks daugybės dalykų. Kažkada susitikinėjau su moterimi, 
dirbančia dažų parduotuvėje. Marli... Taip, manau, kad ji buvo vardu 
Marli. Galbūt ji man dar parduotų dažų su nuolaida. 

— Gal susitikinėjai su kuo nors iš medienos sandėlių? 

— Pasitikrinsiu. Na, gerai, turiu paskambinti. 

Jie sustojo prie telefono būdelės už kelių mylių nuo Edo namo. Benas 
susirado ketvertuką ir susuko Tesės darbo kabineto numerį. Edas 
skambino į skyrių. 

— Daktarės Kort kabinetas. 

— Detektyvas Peris. 

— Taip, detektyve, minutėlę. 

Pasigirdo trakštelėjimas, paskui tyla, paskui dar vienas trakštelėjimas. 


— Benai? 
— Kaip laikaisi, daktare? 
— Puikiai, — atsakė ji. Kalbėdama Tęsė valė savo darbo stalą. 


— Ruošiuosi eiti į kliniką. 

— Kada baigsi darbą klinikoje? 

-— Paprastai baigiu pusę šešių, gal apie šeštą. 

Benas pažvelgė į laikrodį ir akimirksniu perstumdė darbo grafiką. 

— Gerai. Aš tave paimsiu. 

— Bet tau nereikia... 

— Ne, man reikia. Kas šiandien su tavimi? 

— Nesupratau? 

— Kas tave saugo darbe? — mėgindamas telefono būdelėje 
susirasti tokią kertelę, kur mažiau pūstų vėjas, paaiškino Benas. 

— Aaa, seržantas Bilingsas. 

— Gerai, — atsakė Benas. Dabar jis mėgino prisidegti cigaretę 
abiem rankom apgaubęs degtuką. Kaip gaila, kad jis pamiršo pirštines. — 
Pasakyk, kad Bilingsas nuvežtų tave į kliniką. 

Ragelyje stojo tyla. Benas nujautė, kad Tęsė pyktelėjo, ir nesusilaikė 
nenusišypsojęs. 


— Nematau priežasčių, kodėl negalėčiau pati nuvažiuoti į 
kliniką, kaip kad važinėju kiekvieną savaitę paskutinius kelerius metus. 

— Tese, aš tavęs neprašau ieškoti priežasčių. Galėčiau išvardyti 
daugybę. Susitiksime šeštą. 

Benas padėjo ragelį. Jis žinojo, kad Tęsė tebestovi prie telefono iš lėto 
mėgindama suvaldyti apmaudą. Ji tikrai neleis sau vaikiškai pasielgti — 
netrenks ragelio ir nesuskaldys telefono. 

Jis buvo teisus. Tęsė iš lėto suskaičiavo atgal nuo penkių iki vieno, o 
paskui ramiai padėjo ragelį. Vos spėjusi jį padėti sulaukė dar vieno Keitės 
skambučio. 

— Klausau? — pratarė Tęsė mėgindama išlaikyti ramų toną. 

— Antrąja linija jums vėl kažkas skambina. Jis nepasakė savo 
vardo. 

— Gerai, aš... — Tesei vėl ėmė traukti skrandį. — Atsiliepsiu, 
Keite. 

Tęsė pažvelgė į lėtai mirksinčią mygtuko lemputę. Mygtuką ji 
nuspaudė jau tvirtais pirštais. 

— Daktarė Kort klauso. 

— Mačiau tave bažnyčioje. Buvai atėjusi. 

— Taip, — atsakė Tęsė, stengdamasi prisiminti visus iš pro- 
fesionalų gautus nurodymus. Būtina kuo ilgiau jį išlaikyti prie telefono. 
Todėl jis neturi dėl ko nors susijaudinti. — Vyliausi tenai susitikti su 
jumis, kad galėtume dar kartą pasikalbėti. Kaip jaučiatės? 

— Tu ten buvai. Dabar tu supranti. 

— Ką suprantu? 

—— Supranti, kokia tai didybė, — kalbėjo jis ramiu balsu. Jis 
buvo visiškai apsisprendęs, pasisėmęs tvirtybės iš tikėjimo. — Aukos, 
kurių iš mūsų prašoma, yra tokios menkos palyginti su atlygiu už 
paklusnumą. Džiaugiuosi, kad ten buvai, kad dabar supranti. Anksčiau 
abejojau. 

— Dėl ko abejojote? 

— Dėl misijos, — kalbėjo jis dabar kiek prislopintu balsu, tarsi 
vien kalbos apie abejones būtų nuodėmingos. — Bet dabar jau 
nebeabejoju. 

Tęsė nusprendė neprarasti progos. 

— Kur yra Laura? 

— Laura... — išgirdo Tęsė ir pajuto, kad jis tuoj pravirks. — 
Laura laukia kentėdama skaistykloje, kol aš išpirksiu jos nuodėmes. Aš 
esu už ją atsakingas. Jos niekas kitas ir negali užstoti, tik aš ir palaimintoji 
Motina. 

Vadinasi, Laura mirusi. Dabar Tęsė tuo įsitikino. 

— Tikriausiai jūs ją labai mylėjote. 


— Ji buvo visa, ką turėjau geriausia. Mes buvome sujungti dar 
prieš gimdami. Dabar aš turiu atpirkti jos kaltes dar prieš tai, kol 
susijungsime po mirties. Dabar tu supranti. Tu atėjai. Ir tavo siela 
nukeliaus pas kitas. Aš tave išteisinsiu Viešpaties vardu. 

-- Jūs nebegalite žudyti. Laura nenorėtų, kad vėl ką nors 
nužudytumėte. 

Tyla. Tris, keturias, penkias sekundes... 

— O aš. maniau, kad tu supratai. 

Tęsė gerai pažinojo tokias intonacijas: kaltinimas, išdavystės nuojauta. 
Tikriausiai ji praras pašnekovą. 

— Manau, kad suprantu. O jeigu ko ir nesuprantu, norėčiau, kad 
jūs man paaiškintumėte. Aš noriu suprasti, noriu, kad jūs man padėtumėte 
suprasti. Štai todėl ir noriu ateiti pas jus ir pasikalbėti. 

— Ne. Visa tai melas. Tu sklidina melo ir nuodėmių. 

Prieš nutrūkstant ryšiui Tęsė išgirdo, kaip jis pradėjo murmėti 
Viešpaties maldą. 

Benui grįžus į darbo kabinetą prie jo stalo stovėjo Lauenstein. Ji davė 
Benui ženklą; telefono ragelį ji buvo paspaudusi ant peties, kad rankos 
liktų laisvos. 

— Ji niekaip negali nuo manęs atsiplėšti, — pratarė Edui Benas. 
Jis jau buvo ją beapkabinąs, bet ne norėdamas pasimeilinti, o 
stengdamasis paimti nuo savo stalo maišelį razinų šokolade. 

— Jis vėl skambino Kort, — pasakė Lauenstein Benui. Beno 
ranka sustingo ore. 

— Kada? 

-— Skambutis užfiksuotas dvidešimt viena minutė po vie- 


nuolikos. 

— Aptikote pėdsakus? 

-- Taip, — atsakė Lauenstein imdama nuo stalo bloknotą ir 
duodama jį Benui. — Manoma, kad jis štai tame rajone. Turėtų būti 


viename iš tų keturių kvartalų. Goldmanas sakė, kad ji puikiai 
pasidarbavo. 
— Dieve, mes juk kaip tik ten ir buvome, — atsakė Benas 
mesdamas bloknotą ant stalo. — Tikriausiai važiavome jam iš paskos. 
— Kapitonas jau išsiuntė Bigsbį, Malendorą ir dar kelis 
policininkus, kad jie prašukuotų visą rajoną ir paieškotų liudininkų. 

— Reikia jiems padėti. 

— Benai, Benai, palauk. 

Benas sustojo ir nekantriai atsigręžė. Lauenstein vėl prispaudė ragelį 
prie peties. 

— Jie jau siunčia kapitonui iššifruotą pokalbį. Manau, tu 
norėtum jį perskaityti. 


— Puiku. Perskaitysiu, kai grįšiu. 
Benai, man atrodo, kad tu norėtum į jį žvilgtelėti jau dabar. 

Tesei pakako kelias valandas padirbėti Donerlio klinikoje, kad ji 
pamirštų savo pačios rūpesčius ir nerimą. Klinikos pacientai buvo labai 
įvairūs — nuo įvairių manijų ir depresijų kamuojamų verslininkų iki 
narkomanų iš gatvės. Kartą ar du per savaitę, jeigu tik būdavo įmanoma 
suderinti darbo grafiką, Tęsė lankydavosi klinikoje ir dirbdavo kartu su 
vietiniais gydytojais. Kai kuriuos pacientus ji tebuvo mačiusi vieną ar du 
kartus, su kitais susitikinėdavo kas savaitę ištisus mėnesius. 

Tęsė čia ateidavo tik tada, kai galėdavo; tai nebuvo prestižinė klinika, 
kur atvykdavo turtingieji, nebegalėdami vieni patys kovoti su savo 
problemomis ar žalingais įpročiais. Tai taip pat nebuvo kokia nors 
pogrindinė gydymo įstaiga, kuriai vadovauja neturtingi idealistai. Ši 
klinika buvo gydymo įstaiga, priimanti emocinių bei dvasinių negalių 
turinčius visų socialinių sluoksnių pacientus. 

Antrame šios ligoninės aukšte gulėjo moteris, serganti Alzheimerio 
liga; ji siūdavo savo vaikaičiams lėlytes, o paskui pati su jomis žaisdavo 
visai pamiršusi, kad turi vaikaičių. Čia gulėjo ir žmogus, manantis, jog yra 
Džonas Kenedis. Daugiausia laiko jis praleisdavo rašydamas kalbas. Patys 
agresyviausi pacientai buvo laikomi trečiame aukšte, kurį kuo 
griežčiausiai saugojo — visada kruopščiai rakindavo storo stiklo duris, o 
langai buvo grotuoti. 

Didesnę popietės dalį Tęsė ten ir praleido. Penktą valandą ji pasijuto 
visai išsunkta. Beveik ištisą valandą ji šnekėjosi su paranojos kamuojamu 
šizofreniku, kuris apipylė ją visokiausiomis nešvankybėmis ir galiausiai 

šio žmogaus gailėdama- si, Tęsė pati suleido ligoniui torazino — visą 
likusį savo gyvenimą jis privalės vartoti vaistus. 

Ligoniui aprimus Tęsė leido jam valandėlę pailsėti gydytojų 
kambarėlyje. Jai reikėjo aplankyti dar vieną ligonę — Lidiją Vuds, 
trisdešimt septynerių metų moterį, auginančią tris vaikus, kažkada dirbusią 
maklere biržoje, buvusią tėvų ir mokytojų asociacijos prezidentę. Ji buvo 
puiki kulinarė, lankydavosi mokykloje kiekviena svarbesne proga ir buvo 
praminta veikliausia metų moterimi. Ji buvo moteris, galinti susidoroti su 
bet kokiu darbu. 

Prieš du mėnesius mokykloje per spektaklį ji nukrito ant grindų ištikta 
labai stipraus priepuolio. Ją kamavo traukuliai, ir išsigandę tėvai pamanė, 
kad jai prasidėjo epilepsijos priepuolis. Ligoninėje paaiškėjo, kad taip jos 
organizmas reagavo per ilgai negavęs narkotikų. Pasirodė, jog ji vartojo 
stiprius į heroiną panašius narkotikus. 

Lidija Vuds kūrė savo tobulą pasaulį “pasilengvindama" gyvenimą 
alkoholiu ir narkotikais, kol jos vyras nepagrasino skyrybomis. Norėdama 


jam įrodyti, kad yra pakankamai stipri, ji nustojo vartoti narkotikus 
visiškai neatsižvelgdama į fizinius savo organizmo poreikius ir reakcijas. 
Ji labai norėjo išsaugoti tokį gyvenimą, kokį pati buvo susikūrusi. 

Dabar, pažabojusi fizinę negalią, ji buvo priversta pati išsiaiškinti šios 
ligos priežastis ir apsvarstyti rezultatus. 

Liftu Tęsė nusileido į pirmą aukštą ir paprašė Lidijos bylos. Atidžiai 
viską perskaičiusi, pasispaudę segtuvą po pažastimi. Lidijos kambarys 
buvo pačiame koridoriaus gale. Ji buvo palikusi duris praviras, bet prieš 
įeidama Tęsė pasibeldė. 

Kambaryje tvyrojo prieblanda, užuolaidos buvo nuleistos. Prie lovos 
buvo pamerkta gėlių — rausvų gvazdikų. Jų lengvas aromatas buvo toks 
saldus, teikiantis vilčių. Lidija gulėjo lovoje nusisukusi į tuščią sieną. Ji 
net nepastebėjo įėjusios Tesės. 

— Sveika, Lidija, — pratarė Tęsė padėdama segtuvą ant mažo 
staliuko ir dairydamasi po kambarį. Kampe buvo sumesti drabužiai, 
kuriais Lidija vilkėjo vakar. — Čia tamsu, — pasakė ji eidama prie lango. 

— Man patinka, kai tamsu. 

Tęsė pažvelgė į lovoje susirangiusią žmogystą. Dabar atėjo metas 
pasikalbėti aštriau. 

— O man nepatinka, — paprastai atsakė Tęsė atitraukdama 
užuolaidas. Įsiveržus šviesai Lidija pašoko lovoje ir įbedė į Tęsę akis. 
Dabar Lidijai visai nerūpėjo nei šukuosena, nei grimas. Aplink burną buvo 
susimetusios raukšlelės. 

— Tai mano kambarys. 

— Taip, tavo. Kiek girdėjau, jame tu praleidai labai daug laiko 
visai viena. 

— O ką, po velnių, turėčiau veikti būdama čia? Austi krepšelius 
vaisiams ir riešutams? 

-— Galėtum išeiti kur nors pasivaikščioti, — pasiūlė Tęsė 
sėsdamasi, bet vis dar neliesdama segtuvo su Lidijos byla. 

— Man čia ne vieta. Aš nenoriu čia būti. 

— Tavęs niekas prievarta nelaiko, — atsakė Tęsė žiūrėdama, 
kaip Lidija sėdasi ir prisidega cigaretę. — Lidija, čia ne kalėjimas. 

— Lengva tau kalbėti... 

— Juk pati sutikai čia gydytis. Kai tik pajusi, kad esi pasi- 
rengusi, galėsi iš čia išeiti. 

Lidija nieko neatsakė; ji tylėdama sėdėjo, rūkė ir kažką svarstė. 

— Kaip matau, vakar tavęs aplankyti buvo atėjęs vyras. 

Lidija pažvelgė į gėles, o paskui vėl nuo jų nusisuko. 

— Na? 

— Kaip jauteisi vėl su juo susitikusi? 

— O, jaučiausi puikiai, — atšovė ji. — Man labai patinka, kai 


jis čia apsilanko ir pamato mane štai tokią, — kalbėjo ji gniauždama 
saujoje kuokštą riebaluotų plaukų. — Aš jam pasakiau, jog turėtų atsivesti 
ir vaikus, kad jie pamatytų, kokia apgailėtina ragana pasidarė jų motina. 

— Ar žinojai, kad jis ateis? 

— Žinojau. 

— Čia juk yra dušas. Turi ir šampūno, kosmetikos. 

— Ar tik ne tu sakei, kad aš esu linkusi slėptis nuo realybės? 

— Vienas dalykas — vartoti narkotikus ir alkoholį, ir visai kitas 
— stengtis atrodyti gražiai savo vyrui. Lidija, tu juk norėjai, kad jis 
pamatytų tave tokią. Kodėl? Kad iš čia išeitų tavęs gailėdamasis? Kad 
pasijustų kaltas? 

Kaip Tęsė ir tikėjosi, strėlė pataikė tiksliai į taikinį. 

— Užsičiaupk. Tai ne tavo reikalas. 

-- Ar šitas gėles atnešė tavo vyras? Jos nuostabios. 

Lidija vėl pažvelgė į gvazdikus. Žiūrint į juos, jai norėjosi 
verkti, ji troško liautis gailėti savęs ir galvoti apie pralaimėjimą, liautis 
gintis. Sugriebusi vazą, ji metė ją su visomis gėlėmis į sieną. 

Triukšmą išgirdo ir koridoriuje stovintis Benas. Jis buvo paprašytas ten 
laukti. Jis pakilo nuo kėdės ir žengė pravirų durų link, bet jį sulaikė 
seselė. 

— Atleiskite, sere, bet jums tikrai nevalia ten eiti. Daktarė Kort 
dabar dirba su paciente. 

Užtverusi jam kelią seselė pati nuėjo prie durų. 

— O, ponia Raidei, — Benas išgirdo ramų, šaltą Tesės balsą. — 
Gal galėtumėte atnešti šiukšlių semtuvą ir šluotą su skuduru, kad ponia 
Vuds galėtų viską išvalyti? 

— Nevalysiu! — užriko ant jos Lidija. — Tai mano kambarys, ir 
aš jo nevalysiu. 

-— Tada man reiks būti labai atsargiai, kad stiklu neįsipjaučiau 
pėdos. 

— Aš tavęs nekenčiu. 

Tesei nė nemirktelėjus Lidija užriko dar garsiau. 

— Aš tavęs nekenčiu! Ar tu mane girdi? 

-— Taip, labai gerai girdžiu. Bet štai svarstau: Lidija, ar tu rėki 
ant manęs, ar ant savęs? 

— Ir kas, po velnių, dediesi esanti? — išsitraukusi iš burnos 
nuorūką, šaukė ji tarsi kirviu nukirsdama. — Tu kas savaitę čia atsidangini 
puikuodamasi teisuolės įvaizdžiu, brangiais, gražiais kostiumėliais ir 
lauki, kol aš išversiu prieš tave savo sielą. Ne, neišversiu. Nejau manai, 
kad galėčiau panorėti kalbėtis su tokia ledine mergele, puikiai 
susitvarkiusia savo gyvenimą? Mis Tobuloji Visuomenė, į žmonių bylas 
žvelgianti kaip į pomėgį, o parėjusi namo gražiausiai viską pamirštanti. 


— Aš nieko nepamirštu, Lidija. 

Tesės balsas buvo tylus, visiškas kontrastas Lidijos riksmui, bet 
koridoriuje Benas viską girdėjo. 

— Man bloga nuo tavęs, — šaukė Lidija pirmą kartą šiandien 
išlipusi iš lovos. — Negaliu į tave žiūrėti, negaliu žiūrėti į tavo itališkus 
batus, auksinius segtukus ir tobulą fizionomiją, sakyte sakančią, jog “man 
visada viskas klojasi kuo puikiausiai". 

— Lidija, aš nesu tobula. Nė vienas iš mūsų nėra tobulas. Bet ir 
nereikia būti tobulam, kad pelnytum kitų meilę ir pagarbą. 

Lidija prapliupo raudoti, bet Tęsė nepakilo ir nepradėjo jos guosti. Dar 
ne metas. 

— Ir ką tu išmanai apie klaidas? Ką, po velnių, žinai apie mano 
gyvenimą? Prakeikimas, man sekėsi. Man sekėsi. 

— Taip, sekėsi. Bet niekas amžinai nesitęsia, jeigu pats žmogus 
atsisako susitaikyti su kokių nors trūkumų galimybe. 

— Aš buvau tokia šauni, kaip ir tu. Aš buvau dar geresnė. 
Turėjau tokius pačius kaip tavo drabužius ir namus. Nekenčiu tavęs už tai, 
kad čia ateini ir visa tai man primeni. Nešdinkis. Nešdinkis ir palik mane 
ramybėje. 


— Gerai, — atsakė Tęsė stodamasi ir pasiimdama bylą. — 
Ateisiu kitą savaitę. Jeigu pakviesi, ateisiu anksčiau, — pridūrė ji. Priėjusi1 
prie durų, dar atsigręžė. — Lidija, tu tebeturi namus. 


Tarpduryje stovėjo seselė, rankose laikydama šluotą ir semtuvą. Tęsė 
paėmė visa tai ir paliko kambaryje atrėmusi į sieną. 

— Paprašysiu, kad tavo gėlėms atneštų naują vazą. 

Išėjusi už durų Tęsė minutėlę užsimerkė. Visada sunku susitaikyti su 
kito neapykanta, nesvarbu, kad dėl to kalta liga, o ne žmogaus širdis. 

— Daktare? 

Tęsė krūptelėjo ir atsimerkė. Už kelių žingsnių stovėjo Benas. 

— Anksti atėjai. 

— Taip, — atsakė Benas prieidamas prie Tesės ir imdamas ją už 
parankės. — Ir ką, po velnių, tu veiki tokioje vietoje? 

— Toks mano darbas. Turėsi minutėlę palaukti. Turiu kai ką 
įrašyti į šią bylą. 

Ji nuėjo į seselių kabinetą, pasižiūrėjo į laikrodį ir pradėjo rašyti. 
Benas žiūrėjo į ją. Kaip tik dabar ji atrodė absoliučiai nepaveikta tos 
nemalonios scenos, kurios liudininkas buvo Benas. Jos veidas buvo ramus, 

susikaupusi ji kažką užsirašinėjo neabejotino profesionalo ranka. Tačiau 
Benas pastebėjo tą vienintelę silpnumo akimirką, kada ji žengė į koridorių. 
Negali sakyti, kad jos visa tai nepaveikė; ji paprasčiausiai puikiai 
sugebėjo valdytis. Jam visa tai nepatiko, jam nepatiko pati klinika, švarios 
baltos sienos ir blyškūs vargani veidai. 


Tęsė grąžino bylą seselei, persimetė su ja keliais žodžiais, tikriausiai 
apie tą moterį, kuri ką tik buvo ją apšaukusi, o paskui vėl pažvelgė į 
laikrodį. 

— Atleisk, kad reikėjo laukti, — pratarė priėjusi prie Beno. — 
Man reikia pasiimti paltą. Kodėl gi tau manęs nepalaukus kieme? 

Tesei išėjus Benas tebestovėjo kelkraštyje ir rūkė. 

— Tu man taip ir nesuteikei progos telefonu pasakyti, jog aš 
tikrai nenoriu, kad tu dėl manęs vargintumeisi. Aš jau ilgą laiką pati 
važinėju į kliniką ir atgal. 

Benas numetė nuorūką ir kruopščiai ją sumindė. 

— Kodėl klausei jos paistalų? 

Tęsė giliai atsiduso prieš įsikibdama į Beno pasiūlytą parankę. 

— Kur tavo automobilis? 

— Ir visa tai — psichiatrų išsidirbinėjimai; į klausimą atsakoma 
klausimu. 

— Taip. Taip ir yra. Klausyk, jeigu ji nebūtų manęs užsipuolusi, 
aš nebūčiau atlikusi savo darbo. Tai pirmas kartas nuo mano vizitų 
pradžios, kai mes pasiekėme konkrečių rezultatų. Na, tai kur tavo 
automobilis? Šalta. 

— Štai ten, — mostelėjo Benas, būdamas daugiau nei pa- 
tenkintas, kad ištrūko iš klinikos. — Tai jis vėl tau skambino? 

— Taip, tuoj po to, kai paskambinai tu. 

Tęsė labai troško kalbėti apie tai tokiu pačiu profesionaliu tonu, kokiu 
kalbėdavosi su klinikos pacientais. 

-- Ar jiems pavyko jį susekti? 

— Dabar zona susiaurėjo iki dviejų kvartalų. Niekas nieko 
nematė. Mes vis dar aiškinamės. 

— Jo Laura mirusi. 

-— Ir pats tai supratau, — atsakė Benas. Jis uždėjo delną ant 
automobilio durelių rankenos, o paskui vėl nuleido ranką. — Lygiai taip 
pat supratau, kad kitas jo taikinys — tu. 

Tęsė neišblyško ir nesudrebėjo. Benas to ir nesitikėjo. Ji paprasčiausiai 
linktelėjo su juo sutikdama ir įsikibo jam į ranką. 

-- Ar padarysi man paslaugą? 

— Galėčiau. 

— Nekalbėkim šįvakar apie tai. Visai nekalbėkim. 

— Esė 

— Prašau. Rytoj kartu su tavimi turiu nueiti į skyrių ir pasi- 
kalbėti su kapitonu Harisu. Nejau bent iki rytojaus negalima apie tai 
nekalbėti? 

Benas palietė šaltom, plikom rankom Tesės skruostus. 

— AŠ tikrai neleisiu, kad tau kas nors atsitiktų. Ir man visai 


nesvarbu, ką dėl to turėčiau padaryti. 
Tęsė nusišypsojo suimdama jį už riešų. 
— Vadinasi, man nėra dėl ko nerimauti, tiesa? 


— Aš tavimi rūpinsiuosi, — atsargiai pratarė Benas. Jis niekada 
nesakydavo tokių žodžių moterims. — Noriu, kad žinotum. 
—- Tada parvežk mane namo, Benai, — lūpomis palietusi jo 


delną pratarė Tęsė. — Ir parodyk man... 

Į skyrių vedančiame koridoriuje paniuręs valytojas šepečiu valė purvo 
spalvos balą. Prasisklaidžius slogiam pušų kvapo valiklio dvelksmui, 
pasijuto ir “žmogiškesnių" kvapų. Juodą, balintą kavą, o kai būdavo 
dosniai nusiteikęs, ir karštą šokoladą dalijantis aparatas tarsi sužeistas 
kareivis buvo palinkęs ant savo bičiulio — saldumynus dalijančio aparato 
— peties. Nejaukiai styrojo į bokštą sumauti plastikiniai puodeliai. Benas 
pasistengė pravesti Tęsę taip, kad ji nesušlaptų batelių. 

— Ir vėl suknežo kavos aparatas? 

Pilkais darbiniais drabužiais apsivilkęs žilaplaukis vyriškis dirstelėjo į 
Beną per šepečio kotą. 

— Jūs, vyrukai, turėtumėte liautis spardę aparatus. Tik pažiūrėk, 
kaip įlenkta. 

Mostelėjęs valytojas paliejo dar daugiau kavos. 

— Juk tai nusikaltimas. 

— Taip, — sutiko Benas metęs apmaudų žvilgsnį į saldumynų 
aparatą. Vakar, praradęs dar vieną penkiasdešimties centų monetą, jis pats 
spyrė nepagailėjęs jėgų. — Kas nors turėtų šį nusikaltimą ištirti. Saugok 
batelius, daktare. 

Atidaręs savo darbo kabineto duris, Benas praleido Tęsę pirmą. Buvo 
dar tik aštuonios, bet telefonai jau be pertrūkio skambėjo. 

— Peri, — pratarė Lauenstein mesdama į šiukšliadėžę popierinį 
puodelį, kuris atsitrenkęs į kraštą nugarmėjo dugnan. — Praėjusią naktį 
kapitono dukra pagimdė kūdikį. 

-— Praėjusią naktį? — pakartojo Benas sustodamas prie savo 
darbo stalo ir tikrindamas gautas žinutes. Iš motinos gauta 
žinutė priminė, kad jis jau visą mėnesį nepasidomėjo, kaip jai sekasi. 

— Penkios po pusės vienuolikos. 

— Velnias, negalėjo kelių dienų palaukti. Tada sąrašėlyje 
turėčiau penkioliktą solenizantą. 

Kiek pagalvojęs, Benas nusprendė, kad jis dar galėtų pasistengti ir 
susilaukti berniuko. 


— Ką ji pagimdė? 

-— Mergaitę. Sveria septynis svarus ir septynias uncijas. 
Džeksonas liepė užsirašyti ant kaktos. 

— Supratau. 

Lauenstein atsistojo paskubomis patyrusiu žvilgsniu nužvelgdama Tęsę 
nuo galvos iki kojų. Ji greitai įkainojo gyvatės odos rankinuką, kabantį 
Tesei per petį — davė už jį šimtą penkiasdešimt dolerių. Lauenstein pajuto 
kirbantį pavydo kirminėlį. 

— Labas rytas, daktare Kort. 

— Labas rytas. 

— Na, jeigu norėtumėt kavos ar dar ko nors, galėtume atnešti 
puodelį iš konferencijų salės, kol aparatas bus sutvarkytas. Po kelių 
minučių turėsime ten susirinkti, — kalbėjo Lauenstein jautria nosimi 
pajutusi originalių prancūziškų Tesės kvepalų dvelktelėjimą. 

— Ačiū, palauksiu tas kelias minutes. 

— Kodėl gi tau neprisėdus, kol ateis kapitonas? — paklausė 
Benas dairydamasis ir ieškodamas švaresnės kėdės. — Man reikia 
paskambinti porai žmonių. 

Iš koridoriaus staiga pasigirdo įvairiausių nešvankybių srautas, paskui 
— metalinis tarškesys. Tęsė atsigręžė ir pamatė per koridorių tekančią 
juodo vandens srovę, vingiuojančią iš nuversto kibiro. Tada užvirė tikras 
pragaras. 

Galingas juodaodis surakintomis už nugaros rankomis jau buvo 
tarpduryje, kai jam į sprandą susmigo geležiniai jį vedusio policininko 
pirštai. 

-- Tik pažiūrėkit į grindis, — beveik šokinėdamas iš pykčio 
rėkė valytojas. Jis švaistėsi šepečiu taškydamas į šalis purvino vandens 
purslus. —Aš skųsiuosi profsąjungai. Pamatysit! 

Suimtasis raitėsi ir blaškėsi kaip ant kranto išmestas upėtakis, o 
policininkas iš paskutiniųjų mėgino jį sulaikyti. 

— Patrauk man nuo veido tą purviną šepetį! — šaukė paraudęs 
nuo įtampos policininkas mėgindamas išvengti dar vieno purvo dušo. 
Suimtasis dabar jau tik gailiai dejavo. 

-— Po velnių, Malendorai, nejau negali susitvarkyti su kaliniu? 
— paklausė Benas pamažu eidamas į pagalbą kolegai, tačiau juodaodis dar 
suspėjo suleisti dantis Malendorui į ranką. Policininkas keikdamasis 
sudejavo, o kalinys, išsivadavęs iš jo gniaužtų, metėsi tiesiai ant Beno. 

—- Jėzau, duok man ranką, gerai? Tas vaikinas — tikras gyvulys. 

Malendoras vėl puolė prie suimtojo ir jį sučiupo. Kurį laiką 
policininkai ir suimtasis atrodė tarsi besirengią šokti rumbą. Galiausiai 
trijulė neišlaikė pusiausvyros ir klestelėjo ant šlapių grindų virsdami 
vienas ant kito. 


Atsistojusi greta Tesės Lauenstein stebėjo šį reginį patogiai 
įsisprendusi į šonus. 

— Ar jums nereiktų įsikišti? — garsiai suabejojo Tęsė. 

— Tasai vyrukas surakintas, o ir sveria tik apie šimtą svarų. 
Patys greitai susidoros. 

— Jūs manęs neįkišit į cypę, — rėkavo besimuistantis ir be- 
siblaškantis juočkis, įsigudrinęs stipriai įspirti Benui į kirkšnį. Benas 
instinktyviai sureagavo staiga kilsteldamas alkūnę. Galiausiai jis sugriebė 
suimtąjį ir parietė po savimi. Greta jo suklupo sunkiai alsuojantis 
Malendoras. 

— Ačiū, Peri, — pratarė Malendoras apžiūrinėdamas rankoje 
likusias juoduko dantų žymes. — Tikriausiai man reiktų pasiskiepyti. Vos 
įžengęs į pastatą tasai vaikinas pasiuto. 

Benas vargais negalais atsistojo keturpėsčias. Jis dusliai švilpčiojo 
alsuodamas, jam maudė visus vidurius. Įtraukęs oro gurkšnį jis pamėgino 
kalbėti: 

-- Tasai kalės vaikas man suvarė į pilvą kiaušinius. 

-— Man tikrai labai gaila, Benai, — pasakė Malendoras trauk- 
damasis nosinę ir vyniodamas ja žaizdą. — Bet dabar jis ramus kaip 
avinėlis. 

Benas šiaip taip pasiramsčiuodamas atsisėdo ir atsirėmė į sieną. 

— Dėl Dievo, pasistenk, kad sąmonę jis atgautų jau uždarytas į 
kamerą. 

Benas tebesėdėjo atsirėmęs į sieną, kol Malendoras tąsėsi su sąmonę 
praradusiu suimtuoju. Beno kelnių klešnės mirko kavoje. Jos prisisunkė ir 
kelnių sėdynė, ir marškinių apačia, bet Benas vis tebesėdėjo svarstydamas, 
kodėl to negro kelis jam pasirodė toks smailas. 

Eidamas koridoriumi pasisemti švaraus vandens valytojas burnojo: 

— Pasikalbėsiu su viršininku. Jau buvau beveik viską išvalęs. 

— Tikrai prastai viskas išėjo, — sutiko Benas žvilgsniu pa- 
lydėdamas nueinantį valytoją. Skausmas iš juosmens srities perbėgo į 
galvą. 

— Nesijaudink, Peri, — pratarė tarpduryje stovėjusi, dabar ties 
juo palinkusi Lauenstein. Ji kiek galėdama stengėsi neįlipti į balą. — Gali 
būti, kad tu tebesi eržilas. 

— Pabučiuok man į užpakalį. 

— Saldainiuk, juk žinai, kad mano vyras labai pavydus. 

Tęsė irgi pasilenkė prie Beno ir užjausdama jį paglostė. Jos 
rankos buvo labai švelnios, o akys juokėsi. 

— Na, kaip tu? 

— Oi, tikrai puikiai. Man labai patinka štai taip mėgautis kava 
— kai ji absorbuojasi į mano organizmą per odą. 


— Tai vis vykdomasis, kabinetinis darbas, tiesa? 

— Taip, tiesa. 

— Gal norėtum atsistoti? 

— Ne, — atsakė Benas sunkiai susilaikydamas nepalietęs 
tarpkojo ir nepasitikrinęs, ar tikrai viskas savo vietoje. 

Tęsė prisidengė delnu burną, bet jai sunkiai sekėsi suvaldyti juoką. 
Beno į ją mestas skersas žvilgsnis dar labiau pablogino situaciją. Tęsė 
nebeišlaikė nesusijuokusi balsu. 

— Juk negali čia sėdėti visą dieną. Tu sėdi baloje, o nuo tavęs 
trenkia visą savaitgalį neplautos kavinės grindimis. 

— Nejuokauk su ugnimi, daktare, — atsakė Benas imdamas ją 
už rankos, vis dar sunkiai tebekovojančią su juoku. — Truk- telsiu kartelį, 
ir sėdėsi greta manęs. 

-— Tada tave užgrauš sąžinė. O ką jau ir kalbėti apie valyklų 
atsiųstas sąskaitas. 

Tarsi tebežingsniuodamas gatve, sparčiu žingsniu koridoriumi artinosi 
Edas. Stengdamasis neįlipti į balą jis įsimetė į burną paskutinį jogurto 
šaukštelį; pusryčiams skirtas kartoninis jogurto indelis dabar buvo tuščias. 
Laižydamas šaukštelį Edas sustojo priešais partnerį. 

— Labas rytas, daktare Kort. 


-- Labas rytas, — atsakė Tęsė stodamasi. Ji vis dar tramdė 
juoką. 

— Graži diena. 

— Taip, tik truputį šalta. 

— Per orų prognozę pranešė, kad popiet turėtų pakilti iki 
penkiasdešimties. 

— Oo, kokie jūs bjaurūs, — įsiterpė Benas. — Kokie jūs abu 
bjaurūs... 


Tęsė atsikrenkštė. 

— Benui... Benui nutiko nedidelė nelaimė. 

Žvelgdamas į koridoriumi sruvenantį upeliuką, Edas suraukė tankius 
antakius. 

— Pasilaikyk savo fuksišką humorą sau, — perspėjo Benas. 

-— Fuksišką... — pakartojo Edas įspūdingą žodį. Tada jis padavė 
Tesei tuščią jogurto indelį ir suėmęs Beną už pažastų lengvai pastatė ant 
kojų. — Tavo kelnės šlapios. 

— Aš turėjau sutramdyti suimtąjį. 

— Taip? Nieko nepadarysi, kartais pasitaiko tokių dalykų; 
nesvarbu, ar turi kitokių rūpesčių ir darbų, ar ne. 

— Einu prie savo spintelės, — sumurmėjo Benas. — Patikrink, 
ar daktarė nesusižeidė besijuokdama. 

Benas nuklibinkščiavo koridoriumi kiek prasižergęs. 


Edas paėmė iš Tesės kartoninį indelį ir plastikinį šaukštuką. 

-— Gal norėtumėt kavos? 

— Ne, — įstengė atsakyti Tęsė. — Ne, manyčiau, man jau 
užteko. 

— Luktelkit minutėlę, aš tuoj jus palydėsiu pas kapitoną Harisą. 

Jie susitiko konferencijų salėje. Nors šildytuvas viltingai burzgė, 
patalpos grindys buvo šaltos. Kasmetinė Hariso kampanija dėl kilimo 
žlugo. Užuolaidos buvo užtrauktos šitaip bergždžiai mėginant apsisaugoti 
nuo pro langus pučiančio vėjo. Kažkas prisegė plakatą, kviečiantį Ameriką 
taupyti energiją. 

Tęsė sėdėjo prie stalo, greta jos drybsojo Edas. Iš jo arbatos puodelio 
sklido lengvas jazminų aromatas. Lauenstein lingavo prisėdusi ant suolo 
krašto ir judino vieną koją. Bigsbis buvo susmukęs kėdėje; ant kelių jis 
laikė visą vienkartinių nosinaičių pakuotę. Kas kelias minutes pūtė jau 
dabar paraudusią nosį. Rode- riko nebuvo; jis gulėjo lovoje jau pakirstas 
gripo. 

Prie žalios lentos stovėjo Harisas; lentoje tvarkingais stulpeliais buvo 
surašyti aukų vardai ir kitokia su aukomis susijusi informacija. Ant sienos 
buvo pakabintas miesto planas su prisegtomis keturiomis mėlynomis 
vėliavėlėmis; greta — kamšti- nė lenta, kur buvo prisegtos keturių 
nužudytųjų moterų nuotraukos. 

— Mes visi turime skambučių daktarei Kort šifruotes. 

Kaip šaltai, kaip oficialiai ir dalykiškai visa tai skamba, mąstė Tęsė. 
Šifruotėse neatsispindi nei skausmas, nei liga. 

— Kapitone Harisai, — pratarė Tęsė kilstelėjusi savo pačios 
užrašus. — Atnešiau atnaujintą ataskaitą. Tai mano pačios nuomonė ir 
diagnozė. Manyčiau, jog vertėtų jums ir jūsų pareigūnams kai ką 
paaiškinti. 

Harisas tik linktelėjo ir sunėrė už nugaros rankas. Ir meras, ir 
žiniasklaida, 1r policijos viršininkas jau lipo jam ant kulnų. Jis labai 
norėjo šią bylą baigti kuo greičiau; tada jam liktų daugiau laiko 
pasidžiaugti dukraitę. Išvydęs ją per stiklinę pertvarą gimdymo namuose, 
jis beveik patikėjo, kad gyvenimas turi prasmę. 

-— Tas žmogus man skambino todėl, kad labai bijojo. Jis jau bijo 
savęs paties. Jis jau nebegali tvarkyti savo gyvenimo, jį valdo jo liga. 
Paskutinioji... — Tęsė pažvelgė į Eni Ryzoner nuotrauką, — 
...-paskutinioji žmogžudystė nebuvo jo plano dalis, — kalbėjo ji, o paskui 
tik trumpai dirstelėjo į įžengusį pro duris Beną. — Jis laukė manęs, būtent 
manęs. Negalime tvirtai pasakyti, kaip jis išsirinkdavo ankstesnes aukas. 
Barbaros Kleiton atveju galime būti tikri, kad tai tik sutapimas. Jos 
automobilis sugedo, o jis buvo netoliese. Mano atveju viskas gerokai 
subtiliau. Mano vardą ir nuotrauką jis pamatė laikraštyje. 


Tęsė minutėlę nutilo manydama, kad Benas atsisės greta jos laisvoje 
kėdėje. Tačiau jis liko stovėti savo vietoje atsirėmęs į duris; juos skyrė 
stalas. 

— Racionalioji jo sąmonė yra pakrikusi. Ji nebyli. Staiga 
atsiranda žmogus, kažkas, kas neskuba jo smerkti, kas stengiasi suprasti 
nors dalelę jo skausmo. Kažkas, kas jam primena Laurą, kas atgaivina 
meilės jausmą ir neviltį. Manyčiau, būtų teisinga teigti, kad Eni Ryzoner 
žmogžudystės naktį jis laukė manęs, nes norėjo su manimi pasikalbėti dar 
prieš... prieš tai, ką buvo verčiamas daryti. Iš jūsų atliktų tyrimų, 
manyčiau, taip pat būtų teisinga spręsti, jog nė vienu kitu atveju jis 
nejautė poreikio ką nors aiškinti. Šifruotėje perskaitysite, kad jis net kelis 
kartus prašo manęs suprasti. Šiuo atveju aš jam ir esu pati esmė. Jis tarsi 
viena ranka duoda, o kita atima: jis prašo pagalbos, tada jo liga paima 
viršų, ir jis tenori baigti tai, ką pradėjo. Dar dvi aukos, — ramiai kalbėjo 
Tęsė, — arba, kaip atrodo jam pačiam, dar dvi išgelbėtos sielos: aš, o 
paskui —jis pats. 

Šifruotės paraštėje Edas kažką tvarkingai užsirašė. 

Kas jį galėtų sulaikyti nuo tolesnių žmogžudysčių, jei negalės pasiekti 
jūsų? 

— Jam reikia manęs. Dėl to jis man skambino net tris karius. Jis 
mane matė bažnyčioje. Jam labai svarbūs ženklai ir simboliai. Aš buvau 
bažnyčioje, jo bažnyčioje. Aš panaši į jo Laurą. Aš jam sakiau, kad noriu 
padėti. Kuo jam darausi artimesnė, tuo labiau jam atrodys būtina baigti 
savo misiją būtent manimi. 

-- Jūs vis dar manote, kad jis lauks gruodžio aštuntosios? — 
paklausė Lauenstein. Ji laikė rankose šifruotę, bet į ją nežiūrėjo. 

— Taip. Nemanau, kad jis dar kartą nukryptų nuo plano. Eni 
Ryzoner jam per daug kainavo. Ne ta moteris, ne tas vakaras. 

Tesei ėmė traukti skrandį, bet ji pasistengė susivaldyti. 

-— Ar gali būti taip, — vėl klausdamas įsiterpė Edas, — kad prie 
jūsų pripratęs jis panorės pulti anksčiau? 

— Visaip gali būti. Apie psichines ligas retai kada galima 
kalbėti vienareikšmiškai. 

— Mes ir toliau saugosime jus ištisą parą, — dabar įsiterpė 
Harisas. — Kol jis bus sugautas, bus klausomasi jūsų telefoninių pokalbių 
ir turėsite asmens sargybinius. Norėtume, kad kol kas jūs elgtumėtės 
įprastai tiek darbe, tiek ir po darbo. Jis jus stebi, vadinasi, žino, ką kada 
veikiate, kur būnate. Jeigu atrodysite lengvai pasiekiama, mes jį 
sučiupsime. 

— Kodėl gi visko nepasakius tiesiai šviesiai? — nuo durų 
pasigirdo ramus Beno balsas. Jis stovėjo susikišęs į kišenes rankas. Tesei 
užteko dirstelėti jam į akis, ir ji suprato, kas dedasi jo širdyje. — Jūs 


norite pasinaudoti ja kaip jauku. 

Harisas dėbtelėjo į Beną. Harisui vėl prabilus, jo balsas nė truputėlio 
nebuvo pasikeitęs. 

— Jis išskyrė būtent daktarę Kort. Mano norai dabar tikrai nėra 
tokie svarbūs kaip žudiko norai. Štai todėl ji galės priiminėti žmones 
namuose, savo darbo kabinete, galės susitikinėti su žmonėmis 
parduotuvėse. 

— Per kitas dvi savaites ji turėtų gyventi saugiuose namuose. 

— Šitai jau buvo svarstyta ir atmesta. 

-- Atmesta? — pakartojo Benas eidamas nuo durų. — Kas 
atmetė? 

2 Aš, — atsakė Tęsė, sunerdama rankas ir nuleisdama jas ant 
segtuvo. Ji labai tyliai atsisėdo. 

Prieš imdamas lieti įniršį ant Hariso, Benas tik trumpai į ją dirstelėjo. 

— Nuo kada mes naudojamės civiliais? Veikiant visiškai laisvai, 
jai nuolat gresia pavojus. 

-— Ją saugo. 

-— Taip. Bet mes visi puikiai žinome, kaip lengva kur nors 
suklysti. Tik vienas neapdairus žingsnis, ir jos nuotrauka bus prisegta štai 
čia. 

—- Benai, — pratarė Lauenstein, norėdama paimti jį už rankos, 
bet Benas nesileido. 

— Žinodami, kad jis jos tyko, negalime ja naudotis. Ji turi vykti 
į saugią vietą. 

— Ne, — atsakė Tęsė taip smarkiai sunerdama pirštus, kad net 
pabalo krumpliai. — Nebeidama į darbą, negalėsiu gydyti pacientų. 

— Bet ir būdama negyva negalėsi gydyti, — atkirto jai Benas 
abiem delnais trinkteldamas į stalą. — Pasiimk atostogų. Nusipirk bilietą į 
Martiniką ar dar kur nors. Norėčiau, kad trauktųu- meis iš viso šio reikalo. 

— Negaliu, Benai. Net jei ir galėčiau palikti pacientus kokią 
savaitę, nuo likusio darbo tikrai negaliu nusigręžti. 

— Peri... Benai, — pratarė Harisas, nutaręs pasirinkti švelnesnes 
intonacijas, — daktarė Kort pati puikiai žino, ką jai geriau pasirinkti. 
Dirbdama su mumis ji bus saugi. Daktarei Kort atrodo, kad jis jos ieško ir 
ją suras. Tačiau kadangi ji pati nutarė bendradarbiauti su policija, mes 
įstengsime ją apsaugoti ir nusikaltėlį sučiupsime vos jis susiruoš žengti 
paskutinį žingsnį. 

— Mes ją išgabensime, o vietoj jos “dirbs" policininkė. 

-— Ne, — atsakė Tęsė šį kartą iš lėto stodamasi. — Nenoriu, kad 
ir šį kartą vietoj manęs žūtų kas nors kitas. Tik jau ne šį kartą... 

— O aš irgi nenoriu tavęs rasti tamsioje alėjoje su aplink kaklą 
apvyniotu šalikų, — pasakė Benas atgręždamas jai nugarą. — Jūs norite ja 


pasinaudoti, nes tyrimas užstrigo, nes teturime vienintelį liudininką, 
religinių reikmenų parduotuvę Bostone ir krūvą psichiatro pastabų. 

— Aš priimu daktarės Kort pagalbą, nes nužudytos keturios 
moterys, — kalbėjo Harisas vis dar nekeldamas balso, nes pats jautėsi 
nesmagiai. — Noriu, kad visi mano pareigūnai būtų kuo rimčiausi. 
Susiimk, Benai, nes būsiu priverstas tave pašalinti. 

Tęsė susirinko visus popierius ir patyliukais išsmuko. Po sekundėlės 
paskui ją išsmuko ir Edas. 

-- Gal norėtumėte pakvėpuoti grynu oru? — paklausė jis 
pamatęs, kad ji vieniša stovi koridoriuje. 

— Taip, dėkoju. 

Edas paėmė ją už parankės taip, jog kitu atveju Tęsė būtų 
nusišypsojusi. Jam atidarius duris į vidų plūstelėjo lapkričio žvarba. 
Dangus buvo skaisčiai mėlynas, be jokio debesėlio, todėl atrodė dar 
atšiauresnis. Ir Edas, ir Tęsė dabar prisiminė, jog visos nelaimės prasidėjo 
karštą, tvankų rugpjūtį. Tęsė užsisegė paltą. 

— Tikriausiai per Padėkos dieną sulauksime sniego, — pratarė 
Edas mėgindamas užmegzti pokalbį. 

— Tikriausiai, — atsakė Tęsė kišdama ranką į kišenę ir išsi- 
traukdama pirštines, tačiau pirštinių ji taip ir neužsimovė, tik vartė jas 
rankose. 

— Man visada taip gaila kalakutų. 

— Ko? 

— Kalakutų, — pakartojo Edas. — Na, per Padėkos dieną. 
Nemanau, kad jie labai džiaugiasi tokia tradicija. 

— Tikriausiai nepatenkinti, — sutiko Tęsė dabar jau įstengdama 
nusišypsoti. — Manau, tikrai nepatenkinti. 

— Jis dar niekada nebuvo taip įklimpęs su jokia moterimi. Tik 
jau ne taip. Neturėjo tokios kaip jūs. 

Tęsė giliai atsiduso gailėdamasi, kad nežino, ką jam atsakyti. Paprastai 
ji be vargo rasdavo atsakymą. 

— Tai tik dar labiau sunkina padėtį. 

— Aš jau seniai pažįstu Beną, — kalbėjo Edas išsiimdamas iš 
kišenės žemės riešutą. Jį išsilukštenęs, pasiūlė Tesei. Kai ji papurtė galvą, 
Edas įsimetė riešutą į burną. — Jį labai lengva perprasti, jeigu Žinai, iš 
kurios pusės žiūrėti. Jis jūsų bijo ir nerimauja dėl jūsų. 

Tęsė permetė žvilgsniu automobilių stovėjimo aikštelę. Kažkoks 
policininkas keiksnojo atradęs nuleistą padangą. 

— Aš nežinau, ką man daryti. Aš negaliu nuo viso to pabėgti, 
nors širdies gilumoje man tikrai labai baisu. 

— Kalbate apie skambučius ar apie Beną? 

— Pradedu galvoti, kad jūs ne policininkas, o psichiatras, — 


sumurmėjo Tęsė. 

— Jeigu ilgai dirbi policininko darbą, išmoksti visko po truputį. 

— Aš jį įsimylėjau, — iš lėto, tarsi pati kažką tikrindama pratarė 
Tęsė. Tai ištarusi ji sudrebėjo. — Normaliai susiklosčius aplinkybėms tai 
būtų ganėtinai sunku, bet dabar... Negaliu padaryti taip, kaip jis nori. 

— Jis puikiai žino, todėl ir bijo. Jis yra geras policininkas. Kol 
jis jumis rūpinasi, jums nieko bloga nenutiks. 

— Aš to ir tikiuosi. Jis nesupranta mano darbo, — kalbėjo Tęsė 
atsigręždama į Edą. — Pats žinote. Ir žinote, kodėl. 

— Na, sakykime, aš žinau tiek, jog galėčiau jus užtikrinti, kad 
jis tam turi savų priežasčių, bet apie tai jis viską jums papasakos pats, kai 
bus tam pasirengęs. 

Tęsė įdėmiai žvelgė į jo platų, vėjo nugairintą veidą. 

— Kaip gerai, kad jis turi jus. 

— Ir aš jam nuolat tai kartoju. 

— Pasilenkite truputėlį, — paprašė Tęsė. Edui pasilenkus, ji 
pakštelėjo jam į skruostą. — Ačiū. 

Edo raudonis dar labiau sutirštėjo. 


— Nėra už ką. 
Prieš atidarydamas stiklines duris, Benaskurįlaiką juos stebėjo. Beveik 
visą pyktį jis jau buvo išliejęs antHariso. Dabar 


tebuvo likęs bukas maudulys. Benas puikiai suprato, kad tai iš baimės. 

— Mėgini nuvogti nuo manęs brangias minutes? — pratarė 
Benas Edui. 

— O tu esi toks kvailas, kad leidi man įsiterpti, — atsakė Edas 
nusišypsodamas Tesei ir įberdamas jai į saują keletą riešutų. — 
Pasirūpinkite savimi. 

Nieko neatsakiusi Tęsė pakratė riešutus saujoje; Edas pasuko į vidų. 

Benas atsilapojęs stovėjo greta Tesės ir, kaip ir ji, žiūrėjo į 
automobilių stovėjimo aikštelę. Vėjas atplėšė nuo asfalto kažkokį rudą 
maišą. 

— Susiradau kaimyną, kuris sutiko prižiūrėti mano katę. 

Tesei vis dar tylint, Benas tęsė toliau: 

— Norėčiau persikelti pas tave. 

Tęsė nenuleido akių nuo tuščios padangos. 

— Dar daugiau policijos apsaugos? 

— Taip, — atsakė Benas. Ir dar daugiau, ir dar gerokai daugiau. 
Jis troško būti su ja ir dieną, ir naktį. Jis net sau negalėjo pripažinti, dar 
vis negalėjo, kad nori su ja gyventi, nors niekada anksčiau nebuvo 
gyvenęs su jokia kita moterimi. Toks sprendimas buvo pavojingai arti 
kitokio pasirinkimo — nuolatinio pastovumo, o tam, kaip Benas pats 
manė, jis dar nebuvo visiškai pasirengęs. 


Prieš įsimesdama riešutėlius į kišenę, Tęsė kurį laiką juos apžiūrinėjo. 
Kaip Edas ir sakė, Beną galėtum lengvai perprasti, jeigu tik žinotum, kaip. 
— Aš tau duosiu raktą, bet pusryčių negaminsiu. 


— O pietus? 

— Retkarčiais. 

— Skamba viliojančiai. Tese? 

— Klausau. 

— Jeigu pasakyčiau, jog norėjau, kad tu kur nors išvažiuotum 
dėl to... —jis kiek padvejojo, o paskui uždėjo jai ant pečių rankas. — ... 


dėl to, kad neįstengčiau pakelti, jeigu tau kas nors nutiktų, ar tada būtum 
išvažiavusi? 

— Ar būtum sutikęs važiuoti su manimi? 

— Negaliu. Juk žinai, kad aš turiu... —jis nebaigė sakinio 
stengdamasis suvaldyti kylantį pyktį. Tęsė pakėlė į jį akis. — Na, gerai. 
Turėčiau būti protingas ir nesiginčyti su žmogumi, žaidžiančiu pingpongą 
su smegenų ląstelėmis. Vis dėlto privalėsi daryti viską, kas tau bus liepta. 

— Ir aš suinteresuota, kad ši byla tau pačiam būtų kuo leng- 
vesnė, Benai. Kol viskas nesibaigs, darysiu viską, kas man bus pasakyta. 

— Tada gerai. 

Benas loštelėjo atgal; dabar Tęsė suprato, kad greta jos stovi 
policininkas, o ne paprastas vyras. 

— Į darbą tave palydės du pareigūnai. Mes jau pasirūpinome, 
kad vestibiulį saugantis sargas gautų atostogas. Jį jau pakeitėme vienu iš 
mūsiškių. Trys mūsų žmonės paeiliui budės tavo laukiamajame. Kai viskas 
bus sutvarkyta, aš atvažiuosiu tavęs pasiimti važiuoti namo. Jeigu kas 
pasikeistų, tave visada seks mūsų žmonės. Tuščiame trečio aukšto bute 
įsirengėme laikiną štabą. Vos grįžusi namo privalai užsirakinti. Jeigu dėl 
kokios nors priežasties tau staiga prireiktų išeiti, duosi štabui Žinią; jie 
išeis apsižvalgyti, ar viskas ramu. 

-—- Apgalvota iki smulkmenų. 

Benas prisiminė prie kamštinės lentos prisegtas keturias nuotraukas. 

— Taip. Jeigu kas nors, pabrėžiu, jeigu kas nors nutiktų, 
pavyzdžiui, tasai vyrukas atjungia elektrą, kas nors sustabdo tave gatvėje 
ir klausia kelio, — viską privalai pranešti man. 

— Benai, tikrai niekas nekaltas, kad viskas pasisuko būtent taip. 
Nei tu, nei Harisas, nei aš. Mes tiesiog viską turime kaip nors pakelti. 

— Būtent tai aš ir ketinu daryti. Štai ir pareigūnai. Tau jau 
laikas eiti. 

-— Gerai, — pratarė Tęsė ir nulipo per vieną laiptelį žemyn. 
Paskui ji atsigręžė. — Tikriausiai negaliu tikėtis tavo bučinio, tu juk 
tarnyboje. 

-— Taip, — atsakė Benas. Jis pasilenkė ir suėmė delnais jos 


veidą. Nuo jo prisilietimų Tęsė visada pajusdavo malonų silpnumą. 
Žvelgdamas į akis Benas palinko prie jos lūpų. Tesės lūpos buvo vėsios, 
bet minkštos ir dosnios. Viena ranka ji sugriebė Beną už atlapų — galbūt 
norėdama išsilaikyti, kad neprarastų pusiausvyros, galbūt mėgindama kuo 
ilgiau užtęsti malonią akimirką. Benas susižavėjęs žiūrėjo, kaip virpteli 
jos blakstienos, o paskui palengva nusileidžia ir meta šešėlį ant skruostų. 

— Ar nepamirši to per aštuonias darbo valandas? — sušnabždėjo 
Tęsė. 

— Pasistengsiu nepamiršti, — atsakė Benas žengdamas žingsnį 
atgal, bet tebelaikydamas ją už rankų. — Vairuok atsargiai. Negundyk 
lydinčių policininkų pripaišyti tau baudos. 

— Įsidėsiu į galvą, — šypsodamasi atsakė Tęsė. — Iki vakaro. 

Jie atsisveikino. 

— Labiausiai mėgstu gerai iškeptą jautieną. 

— O aš — pusiau iškeptą. 

Benas žiūrėjo, kaip ji įlipo į automobilį ir išvažiavo iš aikštelės. Paskui 
ją atitinkamu atstumu pasileido policininkų automobilis. 

Tęsė puikiai žinojo, jog sapnuoja, ji taip pat žinojo, kad tokiam sapnui 
turėjo savaime suprantamų, gerai paaiškinamų priežasčių. Tačiau visa tai 
nepadėjo nugalėti kaustančios baimės. 

Ji bėgo. Dešinės blauzdos raumenis traukė nuo didžiulės įtampos. Per 
miegus ji tyliai dejavo iš skausmo. Visur priešais ją driekėsi į neviltį 
varantys ilgiausi koridoriai. Ji kiek įmanydama stengėsi bėgti tiesiai, 
neišklysti iš kelio vildamasi galiausiai pribėgti kokias nors duris. Jai 
tereikėjo jas rasti. Ji sunkiai alsavo didžiuliame labirinte. Dabar visos 
sienos buvo nukabinėtos veidrodžiais, prieš ją sušvito tuzinai jos pačios 
atspindžių. 

Ji nešėsi portfelį. Ji pažvelgė į jį, bet nenumetė. Kai viena ranka jį 
nešti pasidarė per sunku, ji sugriebė rankeną abiem ir bėgo toliau. 
Praradusi pusiausvyrą ji ištiesė vieną ranką ir atsirėmė į veidrodį. Sunkiai 
alsuodama pakėlė akis. Į ją žvelgė Eni Ryzoner. Tada veidrodis ištirpo 
atverdamas dar vieno koridoriaus erdvę. 

Tęsė bėgo toliau nesukdama į šoną. Nuo sunkaus nešulio jai skaudėjo 
rankas, bet ji ir dabar jo nemetė. Beprotiškai skaudėjo įtemptus raumenis. 
Tada ji išvydo duris. Beveik raudodama iš palengvėjimo ji pasileido jų 
link. Užrakintos. Ji desperatiškai puolė ieškoti rakto. Kažkur būtinai turi 
būti raktas. Tačiau tada krustelėjo durų rankena: kažkas jas mėgino 
atidaryti iš kitos pusės. 

— Benai, — pratarė ji tiesdama rankas į išsigelbėjimą, mė- 
gindama įveikti paskutinę kliūtį, užlipti ant paskutinio laiptelio. Tačiau 
kitapus durų stovinti figūra buvo baltos ir juodos spalvos. 

Juoda sutana ir balta apykaklė. Baltas stulos šilkas. Ji išvydo prie 


kaklo artėjantį šilką, susivijusį į perlo vėrinį. Tada ji pradėjo klykti. 

— Tese, Tese, na, vaikuti, nubusk... 

Sunkiai busdama iš miego ji gaudė orą čiupinėdama ranka kaklą. 

— Nurimk, — išgirdo ji iš tamsos sklindantį švelnų balsą. — 
Giliai įkvėpk ir nurimk. Aš su tavimi. 

Ji įbedė veidą Benui į petį. Jusdama per nugarą vedžiojamas jo rankas, 
Tęsė mėgino susitelkti į šį pojūtį ir išguiti iš atminties regėtą košmarą. 

— Atsiprašau, — įstengė pasakyti ji atgavusi kvapą. — Tai tik 
sapnas. Atsiprašau. 

— Tikriausiai buvo gražu, — pasakė Benas braukdamas jai nuo 
kaktos plaukus. Jos oda buvo išrasojusi šalto prakaito lašeliais. Benas 
užtraukė antklodę ir rūpestingai ją apklostė. — Gal nori man papasakoti? 

— Paprasčiausiai persidirbau, — atsakė Tęsė prisitraukdama 
prie krūtinės kelius ir atsiremdama į juos alkūnėmis. 

— Gal atnešti vandens? 

— Ačiū, būtų neblogai. 

Klausydamasi vonioje tekančio vandens čiurlenimo Tęsė perbraukė 
rankomis per veidą. Pro praviras vonios kambario duris krito šviesos 
pluoštas. 

— Štai. Ar dažnai sapnuoji košmarus? 

— Ne, — atsakė Tęsė drėkindama išdžiūvusią burną. — Esu 
sapnavusi, kai žuvo mano tėvai. Tada pas mane ateidavo senelis ir 
sėdėdavo tol, kol užmigdavo savo kėdėje. 

— Na, tai dabar prie tavęs pasėdėsiu aš. 

Vėl įlipęs į lovą Benas ją apkabino. 

— Ar tau jau geriau? 

— Daug. Manau, kad jaučiuosi labai kvailai. 

— Ar, kalbant psichiatrų kalba, nėra sveika jausti baimę su- 
siklosčius tam tikroms aplinkybėms? 

-- Manyčiau, sveika, — tarstelėjo Tęsė padėjusi galvą ant jo 
peties. — Dėkoju. 

— Kas dar tave neramina? 

Prieš padėdama stiklinę, Tęsė dar kartą gurkštelėjo. 

-— Aš labai stengiausi, kad niekas to nepastebėtų. 

—- Tau nepavyko. Ko nepastebėtų? 

Tęsė atsiduso ir įsižiūrėjo į šviesos ruožą, sklindantį iš vonios 
kambario. 

— Aš turiu pacientą. Tiksliau, bent jau turėjau. Tai keturio- 
likmetis alkoholikas ir narkomanas berniukas, kamuojamas sunkios 
depresijos, linkęs į savižudybę. Prašiau tėvų sutikimo paguldyti jį į kliniką 
Virdžinijoje. 

-- Ir jie nesutiko. 


— Ne tik tai. Šiandien jis neatėjo į pokalbį. Aš paskambinau, 
atsiliepė jo motina. Ji man sakė, jog aiškiai jaučia, kad Džo sparčiai 
gerėja. Ji nė nenori kalbėti apie kliniką, ji nutarė leisti jam atsipūsti nuo 
vizitų pas mane. Aš nieko negaliu padaryti. Nieko. 

Tiesą sakant, būtent tai labiausiai ją ir slėgė. 

—- Ji niekaip nenori susitaikyti su faktu, kad jam tikrai visiškai 
negerėja. Ji myli jį, bet užsimerkia, kad nematytų to, kas nepatenka į jos 
akiratį. Aš kiekvieną savaitę mėgindavau tvarstyti jo žaizdas, bet žaizdos 
niekaip negyja. 

-—- Tu jos nepriversi išvežti berniuko. Galbūt toji pertrauka 
padės. Tegu žaizda pakvėpuoja. 

— Kaip norėčiau tuo tikėti. 

Tęsė kalbėjo tokiu balsu, kad Benas pajuto turįs ją dar tvirčiau 
apkabinti ir priglausti. Nubudęs nuo jos riksmo jis pajuto gyslose 
stingstantį kraują; dabar jis ir vėl tekėjo kaip įprasta. 

— Klausyk, daktare, mes abu dirbame tokį darbą, kur neiš- 
vengiamai tenka prarasti žmones. Štai dėl to mes ir nubundame trečią 
valandą ryto, o paskui niekaip negalėdami užmigti spoksome į kambario 
sienas ar tamsius langus. Kartais privalai “atsijungti"". Paprasčiausiai 
nuspausti mygtuką. 

— Žinau. Pirmoji taisyklė — profesionalus atsiribojimas, — 
pratarė Tęsė. Jai atsigręžus Beno plaukai pakuteno jos skruostą. — O kas 
tau geriausiai padeda atsipalaiduoti? 

Blausioje šviesoje ji pamatė, kaip Benas šyptelėjo. 

-— Tu tikrai norėtum sužinoti? 

— Taip, — atsakė Tęsė braukdama ranka per jo kūną ir su- 
stodama ant šlaunies. — Kaip tik dabar ir norėčiau sužinoti. 

— Šitai paprastai padeda, — pasakė Benas ir akimirksniu 
užsivertė ją ant savęs. Tada pajuto įsispaudusias kietas jos krū“ tis, 
užuodė jo veidą apkritusių plaukų aromatą. Suėmęs delnu jos burną 
prispaudė jos lūpas prie savųjų. 

Kaip jie nuostabiai dera vienas kitam, tvykstelėjo Beno galvoje. Jos 
pirštų galiukų prisilietimai buvo neįtikėtina palaima. 

Jos dvejonės Benui įžiebdavo begalinį geismą. Šlaunimi pajutusi, kaip 
prisiliečia jo pirštų galiukai, ji visada suvirpėdavo; tai buvo tarsi signalas, 
jog ji irgi jo geidžia, tik ne iškart... 

Jis nenumanė, kodėl būdamas su ja visada jausdavosi toks nepratęs. 
Kiekvieną kartą tamsoje pajutęs jos kūną Benas pasijusdavo tarsi 
besimylis pirmą kartą. Ji sugebėjo suteikti jam kažką, ko jis nė nenumanė 
turįs, tačiau be to dabar jis nebegalėtų gyventi. 

Jos lūpos keliavo Beno veidu. Jis troško parversti ją ant nugaros ir 
pripildyti ją savimi taip, kad jie abu sprogtų. Su kitomis moterimis taip ir 


būdavo, bet po šios gaivališkos akimirkos viskas baigdavosi, nebelikdavo 
daugiau nieko. Su Tese viskas buvo kitaip: prisilietimas, šnabždesiai, 
švelnios lūpų glamonės... Benas nugalėjo pirmą geismo bangą ir pasileido 
plaukti aistros upe. 

Jis gali būti toks švelnus, svajingai mintijo Tęsė. Kartais jie 
mylėdavosi taip audringai, būdavo tokie nekantrūs. O dabar... Kai ji 
mažiausiai to tikėjosi, jis pasirodė esąs toks švelnus, beveik aptingęs, kol 
galiausiai jos širdis buvo pasirengusi priimti visas žadėtas saldybes. Dabar 
jis leidosi jos glamonėjamas; ji keliavo rankomis po jo kūną, kurį dabar 
jau pažinojo kaip savo pačios. 

Vilnijo dejonės. Pasitenkinimo dejonės. Aidėjo šnabždesiai. Šnabždami 
pažadai... Jai besimėgaujant, Benas gulėjo panardinęs pirštus į jos 
plaukus. Iš pradžių Tęsė buvo drovi, bet laikui bėgant darėsi vis drąsesnė. 
Ji pamatė, kokie tvirti jo raumenys, kokie jie gali būti kieti; ją džiugino 
mintis, jog toji įtampa atsirado dėl jos. 

Jo dubens kaulai buvo ilgi ir siauri. Tesės liežuviui keliaujant jais 
Benas išsilenkė tarsi lankas. Jo kūnas suvirpėjo Tesės pirštams palietus 
kirkšnį. Ji atsiduso paskui pirštus keliaudama liežuviu. Nebeliko jokių 
klaikių minčių apie nakties košmarą. 

Ir anksčiau moterys jį glamonėdavo. Galbūt net ir per daug moterų. 
Tačiau nė vienai iš jų nepavyko taip įkaitinti kraujo. Jis troško gulėti štai 
taip valandų valandas ir mėgautis kiekvienu pojūčiu atskirai. Jis troško, 
kad ir ji virpėtų ir prakaituotų kaip jis. 

Jis atsisėdo suimdamas per riešus jos rankas. Minutėlę jie žvelgė 
vienas į kitą nutvieksti siauručio šviesos spindulio. Jis giliai alsavo, jo 
akys buvo tamsios, liepsnojančios aistra. Kambaryje tvyrojo klampus 
geismo aromatas. 

Benas paguldė Tęsę ant nugaros. Tebelaikydamas jos rankas jis ėmė 
glamonėti ją burna, kol Tęsė nebegalėjo tverti. Jos siauros, grakščios 
rankos įsitempė, jos kūnas išsirietė ir suvilnijo — ne priešindamasis, o 
mėgaudamasis neapsakoma palaima. Jo liežuvis slydo jos oda, slydo į ją, 
kol galiausiai jai ėmė rodytis, kad plaučiai neatlaikę sprogs. Jis juto, kaip 
ji virsta aršia plėšrūne, kol galiausiai palaimingas riksmas ją išvadavo. 
Benui įsiliejus, ji gulėjo tarsi be kaulų. 

— Aš vėl tave prikelsiu... 

Jis užgulė ją ir lėtai, labai lėtai ėmė vėl siūbuoti, nors kiekvienas jo 
raumenėlis tebevirpėjo po patirtos ekstazės. Ji sudejavo, tada atsimerkė 
pajutusi, kaip vėl ima plūsti atgimę pojūčiai ir malonumo bangos. 
Pravėrusi virpančias lūpas ji mėgino ištarti jo vardą. Tada jos pirštai 
įsikirto į suglamžytą paklodę. 

Benas įsikniaubė jai į plaukus ir vėl pajuto galingą pliūpsnį. 

— Man labai malonu, kad suradote laiko mane išklausyti, 
monsinjore, — pratarė Tęsė sėsdamasi priešais Loganą, sėdintį už darbo 
stalo. Ji pagalvojo, jog taip pat nejaukiai turėtų jaustis ir jos pacientai, 
pirmąkart atėję pasikonsultuoti. 

— Tai man labai malonu, — atsakė Loganas. Jis buvo patogiai 
įsitaisęs kėdėje, bliuzoną užsimetęs ant kėdės atlošo, atsiraitojęs 
marškinių rankoves. Jo rankos buvo apžėlusios jau pra dėjusiais žilti 
plaukeliais. Tęsė ir vėl pamanė, kad tokiam vyrui regbio aikštelė turėtų 
būti artimesnė nei smilkalai ir vakarinių pamaldų rimtis. — Gal norėtum 
puodelio arbatos? 

-— Ne, nieko nenorėčiau, dėkoju, monsinjore. 

— Mes juk kolegos, kodėl gi tau į mane nesikreipus tiesiog 
“Timai"? 

— Taip, gerai, — šypsodamasi atsakė ji kartu įsakydama sau 
nurimti ir atsipalaiduoti. — Gal taip būtų ir lengviau. Šiandien jums 
paskambinau impulsyviai, bet... 

— Kai kunigui iškyla kokių nors sunkumų ar nesklandumų, jis 
kreipiasi į kitą kunigą. Kai sunerimęs psichiatras... — jam nebaigus 
sakinio Tęsė pasijuto sėkmingai įveikusi sau iškeltą užduotį nusiraminti. 

-- Būtent, — sutiko ji. Rankinuką gniaužę pirštai atsipalaidavo. 
— Kiek supratau, į jus paprastai kreipiasi ir vieni, ir kiti. 

— Taip pat norėjau pasakyti, jog ir aš pats, susidūręs su pro- 
blemomis, galiu rinktis iš dviejų variantų. Taigi čia mes galime įžiūrėti ir 
teigiamų, ir neigiamų dalykų, bet, savaime suprantama, pas mane atėjai 
pakalbėti apie ką nors kita, o ne apie Kristaus ir Froido priešpriešą. Kodėl 
gi nesakai, kas tave neramina? 

-— Sakyčiau, daugelis dalykų. Nesijaučiu radusi raktą nuo... nuo 
to žmogaus, kurio ieško policija, sąmonės. 

— O tu manai, kad privalėtum rasti? 

— Man atrodo, jog būdama taip smarkiai į visa tai įsipainiojusi, 
turėčiau žinoti daugiau, — kalbėjo Tęsė. Ji kilstelėjo vieną ranką 
išreikšdama pasipiktinimą ir netikrumą. — Aš su juo kalbėjausi tris kartus. 
Man atrodo, kad surasti teisingą atsakymą man trukdo mano pačios baimė. 
Per daug domiuosi savimi, todėl ir negaliu nuspausti reikiamo mygtuko. 

— Ar tu tikra, kad viską apie tuos mygtukus išmanai? 

— Mano darbas ir yra apie juos išmanyti. 

-— Tese, mes abu žinome, kad psichiškai nesveiko žmogaus 
sąmonė yra tarsi labirintas; į pačią šerdį vedantys keliai gali vingiuoti ir 
kryžiuotis. Net ir gydydami jį pritaikę intensyvios terapijos kursą, net ir 


suteikę idealias gydymo sąlygas, atsakymų galėtume laukti metų metus. 

— O taip, žinau. Logiškai, mediciniškai mąstydama ir aš taip 
manau. 

— Bet kalbant apie emocijas, viskas pasirodo kitaip. 

Emocijos... Kasdieniame darbe ji susidurdavo su kitų žmonių 
emocijomis. Dabar ji suprato, jog daug sunkiau savo emocijas atvirai 
išlieti kitam. 

— Žinau, profesionalui tai nedera, ir tai manęs neramina, bet aš 
pasiekiau tokį lygi, kad nebegaliu būti objektyvi. Monsinjore Loganai... 
Timai, paskutinės nužudytos moters vietoje turėjau būti aš. Aš mačiau ją 
toje alėjoje. Niekaip negaliu to pamiršti. 

Jo akys buvo geros, bet jose Tęsė neįžiūrėjo gailesčio. 

— Prisiimdama sau kaltę nepakeisi to, kas nutiko. 

-— Ir šitai žinau, — atsakė Tęsė. Ji atsistojo ir priėjo prie lango. 
Per pievą į kitą paskaitą skubėjo būrelis studentų. 

— Ar galiu jums užduoti klausimą? 

-— Aišku, juk toks ir yra mano darbas — į juos atsakinėti. 

— Ar jums nieko, kad tas žmogus galbūt yra, o gal kažkada 
buvo kunigas? 

— Tu turi galvoje asmeninę mano reakciją, nes ir aš pats esu 
kunigas? — pasitikslino Loganas. Jis atsilošė norėdamas geriau visa tai 
apsvarstyti. Būdamas jaunas jis boksavosi — ir ringe, ir už jo ribų. Jo 
kumščiai buvo galingi ir tvirti. — Negaliu teigti, kad nejaučiu tam tikro 
diskomforto. Žinoma, tai, kad ieškomas žmogus yra kunigas, o ne, 
sakykim, programuotojas, yra sensacingas dalykas. Tačiau tiesa labai 
paprasta: kunigas — ne šventasis, jis toks pat žmogus, kaip ir 
santechnikas, žemdirbys ar psichiatras. 

— Ar norėsite apsiimti jį gydyti, kai jis bus surastas? 

-— Jeigu manęs kas nors paprašytų, — iš lėto pratarė Loganas. 
— Jeigu jausčiau, kad galiu būti naudingas, tada galbūt... Nesijaučiu kaip 
nors įsipareigojęs ar atsakingas, kaip, mano manymu, jautiesi tu. 

— Žinote, kuo labiau bijau, tuo labiau man atrodo svarbu jam 
padėti, — kalbėjo Tęsė vėl gręždamasi į langą. — Praėjusią naktį 
sapnavau ganėtinai siaubingą sapną. Buvau pasiklydusi koridoriuose, 
labirintuose, bėgdama ieškojau išėjimo. Net ir žinodama, kad sapnuoju, 
jaučiau didžiulę baimę. Sienos pavirto veidrodžiais, ir aš mačiau daugybę 
savo pačios atspindžių. 

Tęsė nesąmoningai atsirėmė į lango stiklą, kaip kad sapne buvo 
atsirėmusi į vieną iš veidrodžių. 

— Aš nešiausi savo portfelį, tempte jį tempiau, nes jis buvo 
labai sunkus. Pažvelgusi į vieną veidrodį pamačiau ne savo, bet Eni 
Ryzoner atspindį. Paskui ji išnyko, o aš pasileidau bėgti toliau. Pamačiau 


duris. Man tereikėjo pakliūti kitapus jų. Kai pribėgau prie durų, pamačiau, 
kad jos užrakintos. Karštligiškai puoliau ieškoti rakto, bet niekur jo 
neradau. Tada durys pačios atsidarė. Pamaniau, kad galiausiai būsiu saugi. 
Tik pamaniau... bet tada išvydau kunigo sutaną ir stulą. 

Tęsė atsigręžė, bet negalėjo prisiversti atsisėsti. 

— Oi, aišku, aš galėčiau atsisėsti ir užrašyti smulkią, išsamią 
sapno analizę. Galbūt dėl viso to kalta mano baimė, nesugebėjimas valdyti 
susidariusios situacijos, persidirbimas, atsisaky- mas sumažinti darbo 
krūvį; galbūt dar ir kaltės jausmas dėl Eni Ryzoner, dar ir pyktis dėl to, 
kad niekaip negaliu rasti šios bylos rakto, kad išties pralaimėjau. 

Tęsė nepaminėjo ją kamuojančios baimės dėl savo pačios gyvybės. 
Loganui tai pasirodė labai įdomus ir iškalbingas nutylėjimas. Arba ji net 
sau dar nėra šito pripažinusi, arba manė, kad bijodama negalės vaisingai 
darbuotis. 

— Tu esi tokia užtikrinta dėl savo pralaimėjimo? 

— Taip, ir aš negaliu pakęsti tos minties, — prisipažindama 
Tęsė nusišypsojo panieką sau reiškiančia šypsenėle. Ji perbraukė pirštais 
per senos biblijos viršelį ir pajuto, koks jis lygus ir tvirtas. — Tikriausiai 
ir čia yra rašoma apie išdidumą, kuris baigiasi pralaimėjimu. 

— Vargu ar čia kaltas išdidumas. Tese, tu davei policijai viską, 
ką gali duoti profesionalus psichiatras. Tu nepralaimėjai. 

— Žinote, aš tarsi niekada nepralaimiu. Niekada visiškai ne- 
pralaimiu. Tik ne profesine prasme. Man puikiai sekėsi mokykloje, 
seneliui visada stengiausi atstoti tikrą namų šeimininkę, kol galiausiai 
pradėjau dirbti ir praradau laisvalaikį. Kalbėdama apie santykius su 
vyrais, galiu pasakyti, kad po didelės nesėkmės koledže visada juos 
rinkdavausi labai atsargiai. Viskas klojosi labai sėkmingai ir tvarkingai 
iki... na, iki laikotarpio, prasidėjusio prieš du mėnesius. 

— Tese, kalbėdamas apie šią bylą, galiu pasakyti, kad tave į šį 
darbą įtraukė tik kaip konsultantę. Tą žmogų surasti privalo policijos 


departamentas. 
— Galbūt ir man reiktų taip manyti. Galbūt, — kalbėjo sau po 
nosimi Tęsė perbraukdama ranka per plaukus. — Nesu visiškai tuo tikra. 


Kita vertus, ir kaip galėčiau būti? Juk jis nusitaikęs į mane. Jam kalbant su 
manimi išgirdau desperatišką prašymą, maldavimą. Ir kaip galėčiau, kaip 
gydytojas galėtų atsisakyti atsiliepti į šį maldavimą? 

— Jo gydymas ateityje nėra tas pats, kas jaustis atsakingam už 
dabartinę jo ligą, — pratarė Loganas susirūpinęs. Jis suraukė antakius ir 
sunėrė ant stalo nuleistas rankas. — Kalbėdamas vien tik remdamasis 
pirmuoju įspūdžiu, nesigilindamas į bylą, galėčiau pasakyti, jog prie tavęs 
jį traukia užuojautos ir pažeidžiamumo nuojauta. Neturėtum jam rodyti per 
daug gailesčio, kad pati netaptum auka. 


— Šiuo atveju man labai sunku paisyti kokių nors taisyklių. 
Benas... detektyvas Peris norėjo, kad aš išvykčiau iš miesto. Jam tai 
pasiūlius, valandėlę maniau, kad taip ir padarysiu. Galvojau, įsėsiu į 
lėktuvą ir kur nors išskrisiu, o kai grįšiu, viskas bus pasibaigę, ir mano 
gyvenimas vėl tekės ramiai ir tvarkingai, kaip ir anksčiau, — kalbėjo 
Tęsė, o paskui nutilo ir pamatė ramų, kantrų Logano žvilgsnį. — Tikrai už 
tai savęs nekenčiu. 

— Nejau nemanai, kad tai normali reakcija į stresinę situaciją? 

-- Taip gali reaguoti pacientas, — pasakė ji šypsodamasi, — bet 
ne aš. 

— Tese, yra tokių dalykų, kurie nuo mūsų valios nepriklauso. 

— Aš nerūkau, beveik negeriu, — kalbėjo Tęsė sėsdamasi, — 
vadinasi, tikriausiai esu linkusi į kokias nors kitokias nuodėmes. 

— O aš neužsiiminėju seksu, — susimąstęs atsakė Loganas, — 
tikriausiai todėl leidžiu sau rūkyti ir išgerti. 

Jis pažvelgė į Tęsę patenkintas, kad jos įtampa šiek tiek atlėgo. Jis 
puikiai žinojo, jog išpažintis yra tarsi atgaiva sielai. 

— Vadinasi, tu lieki Džordžtaune ir toliau dirbi kartu su po- 
licija. Na, 1r kaip jautiesi? 

— Nervinuosi, — nedvejodama atsakė Tęsė. — Nėra malonu 
žinoti, kad kažkas nuolat tave stebi ir seka. Nenoriu pasakyti, kad... — 
papurčiusi galvą Tęsė nutilo, o paskui vėl prabilo. — Man taip sunku 
apsispręsti, kaip turėčiau jį vadinti. 

— Dauguma žmonių jį pavadintų žudiku. 

— Taip, bet jis taip pat yra ir auka. Kita vertus, man kelia 
nerimą ne vien žinojimas, kad jis mane stebi. Man neramu ir dėl policijos. 
Kartu aš manau, kad viskas yra daroma teisingai. Aš nepabėgau, 
neatsisakiau bendradarbiauti. Aš noriu padėti tam žmogui. Dabar man 
labai svarbu jam padėti. Sapne su juo susitikusi aš praskydau. Aš 
pralaimėjau prieš save ir prieš jį. Nenoriu, kad taip nutiktų ir tikrovėje. 

— Ne, nemanau, kad taip nutiks, — atsakė Loganas imdamas 
peiliuką laiškams atplėšti. Jis pavartė jį rankose. Tai buvo labai senas 
peiliukas, dar jaunystėje iš Airijos parsivežtas suvenyras. Loganui jis labai 
patiko; jam patiko daugelis kvailų daikčiukų. Nors Tęsė, jo akimis 
žvelgiant, nebuvo kvaila, ir ji buvo bepradedanti labai patikti. — Tese, 
manau, jog tu neįsižeisi, jeigu tau pasiūlysiu po viso to kur nors 
išvažiuoti. Stresas ir persi- dirbimas gali palaužti net ir stipriausius iš 
mūsų. 

-— I šį pasiūlymą galiu žvelgti ne kaip į įžeidimą, o kaip į 
gydytojo nurodymą. 

— Gera mergaitė. Sakyk, o kaip tau su Benu? 

Tesei į jį pažvelgus nieko nesakančiu žvilgsniu, Loganas nusišypsojo. 


— Na, liaukis, net ir kunigas gali užuosti užsimezgusį romaną. 
-— Manyčiau, galėtumėte sakyti, kad Benas — dar viena pro- 


blema. 

— Tik pats romanas galėtų būti problema, — atsakė Loganas 
dėdamas ant stalo peiliuką. — Tese, ar tu ir toliau žaidi nepriklausomą 
moterį? 


— Nemanau, kad kuris nors iš mūsų tebežaidžia. Mes dar tik 
mokomės vienas kitą suprasti. Jis... man atrodo, kad esame labai svarbūs 
vienas kitam. Mes dar turime išmokti visiškai vienas kitu pasitikėti. 

— Kol išmoksti pasitikėti, prarandi daug laiko. Porą kartų 
kalbėjausi su juo kaip su specialistu ir vieną kartą smagiai šnekučiavomės 
bare prie stiklo alaus. 

-— O, tikrai? Jis man nieko apie tai nepasakojo. 

— Mieloji, kas gi norėtų prisipažinti, kad gėrė drauge su 
kunigu? Beje, ar norėtum išgirsti mano nuomonę apie detektyvą Perį? 

— Taip, manau, norėčiau. 

-- Sakyčiau, jis labai puikus žmogus. Jis iš tų žmonių, kurie 
būtinai paskambina mamai nors kartą per mėnesį, nors galėtų to ir 
nedaryti. Tokie žmonės kaip Benas laikosi taisyklių ir labai retai joms 
nusižengia, nes jie gerbia sistemą, supranta įstatymo svarbą. Tačiau jis 
slepia savyje kažkokį didelį skausmą. Jis nenusigręžė nuo bažnyčios iš 
tingumo, jis patyrė per daug neteisybės. Tese, brangute, jis išdavė 
bažnyčią, bet tebėra katalikas iki kaulų smegenų, — kalbėjo Timas 
atsilošdamas. Jis buvo patenkintas savimi. — Minutinė analizė — mano 
specializacija. 

-- Neabejoju, — atsakė Tęsė išsitraukdama iš portfelio segtuvą. 
— Tikiuosi, lygiai taip pat sėkmingai susidorosite ir su šituo. Su kapitonu 
Harisu suderinta. Čia yra atnaujinta mano ataskaita. Taip pat rasite ir 
telefoninių pokalbių šifruotes. Būčiau didžiai laiminga sulaukusi stebuklo. 

— Matysime, ką galėsiu padaryti. 

— Dėkoju, kad išklausėte. 

— Visada pasirengęs, — atsakė Loganas stodamasis ir ly- 
dėdamas ją iki durų. — Tese, jeigu dar kada susapnuosi košmarą, 
paskambink. Juk niekada nekenkia kreiptis pagalbos. 

— Ir kur anksčiau esu tai girdėjusi? 

Loganas palydėjo žvilgsniu koridoriumi tolstančią Tęsę ir uždarė duris. 

Jis stebėjo įėjimą į pastatą. Ją sekti buvo pavojinga, bet jis gerai 
žinojo, kad laiko liko visai nedaug. Ji stabtelėjo prie automobilio 
ieškodama raktelio. Ji buvo palenkusi galvą tarsi melsdamasi. Jis pajuto 
nenugalimą būtinybę, galvoje išgirdo ūžesį. Pirštai sugriebė palto kišenėje 
sulankstytą baltą šilką. Toks vėsus, toks minkštas... Šitai jį ramino. Tęsė 
įkišo raktelį į spynelę. 


Jeigu jis būtų pakankamai vikrus, jeigu būtų pakankamai savimi 
užtikrintas, viskas baigtųsi per kelias minutes. Jo pirštai nervingai gniaužė 
stulą, o širdis, rodės, iššoks 1š krūtinės. Jam apie kojas sukosi keli 
sudžiūvę lapai. Jis matė, kaip jai apie veidą vilnija vėjo draikomi plaukai. 
Ji atrodė sunerimusi. Greitai, labai greitai ji sulauks ramybės. Jie visi 
sulauks ramybės. 

Jis žiūrėjo, kaip ji įlipa į automobilį, kaip užtrenkia dureles, užveda 
variklį. Iš išmetimo vamzdžio išvirto dūmų kamuolys. Automobilis išsuko 
iš stovėjimo aikštelės ir pasileido keliu. 

Prieš pasukdamas prie savo automobilio, jis palaukė, kol paskui Tęsę 
išvažiuos policijos automobilis. Dabar ji važiuoja į darbą, o jis liks 1r 
toliau budėti. Toji akimirka dar neatėjo. Dar yra laiko už ją pasimelsti. Ir 
už save taip pat. 

Tęsė padėjo ragelį, atsilošė kėdėje ir užsimerkė. Ji nebuvo patenkinta 
savo darbo rezultatais. 

Džo Higinsas. Ir kaip gi ji gali išgydyti berniuką neturėdama 
galimybės su juo pasikalbėti? Jo motina užsispyrė. Džo nebegeria, 
vadinasi, jo sveikata pagerėjo, vadinasi, jam nebereikia gluminančių 
pokalbių su psichiatru. Pokalbis buvo išties skausmingas ir absoliučiai 
bevaisis. Jai liko dar viena galimybė. Ji turėjo priartinti prie teisingo 
sprendimo. 

Palinkusi į priekį Tęsė paskambino sekretorei. 

— Keite, kiek man liko laiko iki kito paciento? 

— Dešimt minučių. 

— Gerai. Būk gera, sujunk mane su Donaldu Monro. 

— Tuojau. 

Liūkuriuodama Tęsė vartė Džo bylą. Ji kuo puikiausiai prisiminė 
paskutinį pokalbį su berniuku. 

— Mirtis tikrai nėra toks jau didelis dalykas. 

-- Kodėl taip sakai, Džo? 

— Todėl, kad nėra. Visi žmonės miršta. Ir jūs mirsite. 

— Taip, mirtis neišvengiama, bet ji neduoda jokio atsakymo. 
Net ir labai seni, labai ligoti žmonės kabinasi į gyvenimą, nes jis visiems 
yra didžiulė vertybė. 

— Sakoma, jog numiręs ilsiesi ramybėje. 

— Taip. Dauguma mūsų mano, kad po mirties taip pat kažkas 
yra. Bet kiekvienas iš mūsų gyvena šį gyvenimą ne šiaip sau. Mūsų 
gyvenimas yra tarsi dovana mums; taip, jis ne visada yra lengvas, ne 
visada tobulas. Reikia stengtis, kad jis būtų lengvesnis mums patiems, kad 
būtų lengvesnis aplinkiniams. Ką labiausiai mėgsti valgyti? 

Jis pažvelgė į Tęsę tarsi nesupratęs, ko ji klausia. 

— Manau, spagečius. 


— Ar su mėsos faršu, ar su padažu? 

Jo veidu perbėgo šypsenėlė. 

— Su mėsos faršu. 

— Įsivaizduok, kas būtų, jeigu niekada nebūtum ragavęs spa- 
gečių su mėsos faršu. Tikriausiai dangus ir toliau tebebūtų žydras, kartą 
per metus švęstume Kalėdas, bet tau kažko trūktų, kažko labai malonaus. 
Lygiai taip pat, jeigu tavęs čia nebūtų, jeigu niekada nė nebūtum gimęs, 
nei dangus, nei Kalėdos niekur nedingtų, bet trūktų kažko labai puikaus. 

Išgirdusi telefono skambutį Tęsė pakirdo iš minčių. 

-—- Ponas Monro klauso. 

— Dėkoju, Keite. Pone Monro? 

— Klausau, daktare Kort. Ar iškilo kokių nors keblumų? 

— Taip, pone Monro. Manyčiau, nemenkų keblumų. Kate- 
goriškai nesutinku, kad Džo būtų nutraukta psichiatro teikiama pagalba. 

— Nutraukta? Ką norite tuo pasakyti? 

— Pone Monro, ar žinote, kad Džo neatvyko į paskutinį pokalbį? 

Ragelyje kurį laiką buvo tylu, Tęsė išgirdo gilų nuvargusio žmogaus 
atodūsį. 

— Ne, nežinau. Tikriausiai jis pats taip nusprendė. Pasikalbėsiu 
apie tai su Luis. 

— Pone Monro, aš jau kalbėjausi su jūsų žmona. Ji nutarė 
nutraukti terapiją. Kaip supratau, jūs nebuvote apie tai informuotas. 

— Ne, nebuvau. 

Vėl pauzė. Tada jis giliai įkvėpė. 

— Daktare Kort, Luis nori, kad Džo grįžtų į normalų gyvenimą. 
Jis tikrai dabar atrodo daug geriau. Mes jam pasakėme apie kūdikį. Rodos, 
jo reakcija byloja apie teigiamus poslinkius. Jis rengiasi man padėti 
išdažyti vaikų kambarį. 

-— Džiugu girdėti, pone Monro. Tačiau esu įsitikinusi, kad jis 
dar tikrai nepasirengęs nutraukti gydymo. Tiesą sakant, aš tebemanau, kad 
jam labai padėtų mūsų jau anksčiau aptarta klinika. 

— Luis kategoriškai nusistačiusi prieš kliniką. Atleiskite, 
daktare Kort, aš išties labai vertinu jūsų rūpestį, bet šiuo atveju turiu jai 
nusileisti. 

Tęsė vos įstengė suvaldyti sukilusį pyktį. Nejau jis nesupranta, kad dėl 
berniuko privalo padaryti viską? Jie abu privalo nusileisti. 

— Aš suprantu, kad Džo jūs turite atrodyti vieninga šeima, bet, 
pone Monro, net negaliu apsakyti, kaip labai svarbu ir toliau suteikti Džo 
profesionalią pagalbą. 

— Kita vertus, daktare Kort, galbūt jūs šiek tiek pervertinate 
padėtį. Džo nebegeria, jis nebesusideda su ta gauja, su kuria trankydavosi 
gerdamas. Per dvi savaites jis nė karto nepaminėjo savo tėvo. 


Paskutinis teiginys Tęsę ypač sujaudino. 

-— Tai, kad jis nė karto neprakalbo apie savo tėvą, reiškia, jog 
jis gniaužia savyje jausmus. Vadinasi, jo emocinė būsena yra labai 
sudėtinga, jis jaučia didelę įtampą. Ar galite suprasti, kad visiškai 
nevertindamas savęs žmogus atsiduria ant savižudybės ribos? Bijau, kad... 
ne, mane ima siaubas pagalvojus, ko jis galėtų griebtis. 

2 Daktare Kort, man nieko kita nelieka, kaip tik manyti, kad jūs 
perdėtai į viską reaguojate. 

-- Užtikrinu jus, aš netirštinu spalvų. Pone Monro, išties 
nenoriu, kad Džo virstų dar vienu savižudybių statistikos skai čiuku. 
Labiau už viską norėčiau, kad terapijos kursas baigtųsi, bet tik tada, kai 
jam daugiau to nebereikės. Galiu pasakyti, jog mano profesionali nuomonė 
ir nuojautos visiškai sutampa. Jis dar nepasirengęs nutraukti gydymo. 

— Pažiūrėsiu, ar man pavyks įtikinti Luis atvesti Džo į kitą 
pokalbį, — pratarė Monro. Net ir išgirdusi pažadą, Tęsė aiškiai suprato, 
kad ir jis traukiasi. Galbūt koks nors kitas berniukas galėtų persirėžti 
riešus ar išgerti buteliuką piliulių, bet tik jau ne Džo. 

— Pone Monro, ar kas nors paklausė Džo, ar jis pats nori pas 
mane nebesilankyti? 

— Daktare Kort, tegaliu prižadėti, kad pasikalbėsiu apie tai. 

Jis darėsi nekantrus, net šiek tiek pyktelėjo. 

— Padarysiu viską, ką tik galėsiu, kad Džo atvyktų pas jus bent 
jau dar vieną kartą. Tikiuosi, jūs pati pamatysite, jog jam jau daug geriau. 
Jūs mums išties daug padėjote, daktare Kort, bet, jeigu mes nuspręsime, 
kad Džo pasitaisė, susitikimus nutrauksime. 

—- Labai prašau, prieš priimdami tokį sprendimą, pasikon- 
sultuokite su kitais specialistais. Galbūt jūs ir teisus aklai manimi 
nepasitikėdamas. Galėčiau rekomenduoti keletą puikių šios srities 
specialistų. 

-- Pasikalbėsiu su Luis. Mes viską apsvarstysime. Dėkoju, 
daktare Kort. Gerai suprantu, kad jūs labai padėjote Džo. 

Daug, bet to negana, svarstė Tęsė padėjusi ragelį. To tikrai negana. 

— Daktare Kort, atėjo ponas Grosmanas. 

E Gerai, Keite. Gali pakviesti. 

Ji paėmė Džo bylą, bet neatidėjo į šalį. Ji pasidėjo segtuvą ant darbo 
stalo, kad jis būtų po ranka. 

Išėjus paskutiniam pacientui buvo beveik penkios. Pro duris gjalvą 
įkišo Keitė. 

-— Daktare Kort, ponas Skotas neužsirašė kitam kartui. 

— Jam jau nebereikia. 

— Tikrai? — pratarė Keitė nuo tarpdurio. — Gerai pasidar- 
bavote, daktare Kort. 


— Ir man malonu taip galvoti. Jo bylą gali padėti kitur. 

— Kaip malonu. 

— Visa tai galėsi padaryti ir rytoj, Keite. Jeigu skubi, gali išeiti 
ir dabar, lygiai viena minute anksčiau. 

E Puiku. Labanakt, daktare Kort. 

— Labanakt, Keite, — atsakė Tęsė. Suskambus telefonui, ji pati 
ištiesė ranką norėdama pakelti ragelį. — Aš atsiliepsiu. Eik namo, Keite. 

Suėmusi ragelį Tęsė giliai įkvėpė. 

— Daktarė Kort. 

m Sveika, daktare. 

— Benai... — pratarė Tęsė pajutusi, kaip sklaidosi įtampa. 
Ragelyje ji išgirdo balsus, telefono skambučius, mašinėlės tarškesį. — Tu 
dar iš darbo? 

— Taip. Norėjau pasakyti, kad šiek tiek užtruksiu. 

— Tavo balsas pavargęs. Ar kas nors atsitiko? 

Benas skeptiškai pergalvojo visus dienos įvykius. 

— Buvo ilga diena. Klausyk, gal man atvežti picą ar šiaip ką 
nors? Maždaug po valandos tikriausiai būsiu laisvas. 

— Gerai. Benai, aš kuo puikiausiai įsidedu į galvą kiekvieną 
savo pašnekovo žodį. 

— Turėsiu omenyje. Važiuok tiesiai namo ir iškart užsirakink. 

— Klausau, sere. 

— Iki pasimatymo, išmintingoji. 

Tik padėjusi ragelį Tęsė suvokė, kaip jos kabinete tylu. Dirbdama kaip 
įprastai ji tikriausiai apsidžiaugtų šia valandėle, kurią mielai paskirtų 
nedideliems darbeliams — susitvarkytų stalą, susidėliotų segtuvus, 
užpildytų dokumentus. Dabar ši tyla ir ramybė atrodė tarsi per klampi, per 
daug akivaizdi. Išvadinusi save kvaile, Tęsė paėmė Skoto bylą norėdama 
galutinai viską sutvarkyti. Ji išties džiaugėsi savo sėkme. 

Popietinių pacientų bylas bei garso įrašus Tęsė užrakino spintelėje. 
Džo Higinso byla liko ant stalo. Žinodama, kad imtis jos dabar būtų 
tuščias laiko gaišimas, ji įsidėjo segtuvą į portfelį ketindama parsinešti 
namo. 

Tris kartus ji sugavo save metančią į duris žvilgsnį; tada jai imdavo 
dažniau plakti širdis. 

Koks absurdas... Nutarusi liautis kvailioti, ji ėmė žiūrinėti rytojaus 
pacientų sąrašą. Ji priminė sau, jog lauke budi du policininkai; dar vienas 
— vestibiulyje. Ji buvo visiškai saugi. 

Tačiau vos išgirdusi lifto burzgimą sudrebėdavo. 

Jeigu ji grįš namo dabar, butą ras tuščią. Dabar ji visai nenorėjo 
vienatvės, tik ne dabar, kai pas ją apsigyveno Benas. 

Ir į kokią košę ji klimpsta? Atsidususi Tęsė ėmė rankiotis daiktus. Ji 


pametė galvą dėl Beno Perio. Ir kaip gerbiamoji daktarė Kort įstengs 
susidoroti su ją užklupusia meile? Sunkiai, galiausiai nusprendė ji eidama 
prie spintos pasiimti palto. 

Jeigu dabar būtų pavasaris, ji mokėtų paaiškinti, kodėl netikėtai 
užsisvajoja ir be aiškios priežasties nušvinta šypsena. Tęsė galvojo, jog 
sumanūs žmonės paprastai įsimyli pavasarį, kai viskas atgimsta, kai 
atrodo, kad taip viskas ir liks amžinai. 

Ji sustojo prie lango. Priešais langą augantys medžiai dabar buvo 
tamsūs ir pliki. Kur ne kur matomi žolės lopinėliai dabar buvo pageltę ir 
nuvargę. Pro šalį ėjo į apsiaustus ir paltus susisupę žmonės. Jie gūžėsi nuo 
rudens vėjo. Dabar juk ne pavasaris, svarstė Tęsė vėl pasijusdama kvailai. 
Be to, visi skuba namo... 

Tada Tęsė išvydo jį. Jis stovėjo visiškai ramiai, susisupęs į juodą paltą, 
pasislėpęs už jaunų medelių. Jai užėmė kvapą. Jai ėmė drebėti keliai. Jis 
stebėjo, stebėjo ir laukė. Ji instinktyviai puolė prie telefono, čiupo nuo 
stalo aparatą. Ji paskambins pirmo aukšto policininkui, mąstė Tęsė jau 
paspaudusi kelis mygtukus. Ji paskambins ir pasakys jiems, kad jis yra 
lauke ir ją stebi. Paskui ji pati nulips žemyn. Ji būtinai nulips, nes pati sau 
buvo tai pažadėjusi. 

Tačiau atsigręžusi pažiūrėti dar kartą Tęsė jo nebepamatė. 

Kurį laiką ji taip ir stovėjo rankose laikydama aparatą su pusiau 
surinktų numeriu. Jis nuėjo. 

Galbūt tai koks nors paprastas žmogus, grįžtantis namo, mėgino save 
įtikinti Tęsė. Koks nors gydytojas, teisininkas ar bankininkas, dėl 
sveikatos grįžtantis namo pėsčias. Ji prisivertė grįžti prie darbo stalo ir 
ramiai padėti telefoną į vietą. Ji krūpčiojo nuo kiekvieno šešėlio. Jai vis 
dar linko kojos, todėl ji prisėdo ant stalo kraštelio. Lašas po lašo ji būtinai 
atgaus pusiausvyrą. 

Diagnozė — stipri paranoja 

Tinkamiausias receptas — karšta vonia ir ramus vakaras su Benu Periu. 

Pasijutusi geriau ji apsivilko kašmyro paltuką, pasiėmė portfelį ir 
persimetė per petį rankinuko dirželį. Užrakinusi kabinetą, ji atsigręžė ir 
pamatė, kaip palengva sukasi registratorės kabineto durų rankena. 

Iš sustingusių pirštų jai išsprūdo raktai. Ji žengė žingsnį durų link, 
kurias ką tik pati užrakino. Durys per colį prasivėrė. Jos gerklėje užlūžo 
riksmas. Nustėrusi ji žvelgė, kaip durys veriasi dar plačiau. Čia nebuvo 
jokio labirinto, kuriuo ji galėtų pasileisti bėgti, čia apskritai nebuvo 
vietos. Tęsė giliai įkvėpė puikiai žinodama, kad jai telieka pasitikėti savo 
pačios jėgomis. 

— Ar kas nors yra namie? 

— O Jėzau, Frenkai... — tepasakė Tęsė. Ji atsirėmė į kabineto 
duris, nes beveik neįstengė išsilaikyti ant linkstančių kojų. — Ką čia veiki 


slankiodamas po koridorius? 

-— Ėjau į liftą, bet pamačiau pro tavo durų apačią sklindančią 
šviesą, — atsakė Frenkas šypsodamasis ir džiaugdamasis, kad užklupo 
Tęsę vieną. — Tik nepasakok, kad ir vėl darbą nešiesi namo, gerai, Tese? 
— pasakė jis žengdamas į vidų ir kaip tikras strategas uždarydamas paskui 
save duris. 

— Ne, visus nešvarius skalbinius palieku čia. 

Tęsė pasilenkė norėdama įsitikinti, ar jau gali normaliai stovėti. Ji 
pyktelėjo davusi Frenkui valią žodžiuotis. 

— Klausyk, Frenkai, ši diena išties buvo labai sunki. Aš ne- 
nusiteikusi klausytis tavo paistalų. 

— O Tese, — pratarė Frenkas išpūtęs akis ir dar plačiau iš- 
sišiepęs. — Aš niekada nemaniau, kad tu gali būti tokia... tokia agresyvi. 

— Jeigu nesitrauksi iš kelio, turėsi galimybę iš arčiau apžiūrėti 
šito kilimo plaušelius. 

— Gal nueitume ko nors išgerti? 

— Oo, dėl Dievo meilės, — tepasakė Tęsė prasibraudama pro jį, 
sučiupdama Frenką už kruopščiai išlyginto švarko rankovės ir išstumdama 
koridoriun. 

— O gal papietautume mano namuose? 

Sukandusi dantis Tęsė išjungė šviesą, uždarė duris ir jas užrakino. 

-- Frenkai, kodėl gi tau visų savo neįgyvendintų seksualinių 
fantazijų nesurašius į knygą? Galbūt tavęs nebekamuotų nemalonios 
mintys? — pasiūlė Tęsė spausdama lifto mygtuką. 

-- Pirmasis skyrius būtų skirtas tau. 

Tęsė giliai įkvėpė, suskaičiavo atgal nuo dešimties iki vieno ir, didelei 
savo nuostabai, suprato, kad šį kartą tai visiškai nepadėjo: ji nenurimo. 
Atsivėrus lifto durims ji žengė vidun ir atsistojo tarpdury užtverdama 
kelią. 

— Jeigu esi patenkintas savo nosies forma, Frenkai, rimtai 
patariu, nelipk į vieną liftą kartu su manimi. 

— O gal kartu papietautume, o paskui prisileistume karštą 
vonią? — vis dar kalbėjo Frenkas, jau veriantis lifto durims. — Žinau 
puikią vietelę, kur kepa nuostabius viščiukus. 

— Pasprink jais, — sumurmėjo Tęsė, o paskui atsirėmė į galinę 
sieną. 

Besijuokdama ji beveik ir privažiavo namus. Jeigu tik pasistengtų, 
dabar tikriausiai galėtų pamiršti tai, jog paskui ją važiuoja policijos 
automobilis, jog trečiajame jos namo aukšte policininkai geria kavą ir 
žiūri ankstyvąsias žinias. Automobilių avarija Dvidešimt trečiojoje gatvėje 
Tęsę sulaikė penkiolika minučių, bet šitai nesugadino ją apėmusios 
nuotaikos. 


Rakindama savo buto duris Tęsė niūniavo. Pasvarsčiusi, kad būtų buvę 
gerai nusipirkti skintų gėlių, ji nuėjo tiesiai į miegamąjį ir nusirengė. Vėl 
išsirinkusi šilkinį kimono, ji nuskubėjo į vonią ir po srūvančio vandens 
purslais pakišo du kaušelius putų. Tęsė dar suspėjo įsijungti grotuvą. 
Pasigirdo Filo Kolinso balsas, dainuojantis apie tai, kad jis laimingas, nes 
yra gyvas ir įsimylėjęs. 

Ir ji jaučiasi taip pat, mąstė Tęsė, panirdama į garuojantį putotą 
vandenį. Šįvakar ji pasistengs mėgautis kiekviena tokio gyvenimo minute. 
Atsirakinęs duris Benas iškart pasijuto esąs namuose. Baldai buvo 

pirkti nėjo, jis nesirinko ant sienų kabančių paveikslų, tačiau jis jautėsi 
esąs namuose. Kartoninė dėžutė su maistu dar nebuvo atvėsusi. Jis padėjo 
dėžutę valgomajame ant stalo, ant lininio takelio, kurį, Beno manymu, 
tikriausiai gerą gabalą savaitės siuvinėjo kokia nors prancūzų vienuolė, ir 
pasvajojo apie tai, kaip dabar būtų gera smukti į lovą ir miegoti ištisą 
parą. 

Prieš nusivilkdamas paltą ir mesdamas jį ant kėdės atlošo, šalia picos 
Benas padėjo ir popierinį maišelį. Nusisegęs diržą su ginklu, jį numetė ant 
kėdės. 

Benas uoste užuodė Tęsę. Net čia, vos už trijų žingsnių nuo durų, jis 
galėjo ją užuosti. Tokia švelni, subtili, elegantiška... Netikėtai Benas 
susivokė, kad būtinai turi pažaboti sukilusius jausmus. 

— Tese? 

— Aš čia. Vonioje. Po minutėlės išlipsiu. 

Benas pasuko sklindančio aromato ir vandens čiurlenimo kryptimi. 

— Sveika. 

Benui pasirodė, jog pažvelgusi į jį Tęsė kiek paraudo. Juokinga panelė, 
pagalvojo jis sėsdamasis ant vonios krašto. Lovoje ji varo vyrą iš proto, 
bet užklupta putotoje vonioje ima rausti. 

-— Nežinojau, kiek ilgai užtruksi, — pratarė Tęsė stengdamasi 
nebegrimzti gilyn po burbuliukų patalu. 

— Turėjau baigti kelis darbelius. 

Sumišimas dingo taip pat greitai, kaip ir buvo užklupęs. 

— Buvo sunki diena, tiesa? Atrodai pavargęs. 

-— Gal geriau pasakyti taip, jog tai viena iš ne tokių malonių 
mano darbo dienų. 

— Gal norėtum man papasakoti? 

Benas prisiminė kraują. Net ir dirbant tokį darbą, kaip jo, retai kada 
tenka išvysti tiek kraujo. 

= Ne, ne dabar. 

Tęsė atsisėdo ir ištiesė ranką norėdama paliesti jo veidą. 

— Jeigu esi draugiškai nusiteikęs, gali ateiti, čia yra užtektinai 
vietos. Kodėl gi tau nepasinaudojus daktarės Kort išrašytu receptu nuo 


persidirbimo? 

— Pica atšals. 

— Aš mėgstu šaltas picas, — atsakė Tęsė pradėjusi segioti Beno 
marškinius. — Žinai, ir man dienelė buvo keistoka, o baigėsi ji pakvietimu 
paragauti ypatingo viščiuko ir pasimėgauti karšta vonia. 

—- Oo? — tepasakė Benas stodamasis ir segiodamasis kelnes. Jį 
apėmęs jausmas buvo išties bjaurus ir visiškai nepažįstamas. Benas 
niekada anksčiau nebuvo pajutęs tikro, nuoširdaus pavydo. — Nepanašu, 
kad tu būtum pasielgusi išmintingai visa tai išmainiusi į šaltą picą ir 
burbuliukus. 

— Gerai, gerai, kalbėk, kad aš esu kvaiša, atsisakiusi praleisti 
vakarą su gražiu, sėkmės lydimu ir neapsakomai nuobodžiu daktaru 
Fuleriu. 

— Na, jis — tavo kategorijos žmogus, — sumurmėjo Benas 
sėsdamasis ant klozeto dangčio norėdamas nusitraukti batus. 

— Vadinasi, nuobodus žmogus yra mano kategorijos? — pa- 
klausė Tęsė kilsteldama antakį ir net palinkdama į priekį. — Labai tau 
dėkoju. 

— Ne, aš turėjau galvoje tai, kad jis yra daktaras, nešioja trijų 
dalių kostiumus ir turi auksinę American Express kortelę. 

—- Supratau, — linksmai pratarė Tęsė muilindamasi koją. — Tai 
tu neturi auksinės kortelės? 

— Aš džiaugiuosi, kad galiu skolon nusipirkti gerus apatinius. 

£ž Na, tada net nežinau, ar man verta kviesti tave į savo vonią. 

Benas stovėjo beveik nuogas, tik su prasegtais džinsais. 

— Tese, aš kalbu rimtai. 

— Suprantu, — atsakė Tęsė pasemdama saują burbulų ir žiū- 
rėdama į juos. — Kaip suprantu, tavo akimis žvelgiant, aš esu lėkšta 
materialiste, kietakaktė, ieškanti atsitiktinio grobio geram seksui. 

— Nieko panašaus neturėjau galvoje, — pratarė Benas jau 
pradėjęs pykti. Jis vėl atsisėdo ant vonios krašto. — Klausyk, mano darbas 
toks, kad aš beveik kasdien turiu kuopti visokį purvą. 

Tęsė uždėjo šlapią ir labai švelnią ranką Benui ant delno. 

-— Šiandien buvo bjauri diena, tiesa? 

— Bet tai neturi nieko bendra su mūsų pokalbiu, — atsakė 
Benas taip pat suimdamas Tęsę už rankos ir atidžiai ją tyrinėdamas. Jos 
ranka buvo smulki, siaura, plonyčiu riešų. — Mano tėvas priemiesčio 
dirbtuvėse pardavinėjo naudotus automobilius. Jis turėjo tris sportinio 
stiliaus paltus ir vairavo prastą automobilį. Mano mama kepė bandeles. Ji 
buvo labai gera kepėja. Sumanę praleisti vakarą mieste, jie eidavo į 
Knights of Columbus salę. Aš šiaip taip baigiau vidurinę mokyklą, paskui 
porą metų prasistumdžiau koledže, paskui — akademija. Likęs gyvenimas 


slenka žiūrint į lavonus. 

— Ar tu nori mane įtikinti, kad nesi man tinkamas dėl kul- 
tūrinių, išsilavinimo ir geneologinių skirtumų? 

— Nepradėk kvailų analizių. 

— Gerai. Tada pažvelkime į visa tai iš kitos pusės, — pratarė 
Tęsė įtraukdama jį į vonią. 

— Kokį velnią išdarinėji? — paklausė Benas spjaudydamasis 
burbuliukais. — Juk aš dar su drabužiais. 

-— Niekuo negaliu padėti, tu per daug lėtas. 

Benui nespėjus atgauti pusiausvyros Tęsė jį apkabino ir prispaudė 
lūpas priėjo burnos. Net ir psichiatrams aišku, kad labai dažnai toks 
veiksmas yra rezultatyvesnis nei žodžiai. Ji pajuto įsitempusį Beno kūną, 
ant savo kūno pajuto jo rankas. 

— Benai? 

— Hmm? 

— Ar tu manai, kad šią akimirką išties svarbu tai, jog tavo tėvas 
prekiavo naudotais automobiliais, o mano — ne? 

— Ne, nesvarbu. 

— Gerai, — atsakė ji atsitraukdama ir nubraukdama Benui nuo 
smakro burbuliukus. — Na, o kaip mums dabar pavyks numauti tau 
kelnes? 

Pica buvo šalta kaip ledas, bet jie sušveitė ją iki trupinėlio. Benas 
KaadES kol Tęsė sulankstys dėžutę. 

Aš tau nupirkau dovanėlę. 

— Tikrai? — nustebo Tęsė pasijutusi labai pamaloninta; ji 
žvelgė į Beno ištiestą popierinį maišelį. — Kodėl? 

— Klausinėji ir klausinėji, — Tesei ištiesus ranką, pasakė Benas 
traukdamas maišelį. —Ar tikrai norėtum žinoti? 

-— Taip. 

Jis priėjo prie Tesės taip arti, kad galėtų ją apkabinti per liemenį. Jie 
abu kvepėjo vonios putomis. Šlapi Tesės plaukai buvo susegti ant 
viršugalvio. 

— Na, man atrodo, kad aš kraustausi iš proto. Taip, manau, kad 
dėl tavęs kraustausi iš proto. 

Tęsė nuleido akis ir siekė jį pabučiuoti. 

— “Mažasis Antonijus“, — tyliai pratarė ji mintyse niūniuo- 
dama melodiją. — Kurie metai, 1961-ieji ar 1962-ieji? 

— Taip ir maniau, kad psichiatras tik taip gali sureaguoti į 
tokius žodžius. 

— Tu neklydai. 

— Tai ar nori gauti dovanų? 

— Aha. Bet man atrodo, kad turėtum mane paleisti, nes kitaip 


negalėsiu pažiūrėti, kas yra maišelyje. 

-— Tik per ilgai neužtruk, — atsakė Benas įteikdamas Tesei 
maišelį ir stebėdamas, kaip pasikeis jos veido išraiška pažvelgus maišelio 
vidun. Nieko geriau nė negalėjai laukti — iš pradžių abejotinai suraukti 
antakiai, paskui nuostaba, o paskui linksma šypsena. 

— Skląstis. Šaunu, Benai, tu išties žinai, kaip išversti moterį iš 
koto. 

— Taip, turiu tokį talentą. 

Ji sudėjo lūpas dar vienam bučiniui. 

-—- Visada šią dovaną branginsiu. Jeigu jis būtų kiek mažesnis, 
nešiočiau ant krūtinės, kuo arčiau širdies. 

— Greičiau nei po valandos jį pritvirtinsiu prie tavo durų. Aną 
dieną atsinešiau įrankius ir pasidėjau į virtuvės spintelę. 

— Tu labai apdairus. 

— Gal pasiieškok kokio nors užsiėmimo. Nes kitaip būsi 
priversta stebėti, kaip darbuojuosi. 

-- Ką nors susirasiu, — pažadėjo Tęsė palikdama Beną dirbti. 
Benui besidarbuojant Tęsė prisėdo prie paskaitos, kurią turėjo kitą 
mėnesį skaityti Džordžo Vašingtono universitete, konspektų. Jai netrukdė 
grąžtuvo burzgimas ir metalo žvangesys. Ji net ėmė stebėtis, kaip prieš 

atsikraustant Benui galėjo taikstytis su visiška tyla. 

Sutvarkiusi konspektus ir peržiūrėjusi atsineštas bylas, Tęsė nuėjo 
pasižiūrėti, kaip sekasi Benui. Jis jau buvo bebaigiąs. Užraktas gražiai 
žvilgėjo garantuodamas saugumą. 

— Turėtų būti gerai. 

— Mano didvyris... 

Benas uždarė duris, paėmė porą raktų ir padėjo juos ant stalo. 

— Dabar tau belieka tuo naudotis. Pasidėsiu įrankius ir nu- 
siplausiu rankas. O tu gali iššluoti grindis. 

— Viliojančiai skamba, — atsakė Tęsė. Eidama durų link ji 
trumpai stabtelėjo ir įjungė televizorių; transliavo žinias. 

Nors pasirodė, kad dulkių ir pjuvenų yra daugiau, nei galėtum 
pagalvoti žiūrėdamas į tokią nedidelę spyną, Tęsė nesiskųs dama viską 
braukė į semtuvą. Ji jau buvo viską sutvarkiusi, bet tebelaikė rankose 
semtuvą ir šluotą, kai išgirdo svarbiausią pranešimą. 

— Šiaurės Vakarų rajone esančiame bute policija aptiko trijų 
žmonių kūnus. Kaimyno reikalaujama, šiandien po pietų policija įsilaužė į 
minėtą butą. Prieš tai surištos aukos buvo subadytos peiliu. Identifikuoti 
Džono Lyrio, jo žmonos Ketlin Lyri ir paauglės dukters Pauletės Lyri 
palaikai. Manoma, kad žmogžudystės motyvas — apiplėšimas. Daugiau 
detalių apie tai pateiks Bobas Baraugsas. 

Ekrane pasirodė atletiškas stipruolis žurnalistas, rankose laikantis 


mikrofoną ir berodantis į už nugaros esantį plytinį namą. Tęsė atsigręžė ir 
pamatė virtuvės tarpduryje stovintį Beną. Ji iškart suprato, jog jis pats 
matė, kas yra to namo viduje. 

— O Benai, turėjo būti siaubinga. 

-— Jie buvo mirę prieš kokias dešimt, gal dvylika valandų. Tai 
mergaitei galėjo būti ne daugiau kaip šešiolika, — kalbėjo Benas vėl viską 
prisiminęs ir pajutęs silpnumą. — Jie ją supjaustė kaip mėsos gabalą. 

— Man labai gaila, — viską padėjusi šalin ir priėjusi prie Beno 
pasakė Tęsė. — Atsisėsk. 

— Galiausiai atsitinka taip, — pratarė Benas vis dar žvelgdamas 
į ekraną, — atsitinka taip, kad tokie dalykai virsta beveik rutina. Tada 
įžengi kur nors, na, kad ir į tokį butą, į kokį įžengėme šiandien. Įžengi ir 
pajunti, kad tau ima sukti vidurius. Tada pagalvoji: “O Dieve, tai nerealu. 
Negali būti realu, nes žmonės negali padaryti štai taip vieni kitiems." 
Tačiau giliai viduje puikiai žinai, kad gali. 

— Sėskis, Benai, — pratarė Tęsė kartu sėsdamasi greta jo ant 
sofos. — Ar nori, kad išjungčiau? 

-— Ne, — atsakė Benas suėmęs rankomis galvą ir kurį laiką taip 
sėdėdamas. Paskui jis perbraukė rankomis per plaukus ir atsilošė. 
Reporteris kalbėjosi su verkiančia kaimyne. 

-- Pauletė prižiūrėdavo mano mažąjį berniuką. Ji buvo tokia 
miela mergaitė. Negaliu tuo patikėti. Tiesiog negaliu tuo patikėti. 

— Tie galvijai neišsisuks, — beveik sau sumurmėjo Benas. — 
Jie turėjo monetų kolekciją. Suknistą monetų kolekciją, kurios vertė gal 
aštuoni šimtai, o gal ir tūkstantis. Perpardavinėtojas jiems duos gal tik 
pusę tos sumos. Jie išskerdė tuos žmones už saują sušvinkusių senų 
monetų. 

Tęsė atsigręžusi pažvelgė į naująją spyną ir suprato, kodėl būtent 
šiandien Benas sumanė ją nupirkti. Ji prisitraukė Beną arčiau ir, kaip 
paprastai daro moterys, guosdama priglaudėjo galvą sau prie krūtinės. 

— Jie nuneš kolekciją supirkėjui, tada ir sučiupsite. 

— Mes turime porą kitokių galų. Sučiupsime juos jau rytoj, 
blogiausiu atveju — poryt. Bet, Tese, tjįe žmonės... brangiausias Dieve, 
tiek išdirbęs niekada nebuvau pagalvojęs, kad žmogus su geba padaryti 
tokį siaubingą dalyką... 

— Negaliu tau patarti apie tai negalvoti, tik galiu pasakyti, jog 
aš su tavimi, aš tave suprantu. 

Žinodamas tai, žinodamas, kad jam to pakaks, Benas pajuto slopstantį 
siaubą. Ji greta, ji bus šalia visą naktį, kelias ilgas valandas, ir daugiau 
niekas nebeturėjo būti svarbu. 

— Man tavęs reikia, — pratarė Benas įsitaisydamas jos glėbyje 
taip, kad jaustų jos alsavimą. — Šalia tavęs man niekas nebebaisu. 

—- Tese, aš nežinau, nesu pratęs turėti reikalų su senatoriais, — 
kalbėjo Benas piktai žvelgdamas į Lauenstein, metusią jam kreivą 
šypsenėlę. Paskui jis atsuko jai nugarą ir pasitaisė tarp skruosto ir peties 
įspraustą telefono ragelį. 

— Benai, mano senelis yra tikrai labai malonus. 

— Niekada nesu girdėjęs, kad senatorių Džonataną Raitmo- rą 
kas nors būtų pavadinęs meilučiu. 

Iš kito kabineto galo Beną kvietė Pilomentas; Benas mostelėjo jam 
duodamas suprasti, kad tuoj baigs pokalbį. 

— Taip yra tik dėl to, kad ne aš tvarkau jo medicininę kortelę. 
Kad ir kaip ten būtų, juk tai Padėkos diena, ir aš nenoriu jo nuvilti. O tu 
man sakei, kad tavo tėvai gyvena Floridoje. 

— Jiems jau daugiau kaip šešiasdešimt penkeri. Sulaukę še- 
šiasdešimt penkerių tėvai paprastai persikelia gyventi į Floridą. 

— Vadinasi, čia nėra tavo šeimos, su kuria galėtum drauge 
pavalgyti Padėkos dienos pietus. Esu tikra, jog seneliui bus labai malonu 
su tavimi susipažinti. 

— Taaip, — nepatikliai nutęsė Benas timpteldamas megztinio 
apykaklę. — Klausyk, paprastai, jei jau prakalbome apie susitikimus su 
šeimos nariais, aš turiu savo politiką. 

— Kokia gi toji politika? 

— Aš su jais nesusitikinėju. 

-—- Oo? Kodėl gi? 

— Tai vis dėl tų klausimų, — tyliai kalbėjo Benas. — Kai buvau 
jaunesnis, mano mama visada prašydavo, kad parsives- čiau namo 
merginą, su kuria susitikinėju. Tada jos galėdavo pradėti regzti bendrus 
planus. 

— Suprantu, — pratarė Tęsė. Iš jos balso galėjai numanyti, jog 
ji šypsosi. 

—- Taigi todėl turiu savo politiką — negabenu pas savo motiną 
moterų ir pats nevaikštau į pasimatymus su jų šeimos nariais. Todėl 
niekam nešauna į galvą statyti kokių nors oro pilių. 

— Neabejoju, kad turi tam priežasčių. Galiu tau pažadėti, jog 
nei aš, nei mano senelis nepradėsime statyti jokių pilių, tu tik sutik su 
mumis papietauti. Panelė Beti kepa nepaprastai skanų slyvų pyragą. 

—- Ar iš šviežios tešlos? 

—— Žinoma. 


Tęsė buvo pakankamai išmintinga ir žinojo, kad nereikia per daug 
spausti. 

— Tu dar turėsi laiko apie tai pagalvoti. Aš nedrumsčiau tau 
ramybės, nes ir pati buvau pamiršusi, kol prieš kelias minutes 
nepaskambino senelis ir nepriminė. 

— Taip, gerai, aš pagalvosiu. 

— Ir nesijaudink. Jeigu nutarsi neiti, aš vis tiek tau atnešiu 
P pyrago. Manęs laukia pacientas. 

Tese.. 

— Klausau? 

— Nieko. Nieko, — pakartojo Benas. — Iki pasimatymo. 

— Peri... 

— Atsiprašau, — tarstelėjo Benas dėdamas ragelį ir atsi- 
gręždamas. — Ką sužinojai? 

Pilomentas padavėjam lapelį popieriaus. 

— Galiausiai sužinojome sekamojo, apie kurį kalbėjo kaimynė, 
vardą. 

— Tai tas vyrukas, kuris rėžė sparną apie Lyrių mergaitę? 

— Taip. Amosas Ryderis. Nedaug turime duomenų jo portretui, 
nes kaimynė pas Lyrius jį matė tik kartą. 

Benas jau vilkosi bliuzoną. 

— Mes visada tikriname įtartinos išvaizdos jaunuolius. 

— Turiu jo adresą ir dosjė. 

Prieš įsimesdamas cigarečių pakelį atgal į kišenę, Benas nepatenkintas 
pastebėjo, kad liko tik dvi cigaretės. 

-- Už ką jis sėdėjo? 

— Būdamas septyniolikos jis peiliu sužalojo kitą vaikinuką, 
norėdamas atimti jo pinigus. Ryderio kišenėje buvo aptikta narkotikų, ant 
jo rankų — adatos žymių. Tasai užpultasis išsikapstė, Ryderis buvo 
teisiamas kaip nepilnametis, paskui buvo priverstinai gydomas nuo 
narkotikų. Harisas sakė, kad tu su Džeksonu turėtum su juo pasikalbėti. 


-— Dėkoju, — pasakė Benas imdamas popierius ir traukdamas 
konferencijų salės link, kur Edas ir Bigsbis aptarinėjo reikalus dėl Kunigo 
bylos. — Keliaujam, — pridūrė jis eidamas prie durų. 


Greta jo jau besisagstąs paltą išdygo Edas. 
Kas geresnio? 

— Pajudėjo Lyrių byla. 

— Aplink mergaitę sukiojosi jaunas pankelis, jautęs silpnybę 
peiliams. Galėtume paplepėti su juo valandėlę. 

-— Viliojantis pasiūlymas, — atsakė Edas patogiai įsitaisydamas 
automobilyje. 

-—- Kaip tau Tamis Vainetas? 


— Pabučiuok į užpakalį, — atsakė Benas įdėdamas Goat's Head 
Soup kasetę. — Prieš kelias minutes skambino Tęsė. 

Edas pramerkė vieną akį. Jam visada atrodė, kad Rolling Stones 
geriausia klausytis užsimerkus. 

-— Kokie nors nesklandumai? 

E Ne. Na, gal ir taip, net nežinau. Ji nori, kad per Padėkos 
dieną pietaučiau drauge sujos seneliu. 

— Oho, kalakutas senatoriaus Raitmoro draugijoje. Tikriausiai 
jam reikia sušaukti pasitarimą prieš nusprendžiant, kokį padažą pasirinkti 
— Su austrėmis ar riešutinį. 

— Taip ir žinojau, kad pasigailėsiu pasakęs, — tarstelėjo Benas 
išsitraukdamas cigaretę daugiau iš noro paerzinti Edą, nei iš poreikio 
užsirūkyti. 

-- Gali rūkyti sau, manęs nejaudina. Vadinasi, Padėkos šventę 
švęsi kartu su Tese ir jos seneliu. Tai kur čia nesklandumai? 

— Pirma — tai Padėkos diena, antra — sekmadienio pietūs, o po 
viso to galiausiai apsireiškia tetulė Meibl ir ima ūžti tau smegenis. 

Edas pasirausė kišenėje ir nutarė jogurtu aplietas razinas pasilaikyti 
vėlesniam laikui. Vietoj jų jis įsimetė į burną gabalėlį becukrės 
kramtomosios gumos. 

— Ar Tęsė turi dar ir tetą Meibl? 

-— Edai, pasistenk viską nuosekliai suprasti, — stabdydamas 
automobilį, nes išvydo atitinkamą kelio ženklą, kalbėjo Benas. — Tereikia 
porą kartų susitikti su giminaičiais, ir tu jau kviečiamas į pusseserės 
Lauros vestuves, o dėdė Džo baksnoja į pašonę alkūne klausdamas, kada 
tu ryšiesi įsikinkyti. 

— Ir visa tai tik dėl bulvių košės ir padažo, — pratarė Edas 
purtydamas galvą. — Nuostabu. 

— Pats esu tai matęs ne kartą. Sakau tau, baisiai nemalonu. 

— Benai, bet juk tu išties turi dėl ko nerimauti. Yra rimtesnių 
dalykų už svarstymus, ar Tęsė turi tetulę Meibl. Kai kas yra daug 
pavojingiau. 

— O taip, pavyzdžiui? 

— Ar žinai, kaip neigiamai nesuvirškinta mėsa gali paveikti 
plonąsias žarnas? 

— Viešpatie, kaip bjauru. 

— Ir kas gi taip sako... Benai, galiu patarti vienintelį dalyką — 
nerimauti verta dėl branduolinių atliekų, rūgštaus lietaus ir cholesterolio 
kiekio kraujyje. Niekada šito nepamiršk ir ramiai sutik papietauti su 
senatoriumi. Jeigu tau pasirodys, kad jis pasirengęs tave matyti kaip savo 
šeimos narį, padaryk ką nors, kas jį atstumtų. 

— Būtent? 


— Spanguolinį padažą pradėk valgyti su pirštais. Taip bus 
geriausia. 

Benas privažiavo prie kelkraščio ir pro pravirą langelį išmetė cigaretę. 

— Edai, tu man labai padėjai. Dėkoju. 

— Nėra už ką. Kaip galvoji veikti dabar? 

Tebesėdėdamas automobilyje Benas apžiūrinėjo namą. Jis 
atrodė labai prastai. Labai labai prastai. Keli langai buvo išdaužti, 
kiaurymės užkamšytos laikraščiais. Rytinė siena buvo nutepliota 
įvairiausiais piešiniais. Pievelėje žolės matėsi gerokai mažiau nei 
įvairiausių skardinių ir sudaužytų butelių. 

— Jis gyvena 303-iajame. Avarinis išėjimas taip pat trečiame 
aukšte. Jeigu jis bėgtų, tikrai nenorėčiau jo gainiotis po jo paties valdas. 

Edas išsitraukė iš kišenės monetą. 

— Mesime burtus, kuriam eiti vidun, o kuriam saugoti iš 
užnugario. 

— Puiku. Jeigu skaičius, vidun eisiu aš, jeigu piešinys, aš 
užlipsiu gaisrininkų kopėčiomis ir saugosiu langą. O ne, tik ne čia, — 
pasakė Benas imdamas Edui už rankos, kai šis jau rengėsi mesti monetą. 
— Kai paskutinį kartą monetą metei automobilyje, priešpiečiams turėjau 
valgyti daigintų pupelių. Mesi lauke, kur bus daugiau erdvės. 

Susitarę jie išlipo iš automobilio ir sustojo ant šaligatvio. Edas 
nusitraukė pirštines ir įsikišo jas į kišenes. Tada išmetė monetą. 

— Skaičius, — pranešė jis rodydamas monetą. — Duok man 
šiek tiek laiko užimti savąją poziciją. 

— Eime, — sutiko Benas paspirdamas ant kelio pasitaikiusį 
nudaužtą alaus butelio kaklelį. Viduje atsidavė vaikų vėmalais ir senu 
viskiu. Lipdamas į trečią aukštą Benas atsisagstė bliuzoną. Prieš 
pasibelsdamas į 303-1ą numerį, jis įdėmiai nužvelgė visą koridorių. 

Duris pravėrė susivėlusiais plaukais ir be vieno priekinio danties 
paauglys. Dar prieš užuosdamas kvaišalus, Benas iš vaikio akių suprato, 
kad jis “po dozės". 

— Amosas Ryderis? 

— O kas jo prašo? 

Benas parodė ženklelį. 

— Amoso nėra. Jis išėjo ieškotis darbo. 

— Gerai. Tada pasikalbėsiu su tavimi. 

— Klausyk, žmogau, ar turi orderį, ar ką nors tokio? 

— Galime pasikalbėti koridoriuje, pas tave, o gal norėtum kur 
nors mieste? Tu turi vardą? 

— Nieko neprivalau aiškinti. Esu čia, nes turiu savų reikalų. 

— Taip, aš net pro duris gerai užuodžiu žolę. Tikriausiai tai ir 
yra vienas iš svarbiausių reikalų. Gal norėtum, kad užeičiau atidžiau 


apsižvalgyti? Šią savaitę pas mus paskelbta ypatinga akcija: už kiekvieną 
unciją surastos žolės gausiu po vienus marškinėlius. 

— Kevinas Danevilis, — atsakė vaikis. Benas pamatė, kaip nuo 
prakaito išrasojo jo kakta. — Klausyk, aš turiu savo teises. Neprivalau 
kalbėtis su farais. 

— Kevinai, rodos, nerviniesi, — pratarė Benas prilaikydamas 
duris, kad šios visai neužsivertų. — Kiek tau metų? 

— Aštuoniolika, jeigu apskritai tai kieno nors suknistas reikalas. 

— Aštuoniolika? Aš tau duočiau tik šešiolika. Be to, tu ne 
mokykloje. Galėčiau nugabenti tave į nepilnamečių reikalų skyrių. Kodėl 
gi tau nepapasakojus apie mažą mergaitę, kurios tėtis turėjo monetų 
kolekciją? 

Beno gyvybę išgelbėjo vos pastebimas Kevino akių krustelėjimas. 
Benas pastebėjo, kaip pasikeitė jo veido išraiška, ir instinktyviai 
pasitraukė. Pro jį pralėkė peilis, bet užuot įsmigęs į kaklą, gerokai kliudė 
ranką. Krisdamas Benas rėmėsi į duris ir įvirto į kambarį. 

— Dieve, Amosai, jis juk faras. Tu negali užmušti faro, — 
kartojo Kevinas, traukdamasis iš kelio ir virsdamas ant stalo, kartu 
numesdamas lempą, kuri krisdama sudužo į šipulius. 

—- Aš išpjausiu šito kalės vaiko širdį. 

Prieš pajutęs vėl grėsmingai artėjančius ašmenis Benas te- suspėjo 
pagalvoti, kad užpuolikas turėjo būti visai neseniai bai gęs vidurinę 
mokyklą. Benas atšoko mėgindamas kaire ranka išsitraukti ginklą, nes 
dešinė smarkiai kraujavo. Kevinas šliaužė grindimis kaip krabas ir 
verkšleno. Jiems už nugarų sužvangėjo lango stiklai. 

— Policija! — riktelėjo Edas stovėdamas lange kiek prasižergęs, 
pasiruošęs ginklą. — Mesk peilį, nes šausiu. 

Apsiseilėjęs Amosas tebestovėjo nusitaikęs į Beną. Neįtikėtina, bet jis 
sukikeno. 

— Aš tave supjaustysiu į gabaliukus. Į mažiausius gabaliukus, 
seni. 

Iškėlęs virš galvos peilį, jis šoko ant Beno, tačiau kaip tik tada jam 
krūtinę pervėrė 38 kalibro kulka. Kurį laiką Amosas stovėjo išplėtęs akis, 
o iš jo krūtinėje likusios skylės pliaupė kraujas. Edo pirštai tebegniaužė 
ginklą. Ryderis nukrito ir nuvertė stalą. Tyliai barkštelėjęs ant grindų 
nukrito jo peilis. Ryderis greitai mirė. 

Benas atsistojo keturpėsčias, o paskui pakilo ant kelių. Kol Edas per 
išdaužtą langą įsigavo vidun, Benas įstengė išsitraukti savo ginklą. 

— Tik krustelk, — pro sukąstus dantis išspaudė jis nutaikęs 
tarnybinį revolverį į Keviną. — Tik krustelk, ir būsi apkaltintas 
priešinimusi policijos areštui. 


— Tai padarė Amosas. Amosas juos visus nudėjo, — pasakė 
Kevinas puolęs į ašaras. — Aš tik žiūrėjau. Prisiekiu, aš tik žiūrėjau, ir 
viskas. 

— Tik pamėgink krustelėti, kalės vaike, ir aš suknežinsiu tau 
kiaušinius, dar neišmokus jais naudotis. 

Edas visai be reikalo apieškojo Amosą, o paskui suklupo prie Beno. 

— Ar smarkiai sužeista tavo ranka? 

Dabar skausmas buvo sunkiai bepakeliamas, Beną po truputį ėmė 
pykinti. 

— Man reikėjo pasirinkti paveiksliuką. Kitą kartą mesiu aš. 

— Puiku. Na, pasižiūrėkime. 

— Geriau kam nors paskambink, kad viską čia sutvarkytų, o tada 
nuvežk mane į ligoninę. 

— Arterija nepažeista, kitaip per tokią žaizdą jau seniai būtų 
išpliaupęs tavasis pirmos grupės pliusinis. 

— Oo, tada viskas gerai, — pratarė Benas užgniauždamas kvapą, 
Edui atidengus žaizdą. — Gal sužaistume golfo partiją? 

-- Laikyk štai taip. Stenkis sulaikyti kraują. 

Edas paėmė iš Beno revolverį, o tada vėl nuleido jo sužeistą ranką, 
kurią jau buvo suskubęs užrišti nosine. Benas uodė savo paties kraują. Jis 
sėdėjo vos per colį nuo nušauto Amoso. 

— Dėkoju. 

— Nėra už ką. Ta nosinė labai sena. 

— Edai, — pratarė Benas, metęs žvilgsnį į Keviną, gulintį 
embriono poza ant grindų ir užsikimšusį ausis. — Virš lovos jis 
pasikabinęs Čarlzo Mensono nuotrauką. 

— Mačiau. 

Benas sėdėjo ant stalo krašto greitosios pagalbos punkte ir skaičiavo 
seseles mėgindamas negalvoti apie nuolat įsmingančios ir vėl ištraukiamos 
adatos dūrius. Ranką siuvantis gydytojas draugiškai plepėjo apie būsimas 
sekmadienio varžybas. Kambarėlyje už širmos kitas gydytojas ir dvi 
seselės mėgino padėti devyniolikmetei kokaino perdozavusiai merginai. 
Benas klausėsi raudų ir labai norėjo rūkyti. 

-- Nekenčiu ligoninių, — sumurmėjo jis. 

—- Dauguma žmonių nekenčia, — atsakė gydytojas, siūdamas 
žaizdą kruopščiai kaip netekėjusi tetulė. — Jų gynyba — kaip kinų siena. 
Jeigu jie bus geros formos, Dalasui teliks stovėti įsikandus nykščius. 

— Nemalonus vaizdelis, — tepasakė Benas per ilgai užsi- 
kalbėjęs su gydytoju ir vėl aštriai pajutęs dūrius. Tada jis sutelkė dėmesį į 
garsus, sklindančius iš už širmos. Merginai ventiliavo plaučius. Aštrus, 
valdingas balsas jai įsakinėjo pūsti į popierinį maišelį. — Ar daug čia 
papuola tokių kaip ji? 


— Kiekvieną dieną vis daugiau, — atsakė gydytojas dar po 
vieno dygsnio. — Jeigu pasiseka, pastatome juos ant kojų, taigi jie gali 
nueiti už pirmo pasitaikiusio kampo ir nusipirkti naują dozę kvaišalų. 
Sakyčiau, siūlė labai daili. Kaip manote? 

-- Pasitikiu jūsų nuomone. 

Pro stiklines greitosios pagalbos punkto duris žaibu įlėkė Tęsė. 
Permetusi žvilgsniu laukiamąjį, ji puolė į kabinetus. Bet tučtuojau sustojo 
ir nieko nematančiu žvilgsniu pažvelgė į pro šalį einantį sanitarą, 
bestumiantį ratukus, ant kurių iš po drobulės matėsi žmogaus kūno 
kontūrai. Visas Tesės kraujas subėgo į kulnus. Iš už širmos išėjo seselė ir 
paėmė ją už parankės. 

— Atleiskite, panele, bet jums čia negalima. 

-— Detektyvas Peris. Nudurtas. 

— Jam jau baigia siūti žaizdą rankoje, — kalbėjo seselė tvirtai 
tebelaikydama Tęsę. — Kodėl gi jums negrįžus į laukiamąjį ir... 

— Aš esu jo gydytoja, — įstengė pasakyti Tęsė ir išsiveržusi iš 
seselės gniaužtų nuėjo. Ji nebėgo. Ji sugebėjo susivaldyti ir kuo ramiausiai 
praeiti pro žmogų lūžusia ranka, antro laipsnio nudegimo auką ir žmogų 
po galvos traumos. Koridoriuje ant ratukų gulėjo senyva moteris. Ji 
stengėsi užmigti. Tęsė praėjo pro paskutinę širmą ir pamatė Beną. 

—- Ooo, Tęsė, — pratarė ją pamatęs gydytojas, neslėpdamas 
pasitenkinimo ir nuostabos. — Ką tu čia veiki? 

— O, Džonai, sveikas. 

—- Sveika. Nedažnai mane darbo vietoje aplanko gražios mo- 
terys, — pradėjo jis, bet paskui pamatė, kokiu žvilgsniu Tęsė žvelgė į jo 
pacientą. — Aa, suprantu. 

Gydytojo “aš" buvo tik šiek tiek užgautas. 

— Kaip suprantu, jūs pažįstami, — pasakė gydytojas. 

Benas kilstelėjo nuo stalo ir jau būtų stojęsis, jeigu gydytojas nebūtų jo 
laikęs. 

— Ką tu čia veiki? 

— Edas man paskambino į kliniką. 

— Nereikėjo. 

Dabar, kai ėmė blėsti jos vaizduotėje susikurti vaizdai apie tai, kaip ji 
išvysta krauju plūstantį ir mirtinai nukraujuojantį Beną, Tesei ėmė linkti 
keliai. 

— Jis pamanė, jog man tai gali būti svarbu, jis nenorėjo, kad 
apie tai išgirsčiau per žinias. Džonai, ar smarkiai jis sužeistas? 

— Nieko baisaus, — atsakė Benas. 

— Dešimt dygsnių, — pridūrė gydytojas rišdamas tvarstį. — 
Šiek tiek pažeistas raumuo, nukraujavimas, bet nieko rimta. Kaip sakoma, 
tik įbrėžimas. 


— Tasai vyrukas turėjo galingą skerdiko peilį, — sumurmėjo 
Benas nepatenkintas, kad jo sužeidimas taip sumenkintas. 

— Laimė, — tęsė gydytojas nusisukdamas ir kažką imdamas nuo 
staliuko, — detektyvo bliuzonas ir eiklios kojos jam daug padėjo. Kitaip 
žaizda būtų buvusi gilesnė, ir man būtų reikėję siūti ranką iš abiejų pusių. 
Dabar šiek tiek paskaudės. 

— Kas dabar bus? — nesuprato Benas automatiškai mėgindamas 
EBoBŲ gydytojui už riešo. 

Bakstelsiu truputį, — ramindamas atsakė gydytojas. — Mes 
juk nežinome, į ką dar jis buvo suvaręs savo peilį. Eikš, pajusk sidabro 
kulkos skonį. 

Benas jau buvo bepradedąs protestuoti, bet Tęsė suėmė jį už rankos. 
Benui suskaudo, bet tik trumpai. 

— Na, štai ir viskas, — pratarė gydytojas visa kita palikdamas 
seselei. — Dabar viskas bus gerai. Atsiprašau už galbūt nemalonų 
kalambūrą. Detektyve, per artimiausias porą savaičių — jokio teniso ar 
sumo imtynių. Rankos negalima šlapinti; pas mus reikėtų apsilankyti kitos 
savaitės pabaigoje. Ištrauksime siūlus. 

— Labai ačiū. 

— Reikėtų dėkoti sveikatos draudimo kompanijai. Tese, buvo 
malonu tave pamatyti. Paskambink, jeigu kada panorėsi sakės ir jūros 
ežio. 

— Viso, Džonai. 

—- Ką, Džonas? — tarstelėjo Benas lipdamas nuo stalo. — Ar tu 
esi kada nors paskyrusi pasimatymą ne daktarui? 

—- O kuriam galui? — nerūpestingai atsakė Tęsė, nes toks 
atsakymas dabar jai pasirodė tinkamiausias: ant staliuko ji pamatė 
kruvinus marškinius. — Štai tavo marškiniai. Leisk, padėsiu. 

-— Galiu ir pats, — atsakė Benas, bet jam sunkiai sekėsi valdyti 
skaudamą ranką. Jis teįstengė įkišti ranką į vieną rankovę. 

— Normalu. Po dešimties dygsnių negalėtum jaustis žvalus. 

— Žvalus? — pakartojo Benas užsimerkdamas, Tesei tvarkant 
marškinius. — Dievuli, juk ir keturmečiai nesijaučia žvalūs, jeigu nebūna 
pamiegoję pietų miego. 

— Taip, žinau. Palauk, tuoj užsegsiu. 

Tęsė tikrai stengėsi užsegti. Ji buvo paliepusi sau užsegti jam 
marškinius, guviai su juo kalbėtis. Ji jau užsegė dvi sagas, bet tada 
neišlaikiusi įbedė kaktą jam į krūtinę. 

-— Tese? — tarstelėjo Benas perbraukdamas delnu jai per 
plaukus. — Kas yra? 

— Nieko, — atsakė ji kiek atsitraukdama ir nuleista galva 
baigdama segioti marškinius. 


— Tese, — pakartojo Benas suimdamas jos smakrą ir kils- 
teldamas veidą. Jos akys buvo pritvinusios ašarų. Jis nubraukė vieną 


nykščiu nuo blakstienos. — Nereikia. 
— Aš pasistengsiu, — atsakė Tęsė, bet nebegalėjo susilaikyti ir 
sukūkčiojo skruostu prigludusi prie jo. — Aš tik minutėlę, gerai? 


— Gerai, — tepasakė Benas viena ranka ją apkabindamas ir 
mėgaudamasis suvokimu, jog kai kam jis yra labai svarbus. Vienas moteris 
jo darbas traukdavo, kitas — atstumdavo, bet tikriausiai nė viena juo taip 
nesirūpino. 

-— Aš labai išsigandau, — prisipažino Tęsė. 

= Ir aš. 

— Ar vėliau man apie tai papasakosi? 

-— Jeigu bus būtina. Vaikinui sunku prisipažinti merginai, kad 
jis buvo nevykėlis. 

— O tu buvai? 

— Buvau tikras, kad tasai kalės vaikas yra viduje. Edas saugojo 
langą, aš — duris. Viskas labai paprasta. 

Pažvelgęs žemyn Benas išvydo Tesės žvilgsnį, tyrinėjantį perplėštus ir 
iškruvintus marškinius. 

— Manai, kad prastai atrodo? Pamatytum bliuzoną... Nusipirkau 
vos prieš du mėnesius. 

Vėl atgavusi pusiausvyrą Tęsė paėmė jį už parankės ir nusivedė 
koridoriumi. 

— Na, galbūt Kalėdų Senelis tau atneš naują. Ar nori, kad 
parvežčiau tave namo? 

— Ne, ačiū, man dar reikia parašyti raportą. Norėčiau dalyvauti 
apklausoje, jeigu tas vaikigalis dar neišvėmė visų žarnų. 

— Vadinasi, jie buvo dviese. 

— Dabar jau tik vienas. 

Tęsė prisiminė sanitaro stumiamą vežimėlį. Uosdama sukrešėjusį 
kraują ant Beno marškinių rankovės ji nieko nepasakė. 

— Štai ir Edas. 

— O Dieve, jis skaito... 

Edas pakėlė akis ir labai trumpai, bet išties atidžiai nužvel gė partnerį, 
o paskui nusišypsojo Tesei. 

— Sveika, daktare Kort. Tikriausiai pražiopsojau, kaip įėjot. 

Jis nepaminėjo fakto, kad Tesei atėjus jis sėdėjo kitame kabinete ir 
aukojo pintą kraujo. Ir Beno, ir Edo kraujas buvo pliusinis, pirmos grupės. 
Padėjęs šalin žurnalą, Edas ištiesė Benui bliuzoną ir ginklo dėklą su diržu. 

— Bliuzonas dabar jau niekam nebetinkamas. Gaila, bet naujo 
be balandžio negausi, niekas negalės išrašyti. 

-— Ar gali būti? — tepasakė Benas, Edo padedamas, segdamasis 


diržą ir vilkdamasis perplėštą bliuzoną. 

-- Žinai, ką tik perskaičiau puikų straipsnį apie inkstus. 

— Pasilaikyk jį sau, — atsakė Benas ir atsigręžė į Tęsę. — Ar tu 
grįžti į kliniką? 

-- Taip, išvažiavau vos įpusėjus pokalbiui. 

Benas tik dabar suprato, kad dėl jo Tęsė metė pacientus. Jis jai 
pasirodė esąs svarbesnis. 

— Kaip gydytoja tau rimtai patariu apsitvarkius darbe grįžti 
namo ir pailsėti. Grįšiu apie pusę septynių; tada tikriausiai būsiu įkalbėta 
tave palepinti. 

— Ką turi galvoje sakydama “palepinti? 

Nekreipdama dėmesio į Beno žodžius, Tęsė atsigręžė į Edą. 

— Edai, kodėl gi ir jums neatėjus pas mus papietauti? 

Iš pradžių kvietimas jį pritrenkė, o paskui jis pasijuto pamalonintas. 

— Na, aš... dėkoju. 

— Edas nėra pratęs kalbėtis su moterimis. Edai, sutik, Tęsė tau 
pagamins pupelių maltinių. 

Išėjęs į lauką Benas ėmė godžiai traukti šaltą orą. Jo ranka dabar jau 
nebuvo tokia sustingusi ir nutirpusi, tik smarkiai tvinkčiojo. 

— Kur tu pastatei automobilį? — paklausė Benas dairydamasis 
po aikštelę juodai baltos mašinos. 

— Štai ten. 

— Edai, gal palydėtum ledi prie jos automobilio? 

Benas suėmė Tęsę už palto atlapų ir karštai pabučiavo. 

— Ačiū, kad atvažiavai. 

— Na, ką tu... 

Prieš atsigręždama į Edą, Tęsė pažvelgė į Beną, sukantį mustango 
Lfnk. 

-— Edai, jūs jį prižiūrėsit? 

— Žinoma. 

Traukdamasi iš kišenės raktelius Tęsė linktelėjo. 

— Į Beną dūręs žmogus nebegyvas? 

— Taip, — atsakė Edas imdamas iš jos raktelius ir, kaip Tesei 
pasirodė, labai grakščiai pats rakindamas automobilį. Tęsė pažvelgė jam į 
akis ir labai aiškiai suprato, kuris iš jų nuspaudė gaiduką. Naujas 
patyrimas, naujas supratimas sugriovė jos vertybių sistemą, jos susikurtas 
gyvenimo taisykles. Paėmusi už apykaklės ji prisitraukė Edą ir pabučiavo. 
— Ačiū, kad išsaugojot jo gyvybę. 

Tęsė įlipo į automobilį ir prieš uždarydama dureles jam nusišypsojo. 

— Susitiksime per pietus. 

Beveik ir pats Tęsę įsimylėjęs, Edas grįžo pas partnerį. 

— Jeigu neisi valgyti Padėkos pietų, būsi tikras kalės vaikas. 


Išgirdęs Edą trenkiantį durelėmis, Benas pakirdo 1š stingulio ir jį 
apėmusio silpnumo. 

— Ką? 

— Pamiršk tau į pašonę baksnojantį dėdę Džo, — kalbėjo Edas 
įjungdamas variklį. 

— Edai, ar tau pasitaikė pasenęs javainis? 

— Partneri, patarčiau geriau įsižiūrėti, kas po tavo nosimi, nes 
kitaip ir liksi užkliuvęs už pjūklo. 

— Pjūklo? Kokio pjūklo? 

-— Kaimietis pjaustė rąstus, — pradėjo pasakoti Edas sukdamas 
nuo kelkraščio. — Jo darbą stebėjo miestietis. Atėjus pietų metui, 
kaimietis susiruošė eiti valgyti, bet užkliuvo už pjūklo. Kaimietis atsistojo 
ir ėmė pjauti toliau. Miestietis jo ir klausia, kodėl šis neina pietauti, o 
kaimietis jam atsako, kad užkliuvo už pjūklo, todėl dabar nebėra jokios 
prasmės kur nors eiti, nes nieko nebebus likę. 

Benas geras dešimt sekundžių sėdėjo tylėdamas. 

— Viskas aišku. Žinai, mums vertėtų apsisukti ir grįžti į li- 
goninę, kad jie tave apžiūrėtų. 

— Esmė ta, kad trypčiodamas aplinkui, kai kepti karveliai patys 
lekia į burną, niekada nesulauksi antros tokios progos. Benai, tu radai 
velniškai nuostabią moterį. 

—- Manyčiau, jog ir pats tai žinau. 

— Tada būk velniškai atsargus, kad neužkliūtum už pjūklo. 

Kai Džo pro galines duris išėjo iš namų, buvo pradėję sny- guriuoti. 
Žinodamas, jog durys girgžda, jis stengėsi jas uždaryti labai tyliai. Jis 
nepamiršo pasiimti pirštinių, net užsitraukė ant ausų mėlynąją kepuraitę. 
Tiesa, aulinukų jis nepasikeitė į žieminius batus; aulinukai jam labiau 
patiko. 

Niekas nematė, kaip jis išėjo. 

Jo motina buvo užsidariusi kambarėlyje su patėviu. Džo žinojo, kad jie 
ginčijasi dėl jo, nes kalbėjo nuleidę balsą; jų žodžiuose galėjai justi 
įtampą — taip būdavo visada, kai jie pradėdavo kalbėtis apie jį. 

Jie nė nenumanė, kad jis visa tai žino. 

Motina buvo iškepusi kalakutą su visokiais pagardais. Per pietus ji 
nerūpestingai, gal net per daug linksmai plepėjo apie tai, kaip puiku 
valgyti Padėkos dienos pietus tik su šeima. Donaldas juokavo nuolat 
minėdamas gausybę priruošto maisto ir gyrėsi savo paties iškeptu slyvų 
pyragu. Jie skanavo spanguolių padažą, ragavo purius, ką tik iš orkaitės 


ištrauktus ragelius. 

Tai buvo patys liūdniausi pietūs Džo gyvenime. 

Jo motina nenorėjo, kad jis dėl ko nors krimstųsi. Ji norėjo, jog jis būtų 
laimingas, gerai mokytųsi, laisvalaikiu žaistų krepšinį. Ji norėjo, kad jis 
būtų normalus. Būtent tokį žodį ji pavartojo pakeltu balsu kalbėdama apie 
ji patėviui. Aš tik noriu, kad jis būtą normalus. 

Bet jis nebuvo normalus. Džo manymu, patėvis lyg ir suprato tai, todėl 
tarp jų kildavo ginčai. Jis nebuvo normalus. Jis buvo alkoholikas, kaip ir 
jo tėvas. 

O motina sakė, kad jo tėvas yra NIEKAM TIKĘS. 

Džo suprato, kad alkoholizmas — tai liga. Jis žinojo, ką reiškia 
žalingas įprotis, žinojo, kad nuo alkoholizmo greitai neišsi gydysi, kad 
reikalingas ilgas, tęstinis procesas. Džo taip pat suprato, jog yra milijonai 
alkoholikų, kurie irgi gali gyventi normaliai, kaip kad labai trokšta jo 
motina. Tam, kad pasikeistum, reikia labai daug pastangų. Kartais jis 
pavargdavo nuo tų pastangų. Bet jeigu pasakytų motinai, kad pavargo, ji 
labai nuliūstų. 

Džo taip pat žinojo, kad alkoholizmas dažnai paveldimas. Šią ligą jis 
paveldėjo 1š tėvo, lygiai taip pat buvo nevykėlis, kaip ir tėvas. 

Berniukas keliavo ramiomis gatvėmis dairydamasis į tylius, tvarkingus 
namus. Gatvės žibintų šviesoje žibėjo krintančios snaigės, labai panašios į 
mažutytes šokėjas iš vaikiškų knygelių, kurias prieš daugelį metų jam 
skaitydavo mama. Apšviestuose languose jis matė už stalų susirinkusius 
žmones, besimėgaujančius Padėkos dienos vaišėmis arba jau besiilsinčius 
priešais televizorius. 

Jo tėvas neatėjo jo pasiimti. 

Jis nepaskambino. 

Džo tarėsi žinąs, kodėl tėvas jo nebemyli. Jam nepatinka, kai kas nors 
primena gėrimą, barnius ar tuos bjaurius laikus. 

Daktarė Kort sako, kad jis neturi jaustis kaltas dėl tėvo ligos. 

Bet jeigu toji liga nuo tėvo gali persiduoti jam, tai galbūt ir jo liga gali 
persiduoti tėvui. 

Džo prisiminė, kaip kartą gulėjo lovoje žinodamas, kad jau labai vėlu, 
ir išgirdo tėvą šaukiantį tuo nemaloniu balsu, kokiu paprastai kalbėdavo 
smarkiai išgėręs. 

— Tau rūpi tik tas vaikas. Tu niekada nepagalvoji apie mane. 
Jam gimus viskas pasikeitė. 

Vėliau Džo girdėjo tėvą verkiantį; jis raudote raudojo, o tai buvo 
prasčiau už apmaudžiai išrėktus žodžius. 

— Atleisk, Luis, aš tave myliu, aš labai tave myliu. Aš toks 
pasidariau dėl begalinio spaudimo. Tie galvijai darbe niekaip nenulipa 
man nuo sprando. Aš jau rytoj pasiųsčiau juos po velnių, bet vos man 


susiruošus Džo prireikia naujų batų. 

Džo palaukė, kol pravažiuos automobilis, o tada perėjo per gatvę ir 
patraukė parko link. Dabar snigo smarkiai, snaigės tapo panašios į vėjo 
plaikstomą paklodę. Džo skruostai sveikai paraudo nuo šaltuko. 

Kartą jis pamanė, jog jeigu jam nebūtų reikėję naujų batų, jo tėvas 
nebūtų pradėjęs gerti. Tada jam pasirodė, kad visiems gerokai palengvės, 
jeigu jo apskritai nebebus namuose. Todėl būdamas devynerių jis pabėgo 
iš namų. Tada jis išsigando, nes greitai pasiklydo, o paskui sutemo ir iš 
visų pusių jį supo keisti garsai. Policija jį surado per kelias valandas, bet 
Džo tos valandos buvo virtusios ištisomis dienomis. 

Jo mama tada taip verkė, o tėtis taip stipriai spaudė prie savęs. Visi 
tada negailėjo pažadų, kuriuos tikėjosi vykdyti. Kurį laiką viskas atrodė 
lyg ir geriau. Jo tėvas buvo pradėjęs lankytis anoniminių alkoholikų 
susirinkimuose, mama dažniau juokdavosi. Per tas Kalėdas Džo gavo 
dovanų dviratį, ir tada tėtis ištisas valandas bėgiojo greta dviračio pakišęs 
po sėdyne ranką. Jis neleido Džo nukristi, nė kartelio neleido. 

Bet prieš pat Velykas tėvas vėl pradėjo namo grįžti vėlai. Motinos akys 
vėl paraudo, ji liovėsi juokusis. Vieną vakarą tėvas automobiliu grįždamas 
namo neatsargiai įsuko į kiemą ir nepastebėjo palikto dviračio. Į namus jis 
įžengė rėkdamas. Džo nuo jo plūdimosi nubudo, jam teko išklausyti 
skaudžių kaltinimų. Jo tėvas norėjo ištraukti jį iš lovos ir nuvedęs į kiemą 
parodyti, kokios Džo neapdairumo pasekmės. Tada kelią jam užstojo 
motina. 

Tada buvo pirmas vakaras, kai Džo išgirdo, kad tėvas muša motiną. 

Jeigu jis būtų padėjęs dviratį kur kitur, o ne palikęs jį ant pievelės 
netoli keliuko, jo tėvas nebūtų ant dviračio užvažiavęs. Todėl ir nebūtų 
taip labai supykęs. Tada jo tėvas nebūtų sudavęs motinai ir nebūtų ant jos 
skruosto palikęs mėlynės, kurią mama mėgino užmaskuoti grimo 
sluoksniu. 

Tą vakarą Džo pirmą kartą paragavo svaigalų. 

Skonis jam nepatiko. Jam degino burną ir nemaloniai svilino skrandį. 
Tačiau siurbtelėjęs iš butelio tris keturis kartus, jis pasijuto labai keistai 
— tarsi slidinėtų ant plonyčio plastikinio paviršiaus. Jam nebesinorėjo 
verkti. Kai Džo vėl įsiropštė į lovą, jo galva buvo maloniai apsvaigusi, 
apskritai jam buvo labai ramu. Jis išmiegojo nieko nesusapnavęs. 

Nuo to vakaro Džo griebdavosi alkoholio kaip anestetiko vos tėvams 
susiginčijus ir susikibus. 

Galiausiai atėjo siaubinga visų ginčų, riksmų ir keiksmų kulminacija 
— skyrybos. Vieną dieną iš mokyklos jį pasiėmė mama ir nuvežė į 
nedidelį butuką. Ten ji kaip įmanydama švelniau jam papasakojo, kodėl jie 
daugiau nebegali gyventi su tėvu. 

Jam buvo gėda, siaubingai gėda, nes jis apsidžiaugė. 


Jie pradėjo naują gyvenimą. Jo mama grįžo į darbą. Ji nusikirpo 
plaukus ir nebenešiojo vestuvinio žiedo. Tačiau kartkartėmis Džo krisdavo 
į akis neįdegusios odos ruoželis — daugiau nei dešimtmetį mūvėto žiedo 
paliktas pėdsakas. 

Jis gerai prisiminė maldaujančias, neramias mamos akis, kai ji mėgino 
jam aiškintis dėl skyrybų. Ji taip bijojo, kad Džo neimtų jos kaltinti; ji 
papasakojo jam tai, ką jis jau ir taip žinojo, tačiau visą tiesą išgirdęs iš 
motinos lūpų Džo pajuto, kad jis nebeturi į ką atsiremti. 

Jis taip pat prisiminė, kaip karčiai ji apsiverkė kartą grįžusi iš darbo 
namo ir pamačiusi vienuolikametį sūnų girtą. 

Parke buvo tylu. Žemė jau buvo padengta plonyte sniego antklode. Po 
valandėlės niekas nė nepastebės jo paliktų pėdsakų. Džo atrodė, kad 
viskas taip ir turėjo būti. Dabar snigo didelėmis, minkštomis snaigėmis. 
Jos krito ant medžių šakų, žėrėjo ant krūmų. Ant jo skruostų nukritusios 
iškart sutirpdavo palikdamos drėgnas dėmeles, bet Džo tai visai nerūpėjo. 
Minutėlę jis pagalvojo, ar mama jau buvo užsukusi pas jį į kambarį ir 
pastebėjo, kad jo nėra. Jam buvo gaila, kad ji nulius, bet jis buvo tikras, 
jog vėliau bus gerokai lengviau visiems. Ypač jam. 

Dabar jam buvo ne devyneri. Jis nebebijojo. 

Kartu su motina lankėsi specialiuose alkoholikų susirinkimuose. Jam 
nepagerėjo. Jis pats nesistengė sau padėti, nes nenorėjo pripažinti, jog jam 
gėda, kad yra toks, kaip ir jo tėvas. 

Tada pasirodė Donaldas Monro. Džo norėjo džiaugtis, kad jo motina 
vėl laiminga, bet paskui ėmė jausti kaltę dėl to, kad taip lengvai taikosi su 
kažkuo, kas užėmė jo tėvo vietą. Jo motina vėl buvo laiminga, ir Džo vis 
dėlto džiaugėsi, nes labai ją mylėjo. Tėvas ėmė darytis vis niūresnis 1r 
niūresnis; toks pasikeitimas Džo piktino, nes jis ir tėvą labai mylėjo. 

Jo motina ištekėjo, pasikeitė pavardę. Dabar jos pavardė nebebuvo 
tokia kaip Džo. Jie persikėlė gyventi į namą puikiame rajone. Džo 
kambario langai išėjo į kiemą. Jo tėvas ėmė skųstis dėl didelių alimentų. 

Kai Džo pradėjo lankytis pas Tęsę, jis gerdavo beveik kiekvieną dieną 
ir jau buvo bepradedąs galvoti apie savižudybę. 

Iš pradžių jis nenorėjo pas ją lankytis. Bet Tęsė jo nespaudė, 
nereikalavo ko nors suprasti. Jie paprasčiausiai kalbėdavosi. Kai Džo 
liovėsi gėręs, ji padovanojo jam kalendorių, pavadinusi jį amžinuoju 
kalendoriumi. 

— Džo, šiandien tu turi kuo didžiuotis. Ir kiekvieną dieną vos 
praplėšęs iš ryto akis tu turėsi kuo didžiuotis. 

Kartais jis ja patikėdavo. 

Vos jam įžengus į kambarį ji niekada jo nenužvelgdavo skubiu, 
skvarbiu žvilgsniu. Mama dar nebuvo nuo to atpratusi. Daktarė Kort 
padovanojo jam kalendorių, ji juo tikėjo. Mama tebelaukė, kol jis dar kartą 


ją apvils. Štai todėl ji ir atsiėmė Džo iš mokyklos. Štai todėl ir neleido 
susitikinėti su draugais. 

“Džo, tu susirasi naujų draugų. Aš tau noriu tik gera.“ 

Ji tik norėjo, kad nebūtų toks kaip tėvas. 

Bet jis buvo. 

Užaugęs jis galbūt taip pat turės sūnų, ir jo sūnus irgi bus panašus į jį. 
Šitai niekada nesibaigs. Visa tai — tarsi prakeikimas. Džo buvo skaitęs 
apie tai. Prakeiksmas gali būti perduodamas iš kartos į kartą. Kartais 
įmanoma juos panaikinti. Vienoje iš knygų, kurią jis slėpė po čiužiniu, 
buvo paaiškinta, kaip išvaryti blogi. Vieną vakarą, kai mama ir patėvis 
buvo išėję dalykinių pietų, Džo atliko visą ceremoniją tiksliai taip, kaip 
buvo nurodyta. Viską baigęs jis nepajuto jokio skirtumo. Šitai jam įrodė, 
jog jame slypintis blogis yra stipresnis už gėrį, kad gėrio jame galbūt nė 
būti nėra. 

Štai tada jis ir ėmė sapnuoti tiltą. 

Daktarė Kort norėjo jį išsiųsti ten, kur žmonės supranta sapnus apie 
mirtį. Jis susirado brošiūras, kurias jo motina buvo išmetusi. Toji vieta 
atrodė graži, rami. Džo išsaugojo brošiūras galvodamas, jog ten tikriausiai 
geriau nei jo nekenčiamoje mokykloje. Jis jau net buvo pasiryžęs 
pasikalbėti apie tai su daktare Kort, kai mama pasakė, kad jam jau 
nebereikia pas ją lankytis. 

Jis norėjo vaikščioti pas daktarę Kort, bet motinos veide išvydo 
nervingą šypseną. 

Ir dabar namuose jie ginčijosi; ginčijosi dėl jo. Visada tik dėl jo. 

Jo mama laukiasi kūdikio. Ji jau rinkosi spalvas vaikų kambariui ir 
galvojo apie tinkamus vardus. Džo galvojo, jog kūdikis namuose turėtų 
būti labai miela. Jis apsidžiaugė, kai Donaldas jo paprašė padėti išdažyti 
vaikų kambarį. 

Tada vieną naktį jis susapnavo, kad kūdikis mirė. 

Jis norėjo apie tai pasikalbėti su daktare Kort, bet mama pasakė, kad 
jam nebereikia pas ją lankytis. 

Tiltas buvo slidus, nes jau padengtas sniegu. Džo pėdsakai buvo ilgi, 
triukšmą, sklindantį iš apačios, bet ėjo ta tilto puse, nuo kurios matėsi 
upokšnis ir medžiai. Žingsniuodamas šiuo tiltu jis jautėsi pakiliai — virš 
medžių viršūnių, virš galvos plytėjo toks tamsus beribis dangus. Pūtė 
aštrokas vėjas, bet žingsniuojant Džo nebuvo šalta. 

Jis prisiminė savo tėvą. Šis vakaras, paskutinis Padėkos dienos 
vakaras, buvo tarsi patikrinimas, tarsi testas. Jeigu tėvas būtų atėjęs, jeigu 
jis būtų pasistengęs likti blaivus ir būtų atėjęs pasiimti Džo drauge 
papietauti, Džo būtų dar kartelį pamėginęs. Bet jis neatėjo, nes jiems 
abiem jau buvo per vėlu. 


Beje, Džo jau buvo pavargęs nuo begalinių mėginimų, pavargęs nuo 
įdėmių, kupinų abejonės motinos žvilgsnių, nuo Donaldo nekantros. Jis 
negalėjo pakęsti graužiančio kaltės jausmo. Kai jis viską baigs, nei jo 
mamai, nei Donaldui nebeliks jokios priežasties ginčytis ir nesutarti. Ir 
pačiam Džo nebereikės nerimauti, jog Donaldas paliks jo motiną ir būsimą 
jų kūdikį tik dėl to, kad galiausiai nebeįstengs pakęsti Džo. 

Ir tėvui nebereikės mokėti alimentų. 

Kalvertstrito tilto turėklai buvo slidūs, bet Džo apdairiai buvo 
pasiėmęs pirštines. 

Jis tenorėjo ramybės. Mirtis turėjo atnešti ramybę. Jis buvo skaitęs 
apie reinkarnaciją, apie galimybę grįžti ir nugyventi geresnį gyvenimą. Jis 
to ir tikėjosi. 

Skruostais Džo jautė vėjo blaškomą šaltą, badantį sniegą. Tamsoje jis 
matė iš burnos lėtai virstančius garų kamuolius. Po juo stūksojo baltai 
apsnigti medžiai ir sroveno ledinis upokšnio vanduo. 

Gana ramiai apsvarstęs jis pasirinko būtent tokį savižudybės būdą. 
Jeigu jis būtų persipjovęs venas, savo paties kraujo vaizdas tikriausiai 
būtų atėmęs drąsą viską baigti. Jis buvo skaitęs, jog yra žmonių, 
pasirenkančių dideles vaistų dozes, tačiau pasitaiko, kad vaistus jie 
paprasčiausiai išvemia ir atsiperka paprastu negalavimu. 

Beje, tiltą jis pasirinko teisingai. Dabar jis buvo visiškai tuščias. 
Akimirką, vieną ilgą akimirką jis pasijus tarsi skristų. 

Džo minutėlę pasimeldė. Jis troško, kad Dievas jį suprastų. Jis puikiai 
žinojo, kad Dievui nepatinka žmonės, pasirinkę mirtį — Jis nori, kad 
žmonės palauktų, kol Jis pats bus pasirengęs. 

Na, Džo negali laukti; jis vylėsi, jog Dievas ir visi kiti jį supras. 

Jis prisiminė daktarę Kort ir apgailestaudamas pagalvojo, jog gerokai 
ją apvils. Džo žinojo, kad motina sielvartaus, bet jai juk lieka Donaldas ir 
būsimas kūdikis. Netrukus ji pati supras, kad viskas išėjo tik į gera. Ir jo 
tėvas tai supras. Tėvas vėl pasigers. 

Džo stovėjo atmerktomis akimis. Jis norėjo matyti, kaip į jį artėja 
medžiai. Jis giliai įkvėpė, sulaikė kvapą ir nėrė žemyn. 


— Panelė Beti ir vėl pranoko pati save, — pratarė Tęsė įver- 
tinusi senelio atpjautą apskrudus;į paukštienos gabalėlį. — Viskas tiesiog 
nepakartojama kaip visada. 

— Toji moteris nieko taip nemėgsta, kaip tupinėti prie ga- 
minamo maisto, — pridūrė senatorius ant krūvos gelsvų bulvių pildamas 
garuojantį padažą. — Dvi dienas buvau ištremtas iš savo paties virtuvės. 

— Ar ir vėl buvai sučiuptas, kai mėginai nugvelbti kokį nors 
degustacijos pavyzdį? 

— Ji pagrasino pristatysianti mane skusti bulvių, — pasakė 


senatorius nurydamas didžiulį kąsnį ir šypteldamas. — Panelė Beti 
niekada nesutiko su teiginiu, kad žmogaus namai yra jo tvirtovė. 
Užsipilkite daugiau padažo, detektyve. Juk ne kiekvieną dieną žmogus gali 
sau šitiek leisti. 

-— Dėkoju, — atsakė Benas. Senatorius pakėlė dubenį ir prinešė 
prie jo lėkštės, todėl kito pasirinkimo nebuvo. Jis jau ir taip du kartus 
kartojo, bet atsilaikyti prieš širdingą senatoriaus reikalavimą buvo sunku. 
Valandą praleidęs senatoriaus Raitmoro draugijoje, Benas pamatė, jog 
senukas yra tarsi gyvas sidabras tiek kalbėdamas, tiek ir tylėdamas. Jo 
nuomonė bet kokiu klausimu buvo tvirta kaip granitas, kantrybės jis 
beveik visai neturėjo, o jo širdis neginčijamai buvo patikėta dukraitės 
rankoms. 

Benas su palengvėjimu pripažino, kad po valandos svečia- vimosi jis 
tikrai nesijautė nepatogiai, kaip kad buvo tikėjęsis. 

Iš pradžių jis tame name pasijuto nejaukiai. Iš išorės tai buvo beveik 
niekuo neišsiskiriantis, ganėtinai elegantiškas namas. Patekęs vidun 
galėjai pasijusti kaip pirmos klasės kajutėje, įrengtoje aplink pasaulį 
plaukiančiame laive. Turkiški kilimai, ištiesti ant juodai baltais langeliais 
išmargintų holo grindų, buvo tik šiek tiek apiblukę, tarsi bylojantys apie 
puikią kokybę ir garbingą savo amžių. Po įmantriai suktais laiptais stovėjo 
kone žmogaus ūgio juodmedžio spintelės, prašmatniai išmargintos povų 
figūrėlėmis. 

Svečių kambaryje tylus rytietiškos išvaizdos tarnas pilstė aperityvus; 
aplink 1lgą rokoko stiliaus staliuką buvo sustatytos Liudviko XV epochos 
kėdės. Graviruotu stiklu įstiklintoje spintelėje buvo sukrautos didžiausios 
brangenybės. Spalvotas Venecijos stiklas buvo toks skaidrus, kad per jį 
galėjai net skaityti. Čia padėtas stiklinis paukštis atspindėjo židiny 
plevenančią liepsną. Balto marmuro židinį saugojo terjero dydžio 
porcelianinis dramblys. 

Kambarys atspindėjo senatoriaus ir, kaip buvo galima numanyti, Tesės 
gyvenimo būdą bei stiliaus supratimą. Patogiai sutvarkyta aplinka, meno ir 
stiliaus supratimas. Tęsė sėdėjo ant tamsiai žaliu brokatu trauktos sofos; ji 
vilkėjo levandų spalvos suknelę, dar labiau išryškinančią kūno odos 
spindesį. Tesės kaklą puošė perlų vėrinys su ametistu, tarsi pulsuojančiu 
nuo jos šilumos ir atspindimos šviesos. 

Benui atrodė, kad ji niekada neatrodė gražiau. 

Ir valgomajame buvo pakurtas židinys. Čia liepsnojo kepsnį 
skrudinanti ugnis. Virš stalo kabojo didelis žvakių prismaigstytas ir stalą 
apšviečiantis šviestuvas. Subtilių spalvų Vedgvudo lėkštės, sunkus 
švytintis sidabras, brangios krištolinės taurės, tarsi laukiančios vėsaus 
vyno ir skaidriausio vandens gaivos, airiškos drobės staltiesė, tokia švelni, 
kad ant jos galėtum kuo saldžiausiai užmigti. Ant stalo buvo prikrauta 


dubenų ir padėklų. Skaniausios austrės, dailiai apskrudęs kalakutas, 
svieste kepinti šparagai, putlios pusmėnulio formos bandelės ir dar daug 
įvairiausių patiekalų. Maisto skleidžiamas aromatas maišėsi su maloniais 
žvakių ir gėlių kvapais. 

Senatoriui pradėjus pjaustyti kalakutą, Benas prisiminė vaikystėje 
švęstas Padėkos dienas. 

Padėkos pietus jie valgydavo dieną, o ne vakare, todėl Beną iš ryto 
pažadindavo nosį kutenantys kepamo paukščio, šalavijų, cinamono ir 
skrudinamos dešros, kuria jo mama kimšdavo kalakutą, kvapai. Per 
televizorių jie žiūrėdavo paradą ir futbolo rungtynes. Padėkos diena buvo 
viena iš tų retų dienų metuose, kai nei jam, nei jo broliui nereikėdavo 
dengti stalo — mama šį malonumą pasilikdavo sau. 

Mama išimdavo geriausius indus, tuos, kuriais serviruodavo stalą iš 
Čikagos atvažiavus tetai Džou arba tada, kai pas juos pietaudavo tėtės 
bosas. Stalo įrankiai neturėjo prabos, bet buvo pagaminti iš nerūdijančio 
metalo. Mama visada didžiuodamasi į trikampius laikiklius sudėliodavo 
servetėles. Tada ateidavo tėčio sesuo su vyru ir gausia trijų vaikų šeimyna. 
Namai prisipildydavo triukšmo, ginčų ir mamos kepamos medaus duonos 
kvapų. 

Jie padėkodavo Dievui už vaišes, Benas ir toliau nekreipdavo dėmesio 
į pusseserę Mersę, kuri kiekvienais metais darėsi vis labiau nesukalbama; 
dėl nesuprantamų priežasčių mama visada ją sodindavo greta Beno. 

Palaimink, Dieve, tas dovanas, kurias valgome iš Tavo malonės. 
Vardan Dievo Tėvo, Sūnaus ir Šventosios Dvasios. 

Paskutinius maldelės žodžius jie ištardavo visi kartu. Vos baigus 
žegnotis visų rankos išsitiesdavo į arčiausiai padėtus patiekalus. 

Jų namuose niekada nėra buvę tylaus rytiečio, atidžiai stebinčio, kad 
taurėse nepritrūktų vyno. 

— Labai džiaugiuosi, kad šįvakar galėjai papietauti kartu su 
mumis, detektyve, — pratarė senatorius dar įsidėdamas špa- ragų. — 
Visada jaučiuosi kaltas per šventes uždarydamas Tęsę pas save. 

— Su malonumu priėmiau kvietimą. Kitu atveju dabar tikriausiai 
sėdėčiau priešais televizorių ir valgyčiau sumuštinį. 

-— Suprantu, kad tokios profesijos žmonėms nelieka laiko ramiai 
papietauti. Man sakė, kad tu esi vienas iš tų retų žmonių, visa širdimi 
atsidavusių savo darbui, detektyve. 

Benui kilstelėjus antakį, senatorius nežymiai nusišypsojo ir mostelėjo 
vyno taure. 

-— Meras mane informuoja apie bylos, į kurią įtraukta ir mano 
mergaitė, detales. 

— Mano senelis nori pasakyti, jog jie su meru aptaria naujausius 
gandus. 


— Ir tai tiesa, — ramia širdimi sutiko senatorius. — Atrodo, jog 
tu nebuvai patenkintas tuo, kad prie jūsų prisidėjo Tęsė. 

Benas pamanė, kad į stačiokiškus žodžius geriausia atsakyti irgi 
stačiokiškai. 

-- Aš ir dabar nepatenkintas. 

— Užsitepk ant ragelio kriaušių džemo, — pratarė senatorius 
kilsteldamas Benui dubenėlį. — Panelė Beti pati jį verda. Ar 
neprieštarausi, jeigu paklausiu: ar tau nepriimtinos psichiatro 
konsultacijos, ar Tesės konsultacijos? 

-- Seneli, nemanyčiau, kad Padėkos dienos pietūs yra tinkamas 
laikas tardyti. 

— Nesąmonės. Aš netardau to vyruko, aš tik noriu išsiaiškinti, 
kokia jo pozicija. 

Norėdamas laimėti laiko Benas iš lėto tepėsi ant bandelės džemą. 

— Aš nemaniau, kad psichiatro darbas mums gali būti labai 
naudingas. Esu labiau linkęs vertinti paprastą policijos darbą — apklausas, 
susitikimus, logiką. 

Benas pažvelgė į Tęsę ir pamatė, kad ji sėdi įbedusi akis į vyno taurę. 

— Kalbant apie teisinius dalykus ar įstatymus, man nesvarbu, ar 
nusikaltėlis yra psichas, ar ne. Džemas neįtikėtinai skanus. 

— Taip, panelė Beti turi auksines rankas, — pratarė senatorius. 
Tarsi patvirtindamas savo žodžius Raitmoras įsidėjo dar vieną šaukštą 
džemo. — Detektyve, tavo išsakytai nuomonei nepritarčiau visu šimtu 
procentų. Politikoje visa tai vadiname diplomatiškais paistalais. 

-—- Teisinėje sistemoje mes irgi vartojame tokį apibūdinimą. 

—- Vadinasi, mes vienas kitą supratome. Matai, aš laikausi 
nuomonės, jog visada išmintinga pamėginti suprasti ir priešininko ar 
oponento nuostatas. 

-— Jeigu tai padeda vienu žingsniu jį pralenkti, — pratarė Benas 
žvelgdamas į Raitmorą. Senatorius sėdėjo gale stalo; jis vilkėjo juodą 
kostiumą ir standžiai iškrakmolytus baltus marškinius. Tamsus kaklaraištis 
buvo persmeigtas deimantiniu smeigtuku. Jo rankos atrodė per grubios 
elegantiškoms krištolinėms taurėms. Benas nustebo pagalvojęs, kad ir jo 
senelio rankos buvo labai panašios — pavargusios nuo darbo, 
sustorėjusiais sąnariais, plačios. Ant senatoriaus kairės rankos piršto buvo 
užmautas platus auksinis žiedas — ištikimybės prieš trisdešimt metų 
mirusiai žmonai ženklas. 

— Vadinasi, tavo manymu, šioje konkrečioje byloje Tesės, kaip 
psichiatrės, darbas menkai kuo tepagelbėjo? 

Tęsė ir toliau ramiai valgė, tarsi būtų kalbama ne apie ją. 

— Būčiau patenkintas galėdamas su tuo sutikti, — po minutėlės 
atsakė Benas. — Tada man būtų lengviau įtikinti ją, o gal įtikinti jus, kad 


ją įtikintumėte, jog jai verta pasitraukti. Bet iš tikrųjų ji padėjo mums 
sužinoti nusikaltimo motyvą. 

— Gal galėtum man paduoti druskos? — šypsodamasi paprašė 
Tęsė. Benas ištiesėjai krištolinį indelį. — Ačiū. 

-— Nėra už ką, — nenorom atsakė Benas. — Tačiau tai nereiškia, 
jog aš patenkintas, kad ji dirba su mumis. 

— Kaip suprantu, tau jau aišku, jog mano dukraitė — savo 
darbui atsidavusi ir labai atkakli moteris. 

-— Tikrai susidariau tokį vaizdą. 

-- Man atrodo, kad visa tai — paveldėjimas, — įsiterpė Tęsė 
uždengdama delnu didelę senatoriaus plaštaką. — Paveldėjau iš senelio. 

Benas pamatė, kaip jų pirštai susijungė į tvirtą paspaudimą. 

— Ačiū Dievui, kad nepaveldėjai mano išvaizdos, — atsakė 
senatorius, o paskui pratarė tokiu pačiu draugišku tonu: 

— Detektyve, girdėjau, kad persikėlei pas mano dukraitę? 

— Taip, teisybė, — atsakė Benas ruošdamasis inkvizicijai, 
kurios ir laukė visą vakarą. Kad būtų lengviau, jis vėl įniko į kriaušių 
džemą. 

— Įdomu, ar pareikalausi atlyginimo už viršvalandžius. 

Tęsė nusijuokusi atsilošė kėdėje. 

— Senelis nori pamatyti, ar gali priversti tave prakaituoti. Štai, 
mielasis, — pratarė Tęsė dėdama senatoriui į lėkštę dar vieną gabalėlį 
kalakuto. — Mėgaukis. Kai kitą kartą su meru dalysitės gandais, pasakyk 
jam, jog man suteikta geriausia policijos apsauga. 

— O kas dar tau suteikiama? 

— Tai, kas man dar suteikiama —jau ne mero reikalas. 

Raitmoras ištiesė ranką norėdamas pasiimti padažinę. 

— Kaip suprantu, pasakysi, kad ir ne mano reikalas. 

— Man nebereiks sakyti, — kalbėjo Tęsė pildama spanguolių 
padažą, — nes ką tik pats pasakei. 

Penkių pėdų šimto keturiasdešimties svarų panelė Beti įliūliavo į 
kambarį ir metė priekabų žvilgsnį į vaišių likučius. Tada ji nusišluostė į 
prijuostę mažas putlias rankas. 

— Daktare Kort, jums skambina. 

— Ačiū, panele Beti. Atsiliepsiu bibliotekoje. 

Atsistojusi Tęsė pabučiavo senatoriui į skruostą. 

— Neįkyrėk svečiui, seneli. Ir būtinai man palik gabalėlį pyrago. 

Raitmoras palaukė, kol Tęsė išeis iš kambario. 

— Graži moteris. 

— Taip, tikrai graži. 

— Zinai, kai ji buvo jaunesnė, žmonės dažnai nepakankamai ją 
vertindavo dėl jos išvaizdos, dėl ūgio, dėl lyties. Tačiau nugyvenęs 


daugiau nei pusę amžiaus imi suprasti, jog apie žmogų daug nepasakysi 
vien dirstelėjęs jam į veidą. Ji nebuvo kažin kas, kai persikraustė gyventi 
pas mane. Mes teturėjome vienas kitą. Žmonėms atrodo, kad aš jai padėjau 
įveikti visus sunkumus. Bet iš tikrųjų ji man padėjo, Benai. Manau, kad be 
Tesės būčiau subyrėjęs ir numiręs. Dabar jau baigiu nugyventi tris ket- 
virtadalius amžiaus, — kalbėjo šypsodamasis Raitmoras, tarsi ši mintis 
jam pačiam būtų labai maloni. — Kai tiek nugyveni, kiekvieną dieną 
vertini kitaip. Imi vertinti nedidelius dalykus. 

— Apsidžiaugi kas rytą pajutęs po kojomis grindis, — su- + 
murmėjo Benas; sugavęs senatoriaus žvilgsnį jis pasijuto nepatogiai. — 
Kažkada taip sakydavo mano senelis. 

— Akivaizdu, kad jis labai gudrus žmogus. Taip, ir man malonu 
rytais pajusti po kojomis grindis, — kalbėjo senatorius atsilošdamas su 
taure rankoje ir žvelgdamas į Beną. Jam patiko tai, ką jis matė priešais 
save. — Žmogiškoji prigimtis priverčia žmogų tuo gėrėtis net ir po to, kai 
jis netenka žmonos ir vienintelio savo vaiko. Nepaisant tų smulkių 
malonumų, Tęsė yra vienintelė man likusi brangenybė, Benai. 

Benas susivokė, jog dabar jau nebesijaučia nejaukiai, jog nebelaukia, 
kol galiausiai bus įstumtas į kampą. 

— Aš neleisiu, kad jai kas nors nutiktų. Ir ne tik dėl to, kad esu 
policininkas ir privalau saugoti ir ginti, bet todėl, kad ji taip pat man labai 
svarbi. 

Senatoriui atsitraukus nuo stalo žybtelėjo kaklaraištin įsegtas 
deimantas. 

— Ar tu žiūri futbolą? 

— Kai kurias rungtynes. 

— Kai nė vienam iš mūsų nebereikės nerimauti dėl Tesės, 
galėsime nueiti pažiūrėti futbolo rungtynių. Turiu bilietus visam sezonui. 
Išgersime po porą bokalų alaus, ir tu galėsi man papasakoti apie save; ne 
viską sužinojau iš policijos departamento bylų. 

Senatorius šyptelėjo parodydamas labai natūraliai atrodančius 
baltutėlaičius dantis. 

— Detektyve, ji yra viskas, ką turiu. Todėl galiu pasakyti, koks 
geriausias tavo praėjusios savaitės rezultatas per šaudymo pratybas. 

Pralinksmėjęs Benas baigė gerti vyną. 

— Na, ir kaip man sekėsi? 

— Ganėtinai neblogai, — atsakė jam Raitmoras. — Velniškai 
neblogai. 

Stebėtinai sutartinai abu vyrai atsisuko į duris išgirdę grįžtančią Tęsę. 
Benui pakako išvysti jos veidą, ir jis pašoko nuo kėdės. 

— Kas nutiko? 

— Man labai gaila, — prabilo ji. Jos balsas buvo ramus, 


nevirpėjo, bet skruostai buvo neįtikėtinai išblyškę. Eidama senelio link ji 
ištiesė ranką. — Seneli, man reikia eiti. Skubus iškvietimas į ligoninę. Net 
nežinau, ar išeis čia sugrįžti. 

Kadangi jos ranka buvo ledinė, senatorius suėmė ją abiem rankomis. 
Jis geriau nei kas nors kitas žinojo, kiek daug ji šią akimirką slepia savyje. 

— Tai tavo pacientas? 

— Taip. Mėgino nusižudyti. Jį nugabeno į Džordžtauną, bet 
perspektyvos nieko gera nežada. 

Tęsė kalbėjo šaltu gydytojos balsu. Benas labai atidžiai į ją žvelgė, bet 
tematė visai baltą veidą be lašelio emocijos. 

— Dėl manęs nesijaudink, — pratarė atsistojęs senatorius. 
Lydėdamas Tęsę iš kambario jis ją apsikabino per pečius. — Rytoj būtinai 
paskambink ir pasakyk, kaip jautiesi. 

Tęsė virpėjo ir drebėjo 1š vidaus, bet mėgino atrodyti rami. Ji 
prispaudė skruostą prie senelio skruosto tarsi mėgindama pasisemti iš jo 
stiprybės. 

— Aš tave myliu. 

— Ir aš tave myliu, mergyte. 

Jiems išėjus į sniegu nuklotą naktį Benas paėmė ją už parankės, 
norėdamas prilaikyti, kad nepaslystų ant laiptų. 

-— Ar gali man pasakyti, kas nutiko? 

-- Keturiolikmetis berniukas nusprendė, kad gyvenimas jam per 
daug sudėtingas ir per sunkus. Jis nušoko nuo Kalvertstrito tilto. 

Chirurginio skyriaus kabineto grindys kvepėjo antiseptikais ir šviežiais 
dažais. Visas personalas buvo išėjęs švęsti, todėl koridoriai buvo beveik 
tušti. Kažkas į seselių kambarį buvo atnešęs gabaliuką pyrago su mėsa. 
Maišelis su vaišėmis atrodė juokingai ir kartu apgailėtinai —jam čia buvo 
ne vieta. Tęsė palaukė, kol seselė baigs pildyti dokumentus. 

— Aš esu daktarė Teresa Kort. Visai neseniai pas jus buvo atgabentas 
Džozefas Higinsas jaunesnysis. 

— Taip, daktare. Dabar jis operacinėje. 

— Kokia jo būklė? 

— Daugybė traumų ir kraujosruvų. Kai jį atgabeno, jis buvo 
ištiktas komos. Berniuką operuoja daktaras Bitermanas. 

— Kur Džo tėvai? 

—- Koridoriaus gale reikėtų pasukti į kairę. Ten yra laukiamasis, 
daktare. 

— Dėkoju. 


Teresa vogčiomis pažvelgė į Beną. 

-— Net nežinau, kiek visa tai gali užtrukti. Nebus malonu. Esu 
tikra, jog galėsiu susitarti, kad tau leistų palaukti gydytojų kambarėlyje. 
Ten tau būtų patogiau. 

— Aš eisiu su tavimi. 

— Gerai. 

Segiodamasi paltą Tęsė pasileido koridoriumi. Koridoriaus tyloje jų 
žingsniai aidėjo kaip kulkosvaidžiai. Priėjusi prie laukiamojo durų Tęsė 
išgirdo slopinamą raudą. 

Luis Monro buvo prisiglaudusi prie savo vyro. Nors laukiamajame 
buvo labai šilta, nė vienas iš jų nebuvo nusivilkęs palto. Luis verkė tyliai, 
atsimerkusi, įbedusi kažkur nieko neregintį žvilgsnį. Per televizorių, 
pakabintą aukštai ant sienos, rodė šokančius ir besilinksminančius 
žmones; garsas buvo išjungtas. Tęsė mostelėjo Benui pasilikti atokiau. 

— Pone Monro. 

Pasigirdus Tesės balsui, Monro nukreipė žvilgsnį nuo sienos į duris. 
Kurį laiką jis žvelgė į ją tarsi nepažindamas, tada pajuto aštrų skausmą, 
kurį iškart išdavė akys. Tęsė beveik girdėjo jo mintis. 

Aš jumis netikėjau. Aš nesupratau. Aš nežinojau. 

Atsakydama į visa tai nuoširdžiau nei į raudą Tęsė priėjo prie jų ir 
atsisėdo greta Luis Monro. 

— Ji nuėjo paklausti, ar jis nenorėtų dar vieno gabalėlio pyrago, 
— pradėjo pasakoti Monro. — Jo... jo nebebuvo. Radome raštelį. 

Suprasdama, kaip labai to reikia, Tęsė ištiesė ranką ir suėmė Monro 
delną. Jis tvirtai spustelėjo Tesei ranką ir tęsė toliau. 

— Raštelyje parašyta, jog jis labai apgailestauja. Kad jis labai 
norėjo... norėjo būti kitoks. Jis rašė, kad dabar viskas klostysis daug 
geriau, 0 jis pats sugrįš gyventi jau kitokio gyvenimo. 

Kažkas jį matė... — Monro dar kiečiau suspaudė Tesės delną ir užsimerkė 
mėgindamas susitvardyti. — Kažkas pamatė, kaip jis nušoko, ir iškvietė 
policiją. Jie pas mus atvažiavo tuoj po to, kai pamatėme,, kad jo nėra 
namie. Aš nežinojau, ką man daryti, todėl paskambinau jums. 

— Džo būtinai išsikapstys, — pratarė Luis. Sunėrusi rankas ji 
pasitraukė tolėliau nuo Tesės. — Aš visada juo rūpinausi. Jis būtinai 
pasveiks, ir tada mes visi kartu grįšime namo. 

Išlaikydama tokį patį atstumą ji pasisuko į Tęsę ir pakėlė į ją akis. 

— Aš jums sakiau, kad jūs jam nebereikalinga. Džo nebereikia 
nei jūsų, nei jūsų klinikos, nei tolesnio gydymo. Jam paprasčiausiai kurį 
laiką reikia pabūti vienam. Jis būtinai pasveiks. Jis žino, kad aš jį myliu. 

— Taip, jis žino, kad jūs jį mylit, — sumurmėjo Tęsė imdama 
Luis už rankos. Jos pulsas buvo labai tankus. — Džo žino, kaip labai dėl 
jo stengėtės, kaip norėjote, kad jam viskas kuo puikiausiai klotųsi. 


— Aš stengiausi. Kad ir ką darydavau, stengdavausi jį 
apsaugoti, stengdavausi, kad jam būtų geriau. Aš tik to ir tenorėjau, kad 
Džo būtų laimingas. 

— Žinau. 

— Tai kodėl? Pasakykite, kodėl taip atsitiko. 

Luis ašaros išdžiūvo. Jos tonas iš abejojančio virto į ganėtinai kandų. 
Luis mėgino išsivaduoti iš vyro glėbio norėdama pa griebti Tęsę už pečių. 

— Mes norėjome, kad jį pagydytumėte. Jūs turėjote stengtis, kad 
jis pasveiktų. Tai gal pasakytumėte, kodėl dabar mano berniukas visas 
kruvinas guli ant chirurgo stalo? Pasakykite, kodėl. 

— Luis, Luis, nereikia. 

Sielvartaujantis Monro mėgino sulaikyti Luis, bet ji pašoko kartu su 
savimi tempdamasi ir Tęsę. Benas instinktyviai žengė žingsnį pirmyn, bet 
jį sulaikė griežtas ir įspėjantis Tesės galvos krestelėjimas. 

— Noriu atsakymo. Po velnių, noriu, kad man atsakytumėt! 

Užuot mėginusi atsiriboti nuo įtūžio, Tęsė ramiai viską su gėrė. 

— Ponia Monro, jam labai skaudėjo. Jo žaizda buvo gerokai 
gilesnė, nei aš galėjau pasiekti. 

— Aš padariau viską, ką galėjau, — kalbėjo Luis. Nos dabar jos 
balsas buvo tylus, beveik lygus, pirštai tvirtai segėsi į Tesės ranką. Kitą 
dieną neabejotinai išryškės mėlynės. — Aš viską padariau, jis jau 
nebegėrė, per daugelį mėnesių jis neišgėrė nė lašo. 

— Taip, jis negėrė. Luis, jums reiktų atsisėsti, — kalbėjo Tęsė 
mėgindama ją įkalbėti grįžti ant sofos. 

— Aš nenoriu sėdėti, — tėškė Luis. Iš baimės gimęs įtūžis dabar 
šaudė tarsi kulkos. — Aš noriu savo sūnaus. Aš noriu savo berniuko. Jūs 
nieko nepadarėte, tik kalbėjotės ir kalbėjotės, kalbėjotės ištisas savaites. 
Kodėl jūs nieko nedarėte? Mes tikėjomės, kad jūs jam padėsite geriau 
gyventi, padėsite jam pasijusti laimingesniam. Kodėl nepadėjote? 

-- Negalėjau, — atsakė Tęsė pajutusi užplūdusią sielvarto 
bangą. — Negalėjau. 

— Luis, sėskis, — pratarė Monro imdamas žmoną už pečių ir 
sodindamas ant sofos. Vėl apkabinęs Luis jis pakėlė akis į Tęsę. — Jūs 
mus perspėjote, kad taip gali nutikti. Mes jumis nepatikėjome. Mes 
nenorėjome patikėti. Jeigu dar ne per vėlu, mes galėtume dar kartą 
pamėginti. Mes galėtume... 

Tada atsidarė durys, ir jiems visiems pasidarė aišku, kad jau per vėlu. 

Gydytojas Bitermanas tebebuvo užsirišęs kaukę. Jis nutraukė ją žemyn 
palikdamas karoti ant raištelių. Jam nuo kaktos dar nebuvo nudžiūvęs 
prakaitas. Nors operacinėje jis išbuvo visai neilgai, aplink jo akis ir burną 
buvo susimetusios begalinės įtampos ir nerimo raukšlelės. Dar prieš jam 
prabylant, prieš prieinant prie abiejų Monro, Tęsė suprato, kad jie neteko 


savo paciento. 

— Ponia Monro, man labai gaila. Mes nieko nebegalėjome 
padarytu. 

— Džo? — pratarė Luis blausiu žvilgsniu pažvelgusi į gydytoją, 
o paskui į savo vyrą. Viena ranka ji jau įsikibo į Monro petį. 

— Džo nebėra, ponia Monro, — pasakė daktaras Bitermanas 
sėsdamasis greta, nes valanda, praleista stengiantis grąžinti berniukui 
gyvybę, atėmė visas jėgas. — Jis taip ir neatgavo sąmonės. Labai smarkiai 
sužeista galva. Nieko nebebuvo galima padaryti. 

-— Džo? Džo mirė? 

— Man labai gaila. 

Tada prapliupo rauda; visą kambarį užliejo širdį veriantys garsai. Ji 
verkė, rėkė plačiai išsižiojusi ir užvertusi galvą tarsi kamuojama agonijos. 
Tęsė sunkiai galėjo pakelti tokį sielvartą. Niekas iš tikrųjų nė negali 
visiškai suprasti neapsakomo motinos džiaugsmo pagimdžius kūdikį. 
Niekas iš tikrųjų negali suprasti motinos sielvarto ir nevilties tą kūdikį 
praradus. 

Neteisingas sprendimas, troškimas bet kokia kaina savo jėgomis 
išlaikyti šeimą jai kainavo sūnų. Dabar Tęsė niekuo jai nebegalėjo padėti. 
Dabar ji niekuo nebegalėjo padėti ir Džo. Pati kamuojama deginančio 
skausmo ji apsigręžė ir išėjo iš kambario. 


-- Tese, — pratarė Benas imdamas ją už parankės, kai ji 
pasileido koridoriumi. — Tu nepasilieki? 
— Ne, — atsakė ji tvirtu, lediniu balsu nė nestabtelėjusi. — 


Dabar matydama mane šalia, ji tik dar labiau sielvartaus, jeigu tai 
apskritai įmanoma. 

Tęsė nuspaudė lifto mygtuką ir susikišo rankas į palto kišenes nuolat 
neramiai gniaužydama kumščius. 

-— Tikrai? — pratarė Benas. Jis pajuto kylantį apmaudą. — Tu 
taip paprastai viską nubrauki? 

-— Čia aš jau nieko nebegaliu padaryti, — atsakė Tęsė žengdama 
į liftą ir iš paskutiniųjų stengdamasi lygiai kvėpuoti. 

Jiems važiuojant namo smarkiai snigo. Tęsė nekalbėjo. Pats jausdamas 
nenusakomą kartėlį Benas taip pat šaltai tylėjo. Nors automobilyje buvo 
labai šilta, Tęsė vos galėjo susilaikyti nedrebėjusi. Nesėkmė, sielvartas ir 
pyktis buvo taip stipriai susiviję į didžulį, sunkiai nusakomą jausmą, jog 
dabar šis mazgas strigte strigo jos gerklėje neleisdamas kvėpuoti. Visada 
labai sunku susivaldyti, tačiau dabar susitvardyti jai atrodė gyvybiškai 
būtina. 

Jiems įžengus į namus, Tesei taip smarkiai spaudė krūtinę, kad ji turėjo 
išsikovoti kiekvieną įkvėpimą. 

— Man labai gaila, kad tau teko į visa tai įsipainioti, — atsargiai 


pradėjo ji. Jai reikėjo nuo jo pasitraukti, pasitraukti nuo visų, kol įstengs 
grįžti savin. Tvinkčiojimas smilkiniuose perėjo į siaubingą ūžesį. — 
Žinau, kad tau buvo sunku. 

— Atrodo, kad tu puikiai su viskuo susidoroji, — pratarė 
Benas vilkdamasis bliuzoną ir mesdamas jį ant kėdės. — Manęs tau 
nereikia atsiprašinėti. Tikriausiai nepamiršai, kad aš tarnyboje. 

— Taip, žinoma, nepamiršau. Klausyk,.— įstengė pratarti Tęsė 
vos nurydama purslojantį karštį, — aš einu į vonią. 

— Žinoma, eik, — atsakė Benas eidamas prie baro, kur buvo 
pasidėjęs degtinės atsargų. — O aš einu išgerti. 

Tęsė nenuėjo į miegamąjį persirengti. Jai už nugaros tyliai užsivėrus 
durims, Benas išgirdo į vonią plūstančios čiurkšlės šniokštimą. 

Pildamas į stiklą degtinę Benas svarstė, jog niekada to vaiko nematė, 
todėl nebuvo aiškios priežasties jausti apmaudą. Aišku, natūralu jausti 
gailestį, sielvartauti ar net pykti, kad prarasta dar viena gyvybė, labai 
jauno žmogaus gyvybė, bet nebuvo jokios priežasties nežabotam, 
purtančiam įniršiui. 

Ji taip puikiai sugeba atsiriboti. Ji tokia nepaliečiama. 

Visai kaip Džošo gydytojas. 

Benui užspaudė gerklę ilgus metus giliai slėptas kartėlis. Jis 
gurkštelėjo degtinės tarsi mėgindamas nuplauti nemalonų skonį, o paskui 
padėjo stiklą į barą kartu su buteliu. Net nebūdamas tikras tuo, ką dabar 
darys, jis koridoriumi pasuko vonios link ir atidarė duris. 

Vonia buvo tuščia. 

Tarsi griaustinis vanduo šniokštė pliaupdamas į vonią ir sū- 
kuriuodamas ties skyle, kurios Tęsė net nesivargino užkimšti. Vanduo 
smarkiai garavo, jau buvo aprasojęs ir veidrodis. Su visais drabužiais Tęsė 
buvo atsirėmusi į kriauklę ir karčiai raudojo įsikniaubusi į delnus. 

Minutėlę Benas taip ir stovėjo tarpduryje tylėdamas; jis buvo per daug 
apstulbęs, kad įeitų vidun, ir per daug sutrikęs, kad uždarytų duris ir 
paliktų ją ramybėje, kurios ji taip ieškojo. 

Jis niekada jos nebuvo matęs tokios bejėgės, nugalėtos savų emocijų. 
Lovoje ją kartais visiškai užvaldydavo aistra, kartais jam pavykdavo 
pastebėti, jog ji visiškai panirus ekstazėje. Bet paskui ji tuojau grįždavo. 
Visada grįždavo. Dabar Tęsė sielvartavo, ir tasai sielvartas buvo labai 
didelis. 

Ji net neišgirdo, kaip jis atidarė duris. Ji lėtai siūbavo pirmyn atgal 
tarsi mėgindama kaip nors save nuraminti. Benui sugniaužė gerklę, 
apmaudas kažkur dingo. Jis jau buvo betiesiąs į ją ranką, bet paskui 
sudvejojo. Jis suprato, kad gerokai sunkiau paguosti žmogų, kuris tau 
labai daug ką reiškia. 

-— Tese, — pratarė Benas. Kai jis galiausiai ją palietė, Tęsė 


krūptelėjo. Kai jis ją apsikabino, Tęsė tarsi suakmenėjo. Jis jautė, jog ji 
mėgina atsiriboti nuo ašarų ir nuo jo paties. — Eikš, tau reiktų atsisėsti. 

— Ne. 

Ji pasijuto pažeminta. Ji buvo užklupta slapčiausią ir asmeniškiausią 
akimirką, ji buvo užklupta dvasiškai išrengta, neturinti jėgų prisidengti. Ji 
troško tik vienumos ir laiko, kad galėtų nors truputį atsigauti. 

— Prašau, valandėlę palik mane vieną. 

Beną skaudino jos pasipriešinimas, skaudino tai, jog ji atmeta siūlomą 
pagalbą, kurią jam labai norėjosi suteikti. Jį skaudino, kad ji traukiasi. 
Tada Benas pajuto, kaip ji sudrebėjo. Šis drebulys buvo dar baisesnis už 
ašaras. Tylėdamas Benas priėjo ir užsuko kraną. 

Ji atsidengė veidą ir įsikibo į kriauklės kraštą. Dabar jos nugara buvo 
visiškai tiesi, Tęsė tarsi buvo pasirengusi atremti bet kokį smūgį ar ištiestą 
pagalbos ranką. Drėgnos jos akys pažvelgė Benui į akis. Jos skruostai jau 
buvo spėję parausti nuo gausių ašarų. Benas nepratarė nė žodelio, jis nė 
nesumetė, ką turėtų sakyti. Jis paėmė Tęsę ant rankų ir nunešė į kambarį. 

Jis manė, jog ji ims priešintis, kad apipils piktais žodžiais. Tačiau jo 
glėbyje jos kūnas suglebo, ji įsikniaubė jam į kaklą ir vėl pravirko. 

— Jis buvo dar visai vaikas. 

Benas prisėdo ant lovos krašto ir tvirčiau ją apkabino. Jis pajuto 
svilinančias Tesės ašaras. 

— Žinau. 

— Niekaip negalėjau jo pasiekti. O privalėjau. Ir kam tie 
mokslai, studijos, praktika, savianalizė, knygos ir paskaitos, jeigu aš 
neįstengiau prie jo prieiti. 

-—- Tu mėginai. 

— Nepakankamai, — atsakė Tęsė. Dabar jai veržte veržėsi 
sprogdinantis pyktis, bet tai Beno nestebino. Jis to ir laukė, to ir vylėsi. — 
Aš turėčiau gydyti. Turėčiau padėti, o ne vien kalbėti apie pagalbą. Aš ne 
tik neįstengiau baigti viso gydymo kurso, aš neįstengiau išsaugoti jo 
gyvybės. 

— Ar iš psichiatrų reikalaujama turėti dieviškus ego? 

Beno žodžiai paveikė ją kaip antausis. Tęsė net pasitraukė nuo jo. Po 
akimirkos ji jau stovėjo. Nuo skruostų dar nebuvo nudžiūvusios ašaros, jos 
kūnas tebevirpėjo, tačiau dabar jau nebeatrodė, kad ji neatlaikys. 

— Kaip tu drįsti šitaip kalbėti? Berniukas nebegyvas. Jis 
niekada negalės vairuoti automobilio, įsimylėti, sukurti šeimos. Jis mirė, o 
faktas, kad už jo mirtį esu atsakinga aš, neturi nieko bendra su ego. 

-— Tikrai? — pratarė Benas taip pat stodamasis. Tesei nespėjus 
nusigręžti jis sugriebė ją už pečių. — Tu privalai visada būti tobula, 
privalai visada susitvardyti, visada žinoti atsakymus ir pateikti 
sprendimus? Šį kartą tu nepateikei atsakymo ir neįstengei pasirodyti 


nepalaužiama. Pasakyk man, ar galėjai jį sulaikyti nuo lemtingo žingsnio 
nuo tilto? 

— Privalėjau galėti, — pratarė Tęsė vėl sukūkčiojusi ir pri- 
spaudusi prie akių delnus. — Ne. Ne, aš negalėjau jam suteikti visko. 

Vėl ją apkabinęs Benas grąžino Tęsę ant lovos. Pirmąkart per jų 
pažinties laiką Benas pasijuto jai reikalingas, pasijuto esąs jos ramstis. 
Kitu atveju jam būtų tekę pasidairyti durų. Tačiau dabar jis sėdėjo greta 
jos paėmęs už rankų, o jos galva ilsėjosi ant jo peties. Visiška pilnatvė. 
Jam buvo labai keista ir baugu jausti pilnatvę. 

— Tese, čia tas pats berniukas, apie kurį jau ir anksčiau buvai 
pasakojusi, tiesa? 

Tęsė prisiminė tą naktį, kai susapnavo košmarą, kai nubudusi pajuto 
Beno šilumą, kai suprato galinti jam išsipasakoti. 

— Taip. Aš jau ištisas savaites nerimavau dėl to, ką jis gali 
padaryti. 

— Ir tu viską pasakei jo tėvams? 

— Taip, aš jiems pasakiau, bet... 

-— Jie nieko nenorėjo klausyti. 

— Bet tai nieko neturėjo pakeisti. Aš privalėjau... — Tęsė 
nutilo, kai Benas atgręžė ją į save. — Ne, — galiausiai sutiko ji giliai 
atsidususi, —jie nieko apie tai nenorėjo girdėti. Jo motina nutarė nebetęsti 
gydymo pas mane. 

— Ir nutraukė paskutinę giją. 

— Toks jos poelgis galėjo paskatinti j j dar labiau užsidaryti 
savyje, bet aš nemanau, kad tai buvo lemiamas veiksnys, pastūmėjęs Džo į 
savižudybę. 

Tęsė tebesielvartavo, bet dabar jos mintys buvo skaidresnės, ji galėjo 
vertinti objektyviau, negalvodama vien apie savo darbą. 

-— Manau, kad šįvakar dar kas nors nutiko. 

-- Kaip manai, ar žinai, kas tai galėtų būti? 

— Galbūt, — atsakė Tęsė vėl stodamasi. Ji negalėjo išsėdėti. — 
Kelias savaites mėginau susisiekti su Džo tėvu. Jo telefonas išjungtas. 
Prieš kelias dienas net mėginau jo ieškoti namuose, bet paaiškėjo, jog jis 
kažkur persikėlė ir nepaliko naujojo adreso. Buvo tartasi, kad šį savaitgalį 
jis praleis su Džo, —kalbėjo Tęsė atgalia ranka braukdama nuo skruostų 
ašaras. — Džo per daug tikėjosi. Kai tėvas neatvažiavo jo pasiimti, jo 
našta dar labiau pasunkėjo. Galbūt šis paskutinis akmuo jį ir prilenkė, 
našta pasidarė nebepakeliama. Jis buvo gražus berniukas, tiksliau, jau 
beveik jaunuolis. 

Tęsė vėl apsiašarojo, tik šį kartą jau ne sielvarto ašaromis. Ji 
paprasčiausiai graudžiai verkė. 

-- Jam teko tiek daug iškentėti, bet giliai širdyje jis nebuvo 


praradęs begalinio poreikio būti mylimas. Džo paprasčiausiai negalėjo 
patikėti, kad ir jis nusipelnė nuoširdaus kieno nors rūpesčio. 

— O tu juo rūpinaisi. 

— Taip. Gal net per daug. 

Keista, bet tasai nedidukas sunkus pykčio kamuoliukas, apaugęs keliais 
apmaudo sluoksniais, tūnojęs Beno širdyje nuo brolio mirties, pamažu ėmė 
tirpti. Jis pažvelgė į Tęsę — atsiribojusią, objektyvią psichiatrę, žmonių 
protų naršytoją — ir išvydo tikrus, žmogiškus sielvarto paliktus randus; ji 
sielojosi ne tik dėl savo paciento, bet ir dėl berniuko. 

— Tese, tai, ką ligoninėje tau prikalbėjo berniuko motina... 

— Tai nesvarbu. 

22 Ne, svarbu. Ji buvo neteisi. 

Tęsė nusigręžė ir blausioje iš koridoriaus sklindančioje šviesoje virš 
spintos kabančiame veidrodyje pamatė savo pačios atspindį. 

— Tik iš dalies. Matai, aš niekada nesužinosiu, ar būčiau 
sulaukusi kitokių rezultatų, jeigu prie berniuko būčiau ėjusi kitais keliais. 

-- Ji buvo neteisi, — pakartojo Benas. — Prieš kelerius metus ir 
aš panašiai kalbėjau. Galbūt ir aš klydau. 

Tęsė veidrodyje pamatė ir Beno akis. Apgaubtas šešėlių jis tebesėdėjo 
ant lovos. Atrodė toks vienišas. Šitai Tesei atrodė išties keista, nes iki šiol 
ji įsivaizdavo, kad jis nuolatos turėtų būti apsuptas draugų, gerų emocijų ir 
raminamas pasitikėjimo savimi. Ji atsigręžė, bet liko stovėti savo vietoje, 
nes nebuvo tikra, ar būtent dabar jis trokšta jos artumo. 

— Aš tau niekada nepasakojau apie Džošą, savo brolį. 

— Ne, nepasakojai. Tu mažai kalbi apie savo šeimą. Net ne- 
žinojau, kad turėjai brolį. 

— Jis buvo beveik ketveriais metais už mane vyresnis, — 
pradėjo pasakoti Benas būtuoju laiku, bet Tęsė ir taip suprato, kad jis jau 
miręs. Ji tai suprato vos Benui paminėjus brolio vardą. — Jis buvo 
auksarankis žmogus. Nesvarbu, ko jis griebdavosi, viską padarydavo daug 
geriau nei kiti. Kai dar buvome vaikai, turėjome alavinių žaisliukų rinkinį, 
tokį konstruktorių. Aš sukonstruodavau paprastą mašinėlę, o Džošas 
padarydavo mašiną su šešiolika ratų... Mokykloje vargais negalais 
gaudavau aštuntuką, jeigu prieš tai mokydavausi tol, kol iš kaktos imdavo 
lipti akys, o Džošas parašydavo testą net neatsivertęs vadovėlio. Jis viską 
išmokdavo per pamokas. Mano mama sakydavo, jog jis yra palaimintas. Ji 
vylėsi, kad kada nors jis taps kunigu; jos manymu, vos įšventintas jis 
turėjo pradėti daryti stebuklus. 

Benas pasakojo visa tai be jokio apmaudo, kokio galima tikėtis iš 
jaunesniųjų brolių lūpų; jo balse galėjai išgirsti linksmą gaidelę ir šiek 
tiek daugiau nei truputį susižavėjimo. 

— Tu tikriausiai labai jį mylėjai. 


— Kartais aš jo nekęsdavau, — atsakė Benas trukteldamas 
pečiais. Jis suprato, jog neapykanta dažnai dar labiau pakursto pačią 
tikriausią meilę. — Bet dažniausiai aš jį labai mylėdavau ir manydavau, 
kad jis nepakartojamas. Jis niekada prie manęs nekibdavo, nors tikrai 
galėjo. Jis buvo daug už mane didesnis, bet jam paprasčiausiai 
nesinorėdavo peštis. Nesakyčiau, kad jis buvo šventuolis. Jis buvo geras; 
geras pačia tikriausia to žodžio prasme. 

Kai augome, gyvenome tame pačiame kambaryje. Kartą mama surado 
mano Playboy 'ų slėptuvę. Ji buvo pasiryžusi išmušti iš manęs visas gašlias 
mintis. Džošas jai pasakė, kad žurnalai jo, kad jis rengia straipsnį apie 
pornografiją ir jos sociologinę įtaką paaugliams. 

Tęsė nebegalėjo susilaikyti ir nusijuokė. 

— Ir mama tuo patikėjo? 

— Taip, patikėjo, — atsakė Benas ir nusišypsojo viską pri- 
siminęs. — Džošas niekada nemeluodavo gelbėdamas savo kailį, nebent 
tada, kai, jo manymu, nebebūdavo kitos išeities. Vidurinėje mokykloje jis 
žaidė futbolo komandoje. Visos mergaitės tiesiog kabindavosi jam ant 
kaklo. Aišku, jis buvo normalus vyrukas, todėl negalėjo tuo nepasinaudoti, 
bet viena mergaitė jam ypač patiko. Jis pasirinko vieną, kad plikai 
nenukrėstų viso medžio. Vis dėlto, mano manymu, tai buvo viena 
didžiausių iš kada nors padarytų jo klaidų. Ji buvo tikrai šauni, sumani, iš 
pasiturinčios šeimos, bet kartu ganėtinai lėkšta. Džošas buvo išprotėjęs iš 
meilės; baigdamas mokyklą jis pasiėmė visas savo santaupas ir nupirko jai 
deimantą. Ne kokį nors pigų menkniekį, bet tikrą deimantą. Ji vaikštinėjo 
juo pasipuošusi priversdama kitas mergaites žaliuoti iš pavydo. 

Paskui jie dėl kažko susipyko. Jis niekada man nepasakojo, dėl ko, bet 
tada buvo susipykę mirtinai. Džošas buvo gavęs stipendiją studijoms 
Noterdame, bet vos baigęs mokyklą jis užsiverbavo 1 armiją. Tada 
jaunimas protestavo prieš kovas Vietname, rūkė žolę ir puošėsi 
pacifistiniais ženklais, bet Džošas nutarė kelerius gyvenimo metus 
paaukoti savo šaliai. 

Pirmą kartą nuo pasakojimo pradžios Benas ėmė ieškotis cigaretės. Jos 
galiukas ryškiai sužibo jį apgaubusioje prieblandoje. 

— Tada mano mama marias priverkė, bet tėvas labai juo di- 
džiavosi. Jo sūnus — ne koks nors karinės tarnybos vengiantis berniokas, 
ne apkvaitęs nuo žolės koledžo studentas, bet tikras amerikietis. Mano 
tėvas — paprastas žmogus, todėl taip ir galvojo. Aš pats linkau daugiau 
kairėn. Pats rudenį ruošiausi pradėti aukštesnes studijas, todėl maniau, kad 
jau žinau viską, ką turėčiau žinoti. Visą naktį prakalbėjau su Džošuų 
norėdamas jį atkalbėti nuo priimto sprendimo. Aišku, visi dokumentai jau 
buvo pasirašyti, buvo per vėlu ką nors pakeisti, bet tada maniau, kad turi 
būti kokia nors išeitis. Sakiau jam, jog tikrai kvaila išbraukti trejus 


gyvenimo metus dėl kažkokios merginos. Tačiau bėda buvo ta, kad Džošas 
galvojo daug giliau. Vos tik jis užsirašė savanoriu, iškart įtikėjo, kad bus 
geriausias kareivis visoje Jungtinių Valstijų kariuomenėje. Valdžia jau 
kalbėjosi su juo apie karininko tarnybą. Džonsono teigimu, kariuomenei 
reikėjo sumanių, gabių karininkų, vadovaujančių daliniams. Džošas ir 
matė save kaip tokį karininką. 

Tada Tęsė išgirdo jo balse nuskambėjusią skausmingą gaidelę. 
Nedegdama šviesos ji priėjo prie Beno. Jis net nemanė, kad jam trūksta jos 
artumo, bet vos pajutęs Tesės prisilietimą jis pasijuto ramiau. 

— Taigi jis ir nuėjo, — giliai užtraukdamas ir išpūsdamas dūmų 
kamuolį tęsė Benas. — Jis įlipo į autobusą; toks jaunas, sakyčiau, gražus, 
kupinas idealizmo, pasitikėjimo. Iš jo laiškų galėjai spręsti, kad Džošas 
pateko į pagrindinę kariuomenę. Disciplina, muštras, drausmė... Jis labai 
lengvai su visais susidraugaudavo, todėl ten jam taip pat nebuvo sunku 
bendrauti. Mažiau nei po metų jis buvo paskirtas į Vietnamą. O aš tuo 
metu kamavausi su algebros uždaviniais ir rinkausi futbolo komandos sir- 
galių grupę. Džošas išplaukėjau leitenantas. 

Benas nutilo. Tęsė sėdėjo greta suėmusi jį už rankų. Ji laukė, kol jis 
vėl prabils. 

— Jam būnant Vietname mama kiekvieną dieną eidavo į baž- 
nyčią. Ji, uždegdavo žvakelę ir melsdavo Švenčiausiąją Mergelę paprašyti 
savo Sūnaus globoti Džošą. Kiekvieną kartą gavusi laišką ji skaitydavo jį 
tol, kol išmokdavo atmintinai. Tačiau gana greitai laiškai pasikeitė. Jie 
sutrumpėjo, pasikeitė ir jų nuotaika. Dabar jis jau neberašė apie savo 
draugus. Mes ilgą laiką nežinojome, kad du patys geriausi jo bičiuliai 
buvo ištaškyti džiunglėse. Mes to nesužinojome, kol jis negrįžo namo ir 
nepradėjo sapnuoti košmarų. Jis ten nežuvo. Tikriausiai mano mama buvo 
sudeginusi pakankamai žvakučių, bet jis vis dėlto mirė. Mirė tikrasis 
Džošas. Man reikia išgerti. 

Prieš jam atsistojant Tęsė paėmė jį už parankės. 

— Aš atnešiu. 

Tęsė paliko jį vieną; ji norėjo duoti jam šiek tiek laiko. Tęsė įpylė dvi 
taures maloniai šildančio brendžio. Sugrįžusi į kambarį, ji pamatė, kad 
Benas net nepajudėjęs iš vietos prisidegė dar vieną cigaretę. 

— Ačiū, — pratarė Benas. Jis gurkšnojo tarsi norėdamas nu- 
plauti visą susikaupus; kartėlį. — Tada jau niekas nebesveikin- davo 
grįžusių didvyrių. Karas visiems apkarto. Džošas grįžo su medaliais, 
puikiomis rekomendacijomis ir uždelsto veikimo bomba širdyje. Kurį 
laiką viskas, rodos, gerai klostėsi. Jis buvo ramus, tylus, bet mes 
supratome, kad žmogus negali grįžti nepasikeitęs. Jis grįžo namo, susirado 
darbą. Jis nenorėjo kalbėti apie tolesnes studijas. Mes visi puikiai 
supratome, jog jam paprasčiausiai reikia dar šiek tiek laiko. 


Beveik po metų prasidėjo košmarai. Jis nubusdavo rėkdamas, išpiltas 
prakaito. Jis prarado darbą. Jis mums pasakė, jog išėjo savo noru, bet 
tėvas sužinojo, kad jis su kažkuo susimušė ir buvo atleistas. Po metų 
reikalai dar labiau pablogėjo. Jis negalėdavo išsilaikyti darbe ilgiau nei 
kelias savaites. Jis pradėjo grįžti namo girtas, o kartais ir visai negrįždavo. 
Košmarai pasidarė nebepakeliami. Vieną naktį aš pamėginau jį pažadinti ir 
išvaduoti iš sapno; jis bloškė mane per visą kambarį. Pradėjo šaukti apie 
pasalą ir snaiperius. Kai pakilau iš lovos ir mėginau jį nuraminti, jis mane 
puolė. Kai į kambarį įėjo tėvas, Džošas jau buvo pradėjęs mane smaugti. 

— O Dieve, Benai... 

— Tėvui pavyko jį prižadinti ir apraminti. Kai Džošas susivokė, 
ką padarė, tiksliau, ką galėjo padaryti, jis tiesiog atsisėdo ant grindų ir 
pravirko. Niekada nieko nebuvau matęs taip verkiant. Jis niekaip negalėjo 
liautis. Mes nugabenome jį į Veteranų draugiją. Ten jam buvo paskirtas 
psichiatras. 

Beno cigaretės galiukas buvo virtęs į pelenus. Nukrėtęs juos Benas 
gurkštelėjo brendžio. 

-—- Tada aš jau studijavau koledže, todėl turėdamas laisvą 
popietę jį veždavau pas gydytoją. Negalėjau pakęsti to kabineto; ten 
patekęs visada įsivaizduodavau gulįs kape. Džošas įeidavo, paskui kartais 
pasigirsdavo jo verksmas. Kitais kartais visiškai nieko negirdėdavau. Po 
penkiasdešimties minučių jis išeidavo. Aš vis laukiau ir tikėjausi, kad 
vieną dieną jis išeis pro tas duris ir bus toks, koks būdavo anksčiau. 

— Kartais šeimai būna sunkiau nei tam, kuris serga, — pratarė 
Tęsė tebelaikydama ranką visai šalia Beno, leisdama jam rinktis — 
priimti, ar atsisakyti artumo. — Kai beprotiškai nori padėti, jautiesi 
bejėgis, kai privalai labai aiškiai mąstyti, pasijunti esąs visiškai sutrikęs. 

— Vieną dieną mama nebeišlaikė. Buvo sekmadienis. Ji virė 
pietus ir buvo pastačiusi ant viryklės puodą. Staiga ji ėmė ir išvertė viską į 
kriauklę. Tada ji kalbėjo, kad jeigu jis sirgtų vėžiu, būtų galima imti ir 
išpjauti auglį. Nejaugi jie nemato, kas dedasi jo viduje, kas jį taip smarkiai 
graužia? Kodėl jie niekaip nesuranda būdų visa tai pašalinti? 

Benas žvelgė į brendžio stiklą kuo aiškiausiai išvydęs prie kriauklės 
stovinčios ir raudančios motinos paveikslą. 

— Kurį laiką atrodė, jog jam iš tikrųjų pagerėjo. Kadangi jis 
lankėsi pas psichiatrą, o jo darbo knygelėje buvo labai daug įrašų, jam 
buvo sunku susirasti darbą. Tada pasistengė mūsų kunigas. Apeliuodamas 
į kitų krikščioniškus jausmus, jis surado Džošui darbą vietinėse 
dirbtuvėse. Prieš penkerius metus Džošas galėjo pasinaudoti stipendija ir 
studijuoti Noterdame, o dabar jis buvo mechanikas ir keitė automobilių 
žvakes. Vis dėlto tai buvo šioks toks darbas. Košmarai aprimo. Nė vienas 
iš mūsų nežinojo, kad jis saujomis rijo raminamuosius. Paskui jis ėmėsi 


heroino. Ir to nepastebėjome. Galbūt, jeigu būčiau daugiau buvęs 
namuose, būčiau pastebėjęs, bet tada studijavau koledže ir pirmą kartą 
gyvenime panorau rimtai mokytis. Mano tėvai absoliučiai nieko neišmanė 
apie narkotikus, jie buvo tikri naivuoliai. Gydytojas taip pat nieko 
nepastebėjo. Jis buvo reguliariosios armijos majoras, lankęsis Korėjoje bei 
Vietname, bet jis nežinojo, kad kiekvieną vakarą Džošas išgeria arkliškas 
dozes, kad pratrauktų naktį. 

Prieš išgerdamas paskutinį brendžio gurkšnį Benas perbraukė delnu per 
plaukus. 

-— Nežinau, galbūt tasai vyrukas persidirbo, o gal tiesiog 
išsisėmė kaip specialistas. Kad ir kaip ten būtų, po dvejų metų terapijos, 
po tūkstančių sudegintų žvakučių ir maldų Švenčiausiajai Mergelei, 
Džošas užsidarė kambaryje, apsivilko kareivišką uniformą, prisisegė 
medalius ir, užuot prisitraukęs švirkštą, užsitaisė revolverį ir viską 
pabaigė. 

— Benai, pasakymas “man labai gaila" tikrai nieko nereiškia, 
na, beveik nieko nereiškia, bet aš nieko daugiau negaliu pasakyti. 

— Tada jam buvo tik dvidešimt ketveri. 

O tu buvai vos dvidešimties, pamanė Tęsė bet užuot pasakiusi tai 
garsiai, apsikabino Beną. 

-— Tuomet kaltinau visas Jungtines Valstijas, armiją, visą karinę 
sistemą. Tačiau pagalvojau, jog geriau susitelkti į gydytoją, kuris turėjo 
Džošui padėti. Prisimenu, kaip sėdėjau kambaryje, kur gyvenome kartu su 
Džošu, ir galvojau, kad tas galvijas privalėjo ką nors padaryti. Viršuje 
viską apžiūrinėjo policija. Psichiatras privalėjo jam padėti. Kurį laiką net 
galvojau, jog galėčiau jį nužudyti, bet kaip tik tada atėjo kunigas ir 
išblaškė mano mintis. Jis nenorėjo suteikti Džošui paskutinio patepimo. 

— Aš nelabai suprantu. 

-— Tai buvo ne senasis mūsų kunigas, bet dar visai jaunas, vos 
baigęs seminariją vaikis, kuris pažaliavo nuo minties, kad jam reiks užlipti 
į viršų pas Džošą. Jis pasakė, jog Džošas savo valia, būdamas blaivaus 
proto, pasirinko gyvenimą baigti padarydamas mirtiną nuodėmę. Jis 
pasakė nesuteiksiąs jam išrišimo. 

-— Bet taip neteisinga. Dar daugiau, tai žiauru. 

— Aš jį išmečiau. Mano mama taip pat ten buvo; ji pastovėjo 
kietai suspaudusi lūpas, sausomis akimis, o paskui nuėjo į kambarį, kur 
ant sienos buvo ištiškusios jos sūnaus smegenys, ir pati ėmė melsti Dievo 
atleidimo. 

-— Tavo mama labai stipri. Tikriausiai ji nepaprastai nuoširdžiai 
tiki. 

— Visą gyvenimą ji kepė bandeles, — atsakė Benas prisit- 
raukdamas Tęsę arčiau, nes dabar jam labai trūko moteriško švelnumo ir 


artumo. Net nežinau, ar pats būčiau įstengęs antrą kartą užlipti tais 
laiptais, bet ji sugebėjo tai padaryti. Žiūrėdamas į ją, supratau, jog, 
nepaisant ją ištikusio sielvarto ir skausmo, ji tikėjo, ji visada tikės, kad 
tai, kas nutiko Džošui, buvo Dievo valia. 

-- Bet tu taip nemanei. 

— Ne. Man atrodė, jog dėl to kažkas turėjo būti kaltas. Džošas 
niekada gyvenime nebuvo nieko nuskriaudęs ar įskaudinęs, nieko, kol 
nenuvyko į Vietnamą. Tada tai, ką jis ten darė, visiems atrodė teisinga, 
nes jis kovėsi už savo šalį. Bet iš tikrųjų tai nebuvo teisinga, ir jis 
negalėjo ilgiau gyventi taikstydamasis su tuo žinojimu. Mes manėme, kad 
psichiatras jam įrodys, jog visai nesvarbu, ką jis yra padaręs anksčiau; jis 
privalo save branginti, privalo žinoti, kad yra vertinamas kitų. 

Ir iš Tesės buvo tikimasi to paties — įrodyti Džo Higinsui, kad jo 
gyvybė yra vertybė. 

— Ar paskui tu kalbėjais! su Džošo gydytoju? 

— Vieną kartą. Man atrodo, tada dar buvau įsitikinęs, jog turiu 
jį nudėti. Jis sėdėjo už stalo sunėręs rankas. 

Benas pažvelgė į savo paties rankas, dabar sugniaužtas į kumščius. 

— Jis nieko nejautė. Jis pasakė, jog jam labai gaila, paaiškino, 
kaip žiauriai gali pasireikšti uždelsto streso sindromas. Tada, 
tebelaikydamas sunertas rankas, tarsi visai niekuo dėto žmo gaus balsu jis 
man pasakė, kad Džošas nesugebėjo susidoroti su luo, kas jam nutiko 
Vietname, jog grįžęs namo ir pamėginęs gyventi taip, kaip gyveno 
anksčiau, jis ėmė jausti dar didesnį spaudimą, kol galiausiai nebeišlaikė. 

— Man labai gaila, Benai. Tikriausiai beveik viskas, ką jis tau 
pasakė, buvo tiesa, bet visa tai jis galėjo išsakyti kitaip. 

— Vargu ar jam visa tai ką nors reiškė. 

— Benai, aš tikrai nenoriu jo ginti, bet dauguma gydytojų, 
terapeutų, chirurgų ar psichiatrų, laikosi atokiai nenorėdami per daug 
suartėti su nelaimės ištiktais, nes ką nors praradę, neįstengę žmogaus 
išgelbėti, jie patys jaučia išties didelį skausmą. 

— Taip, kaip ir tu kenti netekusi Džo. 

— Tave tiesiog drasko kančia ir kaltės jausmas; jeigu tai 
kartojasi per dažnai, galiausiai nieko nebelieka nei tau pačiam, nei kitam 
tavo pacientui. 

Galbūt Benas tai suprato, galbūt buvo bepradedąs suprasti. Bet jis 
niekaip negalėjo taikstytis su mintimi, kad Džošas, reguliariosios armijos 
vilkas, galėtų užsidaryti vonios kambaryje ir raudoti. 

— Kodėl tu dirbi tokį darbą? 

— Man atrodo, kad ilgokai turėčiau ieškoti atsakymo, lygiai 
kaip ir tu. 

Atsigręžusi ji palietė Beno veidą. 


—- Visada labai skaudu, kai padarai per mažai arba pavėluoji. 

Tęsė prisiminė, kaip atrodė Benas, kai pasakojo jai apie tris 
nepažįstamuosius, nužudytus dėl saujos monetų. 

— Mes skiriamės mažiau, nei man atrodė pirma. 

Benas palietė lūpomis Tesės delną ir pasijuto nuramintas. 

— Gal ir nesiskiriam. Kai šįvakar tave pamačiau, pasijutau taip, 
kaip ir tada, kai pamačiau tave žvelgiančią į alėjoje gulinčią Eni Ryzoner. 
Tu atrodei tokia atsiribojusi, tarsi tragedija nė trupučio nebūtų tavęs 
palietusi. Tu taip puikiai moki tvardytis, visai kaip tasai majoras, sunėręs 
ant stalo padėtas rankas ir pasakojantis, kodėl mano brolis nebegyvas. 

— Tvardytis ir atsiriboti — du skirtingi dalykai. Juk tu pats 
policininkas, turėtum tai žinoti. 

— Norėjau būti tikras, jog tu ką nors jauti, — atsakė Benas 
tvirtai laikydamas ją už rankos ir žvelgdamas į akis. — Man atrodo, jog iš 
tikrųjų tada tetroškau vienintelio dalyko, kad būčiau tau reikalingas. 

Tikriausiai šie žodžiai buvo pati sunkiausia išpažintis Beno gyvenime. 

— Tėjęs į vonią ir pamatęs tave verkiančią, aš supratau, jog esu 
reikalingas, ir man labai palengvėjo. 

— Nenorėjau, kad pamatytum mane tokią. 

— Kodėl? 

—- Todėl, kad nevisiškai tavimi pasitikėjau. 

Benas nuleido akis ir ėmė tyrinėti savo ranką, kurioje laikė laibą, 
neįtikėtinai smulkų riešą. 

— Apie Džošą dar niekada niekam nepasakojau. Niekam, 
išskyrus Edą. Iki šiol jis buvo vienintelis žmogus, kuriuo pasitikėjau, — 
kalbėjo Benas pakeldamas jos pirštus sau prie lūpų. — Na, ir kas gi dabar 
dedasi? 

— O ko tu norėtum? 

Net ir juokas, nors labai tylus ir nelinksmas, gali padėti. 

— Norėčiau, kad baigtųsi psichiatro terapijos seansas, — pratarė 
Benas. Susimąstęs jis vedžiojo pirštais po Tesės perlų vėrinį, o paskui jį 
nusegė. Tesės kaklas buvo švelnus ir kvapus. — Tese, jeigu tada, kai 
viskas pasibaigs, aš tavęs paprašyčiau viską atidėti ir kelioms dienoms, na, 
gal kokiai savaitei kur nors su manimi išvažiuoti, ar tu sutiktum? 

— Taip. 

Pralinksmėjęs ir gerokai nustebęs Benas pažvelgė į Tęsę: 

— Taip paprastai imi ir sutinki? 

— Kai ateis kelionės laikas, tada ir paklausiu, kur vykstame, kad 
žinočiau, ką man pasiimti — maudymosi kostiumėlį ar kailinius, — atsakė 
Tęsė imdama iš Beno perlus ir dėdama juos ant greta stovinčio stalelio. 

— Juos turėtum laikyti seife. 

-- Aš juk miegu su policininku, — atsakė Tęsė. Ji aiškiai matė, 


jog Benas tebėra susimąstęs. Ji nutuokė, kur skrajoja jo mintys. — Benai, 
viskas greitai baigsis. 

— Taip, — sutiko Benas, bet prisitraukęs ją arčiau ir pradėjęs 
glamonėti jis pajuto, kad labai bijo. 

Tąvakar buvo lapkričio dvidešimt aštuntoji. 

— Kol neleisiu, negalėsi nė kojos iš namų iškelti. 

— Tikrai niekur neisiu, — sutiko Tęsė šukuodamasi. Benas 
žiūrėjo, kaip ji segasi viršugalvyje plaukus. — Namuose turiu pakankamai 
darbo, kurio užteks visai dienai. Nepakilsiu nuo stalo. 

m Tu net šiukšlių nenešk. 

— Nenešiu net ir tada, jeigu kaimynai surašys peticiją. 

-— Tese, noriu, kad labai rimtai į tai pažiūrėtum. 

— Aš ir žiūriu rimtai, — imdama auksinius trikampėlius ir 
segdamasi juos į ausis atsakė Tęsė. — Šiandien nė minutėlės nebūsiu 
viena. Aštuntą čia bus policininkas Pilomentas. 

Benas pažvelgė į šviesiai pilkas kelnes ir minkštą megztinį aukštu 
kaklu. 

— Ar dėl jo taip išsipuošei17 

— Žinoma. 

Benui priėjus arčiau, ji nusišypsojo pažvelgusi į dvigubą jų atspindį 
veidrodyje. 
— Pastaruoju metu jaučiu didelį potraukį policininkams. Gali 

būti, kad galiausiai tai peraugs į maniją. 

— Ar gali taip būti? — paklausė Benas pakšteldamas jai į kaklą. 

— Bijau, kad gali. 

Benas apkabino ją per pečius trokšdamas pajausti jos artumą. 

-— Ar dėl to tau neramu? 

— Ne, — atsakė Tęsė vis dar šypsodamasi ir apsigręždama jo 
glėbyje. — Nė trupučio dėl to nesijaudinu. Nei dėl to, nei dėl ko nors kita. 

Išvydusi surauktus Beno antakius, Tęsė palietė jo kaktą pirštu 
norėdama išlyginti raukšleles. 

-— Labai norėčiau, kad ir tu nesijaudintum. 

— Toks mano darbas — jaudintis. 

Kurį laiką Benas taip ir stovėjo laikydamas ją glėbyje, gerai 
žinodamas, jog jam bus labai sunku šįryt išeiti pro duris ir patikėti Tęsę 
kažkieno kito globai. 

— Pilomentas — geras vyrukas, — pratarė Benas Tesei daugiau 
mėgindamas nuraminti save, o ne ją. — Jis yra jaunas, bet labai 


pareigingas. Niekam nepavyks įsigauti pro duris, kol jis čia. 

-— Žinau. Eikš, išgersim po puodelį kavos. Tau dar liko kelios 
minutės. 

— Ketvirtą valandą jį pakeis Lauenstein, — kalbėjo Benas. 
Jiems nuėjus į virtuvę jis peržvelgė dienotvarkę, nors jie abu gerai žinojo 
kiekvieną suplanuotą minutę. — Ji — pati geriausia. Galbūt ji ir atrodo 
kaip užmiesčio namų šeimininkė, bet keblioj situacijoj pasitikiu tiktai ja. 

— Aš apskritai nė minutėlės neliksiu viena, — pratarė Tęsė 
imdama du puodelius. — Trečiame aukšte ir toliau budi policininkai, 
klausomasi telefoninių pokalbių, gatvėje visą laiką stovi policijos 
automobilis. 

— Šį kartą jis nebus juodai baltas. Jeigu jis sumanytų pulti, 
nenorime jo išbaidyti. Jį sekti man ir Edui padės Bigsbis, Roderikas bei 
Malendoras. 

— Benai, aš visai nesijaudinu, — pratarė Tęsė duodama Benui 
puodelį kavos ir vesdamasi jį už parankės prie stalo. — Aš jau viską gerai 
apgalvojau. Patikėk, aš tikrai viską gerai apgalvojau. Kol esu čia, kol esu 
viduje ir nepasiekiama, man nieko negali nutikti. 

— Jis nežino, kad tave saugo. Kai grįšiu vidurnaktį, įeisiu pro 
užpakalinį įėjimą ir užlipsiu laiptais. 

—- Šįvakar jis turi žengti paskutinį žingsnį, neabejoju tuo. Kai 
jis taip ir padarys, būsite netoliese. 

— Man labai malonus tavo pasitikėjimas, bet kartoju, kad 
jausčiausi ramesnis, jei tu nerimautum šiek tiek daugiau. Klausyk, 
nestoviniuok prie langų, — perspėjo ją Benas. Norėdamas suteikti savo 
žodžiams daugiau svorio jis suėmė Tęsę už rankos, kurioje ji laikė puodelį 
su kava. — Kai mes jį sučiupsime, nugabensime į skyrių apklausai, o tu 
liksi namie. 

— Benai, juk žinai, kaip man svarbu su juo pasikalbėti, pa- 
mėginti prie jo prieiti. 

— Ne. 

— Juk anksčiau ar vėliau aš vis tiek prie jo prieisiu. 

— Tik ne dabar. 

Tęsė atsitraukė ir pamėgino pasinaudoti kitokia taktika. Si mintis jai 
šovė į galvą labai anksti iš ryto 1r paskui jau neleido užmigti. 

— Benai, man atrodo, kad tu tą žmogų supranti geriau nei pats 
manai. Tu puikiai žinai, ką reiškia prarasti žmogų, kuris anksčiau buvo 
neatskiriama tavo gyvenimo dalis. Tu praradai Džošą, jis prarado Laurą. 
Mes nežinome, kas ji buvo, bet aišku tai, jog ji jam buvo nepaprastai 
svarbi. Tu man pasakojai, kad netekęs Džošo panorai užmušti jo gydytoją. 
Ne, luktelk, — tęsė ji pajutusi, jog Benas nori įsiterpti. — Tu norėjai ką 
nors įskaudinti, ką nors apkaltinti. Jeigu nebūtum emociškai stabilus ir 


tvirtas žmogus, tada taip ir būtum pasielgęs. Tada tu negalėjai taip lengvai 
išsivaduoti iš pykčio ir skausmo gniaužtų. 

Benas pasijuto nejaukiai, nes negalėjo nesutikti, jog Tesės žodžiai 
buvo teisingi. 

-- Galbūt aš labai kentėjau, galbūt man labai skaudėjo, bet aš 
nepradėjau žudyti žmonių. 

— Ne, tu tapai policininku. Galbūt tokio pasirinkimo priežastis 
kaip tik ir buvo ta, jog tau reikėjo rasti atsakymus, jog tau reikėjo įvesti 
tvarką. Tu buvai sveikas, pasitikintis savimi, net ir didžiausią gyvenimo 
tragediją galėjai nugalėti užsiimdamas kokia nors konstruktyvia veikla. 
Bet, Benai, jeigu tu nebūtum sveikas, jeigu neturėtum tvirto savojo “aš", 
jeigu aiškiai nežinotum, kas yra teisinga, o kas ne, galbūt ir tavo 
vidiniame pasaulyje būtų įvykęs koks nors lūžis. Mirus Džošui tu praradai 
tikėjimą. Man atrodo, kad ir jam taip nutiko praradus Laurą. Mes 
nežinome, prieš kiek laiko jis patyrė netektį — prieš metus, prieš 
penkerius ar prieš dvidešimt metų, bet jis surankiojo visus tikėjimo liku- 
čius ir vėl sulipdė juos į krūvą. Tik nutiko taip, kad tie likučiai nelabai 
tinka vienas prie kito, nes jų krašteliai gerokai apirę. Jis žudo, aukoja tam, 
kad išgelbėtų Laurą, jos sielą. Po tavo pasakojimo tą vakarą aš 
susimąsčiau. Galbūt ji mirė mirtinoje nuodėmėje, kaip sako bažnyčia, ir 

moteris, kurios jam primena Laurą. Bet drauge jis gelbsti jų sielas. 

— Galbūt viskas, ką kalbi, yra teisinga. Tačiau visa tai nekeičia 
fakto, jog jis nužudė keturias moteris ir kėsinasi į tave. 

— Tik balta ir juoda, Benai? 

— Kartais tik tiek ir telieka, — atsakė Benas. Jį jau buvo 
besuimąs pyktis, nes jis pats buvo bepradedąs suprasti ar net jausti, apie 
ką ji kalba. Benas ir toliau norėjo viską matyti aiškiai ir vienprasmiškai. 
— Ar tu nemanai, kad yra žmonių, kurie jau gimdami atsineša blogį? Ar 
gali taip būti, jog vyras pasako žmonai, kad eina medžioti kitų žmonių, ir 
nuvažiavęs į artimiausią McDonalds'o restoraną išpyškina visus ten 
susirinkusius vaikus vien tik dėl to, kad būdamas šešerių skaudžiai gavo 
nuo mamos lupti? Ar gali būti, kad žmogus taikiniu išsirenka koledžo 
kiemą vien tik dėl to, kad jo tėvas apgaudinėjo motiną? 

— Ne, negali, bet šis žmogus nėra vienas iš tokių, apie kokius 
dabar kalbi. 

Dabar Tęsė pasijuto diskutuojanti apie jai gerai žinomus dalykus, todėl 
numanė, kaip kalbėti toliau. 

— Jis nežudo aklai, jis turi savus motyvus. Įskaudintas vaikas 
vienodai gali tapti banko prezidentu ar psichiniu ligoniu. Aš taip pat 
netikiu bloga prigimtimi. Benai, mes kalbame apie ligą; vis daugiau ir 


daugiau gydytojų sutinka, jog šią ligą sukelia atitinkamos cheminės 
reakcijos žmogaus smegenyse, naikinančios racionalią mintį. Mes nuėjome 
ilgą kelią nuo tų laikų, kai būdavo varomi demonai, bet dar prieš 
šešiasdešimt metų šizofrenija būdavo gydoma traukiant dantį. Paskui 
būdavo taikomos arklio serumo injekcijos, “statomos"' klizmos. 
Paskutiniame dvidešimto amžiaus ketvirtyje mes vis dar vaikštome 
apgraibomis. Kad ir kas jam būtų sukėlę psichozę, jam reikia pagalbos. 
Taip, kaip jos reikėjo Džošui. Taip, kaip jos reikėjo Džo. 

— Pirmas dvidešimt keturias valandas jam tavęs tikrai ne- 
prireiks, — griežtai atsakė Benas. — Taip pat neprireiks tol, kol nebus 
sutvarkyti visi reikalingi popieriai. Galbūt jis nė nepanorės tavęs matyti. 

— Galvojau apie tai, bet, manau, panorės. 

-—- Visa tai nesvarbu, kol dar jo nesučiupome. 

Pasigirdus beldimui į duris, Benas 1š lėto ištiesė ranką ginklo link. 
Sužeistoji ranka tebebuvo nejudri, bet jis jau galėjo ją valdyti. Benas be 
jokio vargo galėjo išlaikyti tarnybinį ginklą. Jis priėjo prie durų, bet 
atsistojo šone. 

E Paklausk, kas čia. 

Tesei atsistojus ir pajudėjus durų link Benas iškėlė ranką. 

— Ne, niekur neik, paklausk iš savo vietos. Nestovėk priešais 
duris. 

Nors Benas ir nemanė, kad šį kartą jis sumanys stulą iškeisti į kulką, 
bet, kad ir kaip ten būtų, atsarga gėdos nedaro. 

— Kas čia? 

-- Detektyvas Pilomentas, madam. 

Atpažinęs balsą, Benas pats atidarė duris. 

— Peri, — pratarė Pilomentas trepsėdamas ir valydamasis nuo 
batų sniegą. Jis įžengė vidun. — Keliai vis dar labai slidūs. Prisnigo apie 
šešis colius. Labas rytas, daktare Kort. 

— Labas rytas. Leiskit, padėsiu pasikabinti paltą. 

— Dėkoju. Lauke šąla, — pasakė Pilomentas Benui. — Ma- 
lendoras lauke saugo namą iš priekio. Tikiuosi, jis apsivilko šiltus 
apatinius. 

-— Tik neįsijausk ir neužsimiršk bežiūrėdamas televizijos 
žaidimus, — perspėjo Benas imdamas paltą ir paskutinį kartą per- 
mesdamas žvilgsniu kambarį. Čia buvo tik vienas įėjimas, o Pilomentas 
niekada nebus toliau kaip už dvidešimt penkių pėdų nuo Tesės. Tačiau net 
ir įsisupęs į paltą Benas nesušilo. — Aš nuolat palaikysiu ryšį su seklių 
komandomis. Kodėl gi tau nenuėjus į virtuvę ir neįsipylus puodelio kavos? 

— Ačiū, aš ką tik išgėriau puodelį automobilyje. 

— Tai išgerk dar vieną. 

-— Oo, — nutęsė Pilomentas žvelgdamas tai į Beną, tai vėl į 


Tęsę. — Taip, ačiū, būtinai 1šgersiu. 

Švilpaudamas pro dantis jis nuėjo į virtuvę. 

— Nemandagiai pasielgei, bet man nerūpi, — tyliai nusijuokusi 
pratarė Tęsė apsivydama rankomis aplink Beno liemenį. — Būk atsargus. 

-— Tai jau tapo įpročiu. Žiūrėk, ir tu būk atsargi. 

Benas pasilenkęs ją pabučiavo; bučinys buvo labai ilgas ir karštas. 

— Tu manęs lauksi, daktare? 

— O kaip gi kitaip. Tu paskambinsi, jeigu... na, jeigu kas nors 
nutiks? 

— Kaip gi kitaip, — atsakė Benas. Suėmęs jos veidą delnais, jis 
pastovėjo minutėlę, o paskui pabučiavo jai į kaktą. — Tu tokia miela. 

Tesės akyse pasirodė nuostaba; šitai privertė Beną susivokti, kad jis 
išties gailėjo jai komplimentų, kuriuos saujomis žarstydavo kitoms 
moterims. Toks suvokimas išvedė jį iš pusiausvyros. Norėdamas tai 
nuslėpti, jis užkišo jai už ausies plaukų sruogą ir atšlijo. 

— Užsirakink duris. 

Jis uždarė duris sau už nugaros niekaip negalėdamas nusikratyti 
bjaurios nuojautos, kad ne viskas susiklostys tiksliai pagal planą. 

Po kelių valandų jis jau sėdėjo susigūžęs mustange ir stebėjo Tesės 
namą. Du vaikučiai baigė lipdyti įspūdingą sniego senį. Benas svarstė, ar 
jų tėtis žino, kad jie pasiskolino jo skrybėlę. Diena slinko dar lėčiau, nei 
jis įsivaizdavo. 

— Dienos gerokai trumpėja, — pratarė Edas. Jis buvo panašus į 
meškiną, įsispraudusį keleivio sėdynėn; Edas apsirengė ganėtinai šiltais 
drabužiais — kombinezonas, šiltos kelnės, flaneliniai marškiniai, 
megztinis, bliuzonas ir zomšos paltas. Benas jau seniai stiro, nes jam 
pirmiausia ėmė stingti kojos. 

— Štai ir Pilomentas. 

Detektyvas išėjo iš namo, minutėlę stabtelėjo ant šaligatvio norėdamas 
pasistatyti palto apykaklę. Tai buvo sutartas ženklas, jog Lauenstein jau 
viduje, ir viskas gerai. Benas tik trumpam atsipūtė. 

— Juk žinai, kad ji saugi, — pratarė Edas mėgindamas išsitiesti 


ir darydamas pratimus, kad galutinai nenutirptų kojos. — Lauenstein 
įstengtų sulaikyti visą armiją. 
Jis nė nekrustels, kol nesutems, — tepasakė Benas. Bijo- 


das nušalti nosį ir negalėdamas ganėtinai ilgai laikyti praviro langelio, 
Benas taip trokštamą cigaretę pakeitė Milky Way batonėliu. 

— Ar žinai, ką cukrus daro dantų emaliui? — paklausė Edas. Jis 
nebūdavo linkęs pralaimėti mūšio, todėl ir dabar išsitraukė nedidelę 
plastikinę dėžutę. Dėžutėje buvo namų gamybos saldumynas — razinos, 
datulės, riešutai ir kviečių gemalai. Tokios porcijos užteko dviem. — Tu 
turi persiorientuoti. 


Benas godžiai atsikando batonėlio. 

— Kai Roderikas mus pakeis, pakeliui sustosime prie mėsainių 
baro. Nusipirksiu patį didžiausią mėsainį. 

— Labai prašau, nekalbėk apie tai bent jau man valgant. Jeigu 
Roderikas, Bigsbis ir pusė mūsų skyriaus laikytųsi tinkamos dietos, dabar 
nesikamuotų išguldyti gripo. 

O aš ir taip nesusirgau, — atsakė Benas kramtydamas didžiulį 

— Tik paprastas atsitiktinumas, kaip aklai vištai grūdas. Kai 
sulauksi keturiasdešimties, visas tavo organizmas ims maištauti. Tada 
nebūsi patenkintas. O kas gi čia? 

Pastebėjęs gatve einantį vyriškį Edas iškart įsitempė. Jo ilgas juodas 
paltas buvo užsagstytas iki apykaklės. Jis ėjo labai lėtai. Per lėtai ir per 
daug atsargiai. 

Abu detektyvai jau buvo uždėję vieną ranką ant ginklų, o kita taikėsi 
atidaryti automobilio dureles, kai pastebėtasis vyriškis staiga pasileido 
bėgti. Benas jau buvo pravėręs automobilio dureles, kai žmogus pripuolęs 
čiupo vieną sniegu žaidusią mergaitę į glėbį ir aukštai ją iškėlė. Ji garsiai, 
skambiai nusijuokė sušukusi: “Tėti! 

Atslūgus įtampai, Benas atsisėdo atgal į automobilį. Pasijutęs kvailai 
jis ai į Edą. 

Bet tu irgi toks pats nenustygstantis, kaip ir aš. 

— Man ji patinka. Džiaugiuosi, kad nutarei surizikuoti ir kartu 
sujos seneliu pasivaišinti kalakutu. 

— Aš jai papasakojau apie Džošą. 

Edas kilstelėjo antakius, kurie beveik pasislėpė po ant ausų užtempta 
jūreiviška kepuraite. Edas negalėjo patikėti, kad Benas ryžosi tokiam 
reikšmingam žingsniui. Toks jo poelgis buvo nepaprastai iškalbingas. 

— Na, ir?.. 

— Manau, gerai, kad papasakojau. Ji yra pats nuostabiausias 
dalykas, koks tik man buvo nutikęs. Dieve, kaip saldžiai skamba. 

— Taip, — sutiko Edas. Patenkintas jis ėmė kramtyti datulę. — 
Įsimylėję žmonės paprastai būna saldūs. 

-— Bet aš juk nesakiau, kad esu įsimylėjęs, — paskubėjo 
pasakyti Benas. Tai buvo tarsi refleksas, atsargus veiksmas prieš 
patenkant į spąstus. — Aš tik norėjau pasakyti, kad ji ypatinga. 

— Kai kuriems žmonėms labai sunku pripažinti, kad jie yra 
emociškai prisirišę prie kito žmogaus. Jie bijo įkliūti į tam tikrą jungą. 
Žodis meilė jiems tampa kliuviniu; kartą ištartas jis tampa užraktu, kuris 
pakeičia asmeninį jų gyvenimą ir vienatvę; ištarę šį žodį jie pasijunta 
įpareigoti save suvokti kaip vieną antrąją poros. 

Benas numetė ant grindų batonėlio popieriuką. 


— Perskaitei “Raudonojoje knygoje"? 

— Ne, pats sugalvojau. Galbūt man reiktų parašyti apie tai 
straipsnį. 

-— Klausyk, jeigu aš įsimylėčiau Tęsę, jeigu apskritai ką nors 
įsimylėčiau, tikrai nebijočiau to pasakyti. 

— Tikrai? Tai ar įsimylėjai? 

— Man ji labai rūpi. Labai. 

— Tai eufemizmas. 

— Ji man labai svarbi. 

— Išsisukinėji. 

— Na, gerai, aš kraustausi dėl jos iš proto. 

= Peri, netikslu. 

Šį kartą Benas pravėrė langą ir išsitraukė cigaretę. 

— Gerai. Na, aš ją myliu. Ar dabar laimingas? 

— Imk datulę. Geriau pasijusi. 

Benas nusikeikė, o paskui pats išgirdo savo juoką. Numetęs cigaretę, 
jis suleido dantis į Edo ištiestą datulę. 

-— Tu dar įkyresnis už mano mamą. 

— Būtent tam ir skiriami partneriai. 

Ir Tesės bute laikas slinko labai lėtai. Septintą valandą jos su 
Lauenstein pasigamino vakarienę: valgė konservuotą sriubą ir sumuštinius 
su jautiena. Kad ir kiek kalbėjusi apie tai, jog yra visiškai rami, Tęsė 
tesugebėjo išsimaišyti dubenėlyje sriubą. Vakaras buvo labai šaltas ir 
nemalonus. Niekas be būtino reikalo nenorėtų kišti nosies laukan. Tačiau 
pats žinojimas, kad ji negali išeiti už savo namų durų, vertė Tęsę jaustis 
kaip narve. 

— Ar jūs žaidžiate kanastą? — paklausė Lauenstein. 

— Atsiprašau, ką taip? 

— Kanastą, — pakartojo Lauenstein, o paskui pažvelgė į 
laikrodį ir pagalvojo, jog dabar jos vyras turėtų maudyti mažiau- siąjį 
vaikutį. Roderikas dabar saugo namo priekį, Benas ir Edas prieš grįždami į 
skyrių išnaršys visą apylinkę, o vyriausioji jos dukra neabejotinai murmės, 
kad turėjo išplauti stirtas indų. 

-— Aš prasta kompanionė. 

Lauenstein padėjo pusę sumuštinio į žalsvo stiklo lėkštelę, kuri jai 
labai patiko. 

— Daktare Kort, jūs tikrai neprivalote manęs linksminti. 

Vis dėlto Tęsė pastūmė savąją lėkštelę šalin ir pamėgino palaikyti 
pokalbį. 

— Jūs turite šeimą, tiesa? 

— Tiesą sakant, didžiulę. 
— Tikriausiai labai nelengva rūpintis šeima ir dirbti tokį 


sudėtingą darbą. 

-- Aš visada buvau pratusi prie keblių situacijų. 

— Žaviuosi jumis. O aš visada vengdavau keblumų. Ar galėčiau 
jūsų paklausti asmeniško klausimo? 

— Žinoma, bet paskui turėsite leisti paklausti man. 

— Gerai, — sutiko Tęsė. Alkūnėmis atsirėmusi į stalą ji palinko 
į priekį. — Ar jūsų vyrui nėra labai sunku dėl to, kad jo žmona dirba ne 
tik labai sunkų bei daug jėgų atimantį, bet dar ir pavojingą darbą? 

-—- Manyčiau, jam nėra lengva. Žinau, kad nelengva, — pasitaisė 
Lauenstein. Ji truktelėjo dietinės kokakolos, įpiltos į plonyčio graviruoto 
stiklo stiklinaites, kurias pati Lauenstein būtų laikiusi visiems gerai 
matomoje vietoje. — Mes dėl to turėjome gerokai paprakaituoti. Prieš 
porą metų buvome nutarę išsiskirti bandomajam laikotarpiui. Skyrybos 
truko trisdešimt keturias su puse valandos. Esmė ta, kad mes vienas be 
kito negalime. Šitai paprastai padeda nugalėti visokiausius nesklandumus. 

— Jums pasisekė. 

— Žinau. Žinau net ir tokiomis akimirkomis, kai norisi 
įmurkdyti jo galvą į klozetą. Žinau. Na, dabar mano eilė. 

— Gerai. 

Lauenstein nužvelgė Tęsę atidžių, vertinančiu žvilgsniu. 

-- Iš kur jūs gaunate drabužius? 

Tęsė per daug nustebo, kad iškart būtų galėjusi prapliupti juoku. Pirmą 
kartą tą dieną ji pasijuto atsipalaidavusi. 

Lauke Roderikas ir juodaodis storulis detektyvas, visų pramintas 
Putliumi, iš termoso gėrė kavą. Suirzęs nuo šalčio Putlius kas kelias 
minutes imdavo neramiai muistytis ir skųstis. 

— Nemanau, kad mes sulauksime to tipo. Malendoras budės 
paskutinę pamainą. Jeigu kas nors pasistatys apykaklę, vadinasi, jis jau 
viduje. O met turime čia sėdėti ir šalti. 

— Tai turėtų įvykti šiąnakt, — pratarė Roderikas pildamas 
Putliui dar vieną puodelį kavos, o paskui vėl įsmeigdamas akis į Tesės 
langus. 

— Kodėl? — paklausė nusižiovaudamas Putlius. Jis keikė an- 
tihistaminus, dėl kurių jam užgulė nosį ir sunkiai sekėsi galvoti. 

— Todėl, kad turėtų taip būti, taip spėjama. 

— Dieve, Roderikai, kad ir kokio suknisto darbo turi imtis, tu 
niekada nesiskundi. 

Dar kartą nusižiovavęs Putlius atsirėmė į duris. 

-— Viešpatie, aš vos begaliu praplėšti akis. Tie prakeikti vaistai 
verčia iš koto. 

Roderikas dar kartą nužvelgė visą gatvę. Niekas nė nekrustelėjo. 

-- Kodėl gi tau minutėlę nenusnūdus? Aš pabudėsiu. 


— Su malonumu, —jau beveik pro miegus atsakė Putlius ir vėl 
užsimerkė. — Duok man dešimt minučių, Lu. Malendoras turi atvykti tik 
po valandos. 

Partneriui užsnūdus Roderikas budėjo toliau. 


Suskambus telefonui, Tęsė mokėsi žaisti kanastą. Nerūpestingą 
moterišką pokalbį teko kuriam laikui nutraukti. 

— Atsiliepkite jūs. Jeigu skambina jis, stenkitės išlikti rami. 
Jeigu prašys susitikti, sutikite. Pasistenkite išgauti, kur jis yra. 

—- Gerai, — atsakė Tęsė. Jai džiūvo gerklė, bet ji pakėlė ragelį ir 
prabilo įprastu tonu. — Daktarė Kort. 

— Daktare, čia detektyvas Roderikas. 

— Oo, detektyve, — pratarė Tęsė jausdama, kaip dingsta 
įtampa. Ji atsigręžė į Lauenstein ir papurtė galvą. — Taip, ar turite kokių 
nors naujienų? 

— Mes jį sučiupom, daktare Kort. Benas jį pagavo maždaug už 
dviejų kvartalų nuo jūsų namų. 

-— Benas? Ar jam nieko nenutiko? 

—- Nieko baisaus, nesijaudinkit. Nieko rimta. Sulaikant jis išnėrė 
Benui žastą. Benas paprašė jums paskambinti ir pasakyti, kad galite 
atsipūsti. Edas dabar veža jį į ligoninę. 

— Į ligoninę, — pakartojo Tęsė, prisiminusi gydytojo stalelį ir 
krauju permirkusius tvarsčius: — Į kurią ligoninę? Ir aš noriu ten važiuoti. 
— Jis gabenamas į Džordžtauno ligoninę, bet jis nenorėjo, kad 

vargintumėtės. 

-— Čia joks vargas. Tuoj susiruošiu, — pasakė Tęsė ir prisiminė, 
jog jai už nugaros nekantraudama stovi dar viena moteris. Tęsė atsigręžė į 
Lauenstein. — Jums reiktų pasikalbėti su detektyve Lauenstein. Labai ačiū 
už skambutį. 

-- Mes visi labai džiaugiamės, kad viskas baigta. 

— Taip, — sutiko Tęsė. Ji sekundėlę užsimerkė, o paskui 
padavė ragelį Lauenstein. — Jis sugautas. 

Tada Tęsė smuko į miegamąjį norėdama pasiimti rankinuką ir 
automobilio raktelius. Tesei grįžus pasiimti palto, Lauenstein tebekalbėjo 
telefonu mėgindama išgauti iš Roderiko visas operacijos smulkmenas. 
Tęsė nekantraudama stovėjo šalia persimetusi per ranką paltą ir laukė. 

— Švariai pasidarbuota, — pratarė Lauenstein padėjusi ragelį. 
— Benas su Edu nutarė kelis kartus pravažiuoti aplinkinius kvartalus, tada 
jie ir pamatė iš alėjos išeinantį vyrą, pasukusį jūsų namų link. Jis buvo 
atsisagstęs paltą. Jie pastebėjo, jog po paltu jis vilki sutaną. Sustabdytas 
jis nesipriešino, bet kai jo kišenėje Benas surado stulą, sulaikytasis pašėlo, 
pradėjo priešintis ir šauktis jūsų. 


— O Dieve, — tepratarė Tęsė. Ji norėjo jį pamatyti, su juo 
pasikalbėti. Tačiau Benas dabar pakeliui į ligoninę, o Benas jai buvo 
svarbesnis. 

— Lu sakė, kad Benas šiek tiek sumuštas, bet neatrodo, kad 
rimtai. 

— Jausiuosi ramiau, kai pati pamatysiu. 

— Suprantu, ką turite galvoje. Ar norite, kad nuvežčiau jus į 
ligoninę? 

— Ne. Esu tikra, kad jūs nekantraujate grįžti į skyrių ir baigti 
tvarkyti su operacija susijusius reikalus. Rodos, man nebereikia policijos 
apsaugos. 

— Ne, bet vis dėlto aš palydėsiu jus iki automobilio. Perduokite 
nuo manęs Benui, kad jis puikiai padirbėjo. 


Benui kertant automobilių stovėjimo aikštelę prie policijos poskyrio, ką tik 
išlipęs iš automobilio jam iš paskos pribėgo Loganas. 

— Benai, — pratarė jis. Loganas buvo be skrybėlės, be pirštinių, 
apsivilkęs sutaną, kurią nešiodavo gana retai. Detektyvus jis prisivijo jau 
ant laiptų. — Vyliausi tave čia rasti. 

— Timai, šis vakaras ne pats geriausias vaikštinėti kunigams. 
Visur pilna susinervinusių policininkų, jie galėtų netyčia jus prikulti. 

-- Laikiau vėlyvąsias mišias, neturėjau kada persirengti. Man 
atrodo, pamačiau kai ką įtartina. 

— Vidun, — paliepė Edas atidaręs duris. — Kitaip jums nukris 
pirštai. 

— Aš taip skubėjau, — trindamas vieną į kitą rankas ir taip 
mėgindamas sušilti kalbėjo Loganas. —Aš jau kelias dienas mėginu 
išsiaiškinti. Žinau, kad jūs atkreipėte dėmesį į Frensio Muro pavardę ir 
mėginote šį tą aiškintis, o aš niekaip negalėjau liautis galvojęs apie Frenką 
Mūrą, kurį pažinojau dar seminarijoje. 

— Mes tebesikapstom, — atsakė Benas nekantriai dirstelėjęs į 
laikrodį. 
— Žinau. Matote, aš su juo bendravau, žinau, kad jis blaškėsi 
tarp šventumo ir fanatizmo. Tada prisiminiau jam prijautusį seminaristą, 

išėjusį 1š seminarijos po skandalo su Muru. Prisiminiau todėl, kad jis 
vėliau tapo garsiu rašytoju. Tai Stefanas Matiasas. 

— Girdėjau apie jį, — nustebęs pratarė Benas suklusdamas. — 
Jūs manote, kad Matiasas... 

-— Ne, ne, — paprieštaravo Loganas įpykęs, kad jam neišeina 
greitai ir pakankamai sklandžiai pasakoti. Jis giliai atsiduso ir tęsė toliau. 
— Aš net nepažinojau Matiaso asmeniškai, nes prasidėjus visai tai istorijai 
jau dirbau universitete. Tačiau prisimenu gandus apie Matiasą. Sakoma, 


jog nebuvo nieko, ko jis seminarijoje nepažinotų, apie ką nežinotų. Tiesą 
sakant, rašydamas savo pirmąsias knygas jis pasinaudojo surinkta 
sąlyginai “vidine" medžiaga. Kuo daugiau apie jį galvojau, tuo labiau man 
darėsi įdomu. Prisiminiau, kad kažkada skaičiau jo parašytą romaną apie 
tai, kaip vienas seminarijos studentas patyrė didelį dvasinį smūgį ir metė 
seminariją, kai dvynė jo sesuo mirė po kriminalinio aborto. Aišku, kilo 
didžiulis skandalas. Pasirodė, kad vėliau vaikino motina buvo paguldyta į 
ligoninę, 0 jis irgi gydomas nuo šizofrenijos. 

— Reikia susisiekti su Matiasu, — pratarė Benas pasileis- damas 
koridoriumi, bet Loganas jį sulaikė. 

— Aš jau susisiekiau. Man tereikėjo paskambinti keliems 
žmonėms. Jis gyvena Konektikute ir kuo puikiausiai prisimena tą 
incidentą. Seminaristas buvo labai atsidavęs, neįtikėtinai atsidavęs Murui. 
Tiek, kiek šis buvo atsidavęs bažnyčiai. Jis buvo Muro sekretorius. 
Matiasas sakė, kad jis vardu Luisas Roderikas. 

Benui ėmė stingti kraujas, stoti širdis, bet jis tebebuvo gyvas. 

— Ar jūs tuo tikras? 

-— Taip, Matiasas irgi tuo neabejojo, bet kai dar kartą per- 
klausiau, jis nuėjo perversti senų užrašų ir dar kartą pasitikrinti. Jis sutiko 
pas tave atvažiuoti ir pateikti žodinį jo portretą. Žino dami pavardę ir 
apytikslią jo išvaizdą jūs galėsite jį surasti. 

-—- Žinau, kur jis yra, — pratarė Benas imdamas blaškytis po 
kambarį ir griebdamas pirmą po ranka pasitaikiusį telefoną. 

— Tu jį pažįsti? — mėgino paklausti Edo Loganas, kol šis dar 
nebuvo dingęs iš akiračio. 

-- Jis yra policininkas. Jis — vienas iš mūsų. Jis kaip tik dabar 
budi prie Tesės namo lauko durų. 

— Gerasis Dieve... — tepasakė Loganas. Kabinetas staiga tapo 
panašus į bičių avilį. Loganas pradėjo melstis. 

Į Roderiko namus buvo pasiųsti policijos ekipažai, kitos mašinos 
nusiųstos į Tesės namus. Loganas lipo Benui ant kulnų, o šis lėkte nulėkė 
prie durų. 

— Noriu važiuoti kartu. 

— Čia policijos reikalas. 

—- Pamatęs kunigą, jis galbūt kiek aprims. 

— Būtų geriau, kad nesimaišytumėt. 

Jie atidarė stiklines duris ir beveik kaktomuša susidūrė su Lauenstein. 

— Kas, po velnių, čia dedasi? 

Beveik sužvėrėjęs iš baimės Benas griebė ją už pakarpos. 

— Kodėl tu ne su ja? Kodėl palikai ją vieną? 

— Kas tau nutiko? Kai Lu paskambino ir patvirtino, kad viskas 
baigta, nebuvo jokios priežasties ten likti. 


— Kada jis skambino? 

— Prieš dvidešimt minučių. Bet jis sakė, kad tu pakeliui į... 

Nors Lauenstein protas mėgino atmesti panašias mintis, Beno 
veido išraiška jai viską pasakė. 

—- O Dieve, bet juk ne Lu? Bet jis juk... — nebaigė ji. Poli- 
cininkas. Bičiulis. Lauenstein po truputį atgavo žadą. — Jis man 
paskambino prieš dvidešimt minučių ir pasakė, jog buvo puikiai padirbėta, 
kad jis suimtas, jog galima baigti budėjimą ir grįžti į skyrių. Aš net 
nesuabejojau. Dieve, Benai, kodėl man nešovė į galvą pasitikslinti 
skyriuje. Tai Lu... 

— Mums reikia jį rasti. 

Ji sugriebė Benui už rankos jam nespėjus pro ją prasigauti. 

— Džordžtauno ligoninė. Jis jai pasakė, kad tave veža į grei- 
tosios pagalbos punktą. 

Nieko daugiau Benui nebereikėjo. Jis strimgalviais nulėkė laiptais prie 
savo automobilio. 

Po įtemptos dvidešimties minučių kelionės Tęsė įsuko į automobilių 
stovėjimo aikštelę. Gatvės buvo tuščios, tačiau ir dabar netrūko mėgėjų 
bakstelti kitam automobiliui į bamperį. Tęsė ramino save tuo, jog Benui 
jau suteikta pirmoji pagalba ir jis jos laukia. Ir viskas pagaliau baigta. 

Užtrenkusi dureles ji įsimetė į kišenę raktelius. Grįždami namo jie 
būtinai nusipirks butelį šampano. Du butelius, pasitaisė Tęsė. O paskui jie 
ištisą savaitgalį praleis lovoje tą šampaną gerdami. 

Ši mintis buvo tokia maloni, kad ji nepastebėjo šešėliuose ištirpusios, o 
paskui šviesoje išdygusios figūros. 

— Daktare Kort... 

Pirmiausia ją apėmė panika, ir automatiškai prie kaklo pakilo jos 
pačios ranka. Paskui nusijuokusi ji nuleido ranką ir žengė žingsnį pirmyn. 

-— Detektyve Roderikai, aš net nežinojau, kad jūs... 

Žibinto šviesoje sušvytėjo balta kunigo apykaklė. Aklos panikos 
minutę ji net pamanė, jog sapnuoja: atsidūrusi vos per žingsnį nuo 
išsigelbėjimo, ji suprato, kad gali pasitvirtinti siaubingiausios nuojautos. 
Ji žinojo, jog gali apsigręžti ir pulti bėgti, bet jis stovėjo per ištiestos 
rankos atstumą ir iškart galėjo ją sučiupti. Ji žinojo, kad gali pradėti 
klykti, bet taip pat neabejojo, jog jis ją užčiaups. Visam laikui. Liko 
vienintelis pasirinkimas — stoti prieš jį akis į akį. 

— Jūs norėjote su manimi pasikalbėti, — pradėjo Tęsė, bet 
iškart susivokė, jog šie žodžiai neišgelbės. Tik ne tada, kai bus ištarti 
drebančiu balsu, kai jos pačios mintyse skambės begalinės baimės aidai. 
— Ir aš norėjau su jumis pasikalbėti. Norėjau jums padėti. 

— Kažkada ir aš galvojau, kad galėtum tai padaryti. Tavo akys 
buvo geros. Kai perskaičiau tavo raportus, supratau, jog tu nelaikai manęs 


žmogžudžiu. Tada supratau dar ir tai, kad esi man siųsta. Tu būsi 
paskutinioji, pati svarbiausia. Tu buvai vienintelė, kurią Balsas pavadino 
vardu. 

— Lu, papasakokit man apie Balsą, — pratarė Tęsė. Ji norėjo 
nors žingsnelį atsitraukti, bet žvelgdama į jo akis suprato, jog menkiausias 
krustelėjimas gali iššaukti smurto protrūkį. — Kada pirmąkart jį išgirdote? 

— Kai buvau mažas berniukas. Žmonės sakė, kad aš beprotis, 
kaip ir mano motina. Aš bijojau, todėl stengiausi tą balsą užgniaužti. 
Vėliau suvokiau, jog tai Dievo šauksmas, jog Dievas mane šaukia 
kunigystei. Jaučiausi laimingas būdamas išrinktasis. Tėvas Mūras sakė, 
kad tik nedaugelis išrenkami vykdyti Viešpaties skirtas pareigas, tik 
nedaugelis išrenkami suteikti sakramentus. Tačiau net ir išrinktieji 
gundomi nusidėti. Net ir išrinktieji būna silpni, todėl mes aukojame, todėl 
mes atgailaujame. Jis mane išmokė, kaip ištreniruoti kūną, kad šis 
atsilaikytų pagundai. Plakimasis ir pasninkavimas. 

Dar viena dėlionės detalė surado savo vietą bendrame piešinyje. 
Sutrikusių emocijų, nestabilios dvasinės būsenos berniukas įstoja į 
seminariją, kur jį moko taip pat emociškai nestabilus žmogus. Jis ją 
nužudys. Jeigu jis eis, jo manymu, jam skirtu keliu, jis ją nužudys. 
Automobilių stovėjimo aikštelė buvo visai tuščia, greitosios pagalbos 
punkto durys — už dviejų šimtų jardų. 

— Ką jautėte galvodamas apie būsimą kunigystę, Lu? 

— Man tai buvo viskas. Ar supranti, visas mano gyvenimas jau 
buvo sutvarkytas. Sutvarkytas. Tikslingai suplanuotas. 

— Bet jūs kunigystės atsisakėte. 

— Ne, — atsakė jis. Lu pakėlė galvą tarsi uosdamas orą, tarsi 
klausydamasis kažko, ką tegalėjo girdėti jis vienas. — Tai buvo tarsi balta 
dėmė mano gyvenime. Tada aš iš tikrųjų nė negyvenau. Žmogus negali 
gyventi be tikėjimo. Kunigas negali gyventi be tikslo. 

Tęsė pamatė, kaip jis įkišo į kišenę ranką, pamatė jo rankose 
subolavusį audinį. Kai jų žvilgsniai vėl susitiko, Tesės akys buvo beveik 
tokios, kaip ir jo — kupinos laukinio jausmo. 

— Papasakokit man apie Laurą. 

Jis priėjo žingsniu arčiau, bet išgirstas vardas jį sulaikė. 

— Laura... Ar tu pažinojai Laurą? 

— Ne, aš jos nepažinojau. 

Dabar jis abiem rankom laikė stulą, bet, rodos, tarsi šią akimirką būtų 
ją pamiršęs. Dirbk, gydyk, įsakė sau Tęsė šitaip mėgindama užgniaužti 
riksmą. Gydyk, kalbėk, klausykis... 

— Papasakokit man apie ją. 

— Ji buvo graži. Tokia graži, kad jos grožis ilgainiui ėmė kelti 
nerimą. Mano mama nerimavo dėl to, kad Laura labai mėgdavo gėrėtis 


savo atvaizdu veidrodyje, šukuotis plaukus, rengtis gražiais drabužiais. 
Motina jautė, jog velnias nuolat ją gundo, nuolat traukia į nuodėmę ir 
blogas mintis. Tačiau Laura tik juokdavosi ir kartodavo, jog jai nerūpi 
ašutinės ir pelenai. Laura daug juokdavosi. 

-— Jūs ją labai mylėjote. 

— Mes buvome dvyniai. Mes dar prieš ateidami į šį pasaulį 
buvome kartu. Taip sakydavo mano motina. Mus buvo sujungęs Dievas. 
Tai aš privalėjau žiūrėti, kad Laura neatsimestų nuo bažnyčios ir 
nepamirštų visko, ko buvome mokyti. To buvo iš manęs tikimasi, bet aš 
jos neišsaugojau. 

— Kaip neišsaugojote Lauros? 

— Jai buvo tik aštuoniolika. Ji tebebuvo graži, daili, bet ne- 
besijuokė, — kalbėjo Lu. Jo akyse sužvilgo ašaros ir nuriedėjo ant 
skruostų. — Ji buvo silpna. Tada nebuvau greta, o ji pasirodė esanti 
silpna. Kriminalinis abortas. Dievo nuosprendis. Bet kodėl Dievo 
nuosprendis turėjo būti toks žiaurus? 

Jo kvėpavimas labai sutankėjo, atrodė, jog jam skauda kvėpuojant; jis 
prispaudė prie kaktos delną. 

— Gyvybė už gyvybę. Tai yra gera ir teisinga. Gyvybė už 
gyvybę. Ji meldė manęs neleisti jai numirti, neleisti jai numirti dėl tokios 
nuodėmės, dėl kurios ji pateks į pragarą. Neturėjau galios suteikti jai 
išrišimą. Net ir tada, kai ji vadavosi mirtimi ant mano rankų, neturėjau 
tokios galios. Tą galią įgijau vėliau, po kupino nevilties, tuščio ir tamsaus 
gyvenimo tarpsnio. Galiu tau parodyti. Turiu tau parodyti. 

Jis žengė žingsnį pirmyn, ir nors Tęsė instinktyviai metėsi atgal, jis 
sugebėjo užnerti jai ant kaklo stulą. 

— Lu, jūs esate policijos pareigūnas. Jūsų darbas ir pareiga — 
ginti ir saugoti. 

-— Ginti ir saugoti, — pakartojo jis. Stulą laikantys pirštai 
drebėjo. Policininkas. Jis turėjo įpilti į Putliaus kavą migdomųjų. Būtų 
buvę blogai padaryti ką nors daugiau kitam pareigūnui. Saugoti. Piemuo 
saugo savo bandą. — Aš neišsaugojau Lauros. 

— Ne, bet tai buvo siaubinga netektis, tragedija. Bet dabar jūs 
stengiatės kažkaip atsipirkti, tiesa? Ar ne todėl tapote policijos pareigūnu? 
Kad galėtumėte kaip nors atsipirkti? Kad saugotumėte kitus? 

— Aš turėjau meluoti, bet po Lauros man niekas nebebuvo 
svarbu. Galbūt policijoje radau tai, ko ieškojau seminarijoje — žinojimą, 
jog turiu tikslą, pašaukimą. Tik dabar turėjau vykdyti ne Dievo, bet 
žmonių sukurtus įstatymus. 

— Taip, jūs prisiekėte laikytis įstatymų. 

— Po tiek daug metų Balsas vėl man prabilo. Jis buvo realus, 
tikras. 


— Taip, jums jis atrodė tikras. 

-— Jis ne visada skamba mano ausyse. Kartais girdžiu šnabždesį 
kitame kambaryje, kartais jis sudunda virš mano lovos tarsi griaustinis. Jis 
man pasakė, kaip galėčiau išgelbėti Laurą ir save. Mes surišti. Mes visada 
buvome surišti. 

Tesės pirštai spaudė kišenėje raktelius. Ji pagalvojo, jog pajutusi 
beužsiveržiančią stulą ji durs jais Lu į akis. Kad išgyventų. Ji pajuto 
ŽINŲ geismą gyventi. 

Aš tau atleisiu nuodėmes, — sumurmėjo jis. — Ir tu išvysi 
Dieua: 

— Atimti kito gyvybę — nuodėmė. 

Jis sudvejojo. 

— Gyvybė už gyvybę. Šventa auka. 

Jo balse nuskambėjo skausminga gaida. 

— Atimti kito gyvybę — nuodėmė, — pakartojo Tęsė vos at- 
laikydama siaubingą tvinksėjimą smilkiniuose. — Žudydamas žmogus 
laužo ir Dievo, ir žmonių įstatymus. Jūs išmanote ir vienokius, ir kitokius 
įstatymus, nes esate ir policininkas, ir kunigas. 

Pasigirdus sirenai, Tęsė pirmiausia pagalvojo, kad į ligoninę atvyksta 
greitosios pagalbos mašina. Dabar ji nebebus viena. Ji nenuleido nuo jo 
akių. 

— Aš galiu jums padėti. 

— Man padėti, — pratarė jis pašnibždomis. Tai buvo lyg ir 
klausimas, lyg ir maldavimas. 

— Taip, — atsakė Tęsė. Nors jos ranka, smarkiai drebėjo, ji 
kilstelėjo ją ir uždėjo ant Lu rankos. Jos pirštai pajuto šilką. 

Jiems už nugaros trinktelėjo durelės, bet nė vienas iš jų nė nepajudėjo. 

— Patrauk nuo jos rankas, Roderikai. Patrauk nuo jos rankas ir 
pasitrauk pats. 

Tebelaikydama Roderiką už rankos Tęsė atsigręžė ir pamatė ne daugiau 
kaip už dešimties pėdų stovintį Beną; jis buvo kiek prasižergęs ir abiem 
rankomis laikė nutaikytą ginklą. Kiek kairiau jam už nugaros taip pat 
nusitaikęs stovėjo Edas. Sirenos tebekaukė, tebemirgėjo švyturėliai, į 
aikštelę rinkosi vis daugiau policijos automobilių. 

Ž Benai, aš nesužeista. 

Tačiau Benas į ją nežiūrėjo. Jis nenuleido akių nuo Roderiko, jo akyse 
atsispindėjo beveik nevaldomas įniršis. Tęsė žinojo, jog pasitraukusi nuo 
Lu ji leistų tam įniršiui išsiveržti. 

-— Benai, juk sakiau, kad aš nesužeista. Jis prašo pagalbos. 

— Pasitrauk nuo jo, — pratarė Benas. Jeigu jis būtų buvęs 
tikras, jog Roderikas neginkluotas, jis būtų kuo skubiausiai pats metęsis 
pirmyn. Tęsė pasisuko ir savimi tarsi skydu uždengė Roderiką. 


— Benai, viskas baigta. 

Ranka davęs ženklą į priekį išėjo Edas. 

— Lu, turiu tave apieškoti. Tada turėsiu uždėti tau antrankius ir 
išvežti. 

— Taip, — nuolankiai sutiko Roderikas iškeldamas rankas, kad 
Edui būtų lengviau. —Toks įstatymas. Daktare? 

— Klausau. Niekas neketina jūsų skriausti. 

— Tu turi teisę tylėti, — pradėjo Edas išimdamas iš Roderiko 
palto kišenės policininko ženklelį. 

—- Viskas gerai, aš suprantu. 

Edui uždėjus antrankius Roderikas įbedė akis į Loganą. 

— Tėve, ar tu atėjai išklausyti mano išpažinties? 

— Taip. Ar norėtum, kad vykčiau kartu? 

Kalbėdamas Loganas paėmė Tęsę už rankos ir spustelėjo. 

— Taip. Aš taip pavargau. 

— Greitai galėsi pailsėti. O dabar eime su mumis. Aš liksiu su 
tavimi. 

Nuleidęs galvą Roderikas klusniai ėjo vedamas Edo ir Logano. 

— Palaimink mane, tėve, nes aš labai nusidėjau. 

Benas palaukė, kol jie pro jį praeis. Tęsė stovėjo kur ir stovėjusi ir 
žvelgė į Beną; ji nebuvo tikra, ar kojos ją išlaikys, jeigu ji sumanys žengti 
nors žingsnį. Ji pamatė, kaip Benas įsidėjo į dėklą šautuvą prieš 
priartėdamas prie jos šaligatviu per tris žingsnius. 

— Man nieko nenutiko, man tikrai nieko nenutiko, — kartojo ji 
Benui, karštai spaudžiančiam ją prie savęs. — Jis nesiruošė visko 
pakartoti. Jis neįstengė. 

Benas nieko nesakęs atitraukė ją nuo savęs ir nuvyniojęs nuo kaklo 
stulą numetė į sniego pusnį. Jis perbraukė pirštais Tesei per kaklą tarsi 
norėdamas galutinai įsitikinti, jog neliko jokios žymės. 

— Galėjau tave prarasti. 

— Ne, — atsakė Tęsė vėl glausdamasi prie jo. — Jis žinojo. 
Man atrodo, jis visą tą laiką žinojo, jog galiu jam padėti liautis. 

Pajutusi skruostais besiritančias palengvėjimo ašaras Tęsė dar tvirčiau 
apsikabino Beną. 

— Blogai tik tai, kad laiku jo nesustabdžiau. Benai, dar niekada 
nebuvau taip išsigandusi. 

— Tu stovėjai tarp mūsų ir neleidai man jo pasiekti. 

Šniurkščiodama Tęsė truputį atsitraukė, kad geriau pasiektų 
Beno lūpas. 

— Aš gyniau savo pacientą. 

— Bet jis nėra tavo pacientas. 

Ji surizikavo pamėginti žengti žingsnelį. Kiek pasitraukusi ji pažvelgė 


į Beną. 

— Ne, yra. Ir kai tik bus sutvarkyti visi reikiami dokumentai, 
imsiuosi jį testuoti. 

Benas sučiupo ją už palto atlapų, bet, pajutęs ant savo veido Tesės 
ranką, jis tik priglaudė kaktą prie jos kaktos. 

— Velniai griebtų, aš drebu. 

— Ir aš. 

— Važiuokim namo. 

— O, taip. 

Tvirtai apsikabinę per liemenį jie patraukė į automobilį. Ji pastebėjo, 
bet neprasitarė, jog Benas buvo užvažiavęs ant borto. Automobilyje ji vėl 
prie jo prisiglaudė. Nebuvo už jį tvirtesnio ir šiltesnio žmogaus. 

-— Jis buvo policininkas. 

-—- Jis serga, — pratarė Tęsė suimdama delnu jo pirštus. 

— Jis visu žingsniu buvo mus pralenkęs. 

— Jis kentėjo. 

Akimirką Tęsė užsimerkė. Ji gyva. Šį kartą ji laimėjo. 

— Aš manau, jog galėsiu jam padėti. 

Kurį laiką Benas tylėjo. Jis privalės su tuo susitaikyti, privalės 
taikstytis su jos juntama būtinybe dalyti save žmonėms. Galbūt ateis 
diena, kai jis patikės, kad žodis ir kalavijas vienodai galingi vykdant 
teisingumą. 

— Klausyk, daktare... 

— Mmmm? 

— Ar prisimeni, kaip tarėmės kur nors išvažiuoti kelioms 
dienoms? 

— Taip, — atsakė Tęsė. Atsidususi ji prieš akis išvydo pal- 
mėmis apaugusią salą, nubarstytą apelsinmedžių žiedais. — O, taip. 

— Gausiu kelias laisvas dienas. 

— Per kiek laiko man reikės susiruošti? 

Jis nusijuokė, bet ir toliau delne nervingai vartė automobilio raktelius. 

— Pamaniau, galbūt trumpam galėtume nuvykti į Floridą. 
Norėčiau supažindinti tave su mama. 

Iš lėto, tarsi stengdamasi neprašokti nė vieno laiptelio, Tęsė pakėlė 
galvą nuo Beno peties ir pažvelgė jam į akis. Benas nusišypsojo, ir jo 
šypsena Tesei pasakė viską, ką jai ir reikėjo žinoti. 

— Norėčiau susipažinti su tavo mama. 

Antrąją rugsėjo savaitę, pirmą valandą 
nakties, moteris kirto šalia Vašingtono kated- 
ros žaliuojančią pievelę. Buvo šilta, ryškiai 
spindėjo žvaigždės, bet ji nebuvo nusiteikusi 
šiuo grožiu žavėtis. Danguje palikusi tviskantį 
lanką nukrito žvaigždė, tačiau moteris to net 
nepastebėjo. 

Krintančios žvaigždės nepastebėjo ir 
einantis iš paskos vyras. Jis žinojo, kad ji at- 
eis. Dabar jo galva beveik plyšo nuo skamban- 
čio BALSO. Jis tapo išrinktuoju, kuriam skir- 
ta sunki našta ir šlovė. 

— Dominus vobiscum, — sušnabždėjo jis 
ir dar stipriau sugniaužė rankose švelnią bal- 
tą kunigo stulą. 

Įvykdęs užduotį, jis pajuto užplūdusią 
karštą įgytos galios bangą — jo kraujas dai- 
navo, jis buvo švarus. Dabar buvo švari ir ji. 
Jis švelniai, neskubėdamas palietė nykščiu jos 
kaktą, Isa ir krūtinę permesdamas kryžiaus 
ženklą. 


